
CUVINT ÎNAINTE 


Fu 3 
de aparitii şi disparitii meteorice de ipoteze este mai putin 
propice sintezelor, deși acestea sînt mai utile ca niciodată 
pentru a pune la dispozitia tînčrului care își formează cultura 


Secolul nostru de rapide şi imense acumulări de informatii 


generală ori celor intevesaţi de anumite domenii, um „totum“ 
esențial de cunoștințe pe care în orice colț al lumii programele 
și manualele şcolare le risipesc de-a lungul anilor de şcola- 
ritate. De altfel, aparitia sintezelor ştiinţifice de amploare 
devine din ce în ce mai anevoioasă iar îndrăznelii, din ce în 
ce mai rari. Tendinţa generală este să se abordeze în profun- 
zime subiecte de strictă specialitate, care răspund mai bine 
tipului de specialist al zilelor noastre, oarecum îndepăriat 
de modelul umanistului Renaşterii ori al enciclopedistului din 
secolul ul XVIII-lea. Iată de ce şi sensul notiunii de „enciclo- 
pedie“ s-a deplasat dinspre lucrarea care își propune să cuprindă 
suma cunoștințelor într-un domeniu câtre dictionare de tip 
enciclopedic, în care se face nu monografia domeniului ci 
definirea notiunilor operaționale ale acestuia, legale de nume- 
voasele lui ramuri şi subramuri. 

În ansamblul lucrărilor de informare biologică de largă 
vespiraţie, BIOS reprezintă — cel puțin în țara noastră — o 
experienţă fericită. Spun cel puţin în țara noastră, deoarece şi 
în alte țări (Franja, Marea Britanie, Italia, R.F. Germania, 
U.R.S.S., Japonia, S.U.A., Cehoslovacia) apar tipuri de 
enciclopedii pentru copii şi tineret, dar acestea nu fac decît 
să întărească cunoştintele scolare, reluînd într-o formă ceva 

nai atractivă şi cu o extrem de bogată ilustrație color conținutul 


manualelor. 


În acest context, initiativa Editurii Albatros de a-şi asuma 
raspunderea publicării primei sinteze vomâneşti de populari- 
zare a marilor probleme ale lumii vii ni se pare nu numai 
curajoasă, day şi de o utilitate egalï cu a marilor enciclopedii 
strict ştiinţifice care încep să se scluţeze la moi. Darwin scria 
pe drept cuvint că „o valoroasi lucrare de popularizare este la 
fel de importantă ca şi cele mai docte lucrări, deoarece o lucrare 
doctă riscă să rămână închisă în cercul cîtorva specialişti, în 
timp ce o astfel de lucrare, difuzînd într-o formă accesibilă 
și atrăgătoare notiunile abstracte și greoaie, pregătește înfele- 
gerea lumii încă de la o vîrstă fragedă și aduce astfel un imens 
serviciu științei“. 

Autorul acestei cărţi nu este biolog de meserie, ci doar unul 
din marii cunoscători şi iubitori ai naturii. El este unul 
din foarte putinii nespecialişti care, datorită competent 
multidisci plinare, a devenit un consacrat în domeniul popu- 
larizării științelor biologice. Harul scriitoricesc cu care a 
reuşit să înnobileze o materie ingrată răstoarnă prejudecățile 
care înconjură literatura de popularizare, considerată de mulgi 
ca o „Cenușireasă“ şi tolerată doar pentru unele „servicii“ 
ficute propagandei stiintifice. De aceea cele aproape 30 de 
câvți pe care le-a scris în acest domeniu au întrunit nu numai 
sufragiile entuziaste ale numeroşilor cititori, dar şi ale cadrelor 
didactice şi oamenilor de știință care recunosc pubiic că o 
astfel de operă de popularizare este absolut necesară. 


ei sale 


Nu noutatea și originalitatea datelor de cercetare științifică 
constituie specificul şi meritul acestei lucrări. Ca orice carte 
de popularizare, ea valorifică bibliografia existentă şi operează 
cu noțiunile şi informațiile curente {care circulă în toată 
literatura de specialitate de la noi şi de peste hotare). Valoarea 
ei constă însă în modul cum sînt alese, combinate, coordonate 
și incluse în sinteze interdisciplinare datele uneori foarte 


6 


segmentate ori dispersate din literatura de profil şi, mai ales, 
viziunea personală şi dinamică a lumii vii pe care ne-o propune. 

Lucrarea BIOS, complet elaborată de autor, este conceputa 
ca o sinteză cu 9 nuclee, corespunzătoare celor mai importante 
și disputate probleme biologice. 

Partea întîi — care face obiectul volumului de față — 
este consacrată problemelor generale ale vieţii: particulavitățile 
viului, originea, evoluția istorică, expansiunea cosmică a vieţii, 
varietatea și curiozitățile lumii vii. Partea a II-a, intitulată 
Dinamica lumii vii dezvoltă trei teme pasionante: deplasarea 
ființelor, varietatea și ingeniozitatea mijloacelor de apărare, 
comunicarea în lumea plantelor şi animalelor, iar partea a 
III-a, numită Conexiunile lumii vii abordează: tipuri de relații, 
piatra, suport al lumii vii, omul și antroposfera. 

Nu doresc să comentez mai pe larg „secretele“ conținutului 
peniru a lăsa cititorului neştirbită plăcerea de a descoperi el 
însuși farmecul acestei cârți care se citește uşor şi din care se 
rejin multe lucruri interesante, datorită atît modului original 
și pedagogic totodată de organizare a materiei, cît și stilului 
atrăgător în care sînt expuse chiar și cele mai aride probleme. 

Îmi exprim convingerea că această sinteză originală şi 
inedită a lumii vii atit prin formulă cât şi prin structură va 
umple un gol în literatura de specialitate și va constitui o 
prețioasă contribuţie românească la tezaurul mondial (destul 
de sărac de altfel) al acestui gen de literatură. 


Prof. univ. dr. docent I.T. TARNAVSCHI 


i. 
VIAȚA 


(GENEZĂ, EVOLUȚIE, 
EXPANSIUNE COSMICĂ) 


$ 
CE ESTE VIAȚA? 


ARGUMENT 


La întrebarea „Ce este vata?” s-au dat şi se dau variate şi uneori 
contradictorii răspunsuri. 

De aceea, sprijinindu- ne de cuceririle ştiinţei contemporane, vom 
încerca să înfățișăm succint, într-o formă simplă şi accesibilă, aspec- 
tele cele mai caracteristice legate de compoziția și însușirile speci ice 
ale biomateriei 


VIAȚA SE NAȘTE SAU PREEXISTĂ:? 


Încă din Antichitate s-a produs disjuncția dintre concepțiile 
despre viață. Unii filozofi — materialiștii naivi — au considerat-o 
ca o formă de manifestare a materiei vii, chiar dacă în ce privește 
modul cum iau naștere organismele, concepțiile lor, aflate la pri- 
mele începuturi ale dezvoltării științei biologice, acreditau prin- 
cipiul autogenezii. Idealiștii, în frunte cu Platon, afirmau că mate- 
ria vegetală și cea animală nu este vie prin ea însăși, ci are doar 
posibilitatea să „capete viață“, dacă în ea se instalează un suflet 
nemuritor, preexistent, „peiheea“. Însuși Aristotel, „părintele știin- 
telor“ cum era denumit în Evul Mediu — epocă dominată de doc- 
trina sa — se află sub înrîurirea platonismului. El considera, că fi- 
ințele vii, ca și celelalte lucruri concrete („esențe“), se formează prin 
combinarea unui principiu pasiv — „materia“ — și un principiu 
activ — „forma“. Pentru ființele vii, ” forma“ o constituie sufletul. 
Aceasta dă înfățișare corpului și îl mișcă. Prin urmare, materia nu 
are viață, ci este formată şi organizată în mod rațional cu ajutorul 
forței sufletului, numită de Aristotel entelechia. Această forță lă- 
untrică, orientată spre un scop final, dă viață materiei si o menține. 

Plotin, părintele școlii neoplatoniciene apărută în secolul al 
jll-lea, a fost primul care a formulat noțiunea de forță vitală 
{vis vitalis), pe care o regăsim pînă în zilele noastre în teoriile di- 
verselor școli vitaliste. 

Împletind legendele mistice egiptene, care stau la baza metem- 
psihozei (ivincarnarea spiritului), cu concepţiile ne oplatoniciene, 
creştinismul creează o concepţie mistică originală despre viață, 
cuprinsă în Biblie. Sfîntul Avgustin vedea în apariția. fiinţelor vii 
o manifestare a voinţei divine, o însulleţire a materiei inerte de 
către un „spirit dătător de viaţă“ 

Întreaga știință a Evului Mediu este fundamentată pe con- 
«epţiile vitaliste. Paracelsus, și mai apoi Van Helmont considerau 
că în corpul plantelor, animalelor și omului predomină o forță vi- 
tală activă — arheul — dirijată cu ajutorul unor procedee magice 
și care determină formarea organismului și întreaga lui comportare 
ulterioară. 

Pornind de la lichide și infuzii organice în putrefacție, în care 
apăreau ființe microscopice, preotul și naturalistul scoțian J. Need- 
ham (1713—1781), contemporan și prieten cu naturalistul francez 
G. Buffon, credea că în fiecare particulă microscopică de materie 
organică este ascunsă o „forță vitală“ specială care poate da viaţă 
materiei organice. 

Ultimul reprezentant de seamă al vitalismului este F. Pouchet 
care, între anii 1855—1863, formulează o teorie proprie, neovita- 
listă, asemănătoare cu aceea a lui J. Needham. Pornind de la pro- 
cesele de putrefacție sau fermentație, Pouchet considera, că pentru 
apariția organismelor este necesară preexistenţa unei „forțe vitale“ 
Această ultimă încercare de „oficializare“ a unei concepţii naive și 
antiștiinţifice a fost definitiv spulberată de experienţele savantului 
francez L. Pasteur, de care vom vorbi mai amplu în următorul 
capitol. De altfel, vitalismul primise puternice lovituri în prima 
jumătate a secolului a] XIX-lea prin marile descoperiri în domeniul 
fizicii și chimiei. Doctrina evoluționistă a lui Ch. Darwin barase 
drumul vitali. mului, pregătind astfel lovitura decisivă pe care 
avea s-o dea Pasteur. 

Totuși, în a doua jumătate a secolului trecut, ca și în primele 
decenii ale veacului nostru n-au lipsit încercări de reînviere a con- 
cepțiilor vitaliste. Ele sînt prezentate amănunțit în cunoscuta 
lucrare a lui E. Lippman: Urzeugung und Lebenskraft. Savanţi ca 
l. Borodin, H. Driesch, K. Nägeli, J. Uexküll, L. Bertalanffy, I 
Weissman, T. Elfing, E. Sinnot, Olga Lepeșinskaia, vorbind despre 
idioplasmă sau de un germen nemuritor (plasma germinativă), de 


un factor transcendental sau de capacitatea materiei vii, necelu- 
lare de a se organiza în formaţii celulare, reactualizau într-o formă 
sau alta concepția vitalistă. 

Materialismul dialectic, valorificînd succesele gîndirii științi- 
fice contemporane, a reușit să dea o definiţie esenței vieții, din 
care să fie exclusă prezența unei forțe din afară. 

De altfel, Engels definise astfel viaţa: „modul de existență al 
corpurilor albuminoide, și acest mod de existenţă constă în auto- 
reînnoirea continuă a elementelor chimice ale acelor corpuri“. La 
timpul ei, această explicaţie putea da o replică eficientă concepți- 
ilor idealiste care mistificau esenţa vieţii. Astăzi, definiția a devenit 
nesatisfăcătoare, deoarece nu explică multe probleme puse de elu- 
cidarea specificului vieţii. Să nu uităm că pe vremea lui Engels 
nu se cunoșteau acizii nucleici şi nici structurile fine ale nucleului, 
Ştiinţa modernă a descoperit și alte însuşiri esenţiale ale vieţii, în 
afară de metabolism, ca autoreproducerea ontogenetică a organis- 
mului, prin autoreînnoirea periodică a structurii sale şi autorepro- 
ducerea filogenetică, prin obţinerea unor descendenţi „identici: 
cu părinții, precum și faptul că aceste însușiri, ca și metabolismul, 
sînt expresia funcțională, dinamica temporală a anumitor structuri 
ale sistemului viu. Ştiinţele biologice, în frunte cu genetica, precum 
și cele adiacente au făcut în ultimul timp descoperiri şi progrese 
importante în legătură cu structura intimă şi funcțiile materiei 
vii. Interpretarea organismelor ca sisteme deschise, care se zuto- 
conservă prin autoreglare funcțională —important cîştig al gîndirii 
științifice contemporane —, generează o viziune multilaterală asu- 
pra vieții, aducînd amendamente esenţiale clasicei definiții a lui 
Engels. 


2. COMPOZIŢIA MATERIEI VII 


Suportul vieţii este incontestabil materia vie. Există o serie 
de elemente comune ambelor feluri de materie. Deosebirea de pro- 
porţii a elementelor chimice în alcătuirea materiei vii este condi- 
ționată de rolul lor biologic. 

Elementele chimice fundamentale sînt carbonul, azotul, fosfo- 
rul, hidrogenul și oxigenul. 

Carbonul este elementul omniprezent, atomii săi constituind 
scheletul tuturor moleculelor organice. În lanțurile lungi în care 
legăturile Van der Waals țin moleculele unite între ele, atomii de 

carbon stau la baza structurii membranelor celulare, mito- 
condriale, a spaţializării moleculelor de acizi grași și polizaharide. 
Legăturile covalente pe care Je formează cu atomii altor elemente 
şi trecerea de la legături mai puţin stabile la cele mai stabile conferă 
carbonului un rol energetic de prim rang. 

Azotul joacă un rol important în procesele de transfer cu H, 
deci în procese energetice. De asemenea, radicalul —N H», din cauză 
că poate ceda un electron, are un caracter bazic, ceea ce face posi- 
bilă formarea legăturii peptidice, care stă la temelia alcătuirii mo- 
leculei proteice. 

Sub formă de acid fosforic, fosforul este componentul obliga- 
toriu al acizilor nucleici, apoi combinat cu proteine și lipide consti- 
tuie fosfoproteine și fosfolipide. Un rol deosebit al acestui element 
este acela de acumulator principal și distribuitor universal de ener- 
gie în materie vie datorită acidului adenozintrifosforic (A.T.P.), 
ale cărei legături macroergice pun în libertate o mare cantitate 
de energie în procesul hidrolizei. 

Grupările hidrogenului cu oxigenul sau cu carbonul și transfor- 
marea unora în altele au un ro] energetic. Transformarea grupării 
C—H în O—H este cea mai importantă sursă a energiei din ma- 
teria vie. Ea se petrece în procesul respirației și este mediată de 
legăturile macroergice, mai ales de A.T.P. = 

° Prin combinarea acestor elemente iau naștere moleculele mici 
sau monomerii. Aceştia intră într-un număr adeseori nedefinit în 
compoziția unei macromolecule. Cînd monomerii sînt la fel, ma- 
cromolecula e un polimer; cînd aceștia sînt diferiți, este un psen- 
dopolimer. Organizarea chimică a acestor structuri este imprecisă, 
ceea ce deschide căi practic nelimitate de diversificare a substan- 
telor, diversificare ce crește considerabil cînd se trece de la poli- 
meri (cum e celuloza) la pseudopolimeri (cum sînt substanţele pro- 
teice și acizii nucleici). J ' r 

Principalii componenți ai celulei sînt lipidele, glucidele, protei- 
nele și acizii nucleici. i 

Lipidele reunesc o serie de substanțe care au ca trăsături co- 
mune solubilitatea în solvenți organici (eter, cloroform etc.), avînd 
rol plastic şi de rezervă. Ele se împart în grăsimi propriu-zise ȘI 
lipoide (steroli). h J 

Glucidele sau hidrajii de carbon. După numărul monomerilor 
ele pot fi monozałaride (glucoza, galactoza, manoza, fructoza), 
oligozaharide (maltoza, celobioza, lactoza, zaharoza) sau „Bolizaha- 
vide (amidonul, glicogenul, celuloza). Zaharurile servesc in special 
drept combustibil. Amidonul și omologul său animal, glicogenul, 

formează rezerve de glucide energetice, iar celuloza intră în alcă- 
tuirea structurilor vegetale de rezistență. 

Proteinele cuprind derivații azotați organici care stau la baza 
materiei vii, avînd un rol major în organizarea și reglarea activi- 
tăţii celulare, în creșterea și înmulțirea organismului viu. Există 
proteine de transport (hemoglobina), contractile (miozina), cu pro- 
prietăzi hormonale (insulina) sau catalitice (enzimele), de struciură 
(colagenul), de protecție (fibrinogenul), de rezervă (cazeina, zeina). 

Acizii nucleici au un rol esenţial în perpetuarea vieții, fiind 
purtătorii și transmițătorii codului genetic. După compoziția 
chimică, se deosebesc două tipuri de acizi nucleici: ribonucleic 
(A.R.N.), respectiv dezoxiribonucleic (DNA), formaţi dintr-un 
număr mare de monomeri, numiţi nucleotide, în compoziţia cărora 
intră restul unei baze azotate de natură purinică sau pirimidinică, 
restul unui glucid (riboza sau dezoxiriboza) și restul unei molecule 
de acid fosforic. 

Importanța biologică a DNA-ului constă în faptul că succesiu- 
nea bazelor azotate din molecula lui este caracteristică, reprezen- 
tînd înregistrarea molecuară a informaţiei genetice a speciei res- 
pective. Funcţia A.R.N.-ului este transcrierea și transportul infor- 
maţiei genetice din nucleu în citoplasmă și transferul ei în procesul 
de sinteză a substanţei proteice. 


3. ÎNSUȘIRILE MATERIEI VII 


Aşa cum am amintit, principala caracteristică a materiei vii 
față de materia nevie este autoconservarea, care se realizează prin 
autoreînnoirea continuă a structurii cu ajutorul biosintezei unor 
substanţe. 

Schimbarea periodică a substanţei vii nu afectează capacitatea 
structurii de a se conserva. Procesul menținerii unei structuri 
stabile este realizat de un aparat genetic care conține, în formă 
codificată, matricială, informaţia specifică structurii. «Prin cario- 
chineză, afirmă E. Guyenot, se menține, traversînd toată viaţa 
organismului, „constanța“ patrimoniului ereditar al celulei-ou». 

«Autoreînnoirea este condiția esențială a autoconservării siste- 
mului viu —scrie Ion Drăghici în Esenţa vieții. Interacțiunile 
complexe cu mediul înconjurător au drept consecință și uzura 
structurilor și, în general, a sistemului. Sistemul biologic este au- 
tonom, își „repară“ singur uzurile (inevitabile unui sistem dina- 
mic), autoreînnoirea fiind singurul mijloc de „autoseparaţie” a 

sistemului respectiv, care se realizează prin înlocuirea „pieselor 
uzate“ cu altele noi. Celula are o viață mult mai scurtă decît indi- 
vidul. Pe durata vieţii unui individ se succed multe generații de 
celule și, cu toate acestea, individul rămîne mereu același. Noua 
generație de celule este constituită după „tiparul“ vechii generații, 
tipar înregistrat în structuri specializate.» 

În sistemul individual are un loc un continuu proces de auto- 
reproducere a elementelor sale componente. Ca sursă energetică și 
plastică, la baza acestor procese stă metabolismul. Metabolismul 
este o însușire esenţială a fiinţei vii, dar nu un scop în sine, ci un 
mijloc pentru realizarea autoconservării. Metabolismul se reali- 
zează prim două procese antagonice: asimilația (anabolismul ) și 
dezasimilația. (catabolismul), care se condiționează reciproc, Ener- 
gia rezultată prin descompunerea glucidelor și grăsimilor este folo- 
sită în reacţiile anabolice menite să refacă substanţele cheltuite ȘI, 
invers, substanțele sintetizate în anabolism sînt degradate în cursul 
reacțiilor catabolice. Așa cum spunea E. Schrödinger (Ce este viața? 
1956), metabolismul este „un mod specific de comportare a mate- 
riei vii pe durata de existenţă a celulei sau organismului viu, su- 
pus unei legități ferme care tinde să mențină intact echilibrul func- 
țiunilor prin coordonare și autoreglare“, în ca ua 
"Dar un sistem viu, ca să existe și să se autoreînnoiască onto- 
genetic și filogenetic, trebuie să posede proprietatea de a da naş- 
tere, la un moment dat, unui sistem aproximativ identic cu el. 
Reproducerea — proces specific materiei vii — este, ca și metabo- 
lismul, un mijloc de realizare a scopului suprem al unei fiinţe vii, 
autoconservarea. Reproducerea se bazează pe însușirile excepţionale 
ale DNA-ului de a se scinda în cele două lanțuri complementare 
fiecare lanț vechi funcționînd ca matriță pentru sinteza catenei com- 
plementare. „Această proprietate, spun J.D. Watson și F.H.C. Crick 
în Structura moleculară a acizilor nucleici, face ca acizii nucleici să 
fie indispensabili materiei vii. Proteinele sînt lipsite de această pro- 
prietate, de aceea ele nu pot constitui substratul vieții“. Iată de ce 
definiția lui Engels, după care viața este modul de existență al 
substanțelor albuminoide, nu mai poate fi luată în consideraţie. 
Aceasta nu înseamnă că trebuie să subapreciem rolul substanțelor 
proteice. „Caracterul indispensabil al substanțelor proteice — sus- 
ține I. Drăghici este demonstrat și de faptul că acizii nucleici 
nu-şi pot realiza însușirile lor decît pe fondul schimburilor meta= 
bolice realizate prin activitatea enzimatică a proteinei... Protei- 
nele și acizii nucleici se completează reciproc. Acizii nucleici conțin 
posibilitatea autoreproducerii și autoreînnoirii, iar proteinele, prin 

însușirile lor, în special prin metabolism, realizează aceste posi- 
bilități“, 

François Jacob, laureat al Premiului Nobel, formulează în 
acest chip specificitatea reproducerii ca funcție caracteristică a 
vieții: „Reproducerea este capacitatea vieții de a genera viaţă. 
Viața se transmite de la o ființă la alta printr-o succesiune care 
nu cunoaște întreruperi. Viaţa este continuă“. 

Uimitorul mecanism al vieţii, de o complexitate pe care nici 
astăzi nu am pătruns-o în totalitate, se desfășoară într-un cadru 
material organizat care sugerează un grad de perfecțiune atins 
după o îndelungată evoluție și neîntrerupte adaptări și readaptări. 
Viaţa nu apare decît la un anumit nivel de organizare al materiei, 
legat nu numai de o anumită compoziţie chimică propice mișcării 
biologice, dar și de realizarea unor matrice adecvate. „Fenomenul 
vieții — scria în 1975 J. Rostand — este legat de un anumit aran- 
jament structural, de un mod de organizare extrem de complex al 
materiei: cînd această organizare, cînd acest aranjament sînt rea- 
lizate, atunci se manifestă proprietățile pe care le numim vitale. 
Problema vieții este aşadar, în esență, o problemă de formă, de 
structură...“ 


4. IERARHIA MATERIEI VII 


„Introducerea noțiunii de nivel de organizare a materiei repre- 
zintă un pas înainte în cunoașterea specificului vieţii“, sustinea 
J.P. Vigier în Teoria nivelurilor şi dialectica naturii (Pensée, nr. 
99, 1961). 

Noţiunea de nivel înseamnă gradul deosebit de complexitate 
a diferitelor categorii de sisteme biologice, ceea ce duce, firesc, 
la o ierarhizare a acestora. 

Ea a constituit o preocupare pentru oamenii de știință cu mulți 
ani în urmă. Astfel, Lloyd Morgan distingea mai multe nivele 
succesive: atomi, molecule, cristale, viața etc., caracterizate, fie- 
care, prin legi proprii. T. de Chardin susținea că materia vie și cea 
nevie sînt organizate într-un lung lanţ de complexitate crescîndă, 
care începe cu particulele elementare, se continuă cu atomii, mo- 
leculele, celulă, organism și se încheie cu societatea umană. 

În 1963 biologul american P. Weisz, în The Science of Biology, 
prezenta o nouă schemă a ierarhiei nivelurilor: particule subato- 
mice, atomi, molecule, agregate moleculare, celule, țesuturi, or- 

gane, organisme, specii, biocenoze, lumea vie. Cu mici modificări, 
această schemă o întîlnim și la E.P. Odum (Fundamentals of Eco- 
logy, 1959), L. Bertalanffy (Problems of Life, 1960), B. Stugren 
(Ştiinţa evoluției, Bucureşti, 1965). 

La ora actuală, schema elaborată de savantul sovietic K.M. 
Zavadski (Teoria vida, 1961) și îmbunătățită de savantul român 
N. Botnariuc (Biologie generală, ed. II, 1979) pare a răspunde deo- 
camdată cel mai bine cerințelor taxonomice și logicii viului. 

N. Botnariuc (op. cit., p. 63) propune patru nivele de organi- 
zare: 1. Nivelul individual, avînd ca unităţi reprezentative indi- 
vizii biologici, organisme individuale; 2 Nivelul populațional sau 
al speciei, reprezentat prin sisteme populaţionale sau ale speciilor; 
3. Nivelul biocenotic, reprezentat prin sisteme biocenotice: 4. 
Nivelul biosferei, reprezentat prin sistemul unic al biosferei plane- 
tei noastre. 

Pe drept cuvînt, N. Botnariuc apreciază că sistemele compo- 
nente ale indivizilor din ierarhia morfofiziologică (celulă, ţesut, 
organ, complex de organe) nu pot fi considerate ca reprezentînd 
nivele de organizare, ci doar nivele de integrare, deoarece nu respec- 
tă criteriul universalităţii. În ce priveşte moleculele organice, 
oricît de complexe ar fi, ele nu pot reprezenta un nivel de organi- 
zare al materiei vii, ci doar trepte în evoluția materiei nevii spre 
apariția. vieţii. 

În interiorul nivelului individual de organizare se deosebesc 
diferite trepte de dezvoltare care, de asemenea, nu au un caracter 
de universalitate. Pe treapta cea mai de jos se află virusurile — 
complexe macromoleculare nucleo-proteice. Urmează forme la 
care celula nu are toate elementele complet diferențiate, cum sînt 
bacteriile şi algele albastre-verzi, apoi plantele și animalele uni- 
celulare, urmate de organisme pluricelulare cu diferite grade de com- 
plexitate. Ceea ce caracterizează acest nivel este integralitatea 
pronunțată, ceea ce permite indivizilor să se adapteze în mod optim 
condițiilor de viaţă. 

Indivizii biologici nu pot exista în afara speciilor. „Populaţiile 
sau speciile reprezintă — spune N. Botnariuc — nu indivizi izo- 
lați, ci ansambluri organizate de indivizi în suc esiunea neîntre- 
ruptă a generaţiilor. Factorul timp devine o componentă esențială 
a speciei. Fiecare specie are o istorie a sa în sensul propriu al aces- 
tui cuvînt“. Individul are o existență limitată; specia una nede- 
finită, timpul ei de supravieţuire putînd ajunge la sute de milioane 
de ani. Conservarea individului, realizată prin cele mai diverse 
adaptări, este subordonată conservării speciei. Procesele și legile 

sistemelor de nivel populațional sînt diferite de cea de la nivelul 
individual. Procesul fundamental caracteristic acestui nivel îl 
constituie relațiile intraspecifice, contradictorii dar și unitare, 
care duc la dezvoltarea unei anumite structuri a populațiilor și 
speciilor, a unei anumite organizări, unei anumite dinamici a tră- 
săturilor populaționale. 

„Evoluţia, ca proces istoric — precizează N. Botnariuc — 
este un proces caracteristic populațiilor și speciilor. Cu alte cu- 
vinte, nu indivizii izolați, ci populațiile și speciile reprezintă obi- 
ectul și puvtătorul material al evoluţiei. De aceea, legile evolutiei 
sînt legi caracteristice sistemelor de nivel populațional. Cea mai im- 
portantă dintre aceste legi este selecția naturală. Ea este factorul 
care, în succesiunea generaţiilor, transformă fenomenul individual 
al variabilității în procesul istoric al evoluției.“ (op. cit., p. 65) 

Dar speciile nu trăiesc izolate, deoarece procesele vitale se 
realizează doar în cadrul acțiunilor interspecifice. Plantele verzi, 
deci plantele autotrofe, pot epuiza rapid resursele de hrană din 
pămînt dacă n-ar exista bacteriile care descompun cadavrele, 
readucînd în circuitul vieții substanţele biogene sau fixează azo- 
tul atmosferic oferindu-l simbionților superiori. Fără plantele 
verzi, nu pot trăi animalele ierbivore, de la insecte pînă la mami- 
fere. La rîndul lor, aceste fiinţe constituie baza existenței pentru 
insectele răpitoare, animalele insectivore şi cele carnivore, care 
trăiesc pe seama consumatorilor fitofagi. Din această cauză, în 
decursul evoluţiei, diferite specii s-au grupat în anumite regiuni, 
alcătuind formaţii complexe, cu propriile lor legi, numite Broce- 
noze. Procesul fundamental caracteristic acestui nivel îl constituie 
relațiile interspecifice, contradictorii dar și unitare, ca și cele intra- 
specifice, ducînd la adaptări structurale și funcționale reciproce, 
la autoreglarea mecanismelor interne și, în ultimă instanță, la 
integralitatea biocenozei de care atîrnă specializarea, productivi- 
tatea și supraviețuirea îndelungată a acesteia. 

Nivelul biosferei — încă puțin studiat — cuprinde, după Za- 
wadski și Botnariuc, totalitatea biocenozelor, deci totalitatea 
vieţii pe Pămînt, și funcţionează ca un sistem biologic pe scară 
planetară. 

H. 


CUM ȘI CÎND A APĂRUT VIAȚA 
PE PLANETA NOASTRĂ? 


ARGUMENT 


Răspunsul la a doua întrebare privind modul şi momentul apa- 
piției vieții pe Pământ are de luptat cu foarte multe necunoscute şi 
dileme, doar în parte rezolvate. 

Trăim într-un univers de energie, condiționată, după ecuația 
lui Einstein, de relația cu masa, cu materia deci. Viaţa nu a apărut 
decît o dată cu structurile capabile să întrețină un permanent Schimb 
de energie cu mediul ambiant. Se ştie azi că, pentru acest motiv, în 
structura materiei intră ca elemente fundamentale carbonul, oxige- 
nul, azotul, fosforul şi sulful care, prin proprietățile lor, răspund 
la modul optim condițiilor de viaţă de pe Terra. Elementul central 
în jurul căruia se organizează viața pe planeta noastră este carbonul. 
Dispunând de patru posibilități de afiliere la alte elemente — prin 
tetravalența sa —, realizează o serie de combinaţii organice, dintre 
care unele au capacitatea de a înmagazina o mare cantitate de ener- 
gie ce o furnizează organismul prin procesele de metabolism. Aceste 
„depozite de energie“ sînt constituite din hidrazi de carbon (glucide 
sau zaharuri). O altă categorie de substanţe necesare vieţii, cu vol 
energetic şi structural, sînt lipidele. În compoziţia lor, carbonul apare 
alături de hidrogen, oxigen, azot şi fosfor. 

Substanțele fundamentale pentru existența vieții sînt protidele, 
în structura cărora, în afară de carbon, întîlnim oxigen, hidrogen, 
azot, ca elemente principale, şi în mai mică măsură sulful şi fosforul. 
Protidele, constituite, la rîndul lor, din 24 aminoacizi, formează fun- 
damentul structural și functional al materiei vii. 

Explicarea modului cum s-au format aceste molecule organice 
Purti toare şi transmițătoare de viată a dat naştere unui mare numiv 
de ipoteze. Cea mai veche este aceea a generaţiei spontanee sau auto- 
genezei, care a dominat timp de milenii gîndivea omenească, cu du- 
blul ea substrat materialist şi religios. Această ipoteză naivă, dar care 

şi-a găsit adepți şi în secolul nostru, merită să fie citată ca exempli- 
ficare istorică a unui mod de gîndire. 

Teoriile moderne pledează cu dovezi comune și cu forță egală 
de convingere pentru apariția vieții fie exclusiv pe planeta noastră 
(biogeneza), fie pe alte planete (panspermia). Nu absentează nici 
ipotezele după care viața de pe Terra ar fi însămânțată de ființe 
extraterestre, venite de pe planete cu civilizati: avansate (exogeneza). 
Teoriilor fundamentale, ca şi unor variante de interes ştiinhfic apă- 
rute în ultima jumitate de secol le vom acorda spațiul cuvenit, evi- 
denpiindu-le argumentele şi dovezile plauzibile, dar şi punctele vul- 
nevabile. 


5. CEA MAI VECHE CONCEPŢIE DESPRE 
NAŞTEREA VIEŢII: GENERAŢIA SPONTANEE 


Convingerea că ființele vii se pot forma și spontan, de la sine, 
a existat la toate popoarele, din Antichitate și pînă în 
zilele noastre. 

Astfel, din cele mai vechi timpuri, în China dăinuia credința 
că puricii de plante (afidele) iau naștere spontan pe tulpinile de 
bambus, dacă butașii sînt răsădiți pe vreme caldă și umedă, În 
cărţile sacre ale Indiei se menționează apariția a tot soiul de muște 
și gîndaci din sudoare și gunoaie, În inscripțiile cuneiforme ale 
babilonienilor putem citi că din mîlul canalelor de irigație iau 
naștere viermi și alte animale. În Egiptul antic, se credea că stra- 
tu] de humus rămas după revărsarea Nilului poate genera ființe 
vii, dacă este încălzit la soare; astfel ar lua naștere broaștele, 
șerpii, crocodilii. Această credință s-a bucurat de popularitate 
în Orient ca şi în Occident, în Antichitate, dar și în Evul Mediu. 
Nu întîmplător, în tragedia Antoniu și Cleopatra de Shakespeare, 
Lepidus afirmă că în Egipt crocodilii iau naștere din mîlul Nilului, 
sub acțiunea soarelui sudic dogoritor. 

Toţi filozofii greci, reprezentanți ai materialismului naiv, 
erau adepţii teoriei generației spontanee. Cel mai clar, această idee 
a fost exprimată în doctrina lui Democrit. După acesta, viața 
este rezultatul acţiunii forțelor mecanice ale naturii. Apariţia 
inițială a ființelor vii sau nașterea lor spontană din apă și nămol 
s-ar datora unei combinaţii întîmplătoare, dar precis determinate 
a atomilor în cadrul mișcării lor mecanice, mai precis — este rezul- 
tatul întîlnirii și unirii celor mai mici particule de pămînt umed 
cu atomii focului. 

Lucretius Caro, în poemul filozofic De rerum natura, susține 
că, datorită ploii şi căldurii umede a soarelui, din pămînt sau bă- 
legar apar viermi și multe alte animale. 

nsuși cel mai mare naturalist al antichităţii, Aristotel, con- 
sidera că viermii obișnuiți, larvele albinelor și viespilor, căpușe- 
lor, Licuricii și felurite alte insecte se formează din rouă, din putre- 
zirea mîlului și a gunoaielor, din lemn uscat, din păr, din sudoare 
şi din carne. Viermii intestinali s-ar forma. din cadavrele în des- 
compunere și din excremente. Insectele, cum ar fi țînțarii, muş- 
tele, moliile efemerele, gîndacii de bălegar, cantaridele, puricii, 
ploșnițele și păduchii ar lua naștere din humusul ogoarelor, din 
mucegai, băligar, lemne și fructe putrede, din nămolul riurilor 
și al mărilor, din sedimentul oţetului precum și din lina veche. 
Broaştele și salamandrele ar apare din noroi închegat, iar șoarecii 
s-ar forma din pămînt umed. În același mod s-ar fi născut și fiin- 
tele superioare, apărînd inițial sub formă de viermi. 

Uriașul prestigiu de care se bucura concepţia aristotelică în 
faţa bisericii a făcut ca teoria generaţiei spontanee, grefată pe 
ienoranța întreținută de teologie, să zămislească „teorii“ care de 
care mai fanteziste și ridicole. 

Potrivit atestărilor unor savanţi de mare prestigiu ai epocii, 
gîștele și rațele s-ar naște din scoicile mărilor, care şi ele, Ja rîn- 
dul lor, s-ar trage din fructele copacilor. Păsările pot apărea însă 
şi direct din fructele arborilor. Legenda despre copacul cu gîște 
o găsim încă la începutul secolului al XI-lea în cartea cardinalului 
Pietro Damiani. Enciclopedistul englez Alexander Nedham dez- 
voltă teoria formării păsărilor din răşina coniferelor. Ideea s-a 
înrădăcinat atît de adînc în conștiința maselor, încît carnea gîș- 
telor și rațelor a început să fie socotită mîncare de post și papa 
Inocenţiu al III-lea a fost nevoit, în 1215, să interzică, printr-o 
bulă papală, folosirea ei. 

Legenda despre copacul de gîște a dăinuit pînă în secolul al 
XVII-lea. Ea se întemeia, probabil, pe o coincidență naivă: ră- 
cușorii cipripezi, numiți rățuști-de-mare, atingeau maturitatea 
tocmai în anotimpul cînd soseau din nord puii gîștelor polare. 
Nu numai gâîştele, dar și mamiferele s-ar zămisli prin generație 
spontanee. Astfel, după scrierile timpului, mieii ar lua naștere 
din niște pepeni sau dovleci uriași. 

Deși secolul al XVII-lea marchează o înflorire a cunoștințe- 
lor, aceasta nu atinge domeniul biologiei, rămasă la același nivel 
ca la începutul mileniului. Dovada cea mai bună o produce ves- 
titul medic belgian Van Helmont care, în 1640, publica o celebră 


21 


rețetă de obținere a șoarecilor din boabe de grîu învelite într-o 
cămașă murdară. După 21 de zile, secrețiile din cămașă, fermen- 
tînd împreună cu emanațiile cerealelor, dau naștere la șoareci vii. 

Și W. Harvey, descoperitorul circulaţiei sangvine, Francis 
Bacon, întemeietorul empirismului materialist, sau R. Descartes, 
părintele raționalismului, erau de asemenea adepți convinși ai 
acestei teorii. Astfel, după concepţia carteziană, geneza. spontană 
este un proces natural de autoconstituire a unor mașini compli- 
cate născute din materia înconjurătoare lipsită de viață, cînd 
pămîntul umed stă în bătaia soarelui sau dacă are loc un proces 
de putrefacție. 

Cu greu se poate zdruncina o concepție, chiar greșită, formată 
de-a lungul veacurilor. Așa s-a întîmplat și cu teoria generaţiei 
spontanee care şi-a găsit adepţi pînă şi în miezul veacului nostru. 

Încetul cu încetul, a început să se strîngă lanțul obiecțiilor 
în jurul acestei teorii care a dominat cîteva. milenii gîndirea ome- 
nească, Exerimentele unor savanți ca T. Schwann, F. Schulze, 
H. Scrâder şi Th. Duch urmăreau să infirme posibilitatea genezei 
spontane a vieţii, dar forța lor demonstrativă era micşorată sau 
compromisă de diverse erori tehnice. 

Polemica în jurul posibilității generaţiei spontane a microor- 
ganismelor a atins punctul culminant în 1862, cînd F. Pouchet, 
publicînd în 1859 un vast studiu de 700 de pagini: Hétérogénie ou 
traité de la generation spontanée basée sur de nouvelles experiences, 
unde încerca să reînvie teoria autogenezei, primește o replică nimi- 
citoare din partea lui Louis Pasteur. În urma. unor experienţe 
strălucite și incontestabile, Pasteur a dovedit că microorganis- 
mele nu pot lua naștere din infuzii și soluții organice, cum pretin- 
dea. Pouchet. El nu s-a mulţumit să combată magistral autogene- 
za, dar a indicat izvoarele greșelilor predecesorilor și contempo- 
ranilor săi. Astfel, Pasteur a arătat că apariția microorganisme- 
lor în experiențele cercetătorilor precedenţi a fost întotdeauna 
determinată de greşelile lor metodice, şi anume de faptul că nu 
eliminaseră totdeauna sursele posibile de contaminare. Dacă 
toate sursele erorilor sînt înlăturate, deci se asigură o sterilizare 
perfectă, infectarea nu mai poate avea loc. Astfel a fost respinsă 
ipoteza că infuziile de putrefacție dau naștere la microbi și că 
însăși putrefacția soluțiilor respective se datorește activității 
vitale a microorganismelor provenite din afară. Toate tentati- 
vele de a infirma această teză, făcute de Pouchet și de alți adepți 
ai săi, au dat greș. Teoria generației spontanee părea pentru tot- 
deauna îngropată. 

Cercetările lui Pasteur au produs o impresie covîrșitoare asu- 
pra. contemporanilor. Revoluţia săvîrșită de savantul francez în 
biologie echivala cu revoluția înfăptuită de Copernic în astrono- 
mie. În ambele cazuri, au fost răsturnate prejudecăți ce stăpîneau 
de milenii minţile oamenilor. 

Totuși, victoria strălucită a lui Pasteur a lăsat în urmă un gol. 

Mulţi savanți au interpretat experiențele lui ca o dovadă abso- 
lută a imposibilității de a se trece de la natura anorganică Ja fiin- 
tele vii. „Imposibilitatea apariţiei spontane a vieții... trebuie con- 
siderată ca fiind stabilită la fel de cert ca și legea atracției univer- 
sale“, scria în 1871 celebrul fizician englez W. Thomson (Lord 
Kelvin). 

Materialismul dialectic, ca și implicaţia lui directă în biologie, 
darwinismul, erau în primejdie. Sfărîmarea teoriei generației 
spontanee lăsa cale liberă speculațiilor idealiste și creaționismu- 
lui. Nu e de mirare, deci, că adepţii darwinismului vor apăra teo- 
ria generației spontanee ca formă de explicare materialistă a naş- 
terii vieții. E. Haeckel în Histoire de la creation des étres organisés 
(1877), spunea că dacă se respinge ipoteza generaţiei spontanee 
trebuie să recurgem la miracolul creației supranaturale. La noi 
în țară, filozofii materialiști și adepţii lui Darwin au apărat punc- 
tul de vedere susținut de Haecke) în privința generaţiei sponta- 
nee, ca răspuns la alternativa creaţionismului. Așa au făcut 
V. Conta, în Teoria ondulației universale, sau dr. N. Leon, în Gene- 
rațiunea spontanee și darwinismul (Convorbiri literare, nr. 4, 1903). 

Mai exista o posibilitate de a elimina amestecul creațiunii în 
ipotezele despre originea vieţii, aceea de a accepta ideea eterni- 
tății vieţii. 

„Dacă toate încercările noastre — scria în 1874 cunoscutul 
fiziolog german H. Helmoltz — de a produce organisme din sub- 
stanța lipsită de viață dau greș, cred că vom proceda cît se poate 
de potrivit punîndu-ne întrebarea dacă viața nu este tot atît de 
veche ca și materia.“ 

„Vegetaţia pămîntului — consemna în Traité de botanique 
(1891) botanistul francez Ph. Van Tieghem — a avut un început 
și va avea un sfîrșit, dar vegetația Universului este eternă, ca 
însuși Universul.“ 

Adepții teoriei eternității vieţii considerau că singura expli- 
cație posibilă a apariţiei vieții pe planeta noastră este ca, pe Pă- 
mîntul virgin, abia format, să fi fost aduși germeni viabili prove- 
nind din alte lumi, populate de organisme. Dar pentru ca o ase- 
menea ipoteză să devină acceptabilă științific se cerea, în primul 

rînd, să se demonstreze că viaţa este larg răspîndită în Cosmos, 
că ea există nu numai pe Pămînt și nu numai în limitele sistemu- 
lui nostru solar. În al doilea rînd, era necesar să se explice în ce 
mod acești germeni, care aveau de străbătut spații interplanetare 
și siderale, au putut ajunge pe Pămînt în stare viabilă, punînd 
bazele unei noi generaţii de ființe vii. 


6. PANSPERMIA 


Pauspermia părea singura concepţie care, într-un anumit fel, 
răspundea rolului pe care Pasteur îl atribuise lumii omniprezente 
a microorganismelor, în geneza proceselor cu care se justifica 
dezvoltarea aparent spontană a vieţii în anumite medii. 

Termenul de „panspermia“ fusese pentru prima dată folosit 
de filozoful antic Anaxagoras, care vorbea de germenii („sperma- 
ta“) existenți pretutindeni („pan“), ce fecundează mîlul neînsu- 
flețit. Despre circulaţia „embrionilor de viață“ capabili să supra- 
viețuiască unei lungi călătorii prin spaţii se pronunța vizionar 
naturalistul francez Buffon, în urmă cu două sute de ani. 

„Panspermia“ a fost reluată, printre alţii, în a doua jumătate 
a secolului trecut, de H. Richter, Lordul Kelvin și de H. Helm- 
holtz. 

Principalul argument al teoriei panspermiei l-a constituit fap- 
tul că într-o serie de meteoriți (condriți) pietroși au fost descope- 
riți compuși ai carbonului şi chiar „particule organizate“, asemă- 
nătoare algelor și microorganismelor terestre cărora Clause și Nagy 
le-au dat denumiri (Clausiphera fissa ori Coelestites sexangulatus. ). 

În ultima sută de ani s-au strîns nenumărate probe de meteo- 
riți carbonici (printre cei mai celebri amintim pe: Orgueil, Ivuna, 
Kaba, Alence, Murchinson) care, în urma unor amănunțite analize 
de laborator, au dezvăluit prezenţa tuturor grupelor principale de 
compuși ce intră în alcătuirea materiei vii de pe Pămînt, cum ar 
fi: hidrocarburi cu lanţuri lungi de carbon, acenafteni, antraceni, 
piseni, acizi aromatici, acizi graşi, 17 aminoacizi (valina, glicina, 
prolina, alanina etc.), hidrați de carbon (manoza, glucoza, arabi- 
noza), compuși azotaţi ciclici (melamina, amelina, adenina, gua- 
nina). 

Evident, în acest caz, se punea problema originii compușilor 
organici. Existau două răspunsuri posibile: ori sînt de origine 
biogenă, deci sînt produși ai activităţii unor organisme ce au trăit 
pe corpul ceresc din care provin meteoriții, sau au o origine abi- 

ogenă și, deci, sînt rezultatul evoluţiei materiei anorganice, fără 
prezenţa vieţii. Părerile au fost împărțite. J. Smith, V. Vernad- 
ski, I. Haldane, A.I. Oparin, N. Botnariuc — printre alții — au 
susținut originea abiogenă. S. Kloez, Ch. Lipman, M. Calvin, 
J. Hennessey au sprijinit ipoteza biogenă. Pînă în jurul anului 1962, 
rezultatele care atestau prezenţa unor germeni extratereștri pe 
suprafaţa sau în interiorul meteoriților au fost contestate. În ulti- 
mele două decenii, prin perfecționarea tehnicii de recoltare și evi- 
tarea unor probabile contaminări, s-au adus dovezi destul de con- 
cludente asupra posibilității transportului germenilor de pe alte 
planete pe Terra. Astfel, Secţia pentru cercetări exobiologice de la 
Ames Research Center (N.A.S.A.) a pus în evidenţă, în urma unor 
analize cromatografice de mare fineţe, prezenţa în structura con- 
dritului carbonic Murchinson, căzut în sud-estul Australiei, pre- 
zența aminoacizilor tereștri dar și a doi compuși: 2 — metilala- 
nina și sarcosina, ce nu intră în componența sistemelor biologice 
de pe Pămînt, ceea ce demonstrează originea. lor nepămînteană. 
Această presupunere este întărită de inexistența serinei care, 
datorită transpiraţiei, este relevantă în amprentele degetelor și 
ar putea fi uşor pusă în evidenţă în procesul de contaminare. Cel 
puţin într-un caz a fost înlăturată și principala obiecție formulată 
de I.A. Oparin privitoare la distrugerea totală a germenilor rătă- 
citori, datorită acțiunii sterilizante a radiaţiilor cosmice, chiar în 
condiţiile rezistenţei perfecte a acestora la temperaturile foarte 
scăzute ale vidului interstelar. Astfel bacteria Micrococcus radio- 
durans, supusă unor teste de laborator, a rezistat perfect la ira- 
dieri mai intense chiar decît cele emise de centurile de radiaţie ale 
Pămîntului. 

Deci problemei existenței unor germeni extratereștri pe supra- 
fața Pămîntului i s-a putut da, după 1980, un răspuns pozitiv 
(chiar dacă nu întru totul concludent). Urma să se soluţioneze și 
cea de a doua parte a necunoscutei: cum au ajuns germenii pe 
Pămînt. Două ipoteze s-au impus în lumea științifică: una sus- 
ține că germenii au fost transportaţi cu ajutorul meteoriților (ipo- 
teza cosmozoilor sau a litopanspermiei ) ; cealaltă afirmă că trans- 
portul germenilor s-a făcut cu ajutorul pulberii cosmice, sub acți- 
unea presiunii luminii (ipoteza radiopanspermiei ). Întrucât des- 
pre litopanspermie am mai discutat, ne vom opri puțin asupra 
radiopanspermiei. 

Creatorul acestei ipoteze a fost savantul suedez Svante Ar- 
rhenius, laureat al Premiului Nobel în 1904. Adept convins al con- 
cepției că viaţa este răspîndită pretutindeni în spaţiul cosmic, el 

a încercat să dovedească prin calcule posibilitatea transportului 
de particule materiale de pe un corp ceresc pe altul. După părerea 
sa, forța. principală ce acţionează în cazul de față este presiunea 
razelor de lumină. Arrhenius avea la îndemînă strălucitele cer- 
cetări ale lui Maxwell, care a demonstrat teoretic fenomenul pre- 
siunii luminii, și nu mai puţin strălucitele experienţe ale lui Lebe- 
dev, Nicole și Gule, care l-au confirmat practic la începutul vea- 
cului nostru. 

Arrhenius a. calculat dimensiunea optică pe care trebuie s-o 
aibă un corp pentru a putea fi împins în spaţiu de presiunea ra- 
diaţiei, învingînd, astfel, atracţia gravitaţională. El a stabilit că 
dimensiunea optimă ar fi de 100 milioane de molecule, adică, dacă 
am presupune corpul sferic, diametrul său ar fi de 0,00016 mm. 
Ori, această dimensiune coincide surprinzător cu mărimea spo- 
rilor de bacterii. Savantul suedez presupunea că sporii s-ar de- 
plasa în vid cu o mare viteză prin presiunea radiaţiei solare. Dacă 
un spor părăsește atmosfera noastră, el va fi împins pînă la orbita 
lui Marte în circa 20 de zile și pînă la orbita lui Jupiter în 80 de 
zile. În 14 luni va părăsi limitele sistemului nostru solar, iar după 
9 000 de ani va ajunge în cea mai apropiată stea, și anume Alfa 
din constelația Centaurului. 

Teoria, celebră în timpul ei, a dat naștere Ja multe speculaţii 
privind răspîndirea epidemiilor virale de origine necunoscută. 
Azi, ea are nevoie de confirmare. S-au formulat unele proiecte de 
cercetări spaţiale ce cuprind captarea pulberilor cosmice. Acest 
praf interplanetar asigură corectitudinea observaţiilor, deoarece 
pulberile cosmice care cad pe pămînt sînt rapid contaminate de 
germenii tereștrii. 

O serie de cercetări moderne (mai ales cele efectuate de Carl 
Sagan) au venit să confirme ipoteza lui Arrhenius, înlăturînd o 
serie de rezerve ce fuseseră formulate. Sporii trebuie să străbată 
spații cosmice fabulos de mari. Pot ei săvîrși o astfel de călătorie 
intersiderală, păstrîndu-și viabilitatea, ţinînd seama și de faptul 
că sînt pîndiți de numeroase primejdii: frigul cumplit, lipsa totală a 
umidității și a oxigenului, bombardamentul centurilor de radiație? 

Încă din secolul trecut, R. Pichet şi P. Becquerel au ţinut, 
timp de treizeci de zile, spori în aer lichid. Toţi au rămas în viață 
și, după un an şi jumătate de conservare, au germinat. Cercetări 
mai noi au demonstrat că forme de viață terestre pot rezista pînă 
la zero absolut. Astfel, experiențele lui B. Luyet au confirmat că 
prin răcirea rapidă și profundă a protoplasmei cu aer sau hidro- 
gen se evită fenomenul cristalizării și deci a distrugerii structurii. 

Protoplasma se vitrifică (deci trece într-o stare sticloasă) și, 
la temperaturi joase, aproape de zero absolut, își poate menține 
mii de ani viabilitatea. 

Cît priveşte lipsa de umiditate și absența oxigenului, acestea 
nu constituie bariere în cazul unor forme anaerobe, foarte rezis- 
tente la uscăciune. 

Creditul de care se bucură în continuare teoria panspermiei 
îl confirmă teoria astrofizicianului Fred Hoyle, enunțată în 1962, 
în colaborare cu matematicianul Caandra Wickramasinghe și 
cunoscută sub numele de teoria „spaţiului viu“, cu toate varian- 
tele ei de după 1980. Cei doi savanţi sînt de părere că moleculele 
organice din cosmos (în ultimii 12 ani au fost identificate circa 
60) sînt susceptibile, în condiţii favorabile, să se alipească prafu- 
rilor de grafit — o formă de carbon — pentru a forma aminoacizi, 
materiale de bază ale vieţii. Transportați de comete, care le oferă 
un mediu corespunzător, acești aminoacizi pot forma molecule 
mai complexe și chiar microorganisme, gata să însămînțeze orice 
planetă ce lear putea primi. Odată implantată, viața ar urma 
aici legile evoluţiei. Se poate afirma, deci, că în afara Terrei există 
o chimie „prebiotică“, o chimie a moleculelor de la care a luat naș- 
tere viața. 

Primele microorganisme se formează la scară cosmică. lată, 
pe scurt, ipoteza lui Hoyle, demonstrată matematic de Wickra- 
masinghe. Cea mai simplă modalitate de producere a substan- 
telor biochimice, nu a moleculelor unice, ci a structurilor de mole- 
cule, o reprezintă replicarea biologică. În condiţii adecvate de 
laborator, o singură celulă bacteriană se divide în două. Cele două 
celule-fiice se divid la rîndul lor în patru, opt și aşa mai departe, 
pînă la epuizarea substanțelor nutritive. În laboratorul cosmic 
ipotetic, culturile s-au extins în condiții optime pentru a îngloba 
tot materialul interstelar. 

De fapt, timpul necesar pentru ca cea mai mare parte din car- 
bonul, azotul şi oxigenul interstelar să fie astfel convertite ar 
putea fi aproximativ de 100 de milioane de ani. O conversie bio- 
logică rapidă s-ar produce în zonele unde se formează noile stele; 
condiţiile din zonele exterioare norului cosmic în curs de conden- 
sare ar permite apei lichide și substanțelor organice să persiste 
timp de milioane de ani în obiecte precum cometele. Carbonul, 
azotul și oxigenul ar forma atunci microorganisme, iar o parte 
din acestea ar fi expulzate în materialul interstelar. Acum intră 
în scenariu cometele, care ar întruni condiții favorabile apariției 
vieții. La periheliu, materialele volatile din nucleul Jor, și mai ales 

apa, tind să se amestece cu prafurile interplanetare şi substanţele 
organice. În acest moment, temperatura nucleului ar atinge 
--27°C, ca să coboare la aproximativ —173°C la afeliu, oscilaţii 
periodice ce ar selecționa structurile moleculare capabile să supra- 
viețuiască aici. Radiația solară (sau a altor stele) ar favoriza 
formarea de polimeri și molecule și mai complexe, adaptate 
tranzițiilor de temperatură. În felul acesta ar lua naștere primele 
organisme vii, evident unicelulare, bacterii. La scară cosmică, 
timpul pentru producerea unor astfel de evenimente este mai în- 
delungat decît istoria Terrei. Viaţa ar fi putut fi implantată pe 
planeta noastră acum 4 miliarde de ani, în momentul trecerii unei 
comete. 


7- BIOGENEZA 


Paralel cu panspermia, se dezvoltă o nouă ipoteză care nu 
are nevoie de probe „cosmice“, ci se susține prin probe de laborator 
ce reconstituie, în condiţiile actuale, cum ar fi putut lua naștere 
viața pe Terra din propria ei protomaterie organică. Adepții ei 
susțin că „izvoarele vieţii trebuie căutate în limitele planetei 
noastre“ (E. Graevski, A. Mc. Laren). 

Această ipoteză trebuia să înfrunte criticile aduse la începutul 
secolului nostru teoriei evoluționiste asupra originii vieţii. „Cum 
a luat naștere viața — insinuau dușmanii evoluţionismului dar- 
winist — cînd ea e produsă şi transmisă doar de o ființă vie?“ 
Partizanii originii evolutive a vieţii se găseau închiși într-un cerc 
vicios, amintind oarecum vestitul paradox al găinii și oului, Cine 
a apărut mai întîi? Dacă este oul, atunci cine l-a ouat? Dacă este 
găina, de unde provine ea? Să enumerăm obiecțiile fundamentale 
ce se aduceau: 

_1) Compuşii organici esenţiali ai vieții: glucidele, lipidele, pro- 
teinele, acizii nucleici sînt azi în mod exclusiv fabricaţi de ființele 
vii. Cum au putut apare în lipsa lor? 

2) Animalele, fiinţe heterotrofe, nu pot trăi fără substanţele 
produse de plante, ființe autotrofe. Pare firesc, dar, să se caute 
originea vieţii în lumea vegetalelor foarte primitive (alge unice- 
lulare), născute prin evoluţia materiei minerale şi capabile să tră- 
iască autonom, fabricîndu-și propria lor hrană. Or, astfel de orga- 
nisme necesită un sistem de captare a energiei solare și un sistem 
complementar de folosire a acestei energii. Ele ar fi trebuit să fie, 

încă de la origine, ființe complexe, lucru foarte improbabil. Pe 
de altă parte, clorofila, agentul esenţial al fotosintezei, este fabri- 
cat exclusiv de fiinţele vii! 

3) Pentru a se sintetiza fără întrerupere moleculele vii, baza 
materiei organice, este necesară o anumită cantitate de energie. 
Or, izvorul universal de energie folosit de viaţă (A.T.P.) este un 
produs al fiinţelor vii, fabricarea lui în interiorul celulei presupu- 
nînd un mecanism chimic complicat. 

4) Reacţiile vitale, chiar la organismele cele mai simple, sînt 
catalizate de către enzime. Ele se realizează la temperaturi mode- 
rate, dar cu viteze extrem de mari. Or, enzimele primesc informa- 
tia de la acizii nucleici, care la, rîndul lor sînt asamblaţi de către 
enzime. Care dintre aceste substanţe ale vieții a apărut mai întîi? 

Jniţial, teoria biogenetică — copleșită de succesul și autoritatea 
experienţelor pasteuriene — a avut o înfățișare naivă, schematică, 
propunîndu-și mai degrabă să ofere modele analogice decât să refacă 
istoric procesele chimice ale apariţiei materiei vii primordiale. 

«La începutul secolului nostru — relatează A.I. Oparin în 
cunoscuta sa lucrare Originea vieții pe pămînt, — datorită fap- 
tului că mulţi biologi vedeau cauza proprietăților vitale ale proto- 
plasmei numai în structura ei, în construcția ei spaţială specifică, 
ignorînd cu desăvârșire metabolismul — această formă de mișcare 
atît de caracteristică vieţii — asistăm la diferite încercări de a 
rezolva problema. originii vieţii cu ajutorul așa-ziselor „modele de 
corpuri vii“... Reproducerile artificiale a diferite structuri s-au 
bucurat de un mare succes tocmai în perioada cînd se căuta în 
protoplasmă o oarecare bază fixă, o construcție mecanică ce ar 
condiționa toate proprietăţile ei vitale.» 

Atrași de asemănările exterioare, mulți autori s-au străduit 
să reproducă artificial protoplasma vie, reușind să realizeze struc- 
turi analoage pe cale artificială prin amestecarea și precipitarea 
unor substanțe, să obțină la microscop imagini izbitor de asemă- 
nătoare cu structurile ce se observă pe preparatele fixate și colo- 
rate ale diferitelor țesuturi vegetale și animale. 

M. Traube, în 1867, a obținut o pungulițţă dintr-o peliculă 
foarte fină de fericianură de cupru, care, sub acţiunea presiunii 
osmotice, se dilata şi reproducea fenomenul de creștere a celulelor. 
La începutul secolului nostru (1905), L. Rhumbler a realizat modele 
de amoebe din cloroform dizolvat în șerlac, ce reproduceau miş- 
carea, nutriția și diviziunea celulelor, iar C. Biitschel a realizat 
forme analoge din ulei de măsline și carbonat de potasiu. 

Pornind de la aceste experienţe, S. Leduc în Les bases physiques 
de la vie (Paris, 1907), relatează o serie de experienţe cînd, introdu- 
cînd o bucăţică de clorură de calciu anhidru într-o soluție saturată 
de carvonat de potasiu sau de fosfat de potasiu tribazic, a obținut 
ciuperci şi alge osmotice, uimitor de asemănătoare cu prototi- 
purile vii corespunzătoare. 

Și mai stranii sînt formațiile lui Morâvek ce se dezvoltă în 
suspensiile de gelatină, azotat de plumb și apă distilată, sub formă 
de substanţe poroase cu o puternică mișcare de la bază spre vîrf. 
Aceste filamente cresc, își mențin, indiferent de poziția eprubetei 
sau de alte obstacole, direcţia inițială, sînt sensibile la. lumină pe o 
anumită lungime de undă și, după ce ajung la o anumită dimensiune, 
indiferent de gradul de epuizare a suspensiei „hrănitoare“, se 
opresc din creștere la. incitarea unei atingeri. 

Un caracter analog l-au avut și lucrările realizate în labora- 
toru) de plasmogenie din Mexico al lui A. Herrera, între 1928— 
1935. Acesta amesteca o soluție de sulfocianați cu una de formol 
şi obținea astfel substanţe azotoase macromoleculare care dădeau 
soluţii coloidale. Prin fixarea lor cu formol sau alcool, rezultau 
precipitate cu structuri unele dintre ele semănînd în mod izbitor 
cu cele obținute prin fixarea celulelor. Interesul acestor experiențe 
se rezumă la aceea că arată ce forme variate poate da un amestec 
de substanțe coloidale dacă sînt prelucrate într-un anumit fel. 
În cunoscuta sa lucrare O nouă teorie despre geneza și natura vieții, 
apărută în 1942, Herrera considera drept „plasmogenie“ experien- 
tele pentru obţinerea structurilor tiocianice. „Desigur, asemenea 
structuri puteau să apară şi în condiţii naturale, opinia A.I. Opa- 
rin, dar este îndoielnic ca vreun biolog contemporan să le considere 
înzestrate cu atributele vieţii. Ele nu posedă nici metabolism or- 
ganizat, nici capacitate de autoreproducere, iar simpla asemănare 
cu structurile țesuturilor fixate nu poate constitui un criteriu 
pentru a recunoaște că sînt înzestrate cu viață“. 

Progresele remarcabile obținute în deceniul al patrulea al 
secolului nostru în direcția aprofundării, cunoașterii structurii 
și funcţiilor biologice ale proteinelor și ale acizilor nucleici și a 
celor mai mici și contradictorii fiinţe vii — ultravirusurile, desco- 
perite încă de la sfîrșitul veacului trecut de D. Ivanovski — a 
permis trecerea de la modele de materie anorganică la modele de 
materie organică ale organismelor elementare. 

Încă de acum 80—85 de ani, numeroși cercetători au observat 
că în soluţiile coloizilor hidrofili, pe lingă coagulare, se mai constată 
un fenomen numit de stratificare sau separație de faze. Soluţia 

se scindează în două straturi: un strat bogat în substanţe coloi- 
dale și un lichid aproape lipsit de coloizi, separat de primul strat 
printr-o limită net conturată. 

Spre a-l deosebi de coagularea obișnuită, savantul olandez 
H. Bungerberg de Jong, în lucrarea sa Protoplasma (1932), a dat 
acestui fenomen numele de coacervare, Stratul lichid, bogat în 
coloizi, a căpătat denumirea de coacervat, iar soluția cu conținut 
sărac în coloizi, aflată în echilibru cu acest lichid, a primit numele de 
lichid de echilibru. 


De Jong a obținut coacervate simple din soluții apoase de gela- 
tină, adăugînd substanțe deshidratante alcool sau sulfat de 
sodiu — care reduc hidratarea particulelor de gelatină, ceea ce 
produce separarea soluției în două straturi. Dacă amestecul se 
încălzește pînă la --50*C, se formează un coacervat. Se pot obține 
coacervate simple și din alte proteine. Soluţii de amandină dia- 
lizate în apă rece, soluții alcaline de protamine la care se adaugă 
alcool. Un salt important al cercetărilor a fost atins o dată cu ob- 
tinerea coaceryatelor complexe din amestecarea soluțiilor a doi 
sau mai mulți coloizi purtînd sarcini de semn contrar, cum ar fi o 
soluție de gelatină cu o soluție de gumă arabică. 

Coacervatul din gelatină şi gumă arabică a făcut obiectul 
clasic cu care au lucrat atît de Jong, cît şi alți cercetători. Gela- 
tina poate să dea coacervate nu numai cu gumă arabică, ci și cu 
alți hidraţi de carbon, cum ar fi guma de salcîm, sarea de sodiu a 
arabanului, agar-agarul, amidonuri de diferite proveniențe, pre- 
cum și cu lipoizi, cum ar fi sarea de potasiu a acidului oleic (fai- 
moasa coacervată de untdelemn). În mod egal iau naștere coa- 
cervate din interacțiunea proteinelor cu fosfatide, steroli, grăsimi 
și alte lipide. 

Proprietăţile fizico-chimice ale coacervatelor complexe și a 
celor cu structură internă complexă sînt interesante din punct de 
vedere biologic, deoarece se aseamănă în unele privințe cu proprie- 
tăţile corespunzătoare ale protoplasmei. De aceea de Jong, ca și 
alți citologi au fost de părere că celula vie nu este în fond decît 
un coacervat multiplu, extrem de complicat. 

Modelul coacervatelor va sluji adepților biogenezei să de- 
monstreze cu probe de laborator modul cum a putut lua naștere 
viaţa în oceanele străvechi, formarea. coacervatelor constituind o 
etapă foarte importantă în evoluția substanţelor organice primare. 
„Prin formare coacervatelor — presupunea de pildă Oparin — 
moleculele de polimeri organici s-au concentrat în anumite puncte 

spațiale și s-au separat de mediul ambiant printr-o limită mai mult 
sau mai puțin tranșantă“, 

Coacervatul rămîne, așadar, o formă ipotetică de organizare 
a materiei organice care reproduce tot analogic unele procese 
inițiale de constituire a protobionţilor. Coacervatul, deci, nu e un 
organism viu, ci numai o tulburătoare potențialitate a unui orga- 
nism viu, primordial. 

Meritul de a scoate însă din impas teoria evoluționistă a vieţii 
și de a o lega de evoluţia însăși a planetei noastre revine biochi- 
mistului sovietic A.I. Oparin (1922) și biochimistului englez J.B.S. 
Haldane (1928). Părerile celor doi savanţi sînt cunoscute în știință 
sub denumirea teoria Oparin-Haldane. În decursul anilor, ipoteza 
a suferit o serie de amendamente aduse de autorii înșiși, ca și de 
adepții acesteia. După această teorie, evoluţia chimică și bio- 
chimică în realizarea biogenezei poate fi împărțită în trei etape 
succesive: etapa neorganică, etapa organică şi etapa biologică. 
Primele două etape constituie perioada prebiologică. 

_ Perioada prebiologică a pregătit timp de mai bine de un miliard 
ȘI Jumătate de ani apariţia primelor forme organizate de viață. 

Oparin consideră că viaţa a putut să apară pe Terra deoarece 
planeta noastră împlinește două condiţii principale: 

a) Are o masă, și deci o forță gravitațională medie. Se ştie că 
planetele cu gravitate ridicată rețin gazele în strate dense, acestea 
devenind ecrane ce opresc sau frînează pătrunderea energiei ra- 
diante solare pînă la suprafața planetei. Invers, planetele cu gra- 
vitate mică pierd gazele, absorbite fie de spaţiul cosmic, fie de 
planetele apropiate cu o forță de atracție superioară. Pămîntul, 
avînd o gravitate moderată, a menţinut gazele la o densitate adec- 
rată pătrunderii permisive pentru viață a radiațiilor cosmice și 
solare; 

b) Poziţia ei e convenabilă față de izvorul luminos, Soarele, 
astfel că energia solară constantă întreține o temperatură supor- 
tabilă, inducînd un flux energetic necesar ciclurilor biotice. 

Așa cum am mai amintit, trăsătura generală a substanțelor 
care intră în compoziția materiei vii este faptul că toate reprezintă 
compuși ai carbonului. Era firesc deci ca Oparin și Haldane să 
pornească în explicarea originii vieţii de la modul de apariţie și 
evoluție a acestor compuși. 

Carbonul este foarte răspîndit în Cosmos. Studiul diferitelor 
corpuri cerești a arătat că există o relație între gradul de încăl- 
zire a stelei și forma sub care se află carbonul. Astfel, în stele de 
tipul O, avînd temperaturi de milioane de grade, carbonul este în 


32 


a mii 


— mm 


imi i paza 


ps 
Kia 


zi 


ce RR e 


ITI iri 


stare subatomică, ionizată. O dată cu scăderea temperaturii, în 
stelele de tipul B se pot constitui atomi neutri de carbon. Primii 
compuși ai carbonului sînt de tipul hidrocarburilor și apar în stele 
de tipul A. Este vorba de metin (CH). În atmosfera stelelor cu 
temperaturi mai scăzute apare și prima compoziţie cu azotul, 
cian (CN). La temperaturi și mai scăzute apare dicarbonul (Ca). 
În atmosfera. Soarelui (5 000°—7 000°C) a fost identificat metanul 
(CH,) şi este probabilă prezența altor compuși cu mai mulți atomi 
de carbon și de hidrogen. S-au identificat, pînă în 1980, aproape 
30 de compuși chimici organici de natură abiogenă. 

Prezenţa lor a fost evidențiată atît prin analiza spectrală, 
cît și prin studierea compoziției numeroșilor meteoriți. 

Pe Terra, compușii de carbon din ce în ce mai activi și mai com- 
plecşi au devenit, după răcirea planetei sub 100°C, şi deci după 
formarea atmosferei şi hidrosferei primare, medii cu o compoziție 
chimică de tip reducător. În atmosferă, substanțe ca: hidrogenul, 
vaporii de apă, amoniacul, metanul, supuse unui intens bombarda- 
ment de radiaţii și corpuscule extraterestre, ca și unor puternice 
descărcări electrice, au dus la. formarea unor substanțe complexe 
ca aldehide, alcooli, acizi organici, azotat de amoniu și în cele din 
urmă la formarea de aminoacizi. Și în mediul acvatic s-au produs 
o serie de reacții în urma cărora s-au format substanțe organice 
micromoleculare de tipul aldehidei formice, glucozei, ribozei, 
acizilor grași, purinelor, pirimidinelor,. Wr 

O astfel de presupunere îndrăzneață trebuia confirmată prin 
cercetări experimentale menite să obțină substanțe organice pe 
cale nefermentativă (deci abiogenă), în condițiile atmosferei primi- 
tive reducătoare și ale surselor de energie de atunci. Un precedent 
îl constituise, în 1913, încercarea încununată cu succes a lui W. 
Löb de a obţine aminoacizi prin descărcări electrice, efectuate 
asupra unui amestec de CO, NH, și H,O. 

Experiențele au fost reluate cu mijloace moderne în 1953 de 
Stanley Miller, fostul student al profesorului american H. Urey, 
adept al acestei teorii. Pornind de la ipoteza lui A.I. Oparin pri- 
vind alcătuirea atmosferei primitive, ela supus timp de o săptămînă 
descărcărilor electrice generatoare de ultraviolete un amestec de 
H (13%), CH, (26%), NH, (26%) și vapori de apă 35%, închis 
într-un balon de 5 1, la temperatura de 60°C. Miller a obținut nume- 
roși compuși (CO, CO,, acid cianhidric, acid formic, aldehidă for- 
mică, glucide, grăsimi, acid acetic, uree și numeroși aminoacizi), 
trăgînd concluzia că primii compuși ce se sintetizează în prezența 
descărcărilor electrice sînt acidul cianhidric și aldehidele și că 

reacțiile nu se petrec în prezența oxigenului, ceea ce confirmă 
caracterul chimie reducător al atmosferei primitive, Experiențele 
lui Miller au fost continuate de americanii C. Ponnamperuma, si 
Carl Sagan, care au obținut, în condiţiile aceleiași atmosfere pri- 
mare, baze purinice și pirimidinice prin iradiere cu electroni avînd 
o energie apropiată de a radioactivităţii naturale sau a razelor 
cosmice. Prin acțiunea ultravioletelor sau a razelor gama asupra 
soluției de aldehidă formică s-au obţinut și pentozele (riboza și 
dezoxirileza),. 

Experiențele cercetătorilor sovietici A. Pasînschi și T. Pa- 
vlovskaia au urmărit să reproducă procesele care se petrec cu sub- 
stanţele organice din protoatmosferă dizolvate în oceanul primar. 
Din soluții de aldehidă acetică și azotat de amoniu, CO și CH,, ira- 
diate cu raze ultraviolete, au rezultat amine, amide, uree, acizi 
organici. 

Un pas înainte a fost făcut în 1958, cînd A, Kornberg a reali- 
zat prima sinteză a unei molecule de acid nucleic. Experiența a 
fost refăcută în 1962 de Schramm, dar în prezența unor esteri 
polifosforici, şi de C. Ponnamperuma (1965), cu iradieri la tempera- 
tură de 150°C. S-au obținut acizi nucleici și lanțuri de nucleotide şi, 
în cele din urmă, A.M.P. (adenozinmonofosfat), din grupul de com- 
puși macroorganici care reprezintă „acumulatorul“ universal de 
energie în sistemul biologic. 

În acest fel, s-a putut demonstra, experimental că pe supra- 
fața Pămîntului se putea acumula o cantitate apreciabilă de va- 
riate substanţe organice cu molecule relativ simple. 

Acest lucru a permis trecerea, la cea de a doua etapă a proce- 
sului, la cea. biologică. 

Demonstrarea apariției primelor forme organizate de viaţă 
din materia organică inițială a ridicat cele mai grele probleme 
autorilor acestei iputeze. 

Se puneau, dintru început, două întrebări: unde și cum au 
luat naștere aceste prime unități de viaţă. La prima întrebare răs- 
punsurile sînt împărţite. Se dispută și acum dacă locul biogenezei 
poate fi oceanul primar, apele stătătoare de mică adîncime sau 
substraturile cu nămol, argile și alte minerale care puteau absorbi 
pe suprafața lor moleculele organice mici, înlesnind cataliza poli- 
merilor cu o anumită ordine a monomerilor, 

În 1965, S.W. Fox atrage atenţia că procesele biogenezei n-au 
putut avea loc decît în apele scăzute de lîngă țărmuri, unde se 
concentrau mari cantități de substanţe organice expuse radiaţiei 

ultraviolete și temperaturilor ridicate, produse de activitatea vul- 
canică, El pornea și de la observaţia că, în 1963, în urma. unor erup- 
ţii vulcanice submarine, lîngă coastele Islandei, a luat naștere 
insula Surtsey. Pe solul proaspăt răcit, cercetătorii au găsit nume- 
roși aminoacizi, între care și unii care nu intrau în compunerea fiin- 
telor vii. În 1981, vulcanologii sovietici au identificat în condiții ce 
excludeau orice contaminare externă, în cenușa rezultată în urma 
unor explozii vulcanice din Kamceatka, substanțe organice: între 
care aminozaharuri, hidrecarbonaţi, 15 aminoacizi și porfirinele 
biotice studiate de către acad. Alex. Krasnovski. 

Pot fi amintite și lucrările lui A. Bard și J. Lawless, care au 
demonstrat experimenta] că unele argile conținînd catalizatori 
minerali sînt în stare să producă aminoacizi din atmosfera primi- 
tivă. Alte argile, bogate în nichel, acţionează asupra. amino- 
acizilor ca niște „magneţi“, absorbindu-i și realizînd astfel sinteza 
unor protenoizi. Experienţe asemănătoare au dus la sinteza „us: 
cată“ a unor acizi nucleici, utilizînd argile bogate în zinc. 

Pentru a răspunde la o a doua întrebare trebuie să se admită 
existența unei protoselecţii, a unei celecţii prebiologice care să 
favorizeze apariţia și persistenta macromoleculelor cu funcţii ce 
deschideau perspective ulterioare de evoluţie a materialului or- 
ganic. 

Ca urmare a acestei protoselecții, ar fi putut lua iniţial naş- 
tere nişte macromolecule capabile să manifeste un început de 
asociere a substanțelor de tip proteic şi chiar de formare a unor 
„roiuri“ polimoleculare. Asa cum am mai spus, în 1932, în cu- 
noscuta sa lucrare Protoplasma, Bungenberg de Jong, cercetînd 
soluţiile coloidale, a remarcat si descris fenomenul de coacervare, 
deci de separare și concentrare a stratului bogat în coloizi sub 
forma unor picături microscopice (2—670 microni), pe care le-a 
numit coâcervate, 

Continuînd încercările lui de Jong, savantul indian H. Bada- 
hur a obținut, în 1971, formatii jeewanu („particule de viaţă“, în 
limba hindi), expunînu la soare sulfocianura de amoniu în formol. 
Datorită tensiunii superficiale, aceste structuri se miscă asemenea. 
unor amibe. N-ar fi exclus, susține Badahur, ca aici să fi luat naş- 
tere polimeri care apoi au format coacervate. 

Pentru susţinerea. teoriei Oparin-Haldane, fenomenul coacer- 
vării este important deoarece, în cursul evoluției substanţelor orga- 
nice, el ar fi putut constitui un mijloc eficient de concentrare a 
compuşilor macromoleculari, în special a substantelor de tip pro- 
teic dizolvate în hidrosfera terestră. Dat fiind că prin coacervarea 

substanţelor organice macromoleculare se formează, de obicei, 
un număr însemnat de picături foarte mici, cu o structură internă 
determinată, procesul de coacervare constituie o etapă-cheie pentru 
organizarea spaţială a sistemelor organice polimoleculare. 

Trei decenii mai tîrziu, S.W. Fox, experimentînd cu diferiți 
aminoacizi, a obținut numeroase polimerizări, utilizînd ca sursă 
de energie căldura. Rezultatul cel mai interesant a fost obținerea, 
pornind de la acizii aspartic și glutamic a unor polimeri cu greu- 
tate moleculară cuprinsă între 5 000 şi 25 000, pe care i-a numit 
proteionoizi din cauza numeroaselor însușiri ce Je apropie de pro- 
teine. În prezența apei sărate, la temperaturi de 25*—45*, proteino- 
izii tind să treacă la forme structurate, formînd unele microsfere 
cu diametrul de doi microni. Microsferele au însușirea de a-şi spo- 
ri volumul prin adăugare de alți protenoizi sau prin absorbția 
substanțelor din mediu și de a se înmulți prin diviziune. Dacă 
PH-ul mediului este destul de ridicat, se formează în microsferă o 
membrană proteică asemănătoare cu membrana celulară. În timpul 
proceselor de absorbţie a unor substanțe sub acțiunea unor cata- 
lizatori (zincul, de pildă) sau a razelor ultraviolete, s-a constatat 
o eliberare de energie. În sfîrșit, supuse unei ușoare presiuni, 
microsferele tind să se aranjeze în lanțuri asemănătoare cu algele 
coloniale microscopice, aşa cum a constatat Duane L. Rohling 
de la Universitatea din Carolina de Sud (S.U.A.). În 1975, T. De- 
cker introduce noțiunea de broid formaldehidic. El ar lua naștere 
din metan și apă, ar putea înmagazina energie solară, ar putea 
avea aferentaţie inversă (feed back) și, prin formarea de geluri mem- 
branoase, ar putea să creeze indivizi, 

Atît coacervatele lui Jong, cît și microsferele de proteină ale 
lui Fox sau bioizii formaldehidici ai lui Decker își propuneau să 
demonstreze, ca modele ale unor sisteme deschise primitive, felul 
cum s-a trecut la primele forme organizate de viață și cum s-au 
realizat metabolismul, nutriția și chiar reproducerea Ja nivel pre- 
biologic. 

S-a încercat corectarea unor puncte vulnerabile ale ipotezei 
Oparin-Haldane. 

De pildă, teoria evaporării la cald pe care se sprijină ipoteza 
nu explică formarea protobiopolimerilor. Se știe că, din punct de 
vedere termodinamic, mediul apos constituie o barieră în calea 
desfășurării acestei reacţii. De asemenea, la temperaturi de 150°— 
200°C, caracteristice tinereţii planetei noastre, formarea şi stabi- 
lizarea unor atari macromolecule, ca și integritatea lor sub bom- 
bardamentul radiaţiilor ultraviolete nu sînt cu putință. 

De aceea, încă din 1973, S. Miller și L.E. Orgel (The origins of 
life on earth) au emis ideea că mai degrabă temperatura scăzută 
constituie o condiție necesară fazelor iniţiale ale biogenezei: „Nu 
știm care a fost temperatura oceanului primitiv, dar putem spune 
că instabilitatea diferitelor combinaţii organice și a polimerilor sînt 
argumente convingătoare că viaţa nu ar fi putut apare în ocean 
dacă temperatura sa nu ar fi fost mai scăzută de 25*C. Tempera- 
tura de 0*C ar fi fost foarte potrivită acestui proces, iar cea de — 21°C 
ar fi fost și mai potrivită, La asemenea temperaturi scăzute, majo- 
ritatea apelor ar fi fost înghețate, în stare lichidă aflindu-se doar 
apele ecuatoriale ... Toate reacţiile bazate pe matrițe care, se pare, 
au dus la apariția organizării biologice se desfăşoară numai la. tem- 
peraturi inferioare temperaturilor de topire ale structurilor poli- 
nucleotidice. În cazul spiralei polinuctetoid-mononuctetoid, această 
temperatură variază între 0°C (chiar mai scăzută) și, de exemplu, 
85°C. Mediul! în care a apărut viața este, adesea, numit ca bulion 
diluat, cald, de compuși organici. Noi credem că un bulion concenă 
trat și rece ar fi fost un mediu mai nimerit pentru apariția vieții“. 

Şapte ani mai tîrziu, cercetătorii români I.C. Simionescu și 
F. Deneş, din Iași, au adus dovezi experimentale „teoriei la rece“, 
demonstrînd că primii protobiopolimeri au găsit condiţii termodi- 
namice favorabile formării lor nu în mediul apos, ci pe suprafe- 
tele reci ale ghețarilor, pe suprafeţele înghețate ale oceanelor și pe 
cristalele de gheaţă din atmosferă. În atari condiții se satisfac ce- 
rințele termodinamice. La adăpostul temperaturilor scăzute, pro- 
dușii primari se concentrează şi permit sinteza protobiopolimerilor. 
Mai întîi se sintetizează polimerii de toate speciile și apoi apar mo- 
nomerii, ca produși de degradare a polimerilor. 

De asemenea, teoria Oparin-Haldane, ca şi modelele obținute 
în laboratoare nu aveau dovezi concludente privind directia şi 
ordinea (secvența) sintezei aminoacizilor. Teoria „absorbției“ 
a cercetătorului israelian M. Katschalski aduce o dovadă demnă 
de luat în consideraţie. Ea susține rolul unor minerale care se gă- 
sesc și astăzi în locuri ce ar putea fi considerate drept modele ale 
biogenezei în absorbția compușilor organici existenți în apele pri- 
mitive. Este vorba de montmorilonit, un fel de argilă neagră, care 
manifestă surprinzătoare proprietăți catalitice, contribuind nu 
numai la orientarea, dar și la imprimarea unei anumite ordini, sec- 
venţe a sintezelor. Deci funcția catalitică a unor astfel de minerale 
nu este importantă doar pentru că favorizează desfășurarea unei 
reacții, dar că devine și un factor de selecție în procesul de evoluţie, 
deoarece o reacţie catalizată (deci mai intensă și rapidă) este pro- 

tejată faţă de altele care se desfășoară cu viteze și intensități mult 
mai reduse, fiind supuse în mai mare măsură factorilor defavorabili. 
Corelînd și recombinînd datele esenţiale ale teoriei biogenetice, 
chimistul Manfred Eigen, laureat al Premiului Nobel, propune 
următoarele etape ale organizării haosului în spirit evoluționist: 

1. Constituirea primelor polinucleotide, 

2. Selecţia acelora care și-au creat un mecanism de păstrare 
și transmitere fără erori a avantajelor şi calităților obținute. 

3. Stabilizarea sistemului pe baza autoorganizării (un sistem 
de feed-back pozitiv ce completează sistemele catalitice, în vederea 
autostimulării sintezelor de autoîntreținere). 

4. Aparitia unui spațiu informaţional și realizarea unui cod 
funcțional de transmitere a zestrei informaţionale. 

5. Stabilizarea. și consolidarea funcției de autoreproducere a 
moleculei. 

6. Integrarea. sistemului informaţional (un ribozom primitiv) 
într-un genom gigantic, favorizînd astfel apariția protocelulei, 

O confirmare în laborator a mecanismului de „producere“ a 
celei mai simple ființe vii o constituie biosinteza virusului simplu 
Fi X 174 din 5 500 nucleotide în patru grupe aranjate într-o or- 
dine și proporție precise, realizată în 1967 de biologul american 
Arthur Kornberg, laureat al Premiului Nobel. Polimerul DNA, 
capabil să realizeze gruparea moleculelor DNA în proporţii pre- 
cise, se comportă la fel ca un virus natural, pătrunde în bacterii, 
se înmulțește în ele și în cele din urmă le distruge. Sinteza lui Korn- 
berg a demonstrat care sînt piesele absolut necesare primei forme 
organizate de viață: proteinele, componentă principală a celulei 
dar fără putere de reproducere autonomă, acizii nucleici care, în 
calitatea lor de purtători ai eredității, înlesnesc acest lucru, și, în 
sfîrşit, proteinele enzimatice a căror activitate catalizatoare îm- 
bină într-un întreg ciclul apariției primordiale a vieţii. 

Cînd, cum, sub ce formă a apărut în natură prima formă de 
viață, iată marile întrebări legate de etapa biologică. 

Protobionţii au fost, după Oparin și Haldane, prima materie 
vie. „Cele mai primitive forme ale acestei organizări — scria A.I. 
Oparin — puteau exista numai în condiția unui aflux permanent 
din mediul exterior al diferitelor substanțe organice, capabil» să 
servească drept material pentru construirea componentelor pro- 
toplasmatice și să furnizeze energia necesară pentru biosinteze. 
Singura metodă de mobilizare a acestei energii a fost scindarea 
ahaerobă a substanțelor organice exogene.“ Evoluţia progresivă 
a organismelor primare s-a orientat în direcția emancipării față de 

aceste condiții. Selecţia naturală a reținut acele organisme înzes- 
trate cu organite necesare pentru a prelua unele funcţii fiziologice 
şi de a utiliza un cerc cît mai larg de surse energetice. 

O revoluție în organizarea materiei vii a constituit-o — - după 
Oparin — apariția membranei ce a transformat forma de arhe- 
plast în celulă, în interiorul căreia s-a putut organiza mai rapid 
o structură internă și a putut apare piementul asimilator ce a per- 
mis trecerea la o viață autotrofă în urma căreia primele organisme 
unicelulare s-au putut dezvolta și înmulți printr-un mecanism pro- 
priu. O dată cu scindarea prin fotosinteză a moleculei de apă, oxi- 
genul a fost eliberat în atmosferă, care și-a schimbat fundamental 
chimismul, din reducătoare devenind oxidantă. O parte din oxi- 
gen s-a transformat în ozon. Acest gaz va forma un ecran de pro- 
tecție împotriva ultravioletelor. 

Dovada uimitoare a trecerii de la modul de hrănire autotrof 
la ce] heterotrof o reprezintă Euglena, apreciată de biologi ca o 
adevărată fosilă-vie și plasată, din cauza modului ei de hrănire, 
la pragul dintre lumea vegetală la cea animală. Corpul ei unise- 
lular conține granule verzi de clorofilă, ceea ce ne-o arată capabilă 
să îndeplinească functia complexă a fotosintezei. 

„Aşezînd o Euglenă la întuneric si adăugînd în mediul ci de 
viaţă substanțe organice, ea își pierde culoarea verde, devine a proape 
străvezie și începe să se hrănească ca un animal. Adusă din nou 
la lumină, își recîștigă grăunţii de clorofilă şi revine la modul vege- 
tal de hrănire. 

Este posibil, spun adepţii teoriei lui Oparin, ca organismele care 
fac trecere dintre cele două regnuri să fi fost de tip Euglena viri- 
dis, care se poate hrăni hetero şi autotrof. 

O teorie modernă a trecerii de la organismele monocelulare 
procariote la cele eucariote, avînd ca punct de pornire ipoteza 
Oparin-Haldane, a fost formulată recent de biologul american 
L. Margulius. EJ consideră că evoluția lucrează la nivel molecular 
și că simbioza dintre unele organite celulare, determinată de schim- 
barea condițiilor de viață în cadrul oceanului primar, ar duce la 
formarea unor organisme noi cu alte tipuri de hrănire. 

La baza tuturor organismelor vii — susține Margulius — stă 
procariotul heterotrof, deoarece el conţine codul genetic actual 
ȘI prezintă sinteza proteică, Procariotele anaerobe s-au diferen- 
tiat în diferite tipuri prin mutație și selecție naturală. Acestea 
foloseau hidrogenul atmosferic sau hidrogenul sulfurat pentru 
reducerea CO». Mai tîrziu au apărut procariote care foloseau hidro 
gen din apă în reducerea CO, și producerea oxigenului, 

Criza determinată de acumularea oxigenului atmosferic a 
impus procariotelor anaerobe heterotrofe să realizeze endosim- 
bioza cu o bacterie mutantă aerobă şi astfel a apărut strămoșul 
eucariotelor de azi, celula eucariotă ancestrală. 

În al doilea stadiu, eucariotul a captat prin simbioza cu o 
bacterie „spirochetă“ un organ de mișcare necesar căutării hranei 
de către amoebsidul inițial. Din amoeboflagelatele (tip proto- 
zoar) apărute s-au desprins evolutiv fungii şi animalele, iar mai 
tîrziu plantele. Simbiontul motil s-a diferențiat în evoluție și a 
produs aparatul mitotic acromatic: fus nuclear, centrioli etc. 
În sprijinul acestei idei — susține Margulius — vine variabilitatea 
diviziunii mitotice celulare la protozoare, unii fungi, alge nucleate 
și alte eucariote inferioare. De la mitoză la meioză s-a produs un 
salt prin care evoluţia a descoperit calea pentru distribuirea 
echilibrată a genelor în celule-fiice, pentru recombinarea genelor 
și mărirea, variabilităţii genetice a organismelor, pentru produce- 
rea celulelor sexuale haploide și altele. 

În al treilea stadiu ar fi apărut cloroplastul, în urma simbiozei 
dintre amoeboflagelate şi o algă fotosintetizantă. Aceasta din 
urmă a evoluat spre cloroplastul de azi. 

Primul argument în favoarea. teoriei simbiozei aplicată la evo- 
luţia eucariotelor din procariote constă în descoperirea DNA- 
ului circular de tip bacterian, sub formă de nucleoid, în mitocon- 
drii și cloroplaste. Cantitativ, DNA-ul acesta se aseamănă cu 
cel din bacterii. A] doilea argument este descoperirea în mitocon- 
drii şi cloroplaste a A.R.N.ului, ribozomul de tip bacterian. În 
aceste organite există sinteza proteică independentă de cea nu- 
cleară. Un al treilea argument ar fi existența eredității extracro- 
mozomiale pe baza genelor proprii ale organitelor amintite mai 
sus şi independentă de cea nucleară. În sfîrșit, al patrulea argu- 
ment l-ar constitui reuşita cultivare in vitro a unor plastide foto- 
sintetizante, precum și faptul că unele virusuri parazitează selec- 
tiv anumite organite celulare (cloroplastele). 

Margulius conchide că evoluţia s-a realizat prin endosimbioze 
repetate. 

După o altă ipoteză, formulată în 1974 de Schnepf, celula 
(eucitul) a luat naștere din simbioza a trei feluri deosebite de pro- 
tocelule. O bacterie mare, fermentativă, a luat ca endosimbiont 
o bacterie aerobă și una fotosintetizantă, care putea scinda apa. 
Simbionţii au pierdut, pe rînd, membrana procitară ; apoi aparatul 
genetic s-ar fi redus treptat. Mai puțin” convingătoare în ce pri- 
veşte explicarea determinării componenților moleculari ai organite- 

lor (citrocromii, clorofilele, carotinizii), teoria se susține prin exem- 
ple actuale și anume prin prezența unor endosimbionți ce joacă 
rol de organit celular. Ciliatul Euplotes are drept simbionți bacterii 
gram-negative, fără de care nu se poate divide, Algele unicelulare 
eucariote Glaucocystis și Cyanophora nu au plastide, folosind Cyane- 
ele — alge albastre — pentru aprovizionarea cu substanţe de foto- 
sinteză, iar amiba Pelomyxa, lipsită de mitocondrii, se servește 
de bacterii endosimbionte. 


3. ALTE TEORII MODERNE DESPRE ORIGINEA VIEŢII 


Respingînd deopotrivă teoria biogenezei și a însămînțării Pă- 
mîntului cu germeni veniţi de pe alte lumi, savantul sovietic 
L. Berg a emis, în 1947, o variantă originală a ipotezei meteorice, 
pornind de la cunoscuta teorie geogonică a astrofizicianului sovie- 
tic O.A. Schmidt, după care Pămîntul s-a născut nu prin răcirea 
materiei incandescente, ruptă din Soare, ci pe cale meteorică. 
„Odată în aglomerarea. meteoriţilor din care a luat ființă Pămîntul 
— scrie L. Berg — el a putut să moștenească și germeni de viață, 
poate chiar un complex de organisme gata formate.“ 

În favoarea acestei ipoteze au pledat probele micropaleonto- 
logice descoperite în a doua jumătate a veacului nostru. 

Primele forme bacilare în care s-au găsit şi resturi de amino- 
acizi, datînd de aproape 3 miliarde de ani, au fost numite Archaeos- 
Phaeroides barbertoneusis și Eobacterium isolatum de către desco- 
peritorii lor, cercetătorii americani Elso Barghoorn și James 
Schopp. Urme de alge albastre-verzi, aparținînd începuturilor 
vieții (2 miliarde de ani), au fost deduse din determinarea unui set 
de opt aminoacizi, cu structura nealterată, despre care se presupune 
că provin din corpul unor astfel de organisme. În resturile unor 
alge unicelulare, păstrate în depozite calcaroase bioconstituite, 
cunoscute sub numele de stromatolite, a fost găsită întreaga serie 
de aminoacizi. Au fost determinate pe cale de laborator unele 
microorganisme despre care se afirmă că au trăit în atmosfera 
primară, saturată cu amoniac și metan. Un astfel de microorganism 
viu, contemporan, a fost aflat de Sanford Siegel într-un sol satu- 
rat cu aceleași gaze. 

În deceniul al șaptelea, o descoperire deosebit de interesantă 
în acest sens a fost făcută de profesorul german W. Dombrovski, 
care a izolat peste 40 de specii de bacterii încă necunoscute din 
cristalele de sare de vîrstă permiană. Ele semănau cu Bacillus 

sphaerotillus circulans, foarte bine conservat în roci saline. Aceste 
bacterii inactive fiind introduse într-o soluție special nutritivă 
au înviat şi au început să se înmulțească, prezentînd un metabo- 
lism deosebit de cel al bacteriilor contemporane. În deceniul urmă- 
tor (1970—1980), descoperiri similare s-au făcut în S.U.A., U.R.S S 
Marea Britanie, reactivîndu-se bacterii-fosile cu vîrste de 40—200 
milicane de ani. H 

„Una din cele mai interesante zone de cercetare a formelor pri- 
mitive de viață de pe Terra este platoul muntos Neblina din Vene- 
zuela, luat în primire de cîțiva ani de o echipă de cercetare condusă 
de biologul Charles Bewer Carias. Zona Neblina constituie o enigmă 
a Terrei. Ea se menține intactă de zeci de milioane de ani, în pofida 
faptului că tot ce se află în jurul ei s-a prăbușit și s-a modificat 
în urma unor violente mișcări tectonice străvechi. Peste 250 de 
cercetători venezueleni, columbieni, brazilieni, englezi francezi 
nord-americani inventariază și studiază tot ce este viu aici. Ne- 
blina este considerată o enciclopedie a vietii pe Pămînt de la înce- 
puturile sale și pînă acum. Printre formete de viață au fost găsite 
ȘI microorganisme bizare, arhaice, ce se adaptează uimitor celor 
mai teribile medii: fierbinţi, foarte reci, acide etc. 

„Prin caracteristicile lor a!calinofi!e (pH 12), termofile (4265090) 
criofile (—70*C), halofile (300 g/l) sau acidofile (preferă acizi puri), 
aceste bacterii descriu istoria vieţii pe Pămînt. Astfel de condiţii 
extreme există în atmosfera planetelor Jupiter, Saturn, Uranus 
Venus, în clima Lunei, planetei Marte etc., oferind argumentul unei 
vieți posibile, fără îndoială elementară, pe alte planete unde s-ar 
putea ajunge într-un viitor mai mult sau mai puțin apropiat. 

_ Toate aceste probe care pot demonstra convingător vechimea 
și caracterul conservativ al unor forme primitive de viață nu pot 
susține însă teoria lui L. Berg, așa cum ipoteza lui P.A. Schmidt 
paiia de probe concrete, rămîne o strălucită speculatie și doar 

it, sui. 

Acceptînd concept ia evoluționistă, după care formele superioa- 
re de organizare provin printr-un proces de acumulări cantitative 
și de salturi calitative din forme inferioare, ar trebui să admitem 
după Berg că germenii de microorganisme incorporați în materia 
meteorică terestră constituie un punct de pornire în drumul ascen- 
dent al formelor vii. Bacteriile și protozoarele, în mare majoritate 
heterotrofe, n-au putut însă sta la originea vietii deoarece ele nu se 
hrănesc singure, deci au nevoie de un mediu nutritiv „gata pre- 
gătit“. Ne-am putea gîndi că prima floră a Pămîntului ar fi putut 
îi reprezentată de microbi cu activitate chimică sintetizatoare, 

care se limitează la combinaţiile anorganice simple ca amoniacul 
sau sărurile fierului trivalent. Dar zestrea de fermenți și modul cum 
se desfășoară metabolismul acestor ființe seamănă atît de mult cu 
cele ale microorganismelor heterotrofe şi fotosintetice obișnuite, 
încât acești microbi ar putea fi considerați mai degrabă varietăți 
derivate ale acestor microorganisme. 

Coborînd la lumea virusurilor, chiar si aceste ființe „ultrarudi- 
mentare“ nu pot da o explicație istorică biogenezei. Aparenta 
simplicitate a structurii lor, capacitatea lor de a trece ușor din 
starea. de „cristal“ în starea de microorganism și invers, au derutat 
pe mulți cercetători. Microscopia electronică a scos, însă, în relief 
uluitoarea complexitate a structurii lor. Virusul mozaicului tutunu- 
lui, de pildă, este format din 2 130 de unități înfășurate în jurul 
unei spirale așezate ca solzii zburliți ai unui con de brad. Virusu- 
rile nu se pot hrăni, dezvolta sau înmulţi pe oricare mediu l-am 
folosi, ele dezvoltîndu-se numai în interiorul organismului viu. 
Această particularitate este un motiv pentru care inframicroor- 
ganismele nu pot fi considerate ca o primă formă de viaţă. Micro- 
biologul francez Fr. Jacob, laureat al Premiului Nobel în 1965, 
preciza: „Virusul nu poate fi considerat ca organism. În afara celu- 
lei, particula virală nu este decît un obiect inert. Numai sistemul 
celulă-virus posedă toate particularităţile viului“. 

Procedînd astfel prin eliminare, singura categorie de ființe uni- 
celulare care ar putea sta la baza vieţii ar fi algele albastre. Nu este 
exclus ca din aceste alge să se tragă unele bacterii, să derive fami- 
liile superioare de alge, iar o linie colaterală, declorofilată prin 
saprofitism, să fie cea a ciupercilor. Dar și aici trebuie să avem o 
serie de rezerve, algele verzi-albastre fiind considerate, ce e drept, 
ca ființe foarte vechi, conservatoare, plasate însă pe o treaptă mai 
înaltă a formării vieții, în stadiul apariţiei organismelor unicelu- 
lare autotrofe, capabile, deci, să se hrănească singure. Oare ce s-a 
găsit înaintea lor în pulberea rece, meteorică, despre care vor- 
bea O.A. Schmidt și L. Berg? 

Ca urmare a progreselor efectuate în ultimele decenii de zbo- 
rurile cosmice, ca și a creditului acordat unor teorii privind ori- 
ginea extraterestră a civilizaţiei noastre, în urma dezvăluirii unor 
coincidente tulburătoare și strîngerii unor dovezi materiale veni-ue 
în sprijinul acestei ipoteze de domeniul ficţiunii științifice, șida 
făcut loc şi în biologie opinii după care viața ar fi fost transplan- 
tată pe Terra de către civilizaţii extraterestre. Cea mai nouă teorie 
în acest sens aparține lui Francis Crick, laureat al Premiului Nobel 
pentiu medicină și fiziologie în 1962. 

Pentru a-și justifica teza, Crick se întoarce la big-bang-ul iniţial, 
De-a lungul miliardelor de ani care s-au scurs de la începutul expan- 
siunii, stelele cele mai masive, cînd și-au epuizat rezervele de com- 
bustibil nuclear, s-au prăbușit în ele însele, explodînd în supernove. 
Resturile din aceste cataclisme s-au condensat din nou în stele, 
avînd la ora actuală 9 miliarde de ani, aproximativ dublul vîrstei 
planetei noastre. Multe dintre ele — cam un milion în galaxia 
noastră — au avut probabil planete pe care condițiile fizice erau 
favorabile formării de fiinţe vii. Dacă acestea din urmă au evoluat 
într-un ritm asemănător celui al organismelor. terestre, ele au atins 
poate un nivel ridicat de tehnologie cam în aceeași perioadă în 
care se forma planeta noastră. Aceste ipotetice civilizații, consi- 
deră Crick, s-au gîndit poate să răspîndească viața pe alte planete, 
trimițîndu-le nave spaţiale cu microorganisme. Acţiunea. în sine 
nu presupunea o tehnologie extraordinar de avansată şi nu punea 
în pericol fiinţele evoluate. Ea autoriza o multitudine de tentative 
spre diverse planete presupuse a oferi un mediu favorabil vieţii. 

Conform acestei ipoteze, şi alte planete, ca și Pămîntul, au 
fost „vizitate“ în urmă cu 4 miliarde de ani, iar viata a putut, 
pe unele din ele, să se dezvolte ca, pe Pămînt. Dar evoluția stelelor 
în jurul centrului Galaxiei le-ar fi dispersat acum la mari distanțe 
unele de altele și de Pămînt. i 

Crick admite că este imposibil să dovedeşti că viața terestră 
are la origine această „soluție dirijată“, dar apreciază că ipoteza 
sa nu este în contradicție cu datele științei moderne. 

Neputința oamenilor de știință de a realiza o teorie fără fisuri 
l-a împins pe Jean Monod, unul din marii biologi ai lumii, laureat 
al Premiului Nobel, să amestece hazardul în explicarea apariţiei 
vieţii. În cunoscuta sa lucrare Hazard şi necesitate, apărută în 1970, 
Monod acreditează ipoteza după care în oceanele primitive ale 
Pămîntului au luat naștere primele molecule de acizi nucleici cu 
structură ordonată, prin combinarea întîmplătoare a unor nucleotide 
libere. Aceste molecule au servit drept matrițe pentru sinteze de 
proteine şi, deci, pentru apariția citoplasmei în jurul acestor „gene 
libere“ primitive. 

Din prima clipă a nașterii ei, această teorie s-a izbit de opoziția 
fermă a matematicienilor care, aplicând calculul probabilităților 
pentru combinaţii întîmplătoare a 20 de aminoacizi, au demonstrat 
că probabilitatea apariţiei întîmplătoare a unor macromolecule 
proteice compatibile cu viaţa este atît de mică încît ar fi fost nece- 
sare cel puţin trei miliarde de ani, deci întreaga vîrstă demonstrată 

a existenței vieţii pe Pămînt, pentru realizarea acestui eveniment, 
Lecomte de Noiy, în L'homme devant la science, preciza că, după 
calculul probabilităților, pentru ca o moleculă de înaltă disimetrie 
să fic formată prin hazardul pur este nevoie de un volum de sub- 
stanţă de forma unei sfere cu o rază atît de mare încît luminii i-ar 
trebui 10% ani-lumină pentru a o parcurge. 

Adepții teoriei lui Monod au obiectat împotriva „probabiliști- 
lor“, Aceste calcule — spun ei — pornesc de la ideea că apariția 
pe cale abiogenă a oricărui aminoacid are aceeaşi probabilitate. 
Experiențele arată că, de fiecare dată, nu apar toţi cei 24 de amino- 
acizi. 

Acest argument „pro“ a devenit și un argument „contra“ teo- 
riei hazardului, deoarece prioritățile unor aminoacizi, condițiile 
concrete care le determină proporțiile și combinaţiile demonstrea- 
ză că procesul lor de geneză aliogenă nu depinde doar de capriciile 
hazardului ci și de anumite orientări și direcționări legice. În această 
privință, se consideră posibil că succesiunea regulată a monomeri- 
lor din macromoleculele compatibile cu viaţa s-a putut constitui 
ca un proces autoreglabil prin conexiune inversă. H.H. Pattee 
a imaginat chiar un model mecanic al procesului, format dintr-o 
balanţă și bile de diferite greutăţi, arătînd că, prin conexiune in- 
versă, din configurații simple pot apare succesiuni complexe, or- 
donate, periodice. 

„Apariţia. întîmplătoare a unor asemenea sisteme — afirmă cu 
drept cuvînt N. Botnariuc — este la fel de puțin probabilă ca și a 
unor macromolecule compatibile cu viața... Asemenea sisteme nu 
pot fi decît rezultatul unor îndelungate evoluţii a formelor de orga- 
nizare în care necesitatea, manifestată sub forma legilor unei proto- 
selecții, canalizează permanent hazardul pe linia soluţiilor optime.“ 

Dar și într-o altă direcție teoria hazardului nu se motivează. 
Ce e drept, într-o primă etapă prebiotică, hazardul si-a avut rolul 
lui de necontestat. Dar în momentul în care informaţia unei struc- 
turi viabile a fost înscrisă în: molecule de DNA, viața depășește 
„imperiul“ întîmplării trecînd în cel al necesităţii. Ceea ce apare 
prin hazard este fixat prin selecție și transmis în mod necesar 
prin informația genetică. 

„Din punctul de vedere al dialecticii materialiste — opiniază 
I. Drăghici — toate fenomenele, fără excepţie, au un caracter ne- 
cesar, deoarece sînt determinate de cauze şi legi obiective. Deoarece, 

însă, necesitatea nu se manifestă niciodată ca atare, ci sub forma 
întîmplăritor, rezultă că toate fenomenele au și un caracter întîmplă- 
tor. Prin urmare, apariția fenomenelor are un caracter necesar, 
însă modalitatea acestui proces este întîmplătoare“, (op. cit., 
p. 263—264) 

O teorie la fe! de contestată, cu toate demonstrațiile ei seducă- 
toare, este aceea a biocristalogenezei, emisă în 1971 de A.G. Cairns- 
Smith. Autorul pornește de la ideea că în lumea minerală există 
cristale și subcristale în care o serie de elemente se repetă periodic 
într-o anumită ordine, fenomen ce poate fi întîlnit în unele macro- 
molecule ale organismului. 

Cairns-Smith consideră deci acizii nucleici și proteinele ca sub- 
stanțe subcristaline, iar organismul ca o unitate sau un sistem 
producător de substanțe subcristaline. Pornind de la această pre- 
miză, el presupune că structura cristalină spațială a silicaților 
sau a altor minerale cristaline din roci ar fi putut forma o matrice 
după care să se realizeze primele macromolecule organice cu struc- 
tură subcristalină. 

Fragilitatea ipotezei este generată de faptul că se sprijină 
pe analogii formale, neglijînd funcţiile definitorii ale vieţii (auto- 
conservarea, autoreproducerea, autoreglarea și autodezvoltarea), 
incompatibile cu legile fizico-chimice ale lumii minerale. 

Mai productivă ca ipoteză de lucru este teoria brostructuralistă 
formulată de savantul român, acad. Eugen Macovschi. 

După această ipoteză viața nu este o însușire globală a mate- 
riei vii, ci se află localizată în anumite structuri, numite biostruc- 
turi, care reprezintă saltul pe care materia l-a făcut de la neviu la 
viu, Biostructurile se prezintă ca o masă spongioasă în ale cărei 
spaţii libere se găsește o soluție intraplasmatică. Diseminată în 
întreaga masă celulară, biostructura constituie un fel de creier 
celular la nivelul căruia se realizează recepționarea, stocarea și 
vehicularea întregului complex de informaţii primite de celulă din 
mediul exterior, precum și modificările morfologice necesare 
pentru realizarea homeostaziei (autodezagregare și autorefacere). 
Materia biostructurată se păstrează numai atîta timp cît organis- 
mul este viu. 

Enunţată teoretic încă din 1958 și perfecționată progresiv în 
1963 și 1969, ipoteza biostructuralistă a primit confirmarea atunci 
cînd perfecționarea microscopului electronic a permis o pătrundere 
mai adîncă în structura celulei. În martie 1981, K. Forter, de la 
Universitatea Boulder din California, care, împreună cu J.J. Wo- 

lesewich și J.J. Tuker a făcut între 1976—1980 ample investigaţii 


ultramicroscopice, a evidenţiat în substanța citoplsumatică, pe 
baza fotografiilor obţinute, o structură microreticulară izbitor de 
asemănătoare cu desenele intuitive ale acad. Macovski. Totodată, 
ipoteza savantului român a subliniat rolul apei în apariţia vieţii 
și a scos în evidenţă că una din fracțiunile apei, cea biologică (asa- 
zisa „apă vie”), este materia fundamentală a viului, ea constituind 
liantul moleculelor organice și favorizînd procesele biologice. 

Toate ipotezele descrise mai sus sînt splendide construcții 
ale gîndirii omenești tinzînd să dea o explicaţie cît mai verosimilă 
apariţiei vieţii pe Pămînt. Din nefericire, nu există nici o siguranță 
că procesele de biogeneză s-au desfășurat conform deducţiilor. 
Acest sentiment îl străbate pe savantul francez Jean Rostand cînd 
scrie în cunoscuta carte La vie (1962): „Nu ştim absolut nimic despre 
condițiile care domneau pe globul nostru acum două miliarde 
de ani, despre starea în care se găsea materia etc. Poate că atunci 
nașterea vieţii era cu mult mai probabilă decît am îndrăzni să ne 
închipuim extrapolînd în trecut datele prezentului. Poate că mate- 
ria poseda proprietăţi azi dispărute, legate de o anumită stare a 
Cosmosului, corespunzînd unui anumit stadiu de expansiune a 
Universului.... În orice caz, toate frumoasele noastre raționamente 
și calcule riscă să treacă pe alături de esenţial“, 


Il. 
DE LA IPOTEZE LA REALITATE 


ARGUMENT 


Nu trebuie să dăm un credit absolut scepticismului Im Jean 
Rostand. Ipotezele emise în ultimele 3—4 decenii au nu numai o bună 
motivaţie logică, dar câteva din ele, cum ar fi biogeneza şi varianta 
e biostructuralistă, pot fi susținute prin probe de laborator menite 
să reconstituie experimental în prezent ceea ce s-ar fi putul petrece 
în trecut. Realizarea acestor „modele“ ne sugerează, cu ajutorul teoriei 
probabilității, căile prin care au putut lua naştere primele formaţiuni 
organizate de viaţă. Geneza acestora a durat mai bime de un miliard 
de ani, perioadă de mari incertitudini ştiinţifice, în care nu reuşim 
să operăm decît prin dedu ţii. ay 

Din clipa cînd au fost descoperite cele mai vech dovezi ale vieţii, 
urme ale structurii şi activității organismelor, ipotezele au început să 


se prefacă în realitate, iar tabloul evoluţiei vieții să se închege coerent, 


9. CELE MAI VECHI DOVEZI 
DESPRE FORMELE VII 


Într-o comunicare ținută la începutul anului 1979 în fața So- 
cietăţii americane de chimie, profesorul Cyril Ponnamperuma de la 
Universitatea din Maryland a precizat că urme de hidrocarburi 
datînd de 3,8 miliarde de ani au fost depistate în rocile sedimentare 
prelevate din Groenlanda; nu se știe încă precis dacă formarea 
acestui grafit se datorează unui proces fizic sau acțiunii micro- 
organismelor. Cam în această perioadă se presupune ca a luat 
sfîrşit evoluţia chimică a Pămîntului și a început evoluția biologică. 

Cele mai vechi forme organizate de viață aparțin unor straturi 
ceva mai noi (3,1—3,2 miliarde de ani), constituite din roci sili- 
cioase de culoare neagră, cenușie sau verzuie, ce alternează cu 
stratele bogate în oxizi de fier, alcătuind împreună așa-numita 

Serie de Fig Tree din apropierea minelor de aur de la Barberton 
(Africa de Sud). Aici au fost identificate structuri bacilare ultra- 
microscopice cu lungimi de 0,5—0,8 mm și grosimi de 0,2—0,4 mm, 
asemănătoare prin forme, dimensiuni și peretele exterior cu unele 
forme actuale. Doi cercetători americani, Elso Barghoorn și James 
Schopf, le-au numit Fobacterium isolatum și Archaeosphaeroides 
bavbertoniensis, ţinînd seama de caracterul necolonial, forma, 
vechimea și localitatea din apropierea căreia au fost recoltate. 

Dacă aceste formaţii bacilare pot ridica unele suspiciuni, în 
schimb stromatolitele, primele depozite calcaroase bioconstituite, 
cu o vechime certă de 3,1 miliarde ani și situate în provincia Natal 
din partea sudică a Scutului african, confirmă vechimea primelor 
forme organizate, a „pionierilor“ construcției litologice, care au 
fost algele verzi-albastre coloniale. 

Dacă aceste roci calcaroase nu au conservat cu exactitate 
imaginea protoalgelor din cauza depunerilor ulterioare de carbo- 
naţi care au șters contururile, ca și în cazul Seriei de Fig Tree, 
rolul de „fixator“ și „conservant“ l-au jucat rocile silicioase, aso- 
ciate stromatolitelor și aflate în alternanță cu roci feruginoase, 
cunoscute sub numele de Formaţiunea de Gunflint. În acest an- 
samblu litologic, cercetătorii americani Elso Barghoorn și Stanley 
Tyles au recunoscut 8 genuri, printre care Gunflintia şi Anikimea, 
care seamănă puţin cu genurile actuale Oscilatoria şi Eosphaera, ce 
ne duce cu gîndul la flagelatele de azi, mai ales la. Volvox. 

Faptul că eucariotele au apărut cu peste 3 miliarde de ani în 
urmă nu trebuie să ne mire. Analizele chimice ale acestor roci au 
relevat prezența unor hidrocarburi (pristane și fitane) ce reprezintă 
produși de descompunere ai clorofilei. 

Cea de a treia din formaţiile care, datorită unor condiţii noro- 
coase de structură și aşezare, au putut conserva cele mai vechi 
forme de viață de pe Terra este formațiunea de Bitter Springs 
din centrul Australiei, cu vechime estimată la | miliard de ani și 
alcătuire litologică aproape identică cu a primelor două formații. 
Ea ilustrează intervalul premergător apariţiei reproducerii sexuate 
ce a deschis porţi largi diversificării genetice a eucariotelor. 

Din protoalgele care trăiau acum mai bine de un miliard de 
ani s-au dezvoltat algele verzi-albastre, păstrate pînă azi datorită 
uimitoarei lor rezistenţe și capacității de adaptare. Astfel, ele se 
întîlnesc în ghețurile Arcticii, în gheizerii fierbinți de la Yellowstone, 
pe fundul Mării Moarte, în zăcămintele de petrol și în munţi, 
la înălțimi de peste 5 000 m. Acestea sînt singurele organisme vii 
care au rezistat și exploziei bombelor atomice și cu hidrogen, supra- 

4 - Bios 


Viețuind și în interiorul reactoarelor atomice, și în pereţii peșteri- 
lor întunecate din Nevada unde s-au efectuat explozii nucleare 
subterane. 

_ Algele verzi-albastre, după cercetările profesorului american 
Elso Barghoorn, au fost primele plante ce au preluat oxigenul ga- 
zos din apă ȘI au realizat prin fotosinteză „atmosfera“ acvatică 
in care au respirat primele animale marine (celenterate spongieri) 
O dovadă în acest sens s-a obținut în 1977 în stațiunea fosiliferă 
Ediacra, din sudul Australiei. Aici, oamenii de știință au avut 
surpriza să întilnească impresiuni de strămoși ai coralilor, meduzelor 
viermilor și stelelor de mare, ceea ce dovedeşte că acum aproximativ 
680 milioane de ani, deci la sfîrşitul Proterozoicului, apăruseră 
majoritatea grupurilor de nevertebrate. Si 


10. TULBURĂTOAREA LUME A FOSILELOR 


„_ Fosilele erau cunoscute încă din Antichitate. Dar atît natura- 
liştii greci și romani, cît și savanții de „cabinet“ ai secolelor XVI si 
XVII le-au socotit drept „jocuri ale naturii“. Ele au stîrnit fan- 
tezia populară, care le-a asemuit unor cozi împietrite de șarpe 
urechi și dinți de zmei, oase de balaur, inspiratoare de preafru- 
moase legende și povești. 

Cultul oaselor fosile ale unor mari mamifere privite drept 
resturi ale unei rase de oameni uriași ce au trăit odinioară sau ci 
moaștele unor sfinți, îl întîlnim larg răspîndit în Evul Mediu și în 
Renaștere în țările din vestul Europei, asemenea relicve fiind 
păstrate la loc de cinste în biserici și mânăstiri. 

La începutul secolului al XVIII-lea, multă vîlvă este stîrnită 
de descoperirea. osemintelor legendarului rege al cimbrilor, Teuto- 
bocchus, de fapt oasele unui elefant fosil. 

Fosilele unor animale precum salamandrele, ihtiozaurii sau 
mamuţii, apropiate de om doar prin planul general al structurii 
scheletice comun tuturor vertebratelor tetrapode, sînt prezentate 
drept „resturi ale omului pedepsit de Dumnezeu“. Rămășițele 
acestor „oase blestemate“ sînt descoperite, în anul 1705, la Albany 
în partea de nord-est al S.U.A., dar ulterior se va vedea că oasele 
respective proveneau de la un mamut. Celebră în istoria paleon- 
tologiei a rămas descoperirea anunţată în anul 1726 de către medi- 
cul și naturalistul elveţian Johann Scheuchzer sub numele de 
Homo diluvii testis, adică omul martor al Potopului. La cîteva de- 
cenii după moartea lui Scheuchzer, Georges Cuvier a arătat că 

Homo diluvii lestis nu este decît o salamandră cu dimensiuni apro- 
piate de ale omului. 

Abia acum 200 de ani oamenii de știință au reușit să dezlege 
taina acestor „jocuri ale naturii” (ludus naturae), generate în 
materia minerală sub acţiunea unor forţe modelatoare (vis plastiea), 
stabilind că ele nu sînt altceva decit resturi ale unor viețui- 
toare care au stăpînit odinioară apele, uscatul și văzduhul și care 
au dispărut apoi în negura vremurilor. Și, pentru că ele erau desco: 
perite mai ales în urma săpăturilor, li s-a dat numele de fosile, 
cuvînt derivat din latinescul fossa, adică groapă. 

Multe din fosile reprezintă părțile tari ale animalelor (plăci, 
oase, cochilii), păstrate așa cum sînt ele sau pietrificate, adică im- 
pregnate de substanța rocii în care au fost prinse, Altele s-au 
păstrat sub forma mulajului unei părți sau a întregului corp al 
animalului, ori ca urme ale activităţii sale: cuiburi, ouă, tuburi. 

În foarte rare cazuri, și numai în anumite medii conservante, 
s-au transmis animale întregi. Astfel, în gheţurile Siberiei, s-a 
păstrat de mai bine de 20 000 de ani un elefant păros—mamutul— 
cu blană, piele și mușchi. În ceara de pămînt (ozocherită) din 
Ucraina. s-a descoperit un rinocer intact, în turba din Irlanda s-au 
conservat elani uriași, iar lacrima de rășină a chihlimbarului s-a 
dovedit a fi un adăpost sigur pentru rămășițele miilor de neamuri 
de insecte străvechi. 

Vestitorii paleontologiei vor fi doi savanţi francezi: natura- 
listul Louis Leclerc de Buffon, care în monumentala sa operă 
Epoques de la Nature, publicată în 1778, susține că fosilele sînt 
„Singurul mod de a fixa cîteva repere în imensitatea spaţiului și 
de a pune borne pe drumul etern al timpului“, și scriitorul și filo- 
zoful Bernard Fontenelle, care preconizează întocmirea unei hărți 
„după toate felurile de cochilii îngropate în pămînt“. 

Cînd inginerul englez William Smith, în zorii veacului al 
XVIII-lea, a stabilit o corelaţie între succesiunea stratelor de 
pămînt și fosilele ce le însoțeau s-a născut geologia stratigrafică. 
Folosirea acestor resturi străvechi de viaţă drept instrumente ale 
cronologiei geologice prin urmărirea înşiruirii verticale a acestora 
a condus treptat la ideea că stratele pămîntului sînt file ale unei 
istorii de piatră, scrisă prin mijlocirea fosilelor. 

Oare cum ne pot vorbi aceste urme despre trecutul Pămîntu- 
lui? 

Fosilele nu sînt amestecate de-a valma în scoarța Terrei, ci 
așezate într-o anumită ordine ce n-a scăpat ochiului atent al omu- 
lui de știință. 

De un deosebit interes se bucură fosilele care reprezintă forme 
de trecere între specii sau între grupuri mari de ființe, Ele ne îngă- 
duie să urmărim și să înţelegem felul cum s-a produs evoluția ani- 
malelor. 

Descoperirea de către savantul francez Georges Cuvier a legă- 
turii strînse dintre organele animalelor — așa-numita lege a corc- 
laţiei dintre organe — a dat un mare avînt cercetării viețuitoare- 
lor din trecut. De obicei, săpăturile scot la iveală doar fragmente din 
scheletul unor animale. Aplicînd această lege, reuşim cu ajutorul 
doar al unui os caracteristic să figurăm înfățișarea, generală a unui 
animal dispărut de milioane de ani. 

Se cunosc, pînă în prezent, peste 2 milioane de specii fosile, 
dar numărul lor, după presupunerile paleontologului american 
C. Teicher, ar depăși 10 milioane. Dar nu toate fosilele au o impor- 
tantä deosebită în stabilirea vîrstei Pămîntului, sau mai precis a 
stratelor din care e formată litosfera, născute în anumite momente 
din evoluția scoarței. Pentru determinarea vîrstei relative a strate- 
lor (cînd și unde s-au format), se folosesc așa-numitele fosile carac- 
teristice sau conducătoare. Datorită lor, stratele „gemene“, formate 
în aceleași timpuri, dar la distanțe geografice deosebite, sînt re- 
cunoscute ușor de ochiul versat al geologului. Aceste fosile trebuie 
să îndeplinească însă anumite condiţii: să fie bine conservate, să 
fi trăit în mare număr pe suprafaţa globului, dar să fi avut o 
perioadă de viaţă relativ scurtă, naşterea si dispariția lor fiind cît 
de cît simultane în toate punctele planetei. 

Există, în afară de acestea, și alte fosile care nu indică o anumită 
vîrstă, ci mai degrabă modul cum au apărut, factorii fizico-geogra- 
fici evidenți în timpul cînd au trăit. Ele ne oferă informații privind 
diversele adîncimi în mări, caracteristicile platformei continentale, 
gradul de salinitate al bazinelor acvatice, condițiile de temperatură 
ctc. Ele se numesc fosile de facies, din care fac parte coralii recifali, 
bureții de mare, unele cochilii de melci și scoici (mai ales stridiile, 
a căror cochilie este puternic modificată de particularităţile plat- 
formei continentale și curenților marini). 

Aceste „pietre vii“ au alcătuit temeiuri importante în împărţirea 
istoriei Pămîntului în ere, perioade, epoci, etaje. 

Avînd în vedere că în Arhaic şi Proterozoic viața organică avea 


un caracter foarte primitiv, fiind concentrată numai în oceane, 
aceste prime două ere ale istoriei Pămîntului se disting printr-o 
viață ascunsă (criptozoică). Următoarele trei ere ( Paleozoică, 
Mezozoică şi Cainozoică sau Neozoică ) formează erele vieţii vizibile 
(fanerozoică ). 

Primele urme foarte clare de viețuitoare datează din Paleo- 
zote sau Era veche. Ea a durat cam 370 milioane de ani. Animalele 
cele mai răspîndite în accastă eră au fost trilobiţii, iar dintre plante, 
strămosi ai criptogamelor vasculare, rude uriașe ale brădișorului, 
cozii-calului și ferigilor de azi (Sigillaria, Le pidodendron, N europ- 
teris, Calamites), precum şi strămoșii brazilor (Walchia și Voltzia). 

Era următoare, Mezozoicul, sau Era mijlocie, a ținut 170 de 
milioane de ani, fiind caracterizată de domnia reptilelor uriașe şi 
a coniferelor străvechi. La fel de caracteristice pentru mezozoice 
sînt și fosilele primei păsări, găsită în calcarul litografie din 
Bavaria, Archaeopteryx, și ale unor rude ale sepici, 4moniţii, cu 
cochilii neînchipuit de bogat ornamentate. 

Ultima eră, era nouă sau Neozoică, cea mai scurtă — 70 mili- 
oane de ani — marchează predominarea plantelor cu flori și a 
animalelor cu „sînge cald“, păsările şi mamiferele. Către mijlocul 
ci au început să se contureze flora și fauna actuală, iar în ultima 
perioadă a acestei cre, în Cuaternar sau Antropogen, a apărut omul, 
treapta cea mai înaltă a evoluției vieţii pe Pămînt. 

De reconstituirea felului cum s-a dezvoltat viata în decursul 
erëlor geologice, ca urmare a schimbării condițiilor de mediu, se 
ocupă paleobiologia, ajutată de palinologie, al cărei obiect îl for- 
meazā polenul fosil, ramuri tinere ale paleontologici, știinta care 
studiază în ansamblu trecutul Pămîntului. 

Cu ajutorul fosilelor, putem întreprinde o pasionantă călă- 
torie în epocile îndepărtate, alunecînd pe apa timpului cu zeci și 
sute de milioane de ani în urmă, pentru a face cunoștință cu cele 
mai vestite animale dispărute ce au jucat un rol de seamă în isto- 
ria atît de zbuciumată a planetei noastre. 


11. PALEONTOLOGIA PREGĂTEȘTE CONCEPȚIA 
EVOLUȚIONISTĂ 


Indiscutabil că fosilele constituie argumentele cele mai con- 
vingătoare ale evoluționismului, concepţia unanim acceptată azi 
de oamenii de știință, iar paleontologia, asa cum arăta P. Grassc 
în lucrarea sa Kvolution du vivant (1972), „este singura în stare să 
dovedească realitatea evoluției şi să releve modalităţile si meca- 
nismele sale. Nici consideratțiile asupra organismelor actuale, nici 
imaginaţia, nici teoriile nu se pot substitui documentelor paleon- 
tologice“. 

„Fixismul“ nu poate fi motivat doar de persistenţa unor con- 

cepții religioase în gîndirea savanților din secolul al XVIII-lea, 
ci și prin slaba dezvoltare a paleontologiei în această perioadă, 
prin absența fosilelor-cheie, a acelor forme de tranziție care să 
demonstreze continuitatea procesului evolutiv. 

Teoria catastrofistă a lui Cuvier trebuie judecată din ambele 
puncte de vedere, și ca un produs al concepțiilor creaționiste, da1 
ȘI ca o eroare generată de marile goluri existente atunci în crono- 
logia lumii vii. 

„Corectările“ cronologiei terestre şi recăpătarea încrederii în 
capacitatea factorilor obișnuiți din natură de a modela continuu 
suprafața planetei, ceea ce a dus periodic la schimbarea fiziogra- 
fiei sale şi adecvat a florei şi a faunei, au pregătit amurgul teoriei 
catastrofelor. 

Noua teorie a unrformismului, cunoscută azi sub numele de 
actuahsm extrapolează în trecut fenomenele ce acționează în 
prezent. Promotorul ei a fost agronomul scoțian James Hutton. 
Observînd cu atenţie natura, el a remarcat în roci efectele procese- 
lor ce se desfăşoară în prezent pe Pămînt: „Nimic, doar timp îi 
este necesar naturii pentru a forma rocile, relieful și tot ce vedem 
astăzi pe suprafața Pămîntului“, spunea agronomul scoţian. 

Generalizarea, apoi fundamentarea științifică a acestei idei a 
realizat-o Charles Lyell, autorul celebrei cărți Principiile Geologiei 
(1830), lucrare de temelie a doctrinei evoluționiste. Lyell nu s-a 
mulțumit, ca Hutton, să studieze doar acţiunea factorilor naturali 
asupra lumii anorganice. Urmărind influența acestor factori asupra 
organismelor, el a extins principiile actualismului în lumea vie, 
decretînd geologia drept „știința care studiază schimbările succe- 
sive ce au avut loc atît în regnul organic, cît și în cel anorganic“. 
„___ Lucrarea lui Ch. Lyell l-a ajutat enorm pe Darwin, cu prile- 

jul voiajului său în jurul lumii cu vasul Beagle (1831— 1836), să 
se convingă de netemeinicia teoriei catastrofelor şi, aplicînd prin- 
cipiul actualismului, să lege dispariţiile „misterioase“ ale unor 
specii de mecanismul selecție: naturale, prin care speciile mai bine 
adaptate, şi ca atare mai competitive, le înlătură pe celelalte, 

i Originea speciilor, apărută în 1859, a revoluționat ştiinţa isto- 
riei vieţii, oferindu-i, sintetic, patru principii fundamentale: 
a) speciile nu sînt neschimbătoare, eterne: unele apar, altele dis- 
par; b) procesul de evoluţie se desfășoară fără întrerupere, reali- 
zîndu-se printr-o succesiune de schimbări insensibile, acumulate 
lent; c) toate speciile sint rezultatul divergenţei unor linii evolu- 

tive pornind de la un strămoș comun; d) schimbările evolutive 
sînt datorate selecției naturale, prin a cărei acțiune, dintre variaţi- 
ile apărute întîmplător în cadrul generaţiilor succesive, sînt reți- 
nute doar cele folositoare speciei (supraviețuirea celor mai bine 
adaptaţi). 

Dificultățile lui Darwin de a crea o imagine coerentă a dezvol- 
tării lumii vii pe baza concepţiei sale evoluționiste se datoresc 
imperfecțiunilor cronicii geologice, și în primul rînd lipsei verigi- 
lor de legătură. 

Valul de cercetări paleontologice vizînd descoperirea „veri- 
gilor“ de legătură, aceste fapte concrete ale evoluției, declaşat de 
publicarea. Orginii speciilor, conduce la completarea treptată a 
golurilor din seriile evolutive. Studiate în mod sistematic, într-o 
perspectivă evoluționistă, fosilele redau tabloul istoriei vieții ale 
cărei personaje și culori devin tot mai clare și mai nuanțate pe 
măsura sporirii informaţiilor paleontologice. Chiar în 1861, la 
doi ani după publicarea lucrării lui Darwin, este descoperit primul 
exemplar de Arshaeo/teryx, dovadă strălucită a exactităţii prezum- 
țiilor marc lui savant englez. După 1900, au fost descoperite și alte 
noduri filogenetice la granițele dintre clasele de nevertebrate şi 
chiar de vertebrate, cum ar fi Seymoura (legătura între amfibieni 
și reptile) sau Ichthyostega (puntea dintre amfibieni şi peştii cro- 
sopterigieni). 

Dezvoltarea, în perioada postdarwinistă, a teoriei evoluționiste 
va fi legată de apariția unor noi ştiinţe ce vor aduce argumente 
suplimentare variate şi vor amplifica orizontul înțelegerii unor 
legi interne ale dezvoltării vieţii (embriologia, genetica, biochimia, 
ecologia). 

În prezent, teoria evoluționistă cu cea mai largă adeziune este 
teoria sintetică a evolușionismului, care reuneşte, pe principiul 
darwinist al selecţiei naturale, datele geneticii, biochimiei, embrio= 
logiei, sistematicii, biogeografiei, ecologiei cu cele ale geologiei și 
paleontologiei. În cadrul acestei concepții moderne, evoluţia este 
înţeleasă ca un proces ce se desfășoară în două etape: în prima 
etapă are loc producerea variabilității genetice, pe calea recombi- 
nărilor sau mutaţiilor întîmplătoare; în cea de a doua, variabili- 
tatea este ordonată prin selecție. Contrar concepţiei darwiniste, 
care vedea în evoluție un proces desfășurat la nivel individual, 
teoria sintetică tratează evoluția drept un fenomen populațional, 
ce are loc prin selecţia mutaţiilor apărute în cadrul larg al popu- 
lațiilor unei specii. 

3 A L >] ŞI REGULI CARE STAU LA BAZA 
ÎNŢELEGERII EVOLUȚIEI LUMII VII 


__De-a lungul a aproape două veacuri de cînd omenirea încearcă 
să dea o dezlegare științifică originii şi evoluţiei vieţii s-au emis 
o serie de legi și reguli fără de care înţelegerea acestor procese 
Istorice ar fi cu neputinţă. ti i 

iiccare știință legată de natură și-a adus contribuția la patri- 
moniul teoretic al biologici. l 

Anatomia comparată, prin Cuvier, a oferit cyolutionismului 
Principiul corelaţiilor dintre organe. Studiind oase separate și apoi 
reconstituind integra] prin deducție două mamifere fosile din 
gipsurile eocene ale colinelor Montmartre, din preajma Parisului 
şi anume Paleothevium şi Ana plotherium, Cuvier a avut satisfacția, 
atunci cînd au fost găsite scheletele întregi ale acestor animale, 
sa constate că ele corespundeau perfect cu imaginea pe care o 
schiţase pe baza fragmentelor disparate. De asemenea, cîțiva dinţi 
găsiți în aceleași depozite i-au fost suficiente pentru a stabili că 
aceştia provin de la un mamifer marsupial, Peratherum, fapt ade- 
venit curînd prin descoperirea bazinului cu oase marsupiale ale 
mamiferului. Aceste succese îl vor determina pe Cuvier să scrie 
în Discurs asupra revoluțiilor globului (1812): „Cel mai mic frag- 
ment de os, chiar aparent cea mai neînsemnată apofiză prezintă 
un caracter fix și determinat, în funcţie de clasa, ordinul genul şi 
specia animalului căruia i-a aparținut; așa încît, atunci cînd găsim 
doar extremitatea unui os bine conservat, putem, printr-o exami 
nare atentă, susținută de analogie și comparație exactă, să deter- 
minăâm specia căreia i-a aparținut cîndva, la fel de sigur ca și cînd 
am avea întreg animalul în faţa noastră“. 

Sistematica (taxonomia) a venit cu precizarea că procesul 
evoluției se desfășoară în două sensuri: către o microevolutie (speci- 
aţie), constînd din nașterea unor specii noi prin transformările 
genetice ce se produc la nivelul populaţiei speciei parentale, şi 
către o macroevoluţie, acel proces de apariţie a categoriilor supra- 
specifice, a tipurilor de organizare ale plantelor şi animalelor. 

Tot sistematica, în bună colaborare cu morfologia și ecologia 
au îmbogățit evoluționismul cu Zegea convergenţei caracterelor 
morfologice. Apartenența și adaptarea la același mediu (aerian sau 
acvatic) au condus la apariţia unor caractere comune, convergen- 
te, chiar dacă animalele aparțin unor grupe zoologice deosebite. 
Înotătorii din trecut și din prezent, deși neînrudiți între ei, cum 

ar fi rechinii, peştii-spade, ihtiosaurii, delfinii și balenele par a fi 
croiți după același tipar. La fcl, adaptarea pentru zbor a impus 
apariţia aripilor la animale extrem de diverse sub raport sistematic: 
insecte, reptile zburătoare, lilieci, păsări. 

Numai că în cadrul convergenţei apar două tipuri de structuri: 


omoloage — atunci cînd ele derivă din același plan fundamental 
de structură — și analoage, atunci cînd, servind aceleiași funcţii, 


au o origine total deosebită (de pildă aripa insectelor, față de aripa 
păsărilor sau liliecilor). 

Geologia și paleontologia au schiţat evoluţiei speciilor secvențe 
cu caracter general cum ar fi: succesiunea în timp a organismelor, 
corelaţia între ordinea aparițiilor și creșterea complexității structurale 
a organismelor, creșterca progresivă a variației lumii organice în 
timp, prin diversificarea „soluțiilor“ biologice de adaptare, extincpia 
(dispariția), consecință imexorabilă a supraspecializării și deci a 
„blocării“ capacității de adaptare. Pentru paleontologi, factorul 
direcțional al evoluţiei îl reprezintă principiul lamarckist al adap- 
tcri. După biologul american Ernst Mayr, evoluţia biologică poate 
fi definită ca schimbare în diversitatea. și adaptarea populațiilor 
de organisme. Adaptarea se realizează printr-o serie de tendințe 
evolutive dezvoltate de populaţiile de organisme în încercarea 
lor de a cuceri și valorifica cît mai bine condițiile unui anumit 
mediu ecologic. Nu toate liniile de evoluţie sînt încununate de 
succes. O tendință adaptativă poate deveni, pe parcursul evoluției, 
inadaptativă, ducînd la extincţia speciei. Așa s-a întîmplat cu 
coarnele clanilor uriași (Megaceros) sau cu giganţii canini ai felidei 
Machairodus, care, cu timpul, au devenit niște structuri împovă- 
rătoare. 

Pornind de la. adaptare, paleontologii au desprins cîteva legi 
cu caracter general ale evoluției: legea radiațiilor adaptative, for- 
mulată de savantul american H.F. Osborn, legea caracterului ne- 
specializat al grupelor de origine a lui E.D. Cope — formele ne- 
specializate fiind considerate ca purtători ai progresului evolutiv 
—, în sfîrşit, legea evoluție: adaptative și inadapiative, descoperită 
de celebrul paleontolog rus V.O. Kovalevski. 

Genetica își are aportul ei preţios la aprofundarea unor Jegi 
biologice. Încă din 1869, paleontologul austriac W.H. Waagen a 
evidențiat prezența unor mutation-richtung (mutații direcționale) 

la unele specii de amoniţi jurasici, mutații care, prin acumulare 
gradată și selecţie, au condus Ja apariția unor noi specii. 

Sînt formulate unele reguli și legi în legătură cu direcția şi 
viteza evoluţiei. Cităm, printre altele, teoria ortogenetici a evoluţiei, 

enunțată de zoologul german F. Eimer, ce a cunoscut o mare popu- 
laritate timp de peste o jumătate de veac, teorie după care evoluția 
înregistrează doar o gradare rectilinie, teoria aristogenezei a lui 
H. F. Osborn, care o continuă, explicînd tendința spre perfecțiune 
a organismelor prin existența unei predispoziții. 

„Aceste teorii sînt în concordanță cu Zegea ireversibilitătii evolu- 
pei, formulată de paleontologul belgian L. Dollo, care precizează 
că, în evoluţie, un organism nu se poate întoarce la starea stră- 
moşilor, iar un organ odată pierdut nu poate fi redobîndit. Evolu- 
ţia este ireversibilă pentru că ireversibil este complexul de factori 
ce a generat o anumită structură sau un anumit sistem de struc- 
turi. Așa se explică de ce trilobiții nu mai pot reveni, de ce nu mai 
iau naștere oameni din speciile actuale de maimuțe. 


Totuși și aceste legi nu au un caracter absolut. În afară de o 
ortoevoluție, fiinţele vii cunosc și o evoluţie regresivă, în multe cazuri 
se semnalează la fiinţe evoluate, chiar și la om, organe rudimentare 
(pilozitatea corpului, apendicele, vertebrele regiunii codale, măse- 
lele de minte etc.), ceea ce înseamnă că regresul morfologic este o 
parte componentă a progresului biologic, că „evoluţia nu este un 
marș triumfal spre o perfecțiune predestinată, ci o încleştare 
crincenă, în care strategia celor victorioși, cu dese abateri de la 
mersul rectiliniu, conduce la imaginea de progres global înfățișată 
pi pai aa al vieţii“ (Dan Grigorescu, Înaintea apariției 

În privința vitezei evoluției, în urma cercetărilor şi metodei 
propuse de G. Simpson (The Meaning of Evolution, 1969), avem 
la îndemînă cîteva reguli şi repere destul de expresive. Astfel 
viteza evoluţiei creşte progresiv de la Arhaic spre Cainozoic. Pri- 
mele etape ale evoluţiei s-au desfășurat lent, uriașul salt de la 
materia anorganică la cea vie fiind pregătit de-a lungul a sute de 
milioane de ani. În schimb, la sfîrşitul mezozoicului și începutul 
neozoicului viteza a sporit la un ritm mediu de 5—6 milioane 
de ani pentru un gen, față de 30—40 milioane de ani la sfîrșitul 
paleozoicului. 

Pornindu-se de la datele oferite de G. Simpson, s-au sintetizat 
proporțiile timpului geologic, reducîndu-se metaforic vîrsta Pă- 
mîntului (4,650 miliarde de ani) la un an calendaristic. În această 
transpunere cronologică, pe baza datelor existente pînă în prezent 
procariotele au apărut în jurul zilei de 1 mai, iar eucariotele Ja 
începutul lui august, cele mai vechi animale multicelulare își fac 
apariția în ultimele zile ale lui octombrie, avîntul lor evolutiv 

conturîndu-se după 17 noiembrie (dată ce ar marca începutul erei 
paleozoice), primii pești apar în jur de 29 noiembrie, iar la 4 de- 
cembrie primele vertebrate terestre (stegocefalii), pe 8 decembrie 
— reptilele, pentru ca pe 26 decembrie (zi ce ar corespunde tre- 
cerii de la mezozoic la neozoic), ele să cunoască un dramatic declin; 
între timp au apărut mamiferele (12 decembrie) şi păsările (19 de- 
cembrie), primul hominid (Ramapithecus) apare în seara zilei 
de 30 decembrie, iar genul Homo la ora 20,30 în seara ultimei zile 
a anului, specia căreia aparţinem, H. sapiens, desprinzîndu-se 
numai cu 5 minute înaintea Anului Nou. 

Nu vom încheia acest capitol fără a aminti de legea progre- 
sului biologic care stă la baza evoluţiei sistemelor biologice. Așa 
cum spunea. Emi) Racoviţă în Evoluţia și problemele ei (Cluj, 1929, 
p- 103): „progresul nu este un scop în sine; el este o tendință care 
se realizează în anumite condiții de mediu și are rolul unei echi- 
librări optime a sistemelor biologice“. După Darwin, adaptarea 
continuă a speciilor Ja condiţiile lor de viaţă sub acțiunea selecției 
naturale stă Ja temelia. progresului biologic. O contribuție impor- 
tantă la elucidarea acestei probleme a adus-o A.N. Severțov, în 
lucrarea sa Princibalele direcții ale procesului evolutiv. El a elabo- 
rat și introdus în biologie noţiunea de progres biologic, arătînd 
că el se realizează prin mai multe căi morfofiziologice: aromorfoze 
(modificări radicale care dau naștere Ja noi grupe sistematice), 
idioadaplări (modificări ce adaptează specia la condiţii de viață 
mai restrînse, aducînd specializări) ; cenogenoze (modificări embrio- 
nare cu funrție adaptativă, favorizînd progresul); degenerarea 
(simplificarea morfofiziologică în vederea trecerii la viaţa sedentară 
şi parazitară). Degenerarea nu este însă o cale de progres. Pro- 
gresul înseamnă perfecționarea însușirilor esenţiale ale vieții, iar 
rezultatul este creșterea autonomiei sistemului. Autoconseryarea 
şi autonomia pierd din valoarea lor în cazul parazitismului. J. Hux- 
ley (Evolution on action, 1956) şi K.M. Zavadski (Teoria vida, 
1961), pornind de la concepţia darwinistă, consideră că există 
două forme de progres biologic: progresul limitat și progresul neli- 
mitat. Primul se oprește la specializare și se înfundă, la un moment 
dat, secundul reprezintă o linie productivă, ortogenetică, care în 
mod obligatoriu conduce evoluţia către specia umană, conside- 
rată ca un etalon al perfecțiunii biologice. 

Pe baza analizei comparative a unor grupuri sistematice pe 
diferite trepte de evoluţie, Zavadski a dedus trei căi ce caracteri- 
zează progresul sistemelor biologice, în special în direcţia sa prin- 

cipală: 1) creșterea gradului de integralitate a organismului; 2) 
creşterea coeficientului mediu de supravieţuire a organismului; 
3) creșterea gradului de adecvare a organizării individului și 
speciei. 

În ultimă instanță, aceste căi sînt dependente de dezvoltarea 
sistemului nervos. Cu cît sistemul nervos este mai complex, cu 
atît integrarea organismului la mediu este mai bună, coeficientul 
de supravieţuire sporit datorită independenţei care duce la amor- 
tizarea factorilor ostili, iar gradul de adecvare creste simţitor. 
De aceea, dezvoltarea sistemului nervos (pe măsură ce se apropie 
de om) este un indiciu al superiorității pe linia progresului 
biologic. 


IV. 
MARILE ETAPE ALE EVOLUȚIEI 


ARGUMENT 


Desigur, tabloul evolutiei vieții de-a lungul erelor geologice, indi- 
ferent de Micile retușuri sau complelări pe care le vor aduce viitoarele 
descoperiri paleontologice, independent de incertitudinile ce planează 
asupra cauzelor ce au determinat disparijia bruscă a unor grupe 
de animale şi plante, este definitivat şi unanim acceptat, 

Aşa că ne-am străduit, pentru parcurgerea mai plăcută şi mai 
ușoară a spațiilor de milioane de ani, să înfăţişăm într-o formă cit 
mai simplă şi cursivă cronologia vieții pe Pământ, reținînd doar 
evenimentele esenţiale și acele ființe-cheie pentru înţelegerea unor 
salturi calitative. În vederea reconstituirii acesteia, ne-am servit 
de cele mai moi dale, confirmate şi acceptate de ştiinţa actuală, siră- 
duindu-ne să le înlăturăm uscăciumea și rigiditatea. 


13. DEPOZITELE DE LA EDIACRA ȘI LINIILE 
DE DEZVOLTARE A NEVERTEBRATELOR MARINE 


Aşa cum am mai amintit, acum circa 700 000 000 ani se făcea 
trecerea de la criptozoic la fanerozoic. Depozitele din dreptul coli- 
nelor de la Ediacra, situate la aproape 500 km nord de portul Ade- 
laida și explorate în 1947 de geologul australian R.C. Sprigg, 
ne relevează stadiul în care se găseau nevertebratele, surprinzător 
de bine reprezentate, alături de algele primitive, în etajul supe- 
rior al precambrianului. În ultimele două decenii, o faună de tip 
„ediacrian“ a fost descoperită de paleontologi și în precambrianul 
superior din Canada, Scandinavia, Africa de Sud. 

Toate fosilele colectate la Ediacra aveau corpul moale, lipsit 
de scuturi sau cochilii, singurele structuri scheletice fiind spiculii 
calcaroși ai spongierilor și ai presupușilor octocorali („pene de 
mare“), Aceste animale trăiau în preajma țărmurilor scăldate de 

valuri, fixate sau înfundate în substratul nisipos, tiîrindu-se grei 
pe suprafața acestuia sau plutind pasiv în apele puţin adînci ale 
maril. 

La Ediacra au fost descoperite cîteva forme stranii, din care 
se pare că se trag strămoșii unor grupe actuale. 

Astfel, Parvancorina, cu capul eliptic, susținut de un ax pre- 
lungit în afară ca un spin, amintește de formele larvare ale trilobi- 
ților și de unele artropode actuale — fosile cum ar fi crabul-pot- 
coavă (Limulus). Tribrachidium, cu 3 braţe răsucite ce pornesc 
din centrul unui disc, fiecare braţ purtînd în jur 18 tentacole, pare 
a fi un strămoș al aricilor de mare. În sfîrșit, Spriggina, cu cele 40 
de segmente ale corpului, înzestrate cu cîte o pereche de piciorușe 
(parapodii) și cu un cap acoperit de un scut, seamănă deopririvă 
cu viermii inelaţi și cu miriapozii. Tot cu un vierme aduce şi Dickin- 
sonia, împrejmuită de firișoare asemănătoare cheţilor. 

Două sute de milioane de ani mai tîrziu, deci la începutul paleo- 
zoicului, se produce o ușoară modificare a faunei. Alături de o 
serie de trăsături ecologice comune cu vechile forme precambriene, 
cum ar fi existența dusă aproape de țărmuri și mobilitatea redusă, 
se fac remarcate trăsături biologice noi: apariţia scheletului extern, 
chitinos sau calcaros, și abundența formelor coloniale. Se cunosc 
circa 400 de specii de Archeocitatide, animale coloniaie cărora cu 
greu le putem găsi un echivalent în fauna actuală. Prin unele 
caractere, ele se apropie de bureţi, prin altele, de coralii primitivi. 
Corpul fiecărui individ se adăpostește într-un coșuleț calcaros de 
formă conică, fixat de substrat prin mici crampoane. Pereţii dubli 
şi ciuruiți ai coșulețului cuprind despărțituri verticale (septe) 
de o mare regularitate geometrică. În ordovcian, arheociatidele 
dispar. Locul lor va fi luat de tetracorali și apoi și de hexacorali, 
care, începînd din silurian, vor fi marii constructori de recife. La 
fel de enigmatici sînt hioliții (Hriolithes) şi cornulariile (Cornula- 
ria), fiinţe necunoscute mărilor de azi. În schimb, lanuri delicate 
de eocrinoizi, strămoşi ai crinilor de mare, își ondulau piciorușele 
şi cele 5 braţe întortocheate. Umbrelele gelatinoase ale meduzelor 
se strecurau fără număr printre valuri, dar alcătuirea lor va rămîne 
un mister deoarece transparenta lor materic nu s-a putut conserva 
pînă azi. 

Nevertebratele care domină oceanele paleozoice sînt unele 
grupe de crustacei și de moluște. 

Dintre artropode, se detașează gigantostraceele și trilobiţii. 
Gigantostraceele cuprindeau raci uriași din care unii, cum ar fi 
Plerygotus, atingeau 2 m lungime. Chelicerii (cleștii) și ultima pere- 


62 


che de apendici, care juca un rol important la înot, erau foarte 
dezvoltați. Trilobiții îşi merită pe drept cuvînt celebritatea, atît 
datorită frecvenței și remarcabilei lor varietăți de forme, cât și 
înfățișării lor curioase în care se împerechează trăsături de răcu- 
șori, păianjeni şi insecte. Corpul lor, acoperit de o carapace chiti- 
noasă, cu mineralizații, era divizat — atît în lung cît și în lat — 
în 3 părți (lobi), de unde le vine și numele. În Yung, trilobitu! era 
format dintr-un cefalon, ce se continua cu un torace format din 
segmente, la capătul căruia se găsea pigidiul, o codiţă de obicei 
ascuțită. Pe lățime, micul animal era alcătuit tot din trei părți: 
una mijlocie, mai ridicată — rachisul — a cărui parte anterioară 
corespunzătoare cetalonului a fost numită g?abelă, și două laterale: 
obrajii, în dreptul glabelei, și pleurele, care înconjurau ca niște 
foițe zdrențuite toracele și pigidiul. S-au păstrat fosilele a circa 
1 200 de genuri. 

Singurii lor dușmani erau nautiloidele, din care se cunosc 
aproape 3 500 de specii fosile. Supraviețuitorii actuali ai acestui 
grup sînt nautilii din Oceanul Pacific și Indian, cu tubul înrulat 
ca o cochilie. Primele nautiloide apar în depozite ale cambrianului 
superior din China, iar în ovdocian pot fi întîlnite în toate mările 
ce înconjurau blocurile continentale din emisfera de nord și sud. 

Primele nautiloide aveau cochilii drepte (ortocone), lungi cam 
de un metru. În interior, acestea erau împărțite în cămăruțe 
(septe). Ultima — cea mai mare — era locuită de animal, al cărui 
picior era prefăcut în brațe așezate în jurul capului, de unde numele 
de cefalopod. Ortocerul rămînea legat cu șirul de cămăruțe pără- 
site una după alta, pe măsură ce creștea, printr-un tub numit 
sifon. Cu ajutorul sifonului, animalul regla presiunea aerului înlăun- 
trul cămăruțelor, putînd astfel), după nevoie, să se scufunde sau 
să iasă la suprafață. Pe măsura adaptării la noile condiţii de mediu 
și evoluției lor, nautiloidele îşi curbau tot mai mult cochilia, apro- 
piind-o de forma nautilului de azi, și îşi complicau pentru mărirea 
rezistenței structura septelor. 

Un grup zoologic interesant, care îmbogăţea, peisajul faunistic 
al mărilor paleozoice, dispărînd spre sfîrșitul devonianului, l-au 
reprezentat animalele coloniale ascunse cu zecile în tecile cilin- 
drice sau conice dispuse pe laturile unor tubuleţe numite rabdo- 
somi. Întrucât, în stare fosilă, ei conservau la suprafața rocii urmele 
tuburilor asemenea. unei scrieri, unor semne scrijelite în piatră, 
au primit numele de graptohți (graptos = scriere; lithos = piatră). 
Pînă în 1938, nu se știa dacă graptohţii trebuie plasați printre 
alge, printre briozoare sau printre meduze. În acel an, savantul 

polonez Roman Kozlowski le-a descifrat taina, reușind să le stu- 
dieze în amănunt structura şi să-i includă în rîndul stomocordatelor, 
animale care fac legătura dintre nevertebrate și cordate, deci un 
fel de „unchi“ al vertebratelor. 


14. MISLERIOSUL JAMOYTIUS ŞI NAȘTEREA 
VERTEBRATELOR 


În anul 1946, învățatul englez White a făcut o descoperire 
senzațională. Dintr-un strat cu o vechime de peste 400 milioane de 
ani din silurianul mediu al Scoției a recoltat o fosilă pe care a 
numit-o /amoytius. Deși în stare proastă, amprenta găsită pe 
piatră lăsa să se ghicească forma și alcătuirea unui animal straniu. 

Oamenii de știință s-au bucurat nespus de această descoperire. 
Jamoylius era una dintre acele rare și prețioase verigi de legătură, 
fără de care cu greu s-ar putea dovedi cel mai însemnat salt înainte 
făcut de lumea animalelor în trecutul Pămîntului. 

Dar despre ce verigă şi despre ce salt este vorba? 

Să părăsim pentru cîteva momente oceanul paleozoic și să 
poposim, în prezent, la ţărmul Mării Negre. Pe fundul nisipos, 
pînă la adincimi de 40 m, vom întilni o făptură măruntă și gra- 
țioasă, îngropată pe jumătate și scoțind oblic afară doar partea 
dinainie. Din cînd în cînd, se deplasează prin ondulații laterale 
ale corpului, pentru a-și căuta hrana formată din animale minus- 
cule. 

Dacă vom scoate cîteva exemplare la suprafață, ne va izbi 
alcătuirea lor originală. Corpul acestor fiinţe, nu mai lung de 5—6 
cm, seamănă cu un fier de lance turtit pe margini și ascuţit la cele 
două capete. In partea dinainte, animalul se termină printr-un 
cioc, înapoia căruia se deschide gura înconjurată de o cunună de 
peri. Pe spate, el poartă o creastă ce se prelungește în partea cozii 
cu o aripivară continuată și sub pîntec. Aduce puţin cu o corcitură 
între un pui de peşte și un vierme. Micul anima] este foarte stră- 
veziu. Prin transparenţa ca de sticlă a învelișului i se zăreşte în- 
treaga alcătuire internă. 

Tocmai alcătuirea sa internă a făcut din această neînsemnată 
ființă o „celebritate“ a zoologiei. 

Oare ce i-a atras atît de mult pe savanţi la acest viermuș trans- 
parent, numit de ci Amfioxus? 

— gét 


Lumea animalelor se împarte în două grupe mări: animale inte- 
rioare, fără şira spinării — nevertebratele — şi cele superioare, cu 


coloană vertebrală — vertebratele. 

Or, amfioxul (Branchiostoma lanceolatum) stă la hotarul din- 
tre aceste grupe, prezentînd caractere și dintr-o parte, şi din alta, 
şi făcînd în acest fel legătura între ele. De nevertebrate se apropie 
prin lipsa inimii şi a organelor obișnuite de simț, prin aparatul 
său digestiv simplu și căptușit cu perișori și prin sistemul său ner- 
vos apropiat de al viermilor şi insectelor. De vertebrate, și mai ales 
de pești, îl leagă felul său de înmulţire și mai ales coada zgîrcioasă 
de pe spate, ce alcătuieşte un început de șiră a spinării. 

S-au găsit multe voci care să susțină că amfioxul ar fi un fel 
de pește degenerat, ce și-a pierdut, din cauza felului său de viaţă, 
o parte din trăsăturile de animal superior. Aşadar, nu i se poate 
acorda cinstea de a fi socotit o punte de legătură între cele două 
mari grupuri zoologice, 

Era. greu de combătut o astfel de părere, deoarece despre stră- 
moșii amfioxului nu se ştia nimic, iar speranțele de a fi întîlniți 
printre fosile erau foarte slabe. Corpul lor moale, lipsit de oase 
sau de alte părţi mai consistente, cu greu s-ar fi putut păstra zeci 
de milioane de ani. 

lată, însă, că descoperirea lui Jamoylius a sugerat ideea că 
cefalocordatele primitive ar sta la baza protovertebratelor. Fosila 
descoperită de White se asemăna uimitor de bine cu aceste făpturi 
ce populează țărmurile mărilor și oceanelor, și pe care japonezii 
Je pescuiesc pentru prepararea prețuitelor conserve de Amoy 
Amfioxus. 

Celebritatea lui Jamoytius n-a durat decît treizeci de ani. 
Descoperirea. unor exemplare mai bine conservate ale acestui gen, 
ce păstrau wme ale unor șiruri de solzi subţiri pe corp, au condus 
la concluzia că /amoytius nu este un cefalocordat, ci un peşte 
primitiv din grupul anaspidelor, mai precis al acelei ramuri care 
se pare că ar fi condus spre ciclostomii actuali, 

Infirmarea totală a acestei ipoteze, după 1977, a determinat pe 
oamenii de știință să caute în altă parte originea vertebratelor. 

Unii susțin că strămoșii lor sînt viermii inelaţi (anelizi), care 
se apropie de vertebrate prin simetria bilaterală, cordon neural 
şi sistem circulator. Totuși, ipoteza nu poate fi susținută, deoarece, 
spre deosebire de vertebrate, cordonul neural al anelizilor este 
situat sub tubul digestiv, iar fluxul sangvin este orientat în sens 

opus, adică dinspre partea posterioară spre cea anterioară pe par: 
tea dorsală și invers, pe cea ventrală a corpului. 

Alţi savanți, pornind de la observaţia că primele vertebrate 
— peştii agnați — erau înzestrați cu plăci și scuturi de protecţie 
asemănătoare artropodelor oceanelor paleozoice (trilobiţi, giganto- 
stracee), au tras concluzia pripită a derivării peștilor din acestea. 
Similitudinile erau cu totul superficiale, simple convergențe evolu- 
tive datorită, pe de o parte, mediului oceanic extrem de bogat în 
săruri de calciu şi fosfor, iar pe de altă parte imperfecțiunii meca- 
nismelor de sintetizare a acestor săruri și la pești — ființe mai 
evoluate —au dus inițial la formarea unor plăci groase — deci 
la un schelet osos extern — așa cum se petrecea și cu fiinţele infe- 
rioare, cum erau trilobiţii sau gigantostraceele. 

În ultimii ani, capătă credit ipoteza după care primele verte- 
brate s-ar trage din echinodermele fixate, cu aspect floral. Apro- 
pierea ne-ar putea apărea ca o imposibilitate. Echinodermele, 
spre deosebire de vertebrate, au o simetrie radiară, sînt lipsite de 
schelet intern, nu au notocord. Totuşi, embriologia şi biochimia 
au scos în relief asemănări tulburătoare. Se știe că larva echino- 
dermelor este mobilă, semănînd foarte bine doar cu larva unor 
cordate primitive, în special a lui amfioxus. Pe plan biochimic s-a 
stabilit o legătură filetică între echinoderme și cordate, datorită 
asemănărilor constatate în compoziţia pigmenţilor care transportă 
oxigen din sînge. De asemenea, acidul creatino-fosforic, ce intră 
în alcătuirea țesutului muscular al vertebratelor, nu se întîlnește 
la nici un alt grup de nevertebrte, cu excepția echinodermelor. 
E greu să admitem filiația directă a vertebratelor din echinoderme. 
Din cauza importantelor deosebiri dintre formele adulte aparținînd 
acestor grupe de animale, mai plauzibil ar fi să admitem existența 
unui strămoș comun nedescoperit pînă în prezent — din care s-au 
desprins primele cordate și diversele tipuri de echinoderme. 


15. PRIMELE VERTEBRATE ȘI CARACTERISTICILE 
LOR 


O sută de milioane de ani a durat pregătirea saltului de la ne- 
vertebrate la vertebrate. Fiinţele care au trecut acest prag critic 
erau imperfecte şi foarte curioase ca înfățișare: asemănătoare unor 
suveici, nu aveau un schelet intern osificat și nici maxilare, ceea 
ce le-a atras numele de agnate (a = fără; gnathos = falcă). Agna- 
tele au urmași și în prezent în grupul peștilor ciclostomi, reprezen- 

taţi în ţara noastră prin chișcar. Spre deosebire de ciclostomii 
actuali, agnatele fosile dispuneau de un înveliș extern format din 
plăci osoase și solzi. Datorită acestor osificări dermice au primit 
numele de ostracodermi, 

Așa cum stăteau îngropaţi pe jumătate în nisip, cu fălcile între- 
deschise și ochii bulbucaţi, ostracodermii păreau niște cavaleri 
medievali îmbrăcaţi pînă la mijloc într-o armură ghintuită cu bum- 
bișori de calcar. Doar pîntecele și coada le erau neprotejate, ceea 
ce îi obliga să stea afundaţi în nisip. Din această poziţie, în care 
își apărau perfect partea slabă, peştii ostracodermi se aruncau 
cu un salt asupra trilobiților ce Je treceau pe dinainte, prinzîndu-i 
cu fălcile și sfărămîndu-le crusta chitinoasă cu numeroșii dinți 
ascuțiți. 

În anul 1977, paleontologul australian Alex Ritchie a desco- 
perit în roci aparținînd ordocianului inferior din centrul Austra- 
liei cel mai vechi vertebrat: un agnat pe care l-a denumit Aran- 
daspis. 

Imperfecțiunile de început în cadrul mecanismelor fiziologice 
de sintetizare a sărurilor de fosfor și calciu au dus la formarea unor 
plăci groase ce reduceau considerabil mobilitatea. primelor verte- 
brate. Pe măsura perfecționării acestor mecanisme și a dezvoltării 
mecanismelor locomotorii, formațiunile exoscheletice au devenit 
tot mai subțiri și mai flexibile, s-au redus spaţial și au căpătat alte 
destinaţii (unele au dat naștere dinților), sărurile minerale depozi- 
tate în țesuturile dermice fiind tot mai mult folosite pentru con- 
stituirea unui schelet intern, de susținere a mușchilor. 

Un progres s-a petrecut la sfîrșitul silurianului și începutul 
devonianului, cînd apar peștii propriu-ziși: acantodienii (peştii „cu 
spini“) şi placodermii (peştii „cuirasaţi“, cu plăci). Din ultimul 
grup, cel mai cunoscut strămoș direct al peştilor actuali era Cocos- 
teus. O rudă a sa, Pterichihys, nu mai stă ascuns în nisip, deoarece 
coada îi este acoperită cu zale fine de solzi. Proptit în cele două 
lopăţele osoase, articulate îndărătul corpului, el își înalță partea 
dinainte acoperită cu platoșă, pîndind prada măruntă. 

Viaţa acestor pești a fost destul de lungă. Au supraviețuit 
circa 100 milioane de ani, după care au dispărut fără urmă, lăsînd 
în locul lor strămoșii rechinilor și morunilor de azi. 

Rechinii străvechi aveau aceeași înfățișare înspăimîntătoare ca 
și cea a urmașilor actuali. Eliberaţi de povara platoşelor, ajutaţi 
de numeroasele aripioare spinoase și de corpul zvelt și musculos, 
ei săgetau apa, întrecînd în viteză oricare animal marin. 

Prin pînza verzuie a mărilor străvechi alunecau pe nesimtite 
ca o uriașă torpilă. Zărindu-și prada, cu o mișcare bruscă se 1ăs- 
turnau pe spate, căscau gura gigantică înarmată cu dinţi triun- 
ghiulari și țîșneau ca săgeata, sfișiind animalele mai mari sau în 
ghițind lacom pe cele mai mici. O scurtă răsucire, și uriașul fus 
albăstiui se depărta treptat, lăsînd în urmă cortina purpurie a 
singelui victimei, sorbită încetul cu încetul de undele mute ale 
oceanului. 

Uriași nebiruiţi ai mărilor, avînd la dispoziţie o hrană îmbel- 
șugată, pe măsură ce apele mării se îmbogățeau cu noi sciuri de 
animale, rechinii au căpătat cu timpul proporţii gigantice. 

Incetul cu încetul, au apărut strămoșii tuturor grupelor de 
peşti actuali. Cei din urmă și-au făcut apariția /eleosteenii, cu 
schelet osos, străbunii sardelelor, heringilor, scrumbiilor și ai celor 
mai multe neamuri de pești răspîndiţi astăzi în toate mările și 
oceanele planetei noastre. 


16. PRIMII PAȘI PE USCAT 


Spre deosebire de undele calde ale Panthalassei — „strămoșul“ 
oceanului Pacific de azi — care colcăiau de animale, întinderile de 
uscat al supercontinentului unic Pangeaea, din care se vor rupe 
la sfîrşitul palcozoicului două continente (Laurasia şi Gondwana), 
înfățișau ochiului, acum 400—500 milioane de ani, un peisaj dezo- 
lant. Pretutindeni, colți de piatră roși de valuri şi vînturi, cratere 
de vulcani ce-și revărsau din cînd în cînd lava fierbinte prin conu- 
rile abia ieşite din apă. 

Numai la sfîrşitul silurianului are loc prima încrețire puternică 
a scoarţei. la naștere lanţul caledonian, care reunește marile scu- 
turi continentale ale emisferei nordice într-un continent numit 
Continentul Nord-Atlantic sau Continentul Vechii gresii roşii, 
datorită culorii roșii a gresiilor și conglomeratelor ce-l constituiau, 
produsă de prezența fierului în forma sa complet oxidată de oxid 
feric (Fe;0,). Puternicile oxidări sugerează existenţa oxigenului 
atmosferic, a cărui prezență nu poate fi explicată decît prin dez- 
voltarea masivă a plantelor autotrofe. Într-adevăr, atunci cînd 
rîurile vijelioase au început să sape adînc pantele munților, cărînd 
spre țărmuri pietre, nisip şi nămol, cînd între mare şi uscat s-au 
interpus mlaștini nesfîrșite, au început să apară şi pionierii mediu- 
lui terestru, care au fost fără îndoială plantele. Ele au premers 
apariţiei animalelor în mediul terestru. 

Plantele acvatice capătă adaptările corespunzătoare mediului 
terestru, cu substrat solid, bogat în săruri minerale şi cu o energie 
solară radiantă mult mai mare decît în mediul acvatic, deci cu 
posibilităţi de sporire considerabilă a. funcției fotosintetizatoare. 
Spre deosebire de alge, plantele terestre trebuie să dispună de un 
aparat vegetativ diferențiat în rădăcină, tulpină și frunze, de un 
sistem de vase conducătoare prin care să se facă circuitul sevei 
brute spre frunze și a celei elaborate de la frunze spre organele 
vegetale. 

„Pionierii“ plantelor terestre au fost probabil lichenii care, 
împreună cu briofitele, formau tufișuri scunde în jurul bălților și 
lacurilor. 

Primele resturi sigure ale criptogamelor vasculare se întîlnesc 
în silurianul superior. Ele aparțin fsiofitalelor (plante lipsite de 
frunze și avînd, în loc de rădăcini, tulpini subpămîntene (rizomi). 
În virful micilor tulpini, ce nu depășeau 30—40 cm, apăreau spo- 
rangii. La începutul devonianului, psilofitalele, cum ar fi Psilophy- 
ton şi Asteroxylon, evoluează: tulpinile cresc în înălțime, se aco- 
peră de o cuticulă groasă — pavăză împotriva evaporării — capătă 
frunze și vase conducătoare mai specializate. Pe la mijlocul devo- 
nianului apar licopodialele (brădișorii) și artrofitele (coada-caluhii) 
iar spre sfîrșitul acestei perioade devin dominante ferigile (filica- 
lele), reprezentate mai ales prin genul Archaeopteris. 

Prezenţa. vegetalelor pe uscat începe să atragă și animalele 
în căutare de hrană. Cei dintîi dintre curajoși sînt insectele și miria- 
pozii, care n-ar fi exclus să se tragă dintr-un strămoș comun, cu 
înfățișarea, unui artropod sau vierme inelat. Acest strămos marin, 
poposind pe uscat, a trebuit să facă faţă unor noi condiţii de viaţă: 
să se deplaseze pe pămînt, să pipăie hrana, să se caţere pe tulpina 
vegetalelor. Şi iată-l, încetul cu încetul, transformat într-o ființă 
terestră. Primele inele i se unesc formînd capul cu antene, ochi și 
gură. Următoarele se contopesc într-un torace puternic, înzestrat 
cu picioare pentru alergare și căţărare, în sfîrșit, restul inelelor, 
lipsite de picioare, îi alcătuiesc abdomenul. Pentru respirația 
aeriană, insectele, ca și miriapozii, au trebuit să „inventeze“ tra- 
heile, un ingenios și eficient sistem de tubușoare, ramificat în tot 
organismul, ce transportă oxigenul, fără a mai fi necesară medierea 
sîngelui. 


La sfîrşitul devonianului, puternica umezeală a {ärmurilor, 
îinmlăștinarea unor zone întinse, precum și căldura ridicată și 
statornică în tot timpul anului favorizează dezvoltarea dendroi 

delor gigantice, care deschid o nouă perioadă a erei vechi, numită 
carbonifer. 

Nesfirşitele mlaștini ale uscatului încep să fie împînzite cu 
păduri luxuriante formate din strămoși ai cozii-calului (Cala- 
miies) şi ai ferigilor arborescente de azi. Trunchiul ferigilor, ce 
atinge în grosime și 2 m, se înalță ca o coloană dreaptă de 30— 
40 m, purtînd în vîrf o coroană umbrelată, cu crengi despărțite 
în cîte două. Dintre acestea, mai răspîndite sînt Lepidodendron, 
cu scoarța solzoasă, și Sigillaria, cu scoarţa acoperită de urmele 
frunzelor căzute, asemănătoare unor peceți domnești. Această 
vegetație, acumulată milioane de ani în lagune sau în zonele lito- 
rale, sub presiunea rocilor acoperitoare și a temperaturii ridicate, 
a fost transformată la început în ligniți, apoi în huilă și antracit, 
dînd naștere uriașelor depozite de cărbune. 

„_ Tainiţa acestor codri întunecoși, care amintesc puţin de pădu- 
rile ecuatoriale din zilele noastre, era tulburată de zbirnîitul puter- 
nic, ca a] zmeielor de țiplă înălțate pe vînt puternic, scos de esca- 
drile de libelule uriașe, cunoscute sub numele de Meganeura 
Acestea măsurau cu aripile deschise mai bine de o jumătate de 
meu. 

Nu-i de mirare că insectele au căpătat proporțiile unor adevă- 
rati Herculi, avînd la îndemînă o hrană îmbelșugată și nefiind 
deocamdată amenințate de nici un fel de dușman. 

Tată, însă, că după cîteva, zeci de milioane de ani, la sfîrşitul 
paleozoicului, clima s-a răcit simțitor, iar suprafața Pămîntului 
s-a acoperit de deșerturi. Uriaşii codri de ferigi dispar ca un vis, 
lăsînd loc pădurilor alcătuite din strămoșii brazilor de azi, cum 
ar fi Cordaitele ori Cicadeele — care se mai conservă încă în cîteva 
colțuri ale Asiei și Australiei. 

Aceste adînci schimbări au fost fatale pentru uriaşii insectelor. 
S-au păstrat doar acele forme mai bine pregătite pentru a înfrunta 
asprimea, noilor condiții de viață. Ca să reziste mai bine frigului 
din anotimpul rece, insectele încep să treacă prin procesul de meta- 
morfoză — adică prin lanţul de prefaceri larvă-pupă-adult — proces 
ce a dus la continua perfecționare a alcătuirii lor lăuntrice. 

Să mai facem un pas de cîteva zeci de milioane de ani în istoria 
Pămîntului. Ne găsim în plină izbîndă a plantelor cu flori, care 
îmbie insectele cu un nouizvor de hrană: nectarul și polenul. 
Toate aceste ispite le cheamă pentru a îndeplini, fără voia lor, 
rolul de cărăuși ai polenului. Adaptîndu-se obiceiurilor și alcă- 
tuirii insectelor, plantele își perfecționează sistemul de atragere 
şi de pudrare cu polen prin parfumuri ori miasme, corole viu colo- 

rate şi întocmite cu dibăcie, uneori adevărate capcane vii, prin 
saci cu pulbere aurie așezați pe pîrghii sau pe talerașe lipicioase. 
La rîndul Jor, insectele își schimbă neîncetat alcătuirea și viața 
potrivit noului fel de hrană. De pildă, apariţia trompei, minuscula 
pompă aspiratoare, este o urmare a efortului insectei de a suge 
îmbelșugata recoltă de nectar din fundul potirelor înalte. Din 
această epocă, insectele și-au înmulțit uluitor neamurile, au înce- 
put să se apropie de înfățișarea, lor de azi și să cucerească globul 
pământesc, 

N-am crede poate povestea de față dacă n-am avea o dovadă 
pe cît de atrăgătoare, pe atît de sigură a uriașei lor răspîndiri. 

Cine nu cunoaște chihlimbarul, bulgărașii ușurei, aruncați de 
valuri pe țărmul Mării Baltice, ori amestecați cu pietre și țărînă 
la noi, pe Valea Buzăului, unde sînt cunoscuți și exploataţi sub 
numele de romanite. Privindu-le în lumină, vom zări prin apele 
lor tulburi niște punctulețe negre. Cu puţină atenţie, vom descifra 
în ele mumiile unor musculițe, păianjeni ori fluturași minunat de 
bine păstraţi în sarcofagul transparent. 

Folosit acum 2 500 de ani de filozoful grec Thales din Milet 
pentru obținerea electriticății prin frecare (cuvîntul grecesc elek- 
iron însemnînd chiar chihlimbar), cules mai apoi ca piatră de 
podoabă, el a început abia din veacul trecut să pasioneze pe natu- 
raliști, atunci cînd tainele Pămîntului au început să fie descoperite. 
Abia atunci s-a. stabilit că chihlimbarul este o rășină fosilă cu 
respectabila. vîrstă de 20—30 milioane de ani, produsă de un neam 
de pin străvechi (Pinus succimifer). În acest fel, nimeni nu s-a 
mai îndoit că micile gîze ce se străvăd prin pereții lui sînt insectele 
acelor vremi, înecate în mierea lui aurie și conservate pînă în zilele 
noastre, 


17. PEȘTII PĂRĂSESC APA 


Așadar, în era. veche insectele fac primul pas pe uscat. 

Ele se bucură puţină vreme de privilegiul de a fi unicii cuceri- 
tori ai țărmurilor mlăștinoase. Calea anevoioasă de la viața acva- 
tică la cea terestră începe să fie străbătută şi de animalele verte- 
brate. 

Două condiţii se cereau însă pentru înfăptuirea acestui salt: 
animalul să poată respira oxigenul din aer și să fie înzestrat cu 
organe speciale pentru a se mișca pe uscat. 

Singurele vertebrate care populau mările vechi erau peștii, 
atît de bine adaptaţi prin alcătuirea corpului și prin felul de res- 

pirație la viața de apă, încît traiul lor pe uscat ar fi părut cu ne- 
putinţă. Și totuși, acum 300 milioane de ani, cînd insectele foiau 
printre ferigile arborescente, în sînul apelor apar două grupe ori- 
ginale de peşti: dipnoii şi crossopterigienii. 

rimii, alături de branhii, organe de respirație caracteristice 
peştilor, încep să capete și plămîni, un fel de bășică înotătoare 
ătută de o bogată reţea de vase cu sînge. Pentru 

încrețită și stră 
unele împrejurări grele de viață, plămînul era absolut necesar. 
Ne găsim în plină frămîntare a scoarţei pământești. Peștii litorali 
se aventurează prin gurile rîurilor spre regiunile mlăștinoase bogate 
în hrană. Dar mlaștinile sînt capricioase. Oricînd pot seca pentru 
un timp, făcînd ca peştii să devină fără voie prizonierii uscatului. 
Ori, în astfel de situaţii, doar plămînii îi puteau salva de Ia o pieire 
sigură. 

S-ar părea totuși de necrezut ca un peşte să fie scos în afara 
mediului său obișnuit fără ca viaţa să-i fie pusă în primejdie! 
Noroc că urmași ai dipnoilor străvechi trăiesc şi astăzi în unele 
colțuri ale globului și ne pot alunga neîncrederea. Astfel de fosile- 
vii sînt Lepidosiren, din fluviul Amazon, Neoceratodus, din rîu- 
rile australiene, ori Protopterus, din apele Africii occidentale, care 
ne ajută să înțelegem cam ce se întîmpla cu imprudenţii lor strămoși. 

Să ne oprim, de pildă, la protopterul african, numit de indigeni 
cambona și despre care se spune că nu urmăreşte apa, ci apa vine 
spre el. Acest pește curios iubește mlaștinile, ca și primii dipnoi. 
Cînd acestea dau semne de secare — și anume în perioada cuprinsă 
între lunile august și decembrie — protopterul începe să sape în 
mîl un puț adînc, absorbind nămolul cu gura și azvirlindu-l, pe 
măsură ce galeria. înaintează, prin căpăcelele branhiale. Cuibul 
este apoi lărgit, ca peștele să poată executa mișcări de întoarcere. 
Cît timp se mai păstrează un strat de apă pe fundul mlaştinii, el 
își scoate puțin capul afară pentru a „sorbi“ cîte o gură de aer. 
Cînd apa seacă cu desăvirşire, iar mîlul amenință să-i astupe gaura, 
el își fabrică la iuțeală din propriile lui secreții o gogoaşă prelungită 
pînă la suprafață, ca un tub, pe care îl ţine în gură și prin care 
respiră aerul atmosferic, Aici așteaptă răbdător, cu corpul îndoit 
în formă de U şi fără să se hrănească, perioada de inundaţii, cînd 
ploile vor umple din nou albiile secate ale mlaștinilor, îngăduin- 
du-i să-și reia viaţa normală. Acești dipnoi însă nu caută nicio- 
dată uscatul dintr-o nevoie proprie. 

Cu totul altfel stă situaţia cu cel de-al doilea grup de pești. 
Crossoplerigienti nu numai că sînt înzestrați cu plămîni, dar ari- 

pioarele lor au o alcătuire foarte asemănătoare cu o lăbuţă de 
broască. Ultimul reprezentant al acestui grup dispărut, Latimeria 
a cărui descoperire destul de recentă în apele ce scaldă Madagas- 
carul și insulele Comore a stîrnit o uriasă vâlvă ştiinţifică, păstrea- 
ză aidoma strămoșilor săi alcătuirea curioasă a aripioarelor. 

Evoluţia crossopterigienilor s-a desfășurat de-a lungul a două 
linii distincte: cea a celacanţilor, care s-a perpetuat pînă astăzi, 
şi cea a rhipidiştilor, înfloritoare în timpul devonianului şi carbo- 
niferului, dar stinsă cu desăvârșire la sfîrşitul paleozoicului. 

Nu celacanţii vor da naștere tetrapodelor terestre. Căutînd 
mediile stabile, ei se vor conserva pînă azi ca niște fosile-vii, în 
timp ce rhipidiștii, mai mobili și „nestatornici“, în căutarea unor 
biotopuri noi, și-au valorificat mai bine acele trăsături „preadap- 
tive“ vieţii terestre, realizînd în mod cert marea aventură a cuceri- 
rii uscatului, 

Evenimentul se pare că s-a petrecut spre sfîrșitul devonianu- 
lui. În 1931, o expediţie daneză condusă de Koch Lange a desco- 
perit pe Muntele Celsius, din Groenlanda, șapte cranii ale unor 
pești crossopterigieni, ce se adăugau altor resturi scheletice (verte- 
bre, centuri, membre). Pe bazele acestora, paleontologii suedezi 
Säve Söderbergh și Erik Jarwik au reușit să reconstituie înfățișa- 
rea acestor animale cam de 1 m lungime, cu cap şi corp de pește, 
susținute însă pe picioare asemenea celor ale vertebratelor teres- 
tre. Pentru că aceste tetrapode aveau cranii de pește au fost numite 
Ichthyostega. Ulterior, au mai fost descoperite două genuri de amfi- 
bieni arhaici: ZIchthyostegopsis şi Acanthostega. Însă cel mai apro- 
piat de peşti este Ichthyostega, care conservă două trăsături ale 
acestora: rudimente ale aparatului opercular ce acoperă branchiile 
şi o înotătoare dispusă pe toată lungimea jumătăţii posterioare a 
peştelui, susținută, ca și la pești, de radii osoase. Membrele tetra- 
podului semănau perfect cu ale vertebratelor terestre. Doar cen- 
tura anterioară cuprindea un os propriu peștilor: clertrumul, pe 
care vertebratele îl vor pierde treptat prin evoluţie. În schimb, 
structura internă a dinţilor, de formă labirintică, constituie una 
din cele mai sigure dovezi că peştii rhipidiști sînt predecesorii labi- 
rintodontului Ichthyostega. 


18. EPOPEEA STEGOCEFALILOR 
Epoca de aur a amfibienilor, tetrapode capabile să trăiască 


și în mediul acvatic și în cel terestru, a început cu 350 de mili- 
oane de ani în urmă, la sfîrșitul devonianului, şi a durat aproape 

100 de milioane de ani, pînă la jumătatea permianului. Perioada 
lor de maximă înflorire a fost carboniferul, un adevărat paradis 
pentru aceste animale, din cauza vegetației exuberante, a nume- 
oaselor turbării și zone mlăștinoase, determinate atit de clima 
caldă și umedă, cît și de nașterea lanțului hercinic. 

La început, stegocefalii erau mărunți și păstrau înfățișarea 
peştilor. Mai apoi, dimensiunile le-au sporit și înfățișarea lor s-a 
apropiat de a broaștelor. Cele două perechi de picioare, scurte și 
groase, așezate în părți, nu le serveau la susținerea corpului, ci 
doar la tîrîre, iar coada le era de folos mai ales în înot. Ei se miș= 
cau greoi și nu se îndepărtau prea mult de țărm. Datorită hranei 
îmbelșugate, formată din insectele pădurilor de ferigi arbores- 
cente, corpul lor s-a dezvoltat considerabil, putînd atinge la 
Mastodonsaurus peste 3 m lungime. 

Cea mai interesantă broască străveche rămîne însă Archaego- 
saurus, un animal straniu, lung cam de vreo 2 m, în care se îmbină 
trăsăturile tuturor vertebratelor cu sînge rece. Capul său mare, 
apărat de fălci puternice, aduce puțin cu acela al crocodilului, 
însă forma botului amintește de al broaștei. Fruntea este străbă- 
tută de două orbite încă dublate ca la peşti, iar falca de sus poartă 
două rînduri de dinţi. Corpul lui seamănă în același timp cu a 
șopîrlei și salamandrei, iar reducerea simțitoare a labelor și miș- 
carea de ondulare a cozii îl apropie de șerpi. 

Așadar, Archaegosaurus reuneşte în făptura lui ciudată și 
monstruoasă caracterele unor grupuri zoologice care se vor des- 
prinde, cu timpul, din trunchiul comun, pornind fiecare pe un 
drum. propriu. 

Încercările temerare de „explorare“ a continentelor în adinci- 
mea lor de către labirintodonţi sînt întrerupte începînd cu a doua 
jumătate a permianului, o dată cu dezvoltarea reptilelor, care, 
fără prea multe dificultăţi, își impun supremaţia asupra uscatului. 


19. EXPOZIŢIA MONŞIRILOR TEREŞIRI 


Toate basmele sînt populate cu fiinţe fantastice: zmei zbură- 
tori, balauri cu şapte capete, scorpii veninoase, pe care fantezia 
omului simplu le-a înzestrat cu înfățișări hidoase. Să ne amintim 
numai de bătrîna zmeoaică, cea care, la mînie, pornea în urmă- 
rirea viteazului cu o falcă în cer și alta în pămînt. Și totuși, imagi- 
nația basmelor este lăsată cu mult în urmă de fantezia naturii 

care a zămislit în carne și oase, în cuprinsul erei mijlocii, o sume- 
denie de monștri în fața cărora pălesc toate plăsmuirile minţii 
omeneşti, 

Ne-ar putea surprinde apariția acestor coloși, mai ales că la 
sfîrșitul erei vechi cei mai răsăriţi stegocefali abia dacă atingeau 
2—3 m. Cunoscînd însă schimbările mari ce au avut loc la începutul 
erei mijlocii, nu ne va fi greu să înțelegem cum de au putut să nă- 
pădească pămîntul atîtea lighioane înspăimîntătoare. 

Să încercăm să reconstituim ce s-a petrecut în urmă cu 150 de 
milioane de ani: 

Suprafaţa uscatului sporește an de an și cu ea, și uscăciunea ae- 
rului. Smârcurile se reduc simţitor și, o dată cu ele, dispar treptat 
pădurile de ferigi arborescente și de coada-calului. Alte plante, cu 
o alcătuire mai complicată, corespunzătoare noilor condiții de climă 
și sol, le iau locul. Strămoșii brazilor — coniferale, cycadophyte și 
ginkgophyte — îmbracă poalele munţilor, malul apelor, marginile 
mlaștinilor, formînd codrii viguroși. Rămîn totuși uriașe spații goale 
care, năpădite de ierburi și copăceri, se prefac cu timpul în stepe 
nesfîrșite, totdeauna verzi din cauza climei calde. 

Asemenea terenuri îmbrăcate într-o vegetaţie deasă devin un 
adevărat rai pentru reptile, a căror dezvoltare nu era condiționată 
de existența apei, și care s-au răspîndit în zonele deșertice, semideșer- 
tice și de stepe, căpătînd cu timpul, din cauza belșugului de hrană, 
forme gigantice. 

Se pare că locul de naștere al reptilelor ar fi pădurile carboni- 
ferului. Deoarece fosilele amfibienilor cu înfățișare de şarpe s-au 
găsit în stratele de cărbuni, aceștia au fost numiți anthracosauri. 
Reprezentantul tipic al acestui grup a fost Seymouria, care reprezintă 
după concepția darwinistă, o excelentă verigă de legătură între 
amfibieni și cotylosauri — reptilele primitive. Deși Seymouria apar- 
ține indiscutabil amfibienilor, ea trădează două caractere tipic rep- 
tiliene: prezența osului caracoid, situat ventral, alăturat omopla- 
tului, în cadrul centurii scapulare, și a unui os iliac lărgit, propriu 
șopîrlelor. 

Primele reptile aparținînd ordinului Cotylosawria, din care se 
vor desprinde toate celelalte grupe de reptile, apar către mijlocul 
carboniferului și erau relativ mici, lungimea lor variind între 0,30 
și 1,50 m, din care cea mai mare parte revenea cozii. Printre perfec- 
ționările anatomice ale cotylozaurilor față de stegocefali, în vederea 
adaptării la mediu, amintim: cornificarea epidermei, îmbunătăţirea 
articulației mandibulare, prin ferăstruirea craniului, și dezvoltarea 
osului pătrat, ceea ce îmbunătăţeşte considerabil mecanismul mas- 

ticator. Adăugăm si verticalizarea membrelor, ceea ce duce la struc- 
turi locomotrice mai adecvate mersului pe uscat. Însă apariţia oului 
amniotic, oul cu coajă sau „oul terestru“, este cea mai importantă 
inovație. E] sporește șansele de supraviețuire ale embrionului și 
asigură independenţa animalului faţă de mediul acvatic, ouăle cu 
coajă putînd ecloza și pe uscat. 

La începutul mezozoicului, reptilele se înmulțesc considerabil, 
cucerind uscatul și apoi apele și văzduhul, pe care le-au ţinut în stă- 
pînire circa 145 de milioane de ani. 

Incontestabil că dimosaurienii, adică uriașele șoptrle înspăimîn- 
tătoare (nume impropriu, deoarece printre dinosaurieni se întîlnesc 
și destule genuri și specii mărunte), au suscitat si continuă să suscite 
cel mai viu interes. 

Niciodată Pământul n-a cunoscut un asemenea aflux de monștri 
supradimensionați, disproporționați corpora), astfel încât par a con- 
trazice legile mecanicii, cu aspecte bizare, cu o existenţă îndelungată 
dar și curmată brusc printr-o dispariție „misterioasă“, În jurul lor 
s-au creat legende şi mituri. 

Superstiţiile în legătură cu oasele de „uriași“ s-au spulberat în 
1822, cînd medicul englez Gideon Mantell descoperă cîţiva dinţi, 
alături de alte fragmente scheletice provenind de la o reptilă uriasă 
pe care o numeşte Iguanodon („cu dinţi de iguană”). Doi ani mai tîr- 
ziu, William Buckland descrie sub numele de Megalosaurus („șopirlă 
uriașă) cîteva resturi uriașe de șopirlă descoperite în apropiere de 
Oxford. Şi în acest caz, legea corelaţiei organice enunțate de Cuvier 
a operat corect. Ilustrul zoolog francez, examinînd aceste oase, a 
stabilit că e vorba de o reptilă de 12 m lungime, cu greutatea unui 
elefant (6 t), cifre confirmate prin studiile ulterioare. Alte 7 genuri 
de „șopirle uriașe“ au fost descrise pînă în 1842, ceea ce a îndrep- 
tățit, în cursul aceluiași an, pe anatomistul englez Richard Owen 
să propună numele de dinosauri (deinos = teribil, înspăimîntător; 
saurus = șopîrlă) acestor fiinţe uriașe ce întreceau cu mult elefanții. 
Pînă în prezent se cunosc în jur de 300 de genuri de dinosauri din 
triasicul mediu și pînă în cretacicul superior, răspîndiţii cu excepția 
Antarcticei, pe toate continentele. 

„_Incontestabil, „campionii“ dinosaurienilor au fost şopirlele ier- 
bivore uriașe, așa-numitele sauropode. Printre cele mai impozante se 
numărau Su persaurus, descoperit în 1979 în statul Colorado (S.U.A.), 
avînd 26m lungime și 100 t greutate, Brachiosaurus (24m lungime, 
85 t greutate), Brontosaurus (19 m lungime, 36 t greutate), Diplodocus 
(28 m lungime, 12 t greutate). Toate aveau o înfățișare apropiată: 
partea. cea mai voluminoasă a, corpului concentrată la mijloc și sus- 

tinută de membre groase ca niște stîlpi, un gît Jung ce susținea capul 
disproporționat de mic și o coadă foarte dezvoltată. 

Pentru a putea rezista uriașei sale greutăţi, un dinosaurian ier- 
bivor a trecut printr-o serie de adaptări exprimate prin „artificii“ 
de construcţie, pe care un bionist medern ar putea să le ia în consi- 
deratie. Astfel, microstructura țesutului osos al membrelor este 
foarte densă, sporindu-le astfel rezistența, membrele sînt dispuse 
spre mijlocul scheletului, unde e concentrată masa corpului, coloana 
vertebrală era astfel structurată încît să se preia o parte din greuta- 
tea corpului, iar prin golirea corpului vertebrial să o diminueze, 
coada puternică se sprijinea pe pămînt, asigurind stabilitatea mons- 
trului. 

Alături de sauropode s-au dezvoltat și teropodele, așa-numiții 
carnosauri, adică reptile carnivore menite să menţină echilibrul eco- 
logic al uriașelor populaţii de saurieni, Carnosaurii cunosc o ascen- 
dență deosebită în jurasicul superior și în cretacic. Fără a atinge 
proporțiile dinosaurilor ierbivori, carnosaurii reușesc să emane forță 
și să inspire, cu înfățișarea lor, spaimă în rîndul victimelor. Aveau 
capul mare, gâtul scurt și robust, fălci înarmate cu dinţi puternici 
și ascuţiţi ca niște pumnale. Membrele postericare, masive, iridac- 
tile și încheiate cu gheare puternice, susțineau greutatea corpului 
și dezvoltau o mare viteză în alergare, iar coada bine dezvoltată și 
ținută în alergare deasupra solului forma împreună cu membrele pos- 
terioare un trepied în stare de repaos. Printre cei mai cunoscuţi car- 
nosauri se citează: Megalosaurus, descoperit și în țara. noastră în 
bazinul Hațegului și la Cernavodă, de către profesorul Ion Simio- 
nescu, Allosaurus şi Tyranosaurus rey — „regele saurienilor tirani“, 
lung de 12—13 m, înalt de 6 m, greu de 7 t şicu pumnalele dinților 
de 20—25 cm. 

Pentru a preîntîmpina asaltul șopîrlelor carnivore, șopîrlele icr- 
bivore au căpătat o serie de caractere defensive. Creasta. hadrosau- 
rilor, „dinosaurilor cu cioc de rață“, cum a fost Corythosaurus, cons- 
tituie, după J.H. Ostrom, o formă de adaptare menită să crească 
sensibilitatea olfactivă, mărind suprafața de dispunere a mucoasei 
nazale și permițind astfel șopîrlei să detecteze dușmanii de la dis- 
tanţă, pentru a se refugia în mlaștinile învecinate. Stegosaurus e în- 
zestrat cu două rînduri de plăci triunghiulare cam de o jumătate de 
metru, așezate paralel pe spinare, începînd dindărătul capului, 
foarte mic, și pînă la mijlocul cozii ce se termină cu un fel de furcă 
cu două rînduri de spini puternici şi îndreptate îndărăt. Reptila-tanc, 
numită științific Anhilosaurus, părea anchilozată din cauza, blinda- 
jului de plăci groase și spini duri care o acopereau aproape în între- 

gime, făcînd-o invulnerabilă în fața atacului saurienilot carnivori. 
Nu mai puțin echipat pentru apărare era și Triceratops, „dinosaurul- 
rinocer“, înarmat cu trei coarne, două lungi de aproape 1 m, înfipte 
pe frunte, și unul mai scurt și mai gros, așezat pe nas. înfă “ișarea 
lui teribilă era întărită de uri: isu] sc ul ce îi apăra ceafa și fălcile. 


20. REPTILELE ÎMPÎNZESC OCEANELI 


Dinosaurienii nu s-au mulțumit cu uscatul. Ei au pornit și la 
cucerirea. apelor, leagănul tetrapodelor. 

În adîncurile oceanelor mezozoice, la fel de calde ca şi ale mărilor 
tropicale de azi și bogate în resturi organice, viețuitoarele marine 
găseau minunate condiţii de dezvoltare. Decorul pe care l-am ad- 
mirat prin perdeaua verzuie a apelor paleozoice s-a schimbat însă 
simţitor. 

Peștii placodermi, înveliţi în cuirase de cavaleri medievali, au 
dispărut. În locul lor săgetează apa cîrduri nesfirşite de moruni 
străvechi și de strămoși ai sardelelor și heringilor, ca și ai peştilor 
cu schelet osos, caracteristici astăzi pentru oceanele Pacific şi In- 
dian. Ei se întretaie cu /rematosaurii, singurii reprezentanți marini 
ai amfibienilor întorși în oceane din cauza concurenţei reptilelor 
terestre, 

Cornul orthocerilor nu mai tulbură liniștea trilobiţilor. Și unii, 
și alții s-au stins de mult. Locul lor a fost luat de amoniți (Amomites ), 
a căror cochilie răsucită și rezistentă le va permite să supravieţu- 
iască în tot timpul erei mijlocii. Unii din ei, cum ar fi Parapachy- 
discus din cretacicul superior din Westphalia (RF. Germania), ating 
dimensiuni gigantice (2 m diametru, 4 000 kg greutate). Nu-i greu 
de închipuit ce vîrtejuri provocau asemenea submarine vii, cât roțile 
de moară, cînd își puneau în funcțiune sifonul în urmărirea prăzii 
de la suprafață ori din afund! 

Cochilia acestor rapaci vînători este o adevărată bijute rie. Cele 
mai ciudate şi capricioase motive ornamentale se împletesc în inte- 
riorul și pe suprafața ei: coaste, noduri, muchii, șanțuri, spini. Toate 
aceste "podoabe măresc la maximum rezistența cochiliei, cu un mini- 
mum de material. Combinaţiile lor uimitor de diverse ne ajută astăzi 
să deosebim miile de specii care s-au păstrat ca fosile în diferite 
colțuri ale lumii și ale patriei noastre. 

Amoniţii au trăit cît și oceanele mezozoice: cam 120 de milioane 
de ani. Spre sfîrșitul erei mijloci ii, cochiliile lor încep să capete forme 

neobișnuite: de lanţ desfăcut, de ghem ori baston, iar corpul lor 
crește exagerat. Era. semnul apr opiatei dispariţii a acestor animale, 
ajunse pe culmea dezvoltării lor. 

Pădurile submarine rămîn la fel de bogate și ospitaliere pentru 
fiinţele acvatice. Numai că bătrînii tetracorali paleozoici dispăruseră 
cu desăvîrșire, fiind înlocuiți de hexacorali, ale căror căsuțe erau 
împărțite în șase încăperi de micii pereţi de piatră. 

De unde își iau oare materialul de construcție coralii și amoniţii, 
primii pentru scheletele vînjoase, ceilalți pentru cochiliile uriașe? 

Aruncînd o privire pe fundul oceanelor, ne vom lămuri îndată, 
Mîlu) fin și alburiu este plin cu scheletele unor făpturi microscopice, 
globigerinele, asemănătoare unor minuscule discuri sau formate din 
nişte globuleţe, acoperindu-se în parte unele pe altele. Atît de nu- 
meroase erau aceste făpturi mărunte, că scheletele lor calcaroase 
s-au așternut în straturi de sute de metri grosime, dînd naștere de- 
pozitelor de cretă, Și atît de răspîndită era piatra albă pe fundul 
oceanelor mezozoice, încît unei lungi perioade a erei mijlocii i s-a 
dat numele de cretacice. 

În această împărăție a oceanului mezozoic, uluitor de bogată în 
forme vii, pătrund treptat și reptilele terestre, atrase de hrana abun- 
dentă. Greoaiele animale s-au adaptat cu vremea mediului marin, 
devenind, prin dimensiunile lor uriașe și lăcomia lor neîntrecută, 
tiranii înspăimîntători ai oceanelor mezozoice. 

Nu-i greu să facem cunoștință cu cei mai faimoși dintre ci. Idea- 
lu] adaptativ al reptilelor marine este întruchipat de Iihtyosaurus, 
„peştele reptilă“. Orice uriaș al mărilor actuale s-ar mîndri cu di- 
mensiunile lui. Corpul său suplu atinge 12 m lungime. Labele i s-au 
prefăcut în lopeţi pentru întotat. Pe spate se profilează o aripioară 
cărnoasă, servind la menținerea direcției. Gîtul acestei reptile lip- 
seşte aproape complet, iar capul enorm este înzestrat cu fălci lungi 
în formă de cioc, înarmate cu șiraguri de dinți conici așezați într-un 
jgheab ca la crocodili. O coadă semilunară, formată dintr-o curbare 
a șirei spinării şi acoperită de o îndoitură a pielii, izbește cu putere 
apa. 

Dintre toate reptilele care populează apele, ei sînt cei mai bine 
înzestrați pentru acest fel de viaţă, iubind numai largul oceanelor. 
Spre deosebire de restul reptilelor, care se înmulțesc prin ouă de- 
puse în nisip și care se clocesc singure la soare, ichtiozaurii nasc 
pui vii, deoarece ouăle sînt clocite în trupul mamei. E o trăsătură 
înșelătoae de mamifer, ce a făcut la început pe unii oameni de ști- 
ință să socotească balenele ca urmași ai ichtiozaurilor. S-a dovedit 
mai tîrziu că uriașii oceanelor actuale se trag din mamifere de uscat. 

Principalul său concurent a fost P/eziozaurus, ceva mai mare, 
dar cu mut deosebit la înfăţişare. Aproape jumătate din lungimea 
reptilei o re prezinti un gît lung şi flexibil, în vîrful căruia se agită 
un cap mic. De altfel, g îtul lung este o excelentă ad aptare a anima- 
lului, la fe scuit el pu tind fi folosit ca o undiță. Corpul său scurt și 
greoi are forma unei luntre late, înzestrată cu două perechi de lo- 
pe ți puternice, iar coada scurtă si ascuțită îi servește ca un fel de 
cîrmă. E l pluteş jte asemeni unei lebede pe suprafaţa mării, vîrîndu-și 
din cînd în cînd c apul în adîncurile apei pentru a prinde vreun ani- 
mal. 

Dar nu numai ei împărțeau prada bogată a oceanelor me somre: 
Elasmozaurii, cu gît de girafă şi corp de hipopotam, Nozozaurii, în- 
zestrați cu dinți robuști și ascuţiţi, și Geozaurii, strămoșii crocodi- 
lului, luau parte la urmărirea cîrdurilor de pești, și nu rareori undele 
stri ivezii ale oceanului erau martorele unor lupte pe viață și pe moarte 
între aceşti coloși. 

Domnia reptile lor marine n-a fost prea îndelungată. Tot așa de 
br usc cum au apărut, s-au şi stins în pragul erei noi. 

Să fie de vină scăderea te mperaturii apei, care n-a priit acestor 
animale cu sînge rece, împuţinarea prăzii, dispariţia. hranei prefe- 
rate sau exploziile submarine ce eliberau substanţe radioactive, 
otrăvind apele? Cine știe... 


21. REPTILELE IAU ÎN STĂPÎNIRE ȘI VĂZDUHUL 


În calea cuceririi de către reptile a unor noi tărimuri pentru 
aflarea hranei și răspîndirea. neamului se așezau opreliști, uneori de 
netrecut: mla stini uriașe, prăpăstii adînci, munți falnici. Ba Și co- 
pacii, al căror frunziș îndestula animalele ierbivore, începuseră 
caer dintr-o măsură de apărare, să-și înalțe coroanele la înălțimi 
ameţitoare și să secrete pe trunchiuri gume și rășini, făcînd astfe] 
anevoioasă cățărarea. 

În atari situaţii, doar planarea prin aer, rapidă și economicoasă, 
putea să facă fată noilor condiţii de viaţă. 

Prima încercare de cucerire a văzduhului o datorăm insectelor, 
Am făcut cunoștință cu ele prin codrii paleozoici, strunindu-și uria- 
şele aripi de țiplă. Ultimii dintre zburători au fost păsările, care, îm- 
preună cu insectele, au rămas și astăzi stăpînitorii cerului. 

Dar în era mijlocie, invidioase parcă pe insecte, și-au încercat 
norocul și reptilele. Cucerind uscatul și apele, ele au tins să ia în 
stăpînire și văzduhul. Fără îndoială că densitatea insectelor ce-și 

duceau viaţa. în coroanele copacilor înalți a atras reptilele terestre, 
mai ales în regiunile cu hrană săracă, stimulîndu-le tentativele de 
zbor. 

Pietrele păstrează imaginea ciudată a acestor reptile, care s-au 
specializat pentru zbor în scopul vînării mai uşoare a gîzelor și mel- 
cilor. Ele sînt cunoscute sub numele de Pterosaurieni, adică de „ȘO- 
pîrle cu aripi“. Prea numeroase nu erau, însă întîmplarea ne-a ajutat 
să le cunoaștem înfățisarea pe cît de stranie, pe atît de însăpimîntă- 
toare, deoarece locurile unde și-au sfîrșit viața — de obicei milurile 
întărite ale mlaștinilor — le-au păstrat foarte bine amprentele. 
Pterosaurii sînt singurii reprezentanţi ai reptilelor ce s-au apropiat 
de performanţele păsărilor, „descoperind“ înaintea acestora, cîteva, 
dintre subtilităţile arhitecturii zborului. Pneumatizarea oaselor, 
ușurarea scheletului cranian prin vaste spații goale, intraosoase, 
eliminarea dinţilor și înlocuirea lor prin ciocul cornos, scurtarea cozii 
sînt calități ale păsărilor pe care le întîlnim și la pterosaurii evoluați 

Cea mai veche reptilă zburătoare, alături de Dmorphodon, a 
fost Ramphorhynchus. Aducea puţin cu un liliac uriaş, lung de 4—5 
m, al cărui corp acoperit de solzi fini purta un cap înarmat cu dinți 
şi se încheia cu o codă lungă, terminată cu o parte lăţită în formă 
de frunză. 

Partea originală a alcătuirii lui o constituiau cele două aripi 
membranoase care, deschise, măsurau 3—4 m. Aripile reptilei zbu- 
rătoare nu se asemănau cu ale păsărilor, fiind niște pieliţe fine și 
rezistente — numite patagium — prinse de corp și de al cincilea 
deget al membrelor anterioare, crescut peste măsură. Restul de patru 
degete erau înzestrate cu gheare îndoite. 

Zborul acestuia, deosebit de al insectelor și păsărilor, era mai 
mult pasiv, o planare lină de cîteva zeci sau sute de metri. 

Nu-i greu de închipuit că aceste reptile trebuiau întîi să se ca- 
tere pe un copac cu ajutorul ghearelor, ca apoi să-și dea. drumul 
din vîrf spre un alt copac din apropiere. Plutirea lor era ajutată de 
curenţii de aer, iar direcţia, ținută cu ajutorul cozii, foarte mobilă, 

Și mai curios încă este Peranodon-ul, o reptilă zburătoare evo- 
luată. Craniul său a uimit pe toți oamenii de știință. Lunguicţ și 
strîmt, avea în partea din față un cioc ca de barză, de aproximativ 
o jum: tate de metru, și în partea din spate o cres astă, aidoma unei 
spade, cam tot atît de lungă. Creasta, după unii cercetători, putea 
servi reptilei pentru deschiderea drumului prin coroana deasă a copa- 
cilor, în timpul cățărării, iar după alții, pentru contrabalansarea 
greutății maxilarelor. 

Pteranodonţii, ca și pterodactilii, reprezintă un progres de adap- 
tare față de primii pterosauri: dinţii de pe maxilare şi coada alungită 
dispar iar anvergura aripilor sporeşte considerabil, ceea ce ușurează 
mult zborul. În parcul național din statul Texas (S.U.A.), D. Lawson 
a descoperit fosilele unui Pterodactylus cu o deschidere a aripilor 
de aproape 18 m, întrecînd astfel de peste 5 ori dimensiunile celui 
mai mare vultur actual. 


22. DE CE AU DISPĂRUT DINOSAURIENII? 


Este o întrebare care obsedează, întrucît interesul publicului, 
al presei, al radioteleviziunii pentru soarta. dinosaurienilor stă în 
strinsă legătură cu ineditul și spectaculozitatea acestor monștri 
popularizaţi de cărți, filme și chiar reclame comerciale și turistice. 

Dan I. Grigorescu, în lucrarea sa Înaintea apariției omului, apă- 
rută în Editura Albatros, în anul 1980, ne oferă o sinteză a nenu- 
măratelor dispute și controverse legate de răspunsul la această 
întrebare. Zecile de ipoteze avansate în această direcţie de cunos- 
cuți paleontologi ca L. Davitașvili, G. Erben, V.B. Neiman, V.P 
Gavrilov, E.I. Ivanova, J. Visler, E. Stechow, P. Schindewolf, A.H. 
Clark, recent D. Milne și Chr. McKay pot fi grupate în jurula două 
categorii mari de cauze: externe (legate de mediul înconjurător) și 
interne (dependente de structura și fiziologia acestor reptile 
gigantice). 

«Din prima categorie de explicaţii — scrie Dan I. Grigorescu — 
fac parte cele legate de influența mișcărilor de ridicare a lanțurilor 
de munți, de deplasarea plăcilor tectonice care au condus la schim- 
bări paleogeografice majore, convertind foste ținuturi ale mării în 
zone de uscat, secînd mlaștini și lacuri — biotopuri preferate ale 
multor dinosauri; vulcanismul ce a întovărășit orogenezele, cu de- 
gajările sale masive de gaze nocive în atmosferă și provocînd inten- 
sificarea radioactivităţii telurice (care ar fi influențat fondul genetic 
a] dinosaurilor, amorsînd mai întîi gigantismul aberant și amplificînd 
disproporțiile corpului); răcirea generală a climatului; trecerea. la 
vegetaţia neofitică — caracterizată prin preponderența angiosper- 
melor, mai bogate în tanin şi în alcaloizi, „nefamiliari“ în dieta dino- 
saurilor; efecte extratelurice, cum ar fi creșterea. radiaţiei cosmice 
favorizată de modificarea polilor magnetici ai Pămîntului, sau ex- 
plozia catastrofală a unei supernove; în sfîrșit, factori externi de 
natură biologică, așa cum ar fi unii paraziți sau epidemii generale 
ce ar fi afectat populaţiie de dinosauri». (op. cit. D. 214). 

Cea mai nouă ipoteză, formulată de cercetătorii americani David 
Milne şi Chris McKay în 1985, atribuie dispariţia dinosaurienilor 
impactului Terrei cu un asteroid gigant, fapt petrecut în urmă cu 
65 milioane de ani. Impactul a dus la formarea unui strat gros de 
praf, rămas în suspensie în atmosfera Terrei cîteva luni. Acest uriaș 
ecran a împiedicat pătrunderea luminii, tulburînd astfel grav pro- 
cesul fotosintezei, dezechilibrînd și sfărimînd lanţurile trofice. Ca 
urmare a inhibării vegetației autotrofe, dinosaurienii, lipsiţi de hrană, 
au dispărut în masă. 

Dintre cauzele interne, cele mai invocate sînt gerontismul, adică 
îmbătrînirea grupului, dinosaurii ajungînd la capătul potențialului 
lor evolutiv și pierzînd plasticitatea adaptativă; desincronizări în 
creșterea unor organe, dezechilibre fiziologice și pertubări metabolice, 
cum ar fi subtierea grosimii ouălor, ducînd la compromiterea dez- 
voltării embrionilor de dinozauri. 

Se pare că toate aceste ipoteze complică lucrurile. Se înclină azi 
către ideea, unanim acceptată, că supraspecializarea, extrem de utilă 
într-un mediu stabil, devine nocivă și potrivnică în clipa schim- 
bării unor condiții de mediu cum ar fi clima și hrana vegetală. 


«Dintre schimbările survenite în mediul geografic — consem- 
nează Dan I. Grigorescu — răcirea climatică de la sfîrșitul perioadei 
cretacice apare cea mai posibilă cauză care a putut afecta atît de 
drastic „mediul intern“ supraspecializat al dinosaurilor». Răcirea 
climatică a constituit un fenomen global resimţit pe întreaga su- 
prafaţă a planetei şi de toate grupele de animale ce trăiau în aso- 
ciaţie cu dinosaurii. Schimbarea hranei vegetale și lipsa ei de varie- 
tate în timpul iernii au afectat profund existența saurienilor ier- 
bivori, ca şi a celor carnivori legaţi de aceștia. Singura soluţie ar 
fi fost hibernarea în anotimpul rece. O asemenea soluție nu putea 
sta la îndemîna dinosaurienilor, animale uriașe, se pare cu sînge 
cald şi sistem termoregulator, după descoperirile și cercetările din 
ultimul deceniu. Metabolismul intern implicat în cazul dinosaurilor 
ierbivori de talie gigantică, pentru menţinerea căruia ei trebuiau 
să se hrănească 16—18 ore, sau să alerge sute de kilometri în cău- 
tarea prăzii, precum carnosaurii, era incompatibil cu o fiziologie 
ectodermică. La aceasta se adaugă lipsa unor refugii de iarnă pe 
măsura și numărul acestor reptile gigantice ce năpădiseră uscatul. 


83 


Dispariţia lor nu a fost catastrofică, ci treptată, pe măsură ce supra- 
specializarea lor le făcea din ce în ce mai vulnerabile în fata condi- 
țiilor de mediu profund modificate. 

Domnia uriașelor reptile terestre s-a încheiat acum circa 60 
de milioane de ani. 

Urmele lor se păstrează și pe teritoriul țării noastre. În bazinul 
Hategului, în preajma comunelor Sînt Petru, Ciula. Mare, Mestecan 
și Vălioara, au fost descoperite de către paleontologul F. Nopcsa 
fosilele unor coloşi care n-au mai trăit în alte colțuri ale lumii: 
titanosaurul dacic, orthomerul transilvan şi curiosul strulhiosaur 
transilvan, acoperit cu spini pe gît, cu benzi semicirculare încop- 
ciate cu bumbi pe spinare și cu plăci așezate în două rînduri, ca 
la stegozaur, pe coadă. 

Deşi neamul acestor monștri a dispărut în negura vremurilor, 
pe una din insulele continentului străvechi al Oceaniei, și anume în 
Noua Zeelandă, trăiește o „copie“ a acestora: șopîrla Sphenodon, 
numită de localnici hatteria, vutarara sau tuatara care aminteşte 
prin înfățișare de glorioșii săi înaintași. Partea dinapoi a capului, 
gîtului și spatelui este încoronată cu o creastă zimțată, tot ce s-a 
păstrat din podoabele șopîrlelor gigantice. 

Supravieţuirea hatteriei se datoreşte felului său uimitor de 
trai, Ea își împarte frățeşte locuinţa cu păsările pufinide, ce trăiesc 
sub pămînt în vizuini lungi de cîțiva metri și late de 10—15 cm. 
Şopiîrla locuiește în partea din dreapta a vizuinii, iar păsările în 
cea din stînga. Datorită acestui mod de trai, care a pus-o la adăpost 
de dușmani, n-ar fi exclus ca hatteria să fi străbătut milioane de 
ani, evocînd acea epocă cînd rudele sale fantastice ţineau sub căl- 
cîiul lor întregul pămînt. 


23. SURPRINZĂTOAREA DESCOPERIRE 
DIN CALCARELE LITOGRAFICE 


În secolul trecut, în minele de la Solnhofen din Bavaria se sco- 
teau plăci de calcar litografic folosite în tipografii, la imprimare. 
Despre bogăţia de fosile a acestui calcar știau toți oamenii de ști- 
ință. Dar asemenea fosile se găseau și în alte colțuri ale Europei, 
cu o vechime asemănătoare. 


lată însă că în 1861, în localitatea Langenalteim, din imediata 
apropiere a orașului Solnhofen, în cariera Ottman, a fost găsit sche- 
letul aproape complet al unui animal cu pene. O fosilă aidoma. nu 

se mai întîlnise pînă atunci. Vestea a făcut repede înconjurul lumii, 
iar British Museum din Londra și-a asumat cinstea de a-și îmbogăţi 
vastele colecții cu această piesă uluitoare. Savantul H. von Meyer 
o descrie, dîndu-i numele de Archaeopteryx lithographica, adică 
de „pasărea străveche din calcarele litografice“. 

Şaisprezece ani mai tîrziu, tot în Bavaria, la Blumenberg, în 
straturi de aceeași vechime, a fost descoperit al doilea exemplar, 
și mai bine conservat. Această fosilă prețioasă se păstrează în mu- 
zeul din Berlin. 3 

Din 1877 şi pînă în 1956 nu s-a mai identificat un nou exemplar 
de Archaeopteryx, deoarece calcarele litografice au încetat să mai 
fie exploatate, tehnica tipografică a imprimării în piatră fiind în- 
locuită între timp prin sistemul mai simplu al clișeelor de zinc. 
După aproape 80 de ani, în 1956, un nou schelet, incomplet de 
data aceasta, a fost găsit lîngă Solnhofen, intrînd în colecția Uni- 
versității din Erlangen, iar după 1970, alte două fragmente sche- 
letice au fost descoperite în aceeași regiune. 

Oare ce atrăsese atît de puternic atenția oamenilor de știință 
la Archaeopteryx? 

Este îndeajuns să aruncăm o privire pe imaginea imprimată în 
piatră și ne vom da seama cu ușurință cît de îndreptățită era curio- 
zitatea savanților. 

Ca aspect general, Archaeopteryx seamănă cu o pasăre, ceva mai 
mare ca un porumbel și ceva mai mică decît o găină. Ciocul, aripile 
și corpul acoperit cu pene o așază alături de păsările actuale. To- 
tuși, ea prezintă și numeroase caractere de reptilă, foarte apropiate 
de ale crocodililor. Fălcile ciocului sînt înarmate cu dinți puternici. 
Şira spinării se continuă cu o coadă mai lungă decît corpul, formată 
din 21 de vertebre, dar acoperită cu pene. Aripile au gheare, iar 
centurile formate din oasele ce leagă scheletul membrelor, slab 
închegate, ne duc cu gîndul mai degrabă la șopîrle. 

Așadar, ne găsim în fața unui animal care face trecerea între 
reptile și păsări, mai asemănător însă cu cele din urmă. 

După alcătuirea penajului și forma corpului, se pare că Archae? 
opleryx era. un zburător neîndemînatic. Se cățăra pe copaci, spîn- 
zurîndu-se de crengi cu capul în jos, ca liliecii, și apoi își dădea 
drumul în gol. În această clipă își deschidea aripile și, folosind cu- 
renții de aer asemenea planoarelor, străbătea distanțe scurte. Poate 
că într-un astfel de zbor stîngaci exemplarele de care am vorbit au 
căzut într-o lagună, s-au înecat și au fost cu timpul acoperite de 
straturile fine de calcar. 

Avchaeopteryx, primul strămoș al păsărilor, a apărut cam acum 
150 de milioane de ani. 

Numeroasele caractere de șopîrlă ne îndreptăţesc să-i căutăm 
originea printre reptilele zburătoare care au stăpinit văzduhul în 
era mijlocie. Şi totuși sîntem departe de adevăr. Pierosaurienii, 
reptilele zburătoare, n-au putut rezista schimbărilor climatice și 
au dispărut pînă la unul, împreună cu uriașii dinosaurieni de uscat 
şi apă. Nici ipoteza. provenirii păsărilor din celurosauri (mici sau- 
rieni carnivori arboricoli), susținută de O.C. Marsh și J.H. Ostrom, 
nici ipoteza din 1879 a lui S.W. Williston, reluată recent de J.H. 
Ostrom, după care Archaeopteryx s-ar trage dintr-un „proavis“ 
biped şi alergător, ale cărui pene răsfirate pe membrele anterioare 
ar fi jucat inițial rolul unor capcane pentru prinderea insectelor, 
nu sînt satisfăcătoare. Lipsa unor verigi mai apropiate ne obligă 
să reconstituim doar deductiv schimbările importante ce au pre- 
făcut reptilele terestre în păsări. 

Vom încerca să schiţăm acest drum anevoios, folosindu-ne de 
unele sugestii făcute în 1965 de W.J. Bock. 

Cea mai îmbelșugată hrană o găseau reptilele în copaci. Probabil 
că unele din ele căpătaseră obiceiul să se cațere pînă în vîrful feri- 
gilor arborescente și cycadeelor pentru a prinde insecte. 

Urmînd o lungă perioadă de inundaţii, reptilele s-au văzut ne- 
voite să rămînă izolate printre crengi şi să-și ducă viaţa în mediul 
arboricol. 

Membrele posterioare, care le serveau la sărit, s-au dezvoltat 
puternic, în schimb cele anterioare, cu care se agăţau doar, au 
început să se transforme încetul cu încetul, păstrîndu-și doar 
ghearele. Datorită numeroaselor salturi, aceste membre, care le 
foloseau inițial numai la păstrarea echilibrului, s-au preschimbat 
cu timpul în aripi. Din cauza apăsării aerului și frecării cu părțile 
moi ale copacilor, pielea. șopîrlelor a înlocuit solzii cu penele și 
fulgii, modificare adecvată atît funcției termoregulatoare cît şi 
zborului. În acest fel s-a ajuns la forme apropiate de Archaeop- 
leryx. 

Coada lungă a acestei păsări-fosile își avea rostul ei. Copacii 
din acea vreme erau puțin ramificaţi, iar coroanele se formau 
doar spre virf. Pasărea cu înfățișarea de reptilă trebuia deci să se 
cațere pe trunchi, agățindu-se cu ghearele aripilor şi sprijinindu-se 
pe coadă, cum fac ciocănitoarele în poziție de vînat. Chiar şi zbo- 
rul ei greoi își are o explicație. Archaeopteryx nu călătorea din- 
tr-un climat într-altul şi nici dintr-o pădure în alta, pentru a avea 
nevoie de un zbor îndelungat și rapid. Această pasăre străveche, 

găsind o hrană îmbelşugată, se deplasa cel mult de la un copac la 
altul, mișcare pentru care zborul planat și scurt era. îndestulător. 


Asemenea. presupunere n-ar avea sorți de crezare dacă în vre- 
murile noastre n-ar exista o pasăre care duce o viață aidoma 
strămoșului-fosilă, păstrînd chiar și ceva din înfățișarea. acestuia. 
Este vorba de hoatzin (Ofisthocomus cristatus), o pasăre ce tră- 
ieşte prin pădurile inundate ale fluviului Amazon. 


Puiul de hoatzin este înzestrat cu gheare la aripi, care îl ajută 
să se caţere cu repeziciune pe copaci. În timpul zborului său pla- 
nat, abia parcurge 40 m. Cînd se deplasează, sare mai mult, bă- 
tînd din aripi. Cu ajutorul cozii lungi, el se sprijină de copaci, 
iar cu ciocul său, ușor îndoit și fin dințat, prinde insectele. 

Spre sfîrșitul cretacicului, fosilele de păsări se îndesesc și ele 
probează fără dubiu specializările atinse în cîteva milioane de ani, 
anticipînd grupele actuale. Astfel, din cretacicul superior se cu- 
nosc zburători redutabili ca Ichthyornis — strămoș al pescăru- 
șului, descoperit în depozitele de cretă din S.U.A. — și Hesper- 
ornis, pasăre înotătoare a cărei înfățișare evocă perfect pe aceea 
a unui cufundac. La începutul neozoicului, alături de păsările 
zburătoare își fac apariția păsările alergătoare prefigurînd struții 
şi cazuarii. Diatryma sau Phorochacos, masive, cu înălțimi de 
peste 2 m și ciocuri puternice de 20—30 cm, ofereau o imagine 
vie a prosperității păsărilor. Adevăraţii giganți ai acestora au 
fost Aepiornis, supranumită și „pasărea-elefant“, și Diornis („pa- 
sărea-teribilă“), care au trăit în Madagascar și, respectiv, în Noua 
Zeelandă, fiind exterminați cu cîteva veacuri în urmă de popu- 
laţiile băștinașe printr-o vînare nemiloasă. Înalte de 3—4 m, cu 
o greutate de 400—500 kg, depunînd ouă gigantice cu circumfe- 
rință de aproape un metru și o capacitate de 8—12 litri, aceste 
păsări-mamut au creat legende și au constituit prin soarta lor 
tragică unul din cele mai elocvente acte de acuzare împotriva ac- 
țiunii distructive a omului, 


24. ERA NOUĂ ȘI VICTORIA MAMIFERELOR 


Locul reptilelor uriașe a fost luat la începutul erei noi de mami- 
fere, mult mai bine înzestrate să facă față noilor condiţii de viaţă. 
Ele apăruseră pe la mijlocul mezozoicului; erau însă mărunte, ra- 
reori depășind mărimea unui popîndău, şi întrecute de marele 
avînt al reptilelor, 

Acum, însă, anumite calităţi ale lor, nefolositoare în era mij- 
locie, s-au dovedit a fi cît se poate de bine venite. Faptul că aveau 
„sînge cald“, adică o temperatură statornică a corpului, și erau 
acoperite de păr le-a făcut să reziste de minune răcirii climei. 
Născînd pui vii, înmulţirea, lor devenea mai sigură. Dentiţia lor, 
diferențiată în incisivi, canini, molari, le-a permis, spre deosebire 
de reptilele uriașe, înzestrate doar cu un fel de dinți, să se obiș- 
nuiască cu orice fel de hrană. 

În sfîrșit, creierul mult mai dezvoltat le-a ajutat să facă mai 
ușor față luptei pentru viață, să se ferească mai bine de dușmani, 
să-și construiască adăposturi, să se adapteze mai repede noilor 
condiții de trai. 

lată de ce noua eră, ultima în istoria Pămîntului, a consfințit 
victoria deplină a mamiferelor. 

Înmulțindu-se vertiginos și înarmate cu toate calitățile amin- 
tite, ele au reușit să cucerească rapid întregul pămînt. Nu există 
colțișor al uscatului, de la șes spre vîrful celor mai înalți munți, 
de la calotele polare și tundrele nesfîrșite și pînă la pustiurile tro- 
picale și pădurile ecuatoriale, unde mamiferele să nu fie întîlnite. 
Au pătruns pînă și în miezul pămîntului, ca orbeţii, popîndăii, 
cîrtițele și cîinii preriilor. În căutare de hrană, au luat în primire 
apele, împrumutînd o înfățișare de pește, așa cum au făcut bale- 
nele, cașaloții, delfinii, focile, morsele, sirenele. Ba, mai mult, prin 
lilieci și vampiri, concurează păsările în stăpînirea văzduhului. 

Din cine se trag noii cuceritori ai globului? 


25. ÎN CĂUTAREA UNUI STRĂMOȘ AL 
MAMIFERELOR 


În această privință, trecutul ne oferă dovezi puține și neclare. 
În schimb, prezentul ne dă cîteva probe, pe cît de sigure, pe atît 
de neașteptate. Ca să le găsim, va trebui să ne deplasăm puţin pe 
continentul surprizelor care e Australia. Aici trăiesc animale ce 
au dat mult de furcă oamenilor de știință: ornithorincul şi echid- 
nele Tachyglossus și Zaglossus. f 

Sînt mult deosebiți între ei și ca loc unde își duc viața, și ca 
înfățișare. Ornithorincul trăiește pe malul rîurilor și lacurilor, 
unde îşi sapă biîrlogul, hrănindu-se cu viermi și răcuşori. Are o 
blăniță deasă, lucioasă și de un brun-închis, o coadă lungă, un 
cioc ca de rață, iar degetele sînt unite printr-o pieliță. Echidnele, 

dimpotrivă, trăiesc în savane, nu-și fac birlog și se hrănesc cu 
termite. Seamănă, întrucîtva, cu niște arici mari, înălțați pe pi- 
cioare puternice; sînt înzestrați cu coadă scurtă, cu cioc în formă 
de tub, și o limbă subţire și cleioasă, cu care prind furnicile, hra- 
na lor preferată. 

Deși nepotriviţi la înfățișare, ei sînt foarte înrudiți, datorită 
unor trăsături comune ce îi deosebesc de restul mamiferelor de pe 
pămînt. Corpul lor are o temperatură mai scăzută ca a celorlalte 
animale din această grupă. Nu nasc pui vii, ci fac ouă. Femela 
de ornithorinc le clocește 7—8 zile, în timp ce echidna femelă le 
poartă într-o pungă numită „incubator“, formată doar în timpul 
înmulțirii. După ce puii ies din ouă, sînt hrăniți cu lapte din niște 
mamele care nu seamănă cu acelea ale altor mamifere. Puiul nu 
suge laptele, ci îl linge de pe perișorii din jur ca de pe o pensulă 
îmbibată cu lichid. 

lată, deci, un ciudat amalgam de trăsături de mamifer și rep- 
tilă, ceea ce dovedeşte că tot reptilele străvechi au dat naștere 
mamiferelor. 

Mamiferele prezintă o serie întreagă de caractere de superiori- 
tate față de restul vertebratelor. 

Metabolismul lor activ necesită arderi mai intense, atrăgînd 
modificări corespunzătoare în structura sistemelor circulator şi 
respirator, cum ar fi separarea totală a sîngelui arterial, (oxige- 
nat) de sîngele venos (neoxigenat) și apariția diafragmei și multi- 
plicarea alveolelor pulmonare. Direct legată de activitatea ghi- 
dată de inteligența, specifică mamiferelor, este dezvoltarea siste- 
mului nervos, în special a creierului mare (telencefal), prin creş- 
terea volumului și circumvoluționarea. (cutarea) suprafeței scoar- 
tei cerebrale, ducînd la sporirea materiei cenușii — „materia gîn- 
dirii“. În sistemul osos apar o serie de „inovaţii“, cum ar fi de pildă 
articularea craniului la coloana vertebrală prin intermediul a doi 
condili occipitali sau diferențierea morfologică a vertebrelor de-a 
lungul coloanei vertebrale, fuzionarea oaselor centurii pelviene 
într-o piesă unică — bazinul. Craniul mamiferelor se remarcă 
prin reducerea numărului de oase și fuzionarea celor existente în 
complexe osoase (complexul temporal, complexul occipital etc.), 
asigurînd o mai bună protecţie a creierului. Dispozitivul de mas- 
ticaţie, de asemenea, suferă importante modificări pentru asigu- 
rarea energiei necesare unui metabolism foarte activ. Ansamblul 
multiplelor deosebiri scheletice definesc noua condiție a mamife- 
relor, animale caracterizate prin endotermie, viviparitate, acti- 
vitate nervoasă superioară. 

Oare ce animal anterior mamiferelor anticipa aceste trăsături? 

După cercetări de mai bine o jumătate de veac, s-a stabilit că 
multe din caracterele scheletice ale mamiferelor se întîlnesc într- 
un stadiu incipient în alcătuirea reptilelor terapside, pe drept cu- 
vînt numite reptile-mamaliene. 


Cynognathus, Tritylodon şi Diarthvognathus sînt cei mai apro- 
piaţi de strămoșii nemijlociți ai mamiferelor. Cynognathus, „rep- 
tila cu falcă de cîine“, avea nu numai maxilarele asemănătoare 
cu ale cfinelui, dar și înfățișarea generală. Cei doi condili occipi- 
tali, bolta palatină complet închisă, prezența bazinului atestau 
trecerea spre mamifere; însă vertebrele costale, numărul mare 
de falange ale degetelor și coada lungă trădau dependența. de rep- 
tile. Tritylodon, animale mici, aveau molari cu tuberculi nume- 
roși (de unde le vine numele), foarte asemănători cu ai mamifere- 
lor multituberculate. În sfîrșit, Diarhrognathus, descoperit în 
Africa. de Sud, în cadrul Formatiunii Karroo, avea o dublă arti- 
culare a. fălcilor (prin osul pătrat și, respectiv, prin apofiza coro- 
noidă a dentarului). 

Primele mamifere datează din triasic și urmele lor au fost 
descoperite în 1949 de către W.G. Kuhne într-o carieră de calcar 
din sudul Ţării Galilor. Șase ani mai tîrziu, K.A. Rermack și F. 
Musset au găsit într-o carieră învecinată un veritabil osuar, con- 
stituind cea. mai mare acumulare din depozitele mezozoice a unor 
resturi fosile de mamifere. Aproape toate fragmentele proveneau 
de la două genuri: Morganucodon și Kuehneotherium. 

O serie de analogii în alcătuirea oaselor craniului şi a bazinului 
apropie morganucodonii de monotreme (echidna, ornithorincul), 
mamiferele relicte ce trăiesc în prezent în regiunile australiene. 
Acest gen avea o largă răspîndire pe glob, fiind întîlnit ulterior în 
depozitele de la sfîrșitul triasicului din R.P. Chineză și Africa de 
Sud. 


Kuehmeotherium, cu 3 tuberculi așezați simetric pe suprafața 
molarilor, este strămoșul direct al fantoterilor, cu talie măruntă de 
chițcani, care se află la originea marsupialelor și mamiferelor pla- 
centare, datorită unui caracter specific al molarilor inferiori: 
prezența unui talonid ce le măreşte suprafața. Se pare că primele 
mamifere marsupiale și placentare descoperite în Manciuria și 
Texas în straturi cretacice, vechi de 105 milioane de ani, au fost 
Holoclemensia (marsupial), Endotherium și Pappotherium (pla- 
centare). „Asemănările morfologice dintre dinţii marsupialelor și 
placent velor primitive — scrie J. Piveteau — au condus la 

părerea că cele două grupe principale ale mamiferelor au un stră- 
moş comun.“ 

Toate cele trei grupe principale ale mamiferelor actuale: 
monotremele, marsupialele și placentarele erau constituite, așadar, 
la sfîrşitul mezozoicului. 

Monotremele, izolate în enclava australiană, n-au evoluat, 
păstrându-și structura. primitivă și transformîndu-se în fosile-vii. 
În schimb, marsupialele şi placentarele primitive au evoluat spec- 
taculos, cunoscînd o mare diversificare la începutul erei neozoice. 

Pînă acum 2 milioane de ani, patria marsupialelor era America 
de Sud. Timp de 60 de milioane de ani (de la sfîrșitul cretacicului 
pînă la începutu! cuaternarului), această zonă, perfect izolată, 
a fost un paradis al lor. Restabilirea legăturii dintre cele două Ame- 
rici prin istmul Panama a avut efecte dezastruoase asupra faunei 
endemice a Americii de Sud, majoritatea mamiferelor și, în special, 
marsupialele fiind exterminate de speciile nordice mai competitive. 
În prezent, Australia și insulele învecinate au rămas „patria“ 
acestor vieţuitoare. 

Originea. placentarelor pare a fi legată de Asia. De altfel, pri- 
mul mamifer placentar, Endotherium, a fost descoperit în nordul 
R.P. Chineze. Totuși, cele mai multe resturi ale placentarelor pa- 
leocene provin din America de Nord. Aveau o talie mică și se hră- 
neau cu insecte, Deci insectivorele sînt primele placentare. Deși 
azi ele sînt slab reprezentate (arici, cîrtițe, tupaide), totuși ele au 
dat naștere, la sfîrşitul cretacicului, la primate (dintre care fac 
parte maimuţele și omul), în paleocen la edentate, iar în eocen la 
chiroptere — principalii reprezentanți zburători ai mamiferelor. 
Tot din primele insectivore își trag originea rozătoarele (veveriţele, 
hîrciogii, șoarecii, castorii), cele mai numeroase și mai răspîndite 
dintre mamifere, iar la sfîrșitul paleocenului şi iepurii (ordinul 
Lagomorfa.) . -s 

Încă de la sfîrșitul cretacicului își fac apariția şi precursorii 
placentarelor carnivore şi ierbivore, care multă vreme nu sînt 
diferenţiați, prezentînd aceeași talie mică, craniul scurt și alungit, 
dinții nespecializaţi pentru un anumit fel de hrană. Din paleocen, 
însă, liniile evolutive ale „protocarnivorelor“ și „protoierbivorelor“ 
se despart. 

Primele carnivore ce apar sînt carnivorele primitive (Creo- 
donta), din care fac parte strămoși ai nevăstuicii, dihorului și 
bursucilor (oxienide) și ai hienelor (hienoide). Creierul mic, lipsit 
de circumvoluţii, presupune o inteligență scăzută, ceea ce probabil 
a dus la înlocuirea lor de către carnivorele evoluate (Carnivora). 

Acestea cuprind forme. terestre incluse în subordinul Fissipedia 
(strămoși ai pisicilor, rîșilor, leilor, tigrilor, gheparzilor), printre 
care cei mai înspăimîntători erau tigrii-cu-dinţi-pumnal (Machairo- 
dus și Smilodon), și forme acvatice, reunite în subordinul Pinipe- 
delor (strămoșii focilor, leilor de mare, morselor) și în ordinul Ceta- 
ceelor (strămoșii balenei și delfinului). Cele mai vechi foci sînt 
cunoscute de acum 25 de milioane de ani, deci de la începutul mio- 
cenului. Cetaceele sînt primele dintre mamifere care, încă de la 
începutul neozoicului, au ocupat nișa ecologică a reptilelor acva- 
tice, rămasă vacantă, adaptîndu-se excelent mediului respectiv, 
dar păstrînd unele caractere ce le trădează proveniența lor din 
forme de carnivore terestre: capul relativ puţin alungit, dinții 
diferențiaţi, regiunea gîtului formată din vertebre nesudate, 
membre posterioare prezente, așa cum le vom întîlni și la Pro- 
zeuglodon — un cetaceu arhaic din eocen. 

Originea tuturor placentarelor ierbivore este legată de Phena- 
codus, un reprezentant al ordinului Condylarthra, cuprinzînd ani- 
male mici, omnivore, larg răspîndite în paleocen. Phenacodus avea 
membre scurte, terminate prin 5 degete învelite în copite mici; 
molarii şi premolarii prezentau o coroană scurtă, cu tuberculi 
ieşiţi, fiind adaptaţi unei vegetaţii suculente. La începutul erei 
noi se desprind principalele diviziuni sistematice ale ierbivorelor: 
imparicopitatele cu 1 sau 3 degete (ordinul Perissodactyla), din 
care fac parte caii, zebrele, taurii, rinocerii; paricopitatele cu 2—3 
sau 4 degete (ordinul Artiodactyla), care includ: mistreții, hipopo- 
tamii, ganie girafele, cerbii, caprele, bivolii, zimbrii; 'probosci- 
dienii (ordinul Proboscidea), în care intră: mastodonții, deino- 
terii, elefanții. 

Strămoșul cailor, Eohippus (Hyracotherium), mai mic decît 
Phenacodus, a cunoscut schimbări succesive, al căror tablou a 
fost magistral schiţat în veacul trecut de savantul rus V.A. Kova- 
levski. Seria formelor de la Foh:ppus la calul de azi (Equus), 
prin fazele intermediare (Orohippus — Mesohippus — Miohippus 
— Merychippus — Pliohippus) reflectă strînsa relație dintre 
forma biologică si mediul său de viață. Creşterea în înălțime și 
sporirea complexit ţii molarilor, ca și alungirea feței — sugera 
V.A. Kovaleyski — este legată de accentuarea. specializării la 
sfărîmarea. vegetației uscate a stepelor, care, pe parcursul mioce- 
nului și pliocenului, iau tot mai mult locul pădurilor, în timp ce 
creșterea generală a inteligenţei și capacității de alergare reprezenta 
o armă de apărare împotriva ferocităţii crescînde a carnivorelor, 

Rinocerii își au originea în Europa, cel mai vechi reprezentant 
al lor, Prohyracodon, ca şi cel mai impozant strămoș al acestora, 
Indricotherium (8 m lungime, 5,5 m înălţime, 18 tone greutate), 
fiind găsiți în țara noastră, în depozitele cocene de la Rădaia și 
Turea, î în apropiere de Cluj-Napoca. 

Marea majoritate a rumegătoarelor își trag originea dintr-un 
grup de animale mici, cu înfățișare de căprioare, numite tragulide. 
Acestea au descendenţi actuali: cerbul-moscat pitic (Tragulus) 
din Asia și căprioarele-de-apă (Hyemoschus) din Africa, animale 
lipsite de coarne, dar purtînd pe falca de sus colți alungiţi, folosiți 
la apărare. 

Au fost descoperiți strămoșii-fosili ai diferitelor grupe de rume- 
gătoare, mai ales de la începutul miocenului. 

Dintre cerbi se detașează Dicrocerus, asemănător‘ cu tragulidele 
străvechi, și Megaceros, uriașul grupului, despre care vom mai vorbi, 
Girafele cuprind și forme clasice, dar și forme aberante, ca Siva- 
therium, din India, care avea coarne ca de cerb și gît scurt și gros 
ca de bizon. Bovidele, cuprinzînd bivolii, bizonii, zimbrii, boii- 
moscaţi, caprele, antilopele, gazelele, devin cele mai răspîndite 
rumegătoare. Ele provin din strămoșul Fotragus, la care întîlnim 
pentru prima oară coarne goale în interior. Bovidele au avut, ca 
și caii, o existenţă aventuroasă, legată de numeroase schimbări 
climatice. Și cămilele, ierbivore originare din America de Nord, 
al căror strămoș, Protylophus, cam cît o vulpe, cu membre scurte 
4 digitate, amintind corabia. de azi a deşerturilor doar prin fața 
alungită şi măselele cu tuberculi semilunari, pot fi așezate în rîndul 
marilor „călători“ intercontinentali. Despre peripețţiile lor am scris 
mai pe larg în lucrarea Plantele și animalele călătoresc. 

Un loc aparte între ierbivore îl ocupă froboscidienii, animale 
cu trompă (proboscis = trompă). Cele două specii actuale: ele- 
fantul african (Loxodonta africana) și cel asiatic (Elephas maxi- 
mus) sînt cele mai mari mamifere terestre. 

Strămoșul proboscidienilor este Moeritherium, descoperit în 
depozite ale eocenului superior la El Faiyâm în Egipt.: Moerithe- 
rium nu depășea dimensiunile unui mistreț; era lipsit de trompă, 
dar incisivii de pe ambele fălci, mai alungiţi, anunțau fildeșii ur- 
mașilor. Din două genuri mai evoluate, Paleomastodon și Phiomia, 
provin mastodonții (Mastodon). Ei au stăpînit aproape toate con- 
tinentele, dispărînd în pleistocen, nu înainte de a fi dat naştere 
adevăraților elefanți: Elephas și Mammuthus, primul, locuitorul 
pădurilor calde, celălalt, uriașul tundrelor înghețate din perioada 
glaciațiunilor, dispărut cu 15 000 de ani în urmă. 


93 


Deinoterii (Deinotherium), şi ei dispăruți în pleistocen, se 
deosebeau mult de restul elefanților prin fildeșii înfipţi doar pe 
falca inferioară și puternic îndoiţi în jos și spre interior. Erau cei 
mai mari și mai fioroși dintre elefanți, dovadă fiind impozantul 
schelet al unui deinotherium (singurul complet din lume), descoperit 
pe teritoriul țării noastre. A 

Rude cu elefanții sînt sirenidele, vacile de mare, care, datorită 
poziției verticale în care stăteau în apă, păcăleau pe navigatorii 
antici înclinați să le considere ființe fantastice, jumătate femei, 
jumătate pești. Aveau un strămoș, rudă bună cu Moeritherium, cu 
care locuiau în același biotop. Din Egiptul de nord, sirenidele au 
pătruns în Mediterană, ajungînd pînă la noi, schelete de-ale lor 
fiind semnalate lîngă Cluj-Napoca și la Albești, nu departe de 
Cîmpulung-Muscel. 


26. PRINTRE URIAȘII DISPĂRUȚI Al MAMIFERELOR 
DIN ROMÂNIA 


Numărul impresionant de fosile ne îndreptățește să aprecicm 
că mai toți strămoșii mamiferelor actuale apăruseră încă de acum 
40—50 de milioane de ani. sti 

Se iviseră strămoșii cîrtiţei și ariciului, descoperiţi la noi lîngă 
băile 1 Mai — Oradea și la Berești — Galaţi. Neamuri străvechi 
de-ale lupului străbăteau toată Cimpia Română în urmărirea 
nesfîrșitelor herghelii de cai. Nu mai puțin răspîndiți erau înaintașii 
porcilor și mistreţilor de azi, ai iepurelui, rîsului, vulpii și tovară- 
șului ei din fabule, bursucul. i BR 

Toate mamiferele ce alcătuiesc astăzi fauna țării noastre își 
au reprezentanţi, mai mult sau mai puţin asemănători cu ele la 
înfățișare, sub formă de fosile. SA 

Pe meleagurile țării noastre s-au găsit străbuni ai unor animale 
ce trăiesc acum doar pe alte continente și în alte clime. 

Astfel, din peștera de la Igrița, județul Cluj, cunoaștem res- 
turile unui leu străvechi. Strămoșii hienelor pătate, care astăzi 
viețuiesc în nordul Africii, își făceau veacul pe la noi, cam prin 
jurul Bucureștiului, unde se hrăneau cu cadavrele mamiferelor 
mari, înecate de pe urma inundațiilor. T apirii străvechi, altădată 
foarte numeroși, azi retrași în mici regiuni ale Indiei și Americii 
de Sud, au fost regăsiţi printre fosilele de la Mălușteni—Galaţi. 
„Corabia deșerturilor“ — cămila — printr-un străbun al ei, ne 

străbătea cîmpiile nisipoase, dovadă urmele fosile din jurul Sia- 
tinei. Așa cum am amintit în capitolul precedent, rinoceri gigan- 
tici ca Indricotherium — lipsiţi de coarne și cu o înfățișase mai de- 
grabă de giraflă — sau greoiul Prokyracodon străbăteau zonele 
mlăștinoase ale Cîmpiei Transilvaniei, înainte ca aceasta să fie 
acoperită de Marca Panonică. Chiar și simpaticele maimuțe, stră- 
moșii macacului, ne înveseleau pădurile cu faptura lor caraghioasă 
și vioaie, 

Cum se face că aceste animale care trăiesc în țările calde erau 
odinioară răspîndite și în țara noastră? 

În perioadele de încălzire a climei, strămoșii lor înaintau cura- 
jos spre nordul Europei, populind chiar și Laponia și Groenlanda. 
Cînd, dimpotrivă, se așternea frigul, ca urmare a întinderii ghe- 
țarilor, se retrăgeau spre sud, lăsînd locul altor animale care iubeau 
clima, rece, cum ar fi elanul — calul laponilor — rinocerul lînos, 
boul moscat și capra neagră, păstrată și acuma doar pe piscurile 
alpine. Așadar, și teritoriul ţării noastre, supus toanelor dese și 
violente ale climei din era nouă, a fost populat cu astfel de ființe 
azi dispărute sau strămutate pe alte tărîmuri mai prilenice. Dacă 
ar fi să amintim cîteva din mamiferele vestite ale acestei perioade, 
și a căror imagine o mai păstrează doar fosilele, ar trebui să ne 
oprim la Machairodus şi la elefanți. 

Machairodus, rudă mai răsărită a leului și tigrului, a fost, 
alături de Smilodon, unul din cei mai puternici și cruzi dintre car- 
nivori, Cu ochii scăpărători, pîndea din tufișurile dese hergheliile 
de cai sălbatici. Un salt năprasnic și uriașa săgeată cădea în spa- 
tele victimei. Prada nu putea avea nici o scăpare. Gura cumplitului 
felin era înzestrată cu doi colţi, ca două pumnale, lungi de 20 cm, 
ușor îndoiți înăuntru, și cu o creastă ascuţită care despica la iu- 
țeală, la fel ca un bisturiu, pielea și carnea animalului atacat. 

Ne-am fi așteptat ca Machairodus, datorită forţei și agilității 
sale, să prospere și să-și prelungească existența pînă în vremurile 
noastre, cu atît mai mult cu cît hrană ar fi putut avea din belșug. 
Totuși, viața neamului său a fost scurtă și tragică. Pierzania i s-a 
tras tocmai de la redutabila lui armă de atac, colții lungi și în- 
spăimîntători. Aceştia, crescuţi fără măsură, s-au dovedit a fi o 
pacoste pentru falnicul tigru. Datorită formei și lungimii lor, se 
înfigeau atît de adînc și de trainic în victimă, încît în multe cazuri 
prădătorul nu mai putea să-i scoată, rămînînd agăţat de animalul 
ucis. În acest fel era. expus să moară de foame sau să cadă, la rîn- 
dul său, victimă altor carnivori. 

Nu-i de mirare, deci, că Machairodus s-a stins după o scurtă 
și nefericită domnie, lăsînd ca amintire cei mai mari canini cu care 
a fost înzestrat vreodată un mamifer carnivor, podoabe găsite și 
în ţara, noastră la Drăghici— Muscel, în 1905, de profesorul I.G. 
Marinescu. 

Dacă dinosaurienii au avut giganțţii lor, nici mamiferele teres- 
tre nu s-au lăsat mai prejos. Deţinătorii tuturor recordurilor erau 
numeroasele neamuri de elefanți străvechi. Mastodonţii (Masto- 
don), cei mai răspîndiţi dintre ei, nu se deosebeau prea mult de ele- 
fanţii de azi ca înfățișare generală, însă aveau două perechi de fil- 
deși. Pe falca de jos stăteau înfipţi doi colţi scurți, în timp ce maxi- 
larul superior purta podoaba unei perechi de fildeşi lungi și în- 
îndreptaţi înainte. Măselele lor — așa-numitele măsele de uriași — 
grele de 2—3 kg, prezentau o față acoperită cu trei rînduri de conu- 
lete. 

Uriașul-uriașilor acestei ere este însă ruda sa bună Deinotherium 
gigantissimum. Că e un „animal teribil“, aşa cum îl califică denu- 
mirea sa științifică, nu-i prea greu de presupus. Cu o înălțime de 
5 m şi o lungime de mai bine de 6 m, el era stăpînul absolut al 
uscatului. Din cînd în cînd, îl mai deranjau tigrii, leii ori machai- 
rozii, însă trompa sa năprasnică îi mătura cu ușurință ori îi înco- 
lăcea, ridicîndu-i la înălțimea capului și azvîrlindu-i cu putere de 
pămînt. Cînd dușmanul viclean îl ataca din spate, îngenunchea cu 
povara deasupra și mugind groaznic se tăvălea pe spate, strivin- 
du-l sub greutatea corpului său de cîteva tone. 

Schimbările mari petrecute în ultima perioadă, și mai ales 
răcirea climei, n-au fost prielnice mastodonţilor și deinotherilor, 
mari iubitori de căldură. Cei mai mulți au pierit; supraviețuitorii 
s-au retras spre sud, păstrîndu-se azi doar prin două specii: elefan- 
tul african și cel asiatic, și ei aflați în pragul dispariției, 

Unicul exemplar fosil de Deinotherium, cu schelet complet, a 
fost găsit la Mînzaţi—Biîrlad de geologul Gregoriu Ștefănescu, 
acum trei sferturi de veac. Reconstituit cu grijă și apoi refăcut 
după cutremurul din 1977, el formează piesa paleontologică cea 
mai valoroasă a Muzeului de istorie naturală din București, ad- 
mirată de oamenii de știință din întreaga lume. 

Deoarece pînă atunci se găsiseră doar măsele izolate, toți 
savanții credeau că e vorba de un tapir uriaș și l-au imaginat ca 
atare. Descoperirea, montarea și descrierea acestui elefant străvechi 
au aruncat o lumină hotărîtoare și deplină asupra adevăratului 
grup zoologic de care aparține, însemnînd o frumoasă izbîndă 
ştiinţifică a şcolii paleontologice românești. 

27. ATLASUL ZOOLOGIC AL PEŞTERILOR CUATERNARE 


Peșterile Altamira din Spania sau Dordogne din Franţa sînt 
vestite în toată lumea. Este interesant însă că despre ele vorbesc 
mai mult tratatele de istoria artei decât cărțile de geografie. Nu-i 
nimic neobişnuit în această răsturnare de preocupări. Grotele 
de mai sus nu reprezintă fenomene geologice grandioase ca. peşte- 
rile Machocia din Cehoslovacia, Postojna din Iugoslavia ori Me- 
ziad din țara noastră. În schimb, ele sînt adevărate muzee care adă- 
postesc o comoară de neprețuit: primele manifestări artistice ale 
omului. Într-adevăr, pereții lor sînt scrijeliți ori pictați cu atîta 
finețe şi măiestrie, încît rămînem surprinși în fața talentului dove- 
dit de anonimul nostru strămoș. Laolaltă, toate aceste reprezentări 
alcătuiesc sugestivul atlas zoologic al unor animale dispărute, 
contemporane cu omul cavernelor. 

Superstițios, stăpînul peşterii credea că fixînd cu exactitate 
imaginea animalului va reuși să-l prindă mai ușor, cum fac şi azi 
vînătorii unor triburi australiene, care, înainte de-a porni în cău- 
tarea cangurilor, le desenează pe pămînt conturul, pe parcursul 
unui ritual străvechi. 

Cel mai adesea figurat pe pereți era mamutul (Mammuthus). 
Că imaginea acestuia era cît se poate de asemănătoare cu reali- 
tatea a dovedit-o descoperirea în ghețurile siberiene de la gura flu- 
viului Lena a unui exemplar foarte bine conservat, cu carnea și 
părul pe el. 

Rudă bună cu deinotheriul și mastodontul, mamutul era un 
elefant uriaş, adaptat climei reci, căreia nu-i rezista nici un alt 
purtător de trompă. Îmbrăcat într-o blană de păr lung și des, ce 
îl acoperea în întregime și se îngroșa mult pe pîntece și picioare, 
el rezista bine gerurilor și se putea culca fără teamă pe zăpadă. 
Colţii lui, foarte lungi și puternic curbați, scormoneau sub zăpadă, 
în căutare de crengi și lăstare. 

Vara, mamuţii se adunau în cirezi mari, străbătînd distanțe de 
sute de kilometri în căutarea hranei. În această perioadă, ei strîn- 
geau sub piele o mare cantitate de grăsime, îngrămădită mai ales 
îndărătul gâtului, sub forma unei cocoașe. Această ridicătură, 
plină cu rezerve alimentare și absentă la celelalte neamuri de ele- 
fanti din clima caldă, a atras atenția omului primitiv, care o repro- 
duce în toate desenele sale. 

Vinătoarea de mamuti era una din pietrele de încercare a dibă- 
ciei omului peșterilor. De unul singur și cu arme primitive, nu era 
cu putință să înfrîngi o asemenea matahală. De aceea, oamenii 

primitivi se adunau în grupuri mari, îl înconjurau, strîngeau cer- 
cul în jurul lui, ca nu cumva să scape, iar apoi îl doborau cu lovi- 
turi de suliță și de topoare. În unele cazuri, viclenia ajuta vînă- 
rilor. Ei săpau niște gropi adînci, acoperite cu crengi și verdeață, 
spre care gigantul era ademenit sau gonit prin strigăte și lovituri 
de pietre. Înţepenit în groapă, animalul putea fi doborît fără prea 
multă greutate. 

Vinarea unui mamut însemna o adevărată sărbătoare pentru 
omul primitiv. Enorma lui cantitate de carne şi grăsime asigura 
hrana unei colectivități pentru multă vreme. 

Un alt tovarăș al omului cavernelor era și cerbul uriaș (Cervus 
megaceros). Semăna destul de bine cu cerbul pădurilor carpatice 
de azi, numai că era ceva mai trupeş, Aspectul impunător i-l dădeau 
însă coarnele sale gigantice, o podoabă rămuroasă cu o deschidere 
de peste trei metri. Cu asemenea coarne putea să se apere împotriva 
carnivorelor, iar iarna să le folosească ca pe nişte lopeţi la cură- 
țatul zăpezii sub care mijeau fire de iarbă sau mlădiţe verzi. 

n fiecare primăvară, masculii își primeneau podoaba care cîn- 
tărea peste 20 kg. Fiind adaptat ca și mamutul pentru clima rece, 
blana lui era mult mai groasă ca a altor neamuri de-ale sale. 

Cerbul uriaș era o pradă deosebit de căutată de omul primitiv. 
Carnea sa gustoasă îi servea drept hrană, cu blana își confecționa 
îmbrăcămintea călduroasă, iar uriașele podoabe de os îi slujeau ca 
materie primă pentru fel de fel de unelte gospodărești, de la acul 
de cusut îmbrăcămintea de piele pînă la cîrligul undiţelor. 

Picturile peşterilor ne vorbesc și de o altă apariție stranie 
pe meleagurile bîntuite de asprimea glaciațiunilor, și anume rino- 
cerul linos (Rhynoceros antiquitatis ). Cu mult mai viguros decît 
ruda sa actuală din Africa, el se deosebea de aceasta şi prin blana 
lungă și lînoasă, ca și prin cele două coarne, unul lung şi ascuţit 
altul mai scurt și mai gros. Nici carnea, și nici blana lui nu erau 
de lepădat. Numeroase oase de rinocer lînos risipite în peșteri dove- 
desc că ei îmbelșugau masa oamenilor primitivi. 

Principalul dușman al strămoșilor noștri era ursul peșterilor 
(Ursus spaeleus), un Moș Martin enorm, măsurînd peste doi metri 
atunci cînd se înălța pe labele dindărăt. Petrecîndu-si perioada 
de hibernaţie în interiorul grotelor ferite și călduroase, el ocupa 
adăposturile rîvnite de om. Pe deasupra era și un animal agresiv, 
care punea în pericol viaţa colectivităţii. În același timp, ursul 
se bucura de prețuire din cauza cărnii, grăsimii și blănii sale. 
Din aceste motive omul primitiv organiza vînători foarte originale, 
care se țineau de obicei Ja începutul perioadei de hibernație, atunci 

cînd familiile de urși se retrăgeau în caverne. Vînătorii pp mă 
teau în două grupe. Unii se așezau deasupra grotei, gata ei i A 
golească bolovanii, iar ceilalți aprindeau un foc la pun pes a A 
Ameţiţi de fum şi speriați de strigătele oamenilor, rr la 
din adăpost. Atunci cei de sus prăvăleau blocuri de pa ră e ti 
lor, iar cei de jos desăvîrșeau efectele bombardame ntu ra pară 
Şi acest urs a dispărut, ca și mamutul și cerbul uriaş, cană 
du-și drept amintire oasele, strînse în parmiegen canti BE dn: poa” 
teri, încît astăzi pot fi exploatate ca îngrăşăminte pentru ag 
pie că identificarea unor animale dispărute, fai o 
oase, ci după însăși imaginea lor reală, srl mt bai a pi dea 
cmul primitiv nu ne-ar fi lăsat „memoriile simp e, dar auda save 
ale începutului măreției sale, ale acelei perioade eroic ci Tra 
si dezarmat, a reuşit să înfrîngă uriaşii mamiferelor prin 
gență şi unire. 


28. ÎN SFÎRŞIT, OMUL... 


Încununarea lungului și, adeseori, dramaticului drum al evo- 
luţiei a fost, incontestabil, apariţia omului. a ela a 

“Nu vom relua în amănunțime lucrurile unanim accepta e 
savanți și consacrate în tratate și manuale, ci vom încerca pia = 
țăm sintetic momentele mai importante din cei ri ba 
milioane de ani de evoluţie a primatelor care au creat premiz 
umanizării, deschizînd astfel calea apariției omului. zi Peri 

Așadar, apariția omului a fost precedată de ice nl A di 
culoasă a primatelor, ce se asemănau după aspectu E p 
maimuţele și constituie strămoșii comuni al maimuțelor a 
voide și ai ului. Ac 
= nU, Howels de la Universitatea Harvard a tele 
în ultimele sale Jucrări că strămoșul general al zicea Er na 
omului a fost Driopithecus care trăia în miocen, deci “e ci 
25 de milioane de ani în urmă, în Europa, India, str marii i a 
La sfîrsitul miocenului și începutul pliocenului s-au SS Para, ae x 
pongidelor (incluzînd strămoşii marilor maimuțe antropa a să 
le: gorila, urangutanul, apanami pr ai ez A 1 im a 
aţa arboricolă din zone cu păduri dense — Ele AIC AU 
a ea Antropologul american E.L. Simons, profesor ilie ye 
sitatea din Yale, a reunit numeroasele specii şi chiar g Aa 
driopiteci descrise în ultimele decenii în trei subgenuri, a 

propriu altui continent: Driopithecus (pentru Europa), Proconsul 
(pentru Africa), Sivapithecus (pentru Asia). O varietate a sivapi- 
tecului, după opinia profesorului Simons, ar fi și Cpt ius 
răspîndit acum 2—3 milioane de ani în India si China Omul 
zăpezilor“, faimosul și mult comentatul yeti, ar fi descendent veci 
al acestor pongide uriașe, care, concurate de om, s-au tra în 
zone inaccesibile ale Himalayei și ale Podișului Tibet. Așadar 
se presupune că yeti n-ar fi un „om al zăpezilor“ ci o TAME 
uriașă a zăpezilor“. bi 
| Dintre driopiteci, acum 12—14 milioane de ani se separă Rama- 
Pithecus (maimuța lui Rama — eroul străvechii epopei hindu 
Ramayana), primul antropid la care apar conturate unele ir 
turi tipic umane. Š 
_O cauză importantă a umanizării ramapithecilor o constituie 
mărirea suprafeței savanelor în detrimentul pădurii tropicale 
pricinuită de o ușoară răcire a climei în urmă cu 6 milioane de-an. 
fapt ce a condus la perfecționarea mersului biped și im licit Ja 
dezvoltarea creierului, tot mai solicitat să dea senina. sai 
melor de existență în condiţiile unei competiţii din ce în i mai 
aspre. E 
F, „Trebuie subliniat că esențial pentru linia umanizării — scrie 
N. Botnariuc în Biologie generală (p. 370) — e faptul că revenirea 
la viața terestră s-a produs după viața arboricolă, deci avînd 
moştenite adaptările (nu specializările) acesteia din urmă Această 
moștenire a adaptărilor arboricole a deschis o serie de perspec tive 
evolutive cu totul noi: posibilitatea stajiunii bipede, cu eli erarta 
miinilor de funcţia locomotoare; opozabilitatea degetului mare cu 
posibilitatea apucării, tinerii, manipulării diferitelor obiecte a 
folosirii și apoi a fabricării uneltelor; dezvoltarea unghiilor, care 
înlesnesc prehensia și-i sporesc puterea; dentiţia nespecializată 
și hrana generalizată (omnivoră) ; dezvoltarea vederii stereoseo- 
pice, Jacializarea şi encefalizarea ; creșterea mobilităţii mini 
legată de Teorientarea centurii scapulare; dezvoltarea. vieţii de 
grup, a apărării în cadrul grupului, a mijloacelor de comunicare 
între indivizi.“ fă 
Primul hominid, Australopithecus („maimuta sudului“), a fost 
descoperit în Africa de sud și de est în 1924. Se admite că au exis- 
tat trei specii.: A. africanus, A. robustus și A. boisei. Ei constituie 
strămoșii direcți ai speciilor genului Homo. Analiza anatomică a 
numeroaselor resturi de australopiteci pledează pentru con: luzia 
ca el reprezintă — aşa cum am mai amintit — linia evolutivă 
care a părăsit definitiv viața arboricolă, umanizîndu-se. Împreună 

cu resturile de Australopithecus descoperite în 1969 de expediția 
condusă de Richard Leakey în depozite din apropierea lacului 
Rudolf din Kenya, au fost găsite şi pietre de rîu, cu 5—8 colțuri, 
a căror vîrstă a fost estimată la 2,5 milioane de ani. După opinia 
lui E.L. Simons, prin secarea unei părţi a Mediteranei estice, s-au 
creat căi de acces şi de schimb între fauna Asiei şi Africii și Euro- 
pei. Pe aceste căi au putut pătrunde ramapithecii asiatici mai evo- 
luaţi în Africa, dînd naștere australopitecilor. Perioada de exis- 
tență a acestora, se întinde din pliocen, acum circa. 5 milioane de 
ani, pînă acum 700 000 — 800 000 de ani, în pleistocen. Se pare 
că, dintre toate speciile, cea. care a reușit să supraviețuiască mai 
mult, și din care au derivat speciile genului Homo, a fost Austra- 
lopithecus africanus. 

Evoluţia continuă a australopitecilor a dus la apariţia prime- 
lor forme de arheaniropi (oameni străvechi), descoperiţi mai întîi 
în insula Java, în 1891, şi apoi în multe colțuri ale lumii și reuniți 
sub numele generic de Hemo erectus („omul cu poziţie verticală”) 
Arheantropii — care au trăit de acum un milion de ani pînă acum 
300 000—400 000 de ani — ştiau, afirma antropologul englez L.B. 
Leakey, să producă unelte pentru diferite folosințe (vînătoare, 


= 


apărare, jupuirea pieilor), știau să folosească focul aprins pe cale 
naturală şi să-! întrețină timp îndelungat. Pornindu-se de la faptul 
că în dezvoltarea copiilor actuali vorbirea apare cînd masa creie- 
rului este de aproximativ 750 g şi, aplicîndu-se legea biogenetică 
fundamentală, după care ontogenia repetă filogenia, se poate 
susține că la arheantropi s-a produs și acest pas decisiv: apari- 
ţia graiului articulat, deoarece capacitatea lor craniană oscila cu 
aproximaţie între 800 şi 1 200 cm?. Activitatea complexă a arhean- 
tropilor (viaţa în grup, fabricarea de unelte, folosirea focului, 
vînarea unor animale mult mai puternice), activităţi ce impli- 
cau bune mijloace de comunicare între indivizi, pare să motiveze 
apariţia celui de al doilea sistem de semnalizare. 

Arheantropii au dat naștere unor forme mai evoluate, palean- 
tropi, care au luat în stăpînire continentele în perioada cuprinsă 
între 300 000 și 400 000 de ani în urmă. Ei sînt incluși în specia 
Homo neanderthalensis, numită şi a oamenilor de Ja Neanderthal, 
după numele Văii Neanderthal, lîngă Düsseldorf, unde au fost 
găsiţi în 1856. Neanderthalienii, sau oamenii peșterilor, se asemă- 
nau prin multe trăsături cu oamenii de azi, dar se distingeau ușor 
de aceștia prin fruntea joasă și teșită, arcada. sprîncenelor accen- 
tuată, dezvoltarea slabă a bărbiei, gîtul scurt și masiv. Mergeau 
cu genunchii puțin îndoiţi și cu capul aplecat înainte. Foloseau 

și produceau focul, șlefuiau pietrele, dîndu-le o întrebuințare varia- 
tă, erau buni vînători, își confecționau din piei și vegetale îmbrăcă- 
căminte și încălțăminte, deoarece ei au trăit în perioada glaciațiu- 
nilor. 

După ce neanderthalienii se sting definitiv acum 30 000 de ani, 
se impun pretutindeni neantropii, perfect asemănători oamenilor 
de azi, cunoscuți și sub numele generic de oamenii de la Cro-Mag- 
non (Homo sapiens fossilis), deoarece primele resturi ale lor au 
fost găsite în 1868 în localitatea Cro-Magnon din Franţa. Urme 
fosile au fost descoperite și în ţara noastră, în peșterea de la Cio- 
clovina, județul Hunedoara și în peștera La Adam din județul 
Tulcea. 

In lume circulă numeroase tabele cronologice și ipoteze privind 
evoluția primatelor și hominidelor, unele foarte originale, cum ar 
fi acelea formulate de austriacul O.K. Maert, în incitanta lucrare 
Der Anfang War das Ende, de americanul C.O. Lovejoy (adept 
al freudismului) și de englezul sir Alister Hardy care susține 
cu excelente argumente anatomo-fiziologice că omul ar fi urmașul 
unei specii de maimuțe care, în Pliocen (acum 5 milioane de ani), 
a preferat traiul în apele călduțe ale mărilor și lacurilor tropicale, 
ieșind în mediul terestru 1,5 milioane de ani mai tîrziu, în Plei- 
stocen, o dată cu răcirea climei. 

Rămîne încă deschisă problema raselor umane. Unii savanţi 
susțin că rarele au un strămoș comun (ipoteza monocentrică), 
alții pretind că rasele actuale provin din diferite ramificații ale 
strămoșilor (ipoteza policentrică). Între atîtea necunoscute, un 
lucru este clar, și anume că o dată cu apariția cromagnonilor s-a 
desăvîrșit formarea omului actual, care în ultimii 30 000 de ani 
n-a mai suferit practic schimbări anatomice și fiziologice. 

Nu de mult, D. Willson și V. Sarrich, cercetători de renume ai 
Universităţii din California, au pus la punct o metodă nouă și ori- 
ginală de datare, numită Pemoglobinică. La baza acestei metode 
stau schimbările (mutaţiile) intervenite în gene în acele timpuri 
îndepărtate cînd maimuța, maimuța antropoidă și omul au înce- 
put să difere între ei. Mutaţiile au afectat și hemoglobina, această 
proteină care, ca toate proteinele, se află în strînsă dependență 
de activitatea, genelor. După cum indică acest original „ceas pro- 
teic“, dintre cele 287 unități chimice aflate în hemoglobina mami- 
ferelor doar una singură se schimbă la 3,5 milioane de ani. Întiucît 
hemoglobina omului contemporan diferă de cea a gorilei contem- 
porane numai cu două unităţi, este evident că separarea strămoșu- 
lui lor comun a avut loc acum 4—5 milioane de ani. Hemoglobina 

actualei maimuțe macac (Maccacus rhesus) se deosebește însă de 
cea omenească cu 12 unităţi. Prin urmare, rezultă că protostră- 
mosul nostru comun a existat cu circa 30 de milioane de ani în 
urmă, confirmîndu-se astfel geniala intuiție a lui Darwin care, 
fără a dispune de fosile, a estimat că primul om a apărut acum 
30 de milioane de ani, la mijlocul oligocenului. 

Conform datelor aduse de Willson și Sarrich, pe vremea aceea, 
s-a desprins protostrămoșul maimuţelor actuale, iar mult mal 
tîrziu, doar cu circa 4—5 milioane de ani în urmă, au început 
să se delimiteze protostrămoșii maimuţelor contemporane antro- 
poide, precum și cei ai actualului Homo saptens. 2 

O ultimă teorie, bazată pe descoperirile făcute la Hadar (Etio- 
pia) a fost formulată în 1984 de D. Johanson şi T. White și com- 
pletată în 1985 tot de un savant american, David Pilbeam. Ei 
consideră că Australopithecus afarensis, cea mai primitivă formå 
de hominid, este strămoșul comun al tuturor australopitecilor și al 
genului Homo. Astiel, din Australopithecus afarensis s-au desprins 
Australopithecus africanus (în urmă cu 3 milioane de ani) și Au- 
stralopithecus robustusjboisei (care a supraviețuit pină în urma cu 
500 de mii de ani). Pe cealaltă linie, tot din Australopithecus afa- 
vensis s-a desprins cu 2,5 milioane de ani în umă Homo habilis, 
primul fabricant de unelte din istoria speciei din care vor lua naş- 
tere Homo erectus, Homo sapiens neanderthalensis și, în stirṣit, 
Homo sapiens sapiens, primul om înzestrat cu limbaj articulat. 

Nu lipsesc nici teorii științifice argumentate care contestă 
proveniența omului dintr-un strămoș comun cu al maimutelor 
antropoide, pornind pe un alt drum. be. 

Astfel, savantul austriac Hans Haas, fondatorul cercetării 
submarine moderne, studiind cu minuţie, timp de mai bine de 
patruzeci de ani, dovezile originii omului, a ajuns la o concluzie 
originală pe care o expune în senzaționala dar foarte discutahila 
sa lucrare Transformarea peştelui în om. că 

„Noi nu am coborit din pom — scrie Haas — ci am ieșit din 
apă. Strămoșul nostru comun nu a fost nici Adam, nici o maimuţă, 
ci un peşte. Într-o zi, ela ieșit din apă, s-a adaptat vieţii de uscat 
și așa a apărut omul.“ 

Concepţia lui s- ar putea rezuma cam în acest fel: Toată fauna 
și flora terestră au venit din mare. Omul, așa cum îl cunoaștem 
astăzi, s-a format progresiv, bucată cu bucată, de-a lungul erelor 
geologice. Ochii, glasul, gura n-au luat ființă în același timp. 

Cavitatea bucală a luat naștere acum 1 miliard de ani, dinţii 
acum 400 milioane de ani, iar genele au apărut cu circa. 200 mili- 
oane de ani în urmă. Cînd acum 2—3 milioane de ani a început 
să apară inteligența, omul a pierdut și ultimii săi solzi. 

Cu aceeași încetineală s-a format și restul corpului care, con- 
form teoriei lui Haas, este un mozaic de părți asamblate Ja epoci 
diferite și în moduri diferite. 

După ieșirea. din apă, una din probleme cu care au fost con- 
fruntaţi strămoșii omului a fost adaptarea pe uscat. Încetul cu 
încetul, de-a lungul unei perioade de timp extrem de îndelungate, 
aripioarele au devenit brațe, apoi antebraţe, mîini, degete, pi- 
cioare. „Atunci cînd numărul degetelor miinilor și picioarelor s-a 
stabilizat la cinci — susține H. Haas — această rezolvare s-a dove- 
dit atît de practică, încît ea s-a păstrat pe tot parcursul perioa- 
delor care au urmat.“ 

Potrivit teoriei savantului austriac, au existat 85 de astfel 
de perioade de la începutul și pînă la perfecționarea ființei umane. 

ntr-una din ele, de pildă, s-ar fi realizat asamblarea picioarelor 
la coloana vertebrală, ceea ce a făcut ca peştele să se transforme 
într-un fel de broaccă, picioarele lungi și elastice apărînd din nevoia 
de a sări după insectele ce-i asigurau supraviețuirea. În altă peri- 
oadă s-ar fi produs transformarea branchiilor în plămîni. Şi astăzi 
embrionul omenesc poartă urma unei deschizături branchiale, iar 
arterele capului sînt dispuse exact ca la rechini, argumentează 
Haas. 

Analizînd teoria lui Darwin și pe aceea a lui Haas, un spiritual 
palentolog american a observat că ele nu se exclud, ci se comple- 
tează, singura deosebire fiind că Darwin a luat „tramvaiul“ de la 
staţia „maimuţei“, iar Haas de la aceca a „peștelui“. 

Cine ştie ce surprize ne vor rezerva cercetările viitorului... 


vV. 
EXISTĂ VIAȚĂ ÎN COSMOS? 


ARGUMENT 


Zborurile cosmice, progresele spectaculoase ale astrofizicii și 
vadioastronomiei şi ale biochimici, nevoia de a onfrunta ṣi valida 
conceptiile despre originea vieții au deplasat atenția biologilor câtre 
studierea unor forme de viață posibilă în sistemul solar și chiar în 
spațiile metagalactice. Este și motivul pentru care am consacral acest 
capitol răspunsului la una din întrebările ce obsedează pe orice om 
de azi: există viață în Cosmos? 


29. COSMOBIOLOGIA ŞI PROBLEMELE EI 


Ideea temerară a existenței unei multitudini de lumi popu- 
late ca fiinţe vii a fost enunțată pentru prima oară de Giordano 
Bruno. În lucrarea sa Despre infimtatea Universului şi despre lumi, 
el afirmă: „Există ... nenumărați sori, nenumărate pămînturi, ce 
se rotesc în jurul sorilor lor, la fel cum se învîrt în jurul Soarelui 
nostru cele șapte planete ale noastre. În aceste lumi trăiesc fiinţe 
vii“, l 3 

Ideea lui Bruno a fost multă vreme ignorată, deoarece în 
calea ei se ridica vechea dar foarte viabila teorie antropocentrică, 
conform căreia Pămîntul este unica planetă din Univers înzestrată 
cu viaţă. aaa 

Abia în 1938, astronomul suedez E. Holmberg, analizind cu 
minuțiozitate seriile măsurătorilor ascensiunilor directe ale unor 
stele ale căror paralaxe au fost determinate cu o deosebită precizie, 
a stabilit prezenţa unor oscilaţii mici dar certe, cu perioade de 2,9 
pînă la 3 ani. Aceste oscilaţii pot fi explicate numai prin influența 
perturbatorie a unor sateliți cu masă relativ mică. Acest lucru pre- 
supune că multe stele sînt înconjurate, asemenea Soarelui nostru, 
de planete ce se rotesc în jurul lor. Cercetările lui Holmberg au 

dus la constatarea că 25%, din cele 240 de stele studiate de el au 
sateliți invizibili din cauza dimensiunilor mici. Între timp, s-a 
descoperit că și multe alte stele, de pildă steaua 70 din constela- 
tia Ofiucus și steaua 61 din Constelaţia Lebedei au sateliți obscuri 
cu o masă apropiatá de aceea a planetei noastre. ; 

Aşadar, sistemul nostru solar nu este unic în felul lui. E neîn- 
doielnic că în jurul altor stele se rotesc planete, multe din ele 
foarte asemănătoare Pămîntului. H. Spencer- Jones, în Viaja în 
alte lumi, şi A. Oparin şi V. Fesenkov, în Viața în Univers, au anali- 
zat un vast material faptic referitor la această problemă și au 
ajuns la concluzia că viaţa este răspîndită în întregul Univers și 
că numărul total al lumilor în care viața este posibilă pare destul 
de ridicat. 

Ca urmare a iniţierii și realizării primelor zboruri cosmice 
a luat naștere în deceniul al șaselea al secolului nostru o nouă ra- 
mură a biologiei, exobiologia sau cosmobiologia, menită să dea o 
explicaţie tulburătoarei taine a prezenţei vieții în Univers, Doi 
dintre reprezentanții ei de seamă sînt profesorul sovietic A. Tihov 
(întemeietorul astrobotanicii sau cosmobotanicii ) și cercetătorul 
american Carl Sagan, cărora li se adaugă numeroși cercetători 
din diverse colțuri ale lumii. | 


30. CONDIŢIILE APARIȚIEI VIEŢII ÎN UNIVERS 


Viața terestră ca mod de existență a substanțelor albuminoide 
apare pe anumite trepte ale evoluției materiei și se menține între 
anumite limite bine statornicite. Indiferent de formele pe care le 
îmbracă materia vie, apariția și existenţa lor sînt legate de anu- 
mite condiții. i 

Viața nu poate apărea și nu se poate dezvolta pe suprafața 
stelelor unde există temperaturi fantastice, ci doar pe suprafața 
planetelor ale căror limite termice variază între —80°C si 170°C: 
Sub —80°C se produce cristalizarea sucului celular, deci sfărîma- 
rea structurii intime, iar la peste -70°C are loc procesul de coagu- 
lare a substanțelor albuminoide, ceea ce face cu neputinţă 
metabolismul. 

Este foarte adevărat că viaţa — cel puțin după datele experi- 
mentale obținute pe planeta noastră —se menţine și în afara 
acestor limite. De pildă, bacilul ozokeritic, descoperit recent în 
ozokerită, suportă o temperatură de -+85°C, iar sporii săi se men- 
țin timp de 5 ore la o temperatură de +120“C și la o presiune de 

o atmosferă. Cercetări recente de citologie au dovedit că nu numai 
organismele inferioare, dar și unele organisme superioare rezistă 
în stare de anabioză la temperaturi cu mult sub limita critică, 
Criologia a adus în ultimii ani probe că unele forme de viață închis- 
tate (spori) pot rezista la temperaturi apropiate de zero absolut. 

Desigur că viața, în anumite forme deosebit de rezistente și 
bine adaptate, se poate menţine în cele mai neprielnice medii. 
Însă, în nici un caz, nu poate lua naştere în astfel de condiții. 
Dacă s-ar găsi totuși forme de viață pe una din planetele cu o 
temperatură medie în afara limitelor amintite, n-am greşi apreci- 
ind că acestea ar fi relicte dintr-o anterioară perioadă geologică, 
mai prielnică din punct de vedere termic. 

În al doilea rînd, ca viaţa de tip terestru pe o planetă să fie 
posibilă, se impune ca planeta respectivă să fie cît mai stabilă sub 
raportul masei și să primească de la steaua ei o cantitate constantă 
și cît mai uniformă de radiaţie luminoasă și calorică. Pentru aceas- 
ta, orbita planetei trebuie să fie cît mai aproape de o formă circu- 
lară, deci raza ei să varieze în limite cît mai mici. 

În al treilea rînd, masa planetei trebuie să nu fie nici prea mică, 
nici prea mare, și anume cuprinsă între 10%g şi 10% g. Dacă masa 
este prea mică, atmosfera nu se poate menţine în jurul ei, iar for- 
marea apei în stare lichidă nu e cu putinţă, chiar dacă tempera- 
tura este favorabilă vieţii. Dacă masa e prea mare, are o tempe- 
ratură proprie prea ridicată și reţine în jurul ci toate elementele 
existente în Univers, fără să dea posibilitate formării unei ambianţe 
chimice favorabile apariţiei vieţii. 

În al patrulea, rînd, în structura planetei hidrogenul trebuie 
să se afle în cantitate suficientă pentru a permite acumularea unor 
mase mari de apă necesare circulaţiei intense, care ajută la răspîn- 
direa diferitelor elemente pe suprafața acestuia. În cursul îndelun- 
gatelor epoci geologice, datorită unei astfel de circulații a apei, 
masele oceanice în care a luat naștere viaţa au fost îmbogățite 
cu toate elementele și compușii indispensabili formării substanțelor 
albuminoide, 

În sfîrșit, în al cincilea rînd, vîrsta planetei, deci și a stelei în 
jurul căreia evoluează, trebuie să fie suficient de înaintată (cel 
puţin 2—3 miliarde de ani), pentru ca să poată avea Joc o migra- 
tie îndestulătoare a substanțelor minerale necesare constituirii 
corpurilor organice complexe, în special a albuminoidelor, şi pen- 
tru a trece prin selecție de la protoforme, de tipul coacervatelor, 
la forme organizate, de tipul celulelor. 

Care poate fi frecvența. apariţiei unor forme de viaţă în Uni- 
vers? Aplicînd calculul probabilităților și ținînd seama de condi- 
tiile enumerate mai sus, numărul zonelor din Cosmos unde putem 
întîlni dovezi de viaţă vegetală și animală este apreciabil. 

Viața poate apărea numai pe planete. Observațiile astronomice 
au stabilit că circa 90%, din numărul total de stele au planete și 
deci condiţii pentru apariția vieţii. 

Dintre aceste stele, circa 80% aparţin sistemelor duble sau 
multiple, iar din restul de 20%, stele simple, peste 15%, sînt stele 
masive, actinice, și prin urmare stele relativ tinere; doar 5% 
sînt stele suficient de vechi și stabile sub raportul masei și a con- 
stanţei de iluminaţie pentru a favoriza apariţia vieții. l 

Mergînd mai departe pe calea deducțiilor, doar 10% din pla- 
netele acestor stele vechi și stabile prezintă limite termice vitale 
prin distanța favorabilă la care sînt situate față de steaua. de care 
depind și doar 0,1% au o masă mijlocie și o orbită circulară. Din- 
tre acestea, cam 60%, au o vechime de cel puțin 3,5 miliarde de 
ani, cifră considerată, pentru condiţiile terestre, necesară evolu- 
tiei de la coacervate la ființe raționale. 

Tinînd seama că în sistemul nostru metagalactic există sute 
de milioane de galaxii, și fiecare galaxie e formată la rîndul ei din 
miliarde de stele, pot exista sute de mii de planete pe care apa- 
riția și dezvoltarea vieţii să fie cu putinţă. 

Este concluzia conferinţei de la Green Bank (S.U.A.), care a 
întrunit în 1961 pe cei mai de seamă specialiști în domeniul cos- 
mochimiei şi cosmobiologiei, și unde Frank Drake a propus fai- 
moasa formulă: N = R+ -fp ne -fe -fi-fc-L, ce conţine factorii 
de care depinde posibilitatea stabilirii unor contacte cu alte civi- 
lizaţii. 

N = numărul de civilizaţii din Galaxie, contemporane cu a 
noastră și care ar fi capabile să stabilească un contact cu noi; 

R + = viteza de formare a stelelor din Galaxie, în timpul 
în care s-a format și Soarele; 

fp = tracţiunea din numărul total al stelelor care au planete; 

ne = numărul planetelor dintr-un sistem solar care prezintă 
condiții favorabile apariţiei vieţii; 

fe = fracțiunea din numărul total al planetelor pe care viața a 
apărut efectiv; 

fi = tracţiunea, din numărul planetelor purtătoare de viață, 
pe care a putut apărea și gîndirea (inteligenţa); 

fe = fracțiunea societăților care au ajuns la un stadiu tehnolo- 
gic în care apare dorința și posibilitatea realizării contactelor 
cu alte civilizații; 

L = durata de existenţă a fiecărui stadiu de dezvoltare teh- 
nologică, capabil de contacte cu alte civilizaţii. 
Analiza minuțioasă a acestor factori, făcută la nivelul celei mai 
moderne tehnici informaționale, oferă suficiente motive de opti- 
mism, susținute și de o serie de probe. Oare ce dovezi ne stau la 
îndemînă pentru demonstrarea vieții în Univers? 


31. MESAJUL METEORIŢILOR 


Meteoriţii, ambasadorii lumilor extraterestre, sînt probe geo- 
logice care pot fi supuse unui examen direct pentru descoperirea 
urmelor de viaţă sau a produselor activităţii vitale în Cosmos. 

Ideea că unele fragmente de stele sînt populate cu germeni de 
viață a fost enunțată pentru prima oară de către E. de Montli- 
vault în cartea sa Conjecture sur la réunion de la Lune à la Terre, 
apărută în 1821 la Paris. Ulterior, ea a fost dezvoltată în 1865 
de H. Richter și apoi de M. Wagner, care considera că „atmosfera 
corpurilor cerești, precum şi a diferitelor nebuloase cosmice în 
rotație pot fi considerate drept păstrătoare seculare ale formelor 
de viaţă, drept plantaţii eterne de germeni organici“. De aici, viața 
se răspîndește în întregul Univers sub forma unor germeni aflați 
în interiorul pietrelor siderale — a meteoriţilor. 

În 1871, lordul W. Kelvin (W. Thomson), laureat al Premiului 
Nobel, scria: „Știind că în decursul infinității timpului au existat 
lumi populate cu fiinţe vii, trebuie să acceptăm ipoteza că în 
spațiu circulă un număr infinit de meteoriți plini cu germeni“. 

Oamenilor de știință le stau la îndemînă mii de meteoriți și de 
fragmente meteorice. În general, în meteoriții pietroşi există car- 
buri apropiate de hidrocarburi. În 1857, F. Wöhler a extras din 
meteoritul căzut în Ungaria, aproape de Kaba, o hidrocarbură 
cu lanț lung de tipul ozokeritei. Analiza chimică a meteoritului de 
la Orgueil, făcută de S. Kloez, a relevat prezența unei substanțe 
amorfe, foarte asemănătoare cu humusul, care se găsește în anu- 
miți combustibili minerali. Aceste constatări au condus în mod 
firesc la concluzia eă hidrocarburile din meteoriți s-au format 

prin descompunerea. unor organisme ce au trăit odinioară pe unele 
corpuri cereşti, 

Progresele chimiei organice au adus însă și dovada contrarie, 
şi anume că aceste hidrocarburi se pot forma și pe cale anorga- 
nică, pornindu-se de la cogenită (FeNiCo),C, un mineral constituit 
din carbură de fier, nichel și cobalt, frecvent în structura meteo- 
riților. M. Berthelot și P. Schutzenberger au arătat că aceste 
hidrocarburi sînt asemănătoare cu cele care se formează în timpul 
topirii fierului, la temperaturi ce exclud orice posibilitate de viaţă. 

Pentru a putea susține ipoteza biogenă a acestor hidrocarburi, 
era necesar să se pună în evidență prezența în meteoriți a unor 
germeni microbieni. Se știe, de pildă, că germenii microbieni 
închiși într-un mediu termic izolator rezistă la temperaturi înalte și 

chiar la radiații și supraviețuiesc zeci de milioane de ani. 

O descoperire deosebit de interesantă în acest sens a fost făcută 
de profesorul german W. Dombrovski, care a izolat peste 40 de 
specii de bacterii încă necunoscute din cristale de sare de vîrstă 
permiană. Aceste bacterii, după 180 milioane de ani, fiind introduse 
într-o soluție specială nutritivă, au înviat și au început să se în- 
mulțească, prezentînd un metabolism cu totul deosebit de cel al 
bacteriilor contemporane. 

Nici radiațiile cosmice, atît de vătămătoare pentru organisme, 
nu afectează unele microorganisme. S-a constatat, de pildă, că 
Micrococus radiodurans rezistă Ja. intensitatea unui flux de raze 
gamma superior celui existent în centurile de radiaţie ale Pămîn- 
tului. i 

În lumina acestor date moderne apare deci plauzibilă desco- 
perirea pe respectivii meteoriți a unor bacterii în stare de ana- 
bioză, care ar putea fi reactivate. În 1932, Ch. Lipman reuşise, 
după ce a sterilizat suprafața meteoriților și a luat măsuri pentru 
împiedicarea pătrunderii bacteriilor terestre, să obțină culturi de 
bacterii vii în formă de bastonașe sau coci prin introducerea unei 
pulberi meteorice într-un mediu nutritiv. Analogia dintre bacterii- 
le izolate din meteoriți și cele terestre a pus sub semnul întrebă- 
rii cercetările lui Lipman, care au fost considerate insuficient de 
bine puse la punct sub raportul asigurării unei sterilități per- 
fecte. 

Abia după 30 de ani, în 1962, M. Calvin a reușit să confirme 
cu precizie, la nivelul celei mai moderne tehnici de laborator, pre- 
zența unor fragmente de nucleoproteide. Ulterior, cercetătorii 
belgieni au adus noi probe concludente în această direcție, iar 
recent biologii americani Claus, Nagy și Hennessey au identificat 

rămășițe de microorganisme, și mai ales de alge unicelulare, în 
corpurile meteorice. 

Cert este că un meteorit poate permite deplasarea. unor forme 
de viaţă. Această ipoteză a fost confirmată în vara anului 1979, 
cînd un grup de cercetători de la Universitatea din Maryland 
(S.U.A.) a descoperit „germeni“ de viață în doi meteoriți căzuți 
în Antarctica, la adăpost de orice infestare terestră, datorită con- 
diţiilor înghețului veșnic. Analiza chimică a acestor pietre a scos 
în evidență prezența unor aminoacizi inexistenți pe suprafața 
Terrei. Savanţii bănuiesc că meteoriţii s-au format în zona. cen- 
turii de asteroizi, existentă între planetele Marte și Jupiter. Avînd 
în vedere că meteoriţii au o vechime de 4,6 miliarde de ani, se 
presupune că ei s-au format o dată cu sistemul nostru planetar 
și că, deci, în familia Soarelui există posibilități pentru apariția 
vieţii. 


32. CONCLUZIILE ANALIZEI SPECTRALE 


În lărgirea. sferei de investigație cosmobiologică, de un mare 
ajutor a fost și analiza spectrală. Prin studierea, spectrelor de ab- 
sorbție ale unor planete unde s-ar putea manifesta viața, putem 
obţine unele date directe și indirecte referitoare la existența unor 
forme de viaţă, în primul rînd vegetală. 

Datele directe se referă la prezența oceanului clorofilian, al 
cărui spectru caracteristic ar putea fi întîlnit pe suprafața plane- 
telor. Unele dovezi ni le-a furnizat deocamdată doar analiza spec- 
trală a oceanelor și canalelor marțiene. 

Datele indirecte se referă la depistarea pe imaginea. spectrală 
a benzilor caracteristice unor gaze legate de activitatea vitală a 
plantelor și anume oxigenul, azotul și dioxidul de carbon, prezente 
în atmosfera unor planete ce întrunesc condiţiile necesare vieții. 

Oxigenul molecular prezintă un interes cu totul deosebit. El 
s-a, format pe cale biogenă în procesul de fotosinteză care are loc 
în plantele verzi. Pe planetele lipsite de fitosferă, oxigenul nu se 
găsește în stare liberă, el fiind absorbit treptat, o dată cu trecerea, 
de la rocile eruptive la rocile sedimentare. 

Prezența oxigenului în atmosfera unei planete este asigurată 
exclusiv de procesul de fotosinteză. Dintre toate, cel mai promi- 
țător spectru în această privinţă îl au Marte şi Venus. 

Condiţionarea vieţii pe o planetă de prezența oxigenului mole- 
cular în atmosfera acesteia, se izbește de unele greutăţi. Cunoaștem 

chiar pe planeta noastră numeroase organisme anaerobe, deci care 
n-au nevoie de acest gaz pentru procesele lor vitale. N-ar fi exclus 
ca, pe alte corpuri cerești, viaţa organismelor inferioare să se fi adap- 
tat, în condiţii tolerabile de temperatură, unei compoziții chi- 
mice a atmosferei, cu totul deosebită celei de pe Pămînt. Așadar, 
prezența oxigenului molecular pe alte planete nu poate indica 
decît o oarecare analogie între viața vegetală a acestora si vege- 
tația terestră, al căror numitor comun este clorofila. 

Şi azotul molecular, după cum arată savantul sovietic V. Ver- 
nadski, e de natură biogenă, apărînd în urma acțiunii organisme- 
lor denitrifiante, de altminteri ca. și CO,, ca produs al respirației 
organismelor vii. Nu-i mai puțin posibil însă ca aceste două gaze 
să fi luat naştere și pe cele abiogenă, primul în urma oxidării 


anor- 
ganice a amoniacului, cu degajare continuă de hidrogen, al doilea 
în urma. activității vulcanice. Oricum, prezența lor oferă unele 
indicii care, asociate cu alte date de observaţie, pot îngădui for- 
mularea unor presupuneri. 

În sfîrşit, analiza spectrală împletită cu analiza fotografiilor 
făcute cu filtre speciale poate să pună în evidență existența sub 
formă de nori și oceane planetare a apei, corpul chimic constituent 
al oricărui organism și leagănul vieții primordiale. Prezența unei 
hidrosfere oricît de neînsemnată pe o planetă poate confirma po- 
sibilitatea, de manifestare a unor forme de viață. Astfel, la ora ac- 
tuală, în urma cercetărilor astronomului francez Audouin Dollfus, 
s-a confirmat prezența vaporilor de apă pe suprafața planetei 
Marte. 

După G.A. Tihov, metanul și amoniacul se „formează în adîncul 
atmosferei planetelor gigante, în urma descompunerii microorga- 
nismelor moarte“. Carl Sagan, unul din cei mai vestiți cosmobio- 
logi, pretinde că substanțele organice necesare vieţii se pot forma 
în atmosfera lui Jupiter, bogată în amoniac, în urma descărcări- 
lor electrice ce se produc frecvent. 


33. PRINTRE PLANETELE APROPIATE 


În ultima vreme, atenția. cercetătorilor s-a concentrat asupra 
planetelor sistemului nostru solar, care sînt mai accesibile cerce- 
tărilor astronomice și unde cosmonauţii vor face primele explorări. 

Pornindu-se de la premisa că în primul rînd condiţiile de tempe- 
ratură determină apariţia. și dezvoltarea materiei vii, s-a putut 
calcula cu precizie zona de viață în cadrul sistemului solar — așa- 

umita exosferă, a Soarelui. Dacă considerăm că viața poate exista 
între limitele termice de —80° și +70, atunci spaţiul cuprins între 
92 şi 275 milioane km de Soare poate fi considerat ca zonă priel- 
nică vieţii. În această zonă se găsesc trei planete: Venus, Pămîntul 
și Marte. Temperatura. medie anuală a planetei noastre, așezată 
în centrul acestei exosfere, este de +14", a planetei Venus, mai 
apropiată de Soare, de +50”, iar a planetei Marte de —50°, ea fi- 
ind situată mai departe de izvorul călduros. 

Fără îndoială că planeta care a suscitat cele mai pasionate 
discuţii a fost Marte, studiată începînd din anul 1962 de sondele 
spaţiale sovietice Mars și cele americane Mariner. Deosebit de 
fructuoasă pare a fi expediția pornită aproape simultan în decem- 
brie 1971 de cei trei „cosmofotoreporteri“, — stațiile Mars-2, 
Mars-3 şi Mariner-9. Ani în şir, observaţiile lor vor fi transmise 
pe Pămînt. În 1976 au pornit spre Marte alte două sonde interpla- 
netare americane: Viking-1 și Viking-2, al căror obiectiv principal 
a fost căutarea urmelor de viață pe suprafața acestei planete, cu 
ajutorul unor minilaboratoare. Este şi firesc ca „planeta roșie“ 
să stîrnească cel mai înalt interes ştiinţific. 

Suprafața ei, spre deosebire de cea a planetei Venus, este mai 
accesibilă observaţiilor astronomice, mai ales în timpul celor mai 
favorabile opoziții ce au loc în fiecare 15 ani, cînd se apropie pînă 
la 34—45 milioane de km de Pămînt. Cu ajutorul unor telescoape 
puternice, ea poate fi apropiată pînă la 170 000 km. 

Particularitatea cea mai de seamă a acestei planete o formează 
canalele, descoperite în 1877 de G.V. Schiaparelli, studiate amă- 
nunţit de P. Lâvell, B. Lyot și A. Dollfus și care au dat naștere la 
o serie întreagă de speculații fantastice privind construirea lor de 
către fiinţe raţionale, ajunse Ja o înaltă treaptă de civilizaţie, în 
scopul irigării regiunilor sterpe ecuatoriale ale planetei cu apa pro- 
venită din topirea calotelor polare. 

Nimeni nu contestă existenţa unor reţele de natură tectonică, 
confirmate de fotografiile transmise de Mariner-4. Recent, Mari- 
ner-9 a amplificat observaţiile antecesorului său, relevînd pămiînte- 
nilor un peisaj marțian cu falii de peste 2 000 m adîncime, foarte 
asemănător cu zona canioanelor din vestul Statelor Unite. Cu nimic 
însă nu se poate proba caracterul lor artificial. 

În schimb, studiul mărilor marțiene, realizat prin analiza spec- 
trală (fotografiile sondelor spaţiale de Ja înălțimea la care sînt fă- 
cute nu rețin detalii asupra. unor eventuale forme de viață), pare 
a confirma posibilitatea existenței unui anumit tip de vegetație. 

S-a constatat, de pildă, că zonele întunecate (mări) sînt de 
culoare roșiatică și că pe ele apar schimbări, în decursul anului 
marțian, privind configurația și culoarea. Aceste modificări încep 
primăvara, ating un maximum în timpul verii și dispar la sfîrșitul 
toamnei. 

Culoarea variabilă a mărilor s-ar datora prezenţei unor plante 
a] căror ciclu ontogenetic se desfășoară în interiorul anului mar- 
tian. Ele încep să vegeteze o dată cu începerea topirii calotelor 
polare, ating un maximum de dezvoltare vara, atunci cînd condi- 
tiile de temperatură sînt mai prielnice, și dispar toamna, cînd se 
instalează frigul. 

Împotriva acestei ipoteze s-au ridicat trei obiecții fundamen- 
tale, și anume: 

— la analiza spectrală a mărilor marțiene nu apare spectrul 
de absorbție al unor compuși organici, și în special al clorofilei; 

— spre deosebire de plantele terestre care, în scopul evitării 
supraîncălzirii, reflectă intens razele calorice infraroșii ale spec- 
trului solar, presupusa. vegetație marțiană, dimpotrivă, le absoarbe 
cu energie; 

— dacă ar exista un ocean clorofilian, acesta ar trebui să aibă 
o culoare verde, și nu una albăstrui-azurie sau roșcată, cum o au 
mările marțiene. 

Împărtășind aceste obiecții, savanții sovietici A. Oparin și 
V. Fesenkov au apreciat că modificările sezoniere ale mărilor mar- 
tiene nu sînt rezultatul activității vitale a plantelor, ci sînt de na- 
tură pur optică, fenomene de reflecţie și polarizare a luminii, co- 
mune atît deşerturilor, cît și mărilor. Ei au presupus de asemenea 
că matitatea petelor întunecate este un semn al lipsei de vegetație, 
întrucît vegetaţia lasă pete reliefate, datorită densității organelor 
vegetative și mai ales frunzișului, a cărui suprafaţă întrece cu mult 
pe aceea a terenului ocupat de plantă. În general, aceşti savanți 
consideră că petele întunecate se datoresc activităţii vulcanice. 

Un alt punct de vedere îl reprezintă școala lui G.A. Tihov, înte- 
meietorul astrobotanicii, care a adus argumente în sprijinul exis- 
tenţei vieţii vegetale pe Marte, străduindu-se să înlăture principa- 
lele obiecţii citate mai sus. 

Ţinînd seama că, în linii mari, condițiile naturale de pe Marte 
sînt deosebite de cele de pe Pămînt, și proprietăţile optice ale plan- 
telor de pe aceste planete variază simțitor. Plantele de pe Marte 
prezintă unele „ciudăţenii“ tocmai datorită adaptării lor la unii 
factori geografici specifici, susțin G.A. Tihov, N.P. Barabașev şi 
P. Gauroy. 

Particularitatea vegetației marțiene de a absorbi razele infra- 
roșii a putut fi explicată pornindu-se de la analiza comparată a 
proprietăților optice ale plantelor terestre din regiunea. temperată 
și polară. În ambianța unei clime aspre, plantele absorb mai multe 
radiaţii calorice infraroşii, fenomen care, probabil, se petrece și pe 
Marte, unde condiţiile de temperatură sînt asemănătoare acelora 
din zonele subarctice ale Pămîntului sau de pe munții înalţi. 

Recent, pentru a înlătura și ultimele obiecţii privind lipsa 
spectrului de absorbție al clorofilei și pentru a explica „ciudăţe- 
niile“ coloristice ale mărilor, școala lui Tihov a emis o presupunere 
interesantă, și anume că clorofila a fost înlocuită în aparatul pig- 
mentar al vegetației marțiene cu pigmenți de tipul carotinizilor 
șI cu pigmenți analogi celor antocianici. Pigmenţii carotinici dau 
acea culoare galbenă, care face să se confunde mările cu deșertu- 
rile. Cei antocianici, albaștri, în contact cu un mediu acid dau o 
culoare roșie, tipică mărilor. Suprapunerea optică a ambelor culori 
pigmentare (galben și albastru) produce culoarea verzuie, atri- 
buită în anul 1955 de Dean Mac Laughlin interacțiunii dintre 
compușii chimici ai cenușii vulcanice și ai atmosferei, cu formare 
de cloriți și epidoţi, minerale verzi. 

Matitatea petelor întunecate, care n-ar corespunde reliefului 
dat de aglomerările de vegetaţie, se explică simplu prin aceea că 
vegetaţia este rară, iar părțile vegetative ale plantelor foarte re- 
duse. 

În acest fel, sîntem în posesia unei explicații clare și argumen- 
tate asupra proprietăților optice ale mărilor marțiene, legate de 
activitatea vitală a plantelor. 

Fenologia, ramura meteorologiei, care se ocupă cu fenomenele 
vieţii în legătură cu influențele climatice a venit de asemenea, în 
sprijinul ipotezei lui Tihov. S.N. Sredinski, pornind de la obser- 
vația că mările de pe emisfera sudică a lui Marte, situate între 
40° și 60° latitudine, capătă o colorație specifică „înmuguririi“ 
cînd Soarele se găsește la amiază la o înălțime de 52°—53°, și, com- 
parînd cu datele terestre, a constatat o uimitoare asemănare între 
comportarea mărilor marțiene și a vegetației terestre. Începutul 
dezvoltării masive a vegetației în partea europeană a U.R.S.S. are 
loc cînd soarele se găsește la amiază la aceeași înălțime ca pe Marte, 
dat fiind că ambele planete au ziua aproape tot atît de lungă și 
aproape aceeași înclinare a axei de rotație față deplanul orbitei. 
E drept că intensitatea radiaţiei solare pe Marte e mai slabă decît 
pe Pămînt, dar aceasta este compensată de faptul că pe Marte 
perioada de vegetaţie este de două ori mai lungă ca pe Pămînt, 


115 
8* 


așa încît cantitatea totală de căldură primită sezonier de ambele 
planete este aproximativ egală. 

O nouă confirmare a ipotezei lui Tihov a adus-o, în 1958, astro- 
nomul american W. Sinton, care a obţinut benzi de absorbție în 
spectrul mărilor marțiene pe lungimile de undă de 3,46, 3,55, şi 
3,67 microni. Primele două benzi sînt aceleași cu ale unui număr 
de plante terestre, iar ultima a fost găsită la. algele marine. 

Cum se prezintă vegetația marțiană? 

La această întrebare, care — sustin adepții școlii lui Tihov — 
nu mai este de domeniul romanelor științifico-fantastice, s-ar pu- 
tea răspunde cu aproximaţie, ţinîndu-se seama. de condițiile spe- 
ciale de viață de pe această planetă. 

Temperatura scăzută, atmosfera uscată, solul extrem de arid 
fac ca clima, de pe Marte să fie comparabilă cu clima unor platouri 
imaginare de pe Pămînt, situate pe munţi înalţi de 18—20 km. Aṣa- 
dar, un deșert alpin solar, secetos, cu o presiune atmosferică extrem 
de mică (6— 7 milibari), aproape lipsit de oxigen, iată ce poate 
oferi această planetă ca. mediu de viaţă. 

„În atari condiții, afirmă Tihov, pe Marte trebuie să crească 
o vegetație pitică, tîrîtoare, reprezentată în mod deosebit de ier- 
Sey şi tufe întinse de culoare verde-albastră. Unele asemănări 
îndepărtate cu plantele marțiene le pot avea ienupărul, coacăzul, 
mușchii, lichenii şi alte plante ce se întîlnesc în zonele alpine și 
re giunile polare“. În afara acestor vagi asemănări, datele existente 
ne fac să presupunem că pe această planetă există tipuri de orga- 
nisme cu totul deosebite de cele de pe Pămînt, atît sub raport 
morfologic, cît și fiziologic. 

Samford Siegel și colaboratorii săi au reprodus în laborator, în 
1978, condiţiile existente pe suprafața planetei Marte, cu soluri 
nisipoase, atmosferă foarte rarefiată, furtuni puternice, variaţii 
mari de temperatură și „ploi“ de radiaţii röntgen și ultraviolete. 
Introducîndu-se în acest mediu diferite specii de plante și animale, 
s-a constatat că șobolanii și păsările au murit imediat, broaștele 
țestoase au rezistat pînă la 25 de ore, iar păianjenii, insectele și 
viermii s-au acomodat noului mediu, trăind cîteva săptămîni. 
Plantele introduse — fasole, orez și orz — s-au dezvoltat în conti- 
nuare, modificîndu-și într-o oarecare măsură procesul de foto- 
sinteză. Ciupercile, algele și mușchii s-au adaptat perfect, iar bac- 
teriile au început chiar să se înmulțească rapid. 

Laboratoarele Viking au determinat cu precizie atmosfera şi 
solul marțian. Atmosfera planetei roșii, de 200 de ori mai puțin 
densă decît atmosfera terestră, cuprinde 95%, CO;, 2,6% azot, 

1,4%, argon și 1% oxigen. Solul marțian are următoarea compozi- 
ție: 20 80, siliciu, 50 o aluminiu, 3,8%, calciu; 13,5%, fier, 0,5% 
titan. Deosebirea mai mare față de solul terestru constă în pro- 
porția diferită a unor elemente. Astfel, pe Pămînt, aluminiul și 
siliciul se găsesc în cantități mult mai mari decît pe Marte, în 
schimb procentul de fier este mult mai scăzut. Pe Marte, fierul este 
combinat cu oxigenul, formînd un oxid de fier (goethit), căruia i 
se datorește — se pare — și culoarea roșiatică a planetei. El repre- 
zintă interes biologic deoarece conţine apă de cristalizare (ar putea 
fi o sursă de apă pentru unele microorganisme şi are o mare putere 
de absorbţie a radiaţiilor ultraviolete și, deci, ar putea juca un rol 
în protejarea unor forme de viaţă. 

Misiunea. Viking nu a putut da un răspuns sigur dacă există sau 
nu urme de viață pe Marte. Datele obținute au permis însă să se 
tragă unele concluzii optimiste. Astfel, imagini luate de Viking —1 
din Cimpia Crizelor, de la o înălțime de 1 500 km, în iunie 1976, 
par să arate că, în urmă cu circa un milion de ani, pe suprafața 
astrului roșu curgeau rîuri destul de late și adînci, care izvorau 
din sol. Măsurători cu infraroșii au arătat că polul nord marțian 
are o calotă formată din apă înghețată și nu din dioxid de carbon. 
De asemenea, solul marțian conţine suficientă umiditate, mai ales în 
păturile profunde, alcătuind așa-zisul „perfafrost“, În regiunea unor 
cratere, au fost înregistraţi de către camerele de luat vederi nori 
formaţi din ace de ghe aţă, precum şi emanaţii de vapori de apă sul 
acțiunea razelor solare. Acestea sînt în concordanță cu desenar a 
procentului ridicat de argon, rămas dintr-o atmosferă mult mai 
densă, care permite existența apei sub formă lichidă. Dr. Mc Elroy 
a calculat că atmosfera primară a lui Marte ar fi conținut mult mai 


mult oxigen decît în prezent, iar conținutul de azot ar fi putut să 


fie asemănător ca cel al atmosferei terestre, ceea ce lasă loc presu- 
punerii că în alte epoci geologice a existat o viață înfloritoare, și că, 
azi, ea s-a adaptat condiţiilor de climă și sol mult sc himbate. 

Să ne oprim acum la Venus, cea. de-a doua. planetă a sistemu- 
lui solar, unde se pare că există condiții propice vieţii. „Planeta 
furtunilor“ dă de mult de furcă astronomilor, deoarece este învă- 
luită de un strat dens și opac de nori gălbui. Iată de ce atenţia 
cercetătorilor s-a oprit la studierea atmosferei de deasupra plafo- 
nului de nori. 

Pentru prima dată, în 1761, Lomonosov a confirmat existența 
atmosferei pe Venus, cu ocazia, determinării paralaxei solare și a 
scării sistemului solar. Cînd discul planetei a ajuns foarte aproape 
de Soare, marele savant rus a observat în jurul discului un cerc 

luminos, trăgînd concluzia că în jurul lui Venus există o atmosferă 
îndeajuns de densă, care dispersează vizibil razele solare și 
produce fenomenul crepuscular. 

În 1953, la Observatorul astrofizic din Crimeea, N.A. Kozîrev 
a obținut spectograme foarte interesante ce au lămurit o parte 
din misterul compoziției atmosferice venusiene. În 1960, studiind 
aceste spectograme, fizicianul englez B. Warner a confirmat exis- 
tența azotului în atmosfera acestei planete, și pe lingă aceasta, 
a arătat că liniile spectrale neidentificate anterior aparțin oxige- 
nului neutru și ionizat cu lungimea de undă de 6 300 A, concluzie 
întărită de descoperirile ulterioare, ale cercetărilor sovietici V.K. 
Prokofiev și N. Petrova. 

Astfel s-a putut stabili, în 1962, — scrie I.M. Zabelin în Geo- 
grafia pe alte planete — că atmosfera venusiană se compune din 
aceleași elemente ca şi atmosfera terestră, însă în proporții deose- 
bite. Cantitatea de oxigen este mai mare decît pe Marte, iar a vapo- 
rilor de apă mai mare ca pe Pămînt; în același timp, este foarte 
mult crescută cantitatea de CO, liber. Existenţa oxigenului neutru 
și ionizat, a azotului ionizat și a CO, liber sînt o dovadă indiscu- 
tabilă a existenței unor forme de viață vegetală. 

Prezenţa masivă a CO, liber în atmosfera venusiană pare a fi 
o dovadă că această planetă are o litosferă foarte redusă. Dacă 
Venus ar fi avut continente întinse, atunci, în prezența apei, care 
acționează asupra rocilor minerale solide, ar fi avut loc neapărat 
fixarea CO, gazos şi producerea de carbonaţi. Acest fenomen ar fi 
dus la mișcarea CO, din atmosferă. 

O altă ipoteză interesantă pornește de la faptul că atmosfera 
lui Venus conține mult CO,, azot, vapori de apă și puțin oxigen. 

Această compoziție chimică a atmosferei a existat acum 300 
milioane de ani și pe Pămînt. Dacă viața pe Pămînt are circa 2 
miliarde de ani, iar vîrsta atmosferei terestre, cu compoziţia ei 
actuală, este de circa 200 milioane de ani, atunci este ușor de presu- 
pus că o treime din istoria vieţii pe Pămînt s-a petrecut în condi- 
tiile unei atmosfere de „tip“ venusian, ceea ce n-a împiedicat dez- 
voltarea şi evoluția impetuoasă a formelor vii. 

Suprafaţa lui Venus — presupun unii savanți — ar fi acope- 
rită aproape în întregime de un ocean planetar termal, cu tempe- 
ratura de 30”—50”, propice apariţiei unor forme de viață marină 
adaptate condiţiilor de termicitate destul de înaltă, de carbo- 
natare accentuată și de vulcanism activ. Se pare că plantele acestei 
planete conţin în foarte mică măsură clorofilă — dovadă cantitatea 
redusă de oxigen molecular eliberat — și că folosesc în fotosinteză, 

paralel cu energia solară, CO, atmosferic, precum energia calorică 
a apei și CO, dizolvat în apă. N-ar fi exclus ca, alături de vegetația 
marină, să existe și o vegetaţie terestră asemănătoare oarecum 
— dacă ținem seama de condițiile de „seră“ ale planetei — uria- 
șelor criptogame ce s-au dezvoltat pe Pămînt în mezozoic, în con- 
diții analoge de climă. 

Lansarea stațiilor interplanetare de tip Pioneer, Mariner şi 
Venus a dus la verificarea unor ipoteze și la clarificarea multor 
probleme privind fizica atmosferei și solului acestei planete. Se 
pare că, datorită temperaturilor mari de la suprafața. ei, de 400— 
530°C, atît apa cît și alte substanțe cu punct de fierbere scăzut se 
află, în atmosfera planetei, sub formă de vapori. Într-adevăr, 
masa atmosferei este de circa 487 de milioane de miliarde de tone, 
iar grosimea atmosferei de 60—75 km. Temperaturi de 45°C și 
presiunea de o atmosferă, apropiate de cele ale atmosferei terestre, 
se întîlnesc pe Venus abia la înălțimi de 50 km! În atmosfera 
planetei se disting două regiuni: o regiune pînă la altitudinea de 
65 km cu formațiuni noroase, și o regiune superioară, denumită, 
prin analogie cu Pămâîntul, stratosferă. 

Diferitele straturi ale atmosferei venusiene se comportă într-un 
mod foarte curios. Solul și atmosfera de la nivelul acestuia, foarte 
încălzite, emit o radiație termică puternică, sporită apoi și mai 
mult de straturile superioare. 

Ca urmare, se manifestă așa-numitul „efect de seră“, care face 
ca în toate regiunile planetei, atît la ecuator, cât și la poli, să nu fie 
diferențe apreciabile de temperatură. Acest efect este și mai mult 
accentuat de faptul că toată apa planetei se află în atmosferă, 
sub formă de vapori. 

Compoziţia atmosferei venusiene este în prezent suficient de 
bine cunoscută, deoarece staţiile automate Venus-9 și Venus-710 
au transmis date privitoare la aceasta. Astfel, predomină dioxidul 
de carbon — 90—95%,, la care se adaugă azot —2—5%, gaze 
inerte — sub 0,4%, oxigen — 1%, şi foarte puţini vapori de apă, 
sub 1%. De asemenea, se mai găsește o combinaţie de apă și acid 
sulfuric, cu adausuri mai mici de acid fluorhidric și acid clorhidric. 
Alte elemente, cum ar fi bromul și iodul, care au puncte de fierbere 
scăzute, se găsesc în atmosfera venusiană tot sub formă de vapori. 
Se pare deci că avem de-a face cu o atmosferă irespirabilă pentru 
fiinţele terestre și care este în același timp și foarte corozivă. Pro- 
babil că această cauză, la care se asociază presiunile de 90—100 
de atmosfere și temperaturile ridicate, a făcut ca aparatele sovie- 

tice ajunse la suprafața planetei să nu reziste mai mult de 50 de 
minute, după care au încetat să mai funcţioneze. 

Stratul de nori ce învelește suprafaţa planetei Venus este foarte 
compact pînă Ja înălțimi de 30—40 km, formațiunile noroase aflîn- 
du-se într-o mișcare rapidă, în formă de vîrtejuri, viteza lor cres- 
cînd foarte repede o dată cu înălțimea. Astfel, la altitudinea de 
20—40 km ajung la 100 km /oră, iar la înălțimi mai mari, de 50— 
54 km, se transformă în adevărate uragane, de 360—500 km/ 
oră, viteze neîntilnite în atmosfera terestră. Uneori, culoarea albă 
strălucitoare a norilor venusieni este punctată de pete și dungi 
gălbui şi cenușii, care s-ar putea datora urmelor de vapori de 
cloruri ferice și antrenării chiar a unor particule de materiale solide 
de pe suprafaţa solului. 

Fenomenele observate în atmosfera venusiană, cît și primele 
imagini luate de sondele interplanetare direct de la suprafața ei 
ne arată că Venus este o planetă tînără, că atmosfera la suprafața 
astrului este foarte clară, iar relativa netezime a solului (de altfel, 
destul de accidentat, dar fără proeminențe) se datorește, probabil, 
elasticității scoarței, activității vulcanice, ca și condiţiilor de pre- 
siuni și temperaturi foarte ridicate, specifice solului venusian. 

Dar dacă, formal, aceste date infirmă prezenţa. vieţii pe Venus, 
să nu uităm că și pe Pămînt s-au găsit microorganisme care trăiesc 
pînă și în izvoarele ce clocotesc sau în medii intens acide (acid 
sulfuric la +80*C), că nici marile gropi oceanice, în ciuda presiu- 
nilor gigantice, nu sînt lipsite de vietăţi. 

Anul 1979 a fost numit pe drept cuvînt de astronomi și de 
cosmobiologi anul „jupiterian“, deoarece minuscula navă auto- 
mată Voyager-1, trecînd la o distanță de 300 de mii de kilometri. 
de planeta. Jupiter și făcînd un adevărat „slalom“ printre câțiva 
din sateliții acesteia, a adus în fața ochilor uimiţi ai pămîntenilor 
imagini fantastice ale celui mai mare reprezentant al familiei 
noastre planetare, cîntărind de două ori mai mult decît toate 
celelalte planete la un loc, înconjurat de formidabile centuri de 
radiație, veșnic acoperit de un strat de nori agitati de furtuni cum- 
plite, centrul unei imitații de sistem solar în miniatură. 

Imaginile color transmise de Voyager-7 veneau să confirme 
și uneori să infirme calculul astronomic și forța de pătrundere a 
telescoapelor terestre și chiar unele date mai incerte captate de 
sondele spaţiale Proneer-70 și 77. 

Văzut prin telescop, gigantul Jupiter are un aspect caracte- 
ristic. Turtit Ja poli (diametrul ecuatorial este de 160 972,4 km 
iar cel polar de 150—160,4 km), prezintă o culoare roșietică stră- 

lucitoare (al doilea ca strălucire după Venus pe bolta cerească) 
și anumite formaţii caracteristice, constind din inele paralele de 
nori. În august 1879, astronomul german Wilhelm Tempel a des- 
coperit una din cele mai tulburătoare particularități ale planetei: 
o imensă „pată“ roșie situată la circa 20° de ecuator, lungă de circa 
55 000 km și lată de aproximativ 14 000 km, care apare și dispare 
subit, schimbîndu-și adeseori coloraţia și forma. S-au emis mai 
multe ipoteze privind această pată: că ar fi produsă de căderea 
unei planetoide (Herschel) sau un semn al nașterii unui nou satelit 
(Mayer). De asemenea, s-au realizat două modele ale planetei 
diametral opuse: al lui Wildt — după care Jupiter ar fi constituit 
mai mult din gheață — și al lui Ramsey, care presupunea că pla- 
neta e formată în special din hidrogen presat. 

Jupiter, care imită într-un fel Soarele, are 12 sateliți, dintre 
care 4 galileeni (Io, Europa, Ganymede, Callisto). Primii au fost 
descoperiți de Galileu în 1610, ultimul, al doisprezecelea, de Nichol- 
son la 29 septembrie 1951. 

Fotografiile trimise de Vovager-7, fără a elucida problemele, 
au adus date senzaţionale în legătură cu această planetă. 

În spatele atmosferei gazoase s-au descoperit forme de relief 
de tipul munţilor, vulcanilor sau canioanelor terestre. Pata roșie, 
care și-a schimbat mult culoarea de la vizita lui Pioneer, devenind 
catenie, pare a fi un uriaș centru de uragan prin care se scurge 
materia topită din interior. Lava incandescentă intrînd în com- 
binație chimică cu atmosfera jupiteriană probabil își schimbă colo- 
rația. Contrar celor presupuse, Jupiter e înconjurat de un inel 
subțire (grosimea maximă 30 km), compus din fragmente de mări- 
mea unui bolovan, provenite fie direct de pe suprafaţa planetei, 
fie din dezintegrarea unui astru natural. 

Cele mai spectaculoase revelații le-au adus însă sateliții lui 
Jupiter, și în special Callisto, Europa, Ganymede și Io. Callisto 
are Suprafața presărată de cratere provenite probabil dintr-un 
bombardament meteoric. Munţii lipsesc de pe această suprafață 
accidentată; în schimb este vizibilă o formă nemaiîntilnită în 
întregul sistem solar — un uriaș bazin circular neted, înconjurat 
de proeminențe concentrice care arată ca un val înghețat. Sub 
calotele de gheaţă ale satelitului Europa, cercetătorii N.A.S.A. 
presupun că ar exista forme de viață primitivă, comparabile cu 
cele aflate sub gheţurile polare terestre. Cercetătorii americani, 
interpretînd, în 1983, unele imagini, susțin că Europa ar avea un 
strat de gheaţă gros de circa 5 km ce acoperă un ocean polar adînc 
de 50 km. Oceanul s-ar menţine lichid datorită radioactivitătii 

degajate de rocile din mantaua planetei, cît și căldurii provenite 
din maree și radiaţia solară, ceea ce ar constitui condiţii favorabile 
menținerii unor forme de viață primitivă. 

Ganymede, compus cel puţin pe jumătate din apă şi gheaţă, 
are o suprafață brăzdată de fracturi şi șanțuri, probabil veșnic 
agitată de cutremure. 

Marea surpriză a fost Io, de un intens roșu-portocaliu. Supra- 
faţa ei, plină de platouri, cîmpii, dealuri, munți, fracturi ale scoar- 
tei și canioane, a oferit o imagine uluitoare înregistrată pe peliculă 
de la peste 700 de milioane de kilometri: un vulcan care aruncă 
Ja înălțimi de 500 km jeturi de lavă, fum și bolovani, adunate în 
imense umbrele de materie, evoluînd cu viteze de peste 3 000 km 
pe oră. Aparatele de pe Vowyager-7 au mai înregistrat 6—7 erupții 
vulcanice. 

Procesele care se petrec pe unele zone ale planetei Jupiter și 
pe suprafața satelitului lo evocă fenomenele ce s-au produs acum 
2—3 miliarde de ani pe suprafaţa. Terrei. N-ar fi exclus ca, în con- 
diţiile unei atmosfere bogate în amoniac și metan, unei litosfere 
din care nu lipsește apa, a unor temperaturi rnai puțin scăzute 
dar și mai puţin ridicate decît s-a presupus teoretic, să existe anu- 
mite forme de viaţă. Deși exobiologii nu s-au pronunţat încă asupra 
posibilității biogenezei jupiteriene (exceptîndu-l pe Carl Sagan, 
care a dedus-o înainte de trimiterea sondelor spaţiale), considerăm 
că planeta Jupiter poate fi așezată, alături de Marte și Venus, 
lîngă planetele sisternului solar unde ar putea exista anumite tipuri 
de organisme. 

La începutul lunii septembrie 1979, stația automată inter- 
planetară Pioneer-17 (lansată spre Jupiter în luna aprilie 1973) 
a transmis date interesante despre planeta cu inel, Saturn, și 
despre satelitul Titan, cu diametrul de 5 800 km, care evoluează 
într-un inel de hidrogen, la o distanţă de cca. 1 200 000 km de 
Saturn și care se pare că îndeplinește o sumă de condiţii favorabile 

găzduirii unor forme de vi iață. În fotografiile transmise de sonda 
spaţială, Titan apare ca o fascinantă lume gălbuie ce ar putea 
cuprinde continente din pucioasă și gudroane, înconjurată de 
oceane formate din metan lichid, sub o atmosferă relativ călduță, 
plină de amoniac, hidrocarburi, lanţuri de metilamine, continuu 
alimentate prin fotoliza metanului și amoniacului, ca un fel de 
„etect de seră“ similar celui ce are loc pe planeta Venus. Deoarece 
densitatea. materiei din care e alcătuit acest astru este relativ 
redusă, oamenii de știință înclină să creadă că Titan ar fi format 
dintr-un conglomerat de materie provenind din nebuloasa. primi- 

tivă şi că ar avea un nucleu format din roci cu conținut bogat în 
fier, înconjurat de un fel de magmă din amoniac și apă, toată 
planeta. fiind acoperită de o crustă din metan, gheață, gudron, 
sulf etc. Atmosfera sa are un spectru cu o puternică absorbție 
a metanului, cu o presiune de 4 ori mai mare decît pe Marte, emi- 
sia acestei atmosfere evidențiind prezența unci stratosfere stră- 
lucitoare şi calde. Fiziciunul D. Hunten a emis ipoteza că în atmo- 
sfera lui Titan ar trebui să fie și hidrogen, provenind de la amoniacul 
supus acțunii radiaţiilor solare. Dacă la aceasta se adaugă și des- 
coperirea. cețurilor de metan polimerizat, precum și a unor intere- 
sanți nori stratosferici strălucitori, atunci există și mai multe 
argumente în sprijinul ideii că pe Titan ar exista condiții favorabile 
existenței unor forme primitive de viață. 

Desigur că toate aceste dovezi, raportate în multe cazuri la 
exemple terestre, nu pot fi satisfăcătoare și nu sînt capabile să 
dea. o imagine clară a diversității și specificității formelor de viață 
din Univers. Nu vom reuși să obţinem date concludente decît 
după ce se vor crea condiţii pentru zborurile inierplanetare de 
lungă durată și pentru cercetări minuţioase pe suprafața planetelor 
accesibile. 

Cert este însă că există viață în Cosmos și că nu e atît de de- 
parte timpul cînd probele culese de astronauți vor confirma uni- 
tatea, legilor de dezvoltare a materiei vii în Univers. 


2 
LIMITELE LUMII VII 


ARGUMENT 


În acest capitol vor fi prezentate pragurile limită de conserva- 
torism și imobilitale ecologi.ă, de altitudine, de adincime, de uscă- 
ciune, presiune, temperatură, radiatii şi compoziție chimică, unde se 
opresc puterea de adaptare şi capacitatea de supraviețuire a orga- 
mismelov vegetale şi animale. 

Se știe că procesele metabolice ale celulei vii nu pot depişi unii 
Parametri critici. Astfel, s-a stabilit convențional că organismele 
obișnuite (mezofile) în stare de activitate (nu luăm în discutie for- 
mele închistate, extrem de rezistente, cum ar fi sporii), pot supra- 
vejui la temperaturi între —50C şi +50C, la o salimtate de 50 g 
la kilogramul de sol sau la litrul de apă, la altitudinea de 3—4 000 m 
și adîncimi oceanice de 5—6 000 m, la o cantitate de radiație egală 
cu 500 rad., la o secetă exprimată prin precipitații sub 300 mm 
anual şi o evaporape potențială de maximum 1800 mm. 

Și totuşi, viața înfruntă şi aceste praguri critice. O întîlnim în 
tundre înghelate la —70°C, în ape termale de +-80°C, pe platouri 
aride, la înălțimi de 5—6 000 m, în apele Mării Moarte, unde sali- 
nitatea depăşeşte 300 gj|l, pe fundul abisalelor gropi ale Oceanului 
Pacific, care întrec 11 km, în grote subpământene, lipsite de contact 
cu lumea dinafară, pe polhgounele de experimentare a armelor ato- 
mice, unde radiatiile depi şesc cu mult dozele mortale. 

Acest lucru n-ar fi fost cu putinţă fură adaptări adecvate la aceste 
condiții exceprionale de wață. Printr-un îndelungat proces, orga- 
nismul unor viețuitoare — probabil retinute prin seleche naturală — 
au câpătai noi caractere adaptative, ceea ce le-a permis să supra- 
viețuiască în medii ostile, în care alte specii apropiate taxonomic 


s-ar stinge degrabă. „Antigelul“ cu care sînt înzestrați unii peşti 


polari, reducerea aproape la limita zero a fotosintezei și deci a creș- 
terii unor plante la mare îndlțime, c:clul de dezvoltare prelungin- 
du-se în acest caz la 200—300 de ani, transformarea trunchiului 

vegetal în rezervoare capabile să stringă 100 000 1 a på, faniasticele 
mecanisme biologice de reglare a presiunii osmotice, vedăcini care 


forează în căutarea pânzei freatice la 40—50 m adincime, uimitoare 
Jaruri și „monograme“ luminoase pentru străpungerea întumericu- 


lui abisal şi recunoașterea indivizilor din aceeași specie, încetinirea 
ceasornicului biologic, înzestrarea cu substanţe de protecție antira- 
diante — iată doar cîteva din spectaculoasele forme de adaptare la 
condițiile-limită de viaţă. 

Paralel cu înfăţişarea acestei bogate game de mijloace conser- 
vative, capitolul va cuprinde portretele cîtorva din speciile vegetale 
și animale care au rezolvat în mod ingenios şi exemplar marile necu- 
noscute puse de unele condiții extreme ale existenței. 


I, 
ÎN ADÎNCURILE PĂMÎNTULUI 


1. MIRABILA LUME A PEŞTERILOR 


Peşterile ne duc cu imaginația în lumi de basm. Sălile spațioase, 
adevărate muzee pentru formele de cristalizare a carbonatului 
de calciu, pot fi încărcate cu formaţii de montmilch, a căror albeață 
contrastează uneori puternic cu alți pereţi de un roșu sîngeriu. 
Alteori, galeriile sînt îmbrăcate cu clausterite, imenși ciorchini 
de piatră cu boabe mari și străvezii de chihlimbar, sau în crista- 
lite, uriașe ghirlande de piroane transparente și de candelabre 
ghintuite cu monocristale. Formaţiile perlate, tufele ca de măr- 
gean ale coralitelor, minunate anthodite, formaţii aciculare de 
ghips cu structură fibroasă, scăldate în luminile pilpiitoare ale 
lămpilor, te fac să te simţi în legendara lume a grotei lui Aladin, 
pe tărimurile fermecate ale trolilor sau în fabuloasele ascunzișuri 
cu nestemate ale Golcundei. 

Din timpuri imemoriale, peșterile au atras atenţie omului. 
Locuri de adăpost în perioada glaciațiunilor, ele au devenit altare 
de artă, pereţii lor prefăcîndu-se în uriașe fresce ce au dezvăluit 
ochilor uimiţi ai primilor speologi arta perfectă, de un tulburător 
realism, a omului primitiv. Zeci de peşteri au devenit muzee natu- 
rale, celebre în toată lumea. Ar fi de ajuns să amintim peștera de la 
Altamira, din Spania, peștera Niaux, pictată cu 12 000 de ani 
în urmă, în perioada finală a paleoliticului, numită Magdalenian, 
sau peștera Rouffignac, care a stîrnit în 1956 celebrul război al 
„mamuților“. 

Astăzi sînt descoperite și cartate zeci de mii de peșteri în dife- 
rite puncte ale mapamondului. 

Cea mai impozantă străpungere spre adîncul pămîntului o 
reprezintă Gouffre Pierre Saint-Martin din Pirinei, peșteră al 
cărei sistem vertical atinge profunzimea de 1 328 m. Alte două 
peșteri din Franța depășesc profunzimea de 1 100 m. 

eae. 


Cel mai adînc puț (aven) cunoscut pînă la ora actuală este 
Sotano del Barro, descoperit în 1972 în Statul Queretaro din Mexic, 
în mijlocul unei păduri tropicale. Gura are 420 m lungime şi 120 m 
lăţime, iar verticala măsoară 410 m. În ciuda acestei fantastice 
adincimi, fundul este scăldat de lumina ce pătrunde pe gura gigan- 
tică, în fundul căreia... cresc copaci. 

În ce priveşte altitudinea unde sînt plasate peșterile, recentele 

xpediţii în Asia și munții Anzi au dezvăluit ultimele recorduri de 
înălțime: peştera din Rakiot Peak (Kaşmir) la 6 600 m, peştera 
de la Cupteswary (Nepal), la 5 440 m, Cueva de Chacaltaya (Boli- 
via), la 5 400 m și Cueva de Saco (Peru), la 4 800 m. 

Cea mai mare sală subterană, este sala a II-a a peșterii Torca 
del Carlista din Spania, cu lungimea de 500 m, lățimea de 230 m 
şi înălțimea de 125 m. Cascada cea mai înaltă (103 m) a fost găsită 
în avenul Henne Morte din Franţa, iar cel mai mare ghețar sub- 
teran e deţinut de peștera Eisrieswelt din Austria, unde, din cei 
42 km, 6 km sînt ocupați de gheaţă. 

În ţara. noastră erau cunoscute pînă în 1980 circa 1 114 peșteri, 
din care 982 săpate în roci calcaroase (calcare jurasic-cretacice și 
triasice) şi restul în gips ori sare. Peșterile noastre sînt situate la 
diferite niveluri de altitudine, cu frecvență mai mare în cel mij- 
lociu: 27%, sub 500 m, 47%, între 500—1 000 m şi 26%, peste 
1 000 m. Pe mari unităţi geografice, repartizarea lor este urmă- 
toarea: Carpaţii Orientali — 204; Carpaţii Meridionali — 324; 
Carpaţii Occidentali — 525 (Munţii Banatului — 128; Munţii 
Poiana Ruscă — 19; Munţii Apuseni — 378); Dobrogea — 61. 

Cea mai veche menţiune a unei peșteri din Carpaţii Româ- 
nesti datează din Antichitate și se datorește lui Strabon care, 
descriind viaţa tracilor, vorbeşte de o peșteră în muntele Kogae- 
non, în care s-ar fi retras marele Zamolxes. 

Cea mai lungă peşteră de Ja noi este Peştera Vîntului din Munţii 
Pădurea Craiului; ea are o desfășurare de 26,6 km. Cea mai adîncă 
peșteră din România este Peştera Tăușoare din Munţii Rodnei, 
care atinge 425 m, iar cea mai „înaltă“, peștera din Bucșoiul (Munţii 
Retezat), situată la 2 136 m altitudine. 


2. DRAGONUL... PRIMA FIINŢĂ ȚÎŞNITĂ 
DIN ADÎNCUL PĂMÎNTULUI 


Într-o lucrare publicată în 1689, Johann Weichard von Val- 
vasor amintește că, într-o zi, dirigintele de poștă din Ober-Laibach 

(în prezent localitatea iugoslavă Vrhnika, la 10 km de Ljubljana) 
pescuia păstrăvi la gura izvorului Lintvern. Acest izvor carstic 
prezenta o particularitate interesantă: erupea. neregulat, în funcție 
de cantitatea de precipitații atmosferice, intervalul dintre două 
erupții variind de la cîteva ore la, 20 de zile. Acestui fenomen i se 
dădea pe atunci o explicație fantastică. „Sub pămînt — scria 
Weichard —, nu departe de gura izvorului, trăiește un dragon; 
cind acesta se mișcă, apa din lacul în care el se scaldă iese la exte? 
rior, ceea ce corespunde cu intermitenta izvorului.“ Dorind să lăr- 
gească locul de pescuit, dirigintele poștei a spart o porțiune din 
stîncă; s-a produs o scădere bruscă a nivelului apei din interiorul 
stîncii și o erupție violentă scoate la suprafață un „pui de dragon“. 
Cronica amintește că acesta avea „lungimea unei palme și forma 
unui șarpe“. La început, a fost numit olm sau proteu; în 1768, 
naturalistul italian Laurenti îl denumește științific Proteus angui- 
nus. Era primul reprezentant al faunei cavernicole intrat în aten- 
ţia naturaliștilor. 

Circa. 60 de ani după aceea, mai exact în 1831, în peștera. Pos- 
tojna — cea mai mare din Iugoslavia, unde trăiește și Proteus 
— Luka Ce& a colectat de pe pereții cu stalagmite cîteva coleoptere 
oarbe, lungi de 6—7 mm și cu aspect de furnică. Naturalistul Fer- 
nand Schmidt a determinat această insectă ciudată, dîndu-i, în 
1832, numele de Leptlodirus hohenwarti. 

Aceste senzaţionale descoperiri deschid gustul pentru cerce- 
tarca peșterilor și a formelor de viață adăpostite în ele. Ia naștere, 
peste cîteva decenii, biospeologia, la a cărei constituire și consa- 
crare mondială savantul român Emil Racoviţă a adus o contri- 
buție fundamentală. 


3. ÎNFĂȚIŞĂRILE MEDIULUI SUBTERAN 


În cunoscutul său Eseu asupra problemelor biospeologice, Emil 
Racoviță a deosebit următoarele componente ale acestui mediu- 
limită al litosferei: peșteri, fante, microcaverne, cavități artifi- 
ciale, endogen (locul de întîlnire între zona subterană și sol, pe 
unde pătrund viețuitoarele în adîncimile Terrei). Cu adevărat, la 
marginea vieții se găsesc peșterile şi fantele profunde, prezentînd 
anumite condiții specifice de mediu care modifică adecvat orga- 
nismul ființelor cavernicole. 

O primă condiţie o reprezintă obscuvilalea, lipsa totală de lumi- 
ră. Faptul că sinteza clorofiliană nu poate avea. loc în mediul sub- 
teran face ca problema nutriției animalelor, în lipsa plantelor verzi, 
să prezinte unele particularități. De asemenea, neexistînd o sti- 
mulare luminoasă, ritmurile nictemerale, fotoperiodismul, rit- 
murile sezoniere, care joacă un rol atît de însemnat în viaţa de la 
suprafața pămîntului, în subteran sînt practic abolite. 

Temperatura peșterilor — cu unele variații individuale m i 
pectă gradația geotermică (creşterea, constantă cu adincimea, e 
I*C pentru 33 m). Afară de rețelele subterane de 77 termic no mal, 
există și peșteri în avene, aparținînd tipului termic invers. E vorba 
de peşterile descendente, sau avenele închise la bază ȘI cu deschi- 
deri largi, unde, depunîndu-se zăpadă sau existind ghețari fosili, 
temperatura scade o dată cu adîncimea. lemperatura apel i 
peșteri în raport cu temperatura aerului din aceleași lacuri atinge, 
în general, valori negative, mergînd pînă la —1°C. l 

Datorită descompunerii carbonatului de calciu, aerul din me- 
diile subterane este bogat în dioxid de carbon, care depăşeşte uneori 
un procent de 10%, fapt ce influențează, fără îndoială, metabolis- 
mul fiintelor cavernicole. STS 

În ce priveşte apa din subteran, ea are trei caracteristici: l 

a) debit variabil (acumulări masive după ploi abundente, apoi 
scăderi ale nivelului, mergînd pînă la secarea completă a apei 
subterane din fante și bazine); tei 

b) chimism bipolar (e acidă, cînd spală calcarul, și alcalină, 
atunci cînd transportă bicarbonatul de calciu); 

c) conţinut redus de materii organice. | | 

În urma unor minuțioase cercetări, se știe, de pildă, că, pentru 
viețuire, animalele cavernicole nu pot suporta un frig sub 0° și o 
temperatură mai mare de 25*—29C. Curenţii din peşterile net 
(mai ales de tip tunel), uscînd aerul, periclitează viața animalelor. 
Dioxidul de carbon favorizează viața cavernicolă ; insectele trog- 
lobionte se dezvoltă foarte bine într-o atmosferă cu 8%- 15% 
CO,. Biospeologul N. Leleup menționează că, în general, Sania 
biotopurilor în care se găsesc colevptere oarbe și depiementate 
conține o mare cantitate de CO. Umiditatea joacă un rol decisiv 
pentru viața din peșteri, deoarece animalele de aici sînt stenhi- 
grobii, adică nu pot trăi decît într-o atmosferă foarte bogată în 
umiditate. 

4. ECOSISTEME CAVERNICOLE ŞI POPULAŢIILE LOR 


În mediul cavernicol, „condiţiile de viață diferă de la intrare 

ȘI pînă la adîncimile ei, existînd o gamă de condiţii ecologice 
gsp ie > ca Pi N ii . -ps > À 
diferite care dau naştere unor ecosisteme specifice“, astfel siste- 
matizate de V. Decu: 

a) asociația parietală, formată din animalele ce populează 
pereții și tavanele calcaroase sau galeriile peșterilor; 

_ b) asociația solurilor de la intrare sau de umplutură, unde 
pătrund resturi vegetale sau animale, creînd un fond de humus 
foarte bogat; 

c) asociația Planșeelor zonelor obscure, situată în zonele umede 
ale peșterii, unde există și materie organică adusă de apele de la 
exterior sau de infiltrare; 

„_4) asociația solurilor substalagmitice, care nu pătrunde în inte- 
riorul peșterilor; 

ce) asociaţia fantelor alcătuieşte domeniul extracavernicol, acea 
rețea de fisuri și de ape ce înconjoară grota și unde multe ființe 
iși petrec stadiul larvar; 

, J) asociația de guano, în peșterile cu lilieci, care formează un 
biotop special, compus dintr-un număr de specii, dar cu indivizi 
ioarte numeroși, ce își duc viața în stratul de 3—6 cm de Ja supra- 
fața acestui sol organic. 

La rîndul lor, animalele care trăiesc în peşteri se împart în șase 
categorii (după V. Decu): 

a) troglobiile, specii care trăiesc numai în peşteri. Ele sînt cele 
mai bine adaptate acestui mediu, fiind cele mai vechi, adevărate 

Speo ist ze aa pe CSES ; 
„fosilele-vii“, şi prezintă cele mai caracteristice trăsături regresiv- 
biologice: depigmentare, lipsa de ochi, lipsa de aripi, cresterea 
exagerată a apendicelor, falsa fizogastrie abdominală: 

b) troglofilele, specii care viețuiesc și se reproduc adesea în 

peșteri, dar trăiesc şi la suprafață, specializate ecologic, dar nea- 
daptate morfologic, adică neprezentînd caractere de evoluție 
regresivă ca troglobiile; 
PA: ) subiroglofilele sînt specii care pătrund în peşteri în una din 
fazele ciclului lor biologic, pentru diapauză, a'cătuind dominanta 
asociației parietale. Ele nu se hrănesc aici. Pătrund vara sau iarna 
în peșteri și se plasează în acele zone preferenţiale unde există 
vara, un curent slab, umed și rece (speciile cr7ofile) și iarna unul 
relativ umed și cald (specii termofile) ; 

d) trogloxenele sînt forme ajunse accidental în peșteri; 

e) parazitele sînt legate de o gazdă, caracterele lor morfologice 
nedepinzînd de factorii mediului lor ambiant, ci de modul de 
viață; 

f) guanofilele sînt atrase în peșteri de hrana formată mai ales 
de dejecţiile liliecilor şi, în genera], se adaptează morfologic mediului. 

Din toate aceste categorii ne vom opri mai îndelung asupra 
troglobiilor, animale specifice acestui mediu, ca și a altor repre- 
zantanţi ai regnului animal care, fără a fi legați organic de peșteri, 
s-au adaptat acestui mediu. 


5. PARTICULARITĂȚILE TROGLOBIONTELOR, 


Viața în peșteri a imprimat locuitorilor cavernicoli anumite 
caractere adaptative ce le deosebesc de restul animalelor. 

Lipsa. de lumină a provocat depigmentarea constantă a tro- 
globiilor. Pielea vertebratelor are o culoare permanent roză (din 
cauza circulației sangvine) sau cenușie. Unele artropode sînt în 
întregime transparente, altele albe și opace, deoarece tegumentul 
lor este impregnat cu săruri de calciu. 

Se știe că nuanţa întunecată se datorește pigmenţilor mela- 
nici, produși de excreţia acumulată de tegumentul animalelor. 
În mod normal, pigmenții de excreţie nu se formează decît pornind 
de la o anumită valoare a metabolismului, adică deasupra unui 
anumit prag fiziologic. În cazul animalelor cavernicole, metabo- 
lismul scăzut nu permite formarea pigmenților melanici și corpul 
lor rămîne pal. 

O altă caracteristică a ciudatelor ființe subpămîntene este 
anoftalmia. Majoritatea animalelor troglobii, acvatice sau terestre, 
sînt lipsite de ochi. Regresiunea anatomică a organului vizual 
afectează şi centrii nervoși ai vederii, astfel că regresiunea este 
definitivă. La aceste fiinţe se instalează un paralelism perfect între 
anoftalmie și viața în obscuritate permanentă. Nu există însă o 
incompatibilitate iremediabilă între anoftalmie și fotosensibilitate, 
Se ştie că sensibilitatea la lumină este o proprietate fundamentală 
şi generală a materiei vii, a protoplasmei. Observațiile arată că 
atunci cînd se luminează, la un animal troglobiont apare fenomenul 
de fotokineză, adică de reacție fotomotrice în faţa luminii. Ani- 
malul fuge în acest caz, deci manifestă fotopatie. 

Mai puțin caracteristică pentru adaptarea la mediul caver- 
nicol este forma generală a corpului animalelor subterane. La un 
număr din acestea constatăm un facies cavernicol, tradus prin- 

tr-un corp mai gracil, cu apendice mult alungite, trăsătură con- 
vergentă la grupe deosebite de animale interstițiale (protozoare 
viermi, crustacee). Această caracteristică nu pare însă a fi gene- 
rală. În schimb, fenomenul care este comun tuturor fiintelor 
cavernicole este rata redusă a metabolismului lor. Încă de la 
începutul secolului, s-a constatat că animalele cavernicole au 
nevoie de cantități mici de oxigen, cu mult mai mici decît acelea 
din zona epigee a peșterilor. S-a constatat, de asemenea, că spe- 
ciile troglobionte se deplasează de 2—3 ori mai lent și de 3—4 ori 
mai puțin decît speciile de suprafață. Pînă și nutriția troglobion- 
telor explică coeficientul scăzut al metabolismului. Totuși, în 
peşteri, cu tot caracterul neprielnic al mediului, hrana nu lipseşte 
Apa de infiltrație antrenează de la exterior, prin fisuri și sol 
amestecat cu tot felul de materii organice microscopice moarte 
sau vii (plente și animale), în special în perioadele de ploi. O micro- 
floră bogată a fost pusă în evidenţă și în compoziția montmilch-ului 
(stare criptocristalină, coloidală, a carbonatului de calciu, carac- 
teristică peștilor). O altă resursă alimentară importantă o repre- 
zintă guano-ul de lilieci și dejecţiile păsărilor cavernicole (Stea- 
tornis, Collocalia). Aeroplanctonul (format din tot felul de micro- 
organisme introduse de la exterior de curenții de aer) poate în 
unele cazuri, să servească drept hrană. Să nu uităm limoral 
argilos, care constituie pentru aceste fiinte un pretios aliment 
Nu numai Proteus-ul, dar și nenumărate copepode izopode, 
amfipode, peşti sînt consumatori de mîl. Cercetările biospeologului 
A.M. Gounot, din 1967, au pus în evidență faptul că monui 
subteran e populat de o mulțime de bacterii (10 milioane — 250 
de milioane într-un gram), deci e un adevărat mediu viu. Ființele 
cavernicole sînt în general modeste. Hrana mai monotonă și mult 
mai puțin abundentă ca la suprafață menţine totuși la limite 
compatibile cu viața metabolismul faunei troglobii. Sărăcia rela- 
tivă, cantitativă și calitativă, a hranei din subteran este strîns 
legată de o altă caracteristică a fiziologici animalelor troglobionte, 
ȘI anume încetinirea ciclului lor vital și a activității lor de repro- 
ducere, i 

„Se constată, de pildă, că speciile troglobionte au o fază em- 
brionară mai lungă (4—5 ani), la insecte (coleoptere), stadiile 
larvare, care la suprafață sînt de obicei 4, în interior se reduc la 
trei, iar la formele extrem de specializate la una singură. Această 
viață derulată cu încetinitorul este caracteristică mediului caver- 
nicol. Fiind în afara pericolului luptei pentru existenţa de la su- 
prafața pămîntului, speciile cavernicole se reproduc mai greu şi 

au o fecunditate mult mai redusă. Ce diferență este între răcu- 
șorul Niphargus vre. care depune în apele subterane 60 de ouă 
pe an și gîndacul de Colorado (Leptinotarsa decemlineata), a 
cărui femelă depune trei ponte anual de circa. 700 de ouă, putind 
să asigure circa 60 de miliarde de urmași în decursul unui an! 

Biospeologul francez A. Bandel, în cunoscuta. sa lucrare 
La biologie des animaux cavernicoles (Paris, 1964), preciza că 
speciile troglobionte sînt forme relicve, total dispărute de mi- 
lioane de ani de la suprafaţa pămîntului, linii degenerate, fragile, 
incapabile să mai suporte condiţiile variabile de la exterior. La 
fel ca şi marile adîncimi oceanice, peșterile reprezintă refugii, 
în care speciile vechi au găsit singurul context ecologic ce cores- 
punde slabelor lor capacităţi vitale, un fel de „aziluri de bătrîni“ 
unde duc o viaţă modestă, discretă și liniştită de pensionari. La 
adăpost de stresuri și de șocurile vieții active, evoluția. speciali- 
zatoare şi potenţialul lor biologic redus (ca rezultat al acestei 
evoluţii) le interzic, sub amenințarea. cu moartea, de a mai reveni 
la suprafaţa pămîntului. Peșterile servesc acestor fosile-vii drept 
refugii, înainte de a le fi morminte. 


I 
a) SPEOFAUNA ACVATICĂ 


Ne vom feri să pomenim aici speciile ubicviste, întilnite pre- 
tutindeni — deci și în peșteri — și antrenate în adîncuri de apele 
de la suprafaţă. Ne vom mărgini doar la cîteva specii cu domiciliu 
„stabil“ în apele subterane (rîuri, limonuri, spații interstițiale), 


incapabile, din cauza adaptărilor ireversibile, să-şi părăsească 
mediul de viaţă. 


6. VIERMII APELOR DIN ADÎNC 


Să ne oprim puțin asupra planariilor fosile de apă dulce aparți- 
nînd familiilor: Dendrocoelidae (Europa, America de Nord); 
Keniidae (America de Nord); Planariidae (Europa, America de 
Nord, Japonia). «Planariile cavernicole, atingînd uneori 25 mm 
lungime, sînt viermi foarte plaţi, rubanaţi (în formă de panglică), 
cu corpul mai mult sau mai puţin lat. Complet albe, majoritatea 
fără ochi, ele aderă de pietrele de pe fundul apei, pe care alunecă 
încet. Se deplasează graţie cililor microscopici care le acoperă 

nae MAR pe tc mea paote m en 
5 l gestiv, ž s ură internă este 
ioarte complicată, se află tot pe fața ventrală, la mijlocul cor- 
pului. Porțiunea inițială a tubului digestiv, alcătuind faringele 
poate fi devaginată și proiectată asupra prăzilor cu care se hrănesc 
acești viermi carnivori. Planariile secretă un mucus cu care în- 
globează. prada, imobilizînd-o parțial.» (V. Decu, R. Ginet: 
Lumea subterană, p. 95) 

Dintre viermii inelați, policheți, două specii tipic cavernicole 
au atras atenția biospeologilor: una liberă (erantă), alta seden- 
tară, ducîndu-și viața în interiorul unor tuburi pe care și le secretă 
singură. 

_Troglochaetus beranecki este un polichet liber, minuscul 
(0,5—1 mm), cu un corp vermiform format din cîteva inele (meta- 
mere) înzestrate cu cheți. Un caracter tipic cavernicol este neo- 
tenia lor, adică acea capacitate de a se reproduce foarte de tim- 
puriu, cînd corpul lor mai prezintă încă unele caractere larvare. 
Se pare că Troglochaeius, ca și unele genuri de nematode desmos- 
colecide ( Desmoscolex, Halaimus, Thalassolaimus), sînt specii 
relicve a marilor terțiare, pătrunzînd direct în mediul hipogeu 
interstițial, unde au rămas prizoniere. 

u Marifugia cavatica, descoperită de Karl Absolon în peştera 

onor Crnulja din Herțegovina, este un polichet sedentar, de 
asemenea o specie relicvă a mărilor străvechi. Fiecare individ își 
fabrică un mic tub de calciu pe care îl fixează de substrat şi de 
căsuțele vecine. „Miliarde de astfel de tuburi — scria K. Absolon 
— Se ingrămădesc pe zeci de metri pătraţi, formînd pe pereții 
A n un înveliș încrustant, gros uneori şi de o jumătate de 
metru.“ 


Se semnalează și o lipitoare cavernicolă. E vorba de Her- 
Bobdella (Dina) absoloni, specie relicvă din Pleistocen, oarbă și 
cu corpul depigmentat, care populează unele peșteri din Iugoslavia 


S Sa y Ape ENS = x 
7. CÎȚIVA RACUŞORI CELEBRI 
Alături de insecte, răcușorii sînt poate cele mai răspîndite 
ființe din peșteri. Ne-ar trebui zeci de pagini să-i prezentăm pe 
toți, așa că ne vom opri doar asupra unor troglobii de un mare 


interes științific. 

Printre cei mai vechi sînt Sincaridele, crustacee mici (1 mm), 
cu corp alungit, vermifora:, lipsit de carapace, oarbe și depig- 
mentate, supraviețuitori ai apelor dulci din carboniferul superior. 

De o meritată celebritate se bucură un răcușor isopod, T yphlo- 
cirolana moraguesi, imortalizat de Emil Racoviţă în Eseu asupra 
problemelor biospeologice. Acest răcușor a fost punctul de plecare 
al celebrului studiu ce stă la temelia biospeologiei moderne, deoa- 
rece el a sugerat marelui savant român, prin asemănările cu 
rudele sale marine, problemele pe care le ridicau căile și formele 
adaptării unor animale de suprafață la mediul cavernicol. 

Gloria de a fi animalul din apele subterane cu cea mai bine 
studiată biografie revine unui alt răcușor, gamarida Niphargus, 
cu numeroase specii endemice cuprinse între dimensiuni de 5 mm 
şi 5 cm, care dau multă bătaie de cap taxonomiștilor. Se pare că 
Niphargus ar fi colonizat apele subterane în timpul regresiunii 
marine terțiare, populind întîi mediul psamic litoral, apoi refu- 
giindu-se în apele carsturilor care jalonau coasta mărilor în acel 
timp. „Astfel, în Franța, staţiunile actuale cu N. virei urmăresc 
coasta mării din vindobonianul terțiar.“ (R. Ginet) 


8. ȘI CÎŢIVA PEŞTI... 


E drept că unii peşti din apele dulci de suprafață, ca Phoxinus, 
Gobius şi Noemacheilus, se aventurează și în apele subterane. 
Staţionarea prelungită în întuneric duce la o decolorare parțială 
a tegumentului, dar e îndeajuns ca peștele să revină în apele de 
suprafaţă, deci la lumină, pentru ca să-și recapete aspectul normal. 
„Deşi în timpul cît stau în peşteră devin consumatori în lanțul 
trofic al biocenozei acvatice hipogee, ei nu pot fi consideraţi ca 
forme cavernicole veritabile.“ (V. Decu) 

Există, totuși, și peşti tipic cavernicoli, care sînt cantonați 
exclusiv între cele două tropice, lipsind total din Europa și Asia 
septentrională. S-au descris pînă în prezent 41 de specii de teleo- 
stieni. Primul pește hipogeu cunoscut, Amblyopsis spelaeus, a fost 
descoperit în 1842 într-o peșteră californiană. 

Caracterele adaptative comune peștilor hipogei, semn al re- 
gresiunii biologice, sînt: atrofierea sau reducerea ochilor, depig- 
mentarea, marea dezvoltare a organelor tactile și olfactogusta- 
tive, micșorarea suprafeței branhiale, reducerea sau dispariția. 
solzilor. 

9. DIN NOU PROTEUS! 


Descoperirea, acum mai bine de două veacuri, a „dragonului“ 
lîngă localitatea Vrhnika din Carniolia și apoi redescoperirea lui 
în vestita peșteră Postojna a stîrnit o mare vâlvă științifică. Natu- 
raliștii au stabilit că e vorba de un amfibian din subclasa Urodele, 
rudă cu salamandrele şi tritonii. Urodelele reprezintă cele mai 
primitive forme de batracieni. După încheierea metamorfozei, 
adulții își păstrează forma alungită a corpului și apendicele caudal 
(de unde le vine și numele), iar în cazul „dragonului“ și branhiile. 
Genul Proteus cuprinde animale a căror lungime nu depășește 
20 cm. Corpul lor, cenușiu sau roz, foarte alungit, serpentiform, 
prevăzut cu patru picioare foarte scurte, începe cu un bot apla- 
tizat şi se termină cu o coadă lungă și flexibilă. Înapoia capului, 
pe care nu se vede nici o urmă de ochi, se găsesc cele trei perechi 
de branhii externe. Dragonii se deplasează lent, tîrîndu-se pe 
fundul bazinelor, dar pot să și înoate, ondulindu-și din cînd în 
cînd, cu multă grație, corpul. Din cauza metabolismului foarte 
Jent — efect al perfectei adaptări la mediul cavernicol — maturi- 
tatea sexuală Ja acest vertebrat subteran survine la 14 ani, ca la 
specia umană. 

Rude ale lui Proteus, din familia Plethodontidae, la fel de veche 
și primitivă, trăiesc în statele Tennessee, Texas și Florida din 
S.U.A. Gyrinophilus şi Eurycea se întîlnesc numai în peșteri, în 
timp ce Typhomolge şi Haideolriton trăiesc atît în peșteri, cît şi 
în pînzele freatice. 


I 
b) SPEOFAUNA TERESTRĂ 


10. MELCII CARE NU CONSUMĂ... IARBĂ 


În 1839, tot în peştera Postojna (Postumia) din Iugoslavia — 
o adevărată „Terra felix“ pentru speologi — a fost descoperit 
primul melc troglobiont care a primit numele de Zospeum spe- 
laeum. Ulterior, au mai fost găsite cîteva zeci de specii troglo- 
bionte aparținînd genurilor Carychium, Oxychilus, Meledella, 
Lindbevgia, Spelaeopatula, Oflas, Trogolestes şi altele, caracteri- 
zate prin tegument depigmentat, ochi regresați sau absenţi, co- 
chiliile subțiri, transparente sau albicioase. 

Poate cel mai interesant gen este Oxychilus. Cercetările zoospeo- 
logilor francezi Tercais și Jeuniaux au pus în evidență faptul că 

aceşti melci sînt pregătiți „enzimatic“ să facă față vieţii în sub- 
teran, unde hrana vegetală este foarte săracă, în schimb cea de 
natură animală abundă. Speciile troglobionte dispun de o cantitate 
mai mare de chitinază, enzimă capabilă să dizolve chitina ani- 
malculelor ce trăiesc în peșteri şi cu care acești gasteropozi se 
hrănesc. 


11. PĂIANJENII PEȘTERILOR 


La origine, păianjenii troglobionţi par a se trage din acele 
specii de arahneide adaptate la biotopi obscuri și umezi (mușchi, 
hepatice, detritusuri vegetale), un fel de „avanposturi“ ale mediului 
cavernicol. În peșteri, păianjenii intră în compoziția asociație! 
parietale. Cu cît sînt mai bine adaptaţi vieţii cavernicole, cu 
atît plasele sînt mai sumare. În peșterile malayeze trăiește păian- 
jenul Liphistius baluensis, care se hrănește cu insecte din genul 
Paradiestrammena. Modul lui de vînătoare este caracteristic pentru 
simplificările cerute de viața din adîncuri. Animalul își constru- 
iește în pămînt o celulă de forma unui tub, închis la ambele capete 
cu niște clapete. De clapeta superioară păianjenul fixează 6—7 
fire pentru „pescuit“ ortoptere. iE 

Păienjenii sînt depigmentați, orbi sau au ochi reduși, ca Stalita 
taenaria — primul păianjen descoperit tot în peștera Postojna, în 
1848 de către Schiădte — sau micutul Telema tenella, adevărată 
fosilă-vie ce populează peșterile din Pirineii orientali. De aseme- 
nea, numărul de ouă este mai redus la speciile troglobionte — 
semn al regresiunii biologice. Astfel, la Țelema ponta este formată 
dintr-un singur ou mare, cu vitelus bogat. 


12. ASELII SUBPĂMÎNTENI 


Cine nu cunoaște micuțul rac de pivniţă sau de piatră, cu corpul 
cenușiu, lățit, ale cărui segmente abdominale sînt transformate în 
palete duble, asemănătoare unor plăci de armură bine articulate? 
E de ajuns să-l atingem și se face ghem. El e numit în știință 
Oniscus și face parte din ordinul Isopoda sau al racilor-aseli, ordin 
străvechi care aduce puţin la înfățișare cu vestiții Trilobizi ce stă- 
pîneau mările palcozoice. Aia dt și 

Aselii cavernicoli derivă nu din formele de uscat, ci din cele 
de apă. De aceea, deși considerate ca animale de uscat, izopodele 

de peșteră pot duce și o viaţă amfibie. La trei specii de oniscoide, 
acest gen de comportament e bine precizat: Typhlotricholigioades 
aquaticus şi Maxiconiscus levis, întîlnite în Mexic, și Cantabronis- 
cus primitivus, descoperit în Spania. În stadiul tînăr, Maxiconis- 
cus, de pildă, trăieşte pe argila umedă, iar ca adult pătrunde în 
apă, pe care n-o mai părăseşte decît arareori. Acest comportament 
se justifică prin aceea că răcușorul găseşte mai multă hrană în 
apă decît pe uscat. Fiind totuși o specie terestră, el s-a adaptat 
morfologic vieții amfibii. Apendicii respiratori (pleopodele) i s-au 
dezvoltat puternic, ca o compensație a faptului că în apă cantita- 
tea de oxigen este mai redusă decît în aer. 


13. GÎNDACI ORIGINALI 


Dintre grupele de insecte care populează împărăţia obscură a 
grotelor subpămîntene, coleopterele par a fi cele mai interesante 
prin gradul lor ridicat de specializare la viaţa cavernicolă. Ele sînt 
reprezentate prin familiile Catopidae și Trechidae. 

Nota caracteristică a coleopterelor cavernicole, și în special a 
bastisciinelor, o formează abdomenul foarte globulos, contrastînd 
cu forma îngustă și prelungită a prototoracelui și capului. Această 
umflare exagerată a abdomenului — atingînd limita maximă Ja 
Leptodirus — a fost comparată cu fizogastria furnicilor și termi- 
telor, deși aceste două fenomene nu au nimic comun, deoarece la 
mirmecofile și termitofile dilatarea abdomenului se datorește acu- 
mulării masive de grăsime de rezervă, în timp ce la latiscine nu 
abdomenul s-a umflat, ci s-a produs o bombare a elitrelor chitinoase 
care sînt sudate. Avem de-a face, deci, cu o falsă fizogastrie. „Între 
clitre și peretele dorsal al abdomenului se află o cameră plină cu 
aer, avînd rol de dispozitiv regulator al umidității aerului. Mem- 
brana dorsală a abdomenului (de sub elitre) serveşte la schimbul 
de gaze respiratorii. Aparatul respirator al coleopterelor troglo- 
bionte — format, ca la orice insectă, din trahei-——este foarte 
redus. Pentru a. îndeplini această funcție, ea trebuie să fie acope- 
rită de o foarte subțire peliculă de apă, ceea ce se poate realiza 
numai într-o atmosferă saturată în vapori de apă. Iată deci care 
este rolul camerei subelitrale.“ (V.Decu) 

Endemismul strict al batisciinelor este un semn al caracterului 
de vechime și de conservatorism adaptiv al acestei subfamilii de 
Catopidae. În cazul speciilor din Carpaţii Românești, din cele 84 
de specii și subspecii cunoscute pînă în prezent, 63 au fost găsite 

numai în cîte un loc, arealul lor de răspîndire fiind redus la rețeaua 
de galerii a unei singure peşteri. Se presupune că actualele areale 
de răspîndire ale batisciinelor corespund locului lor de formare. 

La, fel de bine reprezentată, dar cu o răspîndire mai largă decit 
batisciinele, trehidele numără (după catagrafiile biospeologului 
francez R. Laneyrie) circa 700 specii cavernicole troglobionte, ce 
prezintă un deosebit interes științific datorită celor două tipuri 
morfologice în care se încadrează (de altfel ca și batisciinele) și 
care scot în evidenţă evoluția ortogenetică urmată de liniile filetice 
de trehide și de batisciine. & 

Tipul anolftalm, cuprinzînd insecte depigmentate, cu ochi 
reduși sau absenţi, dar cu partea anterioară a corpului, cu picioa- 
rele şi antenele puțin alungite, derivă din tipuri care își duc viața. 
în sol. Tipul afenopsian, ultraevoluat, caracterizat prin lipsa totală 
a ochilor, tegumentul foarte subțire, capul, antenele și membrele 
alungite, se trag din forme nivicole, care se întîlnesc pe zăpezi și 
ghețuri. pu i 

O ilustrativă adaptare a insectelor la regimul de hrănire carni- 
voră în peşteri o prezintă Agonum ( Rhadine) subterraneum, ce 
populează peșterile din Texas, hrănindu-se cu ouă de Ceuthophi- 
ius, un ortopter cavernicol. Femelele de Ceuthophilus își depun 
ouăle în mîlul unde trăiește și Agonum. Doi ani i-au trebuit cunos- 
cutului biospeolog american R. Mitchell să descifreze misterul 
găurilor de la suprafața planșeului peșterilor populate de aceste 
două insecte. În descoperirea. locurilor unde sînt îngropate ouăle 
— a constatat Mitchel] — coleopterul este ajutat de unele organe 
senzoriale de pe antenele și palpii maxilari care funcționează ca 
un fel de contor Geiger biologic. Urmele de substanță chimice lă- 
sate de lăcuste la locul de pontă indică punctul unde au fost îngro- 
pate de curînd ouă. Ouăle mai vechi sînt descoperite de coleopter 
urmînd micile ridicături de pămînt. Odată locul depistat, 
Agonum sapă, apoi scoate oul și îl consumă. j 

Fenomenul de bioluminescență a unor insecte din peșteri a 
fost pus în legătură cu adaptarea acestora la obscuritatea mediului 
cavernicol, după cum luminescența produsă de unele specii de la. 
suprafața solului (licuricii, de pildă) serveşte ca un cod de recu- 
noaştere în nopţile cînd are loc ponta. 

Celebră este diptera troglofilă Arachmocampa luminosa, care 
populează peștera Waitomo din Noua Zeelandă, constituind “a 
punct de atracţie turistic prin faptul că larvele sale, cunoscute sub 
numele de glow-worms (viermi lucitori), sînt fosforescente. Lumina 
albastru-verzuie, a cărei emisiune se stinge la zgomote și vibrații lu- 

minoase, este produsă de extremităţile lărgite ale celor patru tuburi 
Malpighi de pe ultimul segment abdominal. Larvele trăiesc pe pere- 


ţii și pe tavanul peșterii, unde își ţes, dintr-un amestec de mucus și 
mătase, un „cuib“ tubular de 10 cm, de care atîrnă circa 70 de 


„fire de pescuit“, de 0,25—1 m lungime, ca niște șiraguri de măr- 


gele, formate din mucus. Atrase de lumina emisă de larve si re- 
flectată de picăturile de mucus ale firelor de pescuit, un puhoi de 


musculițe din specia Anaiopyma debilis, ale căror larve trăiesc 
în nămolul de pe podeaua peşterii, se lipesc de aceste picături şi 
apoi sînt capturate. După fiecare masă, are loc repararea și cură- 
tarea „capcanei“. Se pare că luminiscența servește nu numai la 
atragerea prăzii, dar şi pentru apropierea sexelor. 

În unele colțuri ale lumii, peșterile aproape că nu au nevoie 
de un sistem de iluminare artificial din cauza emisiunilor luminoase 
ale unor insecte fosforescente. Astfel de lampadefori sînt endomy- 
chida Cereaxina troglodytes, dintr-o peșteră din Asia Mică, licuri- 
ciul Lychnocrepis antricola, care luminează pînă la 250 m în inte- 
rior unele peşteri din Malaezia, și cîntatul cocujo (Pyrophorus 
noctilucus ), cel mai luminos licurici cunoscut, care răspîndește 
în peşterile din Cuba o intensă lumină verde. 


14. PĂSĂRILE CAVERNICOLE 


Fără a fi troglobionte propriu-zise, există şi cîteva păsări care 
s-au adaptat atît de bine vieţii cavernicole încît pot îi considerate 
ca troglofile, iubitoare de peșteri, o bună parte a vieţii lor petre- 
cîndu-se în aceste cavități interne ale Pămîntului. 

Cea mai cunoscută dintre ele, Steatornis caripensis, numită de 
localnici gaacharo, murraca, oil bird, diablotin, este menţionată 
încă de acum 300—400 de ani în rapoartele misionarilor spanioli 
trimiși să creştineze populaţiile de amerindieni din diferite ținu- 
turi ale Americii de Sud. 

Guacharo este o pasăre brun-roșcată, cu aripile presărate cu 
puncte albe în formă de inimă, înconjurate de negru. Corpul ei 
măsoară în medie 50 cm, iar cu aripile întinse poate atinge 1,20 m. 
Are ciocul lung și acvilin, înconjurat la bază cu o mulțime de 
pene mici și frumoase. Ochii sînt bruni, iar picioarele seamănă cu 
ale turturelelor. A fost descoperită cam în 15 peșteri din America 
ecuatorială, situate între 700 şi 1 300 m altitudine. Cel mai impor- 
tant refugiu al acestor păsări, devenit azi Parc național și rezer- 

yatia ocrotită, este Cueva del Guacharo, situată în nordul Vene- 
zuelei, în valea Caripe, nu departe de vărsarea fluviului Orinoco. 

Marelui geograf german Alexander von Humboldt, autorul 
unei cărți rămase clasice (De la Orinoco la Amazon), ca şi biospeo- 
logului venezuelan Eugenio de Bellard le datorăm preţioasele 
date privind viața şi comportamentul acestor păsări cavernicole, 

Guacharo cuibăreşte între 200—770 m de la deschidere, într-un 
întuneric deplin. În cuiburile asemănătoare unui tort scobit la 
mijloc, femela depune 2—4 ouă. Puii sînt neobișnuit de grași, ab- 
domenul lor fiind căptușit cu o adevărată pernă de țesut adipos. 
Cantitatea de grăsime se datorește atît alimentației bogate în 
iructe de palmier, ce conțin palmeină (ulei vegetal), ca și lipsei 
totale de mișcare în întunericul peşterii în care puii stau circa 
patru luni. Din cauza acestei particularități, pînă nu demult ame- 


s . 


rindienii localnici chaymas organizau în fiecare an la pesca de los 


guacharos, cînd erau distruse mii de păsări. Iată cum descrie Al. 


von Humboldt această vînătoare cumplită: «În fiecare an, pe la 
Sînziene, indienii pătrund în peşteră, înarmaţi cu prăjini, și dis- 
trug majoritatea. cuiburilor. De fiecare dată sînt omorite mii de 
păsări. În aceste momente, păsările bătrîne dau tîrcoale cuiburi- 
lor, scoțînd țipete îngrozitoare, în speranţa că-și vor putea salva 
puii proaspăt ieşiţi din găoace. Puii care cad din cuiburi sînt omo- 
rîți pe loc. Peritoneul lor, împănat cu un strat gros de grăsime, 
care se întinde de la abdomen pînă la rect, formează un fel de nod 
între picioarele păsării. La vremea „recoltei de grăsime“, cum i se 
spune pe la Caripe, indienii își fac colibe din frunze de palmier la 
gura peşterii sau puțin înăuntrul ei. Urmele unor astfel de colibe 
le-am putut vedea și noi. Aici se topeşte pe foc grăsimea păsărilor 
tinere, proaspăt tăiate, şi se toarnă în vase de lut. Această grăsime 
semilichidă, deschisă la culoare și fără miros, este cunoscută sub 
denumirea de untură sau ulei de guachar. Este atît de curată încît 
poate fi păstrată peste un an de zile fără să rîncezească», 

Dar cu toate aceste proprietăţi alimentare remarcabile, o mare 
parte din grăsime era folosită de către amerindieni drept combus- 
tibil pentru felinare și lămpi. „Astfel, printr-o ironie a soartei — 
scrie Igor Akimușkin —, această pasăre este condamnată să-și 
petreacă toată viaţa, în întuneric, pentru ca, murind, să dea lumină 
adăpostului oamenilor.“ A 

Masacrul păsărilor a încetat în 1949, cînd guvernul Venezuelei 
a decretat în zona Caripe, care cuprinde şi Cueva del Guacharo, 
înființarea Parcului national „Alexander von Humboldt“, punînd 
specia Steatornis caripensis sub ocrotirea. legii. 

Ușurința de liliac cu care zboară aceste păsări în grotele întu- 
necoase, fără să izbească obstacolele, a suscitat interesul multor 
călători și oameni de știință. Abia în 1953, Donald Griffin, cel care 
a cercetat și a reușit să descopere, împreună cu R. Galambos, 
natura fizică a sunetelor scoase de ]ilieci, a dat o explicaţie una- 
nim acceptată azi a orientării acustice la guacharo. Cînd zboară 
prin peșteră, păsările scot anumite țipete (click), cu o frecvenţă 
medie de 7 000 de vibrații pe secundă. E vorba, deci, de sunete 
audibile, și nu de ultrasunete, ca la lilieci. Orientarea păsărilor se 
face pe principiul ecoului, ele fiind înzestrate deci cu ecolocator. 
Undele reflectate sînt captate cu ajutorul urechilor. Ecolocaţia. 
e folosită numai pe întuneric și se pare că este, ca şi la lilieci, o 
formă caracteristică de orientare în timpul deplasării rapide, adap- 
tată condiţiilor de obscuritate absolută a peșterilor. 


15. LILIECII DE STÎNCĂ 


Fiind lipsiţi de un „comportament de constructori“ și mani- 
festînd în consecinţă un fel de „parazitism ecologic“, liliecii caută 
adăposturi naturale sau confecționate de alte animale. Este firesc, 
deci, să-i întîlnim și în peşteri. Unele specii s-au adaptat de minune 
vieţii cavernicole, devenind troglofile. Ele caută peșteri ascen- 
dente, terminate în „fund de sac“, cu atmosferă calmă, umedă și 
caldă, în care temperatura să nu scadă sub 10—20*C. Sînt prefe- 
rate, de asemenea, peșterile cu un curs de apă sau cele săpate în 
versanţi de văi şi străbătute de pîrîuri, căci apa — pe lîngă faptul 
că are o mare constanță termică — furnizează şi o sumedenie de 
insecte ale căror larve trăiesc în acest mediu. Peșterile din zona 
caldă, în care constanța. factorilor de mediu este mai accentuată, 
sînt mai uniform populate și adăpostesc colonii mult mai mari de 
lilieci. În aceste formaţii, în care stratul de guano atinge grosimi 
impresionante, iar căldura și emanaţiile de amoniac devin intole- 
rabile pentru om, liliecii își gâsesc cele mai bune adăposturi. În 
unele peșteri din Texas sau New Mexico întîlnim concentrări de 
20—50 milioane de indivizi, mai ales din specia Tadarida brasi- 
liensis. „În amurg cînd aceste imense colonii de lilieci o pornesc 
după hrană, ele formează nişte coloane care, de la distanță, pot fi 
confundate cu fumul unui vulcan“. (A. Brosset: La biologie des 
Chiroptères, Paris, 1966) Spectacolul este extraordinar și atrage 
o mulțime de turiști, 

Se ştie la ora actuală că liliecii sînt înzestrați cu cel mai puter- 
nic sonar (sistem de ecolocaţie), deci cu cel mai dezvoltat sistem 
de orientare bazat pe principiul ecoului. Acest lucru apare firesc 
cînd ne gîndim la spaţiile strîmte în care trebuie să „piloteze“ fără 
greș, simultan, sute de mii de chiroptere, la agitatele vînători 
nocturne, cînd ţintele stau ascunse sub vălul ocrotitor al întune- 
ricului. 

Asupra mecanismului intim de ecolocaţie al liliecilor plutesc și 
acum incertitudini. Pînă în anul 1961 se admitea ipoteza emisă 
de Hartridge, în 1945, conform căreia respectivul sistem de eco- 
locaţie ar fi asemănător unui radar, astfel că liliecii ar localiza 
poziția unui obstacol sau a unei insecte apreciind intervalul de 
timp care separă emiterea unui ultrasunet de recepționarea. ecou- 
lui acestuia. Însă fiziologul englez n-a ţinut seama de doi factori. 
Mai întîi, a neglijat bruiajul pe care-l produc zgomotele de la exte- 
rior sau pînza de ultrasunete emise de alţi lilieci. În al doilea rînd, 
a omis să ia în considerare că localizarea unui obiect minuscul, 
plasat la mică distanță (o gîză, un fluturaș), cere multă precizie, 
adică este nevoie ca liliacul să emită un număr din ce în ce mai 
mare de ultrasunete, pe măsură ce se apropie de obiect, ceea ce 
face ca intervalul dintre emisie și recepție să se micșoreze, iar un- 
dele emise să fie acoperite în bună măsură de ecourile lor. Co recţi- 
unile vechii teorii au fost făcute în 1961 de alţi doi cercetători en- 
glezi, Pye și Kay. Pornind de la efectul Doppler, noua teorie ad- 
mite că liliacul nu percepe nici ultrasunetul pe care îl emite, și 
nici ecoul său, ci numai diferența de frecvență între unda emisă 
și cea recepționată. Nici această ipoteză nu satisface întru totul, 
deoarece, ulterior, s-a constatat că urechile și creierul liliecilor 
sînt extrem de sensibile la sunete de frecvenţă înaltă și la. diferen- 
ţele dintre acestea. 

Indiferent de mecanismele ce-l acționează, sistemul de ecolo- 
caţie al liliecilor se arată deosebit de eficace. Astfel, Myotis luci- 
Jagus poate prinde 10 țînțari sau 14 drosofile pe minut. S-a cal- 
culat, de asemenea, că cele peste 100 de milioane de lilieci din 
peșterile S.U.A. şi din America Centrală ar consuma mai mult de 
100 000 tone de insecte pe an. 

Viaţa cavernicolă, lentă și pusă la adăpost de pericole, explică 
slaba fecunditate a chiropterelor (majoritatea speciilor nu nasc 
decît un pui), ca și lunga lor perioadă de gestație. 

16. PRIN PEȘTERILE ROMÂNIEI 


România este una din țările cu cea mai bogată zestre speolo- 
gică din lume. În cele aproape 1 200 de peşteri descoperite pînă 
în prezent în tot lanțul Carpatic, ca și în zona pietroasă a Dobro- 
gei, biospeologii identificaseră pînă în 1978 circa 375 de specii Şi 
rase troglobionte (175 terestre și în jur de 200 acvatice), în marea 
majoritate endemice pentru ţara noastră, 

Incepute în 1860 de către A. Schmid], care scrie o valoroasă 
carte (Das Bihargebirge) şi identifică 93 de peşteri, studiile asu- 
pra peșterilor din România sînt continuate cu strălucire de sayan- 
tul Emil Racoviță, care înființează, în 1921, la Cluj-Napoca, 
primul institut speologic din lume și duce împreună cu colabora- 
torii săi o intensă și fructuoasă activitate de cercetare a vieţii în 
cele circa 500 peșteri cartate. Perioada de după 1950 a reprezen- 
tat un nou salt, o adevărată revoluție de cunoaștere a lumii sub- 
terane, datorită încurajării speologiei de către stat și reorganiză- 
rii Institutului de speologie, căruia i s-a creat un sediu la București 
și o secţie la Cluj-Napoca, devenind unul din cele mai importante 
centre mondiale de cercetări speologice. Cercetători pasionaţi ca 
C. Motaș, A. Negrea, M. Șerban, D. Coman, C. Pleșa, I. Viehmann, 
T. Rusu, Marcian Bleahu, soții Decu, apoi generația tînără: I. 
Povară, G Diaconu, C. Goran și alții au extins și aprofundat stu- 
diul peșterilor românești, cîmbogățind — cum spunea M. Bleahu 
— „topul“ alpinismului invers cu performanțe de răsunet, comple- 
tînd colecţiile minerale și zoologice, configurînd specificitatea 
faunei cavernicole românești». (Caceritorii întunericului, p.215). 

După numărul de forme troglobionte, România se situează 
printre primele țări din lume, constituind prin varietatea speciilor 
endemice un punct de atracție. Numărul mare de endemisme din 
țara noastră se explică prin existența unor bariere paleogeogra- 
fice., Patru bazine-barieră, apărute în timpul marii transgresiuni 
tortoniene sub forma unor depresiuni sau culoare acoperite de 
mare — care corespund astăzi văilor Oltului, Dunării, culoarului 
Timiș-Cerna și Mureșului, acolo unde aceste văi taie Carpaţii — 
au delimitat patru provincii biospeologice ce se suprapun Carpa- 
ților Orientali și Meridionali, dintre Olt și culoarul Timiș-Cerna, 
Carpaţilor Occidentali de la sud de Mureș (Munţii Banatului) și 
Carpaţilor Occidentali de la nord de Mureș (Munţii Apuseni). 
Fiecare din aceste provincii își are genurile și speciile sale endemice 
care nu depășesc granițele paleogeografice, 

Ne vom mărgini să menţionăm elementele trogJobionte și tro-- 
glofile cele mai caracteristice și valoroase sub raport științific, 
Dintre cele 21 specii de lilieci (din care 5 troglofi Je), cel mai 
eee este Rhinolophus mehelyi, pă sudic, întîlnit în 
eștera Vistorna din Dobrogea. 

Insectele și artropodele sînt foarte bogat reprezentate în fauna 
terestră și acvatică a peșterilor româneşti. Din cele peste 100 de 
specii de diptere, trei troglofile au o mare importanţă științifică: 
Speolepta leptogasler și scaridele C orynoplera ofenkaulis şi Neos- 
ciara forficula, specifice peșterilor din Munţii Apuseni. Dintre 
fluturi, reține atenția troglofilul Monopis croci-capi itella, spe- 
cie guanofilă din peșterile dobrogene. Coleoptere de mare interes 
sînt: Duvalius redtenbacheri, din peșterile bihorene, Duvalius 
tudai, Tismanella chappuisi, Cloșania winileri, din peșterile me- 
hedintene, Trachus dumitrescui și Queadius fulgidius, din peșterile 
dobrogene. De altfel, genurile Duvalius, Banaticola, Tismanella, 
Drimeotus, Protoplholeuon etc. sînt bogate în endemisme. 

Dintre Colembole, endemice pentru peșterile noastre din Mun- 
ţii Olteniei sînt Onychiurus cloșanicus şi O. romantcus, 

Miriapodele sînt reprezentate mai ales prin diplopode care, 
alături de coleoptere, dau cel mai mare număr de endemisme, 
specii indicatoare pentru provinciile sau zonele cu peșteri, cum 
ar fi: Trychysphacra (Gervaisia), Polydesmus, Trichopolydes- 
mus, Orbainosoma, Bulgarosoma, Dacosoma, Apfelbechiclla etc. 

Deși fauna de acarieni de peșteră numără circa 40 de specii, 
doar una este troglobiontă: Rhagidia longipes (găsită în peştera 
Tătăroaiei). Trei genuri de Opilionide (DBrigestus, Bukowina şi 
Scotolemops) sînt endemice. Dintre izopode, s-au găsit 4 specii 
iroglobionte și endemice pentru ţara. noastră, folosite ca bioin- 
dicatori: Haplophtalmus caecus, H. tismanicus, Biharoniscus ra- 
covitzai, Trichoniscus înferus. 

Unicul melc troglobiont european, Deroceras absoloni, se gä- 
seste doar într-o peșteră din Iugoslavia și una din România (peș- 
tera Zăton-Ponoare). Dintre viermi, se detașează troglobiontele: 
Mylonchulus cavensis, din Peştera Vîntului, și Troglochaetus ba- 
venechi, din peştera Vadu Crișului. 

Animalele cavernicole de apă sînt mai puţin studiate. Prin- 

e cele mai interesante semnalăm: viermele Pelođdrilus bureschi, 
copepodele Echinocamptus dacicus şi E. geogevitehi, Pavastenoca- 
ris banatica, sincaridele Niphargus carpathicus și N. pseudko- 
chianus. 

Deși apare ca puțin favorabil vieţii, domeniul subteran nu 
reprezintă totuși un prag critic, ca vîrful munţilor sau inima mari- 
lor deșerturi. Viaţa se găsește aici la limitele posibilului într-un 
alt sens. Peștera este un mediu al minimei rezistențe biologice, 
fiind populată în special de acele specii străvechi ce găsesc în con- 
dițiile inerte, stabile și nestimulante pe care le oferă mediul, uni- 
cul context care corespunde firavelor lor capacități vitale. La adă- 
post de stresuri și de şocurile vieții, ele rămîn prizoniere pentru 
vecie acestui azil întunecat și calm. 

E o faună condamnată la moarte care, desfășurîndu-și viața. 
cu încetinitorul, reușește să supraviețuiască implacabilelor legi 
ale evoluţiei. 


— 


II. 
ÎMPĂRĂȚIA TĂINUITĂ A LUI POSEIDON 


17. CUCERIREA STRĂFUNDURILOR OCEANICE 


Se poate spune că prima acțiune importantă de cercetare a 
mărilor adînci a fost expediţia în jurul lumii întreprinsă de nava 
Challenger (1872—1876), sub conducerea lui sir C. Wyville Thom- 
son. Nava Challenger, o corvetă cu abur, lungă de 226 picioare și 
cu o capacitate de 2 300 tone, a efectuat observaţii complexe, sis- 
tematice și de o mare importanţă ştiinţifică. Expediția a parcurs 
68 890 mile marine (127 584 km), a efectuat 492 de sondaje la 
adîncime și 133 de dragaje, obţinînd date din 362 de stații oceano- 
grafice. Cu acest prilej, au fost colectate date meteorologice pri- 
vitoare la curenți, temperatura apei, compoziția apei, organis- 
mele marine și sedimentele de fund. Au fost descoperite peste 
4 700 de specii noi de viețuitoare (o medie fantastică de cinci specii 
noi pentru fiecare zi petrecută pe mare). În Fosa Marianelor a. fost 
efectuat cel mai adînc sondaj de atunci, reprezentînd 4 475 fat- 
homi (26 850 picioare sau 8 180 m). Această zonă este numită 
acum Abisul Challenger. Cantitatea. de date colectate de expedi- 
tia Challenger a fost imensă. Rapoartele acesteia au apărut în 52 
de volume cuprinzînd 29 500 de pagini, iar elaborarea. lor a nece- 
sitat 23 de ani. Un set din aceste rapoarte se află în biblioteca Mu- 
zeului de istorie naturală „Grigore Antipa“ din Bucureşti. 

După expediția Challenger a sporit interesul pentru oceano- 
grafie. Se întreprind cercetări de anvergură. Nava germană Ga- 
zelle a tăcut înconjurul lumii între anii 1874—1876, iar nava ru- 
sească Viteaz între anii 1886—1889. Expediţiile cu caracter lo- 
cal şi-au avut și ele rolul în cartarea unor zone marine necunos- 
cute. 

Nava. americană Blake, condusă de Alexander Agassiz, a ex- 
plorat regiunea. Mării Caraibilor între 1877 și 1880, iar expedițiile 
inițiate de prințul Albert de Monaco în Mediterana și Oceanul 
Atlantic între 1885 și 1896 au îmbogățit considerabil cunoștințele 


149 


despre fauna adîncurilor și exponatele primului muzeu din lume 
cu acest profil, înființat în capitala principatului. Nava. austriacă 
Pola a făcut cercetări în Marea Roșie și în Mediterana de Est între 
anii 1890 și 1898. Către sfîrşitul secolului a] XIX-lea î începe explo- 
rarea oceanelor polare. Între 1893 și 1896 are loc expediţia explo- 
ratorului norvegian Pe Nansen, cu nava Fram, la Polul 
Nord. Această navă de lemn a fost construită în mod special pen- 
tru a rezista ghețurilor arctice, trecerea în derivă peste Polul 
Nord constituind unul din obiectivele principale. Deși încercarea 
a eşuat, Fram a cules preţioase date oceanografice privind regi- 
mul specific de temperatură și adîncimile impresionante ale aces- 
tui ocean puțin cunoscut. Valoroase cercetări privind viaţa în 
apele reci ale Antarcticii le aduce expediția Belgica (1898—1902), 
ál cărei biolog era tînărul naturalist român Emil Racoviță. 

nainte de primul război mondial, două expediții au jucat 
un rol major în dezvăluirea multor taine ale oceanelor: Specia 
daneză pe vasul Dana, condusă de J. Schmidt (1908—1 910), care 
a lămurit, printre altele, uluitoarele migrații ale anghilei, și piei 
ditia norvegiană cu vasul Michal Sars (1910), care a aruncat lu- 
mini noi asupra unor specii din adînc, cantonate în Atlanticul de 
Nord. 

Însă abia după primul război mondial s-a. putut realiza o re- 
prezentare de ansamblu a oceanelor. O dată cu expediția Meteor 
(1925—1927), a început o nouă eră. În douăzeci și cinci de luni, 
nava a efectuat de paisprezece ori traversarea Atlanticului de 
Sud. Colectînd date oceanologice zi și noapte, indiferent de vre- 
me și anotimp, această expediţie a fost prima care a folosit o son- 
dă ultrasonică electronică pentru măsurarea adîncimilor, efec- 
tuînd mai mult de 70 000 de sondaje. Rezultatele acestora au de- 
monstrat cu claritate caracterul accidentat al fundului oceanic. 
Deși de proporţii mai reduse, expediţia engleză din 1933—1934 
cu Mahabiss a clarificat principalele probleme oceanografice Je- 
gate de Marea Roşie și Oceanul Indian. 

În deceniul al 4-lea al veacului nostru a fost realizată și scu- 
tundarea omului la mari adîncimi, cu ajutorul batisferei. Prima 
coborîre, a realizat-o, în 1934, naturalistul W. Beebe, care a cobo- 
rit pînă la 923 m într-o sferă metalică suspendată de un cablu de 
oţel în Atlantic, în preajma insulelor Bermude. Un merit deose- 
bit în domeniul perfecționării batiscaielor revine celebrului pro- 
fesor elvețian Auguste Piccard, cuceritorul stratosferei, care a apli- 
cat în explorarea adîncurilor marine principiul balonului liber. O 
cabină metalică etanșă, atît de solidă încît sa reziste la mari pre- 

siuni, e susținută de un flotor conținînd benzină, un lichid mai 
ușor ca apa. Ca să coboare, trebuie micșorată forța ascensională 
a tlotorului, evacuînd o parte din benzină; ca să urce, trebuie lepă- 
dat lestul format din pilitură de fier. 

Batiscafele din ce în ce mai perfecţionate au permis cercetări 
„pe viu“ şi la adîncimi din ce în ce mai mari. Astfel, cu batiscaful 
Trieste, construit special ca să reziste Ja presiuni uriașe, s-a reali- 
zat, în 1960, coborîrea pînă la 10 920 m, în groapa Marianelor. 
În aparat se aflau Jacques Piccard, fiul profesorului, și un ofiţer 
de marină. 

După terminarea. războiului, deși concurate de batiscafe și de 
batisubmarine, cercetările de la suprafață nu sînt abandonate. 
Prima. mare expediție oceanogralică a fost cea suedeză, a vasului 
Albatros (1947—1948), care a lucrat în special în apele tropicale 
și ecuatoriale ale celor trei mari oceane. Cea mai adîncă carotă 
a fost scoasă cu sonda de la 7 850 m, iar cel mai profund dragaj, 
la $ 000 m lîngă Insula Fecioarelor, situată la est de Puerto Rico. 

Intre 1950—1955, vasul danez Galathe a a făcut o călătorie în 
jurul globului, cu sarcina de a explora marile gropi oceanice, dra- 
gînd şi pescuind la o adîncime de peste 10 000 m. 

Au fost construite numeroase nave moderne de cercetări ocea- 
nografice de la suprafață (nava americană Chain sau cea sovietică 
Viteaz), ca și submersibile de mare performanță, capabile să per- 
mită observaţii directe în zona. abisală, cum ar fi batiscafele ame- 
ricane Albin şi Aluminaut, sau franceze Arhimede şi S.P.—3 000. 
Acestora li se adaugă navele de foraj, capabile să culeagă probe 
extrase de la 300—400 m adîncime din funduri oceanice situate la 
3 000—6 000 m, ca și platforme fixe și plutitoare, cum ar fi plat- 
forma americană Flip, cu care se lucrează în poziţie verticală, 
turnuri și balize oceanografice. 

Deoarece scafandrii autonomi deocamdată nu pot cobori de- 
cît pînă la 672 m (record mondial în 1981) şi nu pot efectua lu- 
crări, timp de 2—3 ore, decît pînă la 100—120 m adîncime, din 
ce în ce mai folosite sînt laboratoarele submarine înzestrate cu 
instalații speciale care permit lucrul și asigură odihna unei echipe 
angajate într-un anumit program de cercetare. Astfel, oceanologii 
americani își îndeplinesc programele de cercetări cu grupul de 
laboratoare submarine de tipul Sealab, Edalhab, Hydrolab şi Tek- 
tite. În Uniunea Sovietică s-au făcut cercetări în cadrul unor 
programe complexe cu laboratoarele Kitiesh, Sadko, Ihtiandr, 
Sprat și Cernomor. Şi alte țări europene ca R.D. Germană, R.F. 
Germania, Olanda, Cehoslovacia, Polonia, Bulgaria, România, la 

care se alătură Australia, întreprind cercetări cu acest tip de ins- 
talații. 

Un merit deosebit în privința studierii posibilităților omului 
de a trăi și lucra în adîncimile mării și a dezvoltării cinematogra- 
fiei subacvatice (peliculele color privind Lumea tăcerii au devenit 
clasice) revine comandantului Jacques-Yves Cousteau, a cărui 
echipă de cercetători de pe vasul Calypso a descifrat multe taine 
din viața, ființelor submarine, folosind faimoasele „farfurii subma- 
rine“, aparate cu autopropulsie prin reacție, de formă rotundă, 
cu diametrul de 3 m și înălțimea de 3,5 m, prevăzute cu două 
ferăstruici circulare și alți „ochi“ mici ce permit echipajului să 
vadă în toate direcțiile și sub toate unghiurile. În fiecare „farfu- 
rioară“ iau loc doi oameni dotați cu aparate fotografice și de fil- 
mat, magnetofoane și un braţ articulat pentru colectarea probe- 
lor biologice. 


18. ADÎNCIMILE OCEANELOR 
ȘI PARTICULARITĂȚILE LOR 


Oceanul planetar acoperă 361 milioane km? din suprafața 
totală a Pămîntului, care este de 510 milioane km?; deci aproa- 
pez 

Mările și oceanele au fost împărțite în mai multe etaje. După 
clasificarea lui I.M.Peres din Océanographie biologique, adop- 
tată la Colocviul de la Geneva (1957), distribuţia pe verticală 
cuprinde următoarele mari unități: etajul litoral (supralitoral, 
mediolitoral, infralitoral, circalitoral), de la 0—200 m; etajul 
datial, de la 200—3 000 m, cuprinzînd partea inferioară a platfor- 
mei continentale, taluzul și piciorul taluzului continental; eta jul 
abisal, de la 3 000—7 000 m, cuprinde cîmpia abisală și baza talu- 
zului continental; etajul hadal (ultraabisal), peste 7 000 m, este 
domeniul foselor (gropilor) și canioanelor de pe fundul celor mai 
adînci oceane. 

Viaţa în marile adîncuri este strîns legată de factori specifici 
de mediu: lumina, temperatura, compoziția chimică, presiunea 
apei, hrana. 

Bazîndu-se pe gradul de luminare a apei, Pérès a propus îm- 
părțirea maselor oceanice în trei zone: eufotică, oligofotică și afo- 
tică. 

— Zona eufolică, sau luminată, coboară pînă la o limită varia- 
bilă între 20 și 120 m, cu valoare medie de 50 m. Este adîncimea 

la care toate radiaţiile roșului și parte din cele ale albastrului sînt 
absorbite. Ea constituie „nivelul de compensație“ pentru plan- 
tele clorofiliene, adică adîncimea unde respirația și celelalte pier- 
deri de metabolism sînt compensate prin activitatea procesului 
de fotosinteză, desfășurat în păturile superioare străbătute de 
lumină. 

— Zona oligofotică sau crepusculară este zona în care spectrul 
solar e reprezentat numai prin partea lui cea mai penetrantă. 
Ea se întinde pînă la adîncimea de 300—600 m, în medie 500 m. 
Deşi foarte slab luminată, zona oligofotică nu e lipsită de viață 
vegetală. Evident, lipsesc vegetelele clorofiliene tipice, dar există 
age cocolitoforide, care pot folosi radiaţiile luminoase cele mai 
slabe, datorită unui piement roșu. 

— Zona afotică este zona. întunericului desăvirșit, caracteris- 
tic marilor adîncuri. 

În ce priveşte temperatura, apele mărilor și oceanelor au un 
regim destul de variat. Regimul termic al acestora rezultă din 
opoziția factorilor ce determină încălzirea față de cei ce provoacă 
răcirea apelor. De aceea, schimbările cele mai însemnate se petrec 
la interfața. aer-apă. 

Sub raport termic, apele oceanice cuprind: a) o pătură supe- 
rioară — troposfera marină sau termosfera —, groasă de maximum 
500 m, în care temperatura. scade repede cu adîncimea și unde 
apa e frămîntată de curenți verticali de convecţie și de curenți 
orizontali produși de vînturile dominante; b) o pătură inferioară 
— stratosfera marină sau psicrosfera, sub 500 m, în care tempera- 
tura variază foarte lent cu adîncimea iar mișcările de circulaţie 
sînt extrem de slabe. 

Temperatura apelor abisale este foarte scăzută și foarte con- 
stantă, fără variaţii termice diurne sau sezoniere, menţinîndu-se 
pretutindeni în jurul valorii de 4*C. 

Apa mărilor şi oceanelor își are chimismul specific. Ea poate 
solvi un număr mare de elemente. Cele care trec ușor din scoarța 
terestră în apa marină se numesc fa/asofile; așa sînt: hidrogenul, 
oxigenul, sodiul, clorul, borul, sulful, bromul și iodul. Celelalte, 
talasoxenele, apar numai ca „urme“: siliciul, fosforul și majoritatea 
metalelor grele, Cea mai caracteristică însușire a apei marine este 
salinitatea. Principalul component al salinității este clorura de 
sodiu (circa 80%, din totalul sărurilor), la care se adaugă: clorura 
de magneziu, sulfații de magneziu, de calciu, de potasiu, carbona- 
tul de calciu și bromura de magneziu. 

În zona litorală se întîlnesc și săruri minerale azotate (azot 
amoniacal, nitriți, nitrați), reprezentînd un stadiu mai mult sau 
mai puţin avansat de degradare a materiei organice prin activi- 
tate bacteriilor, fosior mineral și substanțe organice. 

Gazele solvite în apa marină, cu mare însemnătate biologică, 
sînt: oxigenul, azotul și dioxidul de carbon. Cea mai mare parte 
a acestor gaze provine din atmosferă, dar și din surse submarine 
sau din respirația plantelor și animalelor. O parte din oxigen e dega- 
jat de alge în fotosinteză; azotul e produs prin acțiunea bacteri- 
ilor marine asupra resturilor animale și vegetale, iar dioxidul de 
carbon provine atît din descompunerea materiilor organice moarte, 
cît și din activitatea vulcanilor submarini. 

Cantitatea de oxigen scade cu adîncimea, dispărînd între 200 
—1 000 m adincime, în raport cu particularităţile oceanului sau 
mării respective (în Marea Neagră, el dispare sub 200 m, fiind înlo- 
cuit cu hidrogenul sulfurat). Dioxidul de carbon, datorită descom- 
punerilor ce se produc pe fundul marin, se întîlnește și în marile 
abisuri. Tot aici s-a determinat și o cantitate destul de mare de 
apă grea (H,0,), care are o densitate mult mai mare decît apa obiș- 
nuită. Ea intră și în compoziţia organismelor vii. Apa grea nu e 
toxică, dar prezintă unele modificări în mersul reacțiilor chimice 
cu consecințe asupra metabolismului faunei abisale, despre care se 
știe încă prea puţin. 

În sfîrșit, presiunea hidrostalică este factorul specific ce are cea 
mai mare influență asupra vieții abisale. Cu cît coborîm mai în 
adînc, presiunea hidrostatică, adică greutatea apei de deasupra, 
creşte cu o atmosferă Ja 10 m, astfel că la 100 m adîncime se exercită 
o presiune de 10 atmosfere, la 1000 m una de 100 atmosfere, 
la 10 000 m una de 1 000 atmosfere. 

Admiţînd că un peşte abisal are o suprafaţă de 2 000 cm?, 
înseamnă că la adîncimea de 4 000 m, unde trăiește, el suportă o 
presiune de 400 de atmosfere, deci corpul său este apăsat de o co- 
loană de apă cu greutatea de 800 000 kg. 

Dacă în etajul continental inclus în sistemul fital (populat de 
plante) nu se pune problema hranei, întrucît fitoplanctonul și zo- 
oplanctonul constituie o impozantă masă nutritivă, în sistemul 
afital, care include etajele: batial, abisal și hadal, toate cufundate 
în întuneric și fără organisme vegetale clorofiliene, circuitul hranei 
este mai dificil și mai complex. 

Pentru fauna profundală în general, lipsa vegetalelor autotrofe 
face ca la baza piramidei alimentare să nu existe decît detritus or- 
ganic și bacterii. Detritusule o „ploaie“ organică formată din res- 

turi pelegice care cad lent, de sus, din cauza presiunii crescute. 
Densitatea populațiilor bacteriene de pe fund descrește cu adînci- 
mea, dar numărul lor e mare chiar și în „gropile“ abisale. În medie, 
s-au găsit 104—106 germeni pe centimetru cub de mil. S-a dovedit 
că bacteriile abisale sînt barifile. Fără îndoială că populațiile bars 
teriene constituie o sursă importantă de hrană pentru nevertebra- 
tele bentice abisale. Se pare totuși că pe fundurile abisale mai 
există și altă sursă de producţie primară: în miîlul scos de Gala- 
thea de la 7 400 m s-au găsit diatomee heterotrofe ce rezistă la 
presiuni uriașe. De asemenea, cadavrele marilor animale (cetacee, 
rechini) care ajung în „gropile“ profunde. O balenă, de pildă, poate 
constitui vreme îndelungată o rezervă alimentară pentru animalele 
de adincime. 


19. ADAPTAREA ANIMALELOR LA VIAȚA ABISALĂ 


În prezent se cunosc circa 300 de specii abisale ce-și duc viața 
dincolo de 6 000 m adîncime; dintre acestea, un număr de circa 
80 nu se găsesc decît în domeniul abisal. 

Cercetările din ultimele decenii au dovedit că speciile abisale 
actuale au fost odinioară organisme de suprafață. Înarmate însă 
cu mai slabe mijloace de apărare, ele s-au retras treptat spre adîn- 
cimile mărilor și oceanelor, pentru a supraviețui dușmanilor și con- 
curenței vitale. Această supoziţie a fost întărită și de faptul că, la 
adîncimi de peste 6 000 m, au fost găsite specii ciudate, adevărate 
fosile-vii, aparținînd unor familii sau genuri dispărute cu zeci de 
milioane de ani în urmă. Abisurile și în special marile gropi au 
reprezentat, așadar, un mediu de refugiu al faunei de suprafață. 

„Numărul destul de mic încă de scufundări și dragaje — scrie 
C.S. Antonescu în lucrarea sa Marea — face ca biotopii abisali ai 
oceanului să constituie părțile cele mai puţin cunoscute ale Pămîn- 
tului. În linii mari, se ştie că pe fundurile miloase de sub 4—5 000 m 
adîncime trăiește o faună mult mai variată, că fundurile cele mai 
slab populate aparţin zonelor tropicale cu aport organic mai re- 
dus, iar cele mai bogate și cu forma ceva mai apropiate celor de la 
suprafață sînt adîncurile oceanelor polare“. „Nu este exclus — scrie 
E. Pora — ca pe aici, o dată cu apele reci care alunecă pe pantele 
oceanului spre fund, să fi intrat și animalele abisale“. 

Fauna abisurilor oceanice se caracterizează prin prezența bac- 
teriilor barifile (adaptate la mari presiuni), apoi prin holoturii, ac- 
tinii și viermi policheți și cîteva specii de isopode, amfipode echi- 

uride. Lipsesc complet spongierii, asteridele, ofiuridele și decapo- 
dele. Fiecare groapă abisală își are fauna ei caracteristică, 

Temperatura scăzută dar constantă (+ 4*C), fără variații diur- 
ne sau sezoniere, face ca animalele abisale și hadale să fie homeo- 
terme, păstrînd întrega lor viață o temperatură echivalentă cu a 
apei. Chimismul organismului lor este adaptat acestui regim ter- 
mic. Ele nu dispun de mecanisme termoregulatoare, ceea ce le 
scutește de consumul de energie necesar punerii lor în funcțiune. 
Se pare că temperatura scăzută care, întîrziind maturitatea sexuală 
prelungește creșterea, favorizează gigantismul multor forme abi- 
sale, cum ar fi crabul-uriaș-japonez (Kaempferia) şi păianjenul- 
de-mare (Colossendeis). După unii cercetători (E. Birst 
pildă), și marile presiuni hidrostatice din adîncuri și-ar avea con- 
tribuția la apariția gigantismului. 

Despre rolul chimismului în adaptarea organismelor de mare 
adîncime știm încă puţine lucruri. Cert e că animalele abisale și 
hadale au în general scheletul foarte redus. Carapacele crustacee- 
lor, valvele moluștelor și scheletul peştilor sînt foarte puţin calci- 
ficate. Cauza trebuie căutată în greutatea cu care organismele 
fixează calciul la adîncimi unde există foarte puțin CaCO, și unde, 
din cauza presiunilor mari și cantităților impresionante de CO,, 
acest component fundamental al scheletului se găsește mai mult 
sub forma bicarbonatului decît a carbonatului. De asemenea, spi- 
culele silicioase ale majorității spongierilor sînt subțiri și fragile. 

Întunericul complet din abisuri are două urmări asupra orga- 
nelor de văz la peşti. La unele specii, cuprinse în 9 familii, ochii 
devin enormi, căpătînd o formă telescopică. Un ochi telescopic 
seamănă cu un mic cilindru negru, în vîrful căruia stă un cristalin 
mare și transparent. Unii pești (Gigantura, Winteria) au ochi 
telescopici îndreptaţi înainte, ca niște faruri de automobil; la 
alții (Argyropelecus), ochii privesc în sus. La alte specii, ochii au 
regresat pînă aproape de dispariție, dezvoltîndu-se prin compen- 
sație organele liniei laterale, un adevărat sistem radar de orientare. 

Pentru mărirea cîmpului percepţiilor senzoriale, un rol de 
seamă joacă apendicii cu rol tactil. Alungirea apendicilor tactili 
este o formă de adaptare larg răspîndită la cefalopode, echinide 
isopode și pești. Luminiscenţa biologică, activitatea sonoră mult 
mai intensă ca în etajul fital, emisiunile radar ale delfinilor ca și 
electrolocația la unele specii de peşti electrici ajută la orientarea 
în spațiu, la identificarea indivizilor de aceeași specie, la consti- 
tuirea cîrdurilor și chiar la comunicaţia. interspecifică pe baza unui 
cod luminos, sonor, de ultrasunete sau de șocuri bioelectrice (vezi 

Tudor Opriş: Anımalele vorbesc?) . În zonele cele mai profunde ale 
oceanului domină însă codul luminos. 

Adaptarea perfectă la presiunea hidrostatică foarte ridicată în 
marile adîncuri face cu neputinţă scoaterea unor animale vii la 
suprafață. „Pe măsură ce animalul se ridică, presiunea hidrostatică 
externă scade. Dar nu în aceeași măsură se poate înlocui apa din 
interiorul animalului cu apă de presiune hidrostatică mai mică; 
prin destinderea ei, apa se dilată și sparge celulele, omorînd ani- 
malul.“ (E. Pora) Cercetările moderne au dovedit că presiunea 
hidrostatică modifică structura helicoidală a acidului desoxiri- 
bonucleic (DNA) care poartă codul genetic al organismului abi- 
sal. Bine adaptat condiţiilor de hidropresiune, sistemul celular al 
acestor ființe din adîncuri suferă alterări structurale cînd e ridi- 
cat în straturile superioare ale apei. Putem spune deci că anima- 
lele abisale sînt stenobathe, adică trăiesc la o anumită presiune 
constantă. Doar puţine dintre ele sînt euribathe (rezistînd la varia- 
tii de 60—150 atmosfere). De asemenea, în primele stadii de dez- 
voltare, alevinii peștilor rezistă la presiuni mai mici. 

Hrana în marile abisuri este rară și destul de ciudat repartizată. 
Nu-i de mirare că multe organisme abisale se adună în jurul unor 
„oaze“ sau „zone“ în care cad de sus mai multe resturi de cadavre. 
Aceste aglomerări creează biocenoze caracteristice, încă destul de 
puțin studiate. Datorită acestui regim „auster“ de hrană, la majo- 
ritatea speciilor abisale ouăle se dezvoltă în regiunea. apelor super- 
ficiale, unde este o microhrană abundentă. La un anumit stadiu 
de dezvoltare, larvele sau mai adesea. tineretul, revin în zona abi- 
sală unde se stabilesc apoi definitiv. 

Existenţa unor forme de viaţă fixate într-un mil extrem de bo- 
gat explică modul de hrănire limivor al unor animale, cum ar fi 
unele holoturide și pogonoforele, animale ciudate, descoperite de 
80—40 de ani, subțiri ca un fir și lipsite de tub digestiv. 

Lungimea apendicilor la formele vagile este iarăși o adaptare la 
puținătatea hranei, fiind ştiut că un membru mai lung poate 
lărgi aria de hrănire a unui animal fixat. 

Speciile carnivore (peștii) din adîncuri, ca să atragă prada ex- 
trem de rară, folosesc diferite „momeli“ şi viclenii, iar pentru a 
reține mai bine victimele capturate cu atîta greutate sînt înzestrate 
cu dinți ascuțiți, fălci extensibile și basculante, stomac dilatabil, 
care permite ingerarea unor animale foarte mari. 

Desigur, împărăția marilor adîncuri oceanice, care a înflăcărat 
din cele mai vechi timpuri imaginația oamenilor și atrage prin 
tainele cu care încă se învăluie pe exploratorii îndrăzneți, ascunde o 
lume situată la limitele posibile ale vieţii, demnă de a fi cunoscută 
măcar prin cei mai originali reprezentanți. 


20. PLANTELE MARILOR ADÎNCURI 


Algele pluricelulare și fanerogamele (iarba de mare), plante cu 
nutriţie autotrofă, sînt strîns legate de etajul fital. Dependent de 
forța de pătrundere a radiațiilor solare, acest etaj nu depășește 
200 m adîncime. 

Zona superioară a etajului afital, cuprinsă între 400—5 000 m 
adincime, este domeniul algelor microscopice, din grupul cocoli- 
toforidelor și cianoficeelor, cu nutriție heterotrofă, deci care n-au 
nevoie de lumină pentru sintetizarea. hranei. 

La 3 000 m adîncime, apele Mediteranei sau Oceanului Atlantic 
conțin 4—5 000 de organisme monocelulare calcaroase de Coco- 
lithus fragilis la litru. 

După 4 000—5 000 m se instalează domnia bacteriilor barofile, 
adaptate presiunilor mari. Densitatea populatiilor bacteriene des- 
creşte cu adîncimea. Totuși, în groapa Marianelor au fost găsite 
cîteva mii pe centimetrul cub de mil. 

Din probele de mîl scoase de la 3 425 m adincime, în nordul 
Atlanticului, de către vasul german Anton Dohrn, s-au făcut cul- 
turi în care, pe lîngă bacterii, s-au dezvoltat și ciuperci (Phycomy- 
celes ), utile ca producătoare de vitamine, 

Pentru a se hrăni, bacteriile abisale oxidează substanțe anor- 
ganice ca sulful, hidrogenul sulfurat, amoniacul. Bacteriile sulfu- 
roase, adesea de culoare roșie, joacă un rol important în viața ocea- 
nelor. Nici chiar marile cantități de H;S din fundul unor mări, 

cum ar fi Marea. Neagră, nu le stînjenesc acţiunea mineralizatoare. 

Imensa masă a. bacteriilor barofile transformă materia orga- 
nică în elemente minerale, au acțiune oxidantă, transformînd amo- 
niacul în nitrați sau nitriți; acţionează asupra compușilor sulfului, 
eliberează fosfaţii și modifică astfel compoziția chimică a apei 
marine. De asemenea, ele servesc și ca hrană multor animale in- 
ferioare, în special coepopodelor. 

21. GIGANȚII ADÎNCURILOR 


Mediul marin favorizează apariția și dezvoltarea. formelor gi- 
gantice datorită spațiilor imense pe care le pune la dispoziția spe- 
ciilor vegetale și animale și resurselor extrem de bogate de hrană. 

lată de ce nu e greu de presupus că nu în aer și nu pe pămînt 
vom întîlni „recordmanii“ florei și faunei, ci în mediu! acvatic, cel 
mai propice zămislirii și conservării lor. 

Vom lăsa la o parte pe acei uriași mitici sau ipotetici ai mării 
pe care Horia Matei îi prezintă, cu toată palpitanta. lor poveste, 
în instructiva sa carte Enigmele Terrei. Ne vom ocupa doar de acei 
giganți a căror prezenţă este certă și confirmată. 

Caracatițele gigantice și sepiile uriaşe din genul Architeuthis 
au stirnit din cele mai vechi timpuri fantezia vamenilor de știință 
și literaților. Naturalistul roman Pliniu cel Bătrîn aminteşte despre 
un cefalopod al cărui cap avea. mărimea unui butoi de 15 amfore 
(500 1), iar cronicile norvegiene din secolul al XVII-lea, redactate 
de episcopul Pontopiddan, citează o sepie care, rătăcindu-se pe 
țărm, în apropierea, localității Alsahong, a trebuit să piară acolo. 
Victor Hugo, în romanul său Oamenii mării, ne vorbește de o cara- 
catiță uriașă, capabilă să răstoarne ambarcațiunile pescărești, iar 
Jules Verne descrie în 20 000 de leghe sub mări felul cum un cefa- 
lopod gigantic a atacat submarinul Nautilus. Dimensiunile citate 
de ilustrul romancier pentru brațele cefalopodului (10 m lungime, 
grosimea cît a coapsei unui om) nu sînt exagerate, deoarece, în 
1897, pe țărmul Peninsulei Florida & fost găsit un braţ gigantic, 
aruncat de valuri, care se păstrează și astăzi conservat în muzeul 
din Miami și care are 23 m lungime. 

Caracatiţele gigantice trăiesc, și pîndesc prada, ascunse în crăpă- 
turile stîncilor sau în adăposturi de forma unui dig circular. Deşi 
sînt înzestrate cu dimensiuni și arme de temut, aceste animale au 
dușmani redutabili, cum sînt cașaloţii, delfinii, peştii-spadă, cu 
care duc adevărate lupte homerice. Corpul lor este înzestrat cu o 
glandă voluminoasă, al cărei rezervor colector se deschide în rect. 
Glandele cuprind o substanță de culoare castanie-închisă, cunoscută 
sub numele de sepia. În caz de primejdie, graţie contractiilor muş- 
chiulare, cerneala se împrăștie în mediul înconjurător, camuflînd 
animalul. 

Uriașii lumii marine, şi în general ai lumii animale, rămîn bale- 
nele, și mai ales cele din subordinul M ysticeti, balenele cu fanoane, 
care trăiesc solitare, în majoritatea cazurilor în Oceanul Îngheţat. 
Cea mai mare dintre ele este balena albastră ( Balaenoptera muscu- 

lus), numită așa din cauza culorii ei cenușui-albăstrie, mai deschisă 
pe pîntece. Exemplarul cel mai impunător a fost vînat în 1922 în 
zona Atlanticului de Sud. Avea 33 m lungime și cîntărea 185 000 kg. 
De obicei, balenele albastre măsoară 25—30 m lungime și cîntăresc 
130 000—140 000 kg, deci greutatea a 2 000 de oameni sau a 30 
de elefanți. 

Balenele albastre trăiesc în mările reci și migrează iarna spre 
regiunile calde. Deși greoaie, cînd sînt în pericol, aceste mamifere 
ating viteze de 30—35 km/oră, ceea ce presupune dezvoltarea unei 
puteri mecanice în medie de 530 cai putere. 

Uriașul se hrănește cu vietăți marine mici, peștișori și un neam 
de crevete, Euphausia superba, care formează imense aglomerări 
la adîncimi de 100—200 m. Porţia la o masă este cam de o tonă. 
Ca să poată înghiți o asemenea puzderie de animale, gura balenelor 
a căpătat o formă deosebită. Ea seamănă cu o imensă peşteră ză- 
brelită cu ostreţe cornoase, eJastice, lungi de 3—4 m, așezate pe 
cerul gurii și numite fanoane. Falca. inferioară, cu buze cărnoase» 
seamănă cu un linguroi uriaș. Cînd balena deschide gura, apa năvă- 
leşte în ea și iese pe laturile acesteia, fanoanele reținînd în desișul 
lor de pieptene ființele mărunte, pe care apoi le adună limba muș- 
chiuloasă, 

Dintre plante, algele pluricelulare, mai ales cele brune (Lessonia), 
din familia Laminariaceae deţin recordurile. Uriașul acestora 
este Macrocystis pyrifera, întîlnit cu precădere în apele reci ale 
oceanelor Pacific și Indian. Lungimea talului acestuia întrece de 
10—15 ori pe cea a unei balene. Ca să-și mențină în apă corpul lung 
de 400—500 m, alga are pe muchie aerociști — săculeți cu aer, ju- 
cînd rol de flotoare — iar pentru a rezista furiei valurilor, talul nu 
este întreg, ci împărțit în numeroase panglicuțe. 

De la distanță, pare imensa spinare a unui monstru marin ce 
se ondulează neîntrerupt. Probabil că o astfel de reprezentare a 
stîrnit imaginația oamenilor din trecut, înspăimîntați de mirajul 
uriașului tal unduitor și de flotoarele cărora. reflexele razelor de 
lumină le dădeau strălucirea unor solzi fabuloși. 


22. AZILUL FOSILELOR—VII 


Zona abisală a mării, prin insesizabilele ei variaţii, oferă un me- 
diu conservativ și deci un refugiu pentru străvechi specii marine, 
ce au reușit astfel să supraviețuiască zeci și chiar sute de milioane 
de ani. Aceste specii relictare confirmă strălucit teza darwinistă 

după care dispariția definitivă a unui grup este, în general, un proces 
extrem de Jent. Relictele grupurilor odinioară larg răspîndite se 
păstrează timp îndelungat fie datorită adaptării la nișe ecologice 
foarte înguste, fie datorită „retragerii“ în unele regiuni unde ele 
întîlnesc relativ puţini concurenți. 

Să facem cunoștință cu cîteva dintre cele mai... celebre. 

La 6 mai 1952, echipajul vasului de cercetări Galathea a scos 
din Oceanul Pacific, la vestul statului Costa Rica, de la 3570 m 
adîncime, cîteva moluște ciudate, dragate pe un fund de argilă 
miloasă. Cu cochilia lor conică turtită, de dimensiuni mici, semănau 
cu melcul Patella, comun pe țărmurile stîncoase. Pentru că forma 
și structura animalelor scoase atunci din adîncul Pacificului amin- 
teau mult genul Pilina, cunoscut ca fosilă din rocile siluriene, noii 
forme descoperite i s-a dat de către descoperitorul lor, zoologul 
danez A. Lemche, numele de Neopilina galathaea. Fapt cu totul re- 
marcabil la Neopilina este conformaţia segmentară metamerică a 
unor organe, situație necunoscută la moluște. Cele opt perechi de 
impresiuni de pe faţa internă a scoicii corespund celor opt perechi 
de mușchi retractili ai piciorului. Ca organe respiratoare servesc 
cinci perechi de branchii pectinate, iar ca organe excretoare, șase 
perechi de rinichi (nefrofori). Tubul digestiv, sistemul nervos, apa- 
ratul circulator, ca și radula sînt cele ale moluștelor străvechi. 

Fosilele au fost întîlnite în depozite de mică adincime din palo- 
zoicul inferior și devonianul inferior. Ele au dispărut definitiv după 
această perioadă geologică, probabil eliminate prin concurență 
vitală, reapărînd prin formele actuale, dar în adîncurile oceanelor. 
Se presupune că Neopilina este relictul de mare adîncime al unui 
taxon cu o răspîndire mult mai largă odinioară. 

După 1952, s-au scos de la adîncimi de 4 000—7 000 m, din di- 
verse puncte ale Pacificului, cîteva exemplare de Neopilina, unele 
aparținînd altei specii, N. ewingi, ceea ce ne face să bănuim existența 
unor relicte mai numeroase în marile gropi ale Pacificului, unde, în 
mod sigur, acest ciudat animal s-a. refugiat. 

Această presupunere s-a confirmat în anul 1965, în urma cer- 
cetărilor efectuate de expediția condusă de prof. R. Menzies, pe 
nava Anton Brunn, în jgheabul Peru-Chile (5 000—8 060 m adîn= 
cime), expediție la care a participat și savantul romîn Mihai Bă- 
cescu. Astfel, au fost determinate de către R. Menzies două specii 
oi de Neopilina: N. brunni și N. băcescui, prima dedicată oceano- 
grafului hadolog A.F. Bruun, iar a doua, naturalistului român 
M. Băcescu, membru al expediției. Cu acest prilej, directorul 

Muzeului „Gr. Antipa“ a descoperit genuri şi specii noi de răcu- 
şori abisali din grupele Isopode şi Miside şi a adus ţării o bogată 
colecție oceanologică. 

În vara anului 1914, pe lîngă țărmurile Indoneziei, zoologul 
Caullery a prins un animal ciudat pe care l-a descris și clasificat 
în rîndul viermilor. Faptul că „viermele“ era înzestrat la capătul 
anterior cu o „barbă“ deasă de perișori, l-a determinat pe desco- 
peritor să-l numească pogonofor (pogonofora, în grecește, însemnînd 
„purtător de barbă“). În 1933, la extremitatea opusă a Oceanului 
Pacific, în Marea Ohoţk, profesorul P. Ușakov a capturat un nou 
animal pe care l-a încadrat, de asemenea, în clasa viermilor. Vreme 
îndelungată, oamenii de știință n-au reușit să găsească acestor 
bizare făpturi un loc corespunzător în sistemul de clasificare. Numai 
cînd cercetătorii de pe vasul Viteaz au adunat numeroase colecții 
de animale, savantul sovietic A.V. Ivanov a reușit să lămurească 
poziția. sistematică a acestei clase, denumită Pogonofore, în 1939, 
de zoologul suedez G. Johanson, și să-i consacre, în 1960, o amplă 
monografie. Curînd după publicarea acestei lucrări, paleontologii 
au descoperit reprezentanţii fosili ai pogonoforelor. În 1965, B.S. 
Sokolov a găsit reprezentaţi ai acestei încrengături din cambrianul 
inferior, iar doi ani mai tîrziu cercetătorul polonez R. Kozlowski a 
găsit două noi forme de pogonofore, denumite de el Ivanovites 
fundibulatus și Sokolovitus pogonophoroides, apreciind că acestea 
au trăit în zona neritică, deci la mică adîncime. Cu timpul, ca si 
alte fiinţe relicte, ele s-au retras spre marile adîncuri, spre zonele 
abisale. 

Ca înfățișare, pogonoforele seamănă, ce-i drept, cu viermii. 
Ele sînt lungi, n-au membre, ci doar o „barbă“ deasă formată din 
tentacule. Ele nu-și părăsesc niciodată căsuţele cu înfățișare de 
tuburi de 4—86 cm, alcătuite din chitină — un polizaharid apro- 
piat de celuloză și amidon. Tuburile sînt înfipte cu partea poste- 
rioară în mil; la partea anterioară, 200—250 de tentacule se răsu- 
cesc și se unesc, formînd un fel de cupă de braţe și de cili minusculi 
ce unduiesc în permanenţă ca o mică junglă, prin care viețuitoarele 
mărunte, antrenate de curentul de apă, se rătăcesc. Este tocmai 
ce-și doreşte animalul. Prin celălalt cap al tubului, pogonoforul 
trimite în cupă un suc proteolitic care dizolvă și digeră rapid prada. 
Absorbită de sînge, hrana se răspîndește în toate țesuturile. Sîngele 
pogonoforelor este roșu. Animalele au inimă și un creier foarte 
simplu, în schimb sînt total lipsite de organe de simț. Viaţa lor sin- 
guratică și statică le-a modificat anatomia și comportamentul. Po- 
gonoforele și-au pierdut nu numai organele de simț, dar și stomacul 

și intestinul. Mișcarea, ca și întreaga lor existență, se desfășoară 
în interiorul acestor fragile ţevi. 

În zona tropicală a Oceanelor Pacific și Indian, își duce viața 
cefalopodul Nautilus, care a inspirat numele submersibilului con- 
ceput de căpitanul Nemo, eroul Jui Jules Verne. Rudă cu sepia și 
caracatița, nautilul sugerează mai de grabă un melc. Cochilia sa 
are o formă de spirală răsucită într-un singur plan. Căsuța e împăr- 
țită în camere. Animalul trăiește în camera terminală și se află 
în legătură cu celelalte, umplute cu aer, printr-un apendice lung. 
El scoate din cochilie o regiune cefalică distinctă, înconjurată de 
numeroase braţe ce se tirăsc pe fundul oceanului. Sub cap se află 
un organ mușchiulos în formă de pîlnie, prin care apa aruncată 
înainte și cu forță din camera. paleală împinge animalul în sens 
opus, conform principiului reacției. 

Cînd cercetările arheologice au scos la iveală în multe colțuri 
ale lumii fosile care semănau foarte bine cu Nautilus, n-a fost greu 
să se deducă caracterul relict, de fosilă-vie, al acestui cefalopod, ce 
stăpînea împreună cu numeroasele specii de Ammomtes întinderile 
mărilor mezozoice. Datorită condiţiilor conservative ale mediului 
de viaţă în care s-a refugiat, Nautilus a supraviețuit totalei 
dispariţii a rudelor sale din trecut. 

La 2? decembrie 1938, preparatoarea Muzeului din East-Lon- 
don (Africa de Sud), M. Latimer, a fost vestită telefonic că vasul 
pescăresc EI 8 are la bord cîțiva pești pentru muzeu. Printre aceștia 
se afla și un pește albăstrui, lung de circa 1,5 m, cu solzi puternici 
și cn înotătoarele perechi de o ciudată conformaţie: semănau cu un 
fel de lăbuţe care păreau că servesc nu numai la înot dar și la sprijin, 
deoarece erau alcătuite dintr-o axă principală, cu radii dispuse la- 
teral. Acest caracter îl apropia foarte mult de celacanţi, pești pri- 
mitivi din grupa crossopterigienilor, mult răspîndită în era paleo- 
zoică și dispărută acum 60 milioane de ani, de pe vremea dinosaurie- 
niler. În 1940, B.I. Smith, în cinstea norocoasei cercetătoare, l-a 
numit Latimeria chalumnae. 

Cum a putut rămîne Latimeria atîta timp nedescoperită? Răs- 
punsul a venit după 14 ani, cînd a fost prins un alt exemplar din 
acecași specie, de data aceasta în preajma unei insulițe din arhipe- 
lagul Comore, în Oceanul Indian. Pînă în prezent, s-au mai cap- 
turat vreo 15 exemplare, atent studiate de către ihtiologii francezi 
și englezi. Azi se știe cu precizie că patria celacantului Latimeria, 
numit de localnici combessa, o constituie apele oceanice din jurul 
Insulelor Comore. Studiul anatomic îi trădează vechimea. Pe lîngă 
țesuturile deosebit de grase, peştele are un creier minuscul (3 g la 

o greutate corporală de 40—50 kg!), o inimă foarte primitiv con- 
struită, un intestin spiralat (propriu vechilor pești osoși), un sac de 
grăsime corespunzînd unui sac pulmonar în locul vezicii înotătoare, 
avînd probabil și un rol hidrostatic. Lăbuţele, ca și hematiile, su- 
gerează apartenența Lalimeriei la acel grup de peşti din care, pro- 
babil, printr-o mai bună adaptare, unele specii au făcut trecerea 
către amfibieni. 

Descoperirea Latimeriei este considerată ca una dintre cele 
mai mari cuceriri ale biologiei secolului al XX-lea. 


23. VIAŢA ÎN APELE CU TEMPERATURI RIDICATE 


Se ştie că mediul intern lichid al animalelor cu „sînge cald“ 
își păstrează proprietăţile vitale între 28%—42*C. «Depășirea inter- 
valului de temperatură care corespunde zonei biocinetice antre- 
nează moartea rapidă a celulelor datorită denaturării termice a 
componenților celulari, adică degradării ireversibile a conformaţiei 
spațiale ordonate a biopolimerilor și trecerea lor în conformația. 
„ghem haotic“. Pierzîndu-și structura, biopolimerii își pierd și 
funcţiile, ceea ce implică moartea celulară prin ruperea sistemelor 
membranare, ca urmare a „topirii“ dublului strat lipidic », precizează 
cercetătorul Doru Mărgineanu (Biofizica, Ed. didactică și pedago- 
gică, 1980. p. 149—150). Sistemele homeoterme ale acestor ani- 
male pot regla pînă la limita de existență temperaturi ale mediului 
lichid extern cu maximum 45*—50*C (așa-zise „băi fierbinți”). 

În ape cu temperaturi constante de 30—40*C, pot trăi în mod 
excepţional unele specii de pești hidrotermofili, de obicei relicte 
terțiare, conservate în lacuri sau izvoare termale păstrate din a- 
ceastă perioadă mai caldă a Pămîntului. În ape cu temperaturi 
de 40”—50*C, dar nu peste --90*C, trăiesc nu număr foarte limitat 
de animale şi plante inferioare. 

E un lucru bine stabilit că, o dată cu creşterea temperaturii 
mediului, scade numărul de specii acvatice. De pildă, în izvoarele 
termale, la temperatura de 32°C, pot supraviețui peste 50 de specii 
de coleoptere acvatice, iar în izvoare avînd 46°C nu se cunosc decît 
două specii. Larvele de diptere sînt mai rezistente: unele specii de 
Ceratopogonidae (Heleidae ) trăiesc în izvoare termale la 52°C ( Java), 
unele chironomide la 51°C (America de Nord), crustaceul 7 hermoba- 
tynella adami a fost găsit într-un izvor din Zair a cărui temperatură 
medie era de 55°C. Unele cianoficee (alge albastre) din genurile 
Phormidium şi Oscillatoria trăiesc în ape termale la. 85°C, iar bac- 

terii (Thermococcus ) au fost găsite și în ape avînd 90°C. Termore= 
zistența unor organisme poikiloterme, deci capabile să facă față 
unor temperaturi ridicate — opiniază Doru Mărgineanu — se da- 
torește punctului de topire crescut al principalelor lor lipide, su- 
perior față de al altor genuri sau specii, dovadă indiscutabilă a 
unei perfecte adaptări la mediul de viaţă. 

Deosebit de interesante sînt bacteriile cu rafide de siliciu, des- 
coperite în apele calde ale gheizerilor, ale căror proprietăţi fizice 
au fost studiate de savantul sovietic Prohorov. Încastrarea orga- 
nismului într-o armură de siliciu apără aceste plante microscopice 
de aburii fierbinţi, ce ating uneori 150*C. Aceste formaţii silicioase 
care, aglomerate, dau naștere mineralului numit fianit, reprezintă 
forma cea mai pură a siliciului. Fibrele optice de fianit au intrat 
de scurt timp în atenția microelectronicii ca și tehnicii telecomuni- 
cațiilor. 

În țara noastră, de un interes special se bucură apele calde ale 
Pîrîului Peţea și ale lacului Ochiul ţiganului, de lîngă Oradea, cu 
temperaturi constante de 25*C—35*C, unde, în afara nufărului 
endemic, Nymphaea lotus var thermalis, relict terțiar, cunoscut 
sub numele de „dreţe“, își duce viaţa. o interesantă faună termofilă 
relictă. Amintim gasteropodul melanopsid Melanopsis pareyssi, 
de-o vîrstă cu drețele, rămășiță a unei puternice faune de melci 
melanospizi ce populau odinioară bazinul panonic. 

La Băile „1 Mai“, în apele calde, trăiesc rotiferii Philodina acu- 
ticornis minor, Habrotracha thermalis, Notommata najas thermalis, 
Adineta glauca. 

În apele rîului Pețea se întîlnesc lătăușii, răcuşorii gamarizi, 
Rivulogammarus roeseli, şi peştele endemic Scardinius racovitzai, 
un neam de roșioară atît de bine adaptată temperaturilor înalte 
ale biotopului, încît moare atunci cînd temperatura apei scade 
sub 4+20*C. 

Izvoarele termale din adîncul pămîntului pot ieşi la supra- 
față, dar pot izbucni și în adîncimea oceanelor, producînd forme 
de adaptare specifice ale vieţii în zonele apelor abisale, cărora le 
modifică spectaculos regimul de temperatură. 

În anii 1978, 1979 și 1980, prin colaborarea oamenilor de știință 
din Franța, Statele Unite și Mexic, s-au organizat cercetări pe fundul 
Oceanului Pacific, incluse în Programul Rita (Rivera Tamayo). 

Operațiunile efectuate cu ajutorul submarinului francez Alvin 
au descoperit puternice izvoare hidrotermale submarine, uneori 
asociate cu sulfuri, situate Ja adîncimi de 2 400—2 600 m. Foto- 

grafiile au scos în evidență pe axa dorsalei existența unor zone de 
9—10 km lungime și de 50—100 m lățime, semănate cu mușuroaie 
perfect aliniate și înalte de cîțiva metri. Aici, temperatura variază 
între 5°—20°, deci e superioară temperaturii de maximum 2°C, 
care e obișnuită la această adincime. 

Ghidat de balize acustice așezate pe fundul oceanului, Alvin 
a efectuat imersiuni, obţinînd date extrem de interesante. Astfel, 
„mușuroaiele“ alcătuite din îngrămădiri negricioase de sulfuri poli- 
metalice sînt găurite de un horn de 10 cm în diametru. Din unele 
hornuri țîșnesc jeturi de apă foarte caldă, măsurînd 150°C—500°C. 
Ele au fost explicate prin prezența unui rezervor magmatic super- 
ficial. Apa iese din hornuri cu viteze de 30—80 km/oră și cu țîșniri 
neregulate ca volum, intensitate şi temperatură. 

Biologii au remarcat faptul că temperatura ridicată a apei favo- 
rizează gigantismul biologic, creșterea exagerată a organismelor 
animale ce populează acest microclimat oceanic cu temperaturi 
ridicate. 

Mușuroaiele din care iese o apă cu temperatură de la 60°—150°C 
sînt acoperite de o masă animală spongioasă, în care mișună poli- 
cheți negri. Prin nisipul călduț, circulă specii de crabi care întrec 
de două ori dimensiunile rudelor cunoscute, hrănindu-se cu viermii 
Riftia pachystila, lungi de 2 m, iar regiunile puternic impregnate 
de sulfuri sînt acoperite ca de niște lespezi de cochiliile unei scoici 
cît o farfurie (25—30 cm în diametru), semănînd cu pectenul și 
scoicile margaritifere (Calyptogena magnifica). 

Tot aici au fost descoperiţi niște viermi originali, semnalați 
în 1977 de o expediție americană în zona Arhipelagului Galapagos, 
la o adîncime de 2 500 m și tot în preajma unor izvoare termale 
submarine. Scoși la suprafaţă, ei s-au dovedit a fi o specie uriașă 
de pogonofore, reprezentanții unei ramuri străvechi a viermilor, 
păstrată sub formă de relicte, despre care am vorbit mai pe larg 
în capitolul precedent. 

Ceea ce a frapat la aceste pogonofore au fost tocmai dimensiunile 
lor impresionante. Cele 4 exemplare capturate măsurau între 3,20 — 
4,40 m lungime. Gigantismul lor se explică prin temperatura re- 
lativ ridicată a apei, de 12°—15°, care se apropie de temperatura 
oceanelor străvechi unde pogonoforele îşi duceau viața. Astăzi, ele 
se hrănesc cu bacterii ce oxidează sulful, abundent în rocile subma- 
rine din zona respectivă. Bacteriile sînt absorbite cu ajutorul „pe- 
nelor“ caracteristice acestor viețuitoare. 

24. LAMPADEFORII ABISURILOR 


Se ştie că împărăţia tăcerii își are gigantica uzină de lumină 
ce improvizează în misteriosul întuneric al adîncurilor decoruri de 
basm. 

Știința a marcat o mare victorie atunci cînd zoologul francez 
Raphael Dubois, studiind scoicile perforante Pholas, a descoperit, 
în 1885, bioluminescența, arătînd că la producția. intracelulară de 
lumină este necesară o substanță de bază pe care a numit-o luci- 
ferina, asupra căreia să acționeze o diastază, luciferaza, ce în pre- 
zenta: oxigenului emite lumina. 

În 1961, biochimiștii americani William D. Mc. Elroy și dr. 
Hovard H. Seliger, de la Universitatea „J. Hopking“ din Baltimore, 
au descoperit compoziția chimică a luciferinei și au reușit s-o re- 
producă sintetic. Studiul luciferazei, macromoleculă complexă 
de albumină, compusă din peste 1 000 de unități de acid aminat, 
încă nu e încheiat. Azi se știe că luciferaza, încărcată cu molecule 
de energie A.T.P., este capabilă în calitate de catalizator să smulgă 
moleculei de luciferină doi atomi de hidrogen și să-i înlocuiască 
printr-un atom de oxigen, operație numită în chimie deshidroge- 
nare. În timpul acestei reacții se produce iradierea luminoasă. 
Biochimiștii americani au putut să probeze un fapt uimitor: nu- 
mărul de fotoni reflectați este exact același cu numărul de m olecule 
de luciferină oxidate. Aceasta corespunde unui randament de 100%. 

Mai greu pentru cercetători a fost să răspundă dacă biolumi- 
nescența este o formă de adaptare la marile adîncuri și la ce ser- 
vește ea diverselor animale oceanice. 

La prima întrebare, un răspuns afirmativ integral este contra- 
zis de faptul că bioluminescența apare și la animalele terestre și 
că ea este întîlnită și la animale de suprafață, cum ar fi protozoarele 
(noctilucele). Ținînd seama însă că cele mai numeroase animale 
luminoase se găsesc între adîncimile de 500—7 000 m, se poate con- 
veni că ea este, cel puţin în cazul faunei abisale, și o formă de adap- 
tare la întunericul adîncurilor, servind nu atît pentru a lumina 
mediul în vederea identifică-ii traseelor (acest lucru este realizat 
cu alte simţuri), ci ca mijloc de ademenire a prăzii, de apărare și 
de identificare a speciilor și partenerilor printr-un ciudat și încă 
insuficient de clarificat limbaj luminos. 

Aproape toate grupele de animale prezintă reprezentanți lumi- 
noși în adîncurile mărilor și oceanelor. Organele lor luminoase au 
poziţii și alcătuiri foarte felurite, care nu pot fi puse în legătură cu 
gradul de evoluţie filogenetică. Astfel, cel mai perfect organ fotofor 

este „farul“ caracatiţei. Coloniile de tuniceri (Prosoma şi Salpa) 
sînt în întregime luminate, fiecare individ avînd o aglomerare de 
fotofori (celule fotogene) în aparatul branhial. La ctenoforul P/euro- 
branchia, totoforii sînt aglomerați pe liniile longitudinale ale corpu- 
lui. La polichete (Chaetopterus, Acholoc), ei sînt plasați atît în 
partea anterioară, într-un fel de „elitre“, din care sînt aruncaţi 
în afară, ca un nor de mucus luminos, cît și în extremităţile apen- 
dicelor locomotoare. 

La scoica perforantă Pholas dactylus, celulele luminoase sînt 
condensate în benzi și pete granulare. La. cefalopodele Lycoteuthis, 
Eunoploeuthis sau Watasenia, organele fotogene se găsesc înșirate 
ca niște mărgăritare luminoase în jurul ochilor sau în locuri bine 
determinate pe corp și brațe. Aproape 4/5 din peștii adîncurilor 
poartă organe fotofore: Myctophide, Sternopiychide, Gonostomatide, 
Ceratioide, Chauliodus au puncte luminoase pînă și înăuntrul cavi- 
tății bucale. Photoblepharon este înzestrat cu fotofori în jurul ochi- 
lor, avînd lumina orientată în jos. La Argyropelectus, punctele lu- 
minoase sînt situate pe laturile corpului, iar la Spinax întreaga 
parte ventrală e luminoasă. Oricât ar fi de mare variaţia dispoziției 
topografice a organelor luminoase, ea este fixă pentru fiecare 
specie, fiind un foarte bun mijloc de recunoaştere în întunericul 
zonei abisale și hadale. „Monograma“ luminoasă este punctul de 
plecare în formarea unui cîrd, fapt care, în perioada reproducerii, 
are o mare importanță. Unii dragoni de mare — Melanostomidae 
— seamănă în mod izbitor cu pacheboturile luminate. La Ba/hys- 
paera intacta, pe „linia de plutire“ lungă de 1 m, se înșiruie 20 de 
ochi de culoare albastră. De aripioarele ventrale atîrnă două „ca- 
targe“ cu cîte două lumini: cea de sus, roșie, cea, de jos, albastră. 

La peștii-secure (Argyropelectus), pachetele luminoase repre- 
zintă un desen halucinant care aduce cu falca unui cap de mort. 
Bathysidus pentagrammus, numit peştele-stea-cu-cinci-raze, are 
un desen colorat uluitor: pe margini „aleargă“ cinci benzi luminoase, 
din care una străbate orizontal toată lungimea peștelui. Fiecare 
bandă se compune dintr-o salbă de lumini de un galben palid, fie- 
care bănuț fiind la rîndul lui înconjurat de un colier de „pietre 
prețioase“ de un purpuriu strălucitor. 

De altfel, în lumea peștilor abisali, masculul și femela se recu- 
nosc după strălucirea farurilor, aşa cum păsările după cîntec sau 
penaj. Unul din cei mai răspîndiţi „pești-lanternă“ din Marea Medi- 
terană şi Oceanul Atlantic, Myctophum punctatum, are un sistem 
diferențiat de semnalizare pentru sexe. În afara salbei de lumini 
albastre de pe linia mediană a corpului și a celor 3—4 plăci lumi- 

noase de sub pedunculii cozii, elemente comune pentru ambele 
sexe, masculii au în plus 1—5 puncte fosforescente deasupra plă- 
cilor luminoase, care se aprind în perioada acuplării. 

La creveta fosforescentă Sergetes prehensitis, cercetătorul ja- 
ponez H. Terro a remarcat, ca apel caracteristic, aprinderea, simul- 
tană, pentru 1—2 secunde, a mai mult de 150 de puncte luminoase. 
Asemenea. unui val de reclame luminoase, noaptea, într-un mare 
oraș, strălucitoarele desene verzui-gălbui ale crevetei alunecă 
rapid de la cap la coadă, indicînd partenerului începutul și locul 
nunții. 

La ființele abisale, de multe ori, bioluminescența. servește ca o 
momeală pentru atragerea prăzii. Astfel, vînătorii din familia 
„peștilor-lanternă“ folosesc din plin ciudata lor momeală luminoasă. 
Prima nervură a aripioarelor dorsale s-a transformat într-o undiță 
mai mult sau mai puțin lungă, la capătul căreia atîrnă un mic 
balon luminos. Balonul este manevrat astfel ca să se găsească în 
dreptul enormei guri, înzestrată cu dinți ascuțiți, și este legănat 
de la dreapta spre stînga. Această momeală, semănînd bine cu un 
vierme luminos, atrage cu ușurință victimele. 

Iluzia unei ispititoare peșteri luminoase o dă și enorma gură 
a lui Chauliodus, din familia peștilor-viperă. Acest artist al butafo- 
riei iluminează prăpastia gurii cu o salbă de peste 300 de becuri 
strălucitoare. O adevărată peşteră a lui Ali-Baba, totdeauna deschisă 
și seducătoare, Peștișorii și crustaceele pătrund în mijlocul acestei 
splendori ucigătoare, astfel că vicleanului pescar nu-i rămîne decât 
să-și închidă din timp în timp fălcile. 

Flash-urile strălucitoare pot servi și la apărare. În caz de peri- 
col, fiinţele abisale își orbesc dușmanii și-i pun pe fugă. 

O crevetă luminoasă din familia Acanthephyrae, cînd e atacată, 
eliberează din „sacul cu muniții“ o adevărată ploaie de scîntei ce 
învăluiește dușmanul într-un orbitor nor de lumină, năucitor. La 
fel procedează și peștii abisali din familia Nyctophilae, care își 
aprind brusc farurile în fața unui dușman, amenințîndu-l. Și sepia 
(Sepia officinalis ) se înconjoară cu o perdea luminoasă de protecție, 
la adăpostul căreia. părăsește cu iuțeală locul primejdios. 

La unele polichete atacate de dușman, cum ar fi Chaetopterus, 
partea posterioară a corpului se luminează, orientînd atacatorul 
înspre aceasta, care rămîne astfel în gura dușmanului. În schimb, 
restul corpului, conținînd organele vitale, este salvat. Este un fe- 
nomen de autotomie, legat de jertfirea unei părți de corp. 


III. 


VIAȚA ȘI COMPOZIȚIA CHIMICĂ 
A MEDIULUI 


25. PRAGURI CHIMICE 


Atit în mediul terestru, cît și în cel acvatic, viața plantelor 
ca și a animalelor se poate desfășura între anumiţi parametri chi- 
mici, tolerați de organism. 

Concentrația minerală a solului afectează mai puțin animalele. 
Doar protozoarele, viermii și moluștele care își duc existența în 
sol sînt sensibile la compoziția chimică a mediului edafic. În schimb 
plantele, legate intim de pămînt, sînt dependente de acest factor. 
Dintre proprietățile chimice ale solului ce pot juca un rol hotăriîtor 
în viaţa. plantelor menționăm reacția, troficitatea și regimul de 
săruri. 

Din punctul de vedere al reacției, solurile sînt de trei categorii: 
neutre (pH=7), exprimînd un echilibru între ionii de hidrogen (H+) 
și de oxidril (0H”), bazice (pH între 7 și 9) și acide (între 4—7). 
Existenţa. plantelor se poate desfășura, doar în soluri cu limite ale 
pH-ului cuprinse între 4 și 9. 

Troficitatea solului este exprimată prin gradul de saturație în 
săruri și humus (V %), care asigură o bază de nutriție mai satisfă- 
cătoare sau mai puțin satisfăcătoare plantelor. Se poate vorbi de 
o troficitate foarte scăzută la o valoare a indicelui V de 0%—25%, 
scăzută de 25%—50%,, medie de 50%—70%,, ridicată 70 %—85% 
şi foarte ridicată, 85%—100%. Plantele adaptate solurilor foarte 
sărace poartă numele de oligotrofe, cele adaptate solurilor cu un 
coeficient V mijlociu, mezotrofe, optim, eutrofe, și foarte ridicat, 
megatrofe. Atît speciile oligotrofe, cît şi cele megatrofe se găsesc 
la limitele inferioară și superioară a troficităţii, dincolo de care 
viața. vegetală nu se mai poate manifesta. 

n ce privește regimul de săruri, există și aici anumite limite 
critice ce le oferă anumite soluri salinizate, pe care nu pot trăi 
decît anumite specii adaptate acestor condiţii neprielnice vieții, 

știut fiind că excesul de cloruri, de sulfați și de nitrați pot deveni 
nocive, blocînd la cele mai multe specii procesele metabolice. Ca 
o plantă să poată supravieţui — demonstrează cercetările din 1957 
ale lui N. Bucur — cantitatea de săruri solubile în miligrame ss/%, 
aflate în stratul rizosferic trebuie să nu depășească 6 000 mg (deci 
6 g săruri) la 100 grame sol. Limita critică o reprezintă cantitatea 
de 3—5 grame, condiţie de salinitate căreia nu-i pot rezista decît 
anumite specii de plante perfect adaptate acestor condiții edafice. 

În ce priveşte apele salmastre, pentru cele mai multe specii (și 
mai ales pentru pești, șerpi, chelonieni și mamifere marine), limi- 
tele maxime de concentrație minerală (clorură de sodiu, sulfat de 
calciu și magneziu etc.) oscilează între 30—60 grame la 1 litru. O 
salinitate de peste 60 g/l impune existența unor mecanisme osmotice 
de care dispun doar cîteva grupe de animale inferioare. Așa cum 
unele specii de bacterii, protozoare sau viermi inelaţi din sol rezistă 
la concentrări de 70—100 g la kilogram, tot așa unele specii de 
plante (alge monocelulare, bacterii) și nevertebrate (infuzori, crus- 
tacei etc.) pot fi întîlniţi în saramuri ce depășesc concentraţii de 
150 g la litru. 

În cazul apelor hipersaline, organismele acvatice, atît plante, 
cât și animale, sînt confruntate cu două probleme importante: men- 
ținerea. bilanţului hidric al organismului la o valoare relativ cons- 
tantă și, totodată, menţinerea echilibrului ionic din umorile orga- 
nismului. Astfe] de ape au o presiune osmotică foarte ridicată și 
un indice de antagonism ionic crescut. Echilibrul ionic, deci valoarea 
raportului dintre ioni cu acțiune fiziologică antagonistă (de pildă 
Nat, care sporește permeabilitatea membranelor pentru apă, și 
Cat+, care o diminuează), numit de Eugen Pora, rhopie, nu-l pot 
realiza. în condiţiile unei saramuri foarte concentrate decît un nu- 
măr redus de specii, cu mecanisme biochimice bine adaptate me- 
diului. 

Menţinerea echilibrului ionic se realizează în două feluri. În 
mod pasiv, ea, are loc pe calea fenomenului de difuziune, cînd prin 
învelișurile corpului (pereți, membrane celulare) substanțele pă- 
trund în organism sau ies din organism, tinzind către echilibrarea 
concentraţiei în ambele medii. În mod activ, ea se produce prin 
schimbul neîntrerupt al sărurilor, în urma dezvoltării unor organe, 
unor celule speciale, capabile să elimine sau să absoarbă anumite 
săruri, chiar contrar forţelor difuziunii. Pe ambele căi, organ ismele 
se apără împotriva. dereglării parametrilor fizico-chimici caracte- 
ristici ai mediului intern. 

Halobacterium și Halococcus trăiesc în ape cu concentrația de 
250 — 300 grame de clorură de sodiu, putînd supraviețui un timp 
uluitor de lung chiar în structura. cristalelor de sare. 


Alte microorganisme, cum sînt tiobacilii descoperiți în mine din 
Spania şi S.U.A., trăiesc în medii extrem de acide, considerate 
pînă acum incompatibile cu viața, ajungîndu-se ca Thyobacillus 
oxidans să supraviețuiască mai bine numai în acizi puri. 


26; CÎND SOLUL ESTE ÎMBIBAT DE SĂRURI 


În jurul izvoarelor și lacurilor sărate, pe coastele mărilor și 
oceanelor, de obicei în climatele secetoase, se întind soluri salini- 
zate, bogate în săruri solubile: sulfat de sodiu, de calciu, de magne- 
ziu, cloruri de sodiu, magneziu ori potasiu (carnalit). În aceste 
zone — uneori întinse — nu vom zări urmă de copaci sau arbuști. 
Întinderile, care uneori sclipesc diamantin din cauza crustelor de 
sare, sînt acoperite cu o vegetație caracteristică, singura, în stare 
să facă față acestei concentrări minerale de cele mai multe ori vătă- 
mătoare pentru restul plantelor. Aceste circa 60—70 de specii sînt 
cunoscute în știință sub numele de euhalofite, adică iubitoare, cu 
adevărat, de sare. Ele acumulează în organele lor cantități mai mari 
de săruri, fără a fi vătămate, dimpotrivă, fiind stimulate de acestea. 
Efectul osmotic al concentraţiei sărurilor din sol trebuie compensat 
printr-o concentrație egală cu aceea. din sucul celular. Efectul sti- 
mulator este realizat de ionul de clor, care intensifică turgescența 
proteinelor din protoplasmă, provocînd o „turgescență electrolitică“ 
suplimentară. Ca urmare, crește procesul de absorbţie a] apei de 
către celule, ceea ce duce la hipertrofia lor și, în consecință, la mă- 
rirea, suculenței organelor. Nu toate halofitele folosesc ionul de 
clor ce stimulează turgescența țesuturilor (halofite cloridice). Unele 
folosesc ionul de sulf, preferînd deci sulfații de sodiu (halofite sul- 
fatice). Acestea, nu sînt suculente. Diferența de înfățișare dintre 
halofite este provocată și de regimul de apă. Cele care cresc pe so- 
luri salinizate umede (/igro-halofite) sînt de obicei mai mult sau 
mai puțin suculente și-și păstrează tot timpul vegetației frunzele. 
Cele care cresc pe soluri salinizate uscate, suferind din cauza insufi- 
cienței apei (xero-halofite), au rădăcini adînci, tulpini uneori lem- 
noase și atunci cînd sînt suculente, ca loboda-de-mare (Atriplex 
confertifolia) sau bobul de mare (Zygophyllum fabago), își pierd 
foliolele în perioadele de secetă. 

Un mod original al halofitelor de a se apăra de excesul de săruri 
este eliminarea acestora, prin fenomenul de gutaţie, cu ajutorul 
glandelor salifere. Sarea se adună, de obicei, pe dosul sau în vîrful 
frunzelor sub formă de solzi sau pulberi care, scuturate, cad pe 
pămînt. Multe specii nesuculente ierboase, ca Frankenia, Reau- 
muria, Limonium, sau lemnoase, cum ar fi cătina roşie ( Tamarix ) 
poartă pe ramuri și frunze mici depozite de săruri produse prin 
eliminare. 

Sub raportul repartiției sărurilor, solurile se împart în două 
categorii: solonceacuri şi solonețuri. 

Solonceacurile — soluri salinizate umede — se formează atunci 
cînd există pînze freatice de suprafață. Apa freatică se ridică prin 
capilaritate pînă la nivelul solului și se evaporă. De aceea, deasupra 
orizontului gleic se găsește un orizont cu ace de gips, și mai sus, 
orizonturi de humus, cu o pojghiță de sare la suprafață. Pe timp 
uscat, aceste soluri au o culoare albă, vizibilă de la mari distanţe. 

Solonețurile, sînt lipsite de săruri solubile la suprafață, sărătu- 
rarca începînd de la cîțiva centimetri în adîncime, zonă intens 
mineralizată, cu care rădăcinile plantelor intră în contact. 


27. CÎTEVA IUBITOARE DE SARE 


În soloneţurile sau solonceacurile umede întîlnim de obicei ha- 
lofite suculente, lipsite de peri și nu rareori cu rădăcini scurte, 
întrucît apa pătrunde ușor și se menţine în straturile superficiale. 

Loboda de sărătură, numită și căprița (Atriplex littoralis) se 
deosebește de alte specii de lobodă prin frunzele sale lineare, înguste 
și rădăcinile reduse. Ea formează covoare cu gramineea, Puccinellia, 
tipică pentru sărăturile de suprafață. Țesătura este completată de 
tulpinile ramificate de ghirin (Suaeda maritima), din care se nasc 
ramuri înalte de 40—80 cm, verzi sau roșcate, suculente, complet 
glabre, purtînd frunze dispuse în spirale, semicilindrice, cu fața 
superioară plană, cu cea interioară bombată, și flori globuloase, 
cu 2—5 stigmate roșii, și fructe membranos-spongioase. O specie 
mai rară este Obione verrucifera, înrudită cu loboda, plantă lem- 
noasă, cenușiu sau alburiu făinoasă, cu tulpini drepte de 30—70 cm, 
purtînd frunze ovate, contractate brusc în pețiol, cu gust sărat, 
Tulpinile se termină cu spice de flori nefoliate, din care se nasc 
fructe sesile, trilobate, globuloase la vîrf și acoperite cu verucozi- 
tăți, 

„Bine reprezentată pe terenurile sărăturoase cu substrat de 
nisip sînt diversele neamuri de pătlagină: fie cu frunze ovale (Plan- 
tago schwarzenbereiana ), fie cu frunze subţiri, aproape filiforme 


(P. maritima, P. tenuiflora) sau lirate (P. cornuti). Cruciferele 
își trimit solia prin două neamuri viguroase de urda-vacii: unul, 
înalt de 1—1,5 m, cu frunze late (Lepidium latifolium), altul mai 
scund, cu frunze groase și pieloase (L. cartilagineum). 

Sporadic, vom întîlni petece cu Frankenia pulverulenta, Glaus 
maritima, Triglochin maritimum, Trifolium parviflorum. Petele de 
culoare galbenă le reprezintă la începutul verii florile de piciorul- 
cocoșului (Ranunculus pedatus), iar cele alburii, de căștile fragile 
ale stînjencilor de sărătură (Iris halophila). Toamna, culoarea 
dominantă este albastrul-violaceu, datorită întinselor cîmpuri în- 
florite de steliță (Aster tripolium). Căutate de oi, în zona Capului: 
Midia, aceste composite iau aspectul unui imens covor albastru, 
culcat direct pe pămînt din cauza scurtării tulpinilor și îndesirii 
capitulelor. 

Solonceacurile și solonețurile aride sînt populate mai ales de 
xero-halofite, înzestrate cu rădăcini mai puternice (de obicei pivo- 
tante), cu țesuturi conductoare apte să reziste la presiuni osmotice 
de peste 100 atmosfere, cu tulpini acoperite cu peri sau cu frunze 
mici, pentru a împiedica pierderile de apă. 

Pelinul de sărătură (Artemisia maritima, A.salina ) este pre- 
zent mai ales prin sărăturile uscate din jurul litoralului. La fel de 
răspîndită atît în arealul maritim, cît și în cel continental este 
Cam phorosma ovata, plantă tîrîtoare cu miros de camfor, cu rădă- 
cini adînci, tulpini ușor păroase, frunze lineare, semicilindrice sau 
îngust filiforme. Ea poartă în vîrf spice ovate și uneori ușor alun- 
gite. 

Iarba scăioasă (Petrosimonia triandra) este mai mărunţică, 
cu tulpini alipit-păroase, cu frunze filiforme şi flori aşezate în 
spice laxe, cu internoduri lungi și protejate de bracteole în formă 
de barcă, ce mai tîrziu acoperă și fructele. Împreună cu Camphoros- 
ma, Petrosimonia țese uneori pajiști dese la care se asociază si 
săricica (Salsola soda), ceva mai viguroasă, mai înaltă și ramifi- 
cată, cu frunze subțiri, cu vîrf ascuțit, dar nu înțepător, cu 1—2 
flori axilare reunite în spice laxe și înconjurate de bracte tari, de 
dimensiunea florilor, și de frunze de 3—4 ori mai lungi. Din flori 
apar seminţe globuloase, negre, late de 3—4 mm. Gramineele sînt 
reprezentate aici prin ghimpariță (Crypsis aculeata), o plantă 
scundă, rigidă, cu frunze mărunte și spic scurt, îndesat. 

Printre cele mai frumoase și decorative flori ale sărăturilor 
uscate se numără limba-peştelui sau sica (Statice), plante xerofile, 
învolte, ramificate, cu delicate și numeroase flori albastru-violacee, 
dispuse în raceme unilaterale, În sărăturile marine nisipoase întîl- 
nim Statice caspia, o sică mai măruntă, cu aspect tufos și frunze mai 
mici, mai rigide, scurt mucronate. În sărăturile continentale, ea e 
înlocuită cu limba-boului (Statice gmelini), mai arătoasă (atinge 
1—1,3 m înălțime), cu frunze mai late strînse în buchet și o tul- 
pină înaltă uscățivă, ramificată, mai ales spre vîrf. „Podoaba ei 
— notează I. Simionescu în Flora României — o formează florile 
de nu-mă-uita, strînse grămadă în spiculețe și așezate numai pe 
partea, superioară a ramurilor îndoite, așa încît par a alcătui o 
placă de flori. Trunchiul fiind scorțos, florile și ele nu se scutură, 
așa încât se păstrează peste iarnă ca buchete ce împodobesc casa.“ 


28. VULCANII NOROIOȘI 


Unul din cele mai stranii decoruri din peisajul ţării noastre 
îl oferă regiunea vulcanilor noroioși. Străbătînd-o, ai senzația că 
te găsești pe o altă planetă sau poate pe un platou cinematografic 
unde s-au construit decoruri de carton pentru un film științifico- 
fantastic. Imaginaţi-vă o ciudată insulă pustie de 1 000/600 m, aco- 
perită cu o crustă argiloasă gălbui-violaceu-cenușie de 15—25 m 
grosime, crăpată prin uscare în forme poligonale și semănată cu 
zeci şi sute de vulcani în miniatură (2—4 m înălțime), prin craterele 
cărora, din cînd în cînd, se scurge bolborosind o masă noroioasă. 

Această zonă se află între Valea Buzăului și Valea Slănicului, 
la circa 27 km de Buzău, lîngă comuna Berca. „Fierbătorile” — 
cum le numesc localnicii — apar în dealurile Piclele Mari și Piclele 
Mici. 

Vulcanii reprezintă punctele de ieșire la suprafață a gazelor 
naturale, de-a lungul liniilor de dislocaţie. În ascensiunea lor, gazele 
antrenează apă din pînza freatică, precum și noroi provenit de 
marne înmuiate. Cînd forta de expansiune a gazelor învinge rezisten- 
ta noroiului, acesta e ridicat la suprafață sub forma unor bășici 
mai mari sau mai mici, care, la un moment dat, crapă, noroiul 
revărsîndu-se „fierbînd“ în jurul centrului de erupție. Acest mate- 
rial este deosebit de interesant, deoarece aduce la suprafață roci 
badeniene și sarmaţiene (calcare fosilfere, gresii, argile, sare, plăci 
de calcit), apoi petrol, care se întinde ca o fină peliculă, și sare, 
împrăștiată sub formă de solzi. 

În solul astfel format, bogat în eflorescenţe saline şi impregnat 
cu substanţe bituminoase, în acest adevărat „ținut al morții“, 
nici o specie lemnoasă nu se încumetă să pătrundă. Cei mai cura- 
joși copăcei s-au oprit la cîțiva zeci de metri de liziera imenselor 
cruste de argilă uscată. 

Cea mai caracteristică supraviețuitoare a acestui pustiu sub- 
lunar, în care concentraţia de săruri depăşeşte cu mult indicele 
letal de 6 grame la 100 grame, este o specie halofilă capabilă să 
reziste concentrației saline a solului cu mult superioară indicelui 
critic de 6 000 mg/ss%,. E vorba de un copăcel de felul acelora cu 
care se fac gardurile vii, din acest motiv numit de localnici gărdura- 
riță (Nitraria schoberi), descris pentru prima oară de marele 
nostru botanist Dimitrie Brandza, la sfîrșitul veacului trecut. 

Pentru a învinge nestatornicia, argilelor mereu frămîntate de 
răsuflarea pămîntului, Nitraria se ramifică puternic, înălțîndu-se 
uneori pînă la 2 m de la suprafața pămîntului. Ramurile sale, înțe- 
sate cu spini, poartă din loc în loc smocuri de frunze cărnoase. 
Florile cu picioruș scurt, aşezate în raceme, au 5 sepale şi 5 petale 
alb-verzui. Prin august-septembrie apar și fructele, niște drupe 
oval-conice, cam de 1 cm lungime, cu o singură sămînță. Răspîndită 
în două areale disjuncte, unul siberian și altul australian, Nitraria 
se găsește în România în cea mai apuseană staţiune din lume. 
lată și motivul pentru care gărdurarița e înscrisă pe lista plantelor 
ocrotite din țara noastră. 


29. CELE MAI MODESTE DINTRE CELE MODESTE 


Vorbind despre troficitatea solului, arătam că troficitatea 
foarte scăzută (V = 0—25%,) este suportată doar de anumite 
specii ce se mulțumesc cu o foarte modestă valoare nutritivă a so- 
lului, pe care o exploatează la maximum datorită unor adaptări 
organice adecvate cum ar fi: rădăcini extinse, frunze mici sau 
cerate, tulpini uscățive, circulație lentă a sevei, pentru a permite 
o mai bună valorificare a substanțelor minerale, o transpirație cît 
mai redusă, pentru a împiedica pierderile de electroliți etc. 

Agronomii și silvicultorii urmăresc cu multă atenție aceste 
specii oligotrofe pe care le consideră specii indicatoare ale trofici- 
tății solului, Ele indică gradul de productivitate a pădurilor, pajiști- 
lor şi culturilor agricole. 

Atunci cînd în culturile agricole și în pîrloagele din jurul lor 
întîlnim uscăţivul siminoc (Gnaphalium luteo-album,), învelit într-un 

veșmiînt argintiu de peri ce ne duce cu gîndul la floarea-de-colț, 
hrana-vacii-cu-flori-albe (Spergula arvensis) sau cu flori violete 
(Spergularia rubra), ambele cu tulpini subţiri și frunze mici, la 
prima, strînse în venticil, la secunda, opuse, crețișoara (Alchemilla 
arvensis), lungurica (Galeopsis ladanum), o labiată, rudă bună cu 
urzica moartă, avem certitudinea unor pămînturi foarte sărace 
care trebuie neapărat îngrășate. f 

În pajiști, de deal şi munte, la fel de semnificativă pentru exis- 
tența unui sol cu troficitate scăzută și foarte scăzută este prezenţa 
unor plante bine cunoscute, cum ar fi gramineele: iarba-albastră 
(Molinia caerulea), țăpoşnica. (Nardus stricta), Deschampsia fle- 
xuosa, Steglingia decumbens, iarba-cîmpului (Agrostis canina), 
unele neamuri de rogoz (Juncus effusus, J. conglomeratus), buru- 
iana-cu-5-degete (Potentilla recta). Prin pajiştile montane și sub- 
alpine, formate adesea în tăieturile de pădure, indicatorii cei mai 
preciși ai solurilor sărace sînt coacăzul (Bruckenthalia spiculifolia) 
și ruda sa, iarba neagră (Calluna vulgaris), arboraşi ce formează 
cu tulpinile Jor, acoperite cu frunze aciculare, și inflorescențele 
lor colorate în roșu, roz și alb, tufe decorative. Se adaugă cîteva 
specii de ferigi (Polytrichum) şi brădişorul (Lycopodium). 

Pornind pe cărări de pădure, dacă întîlnim în formaţiile de 
silvostepă și şleau specii tipice, cum ar fi sclipeții-cu-flori-albe 
(Potentilla alba), floarea-cucului (Lychnis coronaria), cu tulpini 
vînjoase, argintii și cu flori roșii ca ale neghinii, un neam de picio- 
rul-caprei (Peucedanum alsaticum ), cu flori albe în umbrele și 
frunze ca ale pătrunjelului, și neamuri de-ale firuței (Festuca 
Pseudovina, F. valesiaca, F. sulcata), nu ne vom îndoi de existența 

mor soluri uscate și compacte, pe care copacii cresc răriţi și mai 
puţin viguroși, iar puietul se dezvoltă cu greutate. 

Urcînd în pădurile de fag, semnele înrăutăţirii solului le indică 
prezența frecventă a vulturicii carpatice (Hieracium carpaticum ) , 
cu flori galbene ca ale păpădiei și o rozetă de frunze ovale şi pă- 
roase, iar solul acid, nestructurat, cu așezare îndesată și cu humus 
brut, neprielnic bunei dezvoltări a făgetului, mai ales în zonele 
superioare, îl trădează o rudă o rogozului, Luzula albida, cu un spic 
alburiu și frunze înconjurate de peri lungi. 

În molidișuri, semnele solurilor cu troficitate scăzută sînt date 
de tufele de afin (Vaccinium myrtillus), care indică soluri biologic 
inactive, pe substrat silicios, foarte acide, cu îndelungă blocare a 
substanțelor nutritive în substanțe organice. Cu el se asociază 
degetăruțul (Soldanella), cu frumoase flori violacee, franjurate, și 
rotunjoara (Homogyne alpina), composită cu frunze circulare și 

dințate. Merişorul (Vaccinium vitis-idaea), rudă bună cu afinul, 
cînd îl înlocuiește sau însoțește, anunță un strat și mai uscat, deci 
un sol şi mai puţin fertil. De altfel, nu e greu de observat că tocmai 
golurile și răriturile de pădure, năpădite de ienuperi (Juniperus 
communis şi J. sibirica), sînt înţesate de aceşti copăcei cu fructe 
gustoase, rezistenți și puţin pretenţioşi. 

Să nu uităm însă că valoarea practică a acestor plante indica- 
toare este legată de condiţiile de sol ale pădurilor din țara noastră 
și își păstrează valabilitatea ca atare. 


30. PREA-GHIFTUITELE 


Așa cum solurile extrem oligotrofe reprezintă o limită chimică 
inferioară a existenţei plantelor, și solurile megatrofe reprezintă 
o limită chimică superioară, un grad de sațietate chimică a solului 
cu anumite substanţe (humus, nitrați, carbonat de calciu, sulfat 
de calciu, oxid de siliciu etc.), la care nu fac față decît anumite 
specii ce și ele au devenit, la rîndul lor, prețioase indicatoare pentru 
cei care stăpînesc tainele naturii. 

Pe maidane, unde se aruncă gunoaie, sau pe lingă stine, unde 
se acumulează în mari cantităţi dejecțiile animalelor, solul încorpo- 
rează o cantitate sporită de azot. Astfel, pe locurile ruderale, nitro- 
filele cele mai caracteristice sînt neamurile de lobodă (C/henopo- 
dium) şi de ştir (Amarantus) , ca şi Lepidium ruderale, prin locurile 
mai însorite, iarba-gîștii (Potentilla anserina) şi iarba grasă ( Por- 
tulaca ), în locuri mai umede, urzicile (Urtica dioica şi U. urens), 
scaieții (Arctium lappa) și lăsniciorul (Solanum dulcamara), la 
umbra gardurilor, laurul (Datura stramonium), măselarița ( Hyo- 
scyamus nigra), holera (Xanthium strumarium şi X. italicum), 
prin locuri gunoite. 

În finete și pajiști, prezența păpădiei (Taraxacum), a rutișoru- 
Jui (Thalictrum), a şerlaiului (Salvia aethiopis), a sugelului (Sta- 
chys recta), ochiului-șarpelui (Echium altissimum), unghiei-găii 
(Astragalus monspessulanum) şi a gramineii numită mărgica 
(Melica ciliata) sugerează o troficitate foarte ridicată. 

În parterul pădurilor întîlnim de asemenea prețioase indicatoare 
ale solurilor suprasaturate. Printre acestea amintim: leurda  (A/- 
liumursinum), un usturoi sălbatic cu frunze late şi flori albe foarte 
decorative, năprasnica (Geranium robertianum), usturoița (Allia- 
ria officinalis), păpălăul (Physalis alkekengi), cu frumoasele balo- 
nașe transparente ce ascund boaba roșie a fructului, steluța (Aspe- 

rula taurina), umbelifera (Chaerophyllum temulum), trăsinelul 
(Dictamnus albus), puternic mirositor, cu flori mari roze, îm- 
pînzite cu vinişoare negre-purpurii, și altele. 

_ Prezenţa tîrlelor și stînelor de pe munți este vestită de două 
indicatoare obligatorii ce nu trăiesc decît în perimetrul lor. E vorba 
de două chenopodiacee: ştevia-stînelor (Rumex alpinus), înaltă 
de 1—2 m, viguroasă, cu frunze mari, și spanacul-ciobanilor (Che- 
nopodium bonus-henricus). 

Perimetrul sulfatului de calciu în exces, deci a zăcămintelor 
masive de gips (și prin ele, implicit, și a petrolului, rocă congenetică 
cu gipsul), este marcat de lizierele de cătină albă (Hippophaë 
rhamnoides), copăcel de 2—3 m înălțime, stufos, cu ramuri spi- 
noase, frunze subțirele argintii și fructe portocalii cît un bob de 
mazăre care, spre sfîrşitul verii, iau locul florilor mărunte și gălbui. 
Cătina albă face parte din categoria plantelor gipsofile, din rîndul 
cărora se numără cîteva valoroase specii indicatoare ale acestei 
roci. 

Carbonatul de calciu în exces, deci calcarul, poate forma sub- 
stratul unor specii calcifile tipice, cu valoare de indicatori de rocă. 
Printre acestea cele mai celebre din țara noastră sînt floarea-de- 
colț sau albumița (Leontopodium alpinum), ochiul-șarpelui (Eritri- 
chium nanum), cu flori asemănătoare cu cele de nu-mă-uita, și 
Jinarița alpină (Linaria alpina), nelipsită din grohotișurile alpine 
calcaroase, mixandra-de-munte (Erysimum transsilvanicum), bar- 
ba-ungurului (Dianthus spiculifolius) și garofița Pietrii Craiului 
(D. callizonus) , Gypsophila petraea, Melandrium zawadskii, Saxi- 
jraga demissa etc. 

În Alpii Dolomitici, cel mai caracteristic indicator al dolomitu- 
Jui este frumoasa cariofilacee Melandrium elisabethae. 

Pe rocile silicioase întîlnim specii indicatoare ca sclipeții lui 
Haynald (Potentilla haynaldiana ) , gușa-porumbului (Silene lerchen- 
feldiana), un neam de ochii-păsăruicii (Saxifraga cymosa), picio- 
rul-cocoșului-alpin (Ranunculus glacialis). În țara noastră, rocile 
andezitice sînt preferate de Hieracium telekianum. 

În linii generale, supraîmbinarea solului cu o anumită substan- 
tă generează selecții și modificări adaptative ce au dat naștere cu 
timpul unor valoroși indicatori edafici fie ai gradului de troficitate 
a solului, fie ai naturii rocii din substrat, care imprimă chimismul 
stratului. 

31. BUTOAIELE CU SARAMURĂ 


O apă marină ori lacustră care conține un minimum de 50— 
60 de grame de săruri la litru constituie un prag biologic critic 
pentru viață, obligînd atît flora, cît și fauna la o specializare extrem 
de strictă. Pe glob există, la diverse meridiane, sute de lacuri cu 
salinitate superioară acestei concentraţii critice, şi chiar și o mare, 
vestita Mare Moartă, situată Ja 25 km de Ierusalim și la 396 m 
sub nivelul mării, a cărei concentraţie de circa 300 grame de săruri 
la litru de apă reprezintă un adevărat record. În apele ei supra- 
viețuiesc o algă brun-verde, Aphanocapsa, flagelații Dunaliella 
viridis, care, aglomerîndu-se, produc o colorație roşie a undelor, 
cîțiva infuzori și numeroase bacterii, din care unele au fost pentru 
prima oară determinate de zoologul român I. Lepşi. Vietățile 
trăiesc doar în apele de suprafață; sub 40 m adincime se găsesc 
ape fosile neprimenite de zeci de mii de ani și cu o concentrație 
de 332 g săruri la. 1 litru, în care nu-și pot petrece viața decît bac- 
terii sulfuroase ce descompun mîlul organic, producînd SH, și 
sulfat de calciu (gips). 

Şi în ţara noastră întîlnim lacuri sărate a căror, mineralizare, 
alături de proprietăţile radioactive ale sapropelului (nămolului), 
le asigură o înaltă valoare terapeutică. Printre acestea amintim 
Lacul Sărat de lîngă Brăila și Lacul Negru de la Sovata și Techir- 
ghiolul, căruia marele pictor I. Țuculescu, biolog de profesiune, 
i-a închinat în 1965 o valoroasă monografie. 

Doar animalele inferioare (protozoare, crustacee, insecte) re- 
zistă în această saramură, prezentînd — așa cum arăta I. Ţucu- 
lescu — o talie mai redusă decît a rudelor lor bune din apele marine. 
„Nanismul“ s-ar datora faptului că lanțurile trofice în apele 
lacului sînt foarte scurte şi, prin aceasta, însăși viața ființelor de 
aici e mai scurtă. Stăpînii indiscutabili ai acestui univers salin sînt 
infuzorii. În Techirghiol, lac cu salinitate de 55—110 grame la 
litru, I. Țuculescu a descoperit 248 de specii, din care 37 conside- 
rate noi pentru știință. Comune și în același timp specifice pentru 
lacurile suprasărate din Româna (Lacul Sărat cu 80 g/l, Lacul 
Negru 128 g/l) sînt două animale mărunte: dipterul Ephydra şi 
crustaceul filopod Artemia salina, al cărui apendice codal variază 
în lungime cu gradul de salinitate a apei. Fiecare lac își are şi cîte 
o specie caracteristică. Astfel, în Techirghiol se întîlnește chirono= 
mul circumpontic Haliella taurica, iar în Lacul Negru foarte frec 
vent este copepodul Arctodiaptomus salinus. 

Vom zăbevi puțin asupra micului crustaceu filopod Artemia 
salina, a cărei masă biologică stă la baza formării nămolului te- 
rapeutic al lacului Techirghiol. Studiul Artemiei a fost început 
în 1900 de prof. Paul Bujor, de la Universitatea din lași, şi con- 
tinuat după 1950, de către Ion Țuculescu și Eugen Pora. 

Unul din fenomenele cele mai interesante la Artemia — arată 
E. Pora — este dependența formei de salinitatea globală a apei 
în care trăieşte. Au fost descrise 6 subspecii de Artemia care se 
deosebesc atît prin raportul dintre cefalotorace și abdomen, cît 
şi prin lungimea şi numărul spinilor de pe telson. O experiență 
extraordinară a arătat însă că dacă se iau ouă dintr-o aceeași 
pontă de Artemia şi se pun în ape cu salinitate diferită, măsurată 
prin densitate, de la apa dulce (D = 1 000), la apa cu maximă 
salinitate tolerată de animal (D = 1 160), se constată că în fiecare 
apă apar forme corespunzătoare subspeciilor ce caracterizau for- 
mele acelor salinități (dybovskii, jelski, principalis, arietina, mül- 
hauseni, hăppeniana ). 

Ion Țuculescu a indicat rolul răcușorului Artemia la procesul 
de peloidizare, adică de formare a nămolului terapeutic din lacul 
Techirghiol. 

Atunci cînd vîntul bate dinspre vest spre est, la țărmul dinspre 
mare al lacului sînt împinse cantități uriașe de Artemii. Apa de le 
țărm devine roșie. În august 1952, au fost găsite la un litru de apa 
de la țărm circa 2 500 cadavre de puiet și 360 cadavre de adulț 
de Artemia, avînd o biomasă totală de 10,28 g/l. Pe acest fond de 
substanță organică moartă se adună o mulțime de infuzori ce sa 
hrănesc cu resturi, dar și cu o imensitate de bacterii ce descompun 
substanța organică și prin fenomene de oxidare o degradează în 
forme mai simple, care în totalitatea lor alcătuiesc o substanță 
organică coloidală ce se depune la fund, alcătuind mîlul de țărm. 
Antrenat de curenții de convecție, acest mîl este cărat încetul cu 
încetul spre adîncul lacului, unde, sub acțiunea bacteriilor, este 
prefăcut într-un mîl cu granulaţie fină, numit mîl terapeutic. 
Acesta cuprinde, la un litru, circa 100 g săruri (domină carbonatul 
de calciu și bioxidul se siliciu), 7 g coloizi şi 60—70 g substanţe 
organice diferite (enzime, hormoni, pigmenţi etc.). Acestea, în 
special, conferă nămolului o înaltă valoare terapeutică. 

Procesul de peloidizare are loc din mai pînă prin octombrie, 
cînd frigul schimbă complet fauna și flora lacului. Artemiile dispar 
complet, iar majoritatea protozoarelor mor. 

Ca urmare a formării tanatocenozelor de la mal (cenoze bazate 
pe cadavre), substanța organică din acestea se mineralizează 

complet și în apă apar niște alge verzi mici — puţin cercetate pînă 
în prezent — care cad la fundul apelor și dau milului o culoare 
verde, ce alternează cu cea neagră a milului terapeutic. Culoarea 
neagră a milului terapeutic este datorată în primul rînd sulfurii de 
fier, provenită din alterarea substanţelor organice, și în special 
a clorofilei algelor Cladophora, care toamna intră împreună cu 
avtemiile în procesul de peloidizare. Culoarea. verde a milului de 
iarnă s-ar datora — după I. Țuculescu și E. Pora — unor materii 
fecale ale larvelor de chironomide (ţințari), care consumă algele 
monocelulare, fixîndu-le oarecum clorofila. ce nu se degradează 
total, apărînd astfel colorată în dejecţii. 

Geneza nămolului terapeutic al lacului Techirghiol este un 
exemplu ilustrativ al adaptării la mediu și al lanțurilor trofice 
condiționate de specificul unor ape hipersaline, situate la limita 
chimică a existenţei. 


IV. 
VIAȚA ÎN LUPTĂ CU GHEȚURILE 


32. ACOLO UNDE FRIGUL ESTE ATOTSTĂPÎNITOR 


Polii exprimă o altă limită a vieţii: aceea a temperaturilor 
celor mai scăzute de pe glob, care se mențin în mai tot timpul 
anului. 

Există o mare deosebire între regiunea arctică, situată în jurul 
Polului Nord, și regiunea antarctică, situată în jurul Polului Sud, 
în ce priveşte relieful, clima și formele de viață. 

Polul Nord este situat în mijlocul Oceanului Îngheţat de Nord 
și este acoperit de o banchiză, aflată într-o derivă permanentă. 
Temperatura ajunge pînă la —50°. În jurul Oceanului Îngheţat se 
găsesc pămînturi întinse cum ar fi: Groenlanda, țărmurile nordice 
ale Asiei și Americii de Nord. Aceste pămînturi se descoperă în 
timpul verii și conțin numeroase plante, seminţe, insecte, ce furni- 
zează hrană abundentă puilor de păsări care ies aici, cît şi adulților 
care migrează din toate părţile sudice, multe și din țara noastră, 
cum ar fi: pescărușii, gîștele, rațele, lebedele etc. Zona arctică 
este destul de bine reprezentată și de mamifere caracteristice, fie 
terestre: ursul alb, boul moscat, vulpile albe și argintii, iepurii 
albi, renii de tundră, nevăstuicile albe, lemingii, fie acvatice: foci, 
morse, narvali, delfini, balene. 

Polul Sus este situat în mijlocul continentului antarctic, aco- 
perit cu o calotă de gheață groasă, ce ascunde un relief variat a 
cărui altitudine maximă este atinsă în vîrful Vinson (5 140 m). 
Frigul ajunge aici la —88°C și vînturile năprasnice suflă peste 
întinderile nesfîrșite de zăpadă cu viteze de uragan, măturînd totul 
din cale. Doar spre periferia continentului zăpada se topește în 
timpul verii polare, cedînd vegetației mici petece de teren. Este 
zona geografică care înregistrează cea mai mare valoare a radiaţiei 
de pe Pămînt (120 000 cal/em?) dar, concomitent, şi cea mai in- 
tensă pierdere a radiaţiei prin reflexie (96%). Aici se află polul 
frigului, Cea mai joasă temperatură de pe glob, —94,5°C, s-a 

înregistrat în iarna anului 1967 la 78°12’ latitudine sudică și 106%522 
longitudine estică. 

În regiunea Polului Sud, nu numai flora dar și fauna diferă 
de a Polului Nord. De pildă, aici nu există mamifere terestre, ci 
numai acvatice: foci, cașaloți, balene. În schimb sînt păsări nemi- 
gratoare caracteristice, legate de banchizele de gheață, ca pinguinii, 
şi zburătoare viguroase și redutabile, ca albatroșii și burevestnicii.. 


33. ADAPTAREA LA VIAŢA POLARĂ 


În prezent, sînt cunoscute peste 140 de specii de plante care 
trăiesc permanent pe gheţuri și zăpezi. Multe din ele sînt colorate 
în violet, roșu, cafeniu sau verde și conferă zăpezii un colorit cores- 
punzător. Pentru ca. alga-zăpezilor (Chlamydomonas nivalis) să se 
dezvolte bine, are nevoie de multă lumină și de o vreme foarte 
răcoroasă, deoarece la temperatura de +4°C moare. Căutînd dez- 
legarea misterului dezvoltării algelor nivale, biologii au ajuns la 
concluzia că acestea își creează o ambianţă proprie, favorabilă. 
Ele trăiesc în colonii care pe timp însorit se încălzesc, iar zăpada 
din jurul lor se topește, astfel că fiecare colonie va fi amplasată 
într-un fel de gropiță. Adesea apa de la suprafața coloniei îngheață 
și cuva cu alge apare acoperită cu o pojghiță subțire de gheață, 
ce constituie un veritabil adăpost. În mica seră astfel formată, 
temperatura se poate menţine multă vreme în jurul lui zero grade. 
Aceste colonii de alge, cînd sînt alăturate, formează sub zăpadă 
un adevărat sistem de „răsadnițe naturale“, fiind populate de 
foarte mulți păianjeni de zăpadă care, o dată cu sfîrșitul verii 
polare, intră în hibernare. 

Pentru a-și asigura căldura necesară procesului de fecundare, 
unele specii își au corolele înzestrate cu particularități optice 
menite să capteze mai multe radiaţii calorice sau să reglementeze 
cantitatea de căldură transmisă pe diferitele lungimi de undă ale 
spectrului solar. 

Botanistul canadian Peter Kiwen a constatat că unele plante 
arctice, și în special un neam de mac (Papaver arcticum), care 
crește în insula Elmer, la vest de Groenlanda, insulă rece dar cu 
un grad sporit de însorire, folosesc razele solare captate. Petalele 
florii formează o parabolă și, cum arată calculele geometrice simple, 
razele solare converg spre centrul florii, unde se găsesc staminele 
și pistilul. Prin aceasta, nu numai că se realizează accelerarea pro- 
ceselor vitale în cel mai important organ al florii, dar se formează 

şi o zonă termică atrăgătoare pentru insectele care, căutînd un 
loc pentru încălzit, efectuează și polenizarea încrucișată. Pentru a 
se convinge de justețea. concluziilor sale, Kiwen a amplasat în 
centrul corolei un cuplu termoelectric dintr-o sirmă foarte subțire. 

S-a constatat că acolo temperatura era cu 8% C mai mare decît cea 
a mediului înconjurător. 

„În Botanica distractivă am vorbit pe larg despre raportul care 
există între culoarea corolelor și anumite condiții climatice spe- 
ciale, printre care și cele circumpolare. Urmărind unele statistici 
ale botaniștilor canadieni și scandinavi privind frecvența culorii 
petalelor la speciile polare, am constatat cu surprindere că aproape 
90%, dintre acestea au corola de culoare roșie, violetă, albastră și 
albă. Cele cu corole albe sînt specii eupolare, criofile prin excelen- 
tă, deci iubitoare de temperaturi scăzute. Culoarea albă a coro- 
lei respinge toate radiaţiile, menţinînd temperatura scăzută — 
preferată — de aceste plante (steaua-din-lamal, argințica-laponă, 
piciorul-cocoșului-polar etc.). Un fenomen analog se petrece cu 
plantele alpine situate în jurul ghețarilor (specii periglaciare), 
cum ar fi unele saxifrage, oițele (Anemone alpina), piciorul-coco- 
șului-alpin (Ranunculus glacialis și R. crenatus), şi cu unele plante 
de primăvară, născute adesea în mustul zăpezii și iubitoare de frig 
(ghiocelul, colțișorul, păștița, găinușele, mărgăritărelul, umbră- 
vioara, lușca etc.). 

Dimpotrivă, la plantele peripolare și cele alpine, care au nevoie 
de mai multă căldură, sau care se apără împotriva excesului de 
ultraviolete, culoarea roșie, violetă, albastră a corolei lor captează 
mai bine radiațiile calde și protejează de radiaţiile ultralungi ce 
produc tulburări în infrastructura celulelor și în chimismul enzi- 
melor. Un scurt metraj științific, Culorile florilor, pe care l-am 
realizat în 1974 cu regizoarea Liliana Petringenaru de la studioul 
„Al. Sahia“ şi care s-a bucurat de un frumos palmares naţional 
şi internațional, a ilustrat convingător această ipoteză. 

_ Frigul este suportat cu ușurință de spori și de animalele infe- 
rioare, cum ar fi rotiferele și tarigradele, unele din ele supraviețuind 
chiar la temperaturi de —2730C. De asemenea, o sumedenie de 
insecte, ouă sau pupe de insecte, animale superior organizate, pot 
suporta cu ușurință geruri de la —30° pînă la —509C, fără a fi adă- 
postite. Energia radiantă a soarelui este folosită din plin de insectele 
rezistente la frig. Şi aici, ca și pe vîrful munților, melanismul, haina 
întunecată, le ajută să absoarbă mai puternic razele calorice, corpul 
Jor prezentînd în zilele însorite o temperatură superioară aceleia 
a aerului înconjurător. Astfel au fost identificate în zăpezile veş- 

nice peste 50 de specii de nevertebrate adaptate unor condiţii 
dramatice de viaţă. 

Peștii polari prezintă foarte originale forme de adaptare. Astfel, 
„peştele-gheață“ este total lipsit de hemoglobină. Sîngele acestuia, 
cu aspect opac, verzui pal sau alb spre galben, nu are nici un pig- 
ment transportor de oxigen, animalul reușind astfel să-și reducă 
la maximum valorile metabolice. La Gadus ogac, din preajma Penin- 
sulei Labrador, s-au determinat acumulări de trimetilamină, 
substanță care scade temperatura de congelare a plasmei de la 
—0,8%C, din timpul verii, la —1,6%. 

Și la alte specii antarctice de pești se întîlnește această glico- 
proteidă ce îndeplinește funcţia antigelului într-un radiator de 
automobil. Substanţă de culoare albă, glicoproteida izolată din 
sîngele peștilor respectivi are calitatea, de a-l menține lichid la o 
temperatură la care ar fi trebuit să se congeleze. În mod normal, 
peştii — animale cu sînge rece, deci care împrumută temperatura 
mediului înconjurător — n-ar putea rezista „frigoriferului“ din 
adîncurile oceanelor antarctice. Totuși, graţie glicoproteidei din 


circulația sangvină, 6—7 specii de peşti antarctici înfruntă fără, 


grijă asprele condiţii polare. Şi la insectele polare au fost determi- 
nate substanțe antigel. Astfel, la himenopterul Bracon cephi, din 
zona circumpolară canadiană, se formează glycerol, în concentrație 
de 25%,, care permite rezistența insectelor pînă la —20%C. 

Formarea de substanțe care rămîn lichide la temperaturi 
scăzute, permițînd desfășurarea normală a metabolismului, este 
un fenomen frecvent în apele reci. A. A. Benson și R.F. Lee au 
arătat, în 1975, că grăsimile sintetizate de algele fitoplanctonului 
din apele arctice și antarctice conţin acizi grași foarte nesaturați 
(cu mai multe legături duble între atomii de carbon), ceea ce spo- 
rește fluiditatea lor și le scade punctul de congelare. Numeroasele 
copepode planctonice ce se hrănesc cu aceste alge sintetizează 
diferite feluri de ceară (lipide reprezentînd esteri ai acizilor grași, 
cu alcooli cu lanțuri de carbon), în care intră acizi grași cu un mare 
grad de nesaturaţie, ducînd la scăderea punctului de congelare, 
Astfel, sinteza lipidelor cu un mare grad de nesaturaţie apare ca o 
importantă adaptare ce permite existența. vieții la temperaturi 
scăzute și, totodată, determină o importantă producție de biomasă 
cu o mare valoare energetică. 

La animalele cu sînge cald (păsări, mamifere), diferența dintre 
temperatura corpului și cea a mediului înconjurător poate depăși 
chiar 80°C, fără ca animalele să-și modifice temperatura constantă 
Astfel, potârnichea de zăpadă are temperatura corpului de 430, 

temperatură ce se menţine neschimbată chiar la —40°C. Ca să 
reziste la acțiunea frigului, animalele cu sînge cald prezintă diferite 
sisteme de adaptare. În primul rînd, li se contractă vasele cutanate, 
pielea devenind rece și cedînd în mai mică măsură căldura. Blana 
și penele se înfoaie, între peri se adună mai mult aer, creîndu-se 
astiel un strat termoizolator. Tot ca o măsură de apărare contra 
frigului, corpul focilor este învelit într-un strat gros de grăsime, 
care nu cedează deloc temperatura corporală. În schimb, înotă- 
toarele, nefiind protejate de grăsime, prezintă o vascularizaţie 
foarte bogată, prin care sîngele cald pătrunde cu repeziciune și le 
încălzește puternic, apărîndu-le astfel de îngheț. Adaptări similare 
se întîlnesc și la pinguini, al căror penaj pislos reprezintă cea mai 
perfectă platoșă contra frigului, dovadă că sacii de dormit cei mai 
buni sînt cei căptușiți cu puf de păsări polare. 

J Viteza cu care se deplasează păsările și mamiferele în apă 
(50—40 km pe oră) produce o intensă degajare de căldură, încît 
la fiecare cinci minute temperatura creşte cu un grad, fenomen ce 
constituie și el un mijloc de apărare contra frigului. 

„Cea mai mare parte a vertebratelor arctice părăsesc în timpul 
iernii regiunile peripolare, migrînd spre sud. Cele care rămîn, ca 
urșii polari de pildă, își construiesc locuinţe bine izolate. Doar două 
specii de rozătoare, lemingii și cățelul-pămîntului, rămîn în tundră. 
Lemingii, ca și cățelul-pămîntului, nu hibernează și nici nu-și 
adună rezerve de hrană, ci rămîn activi sub scutul tare al zăpezii, 
consumînd în special mugurii de regenerare ai cyperacceelor (ro- 
gozurilor). Un leming, deși cîntărește doar 50 g, are nevoie anual 
de 40—50 kg substanță vegetală proaspătă. Iarna își fac un cuib 
din lăsatari de cyperacee, în apropierea terenului de hrană, care 
poate fi de 100—200 m? pentru o familie și 1—2 ha pentru o colonie. 
Locurile acestea, populate în special de cyperaceea bumbăcărița 
(Eriophorum), sînt în proporţie de 90—95%, defrișate. După 
părăsirea zonelor de iernat, lemingii își construiesc galeriile pe 
locuri mai înalte, aruncînd afară pînă la 250 kg pămînt la hectar, 


34. TUNDRA, CEL MAI „RECE“ ȚINUT VEGETAL 


Tundra propriu-zisă acoperă circa 4 milioane de km? în partea 
extrem nordică a Asiei și a Americii şi Groenlandei, din care 3/4 
o reprezintă tundra siberiană. La sud de această fîșie lipsită de 
vegetație lemnoasă se întinde silvotundra, o zonă de mozaic, unde 
tundra se amestecă cu vegetația lemnoasă pitică (Salix lapponica, 

S. glauca, S. reptans, Alnus kolaënsis, Betula exilis, B. middendorffi, 
B. sukaczewii etc.). 

Arborii nu pot să se dezvolte aici în primul rînd din cauza 
coacțiunii principalilor factori defavorabili: scurtimea sezonului 
de vegetație (60—80 de zile între iunie și septembrie) și uscăciunea 
prin ger, care produce grave vătămări. Se adaugă, de asemenea, 
vînturile puternice, menținerea permanentă a stratului de zăpadă, 
deci a înghețului solului și a incapacității apei de a-l transvaza, 
ceea ce nu permite fixarea şi germinarea semințelor. Ridicăturile 
plane, cu soluri poligonale de îngheț, sînt slab populate, ca și ver- 
sanții domoli. Aici își fac veacul covoare de licheni (Cetraria, 
Cladonia, Sphaerophorus ), în părțile uscate, sălciile pitice (Salix 
nana, S. lapponum, S. Phylicifoha, S. lanata), rogozurile, frecvent 
mușchii (Dicranum, Hypnum), în cele umede. Cele mai favorabile 
porțiuni de teren pentru vegetație sînt malurile rîurilor și fluviilor, 
și mai cu seamă versanții sudici repezi, pietroși, care se încălzesc 
relativ puternic din cauza poziţiei joase a soarelui. Pe aceștia se 
formează adevărate „grădini de flori“, unde întîlnim dedițelul 
siberian (Anemone sibirica), ghințura albă (Gentiana algida), 
saxifraga polară (Saxifraga nivalis), pelinul arctic (Artemisia 
arctica), arnica (Arnica lessingi) , flămînzica (Draba micropetala ) 
etc. Cu toate acestea, scurtul anotimp de vară nu ajunge adesea 
pentru maturizarea semințelor. De aceea, în Groenlanda de pildă, 
la jumătate dintre specii, florile se formează cu un an înainte, 
astfel că înflorirea poate să se producă foarte timpuriu. Unele 
specii, cum ar fi hreanul polar (Cochlearia arctica), ar ierna — 
după unii botaniști — nevătămate sub zăpadă, cu flori formate, 
fenomen care se petrece și cu unele specii din pădurile noastre, 
cum ar fi rocoina (Stellaria). 

Deosebit de interesante sînt speciile aperiodice ca, de pildă, 
mica cruciferă Braya humilis. Dezvoltarea ei se extinde pe mai 
mulți ani și se întrerupe temporar în timpul iernii, în orice stadiu 
s-ar găsi. Aceste specii sînt astfel independente de vara scurtă și 
înfloresc fie la începutul sezonului de vegetaţie, fie mai tirziu, 
mugurii putînd fi formați și cu doi ani înainte. , 

Bilanțul hidric al plantelor arctice este echilibrat, concentrația 
sucului lor celular ridicîndu-se la 7—20 atmosfere. Trăsăturile lor 
xeromorfice se datoresc penuriei de azot, știut fiind că la tempera- 
turi joase ale solului absorbția azotului se face greu. ş 

Întrucît valorile asimilaţiei clorofiliene sînt în general scăzute, 
în tundră productivitatea masei vegetale este modestă. De aceea 
şi semințele sînt mici; la 75%, dintre specii ele cîntăresc sub 1 mg. 

Pentru a germina, majoritatea plantelor au nevoie de iarovizare, 
adică de influența temperaturilor joase, de iarnă. Dar apoi ele 
răsar imediat în primăvară, avînd timp pînă în toamnă să adune 
ceva rezerve. Viviparitatea (semințele încolțesc pe planta-mamă și 
cad gata germinate pe pămînt) este o altă caracteristică adapta- 
tivă a plantelor polare. Aproape 2%, dintre speciile cunoscute sînt 
vivipare, familiile mai bine reprezentate în această privință fiind 
gramineele, poligoncele (ex. Polygonum viviparum) și cariofileele 
(ex, Stellaria, Cerastium) etc. 

Penuria de azot este suplinită de larga răspîndire a simbiozei 
plantelor polare cu bacteriile nitrice și de concentrarea vegetației 
acolo unde solul este îngrășat de excrementele animalelor. Heinrich 
Walther arată că Dryas drummondii, specie pionieră în Alaska, 
are puternice nodozități. În timpul studiului de început cu Dryas, 
conținutul de azot al solului crește de la 33 kg/ha pînă la 400 kg/ha. 

Tot Walther precizează că cele mai multe specii arctice sînt 
hemicriptofile (regenerarea se face din muguri situați pe tulpini 
subpămîntene sau pe rădăcini ce sînt amplasate aproape de nivelul 
solului) și camefile (muguri de regenerare se găsesc aproape de 
sol și protejați în timpul iernii mai ales de stratul de zăpadă). 
Speciile anuale reprezintă o raritate. Astfel, se citează măcrișul- 
islandic (Koeningia islandica), ghinţura-polară (Gentiana algida), 
Montia lamprosperma și două specii de vîrtejul-pămîntului (Pedi- 
cularis). 

Majoritatea speciilor au rădăcini groase ce servesc ca organe 
de rezervă. Vîrsta plantelor poate depăși, chiar la ierburi, 100 de 
ani. La arbuștii pitici (sălcii pitice, argințică, arinul pitic, meste- 
cânaș, Ledum etc.), ea se situează între 40 și 200 de ani. 


35. URIAȘII TUNDRELOR ÎNGHEȚATE 


Cît ar fi ea de săracă și neprimitoare, tundra oferă totuși adă- 
post și unor ierbivore impresionante, adaptate hrănirii cu o vege- 
tație alcătuită de obicei din mușchi, licheni, buruieni de mlaștină 
și copăcei chirciți, acoperiți luni întregi de zăpadă. 

Printre curajoșii „pionieri“ ai tundrelor se numără boul moscat 
și anumite specii de ren. 

Boul moscat (Ovibos moschatus) este mai mult lung decît 
înalt (2,5 lungime și doar 1,1 m înălţime), înfățișarea lui scundă 
ca și profilul feței, prin linia curbată a nasului, amintind puțin 
aspectul oilor. 

De la dispărutul mamut, puţine ierbivore s-au adaptat atît 
de bine asprelor condiții ale traiului în împrejurimile ghețurilor 
polare. Urechile şi coada boului moscat dispar în părul des, cu fire 
lungi pînă la 70 cm. De altfel, pilozitatea este atît de puternică, 
încît cu greu se poate recunoaște conturul corpului. Această blană 
deasă dă posibilitatea animalului să suporte bine clima. glaciară. 
Ca și cerbii moscaţi din Centrul Asiei, în timpul împerecherii, ei 
eliberează o substanță puternic mirositoare, moscul, păstrată 
într-o pungă situată între ombilic și glandele genitale, substanță 
ce ajută partenerilor să se recunoască mai ușor în imensitatea 
tundrelor nordice. Iarna se hrănesc cu ierburile, lichenii și mușchii 
scoși de sub zăpadă. 

Rude bune cu renii-de-pădure, din care fac parte renul-finlan- 
dez (Rangifer fennicus), renul-siberian (R. sibiricus), Karibul- 
american (R. caribon), renul-de-munte (R. montanus) din Alaska 
şi renul din Terra Nova (R. terrae-novae), renii de tundre trăiesc 
la cea mai nordică latitudine și au unele trăsături tipice. Din rîndul 
lor fac parte: renul polar (R. arctius), care trăiește în zona arctică 
a Americii de Nord, renul groenlandic (R. groenlandicus), ca şi 
cele două forme europene, renul-de-Spitzberg (R. plathyrhynchus), 
care a pătruns celmai mult spre nord, și renul european propriu-zis 
(R. tarandus), care ajunge la o lungime de 2 m și o înălțime de 
1,10 la greabăn, atingînd o greutate de 150 kg. La sfîrşitul lui sep- 
tembrie-octombrie, începe goana. Coarnele lepădate în decembrie 
sau ianuarie sînt complet dezvoltate în timpul goanei, cînd masculii 
se luptă între ei. Nu rareori, coarnele se prind între ele în timpul 
luptei și luptătorii rămîn ore întregi încătușați unul de altul. Afară 
de cerbii cafenii și roșcaţi, se întîlnesc și animale albe și pestriţe. 

Renii sînt mîndria și bogăţia laponilor, care i-au domesticit. 
Majoritatea laponilor au 300—800 reni, sînt însă și destui care 
posedă 3 000—5 000. În cirezi, renii stau strîns lipiţi unul de altul, 
ca oile într-o turmă, fiind menținuţi laolaltă de cîini, iar coarnele 
lor rămuroase dau impresia unei păduri în mișcare. Pentru muls, 
animalele sînt prinse cu Jasoul, scoase din cireadă și legate. În afară 
de valorificarea cărnii, blănii și a laptelui, renul mai este prețuit 
de laponi prin rezistenţa sa fizică, care îl face apt de a fi folosit 
în muncă. 

Civilizaţia populațiilor nordice, a laponilor și a eschimoșilor, 
este strîns legată de prezența renului. Există un folclor inspirat 
de acest animal, iar coarnele sale puternice constituie materia 
primă pentru unelte și obiecte de podoabă. 

86. CEI CE ÎMPRUMUTĂ HAINA ALBĂ A ZĂPEZILOR 
NORDICE 


Îmbrăcămintea albă a animalelor cu arie largă de răspîndire 
este o formă de adaptare la mediul lor de viaţă. Albul este o culoare 
protectoare, păstrată în tot timpul anului. Această homocromie 
permanentă camuflează deopotrivă atît pe prădător cât și pe vic- 
timă. 

Pasărea stabilă, caracteristică regiunilor circumpolare arctice, 
este găinuşa-de-zăpadă (Lagopus lagopus), îmbrăcată în alb curat, 
cu excepţia. cozii, care e neagră. Narinele ei sînt ascunse în pene. 
De asemenea, penele ce-i îmbracă degetele picioarelor o feresc de 
geruri și îi permit deplasări îndelungate pe zăpadă. Găinușa polară 
se hrănește cu muguri, mlădiţe, bobițele arbuștilor pitici și, acolo 
unde lipsesc, cu diverși licheni. Cuibul ei simplu este instalat în 
tufișuri joase sau în jgheaburi de stînci. Femela. clocește singură 
cele 8—12 ouă. În timpul clocitului, cocoșul stă prin apropierea 
cuibului, dar părăsește apoi găina, întorcîndu-se Ja familie abia 
cînd puii sînt adulţi. 

lepurele-polar (Lepus arcticus), care poate fi întîlnit departe, 
în extremul nord al Americii, este ceva mai mare decît iepurele 
nostru de cîmp, iar prin blana sa albă în tot cursul anului este 
bine adaptat zonei zăpezilor. 

Deși comună în pădurile regiunii temperate, hermelina (Mus- 
tella erminea) trăieşte și în regiunile circumpolare ale Groenlandei 
și Americii de Nord. Blana ei albă, doar în vîrful cozii stropit cu 
negru, este un bun camuflaj natural, împiedicînd-o să fie văzută 
de prada ei, formată în zona arctică din lemingi, potîrnichi și 
iepuri-polari. 

Vulpea-polară (Alopex lagopus) locuiește în regiunile extrem- 
nordice, răspîndirea, ei întinzîndu-se peste întreaga calotă polară. 
O particularitate care o deosebeşte de vulpile obişnuite și o apropie 
oarecum de cîini este pupila rotundă și nu vertical ovală. De ase- 
menea, se caracterizează prin botul gros și bombat, urechile scurte 
și rotunjite, picioarele scurte, perniţele picioarelor, ca și întregul 
corp acoperite cu blană deasă, pămîntie vara, albă ca zăpada iarna, 
coada extrem de stufoasă. Varietatea de culoare, așa-numita 
„vulpe-albastră“, este foarte căutată în comerțul de blănuri. În 
afară de blana deasă și albă, urechile scurte, care împiedică pier- 
derea căldurii, formează un important caracter adaptativ. Allen 
a dovedit că lungimea urechilor crește pe măsură ce vulpile trăiesc 
mai spre sud. Astfel, fenecul (Vulpes zerda), vulpea-deșerturilor, 


191 


are urechi enorme în raport cu corpul. Vulpea-polară preferă hrana 
animală. Vara prinde şoareci, lemingi, găinuşe-de-zăpadă; în 
schimb, iarna hrana devine rară. Atunci trebuie să se mulțumească 
cu ceea ce găsește. De obicei, în acele luni trăiește din produsele 
mării. E obișnuită să doarmă pe pămînt sau în tufișuri, adeseori 
neavînd posibilitate să găsească vizuini în care să se adăpostească. 
Perioada de reproducere este în aprilie şi mai, împerecherea fiind 
însoțită de țipete numeroase ce se aud pe distanţe lungi. 

Cel mai tipic și impozant reprezentant al faunei arctice rămîne 
ursul-polar (Thalarctos maritimus), care, alături de ursul-uriaș 
din Alaska (Ursus gygas), sînt cele mai mari carnivore actuale, 
Cei circa 30 000 de urși-polari existenți pe glob trăiesc numai în 
briul de gheață polar, acolo unde apa îngheață parțial pe mare 
parte a anului. Tălpile lor sînt aproape în întregime acoperite de 
păr, iar stratul gros de grăsime și bogata blană albă reprezintă 
adaptări tipice la mediu. Multă vreme, savanții nu-și puteau răs- 
punde cum rezistă acest mamifer la năprasnicele geruri și furtuni 
polare, cu atît mai mult cu cît nici nu migrează, nici nu hibernează, 
ca ursul din regiunile noastre. Recent, o echipă de cercetători 
sovietici a dezlegat taina. S-a constatat că ursul-polar iubește 
confortul, construindu-și adevărate locuințe asemănătoare cu 
1gloo-urile eschimoșilor. Camera în care dorm puii se află înălțată 
față de intrare, temperatura din interior ajungînd la cîteva grade 
sub zero, în vreme ce afară sînt —30*C. Dar obiceiurile urșilor 
albi diferă de la o zonă la alta. Cei din arhipelagul Franz Joseph, 
de pildă, locuiesc cîte 2—3 într-un adăpost. În insula Vranghel, 
în schimb, doar femelele și tineretul au drept la adăpost, masculii 
rămînînd sub cerul liber. 

Ursul-polar se hrănește cu aproape toate animalele pe care i le 
oferă marea sau litoralul sărac al patriei sale. Excepţionala sa 
putere, care întrece pe a tuturor carnivorelor, precum și îndemîna- 
rea lui în apă, îi asigură ușor procurarea hranei. Prada lui preferată 
o constituie focile, și e destul de șiret și abil pentru a. vîna aceste 
animale inteligente și rapide. El caută și pîndește prada cocoțat 
pe ghețuri plutitoare. De îndată ce zărește o focă însorindu-se pe 
o banchiză, coboară în apă, se apropie de ea, în direcție contrară 
vîntului, și iese brusc la suprafață. Se pricepe să prindă şi pești. 
Toamna, cutreieră cu deosebire uscatul, căutînd fructe. Acest 
gigant al ghețurilor constituie cel mai nobil vînat ale eschimoșilor, 
iakuților și samoiezilor, care îl răpun după o luptă extrem de grea 
şi îndelungată acceptată de animal cu curaj. 

37. FLORA ANTARCTIDEI ŞI A INSULELOR DIN JUR 


Pentru Antarctida, plantele reprezintă o podoabă cu valoare 
mai mult poetică și științifică decît practică, din cauza rarității 
speciilor și numărului mic de exemplare. 

În regiunea marginală a continentului acoperit de gheață se 
întîlnesc plante inferioare: alge de uscat, mușchi și licheni și numai 
două specii de plante cu flori: cariofileea Colobanthus crassifolius, 
numită și steluța-Polului Sud, şi mărunta graminee tîrsa-arctică 
(Deschampsia arctica), ale cărei rude se întîlnesc și în pajiștile 
alpine din ţara noastră, pe soluri acide și sărace în substanțe nutri- 
tive. Recent, a pătruns ca plantă adventivă specia universală Poa 
pratensis, firuţa, care a căpătat forme adaptate condițiilor polare. 
Răspîndirea tuturor acestor plante se limitează la locurile temporar 
lipsite de zăpadă, de pe litoral, la pereţii abrupți de stîncă și la 
grohotișuri. 

În marea din jurul Antarctidei, supusă permanent vânturilor 
furtunoase vestice, sînt împrăștiate multe insule mici cu aspect de 
deșert eolian, deoarece vegetația apare numai în locurile adăpostite 
de vînt. Caracteristică pentru aceste insule sînt asociaţiile vegetale 
sub formă de perniță, care rezistă mai bine acțiunii distrugătoare 
a vîntului, asociaţiile de graminee de tip tussock (cu specii de Fes- 
tuca şi Poa), bogate partere cu mușchi, licheni și ferigi pitice. 
Cîteva specii de fanerogame sînt caracteristice acestor insule din 
zona subantarctică. Cea mai frecventă este umbelifera Azorella 
selago, cu frunze mici, dese și solzoase ca ale brădişorului, alături 
de crucifera cunoscută sub numele de varza marinarilor (Pringlea 
antiscorbutica ), folosită în stare proaspătă de marinari ca legumă 
antiscorbutică. Aceste specii cresc din abundență în arhipelagul 
Kerguelen. Pe toate insulele sînt răspîndite specii de Acaena, din 
familia Rosacee, considerată, de asemenea, tipică pentru acest teri- 
toriu neprielnic vieţii. 


38. STATORNICII LOCUITORI AI ANTARCTIDEI 


Păsările specifice Antarctidei sînt, fără îndoială, pinguinii. 
Marele biolog Emil Racoviţă a fost primul român care a văzut și 
a descris pinguinii întîlniți cu ocazia expediției Belgica la Polul 
Sud. El ne spune că numele le vine de la pinguinos (pingiiie = 
grăsime), deci păsări cu multă grăsime, nume dat de navigatorii 
spanioli în secolul al XVII-lea. Au devenit clasice prin precizia ob- 

servației şi valoarea literară paginile închinate de Racoviţă acestor 
ciudate și mult îndrăgite păsări. Iată cîteva pasaje: „Cum se în- 
tîmplă adesea oamenilor scunzi, și el este nervos, iute în miscări 
și violent. Mai mult, mica sa persoană este înzestrată cu o curio- 
zitate extraordinară. Îndată ce ne vedea apărînd pe banchiză, el 
se apropia imediat cît putea de repede; ajuns la doi-trei pași, ne 
privea cu ochi curioși, mișcîndu-și aripile și scoțînd strigăte între- 
bătoare. În condiţii obișnuite, raporturile dintre noi erau foarte 
plăcute, dar ce schimbare cînd puneai mîna pe el. Strigăte și pro- 
teste violente, și ce ploaie de lovituri cu ciocul și cu aripile!... Cînd 
nu e îngrijorat, nici grăbit, pinguinul merge pe cele două labe, 
aplecîndu-și corpul cînd la dreapta, cînd la stînga, dar cînd vrea 
sa înainteze repede, se culcă pe burtă și împinge cu labele și aripile. 
Văzut de departe seamănă cu un mic automobil foarte perfecționat 
care se deplasează cu mare viteză... La apropierea iernii, aceste 
animale prudente își schimbă paltonul. Cel vechi, care a suferit 
toate vicisitudinile intemperiilor unui an întreg, nu-l mai poate 
apăra contra viscolului și a frigului iernii, astfel că, la sfîrșitul lui 
februarie, toți încep să năpirlească. E un moment greu de suportat! 
Nu pot să intre în apă pentru că penele vechi au început să năpîr- 
lească pe alocuri, iar cele noi sînt încă prea mici. Timp de două 
săptămîni, cît durează această epocă, trebuie să țină post absolut; 
trăiesc din proviziile lor de grăsime. Pe lîngă asta, au febra năpir- 
litului, așa cum copiii mici au febră cînd le ies dinții. Pentru a-și 
ține unii altora tovărășie sau pentru a se îmbărbăta reciproc, se 
adună în grupuri mici, de cîte 30 sau 40, în dosul unui humok 
destinat să-i adăpostească contra vîntului, şi aici, cu capul băgat 
între umeri, morocănoși și țîfnoşi, aşteaptă ca penele vechi să bine- 
volască să cadă, iar cele noi să ajungă la lungimea dorită. În această 
perioadă, tot ce trece prin apropiere, pasăre sau focă, este violent 
huiduit și împroșcat cu insulte sălbatice. Sînt nevoit să mărturi- 
sesc că nici chiar noi nu eram scutiți, cu tot rangul nostru su- 
prem pe care îl ocupăm pe scara animală.“ 


Azi se cunosc 17 specii de pinguini, toți cantonaţi în apele reci 
ale sudului, cu excepția pinguinului tropical de Galapagos (Sphe- 
mscus mendiculus) şi pinguinului african (S. demersus ), întîlnit 
pe coasta de vest a Africii pînă în Angola. 

Pinguinii par să se fi dezvoltat timpuriu din păsări marine zbu- 
rătoare şi cufundătoare. Exemplarele de pinguini fosili, datînd din 
terțiarul mijlociu, au fost găsite în Patagonia și pe țărmul Antarc- 
tidei. Aveau talia unui om. 

Pinguinii de azi sînt păsări pelagice nezburătoare, dar bune 
înotătoare și neîntrecute cufundătoare. Ca să realizeze o imersiune 
rapidă, trebuie să aibă corpul greu. Oasele lor nu-s pneumatice 
iar sacii aerieni lipsesc cu totul. Picioarele sînt fixate mult îndără- 
tul corpului, ceea ce le imprimă o poziție aproape verticală, 
Aripile sînt transformate în scurte lopeţi, care în timpul înotului 
execută 120—200 de bătăi pe minut, rotindu-se ușor în articula- 
ţia umărului. Înoată cu mare viteză sub apă, cam cu 10 m/s, viteză 
realizată de puţine animale acvatice, și în special de leopardul- 
marin (Hydrurga leptonyx), focă australă, mare mîncătoare de 
pinguini. 

Datorită vitezei cu care înoată în apă, pinguinii fac în aer sări- 
turi uimitoare, de 3 m lungime și 1,60 m înălțime, ca să ajungă la 
marginea ghețurilor sau pe malurile înalte. Cu aceeași ușurință 
cu care sar din apă, ei se scufundă pînă la 17—18 m adîncime, ca 
să culeagă pietre pentru facerea cuibului. 

Gheţurile Antarctidei și insulițele din jur adună numeroase 
neamuri de pinguini, de la cei pitici, înalți doar de 20—30 cm, 
pînă la cei uriași care ating 1,20 m și 45 kg greutate. Toţi pinguinii 
duc o viață colonială. 

Pe la mijlocul lunii octombrie încep să se adune pinguinii co- 
muni (Pygoscelis adeliae), numiți după regiunea lor de baștină, 
Țara Adelie, pinguinii Adelie. De deptarte, seamănă cu niște pitici 
care merg greoi și legănat, dînd comic din cap. La începutul lui 
noiembrie, o asemenea colonie numără 300 000—700 000 de pă- 
sări, în care toți se agită pentru căutarea unui loc de cuib și găsirea 
unui partener. După gruparea definitivă a perechilor, începe con- 
struirea cuiburilor. Masculii cară în plisc pietrele necesare, femela 
le așază astfel încît în cuib să încapă 1—2 ouă. Femela cloceşte 
prima, stînd 13—14 zile neîntrerupt pe cuib, după care e înlocuită 
de mascul, pentru a se putea hrăni. În acest timp, partenerii pă- 
zesc colonia de pescărușul Skua, care le fură ouăle, sau se duc la 
apă unde înoată, vînează şi mănîncă. În apropierea țărmului, cu- 
renții poartă lespezi mari de gheaţă, rupte din banchiză. Pinguinii 
sar pe ele, călătoresc așa o bună distanță, apoi revin la țărm îno- 
tînd. Activitatea lor în colonie culminează cînd încep să iasă puii, 
care trebuie hrăniți intens. Or, cuiburile sînt clădite departe de 
țărm, adesea la 1—2 km. Dacă unul din părinţi ar păzi cuibul și celă- 
lalt ar umbla după hrană de dimineață pînă seara, munca n-ar 
putea fi continuată 4—5 luni pînă cresc puii. Pentru a se evita 
această situație, părți din colonie, numărînd 120—150 de cuiburi, 
formează adevărate creșşe, în care puii sînt ținuți la un loc, păziți 


195 
13% 


şi hrăniţi în comun. Ciţiva pinguini adulți stau de pază, iar cei- 
lalți merg să prindă crustacee, cu care hrănesc progenitura comu- 
nității. Excrementele lor roșii-cărămizii, datorită resturilor de 
Euphausia cu care se hrănesc, marchează foarte bine coloniile 
pinguinilor Adelie. 

O viaţă la fel de interesantă se desfăşoară și în coloniile de pin- 
guini-papu (Pygoscelis papua), studiați de B. Roberts, în 1940, 
și de H. Burns, în 1968. Ei au un foarte dezvoltat simț de proprie- 
tate al teritoriului lor de cuibărit în cadrul coloniei; păsările lovesc 
imediat cu ciocul orice individ străin care ar veni prea aproape. 
Cînd partenerul de cuib se apropie de animalul care clocește, el 
trebuie întîi să se legitimeze. În acest scop, s-a dezvoltat o ceremo- 
nie de liniștire, căreia îi răspunde pasărea clocitoare; amîndoi 
partenerii se apleacă unul în faţa celuilalt foarte ceremonios și în 
același timp sîsîie. 

Foarte greu o duc pinguinii imperiali (Aptenodytes forsteri), 
cei mai arătoși dintre toți locuitorii gheţurilor antarctice, înalți 
de 1,20 m și cîntărind pînă la 45 kg. În locurile unde trăiesc, pe la 
64° latitudine sudică, zăpada este veșnică. Culoarea penajului 
este alb cu negru, așa cum este zăpada pe care se și așază umbra 
gheţurilor. Doar sub bărbie şi lateral pe cap au cîte o pată gălbuie. 
Pot atinge vîrsta de 35 de ani şi trăiesc de obicei în familii de cîte 
doi. Deoarece ei nu-și pot construi cuiburi în gheață sau zăpadă, 
unicul ou, greu de 450 g, este purtat pe labele picioarelor și acoperit 
cu un fald al pielii abdominale, bogat irigat. În acest fel, oul este 
complet închis în cavitatea incubatoare, unde se menține con- 
stant temperatura de +41°. În timpul incubaţiei, care durează 
53 de zile, în plină iarnă și noapte polară, ambii părinți clocesc oul. 
După 8 săptămîni de clocire, puii sparg coaja. Ei nu sînt lăsaţi să 
ia contact direct cu asprimile climei antarctice, ci sînt ocrotiți 
pe rînd de ambii părinţi, fiind ținuți pe labele acestora. Abia în 
primăvară, cînd apare soarele, sînt lăsați să se confrunte cu ză- 
pada şi să cunoască împrejurimile. După circa o lună, puii sînt 
adunați, ca și la pinguinii Adelie, în creșe. Numai că aceste creşe 
trebuie să biruie greaua iarnă antarctică. De aceea, puii stau strîns 
lipiți unii de alţii, ca să înfrunte mai ușor furtunile. Ei sînt hrăniţi 
de ambii părinţi cu schimbul; puii scot hrana îngurgitată, introdu- 
cînd ciocul în gușa părinților. În creşă, se face și „educarea“ puilor. 
Ei sînt învățați să alunece pe gheață, folosind aripile, și să ves- 
tească pericolul. După cinci luni și jumătate, puii de pinguini 
imperiali capătă un penaj de trecere și în decembrie, o dată cu 

spargerea gheții, pornesc în larg, pentru a se întoarce în colonie 
abia peste un an. 

Toţi exploratorii polari au închinat pagini calde acestor „omu- 
leţi“ în frac ai întinsurilor antarctice, foarte curioși şi apropiaţi 
de oameni. Îi recunosc ușor pe cei ce-i hrănesc și răspund la ape- 
lul lor cînd sînt strigați pe nume. Se apreciază că pinguinii sînt 
cele mai inteligente păsări și că ar putea fi foarte ușor dresate. Nu 
pot trăi însă în zonele temperate și în condiţii de circ pentru că nu 
suportă condiţii de temperatură ridicată, metabolismul lor fiind 
adaptat la o producție mare de căldură și la o micșorare puternică 
a acestei pierderi printr-o serie de mecanisme fizice şi chimice. 
„Pinguinariile“, spre deosebire de „delfinarii”, n-au dat rezultat, 
așa că numai o călătorie la Polul Sud ne-ar prilejui bucuria de a 
le cunoaște uimitoarea lor existenţă. 


V. 
DEȘERTURILE NU SÎNT ATÎT DE PUSTII 


39. TREIMEA DE NISIP A GLOBULUI 


Un alt prag critic în calea dezvoltării vieții îi reprezintă uscă- 
ciunea solurilor, provocată de cantitatea redusă a precipitațiilor 
atmosferice. Acele zone ale globului — notate pe hărți cu culoarea 
galbenă — unde plouă puțin, iar evaporarea potențială depăşeşte 
cu mult cantitatea anuală a precipitațiilor, poartă numele de de- 
şerturi sau pustiuri. Regiunile semiaride, aride și extrem de aride 
ocupă împreună cam 35%, din suprafața uscatului. În general, o 
regiune aridă poate fi considerată deșert cînd precipitaţiile anuale 
nu depășesc 200 mm, iar evaporaţia potențială întrece 2 000 mm 
(în Sahara Centrală pînă la 5 000 mm). 

Pentru plantele din ținuturile aride are o importanță primor- 
dială nu atît abundența precipitațiilor, cît mai ales cantitatea de 
apă reținută în sol, pe care plantele o pot folosi efectiv. În regiunile 
umede, solurile nisipoase sînt considerate uscate, întrucît rețin 
puțină apă, iar solurile argiloase — umede. În regiunea aridă, 
situația se schimbă radical. Prin evaporare, solul nisipos pierde 
cam 50% din apa de infiltrare, iar solul argilos sau pietros se usucă 
mai puțin, de unde rezultă că în stațiunile aride solurile argiloase 
reprezintă cele mai uscate fracțiuni, iar solurile nisipoase și pie- 
troase, dimpotrivă, asigură o mai bună aprovizionare cu apă. 
Faptul că solurile nisipoase din regiunile aride sînt mai favorabile 
pentru plante rezultă din faptul că același tip de vegetație se în- 
tîlnește pe acestea la o cantitate de precipitații mai mică decît pe 
cele argiloase. În Sudan, semideșertul cu Acacia tortilis se găsește 
pe soluri nisipoase, într-o zonă cu 50—250 mm precipitaţii, în 
schimb, pe solurile argiloase, abia la 400 mm. De asemenea, savana 
cu Acacia melifera apare pe soluri nisipoase, la un regim de preci- 
pitaţii de 250—400 mm, în timp ce pe soluri argiloase ea se iveşte 
abia la 400—600 mm. În ce privește solurile stîncoase, condițiile 
hidrice mai favorabile ale acestora în regiunile aride sînt puse 

adesea în evidență prin masive de arbori, în mijlocul unei vegetații 
scunde, aflată pe soluri cu texturi fine. 

Un regim minim de apă există în aproape toate deșerturile. 
Astfel, ploi de vară, oricît de sărăcăcioase ar fi ele, se înregistrează 
în Sahara de Sud, în Sudan și centrul pustiului Namibiei și în de- 
şertul Sind sau Thar, situat la est de cursul inferior al Indului. 
Ploi de iarnă se înregistrează în Sahara de Nord şi Mohave Desert, 
în California. Deșerturile Sonora din sudul Arizonei și partea de 
nord a Mexicului, Karroo și Namaland din sudul Africii se bucură 
de două anotimpuri ploioase, favorabile dezvoltării în special a 
plantelor suculente. Un regim pluvial deosebit îl prezintă Australia, 
unde, din cauza dimensiunilor reduse ale continentului, ploile de 
iarnă se interferează cu cele de vară, înregistrîndu-se astfel foarte 
slabe precipitații în orice anotimp. Uneori, ploaia e înlocuită cu 
ceața, ca în deșertul peruan-chilian sau la extremitatea vestică a 
pustiului Namibiei. Ceaţa care persistă 100—200 zile pe an nu 
poate fi folosită de plante, ceea ce explică de ce Sahara Centrală, 
unde nu există practic un regim de ploi, împreună cu pustiurile 
de mai sus sînt considerate cele mai sărace în precipitații. 

Există locuri pe pămînt unde timp de 91 de ani n-a căzut un 
strop de apă, așa cum s-a întîmplat în unele regiuni deșertice din 
Chile (Pirados). În Sudan, în deșertul Nubiei, la Vadi-Halfa, s-a 
calculat că anual cad 0,3 mm? de apă pe metru pătrat, deci plouă 
cam de 700 de ori mai puțin ca în cel mai secetos colț al României. 
Cele mai calde deșerturi de pe suprafața Terrei sînt Death Walley 
din California — S.U.A., situat la 60 m sub nivelul mării, unde cad 
precipitații anuale de 42 mm, temperatura medie a lunii iulie este 
de 47°C şi recordul absolut de 56,7*C, și Sahara, cu temperatura 
medie de 42°C și cu recordul absolut de +58*C la umbră. 

Peisajul de deșert, cel mai neprielnic vieții și asemănător pe 
alocuri cu imaginile unor planete ori sateliți obţinute de sondele 
spațiale și de om (în cazul Lunii), se prezintă sub cîteva înfățișări 
caracteristice: 

a) deșertul nisipos, numit erg și areg, format în vaste depresiuni 
în care nisipul spulberat de unele vînturi, cum ar fi simunul, se 
depune treptat, formînd dune. Cînd vîntul bate într-un anumit 
sens se formează dune în formă de semilună sau barhane, care în 
partea dinspre vînt au o pantă lină, iar în cea de sub vînt un ver- 
sant abrupt. Barhanele sînt mișcătoare, schimbîndu-și după sen- 
sul de batere a vîntului doar creasta, baza rămînînd fixă. Ele sînt 
în general lipsite de vegetație. Cînd stratul de nisip nu e prea gros, 
se instalează la început graminee de dune, care fixează cu siste- 

mul lor radicular difuz nisipul, permiţind stabilirea unor specii 
perene sau arbuști. În jurul acestora, nisipul se adună în movile 
miniaturale, formînd dune de acumulare, numite nebkah: 

b) deşertul prundos, numit seriy sau reg, ia naștere de obicei 
din roci conglomerate. Cimentul alterindu-se și fiind spulberat de 


vînt, componentele sale mai dure (brecii — ascuţite și mai mari — 
sau pudding — rotunjite şi mai mici) se acumulează pe suprafața 
terenului. Sub stratul de prundiș, de culoare închisă, se ascunde 
unecri o crustă dură, întărită prin gips. Văile plane, umplute cu 
nisip, oferă unor plante specifice posibilități de instalare și exis- 
tentă; 

c) deşertul pietros, sau hamada, se formează pe locurile ridi- 
cate ale unor munţi, curăţaţi bine de nisip și puternic erodați eo- 
lian, avînd înfățișarea unui imens pavaj cu piatră cît pumnul, aşe- 
zat pe nisip şi adesea fragmentat prin văi de eroziune adînci, cu 
versanți acoperiţi cu coluvii. Singurul loc favorabil vieții vegetale 
îl reprezintă crăpăturile și fisurile stîncilor; 

d) văile uscate, sau ueduri, numite în sudul Africii riviere, iar 
în cele două Americii washes sau arroyos, au luat naştere ca vîlecle 
de eroziune în perioadele pluviale din trecut. Treptat, vâlcelele 
s-au unit în rîpe și văiugi, transformîndu-se cu timpul în canioane, 
Prin acestea, apa ce se scurge după ploile rare dar repezi depune 
prundiș şi nisip. Pe fundul canioanelor nu există vegetaţie; ca 
apare doar pe pereţii acestora, unde nu ajung viiturile; 

e) crovurile, numite şi davas, sebchas sau schotts, sînt depresiuni 
mari în care se depun aluviunile argiloase și mîloase purtate de 
apă. Ele devin favorabile vieţii vegetale cînd la suprafața acestor 
rovine se aștern depozite de nisip; 

f) oazele sînt insulele masive de vegetaţie diseminate în deşert, 
a căror naștere este strîns legată de izvoare obișnuite sau arteziene, 
care ies la suprafață. Ele sînt bogate în specii spontane și adesea 
pa de oameni, care înlocuiesc vegetaţia naturală cu plante de 
cultură, 


y 
a) O EXCURSIE PRIN PUSTIURILE TERREI 

Așa cum am spus, aproape 35% din suprafaţa uscatului se gă- 

sește în stăpînirea deșerturilor, pe care oamenii de ştiinţă le-au 


grupat, în raport cu flora lor caracteristică adaptată condiţiilor 
individualizate de ariditate, în patru mari domenii. 

40. DOMENIUL HOLOARCTIC 


Cuprinde două mari zone de pustiuri: desertul Saharo-Arabic 
de nord și deșerturile cu ierni reci din Asia mijlocie și centrală, 
cranița dintreele fiind limita nordică a răspîndirii culturii de curmali. 

a) Deșertul Saharo-Arabic de nord se carcterizează prin prezența 
neamurilor de lobodă (Chenopodiaceae), specifice solurilor sali- 
nizate, a unor graminee xeromorie cu frunze tari, sclerofile, cum 
ar fi Stipa tenacissima şi Lygeum spartum, Panicum turgidum Și 
Aristida pungens. Majoritatea speciilor o formează arbuştii pitici 
xerofili. Staţiunile mai umede sînt populate de cătina-de-deșert 
(Tamarix articulata), ale cărei rădăcini ating pînzele freatice cele 
mai profunde (20—40 m), și Ziziphus. Copacii cei mai caracteristici 
pentru văile acestui deșert sînt salcîmii-de-pustiu (Acacia meli- 
fera şi A. tortilis), în general mărunți și ramificați. 

b’ Deșerturile asiatice cu ierni veci se despart în: deșerturile 
din Asia Mijlocie și cele din Asia Centrală. Primele cuprind regiu- 
nea de deşert irano-turanică, care acoperă partea sudică a depre- 
siunii Arabo-Caspice, din sudul Kazahstanului și Djungariei. 
Deşerturile central-asiatice cuprind o parte din Djungaria, deșertul 
Gobi, Ordos, Ala-San, Bei-San, depresiunea Tarim (Kașgaria), 
cu deşertul Takla-Makan și depresiunea înaltă a Ţoidamului, care 
face trecerea spre deşerturile de munţi înalți din Tibet și Pamir. 

În zona Asiei Mijlocii și ale depresiunii Arabo-Caspice, unde 
cad mai puţin de 250 mm precipitații anuale, apar cinci tipuri de 
deșert: i 

7) deşertul cu plante efemere, sau stepa flămîndă. In timpul 
celor 9 luni de secetă, terenul este complet mort, iar în perioadele 
cu ploi, vegetaţia caracteristică este formată din pajiști cu grami- 
nce și ciperacec (Carex hostii, Poa bulbosa) și umbelifere (Ferula 
foetida); 

2) deşertul de gips, asemănător hamadelor din Sahara. și situat 
pe suprafețele înalte ale munților tabulari; 

3) deşertul cu halofite, situat în depresiuni numite șori, în jurul 
lacurilor sărate, se caracterizează printr-o floră higrohalofită tipică 
(Salicornia, Halicnemum, Seidlitzia etc.) ; 

4) takârurile, suprafeţe argiloase, uşor inundabile cînd plouă, 
în restul timpului uscate, dominăte de alge monocelulare prezente 
in apele băltite și de licheni (Diploschistes) în părțile mai înalte 
și uscate; 

5) deșerturile de nisip, care sînt cele mai interesante și mai bo- 
gate în plante caracteristice acestei zone deșertice, Cele mai ce- 

lebre sînt Kara-Kum, situat între Marea Caspică și Amu-Daria, 
şi Kîzîl-Kum, între Amu-Daria și Sîr-Daria. Solul nisipos permite 

instalarea unei vegetații mai bogate atît de terofite (în special 
Carex physodes), cît şi de arbuști specifici, cum ar fi cele două 
specii de sacsaul. Sacsaulul alb (Haloxylon persicum) măsoară 
3—4 m în înălțime, iar tulpina lui atinge un diametru de 35 cm 
El e înlocuit pe solurile ceva mai umede și sărate de sacsaulul negru 
(Haloxylon aphyllum), mai înalt, mai svelt, cu mai puţine frunze. 
De asemenea, caracteristice pentru aceste deșerturi de nisip sînt 
arbuştii cu tulpini virgate, cum ar fi Calligonum, din familia Poly- 
gonaveae (rude cu troscotul de la noi), care numără 30 de specii 
ȘI trei genuri de leguminoase, bine reprezentate: Eremosparton, 
A modendron şi Astragalus. Plantele, frecvente mai ales pe muchiile 
dunelor ce înmagazinează puțina apă de ploaie, sînt lipsite de 
frunze sau și le pierd repede în caz de secetă prelungită. Odinioară 
prin aceste deșerturi se întîlneau turme de gazele, antilope saiga 
şi cai sălbatici. Azi, locul lor a fost luat de oile Karakul, care dis- 
trug învelișul vegetal din jurul adăpătorilor, dînd astfel nastere la 
vaste regiuni de dune mobile. i 
Deşerturile Asiei Centrale, atinse de ultimele adieri ale muso- 
nului, au o vegetatie săracă, cu elemente chino-mongolice estice 
în care domină coliliile asiatice (Stipa ), gramineea înaltă cii ( Lasia- 
grostis splendens), arbuşti precum cătina albă, ulmul pitic, salcia 
mirositoare (Elaeagnus) și altele. j 
Pustiul Ordos, situat la cotul fluviului Huang Ho, la nord de 
Marele Zid Chinezesc, cuprinde întinse suprafeţe de nisipuri şi 
dune acoperite în proporție de 30—40 %% cu un neam de pelin (Arte- 
mista ordosi-a) şi cu o asclepiadee caracteristică (Pycnostelma Js 
Pustiul cu barhane Ala-Şan, situat între pustiurile Ordos şi Gobi 
Bei-Șan, Takla Makan, Taidam, întinsul deşert Gobi, toate situate 
la altitudini 1 500—3 000 m, sînt în general foarte sărace în vege- 
tație deșertică. Depresiunile sărăturate sînt acoperite cu Nitraria 
sibirica, Lasiagrostis şi Kalidium, iar cele nisipoase cu o specie 
caracteristică de sacsaul (Haloxylon ammodendron ) . 


41. DOMENIUL PALEOTROPIC 
Cuprinde Sahara de Sud cu Sahel-ul, deşertul Namibiei, de 
pe coasta de sud-vest a Africii, deșertul Karroo, deșertul Africii 


de Est (Etiopia, Somalia). 

a) Deșerturile Sahara şi Sahel-ul sînt populate de graminee, 
ierburi tipice (Callotropis, Crotalaria, Aerva) şi de arbuști (Acacia, 
Commiphora, Maerua, Grewia) ; 

b) Deşertul Namibiei sau Kalahari este unul din cele mai 
interesənte din lume, deoarece partea exterioară acestui teritoriu, 
dinspre Oceanul Atlantic, cuprinzînd o fîșie lată de 50 — 70 km, 
constituie un deșert de negură, care a favorizat conservarea unei 
fosile-vii vegetale, vestita Welwitschia mirabilis ; 

c) Deşertul Karroo este inclus aproape în întregime în Republica 
Sud-Africană. Cele două anotimpuri ploioase favorizează dezvol- 
tarea plantelor suculente, caracteristice acestei zone, unele de 
talie mai înaltă (Euphorbia, Portulacaria, Cotyledon ), altele mai 
scunde, ce apar de obicei pe filoane de cuarț (în special crasulacee 
și mesembrianteme, deosebit de decorative). O notă specifică o 
dau și arbuștii pitici din familia Compositae ; 

d) Deşerturile est-africane cuprind o zonă mai mică, între 
Munţii Pare şi Usambara de vest, individualizată prin prezența 
unor forme suculente specifice (Adema globosa, Pyrenacantha, 
Euphorbia tirucalli, Caralluma, Cissus quadrangularis, Sanseviera ), 
şi o zonă mai extinsă în partea estică, cuprinzînd nordul Kenyei, 
vestul Etiopiei, Somalia și insula Sokotra din Oceanul Indian. 
Aici trăieşte un copac caracteristic din familia Afocyneae, Ademum 
sokotranum, cu tulpini suculente, diforme și cu diametrul de 2 m, 
arborele naţional al somalezilor, și se dezvoltă în cele mai bune 
condiții baobabul (Adansonia digitata ), remarcabil prin particula- 
rităţile tulpinii sale, un adevărat rezervor de apă, evaluat la exem- 
plarele bătrîne între 100 000—120 000 litri. 


42. DOMENIUL NEOTROPIC 


Cuprinde deșerturi din partea. centrală și sudică a Lumii Noi, 
remarcabile prin particularitățile lor floristice. 

a) Deşertul Sonora se întinde în partea de nord a Mexicului 
şi în partea de sud a Arizonei. Partea de mai joasă altitudine este 
dominată de familia cactușilor, mai ales a formelor înalte (Car- 
negia gigantea), cu aspect de candelabru, formînd aşa-numitele 
Cacti forest. Cactușii reprezintă una din cele mai spectaculoase adap- 
tări la regimul deșertic. Plante suculente, ele sînt capabile să acu- 
muleze atîta apă, încît pot rezista mai mult de un an fără umidi- 
tate. Rădăcinile lor superficiale au capacitatea de a forma cu iu- 
țeală rădăcini absorbante fine atunci cînd orizonturile superioare 

ale solului se umezesc, extrăgînd cu viteză rezerva de apă necesară. 
Printre cactuși, cresc și arbuști ce formează asociaţii specifice, 
Printre aceștia, amintim Fouquieria splendens, care și schimbă 
frunzele cu fiecare ploaie mai mare, arborele de creozot (Larrea 
divaricata ), ale cărui frunze umezite de ploaie au un miros specific 
de creozot, Fncelia, care îşi adaptează frunzele nou apărute în ra- 
port cu variațiile aprovizionării cu apă (frunze mari, verzi și frunze 
mici, dens alb-pubescente). 

In munți, deşertul cu cactuşi lasă treptat loc unei savane cu 
arbuști, cu plante suculente foliare (Agave, Yucca, Dasylirion, 
Nolina); 

b) Deşertul litoral peruan-chilian este unul din cele mai uscate 
din lume, asemănîndu-se oarecum cu pustiul namibian Kalahari 
datorită regimului de ceață oceanică. Numai că aici Welwitschia 
este înlocuită cu specii de Tillandsia, care absorb micile picături 
de apă condensată în ceață cu ajutorul unor scuturi absorbante 
ce îmbracă tulpina și frunzele ca niște solzi strălucitori. Rozetele 
acestor plante epifile nu sînt prinse rigid de sol, micile rădăcini 
dispărînd rapid după dezvoltarea plantei. 


43. DOMENIUL AUSTRALIAN 


Cuprinde partea centrală și vestică a Australiei. Sînt ţinuturi 
aride, cu dune de nisip (Gibson Desert, Simpson Desert) şi supra- 
fețe nude, argilo-pietroase (Gibber Plaine). 

O notă caracteristică a vegetației deșertice australiene o cons- 
tituie lipsa speciilor suculente, locul acestora fiind luat de speciile 
exclusiv sclerofile, avînd adesea pe frunze pelicule de rășină, foarte 
evidente la speciile de Eremophila. 

În regiunile cele mai uscate, cu precipitaţii rare, dar prezente 
în toate anotimpurile, vegetația este reprezentată prin salt bush 
(Atriplex vesicaria) şi blue bush (Kochia sedifolia ), plantă de sără- 
tură, deoarece solurile lutoase ale Australici, uscîndu-se repede și 
puternic, favorizează creșterea concentrației sărurilor. Pe dunele 


de nisip, ceva mai umede și mai puţin sărate, cresc arbuști (Acacia, 


Casuarina, Eremophila), iar în solurile miloase cîteva genuri ar- 
borescente. (Heterodendron, Myoporum, Cassia). 

Cea mai răspîndită şi caracteristică specie din partea centrală 
este salcîmul australian (Acacia aneura), cunoscut și sub numele 
de mulga. El domină pe suprafeţe întinse, care, din avion, au as- 
pectul unei mări cenușii. Arbustul atinge înălțimi de 4—6 m, avînd 

filodii îngust-cilindrice sau puţin turtite, acoperite cu rășină. Înflo- 
rirea este determinată numai de ploaie, iar coacerea fructelor și 
semințelor se produce după precipitații abundente. De obicei, în 
perioadele de ploi, sub mulga se dez oltă un covor de flori semănat 
cu imortele albe, galbene și roz (Waitzia, Helipterum etc.), din 
familia compositelor, deosebit de caracteristic pentru peisajul 
deșertic australian. 

Un alt element, caracteristic celor mai aride regiuni nisipoase, 
îl reprezintă ierburile „arici“ (Triodia, Plectrachne), cuprinse sub 
numele de „vegetaţie cu graminee <pinifex“. Au frunze coriacee, 
perene, răsucite, acoperite cu o peliculă de răşină, terminate 
printr-un spin foarte ascuțit. Ele formează pe sol un fel de perne 
emisferice, uneori înalte de 2 m, care se desfac cu timpul în ghir- 
lande izolate. 


44. ADAPTĂRI ALE PLANTELOR DIN DEȘERTURI 


Plantele deșerturilor prezintă o sumă de adaptări divergente 
ce îndreptățesc cuprinderea lor în patru categorii: 

a) Plantele efemere, care se dezvoltă doar în scurtul anotimp 
umed, rezistînd restul timpului sub formă de seminţe (terofite) 
sau în sol (geofite); 

b) plantele poihilohidre îşi păstrează organele vegetative și în 
timp de secetă, suportînd uscarea completă fără vătămări, re- 
luîndu-și înfățișarea de dinainte după umezire. E cazul lichenilor, 
a unor ferigi cu frunze coriacee și cu solzi deși și ai arbustului 
Nyrothymnus flabellifolia, rudă cu măceșul; 

c) plantele xerofile — cele mai numeroase și tipice — suportă 
perioada de uscăciune fără modificări morfologice, datorită unei 
bune adaptări la regimul de secetă. „Plantele xerofile trebuie să 
facă față unor situații contradictorii — notează N. Botnariuc. 
Pe de o parte, planta trebuie să se apere împotriva pericolului 
de uscare, deci trebuie să reducă la minimum pierderile de apă 
prin transpirație. Pe de altă parte, transpiraţia este necesară atît 
pentru a asigura absorbirea și transportul sărurilor minerale din 
sol, cît și pentru a nu permite o ridicare excesivă a temperaturii 
corpului. Totodată, stomatele prin care se face cea mai mare 
parte a eliminării apei în procesul transpiraţiei trebuie să fie des- 
chise, pentru a permite accesul în frunză a dioxidului de carbon 
necesar fotosintezei și a oxigenului necesar respirației. Această 
contradicție este rezolvată pe diferite căi caracteristice la dife- 

rite specii“. (Biologie generală, Ed. didactică și pedagogică, Bucu- 
rești, 1979, p. 189) 

În primul rînd se constată o adaptare a sistemului radicular 
la condițiile de uscăciune. Aici pot exista două soluții. Cînd rădă- 
cinile sînt scurte și nu pot pătrunde pînă la pînza freatică, ele se 
ramifică enorm orizontal, pentru a reţine cît mai multă apă de 
infiltrație. Cînd apa de infiltrație nu rămîne în straturile superfi- 
ciale, rădăcinile se alungesc puternic pe verticală. Tipic este cazul 
spinului de deșert — Alhagi camelorum — la care lungimea rădă- 
cinilor atinge 25—30 m. 

În al doilea rînd, trebuie amintite adaptările sistemului foliar 
la regimul de secetă, în vederea reducerii pierderilor de apă, care 
pot fi realizate în mai multe chipuri: 

— prin micșorarea limbului foliar; 

— prin răsucirea limbului astfel încît stomatele să se afle 
într-un spațiu mai închis, reducîndu-se astfel transpirația; 

— prin scăderea numărului frunzelor sau dispariția lor per- 
manentă ori temporară; 

— prin scleroficarea țesutului mecanic al limbului foliar și 
acoperirea frunzelor, ca si a tulpinilor, cu o pîslă de peri. 

Adaptarea morfologică este însoțită și de cea fiziologică. În 
solurile deşerturilor, soluția este concentrată și are presiune osmo- 
tică mare. Deci, pentru absorbirea ei, plantele xerofile trebuie 
să-și sporească presiunea osmotică pînă la 70—80 atmosfere, 
prin concentrarea sucului celular. De asemenea, reducerea transpi- 
raţiei se realizează pe cale articulară și prin stomate, care se închid 
imediat, împiedicînd astfel sporirea concentrării sucului celular. 
Se merge pînă la inhibări, ducînd la „flămînzirea“ plantei, la redu- 
cerea metabolismului prin blocarea schimbului de gaze și foto- 
sinteză. 

În pustiurile cu ariditate extremă, prin reducerea la maximum 
a funcțiunilor vitale, plantele supraviețuiesc — datorită creşterii 
foarte lente — într-o formă pipernicită, zeci și sute de ani. Este 
cazul micuței Eurotia ceratoides, de pe podișul înalt și inospitalier 
al Pamirului, care atinge o vîrstă de 300—350 de ani; 

d) plantele suculente se caracterizează prin aceea că sînt capa- 
bile să acumuleze apa, consumînd-o apoi cu mare economie în 
timpul secetei. Ele au rădăcini superficiale, cărora le creşte rapid, 
în perioada de umezeală, un adevărat păienjeniș de ramificații. 
Apa absorbită lacom este acumulată în parenchimul acvifer al 
frunzelor cărnoase (la crasulacee) sau în tulpini asemănătoare 
unor mari rezervoare (la cactuși și euforbiacee), unde frunzele, 

pentru a se împiedica transpirația, s-au prefăcut în spini. La 
plantele suculente, stomatele se deschid doar noaptea și stau în- 
chise în tot timpul zilei, reducînd mult funcțiile vitale, ceea ce 
explică lenta dezvoltare a acestora. Este așa-numitul efect de 
Saussure. Acolo unde plantele deșertice trăiesc pe soluri sărătu- 
roase, suculența lor se datorește acumulării puternice de cloride, 
ceea ce duce la concentraţia sucului lor celular. Este cazul familiei 
Aizoaceaelor, caracteristică pustiurilor din sudul Africii, 


45. CUM SE APĂRĂ DE DOGOARE 
ANIMALELE DEȘERTURILOR? 


Adaptările animalelor la condiţii de secetă sînt de natură 
morfologică, fiziologică și comportamentală. Ele tind să reducă 
la minimum pierderile de apă și să folosească la maximum resur- 
sele externe sau interne de umiditate. 


În deșert, unde temperatura este ridicată mai ales la supra- 
fața solului nisipos, apar o serie de modificări adecvate. „Astfel, 
la unele coleoptere de deșert, problema adaptării la mediu se 
înfăptuieşte pe mai multe căi: dezvoltarea unei cavități sub 
elitre, permițînd o mai bună izolare termică; alungirea picioare- 
lor, permițînd distanțarea corpului de suprafața fierbinte a nisi- 
pului; coloritul deschis, permițînd reflectarea razelor solare a 
acoperirea elitrelor cu perișori albi.“ (N. Botnariuc, op. cit., p. 186) 

În vederea reducerii pierderilor de apă, se produce impermea- 
bilizarea, tegumentului, ca și reducerea glandelor sudoripare, mai 
ales la rozătoare și antilope. 

Economisirea apei din organism se realizează și pe cale fizio- 
logică. Unele animale nu elimină prin urină decît o cantitate 
minimă de apă, deoarece în loc de săruri amoniacale, care nece- 
sită multă apă, aceste animale secretă urați solizi. Astfel, peştele 
dipnoi african Protopterus aethiopicus, în timpul cît trăieşte în 
apă, elimină urina cu săruri amoniacale, iar în perioada de secetă, 
cînd stă adăpostit într-un cocon de nămol, elimină ureea. 

Apa de metabolism este folosită și de unele mamifere adap- 
tate la viața de deșert, cum este dromaderul. Vara, în timp de 
secetă, hrănindu-se doar cu plante uscate, dromaderul poate 
rezista fără apă două săptămîni. În această perioadă, se reduce 
cantitatea de urină eliminată, iar apa este produsă prin oxidarea 
rezervelor de grăsime din cocoașă. În acest fel, dromaderul poate 

suporta pierderi de apă pînă la 30%, din greutatea organismului, 
un adevărat record în materie. 

Alte animale prezintă o uimitoare rezistență la lipsa de apă. 
Kai Curry-Lindhal arăta, în 1972, că multe dintre ele nu beau 
apă deloc, mulțumindu-se cu apa conținută în hrana vegetală. 
Antilopele africane din genul Addax, Taurotragus, Gazella, Pryx 
pot trăi fără să bea apă. 3 

„Variate — scrie N. Botnariuc (op. cit., p. 193) — sînt și adap- 
tările comportamentale. Un mijloc frecvent de protecție împo- 
triva supraîncălzirii este îngroparea în nisip. Din 125 de insecte 
Psamicole (de nisip) din Sahara, numai 3 specii (o furnică şi două 
coleoptere) rămîn la suprafață cînd temperatura nisipului depă- 
şeste 50°C. În deșerturile Australiei, broasca Heleiporus pictus 
trăieşte în vizuini adînci pînă la 0,5 m, unde depune și ouăle, iar 
mormolocii eclozează îndată ce plouă.“ 

In miezul zilei, din cauza căldurii și zăpușelii, cei mai mulţi 
locuitori, de la. gîndaci și pînă la mamifere, stau ascunși în vizuini 
adînci, în „metropole“ subpămîntene, întinse pe o rază de zeci de 
kilometri, sau în cel mai rău caz adăpostiţi sub tufișurile um- 
broase. Îndată ce se aşterne seara, îi vezi ieşind de prin ascunzișuri 
în căutare de hrană. Ca prin minune, pustiul se înviorează. Cîn- 
tecul păsărilor se îmbină cu foșnetul reptilelor, cu tropăitul în- 
fundat al cirezilor de antilope, cu strigătele ascuţite ale șacalilor. 

La animalele din deșert, apărarea împotriva căldurii se face 
nu numai prin somnul de zi, dar și printr-un somn prelungit în 
tot cursul lunilor de vară, așa-numita estivație. 

Curajoşii ce se încumetă să iasă în timpul zilei după hrană 
scapă de ochiul ager al dușmanilor datorită culorii protectoare cu 
care își îmbracă corpul. Pielea șopirlelor și a șerpilor, penajul 
păsărilor sau blana mamiferelor capătă o nuanță gălbuie, atît de 
apropiată de aceea a nisipului, încît pot fi ușor confundați cu 
acesta. Obligate să alerge după hrană pe covorul arzător al nisi- 
pului, animalele deșertice sînt înzestrate cu un fel de tălpi pro- 
tectoare, formate dintr-un puf des sau din ridicături cornoase ce 
le apără pielea de arsuri. 

Spectrul lipsei de apă nu înspăimîntă animalele pustiurilor, 
adaptate vitregelor condiţii de viață. Ele sînt modeste în pre- 
tenții, mulțumindu-se cu un consum foarte redus de lichid. Păsă- 
rile, de pildă, se satură cu roua săracă ce se strînge dimineața 
pe frunze sau cu puțina apă din fructele arbuștilor, iar mamife- 
rele carnivore își potolesc setea doar cu sîngele prăzii. 

Deşi la prima vedere deșerturile nu par prielnice formelor de 
viaţă, totuşi el e populat de sute de neamuri de vietăţi, a căror 
existență ciudată, pusă la adăpostul ploii arzătoare de lumină, 
se destășoară după legile aspre ale împărăției de nisip. 


y 


b) CÎȚIVA DIN CEI MAI CARACTERISTICI REPREZEN- 
TANTI AI PLANTELOR ȘI ANIMALELOR DIN DEȘERTURI 


46. O STRĂBUNICĂ UIMITOARE 


Prin ţinutul Damara, situat în deșertul Namibiei, trăiește 
un gimnosperm ciudat, rudă cu cîrcelul (Ephedra) de pe la noi, 
pe care oamenii de știință îl consideră, datorită caracterelor sale 
de primitivitate, o fosilă-vie, păstrată doar în acest colț al lumii 
de circa 50 de milioane de ani. Este vorba de Welwitschia mirabilis, 
numită de localnici toumbo, care conferă o notă caracteristică 
pustiului Kalahari, unul din cele mai aride din lume. Aici, singura 
sursă de umezeală o reprezintă ceața adusă dinspre Oceanul 
Atlantic de vânturile de vest, fenomen care are loc regulat, timp 
de aproape 300 de zile pe an, din zorii zilei pînă la orele 9,30 dimi- 
neața. Ceaţa echivalează cu 50 mm precipitaţii anuale. Se știe 
însă că această formă de umezeală nu poate fi folosită de orice 
organism vegetal. Secretul supraviețuirii acestei plante care 
atinge o vîrstă matusalemică (1 200—2 500 ani) stă tocmai în 
posibilitatea de a valorifica prin adaptări speciale foarte anemica 
sursă hidrică. Rădăcinile pătrund doar pînă la 3 m în pămînt; 
neajungînd la pînza freatică (situată de obicei la 10—20 m adîn- 
cime), ele servesc practic doar la fixarea plantei. Tulpina scurtă 
nu depășește înălțimea unui om mijlociu. Cele două frunze late 
și de 6—10 m lungime, după ce se curbează de la tulpină, se întind 
pe sol, unde, în contact cu nisipul fierbinte, se modifică treptat, 
sînt rupte în fișii prin acțiunea vîntului și cresc mereu prin baza 
lor. Stomatele se găsesc nu numai pe partea inferioară, dar si pe 
partea. superioară a frunzelor, putînd ajunge în număr de 22 100 
pe cm?. Prin stomate, umezeala este absorbită de plantă. La scurt 
timp după ridicarea ceții, stomatele se închid ermetic. Cercetările 
microscopice ale cuticulei au scos în relief existența unui strat 
conținînd cristale de oxalat de calciu, menit să reflecte radiaţiile 
solare și să înlăture, deci, supraîncălzirea plantei. 

47. O FAMILIE CIUDATĂ 


Colindînd drumurile șerpuitoare ce leagă rarele sate de ame- 
rindieni din Arizona și nordul Mexicului, ne va întîmpina o vege- 
tație stranie. Pe solul uscat, de natură vulcanică, acoperit cu 
bolovani, se întind pajiști și pădurici alcătuite din felurite soiuri 
de plante, cu forme care de care mai originale. Indiferent de va- 
rieiatea înfățișării, ele au trei trăsături comune: un trunchi 
verde, cărnos, îmbibat cu apă, o haină de ţepi deși şi flori mari 
ca niște pîlnii sau ca niște steluțe simple sau bătute, viu colorate 
(exceptînd culoarea albastră), și cu un număr mare de stamine. 
Aceste trăsături comune le reunesc într-o familie mare, Cactaceae, 
care numără pînă în prezent circa 2 500 de specii, grupate în circa 
130 de genuri și trei subfamilii: Peireshiordeae, Opuntioideae și 
Cereoideae. Unele din cactacee sînt pitice, cum ar fi Frailea pumila, 
ce nu depășește 1—3 cm; altele gigantice, precum Carnegia gi- 
gantea, ating 15—20 m înălţime. 

Să înaintăm cu grijă prin aceste pajiști țepoase. 

Cei mai mărunți reprezentanţi ai originalei familii sînt cactușii 
mamilari. Par niște mingiute formate în mai multe ridicături — 
mameloane asemănătoare unor coaste rotunjite, strîns legate 
între ele. În vîrful acestor mingiute, dintre mameloane, apare o 
floare măruntă, de obicei trandafirie. 


Ceva mai răsăriți sînt echinocactușii sau cactușii-arici. În- 
tr-adevăr, privindu-i din depărtare, avem senzația unei uriașe 
procesiuni de arici care, sub amenințarea unei primejdii, au în- 
țepenit sub platoșa lor ghimpoasă. Din apropiere, ei au înfățișa- 
rea unor pepeni în care parcă un copil năstrușnic a înfipt, de-a 
lungul coastelor proeminente, mii și mii de ace. Uriașul lor este 
echinocactusul visnaga. Are forma unui pepene enorm de 2—3 m 
înălțime și 1 m grosime, în vîrful căruia străluceşte o floare gălbuie 
cât o farfurie, cu nenumărate coaste apărate de spini lungi și duri, 
încâlciți într-o vată mătăsoasă. În anul 1863, un eșantion din 
această specie a fost adus cu multe sacrificii în Anglia. 

Acest „monstru“ vegetal, atîrnînd, cu pămîntul rădăcinilor, 
aproape 3 000 kg, a trebuit să fie cărat zeci de kilometri pe dru- 
murile muntoase ale unei ţări lipsite, pe atunci, de căi de comu- 
nicație, pentru a putea fi îmbarcat pe un vapor în portul cel mai 
apropiat. Acest cactus uriaș, lăudat de toate ziarele timpului, 
a stîrnit vilvă cîtăva vreme. Succesul său nu a durat mult. Sub o 
scoarță aparent sănătoasă, bătrînețea își spunea cuvîntul și, într-o 

bună zi, „regele cactușilor“, cum eră denumit, s-a năruit, prefă- 
cîndu-se într-o masă informă, 

Cu toate dimensiunile sale impresionante, echinocactusul 
visnaga este un pitic pe lîngă cactusul-lumînare, una din cele 
mai stranii plăsmuiri ale naturii. Acolo unde se întîlnesc 60—70 
de exemplare, ai impresia că te găsești într-o pădure de basm. 
Direct din piatra seacă răsar coloane fantastice, înalte de 10—20 m, 
ori candelabre verzi, pe care ard ca nişte beculeţe roșii florile în- 
miresmate, Pe drept cuvînt, acești cactuși — cunoscuți sub nu- 
mele științific de Cereus, din cauza cerii care îi acoperă — au primit 
pitorescul nume popular de cactuşi-lumînări. Trunchiul lor cilin- 
dric, gros uneori de un metru, șănțuit în lungime, pare o imensă 
lumînare, mai subțire în partea de jos și mai groasă către mijloc. 
S-ar crede că aceste lumînări cu o bază atit de șubredă pot fi 
ușor răsturnate. Totuși 20—30 de oameni voinici abia îl pot culca 
la pămînt. Uneori, aceşti cactuși au ramificații laterale ale eo- 
loanei, la. fel de groase ca și trunchiul, ceea ce le dă aspectul unor 
candelabre cu braţe. 

La cereusul lui Pringle, ramiticaţiile pornite în sus din trunchiul 
comun gros cît trunchiul omului, îi dau înfățișarea unei mîini cu 
degete. 

La fel de impresionant este și cereusul Idria, cu înfățișarea 
lui de săgeată lungă de 20—25 m, împietrită în spaţiu, purtînd 
în vîrf o floare cît o tavă. Dacă s-ar pune sub teasc un astfel de 
cactus uriaş, s-ar putea scoate din el 10 vagoane-cisternă cu apă 
(100 000 1). 

Terenurile mai accidentate sînt luate în primire de cactușii 
numiţi în popor „limba soacrei“ şi în știință Opuntia, uşor de 
identificat după tulpinile lor ca niște rachete sau — ca să fim în 
spiritul numirii populare — limbi verzi, articulate între ele și în- 
zestrate din loc în loc cu mănunchi de ţepi ascuțiți, ieşind din 
areolele pufoase, și cu glohidii, spini mărunți, foarte subțiri, 
proprii acestei subiamilii. In pustiurile mexicane, opunţiile aco- 
peră hectare întregi. Populaţiile de amerindieni le coc în spuză 
fierbinte pentru a le distruge ţepii și le consumă cu aceeași plă- 
cere cu care noi mîncăm dovleac sau mere la cuptor. O specie de 
limba-soacrei, Opuntia tomentosa, aclimatizată în Africa de Nord, 
era folosită drept garduri vii pentru buburuzele ce trăiesc pe ele 
(Caccus cacti) și din care se scotea coșenila, o materie colorantă 
roşie, valoroasă şi mult căutată. 

Pădurile de cactuşi, ca și baobabii africani, devin un adăpost 
ideal pentru specii de păsări și mamifere care nu se tem de spinii 


211 
14* 


săi, ci, dimpotrivă, se găsesc la adăpost între aceste rețele de 
sîrmă ghimpată. Spinii puternici și iritanți desprinşi de pe tulpini 
servesc ca materie primă pentru confecţionarea, cuiburilor, plasate 
cu îndemînare în hățișul aproape de nepătruns al originalelor 
păduri zbiîrlite. Pasărea. Heleodytes brunneocapillus își confectio- 
nează cuibul între mingiuţele echinocactușilor, iar un rozător 
de pustiu, Neotoma albigula, își pune ostreţe de spini la gura vi- 
zuinii, așezată la poalele unei opunţii sau a unui cactus mamilar, 

Şi omul trage foloase de pe urma cactușilor, o adevărată bine: 
facere pentru populaţiile locale de amerindieni. Fructele lor, 
cunoscute sub numele popular de pitamava, au forma unei pere 
de culoare galben-verzuie, înarmată cu cîteva ace împrăștiate la 
suprafață. Carnea fructului, comestibil, are culoarea cireşii coapte 
și este înțesată cu mici semințe negre. Fructele de fitamavya se 
usucă pentru iarnă ori se păstrează în stare proaspătă multă vreme, 
în ulcele îngropate în pămînt. Din carnea lor se scoate un sirop 
de culoare brună, comercializat sub numele de sistor. Tot din 
acest fruct se prepari o băutură înviorătoare, cu gust de bere, 
numită tiswein, prin fermentarea siropului sau a cărnii proaspete. 
Amerindienii Papaio folosesc fructele unei alte specii de cactus 
(Cereus thurberi), asemănătoare unui ou acoperit cu spini lungi 
şi negri, cu o carne mai parfumată, mai viu colorată, mai dulce 
ȘI zemoasă, din care scot aceleași produse, însă de o calitate su- 
perioară. 

Alte triburi de amerindieni extrag din florile unei specii de 
cactus (Laphophova williamsii) o licoare halucinogenă — peyotl 
sau pellote — folosită cîndva de vrăjitorii triburilor, așa-numiții 
curanderos, la ceremoniile de comunicare cu divinitatea sau în 
practica vindecătoare. Oamenii de știință au extras nu de mult 
din peyot? un alcaloid halucinogen, mesialina. 


48. MICII MONSTRI 


Acum o sută cincizeci de milioane de ani, șopirlele uriașe 
— dinosaurienii — împărățeau în voie, terorizînd uscatul, apele 
și văzduhul. 

O dată cu răcirea climei, ele au dispărut treptat, lăsînd în locul 
lor urmași nevolnici, precum și măruntele șopirle de azi. 

În amintirea vremurilor calde, care au favorizat dezvoltarea 
strămoşilor lor, şopîrlele contemporane iubesc soarele. De aceea, 

ele preferă stîncile încălzite, locurile deschise şi uscate. Unde ar 
putea. găsi condiții mai prielnice de viață ca în pustiuri? 

Într-adevăr, mările de nisip adăpostesc zeci de neamuri de 
șopîrle, care de care mai ciudate. 09 3 

Spre deosebire de alte animale ce își încep plimbările și vină- 
toarea o dată cu lăsarea nopţii, șopîrlele circulă foarte adesea și 
în timpul zilei, reușind să reziste potopului de raze toride. 

În pustiurile Lumii Vechi, cele mai răspîndite sînt șopirlele 
agame. Acestea rareori depășesc o jumătate de metru în lungime, 
însă prezintă unele particularităţi deosebit de interesante. Mascu- 
lul are un puternic simț al apărării teritoriului și încearcă să go; 
nească orice altă șopîrlă ce pătrunde în domeniul său. Cînd își 
zăreşte dușmanul, ia o poziţie de intimidare: își îndreaptă corpul, 
dă de mai multe ori din cap, își umflă săculețul de la gît scoțînd 
în relief fie coloritul viu și izbitor al acestuia, fie salba de spini 
ce-l înconjoară. 

Prin pustiurile din Turkestan, Iran și țărmurile Mării Caspice 
trăiesc șopiîrlele „cap de broască” (Phrynocephalus), minunat 
adaptate vieții de deșerturi nisipoase. 

Organele lor de simţ sînt bine apărate: timpanul este ascuns, 
nările și pleoapele se închid etanș, pentru a nu fi iritate sau în- 
fundate de nisip. De asemenea, culoarea de protecție, ca și degetele 
lor, acoperite cu solzi franjurați, sînt în concordanță cu condițiile 
vieţii de nisip, unde animalul se îngroapă cît ai clipi pentru a 
scăpa de urmăritori, 

La neamul bărbos al şopîrlelor „cap de broască” găsim un 
fel de „urechi“ mari, care, în repaus, stau lipite, abia distingîn- 
du-se. La poziție de atac, însă, cînd șopîrla cască larg gura, „ure- 
chile“ se ridică. Printr-o ciudată îmbinare de culori şi forme, 
capul micului animal ia înfățișarea înspăimîntătoare a unci măști 
de balaur. Urechile roşii par a prelungi fundul gurii, iar spinii 
albi ce le mărginesc închipuiesc niște dinţi ascuţiţi, gata să sfâşie, 
Astfel se creează iluzia că animalul este cu mult mai mare și mal 


puternic ca în realitate. În același timp, capătul cozii — subţire 
şi negru — este înălțat ca o biciușcă în sus. 


Această șopirlă nu fuge cînd e iritată, ci, dimpotrivă, se repede 
cu o iuțeală extraordinară asupra vrăjmașului, mușcîndu-l. 

În pustiurile din Egipt, Israel, Peninsulele Sinai şi Arabică 
işi duc traiul şopirlele cu coada spinoasă, numite de localnici 
dabb (Uromastiz aegypticus). Pot atinge 60 cm în lungime. Pe 
spinare, sînt colorate cenușiu-cafeniu pînă la măsliniu, culoarea 

albiilor uscate ale riurilor în care își sapă, la adăpostul pietrelor, 
găuri adinci, cu ajutorul ghearelor puternic îndoite. 

Se deosebesc de alte sopîrle prin coada relativ scurtă, ghin- 
tuită cu mai multe rînduri de solzi, transformați în ţepi. Cînd sînt 
în primejdie, se apără dînd lovituri puternice și dureroase cu această 
măciucă îmbrăcată în cuie și lungă de 20—30 cm. 

Coada musculoasă și înțesată de grăsime constituie o delica- 
tesă pentru populațiile arabe. Numai că animalul se lasă cu greu 
prins. 

Cea mai respingătoare dintre şopîrlele agame este molohul 
sau dracul-spinos (Moloch horridus), locuitorul pustiurilor nisi- 
poase ale Australiei. Pare o apariţie din altă lume. Ceva mai 
lung decît o palmă, se confundă cu o ramură cafenie și mișcătoare 
de măceș. Capul, trunchiul și coada sînt acoperite cu plăci neregu- 
late, fiecare avînd cîte un spin la fel ca și cel de măceș, de mărime 
variabilă și îndreptați în diferite direcții. Doi spini mai mari, 
așezați pe frunte, aduc cu coarnele unui mamifer. 

La moloh, doar aspectul este înspăimîntător. Încolo, este 
un animal liniștit și inofensiv. Iese la vînat mai ales ziua, iar, 
cînd se anunţă o primejdie, nu-și folosește cuirasa de spini, ci 
se ascunde în nisip, săpînd la iuțeală o groapă cu ajutorul capului 
și al membrelor dinainte, înarmate cu degete scurte şi groase și cu 
gheare lungi. 

Multă vreme, oamenii de știință au socotit că țepii servesc 
șopirlei exclusiv ca arme de apărare. Recent s-a stabilit că ei au 
şi o altă menire, reprezentînd o extrem de originală adaptare la 
regimul de uscăciune al deșerturilor australiene. La baza țepilor 
se găsesc pori, care conduc apa absorbită prin piele în sens ante- 
rior. La nivelul capului, sistemul de peri capilari se termină cu 
două perniţe poroase, situate în colţurile gurii molohului, unde se 
stringe apa. Cînd perniţele sînt îmbibate, șopîrla mișcă ușor maxi- 
larele care le presează, storcînd astfel o picătură de lichid direct 
în gură. Agama nu are nevoie să bea. Chiar dacă în deșert șopirla 
va întîlni un izvor, ea își va muia doar corpul. Procedeul este mai 
rapid, în piele înmagazinîndu-se o mai mare cantitate de apă decît 
ar putea animalul să bea. Ţepii șopirlei sînt mult mai reci decît 
pielea. Noaptea, pe acești spini reci vaporii se condensează în 
picături minuscule de rouă, rapid absorbite, în piele. 

În opoziţie cu molohul, Geckonidele, sau şopîrlele-cîntătoare, 
ne trezesc din prima clipă simpatia. 

Micuţe, zvelte, foarte vioaie, cu botul larg și limbuţa lată, ele 
se deosebesc de şuratele lor printr-o particularitate ce le apropie 

de brotăcei: degetele lor sînt înarmate cu un fel de ventuze care le 
permit să alerge foarte repede pe pereții verticali sau pe tavan 
şi să se prindă zdravăn de orice obiect ieșit în cale. TPI 

Aceste perniţe le-ar putea îngreuna mersul pe nisip dacă n-ar 
fi completate cu pielițe ca de rață între degete, cu pieptănași ori 
cu ciucuri solzoși. | FĂ ti Li 

După apusul soarelui, cînd ies la vînătoare, scot niște ce ir 
puternice, ţîrîitoare, un fel de „ghec ; „ghec 3 „ghec , repetat de 
trei-patru ori, de unde, de altminteri, le vine şi numele. TA 

Nu se sfiesc să pătrundă și în casele localnicilor, făcînd plimbări 
pe tavane. Sînt primite cu*plăcere și ocrotite chiar, deoarece dis- 
trug un mare număr de muște și țințari. | 

Dacă Geckonidele se bucură de simpatie, în schimb vestita 
şopîrlă Heloderma din regiunile deşertice ale Arizonei și Mexicului, 
numită de indieni fola him, iar de creoli escorpion, e socotită un 
fel de viperă a șopirlelor. 

La culoare seamănă cu o salamandră: pe un fond negru se 
întind pete și dungi galbene și portocalii. Această culoare ne aver- 
tizează de la distanță de primejdia ce ne-ar paște dacă am îndrăzni 
s-o tulburăm. Şi primejdia vine de la mușcătura ei veninoasă, 
Şopîrla tolachini mușcă asemenea unul ciine mops, neputîndu-și 
desface dinţii veninoși din rană timp de un sfert de oră. Otrava 
sa este suficientă pentru a omorî animalele mai mici în citeva 
minute. Și la un om mușcătura provoacă simptome neplăcute, 
uneori chiar și moartea, A 

În anii secetoşi, Heloderma consumă grăsimea depozitată 
în coada cilindrică si groasă, care se subțiază simțitor. Acest organ 


își reia forma obişnuită cînd animalul dă peste o recoltă bogată de 
insecte, mici mamifere, ouă și pui de reptile şi păsări, hrana el 
preferată. ; AR P 

Pentru a risipi o credință greşită, trebuie amintit că tolachinii, 
împreună cu rudele lor care trăiesc exclusiv în partea sud-vestică 
a Americii de Nord, sînt singurele șopîrle cu adevărat veninoase 
de pe suprafața pămîntului. 


49. SALTIMBANCII 
Alături de şopîrle, rozătoarele — neamuri bune ale șoarecilor, 
popîndăilor și iepurilor de la noi — par a fi pe deplin mulţumite cu 


traiul în deșerturi, 

Dacă primelor le place căldura nisipului, pe celelalte obiceiul 
de a-și săpa locuințele în pămînt le scuteste de neplăcerile insola- 
ției prelungite. 

Într-adevăr, rozătoarele își petrec mai tot timpul în galeriile 
lor subpămîntene, ieşind la suprafață doar pentru a se hrăni și a 
umple hambarele cu provizii. 

Marile spaţii ce le au de străbătut în căutarea puţinelor seminţe 
împrăștiate de vînt trebuie traversate în salturi cît mai iuti și 
mai mari. De aceea, în pustiuri domină şoarecii-săritori, apariții 
simpatice și originale. 

La înfățișare aduc cu șoarecii noștri de cîmp, însă alcătuirea 
corpului Jor e specializată pentru sărituri. Lăbuțele dinainte sînt 
mici și îi ajută la apucarea hranei și la săpat. În schimb, cu cele 
două picioare dinapoi, foarte bine dezvoltate, pot face salturi 
spectaculoase de 2—3 m. 

Campionul săriturilor acrobatice este un mic şoarece, Pedes 
caffer, din pustiurile Africii de Sud, ale cărui salturi de 7—8 m 
întrec pe ale cailor de concurs și se apropie de recordurile stabilite 
de om. 

În comparaţie cu corpul, coada lor este exagerat de lungă 
și la unii împodobită cu un smoc de păr în vîrf, servind ca un ba- 
lansoar sau ca o cîrmă. Cu ajutorul ei, animalul își poate schimba 
bruse direcția de elergare, putînd face salturi în zig-zag, 

Așa arată dzerboa (Jaculus), care trăiește în deșerturile Saharei 
și Arabiei, 

Ziua stă ascuns în vizuină, săpînd galerii întortocheate. E un 
animal grijuliu față de pnii săi, cărora le construieşte o cameră 
specială, căptușită cu paie și cu păr moale de cămilă. 

Deși e mărunțel şi destul de puțin răspîndit, localnicii îl caută 
cu multă ardoare. Carnea lui e gustoasă, iar blănița sa mătăsoasă 
servește la împodobitul șeilor dromaderilor cu care arabii călă- 
toresc în pustiuri. Vînătorii le blochează ieșirile și apoi, cu un bas- 
ton lung şi ascuțit, le sfărîmă tavanul galeriilor. Înspăimîntaţi, 
şoarecii se retrag în groapa cea mai adîncă sau încearcă să fugă 
prin singura ieșire lăsată liberă, de unde sînt prinşi cu ajutorul unci 
plase speciale. 

Asemănător cu el e un alt şoarece-săritor (Dipus sagitta), 
din deșerturile întinse din jurul Mării Caspice şi al Lacului Aral. 
Acesta își face două feluri de adăposturi: unul de vară și altul de 
iarnă. În afară că au ieşiri de rezervă astupate cu dopuri de nisip, 
în profunzime ei sapă tot felul de galerii ramificate. În cele mai 

adinci își stabilesc camerele de locuit, unde se retrag în timpul 
marilor arșițe sau în perioada frigului. 

Cu corpul aplecat înainte, cu piciorușele din față strînse la 
piept, neatingînd pămîntul, cu coada ridicată în sus, fără să scoată 
nici un sunet, șoriceii A//actaga, locuitori ai Saharei și ai pustiurilor 
asiatice, încep să sară ca niște lăcuste de cum se lasă amurgul, 
În timpul verii stau toată ziua în vizuini săpate aproape de supra- 
fața pămîntului cu ajutorul dinților și al piciorușelor dinainte. 
De îndată ce vreun zgomot îi sperie, părăsesc în grabă galeria 
printr-o ieșire de rezervă. Grijulii și gospodari, își pregătesc o 
cameră de locuit confortabilă, căptușită cu ierburi și paie. 

Întîlnind aceleași condiţii de viață, animale diferite pot avea 
aceeași înfățișare. De aceea să nu ni se pară curios faptul că în 
America de Nord vom întîlni niște hîrciogi, cu buzunare la fălci, 
foarte asemănători cu șoarecii-săritori. 

Sînt șoarecii-canguri (Dipodomis spectabilis), mari cît un ie- 
pure. Săritori sprinteni, ei populează pustiurile Mohave din Cali- 
fornia și Sonora. din Mexic. Coada lungă le e împodobită cu un 
smoc de păr în vîrf, ca la djerboa africană, și tot ca ea au picioarele 
dinapoi mai lungi. Locuinta lor e un adevărat labirint de canale, 
cu numeroase ieșiri. Magazia cu provizii e așezată alături de dor- 
mitor, în cere și-au făcut un culcuș curat și încăpător. 

Rude bune, și în mare măsură asemănătoare cu ei. Caloprymus 
campestris şi-au stabilit reședința tocmai în Australia. Au picioa- 
rele dinainte mici, cele dinapoi mai lungi, iar coada le serveşte 
adesea la transportarea materialelor din care își fac cuibul, amplasat, 
de obicei, la umbra arbuștilor din deșerturile cu scrub. 

Ca și hîrciogii și popindăii din țara. noastră, şoarecii-săritori 
și şoarecii-canguri sînt păgubitori, deoarece distrug vegetația 
locurilor sterpe, împiedicînd pășunatul, sau rod ierburile ce țin 
în loc nisipurile mișcătoare. 


50. „CORĂBIILE“ DESERTURILOR 


Trecînd cu avionul peste pustiul Saharei, de pildă, ochiul va fi 
ostenit de monotonia întinderii vălurate de nisip gălbui, rareori 
înveselită de măruntele pete verzui ale oazelor. 

lată însă că în spatele unor dune, care de la înălțime nu par 
mai mari ca un degetar, se descifrează un șirag lung și șerpuitor, 
Este o caravană ce se deplasează prin mijlocul pu. tiului, de la un 

sat la altul, străbătînd curajos zeci şi uneori sute de kilometri, 
fără teama arșiței și a furtunilor de nisip. 

Ce viețuitoare se încumetă oare să sfideze pustiul, încărcată 
cu baloturi și purtînd pe deasupra, în pasul său lent, uşor, și po- 
vara călătorului? Nu încape îndoială că acest animal uimitor este 
cămila. 

Privind-o de la o oarecare distanţă şi lăsînd fantezia poetică să 
lucreze în voie, am putea-o asemui unui pachebot ce înaintează 
pe oceanul unduitor al nisipului. Această imagine a izbit în- 
chipuirea multor oameni, care i-au dat cămilei sugestiva poreclă 
de „corabie a deșertului“. 

Nu există animal mai bine adaptat la condițiile de viaţă ale 
pustiurilor. 

S-a căutat din cele mai vechi timpuri să se dea explicaţie 
unei particularități interesante din alcătuirea cămilei, și anume 
cocoașelor sale. Se presupune, în mod greșit, că aceste cocoașe 
ar fi nişte bătături uriaşe provocate de apăsarea poverilor și că 
ele s-au transmis ereditar din generaţie în generaţie. Alţii, şi mai 
năctrușnici, pornind de la faptul că animalele pot rezista zile 
întregi fără să bea, le-au socotit rezervoare de apă, un fel de bur- 
dufuri ascunse sub piele, Se spunea că la mare ananghie, rătăcind 
drumul oazelor, arabii îşi sacrifică animalul pentru a-şi potoli 
setea mistuitoare cu apa din cocoașă, 

Toate aceste credinţe s-au dovedit a fi deşarte. Cocoașele nu 
sînt nici bătături, nici burdufuri cu apă, ci rezerve de grăsime, 
adunate în corpul animalului, care, printr-un complicat proces 
chimic, se transformă în apă. Nu este întîmplător că aceleași 
rezerve de grăsime au fost găsite și în cozile unor mici rozătoare 
sau ale unor șopârle, ceea ce dovedeşte că prezenţa. lor este un semn 
al adaptării animalului la mediu. 

Dar nu numai la cocoașă se opreşte admirabila adaptare a 
cămilei la viaţa deşerturilor. 

Modestia pretențiilor ei de hrană este proverbială. „Rabdă de 
foame ca o cămilă“ a devenit o zicală binecunoscută prin părțile 
locului. Într-adevăr, acest animal se mulţumeşte cu unele plante 
de care și omul se fereşte să le atingă din cauza spinilor. Salcimii- 
umbrelă, iarba-cămilei, rogozurile tăioase sînt consumate fără 
mofturi şi fără teamă, deoarece atît buzele, cât şi limba animalului 
sînt foarte aspre. 

Și aceasta nu e totul. În timpul temutelor furtuni de nisip, 
ce se prăvălesc cu un șuier sinistru peste caravanele înșirate în 

pustiu, cămilele nu suferă, Ochii le sînt acoperiţi cu o a treia 
pleoapă, iar nările se închid ca două storuri. 

Fără cămile, călătorii ar fi pierduţi în timpul simunelor. Ele 
presimt furtuna, oprindu-se brusc din mers. Se culcă la pămînt 
cu faţa la vijelie, oferind spinarea lor ca adăpost oamenilor. Se 
așază astfel încît să nu fie acoperite de nisipul care se strînge în 
movile deasupra. oricărui obstacol ce i se așterne în cale. 

Deşi e un animal masiv, greutatea corpului n-o face să se afunde. 
Labele, prevăzute cu perniţe, o feresc de fierbințeala nisipului şi 
în același timp îi măresc suprafaţa de susținere, îngăduindu-i să 
calce cu ușurință pe covorul încins, mîndră și demnă. 

Deşerturile cunosc două neamuri de cămile, înrudite de aproape: 
unele cu o cocoașă — dromaderii — și altele cu două cocoașe 
cămilele bactriene, 

Dromaderul (Camelus dromedarius), cu înfăţişarea sa. resem- 
nată, e împodobit cu peri lungi, așezați pe vîrful vestitei cocoașe. 
Frumoşii mehari călăriți de arabi au pe spate peri lungi și un fel 
de favoriţi pe lingă urechi, care se unesc apoi ca într-o barbă. 

Dromaderii nu există decît în stare domestică, în pustiurile 
asiatice, arabice şi nord-africane. Performanțele lor, ținînd seama 
de greutăţile și primejdiile unei călătorii în pustiu, sînt remarca- 
bile: ei pot străbate 30—40 km pe zi, ducînd în spate poveri de 
200 kg. Din acest motiv au fost aclimatizaţi și în alte părți ale 
lumii. Cu toate deosebirile de climă și vegetație, dromaderii se 
împacă de minune și cu pustiurile Arizonei, și cu scrubul australian. 

Cămilele bactriene (Camelus bactrianus), înzestrate cu două 
cocoașe, trăiesc în stare sălbatică numai la marginile deșertului 
Gobi. Populaţiile asiatice, de pildă persanii, tibetanii, mongolii, 
le-au domesticit, prefăcîndu-le într-un prețios aliat în lupta împo- 
triva naturii neprielnice. Sînt locuri unde cămilele bactriene tră- 
iesc împreună cu dromaderii și chiar se împerechează, dînd naștere 
Ja corcituri foarte prețuite pentru vigoarea, și rezistenţa lor. 

În regiunile polare, renul este salvarea laponului. Cam așa se 
întîmplă cu dromaderii și cămilele bactriene în ținuturile deșerti- 
ce ale Asiei și Africii. Viaţa și obiceiurile omului sînt strîns legate 
de prezența acestor animale blinde și atotfolositoare, care nu 
numai că-i servesc ca mijloc de transport, dar îi oferă pentru gos- 
podărie laptele, carnea și blana lor. Din părul de cămilă se ţes 
covoare, pînze de cort, obiecte de îmbrăcăminte, pături, șei, apre- 
ciate pentru frumuseţea și trăinicia lor, 

O dată cu pătrunderea civilizației în regiunile deșertice, cămila 
va avea soarta calului, înlocuit în unele țări aproape cu totul prin 


219 


mașini. Oricum, ţinînd seama de vastitatea, pustiurilor, de greu- 
tățile uriașe pe care le ridică construirea şoselelor „pe nisip“, acest 
patruped va mai avea încă o viață lungă pe lîngă casa omului, 
continuînd să rămînă „corabia deşertului“, 


51. SĂGEŢILE PUSTIURILOR 


Ierburile deșerturilor atrag și asigură viaţa rumegătoarelor, 
aşa cum și mărunta vegetaţie a tundrelor nordice constituie atît 
pentru reni, cît și pentru elani un adevărat paradis. 

În filmele documentare despre deșerturi nu lipsesc secvenţe în 
care obiectivul aparatului să nu urmărească zborul elegant, ca de 
săgeată, al turmelor de antilope şi gazele, cele mai surprinzătoare 
și graţioase apariții ale întinderilor pustii. 

Aceste rumegătoare elegante și puternice în același timp, hrana 
rîvnită a carnivorelor și trofee dintre cele mai prețuite de vînătorii 
din toate colțurile lumii, se simt în largul lor pe oceanele de nisip, 
așa cum girafele sau zebrele îndrăgesc regiunea savanelor, care în- 
conjoară ca un brîu deșerturile africane. 

Dintre antilope, cele mai răspîndite sînt antilopele-cel ( Hippo- 
tragus equinus), numite așa după coama puternică de pe gît și 
ceafă, atît de caracteristică pentru străvechiul nostru animal de 
povară. i 

Aceste antilope, de culoare cenușie sau roșcat-cafenie și cu un 
desen alb-negru pe fălci, ating dimensiunile unui cerb: 2,2 m în 
lungime și 1,6m înălţimea la umeri. Masculii poartă coarne puter- 
nice, îndoite înapoi și ușor depărtate la vîrfuri. 

Aceleași dimensiuni impunătoare le au și antilopele-vaci (Bu- 
balis busellaphus ). Ele se deosebesc însă ușor de antilopele-cal prin 
capul lor îngust, cu bot ca de vacă, prin gîtul lor fără coamă, prin 
culoarea cafeniu-închisă a blănii și prin spinarea înclinată. Coar- 
nele sînt dublu răsucite și inelate pînă aproape de vîrf. Minunat 
adaptate vieţii din deșerturi, ele se dovedesc puțin pretențioase. 
Puii pot alerga după mamă chiar din prima zi a vieţii lor. 

Odinioară mult răspîndite în Africa de Nord și în Peninsula 
Arabică, antilopele-vaci sînt astăzi amenințate cu dispariţia din 
cauza vînării lor fără socoteală. 

Pe basoreliefurile vechilor monumente din Egipt și Nubia 
apare chipul unor antilope cu coarne ciudate. Le întîlnim și astăzi 
populind toate pustiurile Africii. Sînt vestitele antilope-suliță 
(Oryx gazella), numite așa după coarnele lor negre, drepte, în- 

doite puţin înapoi și foarte ascuţite, asemănătoare unor lănci, re- 
dutabile arme de apărare împotriva duşmanilor. De mărimea unui 
măgar, ele se remarcă prin blana lor alb-gălbuie, care le camuflează 
perfect de la distanţă. 

Adeseori li se alătură rudele lor bune, antilopa-spadă (0. alga- 
zel), mai greoaie și cu coarne mai late, și antilopa-mendes (Addax 
nasomaculatus), cea mai rezistentă dintre antilope, înarmată cu 
coarne lungi, de forma unui șurub sau a unei lire, îndoite înapoi 
și răsucite de două ori. 

Străbătînd în galop pustiurile, turmele numeroase de gazele 
îți încîntă privirea prin graţia cu care saltă, ca la o comandă, peste 
valurile molcome ale nisipului. Cu toate că sînt urmărite cu per- 
severență și vînate fără cruţare, ele rămîn cele mai răspîndite ru- 
megătoare ale deșerturilor nisipoase. 

Ceva mai mici decît căprioarele pădurilor noastre, le egalează 
însă în supleţe și gingășie. Blana lor, ca și a antilopelor, are o cu- 
loare deschisă, de obicei alb-gălbuie, cu pete mari închise sau mai 
deschise spre coadă sau pe picioare. Masculii sînt împodobiţi cu o 
pereche de coarne lungi, răsucite în formă de tirbușon și inelate. 
Cea mai arătoasă dintre ele este gazela-dama (Gazella dama), care 
atinge dimensiunile unui cerb-lopătar, iar cea măruntă, dar și cea 
mai sociabilă și blîndă, este gazela-dorcas. 

În pustiurile asiatice, ele sînt înlocuite prin geiran sau antilopa- 
cu-gușă (G. guttosa), numită așa după umtlătura de la gît, ce o 
deosebeşte vizibil de celelalte antilope. Geiranul poate bea apa săl- 
cie a fîntînilor sau a lacurilor vremelnice din deșerturile sărate. Cînd 
vine perioada cea mai caldă și secetoasă a verii, antilopele-cu-gușă 
migrează în număr mare în regiunile muntoase, unde găsesc hrană 
mai abundentă. Adesea, ele cad pradă răpitoarelor sau carnivore- 
lor pustiului. Chiar localnicii le vînează pentru carnea lor gustoasă. 

Familia caprelor își are în muflonul-cu-manșetă (Ammotragus 
lervia) un foarte interesant reprezentant african. El își duce viața 
în măreţele peisaje ale Ennediului, regiune din nordul lacului Ciad. 
Aici, pe o întindere imensă și aridă, acoperită pe alocuri de ierburi 
uscate și țepoase, se înalță masive stîncoase de culoare roșiatică, 
cu ciudate forme de stilpi și coloane, întrerupte de prăpăstii ab- 
rupte. În acest decor haotic, muflonul-cu-manșetă își arată silueta 
lui viguroasă, mai impunătoare decît a unui țap. Îl deosebim destul 
de ușor după coarnele lungi de aproape 1 m, după coama scurtă 
și după manșetele păroase de la picioare. Curajoși în luptele ce le 
duc în timpul împerecherii, muflonii sînt deosebit de prevăzători 
cînd își părăsesc locurile prăpăstioase, Coboară doar noaptea în 

cîmpie, cu toate simţurile încordate. Culoarea roșiatică a blănii 
lor, armonizată cu a rocilor din jur, face ca aceste animale să fie cu 
greu deosebite, iar împușcarea lor o piatră de încercare pentru cei 
mai experimentați vînători. 


52. TIRANII ÎNTINDERILOR DE NISIP 


Tirani se găsesc pretutindeni în lumea animalelor. Vicleni, în- 
demînatici, înzestrați cu gheare ascuţite, cu colti tăioși și cu măsele 
speciale — carnasiere —, capabile să sfarme oasele victimelor, în 
cele mai multe cazuri excelenți alergători, ei produc o adevărată 
panică în rîndul animalelor ierbivore, a căror unică armă de apă- 
rare e fuga. 


Ei colindă nisipul pustiurilor atrași de prada măruntă, dar și de 
gazelele și antilopele ce se aventurează dincolo de zona savanelor, 
în căutare de hrană sau în jocurile de nuntă. 

Fără îndoială că în împărăţia întinderilor galben-roșcate, tiranul 
cel mai temut este ghepardul (Actonyx jubatus). Acest carnivor 
curios, asemănător la înfăţişare cu unogar, cu corpul zvelt și pi- 
cioare subţiri, cu o figură mai blajină ca a tigrului, se bucură de o 
reputaţie deosebită în lumea patrupedelor. Mulţi îl socotesc cel 
mai rapid mamifer, putînd atinge în cursele sale viteze de 70—80 
km pe oră, cu greu de realizat chiar de automobile, în condiţiile 
drumurilor neasfaltate din deşert, 

Iuțeala sa este o formă de adaptare la mediu. Să nu uităm că 
victimele sale, mai ales antilopele, sînt, la rîndul lor, foarte bune 
alergătoare. Ghepardul vînează cam în felul cîinilor și lupilor: își 
gonește prada pînă o obosește și apoi o atacă. 

Preţuindu-i şiretenia și neîntrecuta-i pricepere la doborirea 
pradei, oamenii au încercat să-l domesticească. În unele regiuni 
a fost dresat, devenind un preţios ajutor al vînătorilor. În acest 
caz i se pune o scufie pe cap şi este adus cu căruţa în regiunea de 
vînat. În clipa. cînd apare la orizont un animal sau o turmă, i se 
scoate scufia și este asmuţit. După doborîrea prăzii, este chemat și 
i se pune din nou scufia. Și ghepardul capătă partea sa din prada 
doborîtă. Datorită acestei însușiri folosite de om, el mai poartă și 
numele de leopardul-de-vînătoare. 

Şi râșii își au reprezentanţii în pustiuri. În țara noastră, ei tră- 
iesc în copaci, de unde se aruncă asupra victimei, de obicei căpri- 
oare, înfigîndu-le colții în arterele gîtului. Rîsul de pustiu (Felis 

caracal), destul de răspîndit în deșerturile Asiei Centrale și ale 
Africii nordice, evită cu desăvîrșire pădurile. 

Mai mărunt decît rîsul din părţile noastre, îi seamănă totuși la 
înlăţișare, avînd smocuri de păr la ureche și coada scurtă. Blana 
sa este însă mai rară și colorată gălbui ca nisipul. Arabii pretind că 
el ar fi cel mai iritabil și sălbatic mamifer cunoscut de ei. 

Acolo unde stăpînește rîsul, pisica sălbatică de barcană (F. 
margarita) nu-și face apariția. Rîsul este principalul și poate unicul 
său dușman, în afară de om. Fiind și unul și altul carnivori și vînă- 
tori nocturni, ei nu pot duce trai bun împreună. Însă în ce priveşte 
ferocitatea și iscusința, pisica de barcană nu se află mai prejos de 
dușmanul său. Se deosebește de pisica domestică prin blana găl- 
buie, prin urechile foarte dezvoltate, pentru a prinde cel mai mic 
zgomot, și prin tălpile acoperite cu peri aspri și lungi. Ziua stă 
ascunsă în vizuini puţin adînci, săpate în nisip. Doar noaptea iese 
după pradă. Cu salturi acrobatice, prinde iepuri, șobolani și pă- 
sări, uneori încumentîndu-se să atace animale de două ori mai 
mari decît ea. 

Cel mai „drăgălaș“ dintre toți tiranii pustiurilor este vulpea de 
deșerturi, numită de arabi fenec (Vulpes zerda). 

Un corp mărunţel și grațios, abia cît al unei pisici, acoperit de o 
blană nisipie, susține o coadă stufoasă și un cap expresiv, cu un bo- 
tișor ascuţit, cu ochi vioi ca două mărgele și o pereche de urechi 
enorme, 

Înzestrat cu sensibilitate şi agilitate rar întrecute, fenecul nu 
se fereşte de locurile deschise, unde îşi sapă vizuina și o căptușește 
cu fibre de palmier, cărate din cine ştie ce oaze, ori cu pene şi fulgi 
jumuliţi de la victimele sale. 

În clipa cînd zăreşte un vânător, viteza cu care se pune la adăpost 
în teren deschis este uluitoare. În cel mult treizeci de secunde el 
sapă un șanț suficient de adînc ca să se ascundă și trage deasupra 
nisipul cu cîteva mișcări de mătură ale cozii. Vînătorul nici 
n-are timp să se dezmeticească din surpriză. Fenecul a dispărut 
din cătarea puștii ca o fata morgana. Doar cîinii îl pot descoperi 
în aceste bîrloguri improvizate. 

Mica vulpe este un vînător deosebit de îndemânatic. Decum în- 
serează, își părăsește viziuna și, ciulind în toate părţile uriașele 
pavilioane ale urechilor, porneşte în căutarea hranei, care constă 
în tot felul de animale mici, șoareci, reptile, păsări și nu rareori 
lăcuste migratoare, 

Pustiurile mai adăpostesc un animal care, deși vînează foarte 
rar, poate fi așezat și el în rîndul prădătorilor. Este vorba de hienă 

(Hyaena), despre care circulă atîtea. povești. Privită de departe 
seamănă cu un cîine. Din apropiere însă deosebirile devin lesne 
de descoperit. Corpul ei este îndesat, gîtul gros, capul puternic 
botul mare și dizgrațios. Picioarele din față strimbe și mai lungi 
decît cele din spate îi înclină spinarea, dîndu-i un mers rigid şi 
șovăielnic de cîine ametit puţin de o lovitură. Lg re 
Dinţii foarte puternici îngăduie animalului să consume res- 
turile osoase părăsite de alte carnivore după un ospăț îmbelșugat 
De altminteri, musculatura pentru mestecat e bine dezvoltată, 
ceca ce dă botului său acest aspect neplăcut. | prie 
„Lipsite de iuțeală și de rezistență la alergat, hienele nu pot 
prinde animalele din goană. Ele se mulțumesc doar cu aiian 
În timpul expedițiilor nocturne după pradă, vocea lor neplă- 
cută, în Care se deosebesc lătrături ascuţite și sinistre hohote de 
ris, înspăimîntă pe călătorii neobișnuiţi cu pustiul. | 
Deși produce unele pagube oamenilor și Je tulbură liniștea 
nopţilor cu strigătele ei înspăimîntătoare, hiena este totuși an 
animal folositor, cu rol sanitar, deoarece face să dispară hoiturile 
care, neconsumate, ar putea infecta aerul și pricinui epidemii. 


— 


VI. 


ACOLO UNDE PĂMÎNTUL ATINGE CERUL 
deae a a i >>> 


53. LIMITELE ALTITUDINALE ALE VIEŢII 


Se spune că etajul alpin al munţilor reprezintă pragul cel mai 
înalt în care întîlnim viaţa vegetală și animală. Îndeobște, el pi H 
deasupra limitei superioare a pădurii, indiferent de înălțime. „In 
Asia Mijlocie și Centrală și în anumite porțiuni ale Anzilor — notea- 
ză H. Walther — există masive muntoase cu un climat atît de 
uscat, încât lipsește un etaj altitudinal împădurit. Acolo semideșer- 
turile sau stepele, pe măsura creşterii altitudinii, fac loc unei vege- 
taţii alpine. Pe munţii situaţi în zona arctică, etajul alpin este 
identic cu tundra.“ Cei mai bine cercetaţi munţi sînt Alpii. De 
aici se trage și numele acestui ținut de mare altitudine. 

Nu putem stabili nişte limite ferme de înălțime ale etajului 
alpin. Așa cum se știe, limita lui inferioară o reprezintă ultimele 
pilcuri de copaci. Vegetaţia lemnoasă cea mai înaltă o întîlnim în 
America de Nord, în Rocky Mountains, unde molidul lui Engel- 
mann (Picea engelmannii — foarte asemănător celui european) se 
întîlneste pînă la 3800 m. Limita superioară a etajului alpin o 
reprezintă linia pînă unde coboară zăpezile veşnice, de asemenea 
foarte variabi'ă. Etajul alpin al regiunilor tropicale umede, cunos- 
cut sub numele de paramos, urcă pînă la înălțimea de 4 400—4 500 
m. În muntii africani, în special pe Kilimanjaro, o rudă a nemuri- 
toarelor de pe Ja noi (Hehchrysum lanatum ) pare a fi un record- 
man al ascensiunilor, prezența lui fiind semnalată de la 4 480 m. 
pe lanțurile muntoase care înconjoară platoul Tibetului — cea 
mai înaltă regiune a globului, cu altitudini medii de 4 200—4 800 m 
— ultimul supraviețuitor este Kobresia tibetica, caracteristică mlaș- 
tinilor cu ger ce se formează la peste 4 000 m înălțime. Pe supra- 
fețele de „firn“ ale Alpilor, ultimul supraviețuitor este o algă, 
Chlamydomonas nivalis, care dă zăpezii o nuanță roz. 

54. CONDIŢIILE DE VIAȚĂ ÎN ETAJUL ALPIN 
ȘI FORMELE SPECIFICE DE ADAPTARE 


Etajul alpin al arcului alpi 
Ea 3 lpin al- arcului alpino-carpato-caucazo-himalaian este 
nparat adesea cu tundra arctică. De altfel, unele specii din 
ta arctică ce osco m. i FAE n E pa eh 

ra i tca se gasesc in zona alpină: argințica (Dryas octo 
ochu-păsăruicii (Saxifaga o; itifolia ). salcia-pitică r Gal 
herbacea), de pild A Cu a JASa 0 »positifolia ), salcia-pitică (Salix 

mc „ de pidä. Cu toate acestea, climatul alpin se deo: 
radical de cel arctic În e Jab Be satul alpin Se Co ebeste 

ccla C. in timp ce în Arctica iarna reprezintă c ) 

DEE aia : Arctica larna reprezintă o noapte 
bermane A jar nr Apara i i i a ORI 
permane ntă iar primăvara o zi continuă, pe vîrful muntilo: pac a 
o alternanță regulată de zi și noapte. În Arctica. intensitatea radia. 
în cete a Zi si noapte, In Arctica, intensitatea radia- 
Kar bă, în zona, alpină ea crește cu altitudinea. Variaţiile 
Je ne de temperatură în Arctica sînt reduse, în timp ce pe cres 
tele mun - Aifore ala c? 5 j P PE. ce zs 
3 munților diferenţele sint ioarte accentuate, ele variind puter 
nic între locurile umbrite și cele însorite. Regimul le recimi ţii 
à > $ 15 i i A o a u e CCIŢ i 
este D € CeEeMeEenNeEe 3 iR ~ . 5 S Ci PECCIpI ati 
w. de asemenea, felurit. Cantitatea anuală de precipita din 

Arctic ata STAS | Pee taia pa d Aig ; tai 
Arctica, este redusă și scurgerea dificilă; în zona alpini € st 
r ; P > t3) i aNd 4 Ca J e ‘k S > 
considerabilä, dar scurgerea este rapidă iiti 


»elala Ai 


Regimul climatic al zonei alpine se caracterizează prin: vinturi 
pu nice, precipitații frecvente și abundente Tinia ab Eni: a trede 
(—20°0 și respectiv + 50*C), variatii climatice în HAN ea 
factori edafici: solurile calcaroase rețin mai iulia căidură, există 
nișe c de, dar și zăcători cu zăpadă permanentă sati doli fară 
putință de scurgere a aerului rece, unde temperaturile se i ntin 
scazute tot timpul. ) ieo ce nA 


iunctie de unii 


e Im] alea vi nturilor puternice, plantele se apără prin adaptări 
adecvate: tufe tîrîtoare și închircite sau perniţe scu 
care nu sînt afectate de vînt, frînat în imediata. a | 
(Silene acaulis, Androsace, Saxifraga). pia 
Bilanțul hidric favorabil se reflectă în concentrația scăzută a 
sucului celular (8—12 atm.). Chiar și la specii Pai cau a ae 
J ag 5 ry 


mde și dense 
ere a solului 


i E 


tica (Dry cecen Ar sata) ERS 1 
s € (L ryasj, rogozul (Carex), laptele-stîncii (Androsace) Ki 
tea nu depasesc 17—18 atm. Toti z ANATOSACEJ, ACES- 
noile așesc 1/—ld atm. lotuși, evaporarea ridicată din cauza 
inturilor și insolației, ca și conductibilitatea rapidă a apei printre 
tinci sl er = SA ei a È i Ga c DI i 
stinci și grohotișuri impun anumite forme de adaptare, Cele A 
multe plante alpine au sister „> Orme Ge adaptare, Cele mai 
ia E te alpine au sistem radicular extins sau rădăcini pivo- 
ante, ce pătrund adînc în fisurile umede ale stîncilor. În acelasi 
5 „SU JI. AN aceias 


i< 


tir A r a $ nisip i 
ma: pentru a impiedica evaporarea intensă, unele plante alpine 
prezintă frunze cerate: Loiseleuria, Rhododendron, sînt îmbrăcate 


intr-un înveliș lînos: floarca-de-co] A 
AN înveliş lînos: floarca-de-colţ (Leontopodium), parpianul 
A mil oma nr sTminpip n fry / A 
(Anicnnaria), Siminocul african (Helichrysum), Espeletia din 
VS s LSI La 

i ki 


Anzi, sau devin suculente: verzişoara (Sempervivum), iarba- 
grasă (Sedum), grășătoarea (Crassula). 


Compozitia chimică a rocilor, € 
joacă un rol important în constituirea covorului vegetal. 
diferă simțitor în munţii calcaroși, unde, pe soluri rendzinice, 


Îi 


S 


întîlnim multe specii bazifile, termofile și fotofile, ca pelinul-alpin 
(Artemisia petrosa), macul-alpin (Papaver pyrenaicum), firuța- 
vineție (Festuca violacea), ochiul-șarpelui (Erythrichium), floa- 
rea-de-colt (Leontopodium), cujba (Doronicum carpathicum), în 
timp ce pe munții silicioși, cu soluri acide humico-silicatice podzo- 
lice, întîlnim frecvent ochii-păsăruicii (Saxıfraga cymosa), picio- 
rul-cocosului (Ranunculus glacialis), pătlagina-alpină (Plantago 
gentienoides), cărbunașul (Phyteuma nanum) etc. 

Plasticitatea unor specii alpine se manifestă prin caracterul lor 
vicariant. Este cunoscut cazul bujorului-de-munte din Alpi. Pe 
calear creste specia Rhododendron hirsutum, iar pe roci silicioase 
sau pe soluri humice, acide, Rhododendron ferrugineum (la noi, 
R. kotschyi). 

© caracteristică a speciilor alpine este modul de a se apăra 
împotriva temperaturilor joase ce produc vătămări datorită în- 
ghețării apei în tesuturi și uscarea organelor supraterane. Acestea 
nu-si pot acoperi pierderile de apă din cauza blocării vaselor con- 
ducătoare cu gheață în care s-a transformat apa din sol. 

Împotriva acţiunii temperaturilor coborite, plantele nu au un 
mijloc practic de apărare, deoarece temperatura plantei este 
aceeasi ca și a aerului înconjurător. Singura adaptare este câl 
yea, proces fiziologic ce are loc toamna, cînd încep primele nopţi 
reci. Călirea produce unele modificări fizico-chimice în protoplas- 
mă. Ca urmare a concentraţiei zaharurilor, se produce o bruscă 
sporire a concentraţiei sucului celular cu cîteva atmosfere. În 
sta poate rezista pînă la temperaturi de la —20°C 


acest fel, ac 
pînă ia —40"C. Un proces opus, de decălire, are loc primăvară, 
o dată cu încălzirea aerului, 


un Jucru bine ştiut că, în condiţiile vitrege di 
temperatură în cu- 


ire anevoir 


viață (tempera 
prinsul unei zi 
tuie obs 


asă) consti- 


vînturi puternice, 
atît pentru supraviețuirea faunei specifice, cit 
ru pătrundert i 
> psichrostenoterme, deci care trăiesc la temperaturi scăzute, 
şi cele euriterme, care suportă limite largi de temperatură scăzută, 


pot rezista pe culmi alpine. 


, 

a unor animale din zonele inferioare. Numa 


O formă deosebit de interesantă de adaptare la frig o reprezintă 
melanismul, culoarea întunecată ce caracterizează atît inflorescen- 
ţa unor plante din neamul firuței sau rogozului, cît și tegumentele 
unor artropode și vertebrate (vipera neagră, tritonul de munte, 

capra neagră), 

Apar modificări specifice Ja. nivelul marilor grupe zoologice. 

Astfel, cochiliile melcilor care își duc viața pe vîrful muntilor 
(Pupilla alpicola, Vertigo genesii, Lycinaria cana farta etc.) sînt 
mici, fusiforme, cu striaţii mai pronunțate de creștere. 

Insectele sînt sau melanice sau intens colorate (au culori de 
avertizare); în genera], sînt bune zburătoare, pentru ə înfrunta 
viteza vîntului. i 

Păsările specifice (brumărița-de-stîncă, fisa-de-munte, prondă- 
rașul-de-munte, frumoasa cojoaică-de-munte, numită și fluturașul- 
de-stîncă) au zbor scurt, stîngaci, în schimb sînt bine adaptate 
pentru a găsi hrana pe sol, de a se agăța cu ghearele de piatră şi 
de a scoate insectele din crăpăturile stîncilor. Marile răpitoare, 
din cauza rarităţii extreme a vînatului, sînt capabile de zboruri 
îndelungate, planate, realizate cu ajutorul aripilor, a căror anver- 
gură adesea depășește 2,5 m. 

Din cauza duratei scurte a verii, mamiferele, în special roză- 
toarele, au o mai lungă perioadă de hibernare, și-și fac, ca marmota, 
vizuini termostatice. Durata perioadei de împerechere (lə capra 
neagră, ibex etc.) este grăbită de vremea rea și prelungită de o 
vreme bună, 

Fiecare grupă de animale se oprește la un anumit prag alti- 
tudinal. Fluturi în migraţie și tabanide în căutare de turme sînt 
întilniți pînă la circa 3 000 m. Viperele, tritonii, șopîrlele, cam pînă 
la 2 800 m. Mamiferele pot rezista pînă la altitudini de 3 000— 
4 000 m. Fiecare continent își are recordmenii lui. În Europa, 
cităm capra neagră, ibexul, marmota, șoarecele de zăp 


In 
Anzi, stăpîna absolută a înălțimilor e lama. În Munţii Stîncoși din 
America de Nord, capra-zăpezilor (Oreamus americanus ) pare a 
fi cea mai temerară cățărătoare. Pentru Asia Centrală, stăpînul 
întinderilor albe alpine rămîne irbisul sau leopardul-zăpezilor, 
căruia i se adaugă nahurul tibetan, iar în Asia apuseană capra 
bezoar. Vulturii domină însă înălțimile: ei cuibăresc pe piscuri 
de 5 000 m și survolează înălțimi de 6—7 km. Condorul, în America 
de Sud, zăganul, în lanţurile caucazice şi himalaiene, sînt păsările 


a 


care privesc de Ja cea mai mare înălțime planeta. 

55. NANISMUL ȘI TUNDRA ALPINĂ 


îrasă- 


Nanismul, deci dimensiunile pitice, constituie una din ră 
turile caracteristice pentru plantele care urcă curajos pai 4 a 
altitudine, acoperind tundra umedă și rece născută pe so uri acie e, 
silicioase. Covorul vegetal al piscurilor este format sa ge 
foarte mici de graminee (Festuca supina, Oreochloa disticha, 4 Arad 
rupesiris etc.) și ciperacee (Juncus trifidus, BEA edi ci 
Carex curvula etc), printre care se strecoară petalele ade seori y u 
colorate în roșu, albastru și violaceu de clopoţei-alpini ( C cur emir 
alpina), czhiul-găinii (Primula minima), degetăruț [Se pita 
pusilla), fie albe de piciorul-cocoșului-alpin sms E ră 
tris şi crenatus) ori gălbui-brune și aurii de siminoc-tîrîtor A omar 
halium supinum), daria (Pedicularis oederi), Sibbalida și altele. 

Dincolo de etajul jnepenilor, începe domnia ar Bf lo d te 
lubitoare de apă, sălciile își trimit reprezentanții și în virful m un- 
tilor, unde zăcătorile de zăpadă mențin umezeala, Numai că ye 
murile alpine nu seamănă cu arătoasele sălcii ce-și resfrîng a - E 
plete pe marginea. bălților și luncilor. Mărunte, tiritoare, ele i a 
mează covorașe dese de frunze, întinse pe zeci de Ton SA 
din mijlocul cărora ţîșnesc, nici cît un stat de pema de a pm : 
lăstarii scurți, purtînd mîțișori. Două specii de sălcii pi ice sin 
întîlnite mai des pe substrate silicioase (Salix herbacea si S. retusa), 
a treia viețuind pe roci calcaroase (S. reticulata). 


rație. 

În Alpi, ca și în Carpați, comunitățile de Loiseleuria, 
în licheni, aflate pe suprafeţe bătute de vînt, cu soluri supe! 
constituie comunități pioniere., 


ogate 
ciale, 


56. „PARAMOSUL“ ȘI CARACTERISTICILE LUI 
Etajul alpin al regiunilor tropicale ploioase este cunosc ui sub 
numele de paramos. Umed, rece, neprimitor, acest ținut obligă 


plantele să-și dezvolte sistemul de rădăcini tot mai superficial 

pentru a mai prinde ceva din căldura solului. Întrucît apa nu lip- 
sește, plantele au de obicei un aspect higromorf. 

Alcătuirea floristică a vegetației de paramos din America de 
Sud, Africa și Indonezia este foarte diferită, fiecare regiune avînd 
unele particularități. Un numitor comun ar fi abundența compo- 
seclor, înalte, cu frunze mari, adunate în smocuri şi acoperite cu 
o pislă groasă și albă de peri. În Anzi, cresc 27 specii de Espeletia, 
în regiunile ecuatoriale africane specii arborescente de Senecio 
în Indonezia, specii aparținînd genului Anaphalis. La fel de impre- 
sionante prin forma de lumînare și perozitatea lor sînt unele specii 
endemice de Lupinus ṣi Lobelia. Dacă o rudă a florilor-de-pai 
(Helichrysum) de pe Kilimanjaro atinge un record de altitudini 
(4 400 m) la categoria „ierburi“, arbo rașul care cutează să cuce- 
rească cele mai înalte zone ale paramosului din Anzi (4 200 m) 
este Polylepis, o rozacee rudă cu măceşul, cu o rădăcină adincă 
de 1,5 m, ce folosește, pentru a depăşi cu peste 1000 m limita d 
altitudine a arboretelor elpine, proprietatea grohotișurilor de a 


reţine la înălțimi aerul cald și de a elibera aerul rece care, fiind 
ma! greu, coboară în zonele inferioare. 


57. O GRĂDINĂ PE „ACOPERIȘUL LUMII“ 
Aşa cum se știe, Tibetul este cea mai mare regiune înaltă a 


globului, cu altitudini medii de 4 200—4 800 m. Podișul are o lun- 
gime de 2 000 km, de Ja est la vest, și o lățime de 1 200 km, de la 


tibetica. Partea cea mai interesantă a Tibetului o reprezintă zona 
nuntoasă a Pamirului, situată la o altitudine de 3 864 m. Ea 

cuprinsă în teritoriul regiunii autonome Gornţi | 
R.S.S. Tadjikă (Tadzikistan), ocupat în proporție de 9 
- stînci, pante abrupte. Aici a luat ființă o fai 
biologică, unde cercetătorii sovietici efectuează cei i 
logice. Putem afirma că în Pamir întîlnim cei mai critici parametri 
ai existenței în mediul alpin. Aici cad în medie 66 mm precipitaţii 
pe an, în special în lunile mai-august. Aerul este uscat, j 

ajunge la 90%, din constanta solară (cea mai intensă si 
din lume, de 50 de ori mai mare ca în țara 


cecar? ECOIIZI 


faţa, solului se încălzeşte în lunile de vară pînă la 52°C. Doar 10— 


> nopţi pe an sînt lipsite de ger, media diferențelor de tem pera- 


in unele zile ale anului putînd ajunge la 70°C. 

În afara pajiştilor alpine, care se întind în văi, pe lingă, pîraie, 
e întîlnesc trei arbusti pitici caracteristici, nu mai înalți de 10 
—15 cm: Eurotia ceratoides, Artemisia skorniakovii şi Tanacetum 


pamiricum. 


Tipică pentru Pamir este FEurotia ceratoides. Copăcelul ttai 
200—300 de ani şi înfloreşte abia după 25 de ani. Rădăc inile de pă 
sesc în volum și masă de 10—12 ori părțile “upigterane. Me pă- 
irund pînă la 30—40 cm în pămînt, deci în orizonturile ta 
se încălzesc mai puternic, iar lateral se extind 2—3 m. j; Otosinteza 
este intensă numai în orele dinaintea amiezii. Temperatura scăzu- 
tă din timpul nopții împiedică pierderile prin respirație. 


58. CEI CE PRIVESC DE SUS PISCURILE 


Etajul alpin își are ornitofauna sa specitică.. Este Eu în 
există specii de păsări care trăiesc în etaje ip ppoe oen 
ayîntă uneori în etajul alpin, cum ar fi potîrnichea (Per a Er 
codroșul-de-munte (Phoenicurus). Alte specii, deși i mea rass 
veacul pe vîrful munților, cuibăresc sau ÎȘI canit anes k OA ' 
a poalele acestora, cum ar fi vulturul-pleșuv (Aegypius mo us), 


r 5 27 > E: ae -enr PLV PS 
cvila-de-munte (Aquila chrysaëtos) sau vulturul-pleșuv-sur (Gy$ 
ac a l ( g 3 
s : i 
MLCUS.- J. A L a SEAL RR i k: 
f Cea mai statornică şi bine adaptată specie pr pad aid 
această zonă cu climă aspră și hrană puţină este brumaărița-a pi á 
ALE DiC aJELC Š A T a ca E; 2 
'Prumella collaris). De aceea, celui mai înalt etaj la care ti 
| tE aris). 


-s 7 
: Xiteai Ală - ť> bru- 
păsările i s-a dat numele de etajul brumariţel. Alături 5 bri 
Dasa S-c d fe PA i KEET a Aa fi : i -pte 
măriță, pasăre insectivoră care cuibărește vara în maluri abrupte, 


ENE E ST ee a 
ub smocuri de iarbă, iar iarna coboară în regiuni mal Joast A 
> ) SINOCU ť larv i NE ame i e. 
ieste fîsa-de-munte (Anthus spinoletta). Ploierul d EE ree 
FI Se i . = E i r CA Ca et pi e sol, 
yadyius morinellus), la. noi, relict glaciar, cuibărește agil pea 
înt lunătură de licheni. Pe stînci trăiește cojoaica-de-munt 
-o adun: 1 de licheni. Pe stînci trăieşte nunt 
pE AE e rude a). Vânează doar pe peretii munţilor calcaroși, 
(Trichodroma murana ). Nînează doar pe pereții mu e m ta 
cătată cu ghearele de piatră, proptită în coadă și fluturinc ! ş z 
iKa L € ~ > 4 k x E e = E natele-e 
în aripi, ca să scoată insectele din crăpături. Capul și spat 
pila. au paul 7 PR IE N. “ii, stropite cu negru, coada 
sînt cenușiu-albăstrui, aripile stacojii, stropite cu neg aen 
neagră. Culoarea ei vie și fluturarea continuă din aripi i-au Îîndre] 
sei de 4 À V > š A mei 
tățit numele popular de fluturaș-de-stincă, mb n 
i Pe cele mai inaccesibile stînci din piscurile pl it și de s 
C La = a PaT A = = a F a -kyvsaătos ). 
in tara noastră, cuibărește acvila-de-munte (Aquila ch ysattos ) 
ain tara A> s d a d p E > E oare i de munte vev erite, 
Ea consumă hoituri, dar și pradă vie (șoareci de m y Bote 
notârnichi etc.). În Carpaţi, a fost întîlnită la peste 2 400 m, 1 

în Alpi, pînă la brîul ghețarilor. Survolează cu ușurință la 3—4 000 
m înălțime, fiind specia aviană care înfruntă cele mai mari înălțimi. 
„Ca o consecință a condițiilor de viață ale etajului brumăriței 
(cuprins între 1 800—3 000 m altitudine) sînt adaptările extreme 
— scrie Dimitrie Radu, unul din reputaţii noștri ornitologi, în 
lucrarea sa Păsările din Carpaţi. Astfel, datorită sărăciei insectelor 
care se ridică în aer, păsările entomofage sînt slab zburătoare, 
trăind mai mult pe pămînt, în ierburi, tufișuri sau printre bolovani, 
unde și cuibăresc, ceea ce dă monotonia și uniformitatea acestei 
avifaune. Speciile carnivore, în schimb, sînt adaptate la zborurile 
mai lungi, planate, pentru a-și putea căuta prada, care constă în 
mamifere vii sau moarte, atît în etajul brumăriţei, cât și în cel 
inferior lui. Cuiburile acestora sînt construite, de regulă, în pereții 
înalți și drepți ai stîncăriilor,. Spre deosebire de păsările altitudinilor 
Joase, care au două și chiar trei cuibăriri pe sezon, speciile cores- 
punzătoare din etajul brumăriței clocesc o singură dată, constrînse 
de vara scurtă de aici.“ 
„_ Adevăraţii stăpîni ai înălțimilor, atît prin dimensiunile lor 
impunătoare, cît și prin performanţele lor ascensionale, sînt ză- 
ganul și condorul. 

Zăganul sau vulturul-bărbos (Gypaëtus barbatus): „Nici un 
vultur, scriu vestitul ornitolog german Bengt Berg (Der Lâmmer- 
gaier in Himalaia, Berlin, 1936), nu întrece zăganul în măretie 
și iuțeală“. Într-adevăr, cu aripile întinse, el măsoară 3 m. Pe 
spate, aripile și coada sînt negre, cu nuanțe cenușii; pe pîntec, 
penele sînt de un galben-ruginiu-deschis, iar pieptul, ruginiu mai 
intens, Impresionantă este barba sa neagră de țap. Patria acestei 
trufașe păsări de pradă o formează lanțurile muntoase ale Lumii 
Vechi, mai ales Caucazul, munții Asiei Mici și Himalaia. Se hră- 
nește de obicei cu măduva oaselor diferitelor mamifere, pe care 
le aruncă de la înălțime, cât și cu carnea broaștelor țestoase, pe care 
le zdrobește în același chip. Vînat fără cruțare, atît din motive 
cinegetice, fiind un vînat nobil, cît și din prejudecata că este o 
pasăre stricătoare, și căzut victimă momelilor cu otravă pentru 
lupi, ela dispărut aproape total din Europa, încă de acum un veac. 
Ultimul zăgan care a cuibărit în Elveţia și care fusese numit 
„Salt Wyb” a fost găsit otrăvit în iarna anului 1887. Din Carpaţi, 
unde acum 120—150 de ani era frecvent pe piscurile Bucegilor, 
Făgărașului și mai ales Retezatului, zăganul a dispărut practic, 
ca specie clocitoare, în jurul anului 1892. Ultimul exemplar a fost 
împușcat pe Surul, lîngă Turnul Roșu, la 28 decembrie 1927. 
Era masculul unicei perechi colonizate în Retezat, care în acest 

fel s-a destrămat. Mai e citat din cînd în cînd (1939, 1961), dar ca 
pasăre eratică, venită din munţii Asiei Mici, în căutare de hrană, 
peste Balcani și Carpaţi. În speranţa reinstalării lui pe stîncile 
Carpaţilor, el a fost decretat monument al naturii. Azi, exemplarele 
cele mai impresionante mai pot fi întîlnite pe piscurile Himalaiei, 
la înălțimi de 5—6 000 m, reținînd atenţia oricărui cutezător al 
piscurilor, prin zborul lui ager ca de șoim, ajutat de aripile lungi, 
puțin înguste și angulare, și de coada lungă în formă de clin, sau 
ic, una din cele mai aerodinamice forme cunoscute la răpitoare, 

Lumea. Nouă are și ea un reprezentant demn de gloria zăga- 
nului. Este vorba de condor (Vultur gryphus), pasăre mult cîn- 
tată în folclorul sud-american și întîlnită pe stema unor ţări din 
această parte a globului. El populează Anzii Cordilieri în toată 
lungimea lor. Măsurînd 3,5 m cu aripile întinse, condorul este cea 
mai mare pasăre de pradă. Capul și partea superioară a gîtului sînt 
golașe sau acoperite de puf foarte fin. Penajul este gri-albăstrui, 
cu gulerul și aripile pe jumătate cenușiu deschis. Masculul, mai 
mare decît femela, poartă pe gît lobi pieloși de culoare roșie. Ca 
pasăre cu zbor planat, folosește curenții ascendenți termici, pen- 
tru a se lăsa purtat la înălțimi. A. von Humboldt relatează despre 
condori care zburau la peste 7 000 m altitudine. Bioniștii, specia- 
liștii în aerodinamică și constructorii de planoare studiază cu multă 
atenţie evoluția condorilor pentru a găsi soluții de îmbunătăţire 
a performanțelor tehnice. 


59. ROZĂTOARELE STĂPÎNESC SUBSOLUL ALPIN 


Existenţa. unei tundre alpine la înălțimi de peste 1 800 m 
favorizează instalarea, în aceste regiuni destul de neprimitoare, a 
unor rozătoare bine adaptate condiţiilor climatice și edafice ale 
mediului alpin. 

Cel mai răspîndit este șoarecele alpin, rudă bună cu șoarecele- 
de-cîmp (Microtus arvalis), cu care se aseamănă prin culoarea 
blănii, cafeniu închisă pe spinare, mai deschisă pe flancuri și albi- 
cioasă pe pîntece. Subspecia Microtus arvalis heptneri, de talie mai 
mică, se întilnește în Munţii Rcdnci, Bucegi și Apuseni, la înăl- 
timi de 1 300—2 000 m. Cel mai curajos reprezentant al familiei, 
care urcă la 2 300—2 500 m altitudine, este șoarecele-zăpezilor 
(Microtus nivalis), comun în regiunile alpine din Europa și înlocuit 
în munții noștri de o subspecie locală Micropus nivalis ulpius. 
Iarna, el sapă galerii în pămînt în căutare de hrană. 

În Munţii Alpi trăiesc iepurii-zăpezilor (Lepus timidus varonis), 
mai mici și mai vioi decît iepurii-polari, cu care se aseamănă, 
Ei nu-și schimbă culoarea, rămînînd albi și în timpul verii. Ochii 
lor nu sînt roşii, ca la iepurii albi de casă, ci cafenii închiși. Vara 
consumă arbuști alpini. Iarna coboară în pădurile subalpine. 
Ei își caută hrana de preferință dimineața și seara. Urma iepurelui- 
zăpezilor prezintă o caracteristică proprie: amprenta labei este 
relativ lată și distanţele dintre acestea sînt relativ mari. La fel 
ca la capra neagră, conformaţia piciorului acestui iepure este per- 
fect adaptată vieţii în imperiul zăpezilor. — ie 

În Altai trăiesc rude ale iepurelui propriu-zis, numite iepuri- 
șuierători (Ochotona alpina). Prin mărimea (25 cm) și conformația 
corpului, ei amintesc de cobai, dar capul lor este mai alungit și mai 
îngust, iar botul mai puțin bont. Corpul este îndesat. Urechile, 
de mărime mijlocie, ovale, sînt aproape golașe pe partea externă; 
în rest, blana este deasă și cu părul scurt. Pe spate, jepurii-șuieră- 
tori sînt presărați cu negru, pe laturi, cu roșu-ruginiu, iar pe pian c 
şi pe membre pictați cu galben-ocru-palid. Adăposturile lor se află 
în văgăunile mici săpate de ei, precum și în scobiturile naturale ale 
stîncilor. Pe timp senin, stau ascunși aici pînă la apusul soarelui, 
iar cînd cerul e înnorat sînt în permanentă activitate. Ei nu intră 
în hibernare, dar, cînd stratul de zăpadă este gros, trăiesc de obicei 
subteran. Pregătirile de iarnă încep de timpuriu, cînd adună cu 
hărnicie căpițe de fîn, pe care se pricep să le apere și contra ploii. 
De altfel, se hrănesc cu tot felul de plante suculente, beau puțin, 
fiind animale puţin pretențioase și pașnice. Își datoresc numele 
unui şuierat pe care îl emit în fiecare seară, cînd pornesc în cău- 
tarea hranei, șuierat ce seamănă cu chemarea ciocănitoarei marl. 

Cei mai celebri rozători alpini sînt însă marmotele alpine (M ar- 
moia marmota), locuitori ai muntilor Alpi, Pirinei și Tatra. Sînt 
animale de dimensiuni mici, cam cât un iepure, și au urechile scurte. 
Adăposturile de iarnă sînt situate la altitudini mai mici decit 
cele de vară. Ca și majoritatea animalelor hibernante, la sfîrșitul 
verii şi toamnei marmotele se îngraşă mult. Iarna, întreaga fami- 
lie se odihnește într-un fel de cazan, căptușit și izolat de mediul 
exterior prin fîn. Adevărată comoară de blană, carne şi gră ime 
pentru locuitorii munteni, marmota, era căutată în special de că- 
lugări. În primul rînd, grăsimea dădea un ulei ușor vezicant, con- 
siderat ca leac antireumatic și ca un bun calmant pentru femeile 
care nasc. Carnea comestibilă era socotită un fortificant, iar blana 
moale, strălucitoare, cu nuanţe aurii, brune, ruginii, a avut o mare 

căutare pînă în trecutul nu prea îndepărtat ceea ce a adus la stîr- 


ec 

pirea ei de pe multe meleaguri alpine. „Prezența turmelor de oi 
în preajma coloniilor de marmote a avut de asemenea un efect 
negativ nu numai prin concurența directă la hrană, prin ciinii 
ciobănești și ciobanii care le-au distrus vizuinile, ci și prin aceea, 
că, mereu neliniștite, marmotele evitau să iasă din vizuină, fiind 
în imposibilitate de a se hrăni chiar și în prezența ierburilor.“ 
(Alex. Filipașcu —  Sălbăticiuni din vremea strămoșilor noştri, 
Ed. științifică, Bucureşti, 1969, p. 209). 

n secolul trecut, cîteva colonii de marmote mai supraviețuiau 
pe vârfurile înalte ale masivelor muntoase carpatine — Rodna, 
Făgăraș și Retezat. La începutul veacului nostru, nu mai era în- 
registrat nici un exemplar. Se pare că dispariția marmotelor din 
Carpaţi e una din cauzele răririi vertiginoase a zăganilor și a acvi- 
leor-de-stîncă, deoarece aceste rozătoare reprezentau o verigă 
de bază în lanțul trofic al majestuoaselor păsări de pradă. 


60. CAPRELE MARILOR ÎNĂLŢIMI 


Familia Antilocapridelor este reprezentată în regiunea alpină 
mai ales prin capre, bune cățărătoare și săritoare, cu un remarcabil 
simț al orientării și extrem de modeste în ce privește hrana. Toţi 
munţii globului între 1 500—4 000 m altitudine sînt populaţi de 
unii reprezentanţi ai acestei familii. 

Poate cele mai vestite — datorită spectaculoaselor și dificilelor 
vînători pe care le prilejuiesc — sînt caprele negre (Rupicarpa), 
sporadice în toate masivele muntoase mai înalte din Europa. 
Blana lor aspră, roșcată în timpul verii, cu o linie neagră pe spi- 
nare și cu nuanţe gălbui pe gît, trece iarna în negru brun în partea 
superioară și în alb curat în cea inferioară. Coarnele lor, lungi de 
aproximativ 25 cm, pornesc de pe frunte vertical în sus şi se în- 
doiesc în ultima porțiune în formă de cîrlige. Datorită faptului 
că percep cu multă fineţe schimbările climatice, ele își aleg locul 
potrivit de trai după mersul vremii. Astfel, în anotimpul călduros, 
le găsim în părţile apusene și nordice; iarna — în schimb — pe 
versanții sudici ai munților încălziți de soare, unde pasc pînă la 
limita zăpezilor. Cetele mici, compuse dintr-un ţap și mai multe 
capre cu puii lor, sînt conduse adesea de o capră mai bătrînă, cu 
experiență. În timpul odihnei, există cîteva posturi de pază, iar 
în cazul unei primejdii cei ce veghează vestesc pericolul emițînd 
un sunet șuierător și bătînd pămîntul cu copitele din faţă. Aceste 
animale pot fugi cu o repeziciune și sprinteneală extraordinară 

pe stîncile cele mai prăpăstioase, executînd salturi îi iii cun 
Subspecia de capră neagră din România (ssp. Carpal hica) ga a 
de celelalte prin talia mai mare ; de altfel, în țara ua 

sste cea mai importantă rezervă de capre negre din Europa. 


sebește 


Qi PES . 
Lao ca şi în alte ţări europene, Rupicarpa este Selari 8 
munți întregi (cum ar fi ee Par noi) sînt repopulați cu acești 
imitori acrobaţi ai piscurilor alpine. A Ai 

"orele salbatice ale subgenului Aegoceros ocupă sie dt 
înalte cu zăpezi eterne ale munţilor Europei, Asiei e erp 
centrale și Africii de nord-est. În unele regiuni înalte ale ni i 
mai trăieste în număr redus și ocrotită strict de lege e ja i 
(Capra ibex). Animalul, lung de 1,6 m și înalt de 1 a i stie 
ușor prin coarnele sale arcuite, curbate înapoi, cu a A T 
apărînd ca nişte noduri îngroșate și în! relief. Trofeele sale ating 

ı lungime. A - Á 

| Muntii Stincoşi din America de Nord sînt populați de capter 
zăpezilor (Oreamnos americanus) „cu păr bogat, fe ae e 
Aceste animale ajung în Alaska pînă la latitudinea « a S mirii 
pînă la granița zăpezilor veșnice, unde se hrănesc cu licheni, muş 

și plante nze tari. pi NI 
i Pee ie apad Asiei cuprind în fauna lor bere ea 
şi capra bezoar (Capra hircus). Coarnele roi ina e sugera 
mari si puternice, formează un arc, uniform cur Da spre pre 
Ambele sexe au sub bărbie un smoc mare de păr (bar Vă). Ac 
din capra bezoar, cît și din specia dispărută Capra prisca descind, 


se pare, cele circa 20 de rase actuale de capre domestice. 


C 


6i. LAMELE — CĂMILELE DEŞERTURILOR ÎNALTE 


Rudele sud-americane ale cămilelor, lamele, sînt mult ma 
decît cămilele. Au un cap relativ mare, ascuțit, reia lea 
svelte şi sînt lipsite de cocoașe. Pe cînd guanaco Și se eyi i 3 
sălbatice, lama și paco sau lama „alpaca sînt forme era pia) a 
venite din guanaco. Toate varietățile de lame popu feat pa sie 
Cordilierilor, întîlnindu-se de obicei la înălțimi de 4 Sa ban 
Blana lor, deasă și călduroasă, care le apără i me mira 
specific, adaptat peri ge pagen de la marile înălțimi, c 
forme de adaptare la mediu. l UZ Epo i 
ja Guanaco ( Lama huanachus ); sa zii genă a adm 
č se apropie de mărimea cerbuiul c ădurile noastre. 
ia ealonit guanako trăieşte în cete de 50—100 indivizi. Are un mod 

caracteristic de a se apăra. Lasă dușmanul să se apropie foarte 
mult, își îndreaptă apoi urechile înapoi și îl scuipă brusc în față 
cu saliva sa și cu hrana vegetală pe care o ține în gură sau pe care o 
regurgitează. Vicuna (Lama vicugna) trăieşte în Anzii Ecuadorului, 
în Peru și Bolivia, remarcîndu-se prin părul fin, creț, mult mai 
scurt ca al rudelor sale, prin carnea ei gustoasă, motiv pentru care 
este intens vînată de băștinași. 

Lama domestică (Lama glama), cea mai impozantă membră a 
familiei, a devenit de mult un preţios auxiliar al omului. Lamele 
au aceeași însemnătate pentru peruvieni ca și renii pentru laponi. 
În sfîrșit, paco sau lama alpaca (Lama Pacos), mai mică decât 
lama, complet albă sau neagră se remarcă prin blana lungă și 
foarte moale. S-a încercat aclimatizarea în alte ținuturi a acestor 
animale cu carne gustoasă şi cu lînă fină din care incașii făceau 
odinioară țesături prețioase, dar încercările n-au reușit pînă în 
prezent. 


62. TIGRII ZĂPEZILOR VEŞNICE 


Asociem de obicei imaginea tigrului, cea mai agilă și crudă 
felină, cu regiunile calde, și mai ales cu junglele, cu pădurile de 
bambus și tufișurile de graminee tărcate, unde îi place să-și pîn- 
dească prada la adăpostul culorii de camuflaj a blănii sale, galbenă 
cu dungi negre. Iată însă că pe munții înalți din centrul Asiei își 
duce: viața irbisul sau leopardul-zăpezilor (Panthera uncia). 
Fără a avea dimensiunile impresionante ale tigrului bengalez, 
irbisul se apropie totuși de talia unei pantere mijlocii. Blana foarte 
deasă, pernițele poroase ale labelor, coada groasă și înfoiată, nume- 
roasele pete negre, rotunde sau curbate intercalate între dungi, 
menite să absoarbă căldura și să-l apere de frigul zonelor înalte, 
constituie caracterele sale adaptative cele mai vizibile. Activitatea 
sa prădătoare se mărginește la vînarea micilor rozătoare și păsă- 
rilor alpine. Irbisul e considerat un adevărat recordman al înălți- 
milor în rîndul mamiferelor de pradă, putînd fi zărit pe platourile 
înalte asiatice la altitudini de 3 000—4 000 m. 


VII. 
ÎNVELIȘUL NEZĂRIT AL VIEȚII 


63. RADIAŢIILE ÎNRIURESC VIAŢA 


Întreaga lume vie este înconjurată de radiaţii ionizante care 
provin din hăurile cosmice, din migrarea unor roci radicactive 
spre suprafaţa ământului, din activitatea vulcanică, din explo- 
ziile nucleare și în ultimele decenii din folosirea curentă de către 
om a energici atomice. 

Indiferent de proveniența și natura lor, radiațiile au o iaflu- 
ență puternică asupra organismelor vegetale și animale, care pot 
fi vătămate grav, compromise ereditar sau distruse atunci cînd 
ele depășesc o limită de toleranță ce variază de la grup la grup 
si uneori de la specie la specie. 

Pentru măsurarea gradului de periculozitate a radiațiilor ioni- 
zante și aprecierea efectelor lor, s-a stabilit o unitate de măsură 
convențională numită röntgen și notată cu r. Cum această unitate 
nu putea fi aplicată radiaţiilor corpusculare, la Congresul inter- 
național de la Copenhaga din anul 1953 s-a introdus o nouă uni- 
tate de măsură cu valabilitate generală pentru toate radiaţiile. 
Această unitate este rad-ul (röntgen absorbed dose). Un rad este 
unitatea dozei absorbite și este egală cu 100 ergi pe gram de ţesut. 
Doza de iradiaţie primită de ţesut este exprimată prin unități 
de energie pe masă, pentru că efectul biologic se datorește energiei 
pe care celulele o primesc de la radiaţie. Deoarece, însă, radiațiile 
(alfa, beta, gamma) au putere de ionizare diferită, a fost necesară 
stabilirea unei noi unităţi. Această unitate este rem-ul, care repre- 
zintă cantitatea dintr-o radiaţie oarecare ce produce același efect 
biologic ca 1 röntgen. 

În ce chip lucrează asupra lumii vii radiaţiile ionizante? O anu- 
mită cantitate a energiei radiaţiei este absorbită de către atomii 
ce alcătuiesc țesuturile organismului. Ce se întîmplă la nivelul 
celulei în urma acestor fenomene? Radiațiile beta, ca și neutronii, 
care au o mai mare putere de pătrundere, pot produce în mod 

direet distrugerea membranei și a nucleului. În același timp 
radiațiile acționează asupra moleculei de apă, care va fi Moment 
pusă, formându-se radicali, grupări chimice ionizate (OH și HO.) 
care sînt oxidanți puternici. i i 
: Printre componenții celulari sensibili la acțiunea radiatiilor 
sînt enzimele, substanțe complexe ce dirijează reacţiile biochi- 
mice. Distrugerea moleculelor de enzimă poate duce la împiedi- 
carea desfășurării proceselor vitale din celule. Cele mai grave con- 
secințe ale interacțiunii dintre radiaţii şi celule sînt însă mutatiile 
genetice. Mutatţiile radioinduse sînt calitativ identice cu mutatiile 
naturale, Se disting două feluri de modificări genetice care repre- 
zintă, de fapt, două grade diferite de alterare a moleculei de DNA: 
muta,iile gemce, care se  datoresc modificării la nivelul 
genei și se manifestă doar prin schimbarea unui caracter contro- 
lat de gena res pectivă, și anomaliile cromozomiale, care pot fi evi- 
rutare, mir scopic și se datoresc unor rupturi ale moleculei de 
JNA, urmate de „resudări“, pierderi de material cromozomial 
ete. De altfel, ni se pare concludentă observația lui Timofeev că 
mutațiilor cromozomiale provocate de razele X dipterului Dro- 
sophila, prin experiențele efectuate între 1920—1930 de către 
Müller, pot atinge cifra astronomică de 101000, aia tn 

În anul 1948, savantul englez Haldane studiază muta 
șapte gene ale omului. Frecvența respectivelor mutații se situ- 
ează în intervalul de 4,10-6—4,10-4. Cercetările efectuate în acest 
domeniu între 1978—1983 au fost deosebit de rodnice, în prezen 
fiind c unoscută frecvența mutatiilor a circa 25 de vene. Un exem- 
plu semniiicativ îl reprezintă mutația care provoacă apariția ane- 
miei cu celule în formă de seceră. Răspîndită la sud de Sahara 
această maladie și-a sporit procentul natural în urma repetatelor 
experienţe franceze cu bombe atomice. În cadrul mutaţiei, pa rti- 
cularitățile biochimice ale hemoglobinei se modifică astfel încît 
eritrocitele în mediu fără oxigen capătă formă de seceră ceca 'ce 
le reduce la minimum funcțiile de agenţi transportori ai oxige- 
nului. Frecvența mutaţiei a crescut de ordinul 1,102 adică la 
fiecare 100 de gameti unul este deteriorat. Totodată a res ut 
ear n mutațiilor la gena care provoacă fibroza glandei tiroide 
IV "j. ni 

„S-a calculat că posibilitățile de combinare între toate com- 
plexele de gene cunoscute pînă în prezent depășesc ca valoare 
cifrică numărul atomilor din sfera terestră. Chiar și numai o Bă 
ticică neglijabilă a acestor imense posibilități este total sufi- 
cientă pentru a crea un colosal potențial vital al organismelor. Toc- 

mai aici, asupra acestui intim mecanism biologic, se îndreaptă 
forța de şoc a radiației“, scrie Gospodin Sveștarov în cunoscuta 
sa carte Biologia pentru toți. 

Trebuie spus că mecanismele biologice ale apariției alterări- 
lor datorate iradierii nu sînt încă elucidate. În foarte puține cazuri 
(virusuri și flagelate) s-a putut stabili ținta „letală“. De pildă, la 
flagelate, ținta o reprezintă centrozomul. Prin iradierea acestuia, 
se blochează mitoza și mastigozomul, provocîndu-se oprirea mobili- 
tății animalului. 

În alte cazuri, prin iradiere (mai ales în cazul omului), se pro- 
duc desprinderi, conexiuni netipice sub formă de punți sau cruci 
cromozomiale. În majoritatea cazurilor, formele cu combinaţii 
cromozomiale noi nu sînt viabile. O mare parte a copiilor născuți 
la Hiroşima sau Nagasaki după bombardamentul atomic prezintă 
diformităţi, purtînd simptomele sindromului lui Down (deterio- 
rarea celei de a 21-a perechi cromozomiale). 

S-a stabilit că organismele tinere au o radiosensibilitate mai 
mare (legea Bergonié-Tribondeau) și că există o serie prioritară 
a radiorezistenței organelor: sînge, organe hematopoetice (mădu- 
vă), organe de reproducere, mucoase, plămâni, rinichi, mușchi, oase, 
tesut nervos. Se știe cu precizie la ora actuală că radiorezistența 
creşte pe scară filogenetică de la animale superioare către cele 
interioare. Notînd cu 1 radiorezistența omului, proporțional putem 
ncta cu 3 pe a majorităţii mamiferelor (cîinele și cobaiul sînt cei 
mai sensibili), cu 20 a păsărilor, 40 a peștilor, 120 a crustaceelor, 
200 a insectelor. La plantele superioare, radiorezistența ar repre- 
zenta raportul 100, iar la specii de bacterii din genul Micrococcus, 
cum ar fi M. radiodurans, care poate trece nevătămat prin centurile 
de radiaţii ale Pămîntului, circa 2 000, deci ei pot supravieţui la 
peste 120 000 rântgeni. Se pare că sporii bacterieni au cea mai înal- 
tă radiorezistenţă (vezi: F. Gremy, J. Perrin: Eléments de biophysi- 
que, Paris, 1971; G. Adam, P. Länger, G. Stark: Physikalische 
Chemie und Biophysik, New York, 1977). 

Cercetătoarea sovietică Preobrajenskaia ajunsese, cu 10 ani 
mai înainte (1967), la concluzii extrem de interesante în urma 
studierii unui număr de 700 de plante aparținînd unor diverse 
grupe sistematice. Folosind doze diferite de radiatii de cobalt-60, 
ca a stabilit o serie de dependențe privind interacțiunile filogene- 
tice ale acestor grupe: coniferele sînt foarte sensibile la radiații; 
monocotiledonatele sînt sensibile și dispun de o rezistență medie, 
iar în cazul dicotiledonatelor rezistența diferitelor grupe merge 
paralel cu clasificarea lor în sistemele filogenetice, adică depinde 

de gradul dezvoltării lor pe scara evoluției. Astfel, Ja baza arbo- 
relui genealogic se află compartimentele nerezistente și de rezistență 
medie ale magnoliaceelor, lauraceelor, rozaceelor. Radiopolimorfe 
sînt grupele compositelor, campanulaceelor și labiatelor. Speci- 
ile Jemmnoase şi arbustive sînt în majoritatea cazurilor sensibile; 
cele ierbacee sînt, în schimb, mult mai stabile. În felul acesta, 
radiorezistența, corelată cu gradul de rezistență al grupelor vege- 
tale, poate servi ca indicator pentru stabilirea. vîrstei lor geologice, 
speciile mai radiosensibile fiind mai vechi sau mai primitive, iar 
cele rezistente fiind istoriceşte mai tinere sau dispunînd de forme 
mai perfecționate de adaptare. 


64. ADAPTAREA ORGANISMELOR LA REGIMUL 
SPORIT DE RADIOACTIVITATE 


Orice organism de pe Pămînt este supus unei iradieri naturale, 
alcătuită din mai multe componente, cu diferite valori medii sta- 
bilite prin măsurători radiometrice. 

În primul rînd, este vorba de radiațiile emise de substanţele 
radioactive din pămînt, materiale de construcție (care conțin 
uraniu și thoriu). Acestea totalizează cam 50 mrem/an. 

În al doilea rînd, se iau în considerare radiațiile emise de radio- 
nuclizii din organism, cum sînt 4K și, mai puțini, UC sau Ra, 
acumulați în urma consumării diferitelor tipuri de hrană. La aceș- 
tia, se adaugă radionuclizii inhalați din aer, cum ar fi radonul sau 
thoronul (emiși de produșii radioactivi ai uraniului şi thoriului 
din scoarță). Cantitatea de iradieri cumulată pe această cale se 
ridică la circa 20 mrem/an. 

O a treia sursă, pusă în valoare în 1911 de fizicianul austriac 
V. Hess, este radiaţia cosmică. Ea interacționează cu aerul din 
atmosferă, producînd o iradiere secundară, a cărei cantitate la 
0 m altitudine este de 38 mrem/an. Debitul dozei se dublează apro- 
ximativ pentru fiecare 1 500 m altitudine. 

În total, iradierea naturală medie a oamenilor se aprecia a fi, 
în 1972, 110 mrem/an, iar în 1986, 236 mrem/an, datorită sporirii 
în special a radionuclizilor din organism. 

Atît animalele, cât și plantele suportă iradierea artificială pro- 
dusă de experiențele atomice și industria nucleară ce produc con- 
taminarea mediului prin 157Cs, %Sr, Sr, şi MC, De obicei, 
acest tip de iradiere este absorbită organic, intrînd în compoziția 

radionuclizilor. În 1963, doza absorbită era de 3 mrem/an, în 198 

s-a ridicat la 86 mrem/an. “da 

Š S-a convenit că doza letală pentru om este de 600—800 rad. 
Supraviețuitorii de la Hiroşima au primit în medie doze de 150— 


200 rad. Biofizicienii au întocmit un tabel al letalităţii radiațiilor 


pe scară filoge netică, precizîndu-se dozele mortale pentru diferite 
grupuri animale și vegetale. Experienţe mai minuțioase au fost 


făcute, mai ales în scop 1genico-terapeutic, asupra dăunătorilor 


(șoareci, insecte, microbi), a unor specii vegetale parazite și a 
țesuturilor canceroase umane. i ăi 
a Cercetările au scos însă în relief instabilitatea acestor parametri. 
Prin selecție naturală, specii vegetale și animale care trăiesc în 
unele regiuni ale globului cu o radioactivitate sporită, fie din 
cauze natu ale (zone abisale cu nămoluri radioactive, izvoare calde 
radioactive, unele puncte ale Braziliei, Egiptului, statelor indiene 
Kerala și Madras, unde există probabil zăcăminte uranifere), fie 
din cauza experiențelor nucleare (poligoane de tragere, insule, 
my și stații de experimentare), au o radiorezistență mult 

„Un fantastic exemplu de radiorezistență, probabil câştigată 
printr-o adaptare la gradul de radiații foarte ridicat, îl reprezintă 
scorpionul american (Euscorpius imperator var. americanus), frec- 
vent în pustiul Arizona, în care în mod obișnuit au'loc exploziile 
nucleare experimentale ale armatei americane, Pe o rază de 5—6 
km de la epicentrul exploziei, toate ființele au fost exterminate 
exceptînd acest scorpion, care suportă cu ușurință 80 000 röntgeni, 
deci de 120 de ori mai mult decât doza letală pentru om. Supus 
unei iradieri artificiale de aproape 200 000 röntgeni, el a rezistat 
totuşi 48 de ore. r 

Ín 1977, microbiologii maghiari au comunicat că în apa iradiată 
a reactorului experimental de 2,5 megawați de la. Csilleberc 
wu fost descoperite microorganismele Ci ehocitis minuscula, Rome- 
ria gracilis și Ankistrodesmus falcatus, care reusiseră să se adapteze 
la neobișnuitele condiţii de viată. Uluitoare a fost si descoperirea 
în apa circulatorului primar a unei alge. i 

Nu mai puțin interesate sînt rezultatele obtinute la laborato- 
rul național de la Brookhaven (S.U.A.), unde au fost supuse 
iradierii, în cadru natural, diverse specii de plante. Pe primul loc 
de sensibilitate s-a situat pinul alb (Pinus sylvestris); la neîn- 
semnata doză de 1—2 razi, procesul de creştere a încetat, iar la 
20—30 de rad, exemplarele respective au pierit. Majoritatea spe- 
ciilor lemnoase nu rezistă la o doză mai mare de 360 de rad pe 

zi. În schimb, o buruiană din neamul păpădiei, cunoscută sub nu- 
mele popular de spălăcioasă (Senecio), a rezistat la cîteva mii de 
razi. Semințele iradiate ale spălăcioasei și-au păstrat puterea ger- 
minativă, dovedindu-se cei mai rezistenți germeni de plante supe- 
rioare. Însă recordul de rezistenţă la radiaţii îl deţin lichenii și 
mușchii, care, supuși unei iradieri de 200 000 rad, n-au avut nimic 
de suferit. 

Care sînt caracterele noi dobîndite printr-o adaptare la un regim 
sporit de radiaţii naturale? 

S-a constatat, printre altele, că astfel de organisme radic- 
rezistente sînt înzestrate cu radicali radiolitici (radioprotectori 
hidrosolubili), apropiaţi prin compoziţie de compuși cu sulf ca 
cisteina, cisteamina şi cistamina, glutationul, properdina etc., 
folosite experimental ca radioprotectori pentru cei ce manipu- 
lează substanţe radioactive. O altă categorie de substanţe ar putea 
fi radioprotectori hidrosolubili, de tipul derivaţilor pirogalolului și 
naftaJului, Capacitatea de refacere rapidă a D.N.A.ului este, iarăși, 
un bun mijloc de protecţie, la care se adaugă hipohidria celulară 
și tisulară, adică reducerea cantităţii apei din organism, ce mic$o- 
rează riscul oxidărilor masive. Plantele care trăiesc pe soluri puter- 
nic radioactive, ca şi animalele care trăiesc în medii cu radioactivi- 
tate sporită prezintă unele din caracterele semnalate mai sus. 
Această pasionantă preocupare — legată mai mult de studiul 


£ 
protecției împotriva radiațiilor a personalului sanitar sau tehnic 
din uzinele sau centrele de cercetare atomică — începe să fie extin- 
să și asupra naturii vii. Cercetările sînt în curs. 


65. DEPĂȘIREA PRAGULUI CRITIC AL RADIAȚIILOR 
EXPLICĂ SCHIMBAREA FLOREI ȘI FAUNEI PLANETEI? 


În 1972, un cercetător român, profesorul clujean E. Lazânyi, 
emitea o ipoteză interesantă referitoare la dispariţia în masă a spe- 
ciilor, într-un anumit moment din istoria Pămîntului, pe baza 
legăturii dintre cromozomi și radiaţii. Lazânyi explică cîteva 
noţiuni strîns legate de acest fenomen, cum ar fi: cantitatea natu- 
rală de radiaţie, doza de radieții care poate produce dispariția 
speciilor, influența radiațiilor asupra organismelor, sensibilitatea 
cromozomilor sub influența radiațiilor, raportul între mărimea 
cromozomilor și gradul de sensibilitate față de radiații, trăgînd o 
concluzie interesantă, care cere însă confirmări mai numeroase 
și mai concludente. Iată ce spune biologul român: în cazul unci 

radiații cosmice normale, evoluția cromozomilor nu este stînje- 
nită cu nimic. Însă în anumite etape critice ale istoriei Pămîntu- 
lui, radiațiile cosmice se pot intensifica (datorită erupțiilor de 
supernove), ceea ce atrage după sine dispariția, moartea unor spe- 
cii, îndeosebi a acelora cu cromozomii mari. 
Această ipoteză venea să se adauge altor trei, anterioare éi, 
care implicau activitatea radiațiilor în brusca dispariție a unor 
specii și înnoirea faunei și florei. Astfel, în două articole scrise în 
1955 și 1958, cercetătoarea sovietică E.I. Ivanova emite şi dezvoltă 
ipoteza că transformarea universală a vieţuitoarelor ar fi putut 
avea loc ca. urmare a migrării elementelor radioactive spre supra- 
față. Explicaţia ar fi următoarea: „Lumea organică (viețuitoa- 
rele) reacționează extrem de sensibil la orice schimbări ale mediu- 
lui și ea percepe, în primul rînd, modificările ce se petrec în inte- 
riorul globului pămîntesc. Procesul de migrare a elementelor radio- 
active spre interiorul globului pămîntesc, înaintea manifestări- 
lor diastrofice provocate de aceste migrări, putea fi interceptat 
de lumea organică, determinîndu-se înacest fel schimbarea eyo- 
luţiei ei. Astfel, dacă complexele sedimente se formează ca urmare 
a mișcării scoarței terestre, atunci asupra vieţuitoarelor acțio- 
nează aceleași forțe care provoacă aceste mișcări, și organismele 
reacționează prin schimbări proprii. Cu cît procesele ce aveau loc 
în interioru! Pămîntului erau mai intense, cu atît suprafaţa. pe 
care provocau schimbări concomitente în dezvoltarea lumii orga- 
nice era mai întinsă“ (Dezvoltarea faunei marine din carboniferul 
mediu și superior al sineclizei din regiunea de vest a M oscovei, 1958). 
A avut loc o exterminare directă a formelor vechi în urma acțiunii 
elementelor radioactive, sau rolul hotăritor l-au avut formele 
nou apărute, chemate la viață de migrarea acestor elemente şi 
care au înlăturat pe cele vechi? se întreabă Ivanova. Ea consi- 
deră că dezvoltarea luxuriantă a grupurilor condamnate (trilo- 
biți, amoniţi, dinosaurieni, de pildă) a fost provocată de migra- 
rea elementelor radioactive, cu toate că de stingerea formelor 
respective au fost vinovate formele noi ce s-au dezvoltat ca ur- 
mare a răspîndirii izotopilor radioactivi, ce au îndreptat evoluția 
în direcția unei mai bune adaptări la mediu. 

Această ipoteză este continuată şi extinsă, în 1960, de F.M. 
Dissa, P.G. Nestorenko, M.V. Stovas și A.Z. Şirokov, care au sus- 
tinut, în articolul Contribuții la problema disparitiei grupurilor 
mari de organisme, că cea mai agresivă cauză a modificării compo- 
nenței lumii organice o reprezintă radiația crescută, generată de 
vulcanismul foarte activ în anumite perioade ale istoriei Pămîn- 

tului. În lava vulcanilor din trecut au existat cantități apon 
de radiu, uraniu și thoriu. Marile scurgeri de lavă au omas per 
părerea autorilor, cu dispariția unor grupuri de viețui pr e ma 
ligniţi cretacici şi terțiari, care se gasesc în regiunile ro area ră a 
pîndire a cenușii vulcanice, conțin cantități însemna e au a 
Nimicirea populațiilor, provocată de radiația g n P si 
atît de doza de radiaţii, cât și de timpul de iradiere. cţiun al 
civă a iradierii poate să se acumuleze și să si bati um x re 
grave pentru organism. În timpul orogenezei, canti : R Ss pa 
nate la prima vedere, de elemente radioactive conținu : în penes 
sele erupțiilor vulcanice ar infecta atmosfera și hidros era, pre 
terminînd dispariţia diferitelor grupuri de viețuitoare. | 
“Un alt grup de cercetători au avansat ipoteza a ea Serl 
tiilor cosmice asupra schimbărilor lumit vii. Acțiunea înc Ş y m 
pe o durată de mii de ani, a radiaţiilor cosmice, a caror in pa a 
este de zeci de ori mai mare decît nivelul mediu, A polati z ix 
urmări catastrofale pentru animalele îngust i cei 1 cu A a 
relativ lungă, dar cu o populație restrinsă. M.I. w Ar dea 
Clark, J. Visler, E. Stechow, V.I. Krasovski și I.S. Skovski miez 
nat această ipoteză, pe care a dezvoltat-o unul din ia mhe Pea 
paleontologi contemporani, O. Schindewolf. reni tupa pai 
astrofizice — spune el — în decursul perioadelor geologice ceai i 
loc variaţii substanţiale în ce privește cantitatea radiației cos Pa 
care au exercitat o influență substanțială asupra naturii vi a i 
vocînd stingerea, unor formeși determinînd direcția a utiv ie 
altora. Schindewolf ia. în considerare în special a rara tu 
şi formarea intensă a izotopilor radioactivi care au pătruns în corp : 
vieţuitoarelor, influențînd substanța ereditară din oromon 
Modificările mai lente ale florei și neconcordanţa cu Ba 
sformări ale faunei se datoresc, după O. Schindewolf, Si E 
mai reduse a plantelor la radiațiile cosmice. Aceeaşi epee ea 
rămîne valabilă și pentru alte reptile preistorice, de P a 
dilii, care au supraviețuit catastrofalei dispariții a rudelor api 
piate, saurienii gigantici (dinosaurienii). d elice 
Nici una din ipotezele emise pînă în prezent ae e A 
deplin, nu dă un răspuns complet și consecvent tu uror i gi i 
evenimente planetare. Atît migrarea elementelor radipac prsi 
spre suprafață, cît şi mecanismul radioactiv oni aean pi sf 
tăţii radiațiilor cosmice acoperă doar o parte a cauzali ajig a 
a dispariției unor specii și nașterea altora. Aceste i i ip să 
vantul sovietic Leo Davitașvili, trebuie corelate cu un întreg s 

je factori (cosmici, geologici, climatici, biologici etc.), pentru 
putea elabora o explicaţie cu adevărat evoluționistă, coerentă 
ine fundamentată a istoriei vieţii pe Terra. 


66. POLUAREA RADIOACTIVĂ ŞI PERICOLELE EI 
IMINENTE 


Se știe că, la ora actuală, poluarea radioactivă se apropie de 
limitele critice, periclitînd atît viata unor specii vegetale și animale, 
cît mai ales a omului, nu atît prin cantitatea radioactivităţii, cît 
prin acumularea ei lentă și durata de 5—40 de ani a fenomenelor 
biologice pe care le declanșează. 

intr-o emoţionantă carte, Înainte ca natura să moară, biologul 
francez Jean Dorst discută cu toată seriozitatea și una din eventua- 
lele cauze ale dispariţiei vieţii de pe glob, inclusiv cea umană: con- 
taminarea radioactivă atît a aerului și solului, cît și a apelor dulci 
și sărate. Exploziile atomice care infectează atmosfera, uzinele ato- 
mice, refrigerate cu apă, care devine radioactivă, transportind 
substanțe primejdioase în locurile de deversare, containerele cu 
deşeuri radioactive aruncate pe fundul oceanelor, cenușile explo- 
ziilor atomice, care pătrund în sol infectîndu-l, devin un 
grav, introducînd în actualele lanțuri trofice 
cauze ale grăbirii dispariţiei vieţii. 

„Acest fenomen — consemnează ]. Dorst — apare cu deosebită 
claritate în mediul marin. Animalele acvatice sînt în stare să con- 
centreze substanţe foarte diluate din mediul înconjurător. Astfel, 
anumite moluște pot concentra de 4 300 ori cuprul şi de 6 900 ori 
iluorul; unele crustacee (copepode ) pot concentra de 13 000 de ori 
siliciul, iar anumiţi pești concentrează de 2 500 000 de ori fosforul 
care se află sub formă de săruri dizolvate în apa marină“. 

Nici substanţele radioactive nu fac excepţie de la această re- 
gulă ; prezente în doze infinitezimale în ape, ele sînt concentrate 
în plantele și animalele marine, Concentraţii masive au putut fi 
puse în evidenţă în diferite plante acvatice. Măsurătorile efectuate 
la Plymouth, Marea Britanie, au evidenţiat că algcle concentrează 
de la 20 de ori (Ascophyllum nodosum) pînă la 40 de ori (Fucus 
serratus) stronțiul 90 din apa mării. În rîul Clinch din S.U.A, unde 
se deversează deşeurile radioactive de la Uzina Oak Pak Ridge, 
planctonul este de 10000 mai radioactiv decît apa în care trăiește. 

Fenomene de concentrare se constată și de-a lungul lanțurilor 
trofice la capătul cărora se află păsările acvatice. Deși lanțurile 


ericol 
una din principalele 

æ sînt mai puțin susceptibile decît cele acvatice, se 
pot totuși observa şi pe uscat concentrări de substanțe radioactive. 
Tulburări importante pot surveni ca urmare a contaminării ierbu- 


care le pasc vacile; în laptele lor se observă o mare concen- 

i 4 . > . . . Tra 

e a izotopilor radioactivi, in special a stronțiului 90. Uneori, 

a ii 4 HE ta) e anya 3 „art ea 

legumele (în special roșiile, varza și salata) concentrează în partea 


setativă substanţe radioactive sub formă de cenuși, căzute pe 


lacuri din S.U.A. și U.R.S.S., ca urmare a experiențelor 
atomi a determinat o modificare a echilibrului faunei actuale 


Observațiile efctuate au arătat că sporirea radioactivităţii în 


ensibilității diferenţiate a speciilor), o creştere înce- 
zi o reducere a longevităţii peștilor. La Hiroşima au fosi 


tale graye repi EC 


iuni asupra faunei marine, și în special 
molustelor (mortalitate de 80%, distrugerea tesuturilor, 

resiunea glandelor genitale, care sînt transformate într-un pa- 
renchim nedifer nțiat). Pe insula Bikini, în urma experiențelor 
icctuate, întreaga faună și floră au dispărut. Abia după 
3 ani, primul copăcel radiorezistent a dat frunze și în al 4-lea an 


ı înflorit. În al cincilea an au apărut coleopterele și primele șopîrle, 
misri lin insulele vecine. 
Chiar și folosirea pașnică a energiei atomice nu reduce prea 


mult pericolul unei posibile contaminări, mai ales că, din cauza 

u rilor foarte lente, efectele pe plan genetic și morfo-fiziologic 
următoarele 2—3 generații. Asupra acestui lucru 
ens unanim, chiar si din partea celor mai entuziasti 
ai folosirii pe scară industrială a acestei energii plane- 
ășit în era atomică — scrie Jean Dorst — și nu vom mai 
putea ieși din ea. A renunţa la energia nuleară ar însemna acum să 

tepta de la energia ară merită oste 
ca na nu fie otrăvită de radioactivitate. Omul a devenit 
con ayele primejdii ale acestei noi forme de energie chiar 
in are a început să stăpînească puterea atomului 
Sisa i rtate în mod controlat.“ 
ȘI i i noi — avem toate speranțele că această ener- 


gie declansată de om nu va scăpa de sub controlul ucenicului vră- 
jitor, adăugîndu-se prin nocivitatea efectelor ei, prin acumulările 
i insidioase, acelor praguri critice care vor pune în primejdie cel 
- dar al Universului, viața. 

În clipa cînd C. von Linne 
— pentru acele timpuri — actiuni de 
și animale nu şi-a putut ascunde uimirea în faya ameţitoare: f 
a formelor vii, pe care le-a descris şi imortalizat prin formula universal 
valabilă a nomenclaturei binare. O asemenea imaginație creatoare 
nu putea sta la îndemâna oarbe: naturi. Numai Dumnezeu — gîndea 
Linné — a putut dintru bun început şi peniru totă í 
în atît de diverse ti j le şı animalele, înz 
mai ciudate şi neaștep ri, culori, alcă 

ile şi invizibile, ce popuiează 


bilit un bilan ? al impres Orii 


? catagrafiere a speciilor veg 


De la Linné încoace, conceptiile s-au schimbat. Insă un japi a 
rămas neclintit: natura este un extraordinar arhitect de jorme wi, 
la baza cărora stau modificările adaptative, ; 

lumii plantelor și animalelor, cît mai atractive şi, în același timp, cil 
mai reprezentative. 

im, în primul rînd, iva din cei mai cunoscuti reprezen- 

AL fantastice. 


I. 
DIMENSIUNI LA ANTIPOD 


Dý- 


O SCURTĂ EXPLICAȚIE 


Terra este o planetă cu un spectru larg de condiții pedo-clima- 
tice, ceea ce explică marea varietate de forme vegetale și animale 
de-a lungul zonelor climatice și în cadrul ecotopurilor specializate. 
Alături de balenă, segvoia, corzile rotang, care ating dimensiuni 
impresionante, se orînduiește lumea invizibilă, măsurabilă în mi- 
croni și angstromi. ES Sale 

În general, Terra favorizează formele de viață cu gabarit mij- 
lociu și mic, mai plastice şi mai adaptative. Dovadă stă faptul că 
grupa zoologică cea mai răspîndită și prosperă o reprezintă insec- 
tele. Un biolog american afirma că, dacă un extraterestru ar studia 
zestrea vie a Pămîntului, ar putea conclude, pe drept cuvînt, că 
Terra. este „planeta insectelor“. Gigantismul nu pare specific pla- 
netei noastre. El a fost sancționat de-a lungul erelor geologice. 
Amoniţii uriași, ca și criptogamele gigantice din paleozoic, deopo- 
trivă cu înspăimîntătorii dinosauri ai mezozoicului n-au putut su- 
praviețui mutaţiilor climatice sau ecologice. Dacă azi mai există 
„uriași“ ai florei și faunei, fenomenul se datorește unor condiții 
prielnice de viaţă în anumite medii, A): 

Astfe], spaţiile largi ale mărilor și oceanelor, faptul că plutirea 
în apă ușurează greutatea. corpului, favorizează apariția monștrilor. 
La rîndul ei, abundența de hrană vegetală și animală pe care o oferă 
pădurile ținuturilor calde și rîurile ce le străbat, ne explică de ce 
aici vom întîlni pitonul și anaconda — uriașii șerpilor —, ele antul 
— recordmanul mamiferelor terestre — crocodilii și varanii — 
giganții șopiîrlelor. Umezeala intensă, solul bogat, lupta pentru a 
birui desișul vegetal alcătuiesc un mediu prielnic pentru uriași al 
copacilor ca baobabul sau eucaliptul, pentru nesfîrșitele liane tro- 
picale, pentru dezvoltarea gigantică a frunzelor și florilor. 

Nu-i mai puţin adevărat că nanismul nu depinde neapărat de 
precaritatea. condiţiilor de viaţă. În pădurile ecuatoriale întîlnim 

ȘI uriașul gîndac Hercule, dar și coleoptere mărunte, și răpitoare 
impresionante, dar și miniaturalele și multicolorele păsări-muscă 
ȘI negrii uriași din triburile burundeze Tutsi, Batutsi, Watutsi 
și Watussi (media 2 m), dar și triburi de pigmei (media 1,40 m). 
Gigantismul și nanismul coexistă în interiorul acelorasi biotopuri 
ele reprezentînd limitele extreme nu numai, în general, ale morfolo- 
Sie! organice, dar și ale unor reprezentanți aparținînd acelorași 
grupe de plante și animale. În acest fel, putem vorbi de uriasii și 
piticii insectelor, broaștelor, șopîrlelor, mamiferelor, ai unor fami- 
lii de copaci și ierburi. Uneori, acești parametri antinomici pot fi 
aplicaţi și organelor vegetale (rădăcini, frunze, flori) sau părților 
corpului animal. SK 


I. 
a) PRINTRE URIAȘII DISPĂRUȚI 


1. MELCI ȘI SCOICI GIGANTICE DIN TRECUT 


În oceanele mezozoice și paleogene, cu un plancton foarte bo- 
gat, se întîlnesc cele mai mari forme de melci și scoici cunoscute în 
trecutul pămîntului. í 

Gigantul gasteropodelor din toate timpurile rămîne C ampanil- 
la giganteum din eocen, de la care s-au păstrat cochilii de 40—60 
cm, prelung conice, cu ureche foarte largă și cu spire bogate în tu- 
berităţi. 

Scoicile străvechi, deși sînt întrecute de Tridacna, monstrul de 
azi al lamelibranchietelor, au își și ele reprezentanți supradimen- 
sionați. E vorba în primul rînd de Inoceramus giganteus, scoică a 
cărei cochilie, de forma unei farfurii, era ornată cu creste concen- 
trice, La Salzkammergut, în Austria, s-a găsit o fosilă de circa un 
metru lungime și 60 cm lățime. 

Ceva mai mărunt (50 cm lat și 30 cm lung), pieptenul-uriaş 
Pecten latissimus, era, alături de stridia gigantică (Ostrea crasis- 
sima), lungă de 40—50 cm, dar îngustă de 10—15 cm, uriasul la- 
melibranchiatelor din mările tortoniene, care cuprindeau și arcul 
carpatic. Urme sau chiar cochilii întregi au fost găsite în diferite 
locuri din Munţii Apuseni. Un superb exemplar de Pecten, cu dia- 
metrui de 40 cm, l-am recoltat în 1951, din cariera de piatră de la 
Săndulești-Turda. 

2. CEFALOPODE INTRATE ÎN LEGENDĂ 


Cele mai caracteristice nevertebrate din mările mezozoice erau 
amonitii. Au fost identificate peste 6 000 de specii, răspîndite pe 
toată suprafața globului, stinse astăzi cu desăvîrșire. În perioada 
triasică, ele au cunoscut o dezvoltare neobișnuită, aproape explo- 
zivă. Amoniţii trăiau într-o cochilie calcaroasă, împă rțită de niște 
pereți laterali (septe) în camere, umplute cu aer, cu excepția ulti- 
mei, unde se refugia animalul. Corpul lor se termina prin mai multe 
brate tentaculare prevăzute cu ventuze, cu ajutorul cărora se de- 
plasau şi își vînau hrana. 

Amoniţii erau nu numai foarte numeroși, dar și foarte diferiți 
ca dimensiuni, variind de la mărimea unei mici monezi, pînă la 
aceea, a unei roți de moară. De asemenea, cochilia lor era foarte 
diversă (răsucită, derulată, dreaptă sau înrulată complicat), iar 
desenul liniei de sudură (de legătură dintre septele cochiliei), bine 
individualizat, ceea ce nu numai că a ajutat la mai ușoara lor iden- 
tificare, dar a permis și urmărirea evoluţiei lor în timp. 

Cei mai impresionanţi amoniți aparțin genului Parapachydiscus, 
bine reprezentat în cretacicul superior din Westfalia (R.F. Ger- 
mania). Două mulaje interne, depuse la. muzeele din Munster și 
Frankfurt pe Main, se impun prin mărimea lor, primul avînd un 
diametru de 2 m şi o greutate de 3 000 kg, iar cel de al doilea (Mu- 
zeul Senckenberg), o înălțime de 1,80 și 3 500 kg în greutate. Din 
păcate, camerele în care trăiau nu s-au păstrat, dar au rămas cele 
cu aer, în diametru de 0,50—0,75 m. Ambele exemplare de amoniti, 
reconstituite, depăşeau în circumferință 6,60 m. 

Către sfîrșitul perioadei cretacice, amoniții dispar cu desăvir- 
sire, S-au emis zeci de ipoteze în această privință (E. Basse, N.P. 
Luppa, M. Gignoux, L. Dollo, E.W. Berry, K. Beurlen etc.). Mai 
plauzibilă pare ipoteza lui Rujențev, după care nașterea unor 
forme mai perfecționate în cadrul ordinului (cefalopodele cu struc- 
tură internă), ca și apariția unor grupe de animale răpitoare mai 
mobile (mozozaurii, peştii teleostieni, cetaceele dințate) au contri- 
buit la extreminarea rapidă și totală a amoniților. 


3. CRUSTACEELE OCEANELOR STRĂVECHI 

amintim doar de Calamites, ale cărui tulpini atingeau 15—25 m 
înălțime și un diametru de bază de 40—50 cm. 

În asemenea „jungle“ paleozoice, bogate în substanţe nutritive, 
era firesc să se dezvolte o lumede insecte uriașe. Printre acestea, 
se detașau miriapodele, stăpinele humusului, și libelulele, ce domi- 
nau văzduhul pădurilor luxuriante. 

Dintre miriapodele străvechi — rude cu urechelnița și scolo- 


pendra din vremurile noastre amintim pe uriașul Arthropleura 
ornata, ale cărui exemplare fosilizate ating și 1 m lungime. 

Dintre libelule, Meganeura monyi impresionează prin dimensiu- 
nile sale. Lungi de 40—50 cm, cu anvergura aripilor de 60—80 cm, 
aceste neuroptere străvechi străbăteau ca niște planoare în 
miniatură mlaștinile și uriașele jungle carbonifere în căutare de 


hrană. 


5. PEŞTI STRĂVECHI 


Peștii au cunoscut, de-a lungul evoluţiei lor de peste 500 de 
milioane de ani, o serie întreagă de modificări, care i-au adus 
spre începutul cuaternarului la formele actuale. 

Primii peşti apăruţi au fost peștii placodermi care, în devonian, 
au atins maxima dezvoltare. Dintre aceste exemplare cu corpul de 
dimensiuni modeste (40—120 cm), protejat de plăci speciale (de 
unde le vine și numele de pești „cuirasaţi“), se detașează un gigant 
Dimichtyx, care atingea 8—9 m, capului revenindu-i circa un 
metru. El era cel mai lacom prădător al oceanelor paleozoice. 

Uriașul peștilor străvechi aparține însă ordinului Selacieni, 
deci peștilor cu schelet cartilaginos, care cunosc o dezvoltare maxi- 
mă în mările și oceanele din paleogen. Este vorba de uriașul rechin 
Carcharodon auriculatus, cunoscut și din calcarele numulitice de 
la Albești-Muscel. Gigantul peştilor din toate timpurile atingea 
10—12 m şi se caracteriza prin prezența unor dinţi puternici, tri- 
unghiulari, înalți pînă la 10 cm, cu fețele unimuchiate, ușor con- 
vexe și înzestrate cu numeroși zimți foarte mici. În calcarele 
numulitice de la Albești se întîlnesc adesea astfel de dinţi-fosilă, 
numiți de localnici dinți de rechin. 


6. URIAȘII PĂSĂRILOR DE ODINIOARĂ 


Apărute în jurasic, sub chipul vestitului Archaeopterix, stra- 
niul hibrid de reptilă și pasăre, aripatele își continuă evoluția pînă 

la sfîrșitul cretacicului, prin forme intermediare între pasărea pri- 
mitivă de la Solnhofen și păsările moderne caracteristice neozoicu- 
lui. E vorba de așa-zisele „păsări cu dinți“ descoperite în Kansas 
ope în 1879, de echipa condusă de profesorul Ed. Marsh. 

ele mai frecvente aparțineau genurilor Ichtħhyornis și Hesperor- 
nis. Ultima semăna cu cufundacul din zilele noastre numai că pe 
ciocul mult prelungit purta 61 de dinți conici robuști, bine înfipti. 


Începînd din neozoic, păsările nu mai au dinți; ultimele rudi- 
mente de reptile au dispărut. Condiţiile favorabile de climă și hra- 
nă au favorizat, în terțiar, apariția unor forme gigantice. Din ter- 
edr au: al Europei și Americii de Nord se cunoaște 

yma, pasăre carenată, asemănătoare oarecum cu cazuarul 
australian, impresionantă prin statura ei de 2 m și prin ciocul enorm 
a terenurile miocene din Patagonia au fost descoperite fosilele de 
tororhacos, păsări carnivore, robuste, de 2 m înălțime, cu un cap 
butucânos, care, împreună cu ciocul întors ca un clont de vultur 
măsura 50 cm lungime. l ' 

Cuaternarul și chiar perioada istorică a umanității de pînă 
acum un mileniu au fost și ele leagănul unor păsări uriașe. 

În 1839, savantul englez Richard Owen a achiziţionat de la un 
marinar osul gigantic al unei păsări din Noua Zeelandă. Ipotetica 
pasăre a fost numită Dinornis sau „pasărea teribilă“. Abia în 1843 
Owen a putut aduce toate probele existenței acestei păsări fabu- 
loase, numită de localnici pasărea moa. S-a pornit o adevărată 
goană după eșantioane frumoase, bine plătite. Acest lucru a per- 
mis o reconstituire exactă a păsării „teribile“. Înălțimga maximă 
era de 3 m. Exemplarele mumificate arătau că păsările aveau corpul 
acoperit cu pene și puf moale, de culoare albă sau roșie-cafenie 
Ouăle păstrate intact măsurau 25 cm în lungime, 20 cm în lățime 
și aveau un volum de 6—8 litri. Păsările moa nu ocupau numai un 
oc special în ritualurile tribale, dar și în hrana băștinașilor. „Hăi- 
tuiala la care erau supuse cîrdurile de păsări moa a făcut ca nu- 
mărul lor să scadă într-un ritm îngrijorător. Se pare că, înspăimîn- 
ar păsările s-au refugiat în regiunile cu relief mai accidentati 
m Ea pa în peşteri, de unde, rătăcite, n-au mai 

it nicio mul exemplar despre care avem cunoștință 
datează din 1879, an după care aceste păsări se sting pentru tot- 
deauna. Aproximativ 125 desene executate de contemporanii care 
au avut norocul să le vadă în viaţă, alături de resturile de oase și 
de ouă colectate, izbutesc să ne dea o imagine fidelă asupra celei 


ve 


mai mari păsări cunoscute vreodată“. (N. Meszaros, I. Petrescu 

Coloşi printre vețmitoarele străvechi, Ed. științifică și enciclopedică, 
1976, p. 82) 

Aproape un deceniu mai tîrziu, o nouă surpriză avea S-O ofere 
de data aceasta Madagascarul, „insula păsărilor uriaşe“. În 1850, 
naturalistul francez ]. Geoffroy de Saint Hilaire a primit din Mada- 
gascar o ladă plină cu oase și ouă, din care două cu dimensiuni 
uriașe: 30—50 cm înălțime, cu un volum de 8—12 litri, care ar fi 
cîntărit, proaspete, fiecare, cam cîte 8—10 kg. Naturalistul fran- 
cez a presupus că aceste vestigii parvin de la o pasăre gigantică 
pe care a numit-o Aepyornis maximus. Zeci de expediţii au pornit 
în căutarea „păsării-miraj“. Cu acest prilej, s-a recoltat un material 
imens privitor la această înaripată, excelentă alergătoare, care 
atingea greutatea de 500 kg. 

Cu ajutorul carbonului radioactiv (C 14) s-a stabilit că Aepyor- 
nis a fost exterminată de om cam în jurul secolului al II-lea al 
mileniului nostru. 

Recent, muzeul californian de istorie naturală din Los Angeles 
a reconstituit după un schelet complet, adus în 1974 de pe coastele 
Argentinei, pasărea numită în cinstea ţării unde a fost găsită, 
Argentavis magnificens. 

Se pare că Argentavis, cea mai mare pasăre care a trăit vreo- 
dată pe Pămînt, era, după forma aripilor și a ciocului, un zburător 
agil și un prădător temut. Anvergura aripilor acestui exemplar 
atinge 760 cm iar de la vîrful ciocului pînă în vîrful cozii pasărea 
măsoară 330 cm. Specialiștii presupun că ea a trăit acum 20— 
25 milioane de ani și că s-a stins înainte de apariţia omului. 


7. CAMPIONII MAMIFERELOR PREISTORICE 


Dintre mamiferele dispărute, care au dominat fauna terestră 
a neozoicului, se remarcă strămoșii uriași ai elefanților, rinocerilor 
și felidelor actuale. 

Victoria absolută a mamiferelor se datorește sîngelui cald, 
înzestrării cu un sistem homeoterm, capabil să facă față bruștelor 
schimbări climatice provocate de glaciațiuni, adaptării funcţiei de 
nutriție la noua floră, dominată de angiosperme. Multe din aceste 
plante noi erau înzestrate cu o serie de substanțe toxice (alcaloizi, 
glicozizi etc.), care ar putea fi una din cauzele dispariţiei rapide 
a reptilelor, adaptate unui alt tip de vegetaţie. 

Cele mai mari mamifere terestre au fost, fără îndoială, strămoșii 
elefanților de azi, din ramura deinotherilor. Aceşti proboscidieni 

trăiau în regiuni înmlăștinate, acoperite de păduri, hrănindu-s 
cu frunze și ramuri tinere de atari pe care le cl ge ie 
ȘI colții lor puternici. Se apreciază că „raţia“ lor zilnică se ridica 
la 400 kg. Înălțimea lor se pare că atingea 5 m. 

Dintre rinocerii străvechi se detaşează uriasul Baluchitherium 
descoperii întîi în Belucistanul oriental (Republica Islamică Pakis- 
tan) apoi și în Pachistan. Un schelet întreg, dezgropat în 1922 de 
o expediție condusă de savantul american J. Osborn în bazinul 
Tsang-Nor, a permis o reconstituire exactă a acestuia. Baluchithe- 
rium avea o lungime de 5 m și o înălțime de 4 m, picioarele și 
gîtul său fiind mult mai mari decît ale unui elefant. EI se hrănea 
ZE frunzele și ien aie conar Up pe care, datorită gîtului său lung, 

apuca cu ușurință. Bogatele cîmpii și păduri asiatice din neoge 
îi oferea o hrană e da Sc. 

În mările trecutului, concurentul balenelor albastre de azi a 
fost Basilosaurus, găsit în depozitele marine din America de Nord. 
Așa cum indică și numele, multă vreme savanții au crezut că au 
de-a face cu o reptilă uriașă. Mai tîrziu, s-a stabilit caracterul de 
mamifer al acestui colos al mărilor paleogene, care depășea 20 m 
lungime și care a dispărut în miocen, lăsînd locul unor balene 
foarte asemănătoare celor de azi. 

„__ Imensele turme de ierbivore care străbăteau savanele și pădu- 
rile neozoice erau adesea atacate de animalele carnivore care împli- 
neau armonios lanţul trofic. Printre cei mai cumpliți tirani ai mami- 
ferelor se numărau două genuri aparținînd familiei felidelor, dis- 
pârute cu desăvirșire în perioada glaciațiunilor. E vorba de doi 
strămoși ai tigrilor de azi. Machairodus, caracteristic Europei și 
Asiei, și Smilodon, răspîndit mai ales în America. Talia lor nu depă- 
şea, pe cea a unui leu, în schimb dentiţia le trăda puterea și feroci- 
tatea. Arma lor de atac o constituiau caninii superiori, lungi de 
35—45 cm și crenelați. Datorită mobilităţii mandibulei, coltii 
înjunghiau prada ca niște veritabile pumnale. Se presupune că ei 
atacau în special mastodonţii, cărora le sfișiau abdomenul, pentru 
a le consuma ficatul. i i 

l Nesățioasele felide își trag picirea de la caninii lor uriași. În 
clipa cînd au început să dispară monștrii făcuți pe dimensiunile 
înspăimîntătoarelor pumnale, eiau început să atace prada mai mică. 
Din cauza lungimii și curburii colţilor, aceștia rămîneau încleștați 
în victimă, imobilizînd felidul, care cădea pradă fie înfometării, 
fie altor carnivore ce îl puteau ataca fără nici un risc pe la spate. 

I 
b) PRINTRE URIAȘII DE AZI 


3. ANTENE VEGETALE 


O „antenă“ vegetală de 150 m nu-i de disprețuit. Ea întrece de 
peste două ori înălțimea. celui mai înalt molid din Europa, desco- 
perit în 1945 pe Valea Harţagului din județul Buzău, și stă la 
acelaşi nivel cu vîrful piramidei lui Keops (146 m). PRE 

Ca să-i atingem creștetul, ne-ar trebui o scară cu 900 de trepte 
sau 130 de copii așezați unul pe umerii celuilalt. fi 

Această „antenă“ nu-i altceva decît eucaliptul (Eucalyptus 
amygdalina), mîndria continentului australian. — Mele 

“După trestia de bambus, el are cea mai rapidă sropheze., i: a 
se lungește cu circa 3m. Și acest Păsărilă-Lăţi-Lungilă al p ante or 
nu contenește să se înalțe timp de 70—80 de ani, după care se va 
dezvolta numai în grosime. ! Ey i Pon 

Lăcomia de apă a eucaliptului este proverbială. Deși are fi unze 
puține, totuși transpiră foarte mult. De aceea, el trebuie să pom- 
peze neîncetat apa din jurul rădăcinilor sale foarte ramificate, 
Ori, tocmai această sete, demnă de eroul cel prea-sugător al pove știi 
lui Creangă, îl face deosebit de folositor omului. F iind cultiv at în 
locuri mlăștinoase, €l le seacă, făcînd să dispară țințarii, draj ia 
frigurilor. Pe de altă parte, datorită evaporării substanţelor, sale 
uleioase și aromatice, el îmbălsămează și curăță aerul din se arii 
lată de ce eucalipții se bucură de faima unor copaci antimaiarici, 
care înlătură aerul rău (mal ara, în limba italiană). 

Din trunchiul său drept și rezistent la putrezire și foc se n 
cele mai trainice catarge, din lemnul său fin și dur — aşa zisu 


lemn de jarrah — se confecționează mobilă superioară, iar uleiurile 


sale servesc la fabricarea bomboanelor de eucalipt. 


9. SMOCHINUL-TEMPLU 


S-ar părea că ne găsim pe tărîmul poyepii or. y Emi bal 
șugubăț a luat un copac din Țara uriașilor ȘI l-a ii planta 
Țara piticilor... Şi, totuși, nu-1 NICI O poveste la myi oc. plai ai; 

Un astfel de copac crește în realitate, mal ales în sud iri 
Asiei, E cunoscut sub numele de baman sau smochinul-pagode OI 
(Ficus bangalensis) şi e socotit arborele sfînt al budiștilor. 

„Numele îi vine de la faptul că, uneori, preoţii, dornici de umbră 
și adăpost, îl însămînțează în peretele sau acoperișul de lemn al 
pagodelor. Fiind un copac nefixat în pămînt prin rădăcini sub- 
terane, sămînța lui încolțește ușor pe acest suport întimplător. 
Dînd de umezeală, din sămînță se naşte o coardă ce se dezvoltă 
rapid, formînd din loc în loc rădăcini aeriene. Copacul își desfă- 
șoară lateral coroana. Fiecare ram dă naștere cîtorva rădăcini ad- 
ventive, care îl susțin și îl hrănesc. Ramurile se lungesc treptat 
și, din loc în loc, trimit spre pămînt alți stilpi, astfel că, după 200— 
800 de ani, dintr-un singur trunchi ia naștere, pe o suprafață de 
2—4 ha, o întreagă pădure. Sub cortul ei verde se poate adăposti 
un sat întreg. 

Privit de departe, banianul pare un imens templu susținut de 
sute de coloane de diferite grosimi. i l 


10. UN ARBORE CÎT O PĂDURE 


La începutul acestui veac, dincolo de Oceanul Atlantic, în 
Statele Unite ale Americii, a fost doborît un copac din care s-au 
încărcat vreo 600 de vagoane de lemne. Cu asemenea cantitate 
de cherestea s-ar fi putut construi aproximativ 300 de case cu prid- 
vor și două camere. 

S-ar crede, poate, că e vorba de o poveste vinătorească, dacă 
această știre n-ar fi fost strecurată într-un ziar stiintific a cărui 
seriozitate era mai presus de orice bănuială. i 

Ţinînd seama că un vagon poate fi încărcat cu lemnul obținut 
cam de la doi brazi bătrîni, nu-i greu de presupus că un astfel de 
copac gigantic poate însuma o pădurice de peste 1 000 de brazi. 

Acest gigant, urmaș al unor brazi străvechi, trăieşte la o alti- 

tudine de 2 000 m, în platourile Sierrei Nevada din Statele Unite 
ale Americii. El este cunoscut sub numele de Sequora gigantea 
sau arborele mamut, din cauza ramurilor încovoiate care amintesc 
de colții mamutului, un strămoș al elefantului de azi. 
___ Exemplarele vârstnice de Sequoia pot atinge 135 m înălțime. 
Trunchiul are la bază o circumferință de 50 m și poate fi cuprins 
de 30 de oameni cu braţele deschise. „Colţii de mamut“, ramurile 
încovoiate de la baza copacului, au dimensiunile unui brad de 
100—120 ani, adică 20—30 m lungime și 2 m grosime. 

Pe platforma netezită a unui ciot de Sequoia, cu un diametru 
de 16 m, pot staționa comod pînă la 12 limuzine ori se poate impro- 
viza un ring de dans, unde, alături de orchestră, încap 30 de pe- 

rechi de dansatori. De asemenea, prin tunelul săpat în trunchiul 


unui exemplar așezat în mijlocul unui drum de munte se pot stre- 
cura cu ușurință două autocamioane mergînd în sens opus. 


11. „COPACUL CELOR O MIE DE ANI“ 


Așa este numit de triburile africane baobabul (Adansonia digi- 
tata), deși, în realitate, acest „moș“ al pădurilor africane trăiește 
5 000—6 000 de ani. 

În Senegal și Tanzania, se cunosc exemplare — declarate monu- 
mente ale naturii — cu diametrul trunchiului de 6—8 m. Coroana, 
de 90—100 m în diametru, formată din crengi groase, răsucite 
ca niște șerpi, acoperă o suprafață de 6 000—7 000 metri pătrați. 

Trunchiul baobabului este învelit într-o scoarță netedă, cenu- 
șiu-trandafirie, semănînd puţin cu pielea elefantului. Frunzele 
sale aduc cu ale salcîmului, iar florile mari (20—25 cm în diametru), 
deschise doar o noapte, au o corolă albă, mătăsoasă, cu petale între 
care răsare un mănunchi de stamine purpurii. Fructele se formează 
cam la două luni de la înflorire şi au forma unor castraveți lungi 
de 0,50 m și groși de 15—20 cm. Ele constituie hrana predilectă 
a maimuțţelor. Babuinii fac adevărate expediţii în căutarea lor, 
motiv pentru care fructelor li se mai spune și „pîinea maimuţelor“, 

Pentru localnici, baobabul este un arbore atotfolositor. Din 
trunchiul lui se fac piroge, cu frunzele — o fiertură împotriva febrei, 
din miezul fructului se prepară o băutură răcoritoare și un fel de 
săpun, iar, pe vremuri, scorburile acestuia. serveau drept mormânt 

pentru vraci. 

Copacul este în primejdie să dispară. Băștinașii îi transformă 
trunchiul în adăposturi sau chiar în stații pentru autobuzele ce 
fac curse regulate prin savană. Elefantul este și el un dușman al 
baobabului, mai ales în sezonul secetos, cînd nu găsește apă uşor. 
Atunci rupe scoarța și ramurile, uneori distrugîndu-l complet, 
pentru a bea lichidul adunat în „puțurile“ trunchiului. 


12. LIANE NESFÎRȘITE 
Maimuţele sînt gimnaști neîntrecuți. Ele concurează în înde- 
mâînare şi performanţe pe acrobaţii de circ care își desfăşoară ;,pro- 


gramul“ la trapez și pe frînghii la înălțimi de 10—20 m. 

De altminteri, pădurea ecuatorială, unde își duc viața mai- 
muțele, seamănă cu o imensă cupolă alcătuită « i 

plit de plante, între care se dă o luptă aprigă pentru fiecare col- 
țișor liber. Lumina e cucerită deplin doar de pacii falnici. Co pă- 
ceii ar îi condamnați să moară. Atunci, adaptîndu-se îs puiet sa 
luminii prin micile spărturi ale cortului vegetal, trunchiul lor se 
preface în coarde. La început, acestea, se tîrăsc zeci de metri pe 
sol, apoi se cațără iarăși zeci de metri, pînă găsesc în virful unui 
copac o poartă liberă spre soare, pe unde își scot un păm di 


-un desiș cum- 


CO 


co. > so tuf de 
frunze și un buchețel de flori. Crescînd mai departe, din lipsă de 
sprijin, cad pe pămînt, unde se tîrăsc încolăcindu-se ca un Șarpe 
pînă cînd întîlnesc un nou suport. | 
Aceste plante agățătoare sînt vestitele liane tropicale, numite 
rotang (Calamus rotang), rude cu palmierii. O astfel de coardă 
Dzepionora ps, adică „liana diavolului“, desfășurată bine atinge 
ur j A . ý er . ri . . . S 
ngimea de 400 m, cît lungimea pistei de atletism a unui stadion 
olimpic. 
Lianele si sitede mai Je ae e tiaki 
anele sînt folosite de maimuțele acrobate ca un fel de frînghii 
cu care fac salturi mortale de 40—50 m. 


13. PLANTA-ȘARPE 


asa) le ehi za 01 t oz yAarhec "i 
p marar chine ze ȘI japoneze vorbesc de „dragonul de mare“, 
un șarpe unaș și strălucitor, născut din adîncurile oceanului. 
Aceste povești au aprins imaginația primilor corăbieri. Mărturi- 
sind ca au văzut cu proprii lor ochi acest „zmeu“, ei n-au făcut 
decît să întărească o străveche superstiție. 
n Există oare o urmă de adevăr în această credință greşită? 
TAT RAN a 7 : i i 4 A, pă arie 
ără îndoială că da. E mai puțin probabil ca în oceane să supra- 
viețuiască reptile uriașe asemănătoare celor care odinioară stă- 
> TERES ; E iai ATN i 
pîneau apele. Mai degrabă, acest „dragon“ înspăimîntător este 
o nevinovată algă brună, unică în felul ei prin lungimea de necre- 
zut a talului. 
k pe a ap pirifera, așa se numește acest colos al Pacificului, 
intrece balenele de 10—15 ori în lungime. Ca să-și mențină la supra- 
față corpul lung de 400—500 m, alea. are pe muchie săculeţi de 
flotoare) în formă pc a 33 n i aie 
sai ( are) în formă de pere, iar pentru a rezista furiei valuri- 
ani dia E akava întreg, ci împărțit în numeroase panglicuțe. 
; k parte, pare imensa spinare a unui monstru marin ce se 
ondulează deasupra valurilor. Probabil că o astfel de imagine a 
stîrnit fantezia oamenilor din trecut, înspăimântați de mirajul 

uriaşului tal unduit de apă și de flotoarele cărora reflexele razelor 
de lumină le dădeau strălucirea unor solzi fabuloși. 


14. RĂDĂCINI FĂRĂ EGAL 


Cele mai impozante rădăcini în raport cu tulpinile le întîlnim 
la plantele de stepă, deoarece sistemul lor radicular este perfect 
adaptat la condiţiile de uscăciune. Adaptarea se face în două chi- 
puri. Cînd rădăcinile sînt scurte și nu pot pătrunde pînă la pînza 
freatică, ele se ramifică enorm orizontal pentru a reține cît mai 
multă apă de infiltrație. Este cazul unei plante, Euvolia ceratoi- 
des, specifică Pamirului. 

Acest copăcel trăiește 200—300 de ani și înflorește după 25 
de ani. Rădăcinile depășesc în volum și în masă de 10—12 ori 
părțile supraterane. Ele pătrund pînă la 30—40 cm în pămînt, 
deci în orizonturile de sol care se încălzesc mai puternic, iar late- 
ral se extind 2—3 m pentru a capta puţina apă de infiltraţie. 

Cînd apa de infiltrație nu rămîne în straturile superficiale, 
coborind în adîncimea solului, rădăcinile o „urmăresc“, alungin- 
du-se puternic pe verticală. Tipic este cazul spinului de deșert, 
Alhagi camelorum, hrana preferată a cămilelor, comun în Sahara, 
ale cărui rădăcini ating 25—30 m lungime, cifră care reprezintă 
un adevărat record. 


15. 6 COPII SUB UMBRELA UNEI FRUNZE 


Copiii de pe meleagurile noastre au obiceiul vara, cînd soarele 
e prea puternic sau cînd începe să plouă, să-și facă umbreluțe 
din frunze de brustur sau captalan. Codiţa lor de 30—40 cm, lim- 
bul, lung adesea peste o jumătate de metru, dau iluzia unor um- 
brele adevărate, capabile să protejeze pentru cîteva minute capul 
şi umerii. Sub o astfel de umbrelă în nici un caz nu se pot adă- 
posti doi copii. 

Şi totuşi, există umbrele vegetale care pot adăposti o întreagă 
ceată de copii. E vorba de frunzele unor plante cu aspect de pal- 
mier, ce ating lungimi de 5—7 m. Deosebit de practică e frunza 
arborelui de banane (Musa paradisiaca), lungă de 5—6 m şi lată 
de 40—50 cm, uşor streşinită de nervura mediană. Desprinsă din 
plantă și sprijinită cu mîinile deasupra capetelor de un grup de 
6—7 copii, așezați în șir strîns, ea devine o adevărată prelată. 

Datorită înclinării marginilor și lăţimii îndestulătoare, frunza e 
un bun adăpost atît împotriva sulițelor fierbinți ale soarelui, cît 
și a ploilor iuți de la tropice. 

În jungla Amazoanelor se întîlneşte un copac ale cărui frunze 
depășesc uneori 10 m lungime. Copacul se numește Manicaria 
saccifer. 

În serele grădinilor botanice, frunza sectată a palmierului 
Avecastrum vomanozofianum atinge o lungime de 20 m. 


16. COPAC SAU FRUNZĂ? 


Oricine știe că un copac are rădăcină, trunchi și o coroană cu 
ramuri și frunze. 

Exact aceeași impresie o lasă și o plantă ierboasă din țările 
ecuatoriale, frecventă în Nicaragua, rudă cu băştinașul „rod al 
pămîntului“ și dăruită de oamenii de știință cu numele răsunător 
de Dracontium gigas. Privită de departe, ea poate fi confundată 
cu un copac, înzestrat cu un trunchi aproape tot atît de gros ca 
un om, înalt de 3—4 m și cu o coroană lată uneori de peste 5 m. 
Ceea ce am luat drept trunchi nu este decît pețiolul frunzei, iar 
coroana nu-i altceva decît limbul puternic crestat, cu numeroase 
segmente. Ca o astfel de buruiană s-o putem pune într-un ierbar 
ne-ar trebui o coală mare cel puțin cît peretele unei camere. 


17. BURDUFURI DE APĂ 


Seceta pustiurilor obligă plantele să se apere în felurite chi- 
puri împotriva pierderilor de apă sau să lupte pentru înmagazina- 
rea prețioasei licori a vieții. i 

„Organul care ține balanța apei este frunza. Uneori, cînd e risi- 
pitoare, ea dispare, ca la cactuși, reducîndu-se la niște ţepi ce 
apără tulpina prefăcută într-un rezervor de lichid. Alteori, frunza 
însăși devine un adevărat burduf de apă. Aloele şi Agavele, plante 
decorative, cultivate în grădini, originare din pustiurile mexi- 
cane, sînt un adevărat model în această privință. 

Planta are o tulpină scurtă și groasă. În schimb, frunzele se 
dezvoltă enorm, atingînd lungimi de 1—2 m. Ele devin rezer- 
voare de apă, bine ceruite pe dinafară, și cîntăresc, din cauza 
acumulărilor de lichid, cîte 10—20 kg fiecare. 

Din Agave, mexicanii scot băutura națională numită pulca 
sau vinul de maguey printr-un procedeu original. La baza tulpinei 
se scobește, înainte de înflorire, o cavitate rotundă, cu o capaci- 
tate cam de 10 1. Aici mustește și se adună seva plantei, extrasă 
apoi cu ajutorul unui sifon, numit acocot, care se folosește cam în 
felul furtunurilor cu care scoatem vin dintr-un butoi. Fiecare 
exemplar de Agave poate da 15—20 1 de pulca pe zi, timp de 6 
luni, după care planta se usucă. Pulca constituie băutura obiș- 
nuită a mexicanilor. Lăsată să fermenteze, se preface într-o bău- 
tură alcoolică de felul țuicii. 


18. BĂRCILE AMAZONULUI 


Se spune că, pe o mare furioasă, barca e ca o frunză pe apă. 
La temelia acestei comparații stă faptul că frunza e considerată 
o plută fragilă, gata oricînd să fie înghițită de adîncuri. Niciodată 
nu se va spune invers: frunza. e ca o barcă... 

Și, totuși, există o frunză cel puţin la fel de trainică și încă- 
pătoare ca o barcă. 

Ca s-o admirăm în mediul ei natural ar trebui să facem o călă- 
torie de cîteva mii de kilometri pînă la gura fluviului Amazon. 

Putem tot așa de bine s-o admirăm în Grădina botanică din 
Cluj, aclimatizată în bazine cu apă încălzită. 

Aceste frunze-bărci aparțin lotusului-amazonic (Victoria ama- 
zonica), ale cărui milioane de flori alb-trandafirii înstelează le- 
neșele unde dinspre vărsare ale colosului de apă din America de 
Sud. Frunzele, de formă circulară, colorate în verde aprins pe 
faţă și bătînd în violaceu pe partea inferioară, au adeseori un dia- 
metru de 2 m. Marginile lor sînt ridicate 5—6 cm în sus, ca la o 
tavă de plăcinte, de unde numele de yrupé, care în limba amerin- 
diană înseamnă „farfurie de apă“. Această platformă circulară, 
expusă la soare, unde se strînge uneori puțină apă, atrage păsările, 
care o folosesc ca scăldătoare. Din această cauză, populația băş- 
tinașă o mai numește și apona, adică tigăița păsărilor. 

Cu asemenea formă, și mai ales cu asemenea dimensiuni, nu-i 
de mirare că frunza de lotus-amazonic se poate preschimba. în- 
tr-o plută trainică, Distribuind nisip în mod egal pe toată supra- 
fața ei, aceasta poate să susțină o încărcătură de 60—90 kg. 

19. FLORI CÎT ROATA CARULUI 


În 1819, botanistul olandez Arnold, străbătînd pădurile Suma- 
trei, a avut prilejul să cunoască o plantă ciudată. Sub coroanele 
unui anumit copac se adăposteau flori mai mari ca o roată de car, 
întinse la suprafața. pămîntului și înconjurate de boboci cît capul 
unui copil. Florile, cu cinci petale cărnoase și suculente, aveau 
o culoare de un roșu viu, străbătut de rețele fine cafenii și galbene. 
De partea de sus a cupei florale, îngroșată ca un inel, erau prinse 
organele de înmulțire. În fundul cupei se strîngea atîta nectar 
încît ai fi putut umple o crăticioară. 

La dimensiunile neobișnuite și la aspectul straniu al acestei 
plante se adaugă încă o particularitate, Enorma floare răspîn- 
dește un miros respingător de cadavru. Duhoarea, ca și culoarea, 
de carne a petalelor, erau mijloace de atragere a insectelor în ve- 
derea polenizării. 

Nu i-a fost greu lui Arnold să-și dea seama că planta era para- 
zită, deci trăia pe seama copacului unde o descoperise. Ea nu 
avea. clorofilă și nici frunze, iar rădăcinile erau înlocuite printr-un 
mănunchi de țevișoare înfipte direct în vasele rădăcinilor gazdei, 
pentru a-i suge seva. Cînd s-a întors în ţară și și-a întocmit ra- 
portul ştiinţific, puțini i-au dat crezare. Aparatul de fotografiat 
nu fusese încă inventat, iar o asemenea floare, care în condițiile 
climei tropicale se prefăcea după un ceas de la culegere într-o 
mîzgă informă, nu putea fi conservată și nici transportată, No- 
roc că raportul a stîrnit curiozitatea, cîtorva colegi care, urmîndu-i 
itinerarul, au confirmat la înapoiere existența acestei flori uriașe 
cu un diametru maxim de 1,5 m și o greutate de 10—12 kg. În 
cinstea, descoperitorului, plantei i s-a dat numele de Rafflesia 
arnoldi. 


20. INFLORESCENŢE UIMITOARE 


Tot din Sumatra, insula cu flori uriașe, a poposit de la poalele 
muntelui Kerintji în Grădina botanică din New York un oaspete 
neobișnuit care, în luna iunie, constituie un punct de atracţie 
pentru zeci de mii de vizitatori. 

Dintr-un tubercul mare, cu diametrul de 50 cm, se ridică o 
tulpină scurtă, în vîrful căreia se deschide o inflorescență ca un 
clopot de catedrală. Ea este formată dintr-o spată (guler) ca a 
rodului-pămîntului; pe dinafară galbenă și verde, înăuntru cafe- 


267 


nie, înaltă de 1,5 m și cu diametrul de 1,20 m, din mijlocul căreia 
țișnește spadicele, o tijă de 2,5 m, la baza căreia se găsesc florile 
ce emit un miros greu de cadavru, atrăgînd astfel muștele pentru 
polenizare. Numele uimitorului „fabricant“ de clopote este Amor- 
phophallus titanus. El e rudă bună cu delicata cală și cu rodul- 
pămîntului din pădurile noastre, 

În munţii Kilimanjaro, din estul Africii, crește. Lobelia dec- 
kenii, a cărei inflorescenţă racemoasă, înaltă de 3—4 m și groasă 
de 30-—-40 cm, seamănă cu un stîlp acoperit cu fire mițoase de 
lină. Această specie lemnoasă de Lobelia își dispută, alături de 
Amorphophallus, gloria de a oferi privirilor curioase cele mai im- 
pozante inflorescențe zămislite de lumea vegetală. 


21. FRUCTE GIGANTICE 


Este greu de stabilit un record absolut, deoarece fiecare tip 
de fruct își are uriașii săi. 

lată, de pildă, printre păstăi, se detașează fasolea-de-mare 
(Entada scadens), ce creşte pe litoralul mărilor tropicale. Păstaia 
ei, lungă de 0,80—1,20 m și lată de 10—25 cm, este antrenată 
de curenții marini (în special Golfstream) și ajunge pe țărmurile 
Groenlandei și Scandinaviei, de unde a fost recoltată de Carl von 
Linné. Nu mai puţin impresionante sînt păstăile de Cassia gran- 
dis, cilindrice, groase de 2 cm și lungi de 70 cm, de Saraca thal- 
pingensis și Delonix regia — din Madagascar — ambele avînd 
păstăi lungi de 60—70 cm şi late de 4—6 cm. 

În Africa creşte un copac original, Kigelia africana, poreclit 
de localnici „arborele de cîrnat“ datorită fructelor sale cilindrice, 
asemănătoare unor cîrnați lungi de 1 m și aninați de ramuri prin 
nişte pedunculi de 2—3 m, aidoma unor sfori. 

Recordul de volum și greutate îl dețin însă cucurbitaceele. 
Este drept că în India estică și în Africa tropicală fructele lungi 
și subțirele de tigvă (Lagenaria siceraria) — plantă cultivată 
și la noi — ating 1—2 m, fiind folosite, după uscare și golire, la 
transvazarea lichidelor, mai ales a tragerii vinului din butoaie, 
și că se obţin soiuri de pepeni cu fructe lungi de 1 m și cu greutate 
de 10—15 kg. Însă roadele acestor cucurbitacee sînt întrecute la 
mare distanță de o varietate cultivată a dovleacului turcesc (Cu- 
curbita maxima var. maxima), cu diametrul de 1,20—1,50 m și 
greutate între 40—300 kg. În țara noastră au fost obținuți do- 
vleci turcești, la cîteva cooperative agricole, în jur de 80—120 kg. 

Un alt campion al fructelor spontane sălbatice este o nucă de 
palmier, numită și nuca malediva, nu mult deosebită de cea de 
cocos, care astîmpără, în oazele africane, setea călătorilor pîrjo- 
liti de soarele tropical. 

Nuca malediva este un uimitor navigator solitar. Corăbierii 
spanioli, porniţi spre Țara mirodeniilor, culegeau din apele Ocea- 
nului Indian niște fructe gigantice, plutind deasupra valurilor 
asemenea unor geamanduri verzi. În trecut, oamenii cumpărau 
cu aur și pietre prețioase aceste „nuci de mare“, crezîndu-le înzes- 
trate cu proprietăți miraculoase. Şi azi în unele muzee spaniole 
se mai păstrează „mumiile“ unor astfel de fructe. Ea poate fi 
văzută și la Muzeul Grădinii botanice din Bucureşti. 

Taina lor a fost dezvăluită atunci cînd în arhipelagul Sey- 
chelles din Oceanul Indian s-au descoperit două mici insule. Pe 
țărmurile lor pietroase creștea un neam de cocotier, înalt de 30 m 
și împodobit în vîrf cu un panaș de frunze. În amintirea acestor 
insule, oamenii de știință l-au botezat Lodoicea seychellarum sau 
Lodoicea maledivica. 

Vestitele „nuci de mare“ sau „cocos de mare“ nu erau altceva 
decît fructele acestui palmier, cu o perioadă de maturaţie de 10 
ani, impresionante prin dimensiunile lor. Într-adevăr, o astfel 
de minge are un diametru de aproximativ 50 cm și o greutate de 
pînă la 25 kg. Din sîmburele fructului se pot face recipiente pen- 
tru apă cu o capacitate de 7—8 1. Unica sămînţă are o greutate 
de 6—7 kg. 

Răspîndirea urmașilor se face pe calea apei, fructul transfor- 
mâîndu-se într-o mică ambarcaţiune. 

Cînd nuca se coace, laptele dinăuntrul ei, pierzindu-și apa, 
se preface într-un miez alb, cu o bogată concentrație de zahăr și 
grăsimi. Alături de învelișul buretos din afară, miezul pufos și 
ușor ajută fructului să se mențină deasupra valurilor. În același 
timp, el constituie o prețioasă substanță de rezervă pentru em- 
brion. Astfel, plăntuţa de Lodoicea, închisă etanș în camera ei cu 
provizii, poate călători luni întregi, uneori pe distanțe de 3 000 
4 000 km, asemenea acelor navigatori solitari despre care, din cînd 
în cînd, amintesc ziarele. 


22. URIAȘUL PITICILOR VEGETALI 
Bacteriile și algele unicelulare sînt celej mai mici plante, abia 


zărite cu ochiul liber, în cele mai multe cazuri descoperite sub len- 
tilele microscopului, 

Și totuși, în lumea. piticilor vegetali există o excepţie: alga 
unicelulară Caulerpa, frecventă la țărmul mărilor calde, care se 
bucură de reputația de a fi cea mai mare celulă vegetală indepen- 
dentă cunoscută. 

Caulerpa atinge dimensiuni de 30—50 cm. Interesant e că or- 
ganismul ei seamănă cu o plantă pluricelulară, înzestrată cu toate 
organele. 

Așa-zisele tulpini se întind pe fundul mării, lobii acesteia, de 
forma frunzelor, se înalță vertical, iar un fel de rădăcioare incolore 
(rizoizi) — organ de fixare — se îngroapă în mil, cu toate că 
întregul complex de forme nu reprezintă altceva decît o celulă 
gigantică cu o singură cavitate comună. 

Deși plantă unicelulară, Caulerpa prezintă, încă de pe treapta 
ei inferioară de organizare, schema anatomică a unei plante supe- 
rioare. 


23. GOLIAȚII UMANI 


Primii uriași intraţi în legendă n-au fost atît de înalţi precum 
s-a crezut, Diferenţele se datorau uneori confuziei dintre vechile 
unități de măsură. Așa a fost cazul cu eroul biblic Goliat, căruia 
i se atribuise o înălțime de 2,91 m, cînd în realitate nu avea mai 
mult de 2,08 m. În alte cazuri, măsurătorile contemporanilor au 
fost eronate. Oricum însă, prezența femurelor acestor uriași, păs- 
trate în diverse muzee, a permis o recalculare exactă a înălțimii, 
întrucît anatomiștii au demonstrat că există un raport totdeauna 
fix între lungimea femurului și lungimea totală a corpului. În 
acest fel, uriașul olandez Daniel Mynhear Cajanus (1714—1749), 
acreditat cu o înălţime de 2,83 m, măsura în realitate, doar 2,22 m, 
ținînd seama de femurul său conservat în muzeul din Leyden. 
La fel s-a întîmplat și cu tamburul major Ivan Stepanovici Luş- 
kin, din garda imperială rusă. Deși pe fişele lui stătea înscrisă 
înălțimea de 2,53 m, în realitate tot femurul său, conservat la 
Muzeul din Leningrad al Academiei de Ştiinţe a U.R.S.S., la 
scăzut la 2,39. 

Așa că, în mod cert, cel mai înalt uriaș al tuturor timpurilor a 
fost Robert Pershing Wadlow (1922—1944), originar din orășelul 
Alton, statul Illinois (S.U.A.). El s-a găsit permanent sub contro- 
lul medical, aplicîndu-i-se după primele luni măsurători antropo- 
logice. La naștere, avea o lungime normală și o greutate medie 
(3,855 kg). Dar, la puţină vreme, creşterea lui s-a desfășurat în- 

tr-un ritm extrem de accelerat, care a atras atenția medicilor. 
Aceştia au ţinut un veritabil „jurnal“ al staturii lui Wadlow. Ast- 
fel, la 5 ani el măsura 162,5 cm, la 11 ania atins pragul celor 2 m, 
la 13 ani „săltase“ la 2,21 m, la 20 urcase la 2,60 m, ca la 22 ani, 
ultimul an al vieții lui (a murit dintr-o infecție provocată de o 
rană la gleznă) să atingă plafonul de 2,72 m înălțime și 229 kg 
în greutate. 

Tot o americancă bate recordul la înălțime al femeilor. E vor- 
ba de Ann Pullard, născută în orașul De Quinqy, statul Louisi- 
ana, care la 26 de ani atinsese înălțimea de 2,32 m, întrecînd-o cu 
2 cm pe grecoaica Vasiliki Kalliandi. 

Cel mai înalt dintre români a fost Mitu Gogea, care, în dece- 
niul 4 al veacului nostru, era cunoscut în toată țara. Devenise 
vedetă de cinema și chiar sportivă (a practicat în scop „publici- 
tar“ boxul). Numele lui a intrat în legendă datorită expresiei popu- 
lare: „e un gogeamitu“, care se aplica oamenilor cu statură impo- 
zantă. Mitu Gogea măsura 2,36 m. 

În cele mai multe din cazuri, gigantismul e provocat de o hiper- 
funcție a glandei hipofize. Majoritatea uriașilor, foarte sensibili 
și vulnerabili la boli, nu au depășit vîrsta de 30 de ani. 


24. INSULE PLUTITOARE 


Prin mări și oceane, din loc în loc, apar insule plutitoare din 
care ţîșnesc din cînd în cînd jeturi de apă în formă de V, înalte 
cît o casă. Sînt vestitele balene despre care s-au scris atitea cărți 
pasionante. 

Cea mai mare dintre ele este balena albastră (Balaenoptera 
musculus), numită așa din cauza culorii ei cenușiu-albăstrie, mai 
deschisă pe pîntece. Ea este deținătoarea recordului mondial ab- 
solut al animalelor de pe suprafaţa globului. Exemplarul cel mai 
impunător a fost vînat în 1922, în zona Atlanticului de Sud. Avea 
33 m lungime și cîntărea 185 000 kg. De obicei, balenele albastre 
măsoară 25—30 m lungime și cîntăresc 130 000— 140 000 kg, deci 
greutatea a 2 000 de oameni sau a 30 de elefanți. Jumătate din 
greutate o reprezintă carnea, cam 8 000 kg sîngele, 3 150 kg lim= 
ba, iar inima, lungă de 1 m, cîntărește aproape 700 kg. 

Balenele albastre trăiesc în mările reci și migrează iarna spre 
regiunile calde. Deși greoaie, cînd sînt în pericol, aceste mamifere 
ating viteze de aproape 30 km pe oră, ceea ce presupune dezvol- 
tarea unei puteri mecanice în medie de 530 cai putere. 

Uriașul se hrănește însă cu vietăți marine mici, peștișori și un 
neam preferat de crevete, Euphausia superba, care formează 
imense aglomerări la adîncimi de 100—200 m. Porţia la o masă 
este cam de o tonă. 

Balena deţine și un alt record mondial absolut, cel al vitezei 
de creștere. 

Dintr-un ou abia vizibil, embrionul se dezvoltă în zece luni 
și trei săptămîni. Puiul măsoară la naștere 6—7 m și cîntăreşte 
2 000 kg. După șase luni de la naștere măsoară 16 m, iar după 2 
ani poate atinge dimensiunile maxime, adică 25—30 m. Nici o 
specie animală și nici chiar vestitul bambus, trestia cu creștere 
miraculoasă, nu întrec balena în această privinţă. 


25. PĂDUREA SE CUTREMURĂ? 


Nicidecum... Trece o turmă de elefanți, făcînd să duduie pă- 
mîntul. Înălțînd trompele, ei scot strigăte pătrunzătoare, deschi- 
zîndu-și drum prin luxuriantele păduri ecuatoriale. 

La Muzeul de istorie naturală al Institutului Smithsonian din 
Washington se găsește împăiat cel mai mare animal de uscat 
vînat pînă în prezent. Este vorba de un exemplar de elefant afri- 
can cu urechi ascuţite (Loxodonta africana), vînat în 1955 în 
zona fluviului Cuando, în sud-vestul Angolei. Înălțimea sa pînă 
la umeri este de 4 m, lungimea de 10 m, circumferința pîntecului 
de 6 m, iar greutatea de 11 000 kg. 

Particularitatea cea mai de seamă a elefantului este trompa, 
o prelungire a nasului, lungă de 2—3 m, deosebit de mobilă, sen- 
sibilă și puternică. Datorită alcătuirii ei speciale, trompa poate 
să înfăptuiască o serie de acțiuni; servește la miros, pipăit, prin- 
dere, rostogolire, scormonire și chiar la apărare, ca un formida- 
bil bici, a cărui greutate de 60—70 kg îi dă o forță neobișnuită. 
În același timp, cu ajutorul celor două tuburi din interiorul ei, 
elefantul suge pînă la 5—10 1 apă. 

Alături de trompă, un punct de atracţie îl reprezintă colții 
săi, incisivii de pe falca superioară, care ating dimensiuni impresio- 
nante. Cei mai lungi colti au fost înregistraţi în 1903 pe teritoriul 
actualului stat Congo (Kinshasa): unul avea 3,49 m, celălalt 
3,35 m, iar greutatea fiecăruia oscila în jurul a 100 kg. 

Din cauza tildeșului de calitate, elefanții au fost vînaţi fără 
cruțare. Dacă odinioară strămoșii lor străbăteau și Europa, azi 

ei sînt pe cale de dispariţie, întîlnindu-se din ce în ce mai rar în 
Atrica și India. Din această cauză, au fost puși sub protecţie. 

Din cele mai vechi timpuri elefantul a fost îmblînzit. Ba chiar 
mai mult, istoria relatează surpriza pe care a pregătit-o Hanni- 
bal romanilor, apărînd la porțile Romei cu o armată călărind pe 
elefanţi, animale necunoscute pînă atunci în Italia. 

Astăzi, elefanții, mai ales cei indieni, sînt folosiţi la transport, 
tracțiune, vînătoare și călărie, sau, după dresare, ca animale de 
circ. 


26. PERISCOAPELE ALEARGĂ PRIN SAVANE 


Dacă, străbătînd savanele africane, veți întîlni o pădurice 
bălțată de periscoape răsucite într-o parte și alta și puse în miş- 
care la cel mai mic zgomot, să știți că vă găsiți în fața unei turme 
de girafe (Giraffa camelopardalis), adevărați Păsărilă-Lăţi-Lun- 
gilă ai lumii animale. Girafele ating 5 m înălțime și o greutate 
de 1 000—2 000 kg. 

Celebritatea le-a adus-o gîtul, nesfîrșitul lor gît, care are însă 
tot 7 vertebre, ca și gîtul omenesc. Cocoţat pe acest stîlp de ob- 
servație, capul ei blajin, cu două cornițe, observă apropierea duş- 
manilor. În captivitate, tot buclucașul ei gît face ca acei ce o 
transportă să aibă o adevărată bătaie de cap, deoarece nici va- 
goanele de cale ferată, nici tunelele, nici podurile, și cu atît mai 
puțin avioanele, nu sînt pe măsura girafelor. 

Dacă înălțimea îi permite să atingă frunzele copacilor pînă la 
5—6 m înălțime, în schimb, ea e pusă la mare încurcătură cînd 
dorește să pască iarbă sau să bea, fiind nevoită să se chinuiască, 
desfăcîndu-și larg picioarele din față pentru a se putea apleca pînă 
la pămînt. 

În era zborurilor cosmice, gîtul ei atrage atenția medicilor. 
Datorită acceleraţiilor mari pe care le suportă cosmonauții, aceș- 
tia se află în condiţii asemănătoare girafei, a cărei inimă trebuie 
să pompeze sîngele la înălțimi de cîțiva metri. Inima acestui ani- 
mal va oferi secretul suportării mai ușoare a startului cosmonau- 
ților? 


27. CEI MAI MARI ARIPAŢI 
Meritul de a fi giganții păsărilor și-l dispută patru aripate la 


fel de îndreptăţite, și anume două păsări alergătoare, struțul și 
casuarul, și două încercate zburătoare, albatrosul și condorul. 

Dintre alergători, cel mai impunător este struțul (Struthio 
camelus), care populează regiunile de stepă și semideșert ale Afri- 
cii. El atinge o înălțime de 1,40 m la spate, iar la creștetul capu- 
lui 2,6 m, și are o greutate de 70—80 kg. Avînd aripile puţin dez- 
voltate, el nu poate zbura. În schimb, picioarele, foarte puter: 
nice, prevăzute cu două degete înzestrate cu pernițe ce împiedică 
înfundarea piciorului în nisip, îi permit să alerge foarte repede. 
Pasul măsoară, în plină fugă, 4 m, iar viteza se apropie de 50 km 
pe oră. pai 

Oul, de culoarea fildeșului, cîntărește aproximativ 1,6 kg, re- 
prezentînd echivalentul a 25 de ouă de găină. Coaja lui se folo- 
seşte de către băștinași pentru transportul și păstrarea apel. y 

i Foarte lacom, struțul înghite orice, fără să-i dăuneze; de aici 
zicala, „are un stomac de strut“. pi 

Prinderea struţilor e un adevărat sport, deoarece localnicii își 
pot verifica iuțeala cailor și îndemînarea vînătorească, Areni 
păsări se domesticesc ușor. Uneori se întîlnesc cazuri cînd ae 
sînt dresați pentru paza turmelor de oi. Ei țin locul EET sîn 
agresivi și urmăresc pe infractor, izgonindu-l cu lovituri de cioc 
și de gheare din ţarcul turmei. a f ; A 

Mai puțin impunători decît struții, casuarii (Canaris, îi 
întrec însă în greutate, trupul lor îndesat cîntărind și 100 g. 

Sînt păsări alergătoare timide, ascunzindu-se în a ap aie 
ale pădurilor din Noua Guinee și Australia. Se sira esc € a 4 
prin coiful din vîrful capului, prin gîtul împodobi rai gri i 
prin poziția aproape orizontală pe care o 1a corpul in p 

ea păsărilor de mare este albatrosul-comun pr 
exularis), care are o deschidere a aripilor de 3 m. mel a 
imens planor alb, cu vârful aripilor muiat în tuș negru. [ipetele 
sale ascuţite însoțesc vasele și bancurile de pești. 

În sfîrşit, stăpînul și campionul marilor or» enunta 
(Vultur gryphus), care populează Anzii Cordilieri, er 2 
zbor planat și înălțimi de 7 000 m. Măsurat cu aripile dese e 
atinge 3 m. Capul și partea de jos a capului sînt golașe și împodo- 
bite cu creste roșii de piele. P stia d 

Cu toate pagubele pe care le produc atunci Ana araca n do 
vițeii, condorii, ca și alți vulturi, sînt păsări folositoare. Agila 
îi ocrotesc, deoarece, hrănindu-se cu hoituri, devin un fel de sgean 
sanitari, ce împiedică răspîndirea molimelor printre animale, 

28. SUGRUMĂTORUL JUNGLEI 


Pe țărmurile mlăștinoase ale Amazonului și afluenților aces- 
tuia trăieşte cel mai mare șarpe din lume, anaconda (Eunectes 
murinus), numit de localnici Sucuriju, Kamuti sau Kamudi. E 
un gigant de 10—12 m lungime, cu circumferință de 60—70 cm, 
cu o greutate de 120—130 kg, îmbrăcat într-un veșmînt cafeniu- 
măsliniu cu pete negre. Cățărat în copaci, își urmărește cu răbdare 
prada alcătuită din mamifere tropicale (porci-de-apă, aguti, paka) 
sau din păsări venite la mal să bea apă. După ce și-a sufocat prada, 
anaconda o tirăște sub apă, unde o înghite. Nu rareori vînează și 
peşti. De om, în general, se fereste. 

La fel de mare ca și anaconda este pitonul-zebrat (Python 
reticulatus), denumit de malaezi ular sawa, lung de 10 m și greu 
de circa 100 kg, caracterizat prin desenele negre în benzi și pete, 
pe un fond de culoare galben-castanie. Aceleași dimensiuni le are 
și ruda sa bună, pitonul-întunecat (P. bivittatus), a cărui arie se 
întinde din India de nord, în Indonezia și în China de sud. În unele 
regiuni din India, pitonii sînt considerați animale sfinte și sînt 
îngrijiţi de preoți în temple. 


29. BALAURII DIN POVESTE 


În 1912, ziarele relatau cu lux de amănunte descoperirea. ulti- 
mului reprezentant al balaurilor din poveşti, în insula Komodo 
din arhipelagul indonezian. Exagerările nu lipseau. Fanteziile 
încinse i-au atribuit lungimi de 10 m și proprietatea de a nu fi 
străpuns de glonț, din cauza pielii impermeabile. 

În realitate, varanul din Komodo (Varanus komodensis ), cea 
mai mare șopîrlă actuală, poate atinge o lungime de 3—4 m, ceea 
ce trebuie să recunoaștem că pentru un gușter nu-i o performanţă 
oarecare. 

Capul său e înzestrat cu ochi mari, cafenii-închiși, cu fălci 
semânate pe partea interioară cu dinți ascuțiți și ușor curbați și 
cu o limbă gălbuie deschisă. Corpul e acoperit cu solzi numeroși, 
negri-cenușii, tari ca piatra, iar labele puternice cu gheare ascu- 
țite, minunate unelte de săpat. De altfel, acest uriaș își petrece 
noaptea în groapa săpată de el. Coada, turtită pe laturi, măsoară 
cam jumătate din lungimea totală a animalului. Prin înfățișarea 

generală, ne duce cu gîndul la strămoșii lui, șopîrlele gigantice 
ce au stăpînit zeci de milioane de ani Pămîntul, față de care, 
totuși, e] rămîne un pitic. 


30. TANCUL VIU 


În celebrele sale călătorii cu vasul Beagle, Ch. Darwin semnala 
prezența celei mai mari broaște-țestoase-de-uscat din lume nu- 
mită broasca ţestoasă-elefant (Testudo elephantopus) al cărui 
corp de 2—3 m lungime este sprijinit pe patru picioare groase, 
ca de elefant. Un astfel de „tanc“ viu, care cîntărește 400—500 kg, 
nu poate fi ridicat decît de 5—6 oameni. În rezervațiile și în gră- 
dinile zoologice unde e protejat, chelonianul devine un punct de 
atracţie. Fiind deosebit de blajin, el transportă, fără grabă, pe 
carapace 3—4 copii. Masculii sînt de obicei mai mari decît femelele, 
care efectuează pentru reproducere migrații la coastele mării, 
parcurgînd 10—12 km în 2—3 zile, $ j 

Aceste viețuitoare răbdătoare și rezistente la foame (încetîn- 
du-și funcţiile vitale, ele pot posti chiar doi ani!) au o viață înde- 
lungată, limita acesteia depășind uneori 200 de ani. 3 

Pînă în secolul al XVI-lea, arhipelagul Galapagos număra sute 
de mii de astfel de uriași. O dată cu sosirea navigatorilor spanioli 
pe insulă, animalele au fost vînate fără cruțare. Azi, puținii supra- 
vieţuitori sînt ocrotiți cu multă grijă. 3 i 

În legătură cu longevitatea țestoaselor uriașe din Galapagos 
se citeazi un amănunt din poveștile de călătorie ale explorato- 
rului englez James Cook. După ce acesta s-a aprovizionat cu apă 
şi carne (țestoase vii) pe una din insulele arhipelagului, el a pornit 
mai departe. Ajungînd în insulele Tonga, Cook a fost primit pric- 
teneste de către băștinași. Drept mulțumire, exploratorul a lăsat 
la plecare șefului de trib o broască țestoasă. Atit de mare era 
broasca și atît de mult i-a impresionat pe băștinași, încît aceștia 
au ales-o... șef de trib, dîndu-i numele de Tu: Malilila. Acest şei 
de trib trăieşte și azi, la mai bine de 200 de ani de la călătoria lui 
Cook. Chipul său putea fi întîlnit curent pe timbrele poștale emise 
pentru aceste insule între anii 1897 și 1935. 4 

Dintre chelonienii de mare, cea mai impozantă este broasca 
țestoasă pieloasă sau luthul (Dermochelys coriacea), un adevărat 
gigant care măsoară 2 m lungime și atinge 500—600 kg greutate. 

Membrele anterioare sînt deosebit de lungi și lipsite de gheare. 
Carapacea este rotunjită în partea anterioară și ascuțită în formă 

de coadă în partea posterioară. Cele șapte coaste longitudinale 
ale carapacei, alcătuite din tuberculi, sînt acoperite cu o formație 
tegumentară groasă a cărei suprafață amintește de pielea balenelor. 

Luthul trăieşte în toate mările tropicale și subtropicale ale 
emisferei nordice și sudice. De dimensiunile sale impresionante se 
apropie și broasca-țestoasă-de-supă (Chelonia mydas), care tră- 
iește în apele calde ale Oceanului Atlantic, începînd din insulele 
Azore, pînă la Capul Bunei Speranţe. Animalul se afundă ușor în 
apă, înoată bine și trăiește de obicei în turme; spre țărm se retrage 
numai în timpul nopţii. Se hrănește la. bătrîneţe cu iarbă de mare 
și alge (se spune că în tinerețe ar consuma și pești) și poate atinge 
o greutate de 400—500 kg. Este vînată fără cruțare mai ales 
pentru carnea ei gustoasă. Pe țărmurile insulelor Tadang, Salang 
și Besang de la coastele Sumatrei se recoltează anual pînă la 
2 milioane de ouă. 


31. BROASCA DIN RIO-MUNI 


În preajma cascadelor de pe rîul Mbia, situate în jungla deasă 
din Rio-Muni (Africa ecuatorială), pe o fișie lungă de 150 de mile 
și lată de 60, trăiește cel mai mare batracian de pe suprafața 
globului, Conrana goliath. 

După cum o arată și numele, broasca e un adevărat Goliat 
printre rudele ei. Ca înfățișare, nu diferă de broaștele din țara 
noastră: are spatele acoperit cu negi, pielea verde cu nuanțe 
brune, iar pe abdomen și pe fața interioară a labelor — gălbuie. 
Ceea ce însă o deosebește de la prima. vedere sînt dimensiunile ei 
gigantice. Conrana ajunge pînă la 3,5 kg greutate. Diametrul 
capului este de 33 cm, labele dinapoi au o lungime de 44—45 cm, 
iar lungimea totală a corpului, la exemplarele mature, poate atinge 
70—80 cm. Ochii bulbucaţi au un diametru de 2 cm. 

Broasca-goliat preferă regiunile ploioase și împădurite, greu 
accesibile. Așa se explică faptul că a fost descoperită abia la în- 
ceputul secolului nostru, în 1906, de misionarul J.L. Bates. 

Abia în 1968, după îndelungaţi ani de cercetare, biologul 
George Subater Pee a reușit să-i dezvăluie „secretul“ înmulțirii 
și metamorfozei. Broasca își lipește ouăle de o plantă rară, 
Diakraea, care crește în locuri ferite, în crăpăturile jilave dintre 
stînci. Tot acolo au fast găsiți și cîțiva mormoloci. 

Ajungînd în deplinătatea forțelor și a dimensiunilor, Conrana 
goliath nu are alți dușmani în afara crocodililor și a localnicilor 

din tribul fang, pentru care carnea broaștelor-gigant este o deli- 
catesă. Conrana este de o rară agilitate și posedă la perfecţie arta 
de a se camufla. De aceea, prinderea unui asemenea exemplar 
cere din partea vînătorilor multă experiență, iar uneori o răbdare 
de fier. Tribul fang, care trăiește în preajma locurilor de baștină 
ale batracianului, a învățat să prindă broaștele într-un fel de 
năvod aruncat de la distanță, cu precizia cu care cow-boy-ii își 
aruncă lasoul. 


32. MONSTRUL DIN PÎRAIELE JAPONEZE 


În secolul trecut, în cîteva pîraie repezi de munte din marea 
insulă japoneză Nippon a fost descoperită o salamandră uriașă 
care a fost numită Megalobatrachus maximus. Cîţiva ani mai 
tîrziu, într-o regiune muntoasă a Chinei, oamenii de știință au 
identificat o rudă bună a acesteia, M. davidianus, socotit cel mai 
mare amfibian al timpurilor noastre. 

Aceste salamandre uriașe ating o lungime de 1,50—1,60 m, 
o greutate de 50—60 kg și trăiesc de obicei peste 50 de ani, avînd 
cea mai lungă viață printre batracieni. ) LAAD 

Leneșe și greoaie, aceste salamandre cu cap lat și turtit își 
duc viața pe fundul apei. Din cînd în cînd, își scot la suprafață 
botul pentru a respira. 

Broasca uriașă este vînată pentru carnea gustoasă și pentru 
anumite proprietăți miraculoase ce i le atribuie medicina populară 
locală, care o recomandă ca pe un leac eficace de întinerire. S-au 
luat măsuri drastice de protejare a acestui animal, amenințat din 
cauza braconajului să dispară. 


33, SPAIMA OCEANELOR 


Alături de caracatițele uriașe, „personajele“ care au inspirat 
cele mai dramatice pagini de proză marină sînt rechinii. 

Aceşti prădători temuţi se remarcă prin gura lor transversală, 
prin silueta elegantă a corpului, ca un fus, croit parcă să învingă 
rezistența apei. Mișcările lor neașteptate și suple, comparate cu 
zvicnirile unor pumnale, produc panică în rîndul cîrdurilor de pești 
și emoții înotătorilor, scafandrilor și cercetătorilor subacvatic. 

Printre numeroasele neamuri de rechini, se remarcă doi uriași 
ce se pot lua la întrecere cu balenele. 

Astfel, Rhinodon tipicus, un rechin caracteristic mărilor calde, 
a oferit amatorilor de recorduri un exemplar lung de 18,21 metri, 
cu o circumferință de 9,5 metri și o greutate de 15 000 kg; singură 
inima cîntărea peste 30 kg, iar ficatul 900 kg. 

Alături de acesta se situcază rechinul uriaș (Selache maxima), 
care atinge în mod obișnuit 10—12 m lungime și 8 000 kg greutate. 
Nu este atît de feroce ca și ceilalți semeni ai săi, mulțumindu-se cu 
animalele mărunte din largul mărilor nordice, unde trăiește. Este 
vîntat mai ales pentru ficatul său uriaș (1 000 kg), bogat în vitamina 
D și pentru pielea sa, din care se fac cele mai tari curele de trans- 
misie și cele mai durabile tălpi. 


34. PĂIANJENI ȘI GÎNDACI CÎT VRĂBIILE 


Păianjenul păros și rădașca, deși sînt uriașii păianjenilor și 
insectelor din țara noastră, par niște pitici pe lîngă rudele lor din 
țările calde. 

În regiunile tropicale ale Americii Centrale şi de Sud, ca și în 
India, trăiește un păianjen temut, Mygale avicularia, numele său 
popular fiind păianjenul-păsărar. Lung de 9—10 cm, cu corpul 
păros și cu o mușcătură mortală pentru animale mici și pericu- 
loasă pentru om, împăratul păianjenilor se hrăneşte cu insecte 
mari, păsări și șoareci, pe care îi imobilizează cu veninul său. 

Mygalele femele trăiesc 15—20 de ani: masculii mai puțini 
adeseori sînt devorați de femele după pontă, așa cum se întîmplă 
cu masculii de scorpioni sau de călugărițe. 

Aproape la fel de mari sînt și păianjenii-șerpari din Brazilia 
(Grammostola longimana), care au un corp de 7 cm lungime (faţă 
de 9 cm al Mygalei), iar cu picioarele întinse încă pe atîta; în ge- 
neral au predilecție pentru crotali. 

Prin pădurile ecuatoriale, bogate în frunze și putregaiuri vege- 
tale, trăiesc cei doi giganți ai insectelor: cărăbușul- Goliat (Goliathus 
drury) şi răgacea-Hercule (Dynastes hercules). Chiar şi numele 
gîndacilor amintesc două personaje vestite prin statura şi forța 
lor. Față de semenii lor, acești gîndaci, care măsoară 20 cm şi cîn- 
tăresc 200—250 g, sînt adevărați Goliati. 

Pe deasupra, răgacea-Hercule are și o înfățișare războinică. 
Ca și răgacea noastră, bărbatul e înarmat cu o pereche de fălci. 
Numai că acestea nu au forma coarnelor cerbului; cea superioară 
seamănă cu un iatagan ușor curbat, iar cea inferioară, mai scurtă, 
aduce cu o cange. 

Supusă unor probe de laborator, răgacea-Hercule a dovedit 
că-și merită numele. Astfel, un exemplar de 220g a reușit să urnească 
din loc o greutate de 187 kg, deci de 850 de ori maimare decît greu- 
tatea corpului. Ar însemna, așadar că un om de 70 kg, pentru a 
realiza performanța insectei, ar trebui să clintească din loc un pie- 
troi de aproape 60 t! 

Și, totuşi, coleopterul cu cea mai mare lungime este PP ibalosoma, 
al cărei corp îngust atinge 27 cm, iar în stare de repaos, cînd stă 
cu picioarele întinse, depășește 40 cm. El face parte din familia 
fasmidelor, insecte caracterizate prin forma de rămurică uscată 
a corpului, particularitate legată de o formă specială de adaptare 
la mediu, numită mimetism. Mimetismul constă în imitarea modului 
ambiant, prin modificări corespunzătoare în înfățișarea corpului 
şi culorii animalului. 

Descoperită la sfîrșitul secolului trecut în insula Singapore, 
Phibalosoma continuă să stîrnească interesul naturaliștilor și pa- 
siunea colecționarilor. 

Între libelule, recordul îl deține Megaloprepus coerulealus, des- 
coperită nu de mult în regiunile mlăștinoase din Columbia. Ea mă- 
soară cu aripile întinse 18 cm. Deși pare un pitic pe lîngă strămoșul 
său din carbonifer, Meganeura, un mic avion de 60—70 cm, Mega- 
loprepus întrece mai bine de două ori dimensiunile celor mai mari 
libelule întîlnite în ţara noastră. 

Cea mai mare viespe este viespea-păroasă (Scolia dejeani), vies- 
pe-săpătoare, care trăiește în țările mediteraneene. Atinge 5 cm lun- 
gime, iar anvergura, aripilor depășește 10 cm. Această viespe neagră 
și păroasă, deși înfricoșează prin aspectul ei, are o înțepătură puţin 
dureroasă. 

Prin pădurile tropicale ale Braziliei, lipit în timpul zilei de trun- 
chiul copacilor, trăiește fluturele nocturn Agrypina griseus. El are 
o culoare cenușie mată, ajunge la o lungime de 9 cm și la o anver- 
gură a aripilor de 27 cm. Faţă de el, albiniţa, fluturele-de-vară, 
de pe la noi, este cam de 15 ori mai mic. Agrypina, împreună cu 
Attacus atlas, frecvent în India, Indochina și arhipelagul Sondelor, 
a cărui anvergură atinge 25 cm, sînt consideraţi cei mai mari flu- 
turi din lume, 


35. ÎMPĂRAȚII RACILOR 


Una din delicatesele culinare o reprezintă carnea de homar și de 
langustă, doi raci considerați campioni printre macrurele tîrîtoare. 

Homarul (Homarus vulgaris) este frecvent în apele nordice ale 
oceanelor. Acest uriaș al racilor, care atinge 40—50 cm lungime 
și 5 kg greutate și este îmbrăcat într-o frumoasă armură de un al- 
bastru-marmorat, posedă un clește mai mare și altul mai mic. Se 
pescuieşte, ca și peștii, cu cârlige, la adîncimea de 50—60 m, mai 
ales în Marea Nordului, lingă Helgoland, și pe coastele Norvegiei 
și ale Marei Britanii. Numai pe coastele Atlanticului de nord se 
pescuiesc 6 milioane de exemplare anual. 

Asemănătoare oarecum cu homarul și prin înfățișare, și prin 
proporţii este langusta (Palinurus vulgaris), care coboară spre sud 
în apele mai calde, întîlnindu-se în număr mare în Atlantic și 
Mediterana. 

Dintre brachiure (crabi), cel mai voinic este Macroct eira 
kaempaeri sau crabul uriaș japonez, cu corpul de dimensiunile 
unei farfurii mari și cu picioarele lungi de 1 metru. Distanța dintre 
cleştii labelor în plină desfășurare poate atinge 5 metri. Pe fun- 
durile liniștite, mîloase, se mișcă greu, ca un păianjen gigantic. 
Cu toată talia lui uriașă, în apele agitate ale țărmului sau pe uscat 
devine inofensiv. Este pescuit pentru carnea labelor, mult apre- 
ciată ; restul se folosește la prepararea făinei furajere, introdusă 
în hrana păsărilor. 


36. VIERMII GIGANTICI 


În solurile din sudul statului Victoria și în Queensland (Austra- 
lia) trăiesc vermii uriași, de pămînt, numiţi și digaster (Megascole 
enovmis). Ei ating 3 m lungime, o grosime de 2 degete și cîntăresc 
700—800 grame. Primii coloniști veniți în Australia au crezut că 
au de-a face cu un șarpe. Abia după ce zoologii de la Muzeul din 
Melbourne au examinat acești „șerpi“ s-a constatat că e vorba de 
niște viermi inelaţi, rude bune cu rîmele. Înfundîndu-se în pămînt 
cu capătul lor anterior, ei sapă galerii adînci și sinuoase. Dimineața 
devreme sau pe vreme ploioasă, ei apar la suprafaţa pămîntului, 
la fel ca și rîmele. Sînt greu de prins deoarece sînt foarte sensibili 
la cea mai ușoară vibrare a solului. 

Digasterul reprezintă o momeală ideală pentru pescuitul la 
cîrlig. Mulţi naturaliști îl caută spre a-l studia. În sfîrșit, unele 
păsări australiene reușesc să-l captureze chiar din locuința lui 
subpămiînteană. Iată de ce acest vierme a fost decretat monument 
al naturii și e ocrotit pe tot teritoriul Australiei. 

4 „Uriaşii viermilor se recrutează însă din rîndul viermilor para- 
ziți, a teniilor sau panglicilor (Taenia), care ating 9—11 m lun- 
gime, și a viermilor marini. Dintre aceștia face parte și Linneus, 
care măsoară 15—20 m lungime. Extrem de subțire, el se menţine 
strîns ca un ghem pe fundul mării, în apropierea țărmurilor, hră- 
nindu-se cu viermi mai mici. | 


ELFANTUL MELCILOR 


În apele din apropierea țărmurilor Africii de vest trăieşte cel 
mai mare melc din lume, Cymbium proboscidalis, numit de către 
senegalezi „melcul yeti“. El atinge o greutate de 7—8 kg. Crește 
atit de mult, încît la un moment dat nu mai încape în propria lui 
cochilie, care rămîne ca o tichie pe imensul corp, revărsat pe nisip. 
Adus pe uscat, greutatea lui se reduce la un sfert. Mîncarea tradi- 
Honală a băștinașilor, numită tibuden, cuprinde mai totdeauna 
carne sărată de yeti, la care se adaugă orez și pește. 


38. SCOICI-LIGHEAN 


Ne-am obișnuit cu imaginea măruntelor scoici de pe litoralul 
Mării Negre, din care facem coliere sau cu care ornamentăm cutiuțe 
sau rame pentru fotografii. Rareori cîte-un pieptănaș sau cîte-o 
midie ori stridie se apropie de mărimea podului palmei. 

Şi totuși, în Oceanul Indian trăiește un soi de scoici uriaşe 
numite Tridacna gigas sau scoica-lighean. Cochilia lor, cu diame- 
tru de 1—1,5 m, de culoare alb-murdar, are șanțuri și coaste pro- 
nunțate și margini neregulat ondulate și ascuţite. Scoicile au o 
greutate de 100—250 kg, din care numai 10—15 kg reprezintă 
greutatea animalului propriu-zis, 

Tridacnele reprezintă un adevărat pericol pentru culegătorii 
de perle. Dacă întîmplător piciorul nimerește între valvele des- 
chise ale scoicii, acestea. se închid brusc, imobilizînd pe scafandru, 
Populaţiile indigene folosesc cochiliile lor bombate, ca și pe scutul 
broaștelor țestoase, drept vase, ligheane și copăiţe de spălat copiii. 

Două valve aparținînd unei tridacne uriașe (1,5 m) sînt expuse 
în una din sălile Muzeului de istorie naturală „Grigore Antipa“ 
din București. 

39. BRAŢELE UCIGAȘE 


Ne-au rămas numeroase povești marinărești despre caraca- 
tițe gigantice, ale căror braţe de zeci de metri lungime apucau 
corăbiile și le zdrobeau ca pe o coajă de nucă. Victor Hugo, ca și 
Jules Verne descriu în cărțile lor luptele duse de marinari cu aceşti 
monștri marini ce au înfierbîntat imaginația atîtor generații 
de navigatori. 

Cefalopodele uriașe nu sînt totuși o scornire. 

Încă pe vremea romanilor, Pliniu scria despre un exemplar 
de caracatiță al cărui cap avea mărimea unui butoi de 15 amfore 
(500 1). 

În 1745, episcopul norvegian Pontopiddan scria despre o sepie 
uriașă, al cărei corp, ieșind din apă ca o insulă, ar fi avut un dia- 
metru de 2,5 km. 

Mai aproape de adevăr se găsea, naturalistul francez Buffon, 
care, în vestita sa carte Istoria naturală, relata o întîmplare petre- 
cută cu o sepie care, eșuînd pe un țărm stîncos de pe coasta Scan- 
dinaviei, în apropierea. comunei norvegiene Asahong, „a trebuit 
să piară acolo, după ce cu brațele ei aproape că a dezrădăcinat 
cîțiva copaci de pe mal“. 

Faptul că în ultimii 70—80 de ani s-au semnalat monștri cu 
lungime totală de 15—20 m (se include aici și lungimea brațelor) 
nu trebuie să ne mire. La muzeul din New York este expus un 
exemplar de Architheutis princeps, cu braţe lungi de 13 m, avînd 
diametru de mai bine de o jumătate de metru. Secţiunea maximă 
a corpului acestui monstru depășește 2,60 m. În muzeul din Miami 
este conservat un braţ de 23 m lungime, aruncat de valuri în 1897 
pe țărmul peninsulei Florida. 


40. CUPELE ȘI PĂLĂRIILE URIAȘE ALE MĂRII 


Adîncurile mărilor ascund și uriași din rîndul bureților și me- 
duzelor. 

Dintre bureţi, cel mai mare și atrăgător este cupa lui Neptun 
(Sycon), un spongier al apelor de coastă din Oceanul Indian, al 
cărui corp e asemenea unui pahar cu picior, înalt de 1,5 m şi cu 
diametrul de 0,5 m. 

Meduza uriașă a mărilor nordice (Cyanea) deţine recordul în 
rindul celenteratelor. Umbrela, numită și cupolă sau clopot, are 
dimensiunea de 2 m, iar fasciculele de tentacule care atîrnă de 
ea măsoară 20—30 m, atingînd deci lungimea corpului unei balene 
mari. Umbrela cu margini franjurate, de culoare roză sau albas- 
tră-roșiatică, este fluorescentă, scînteind în lumini de un verde 
pal. Această coloraţie, ca și tentaculele lungi, veșnic în mișcare, 
dau acestui animal o neobișnuită frumuseţe. 

Ca și în cazul altor meduze, tentaculele sale sînt acoperite de 
celule urticante din care țișnesc filamentele secretoare de substanţe 
iritante. Meduza se servește de ele pentru a-și omorî prada și a 
se feri de dușmani. Arsurile provocate de ea sînt extrem de dure- 
roase atît pentru peștii mari, cît și pentru om. Studierea, toxinei 
fabricate de meduze (hipnotoxina) a adus la explicarea fenome- 
nului de anafilaxie. Prima injecție făcută cu venin a fost suportată 
relativ ușor. A doua, făcută după un interval de două săptămîni, 
deşi mult mai slabă, a avut efecte mortale. Prima injectie a provo- 
cat sensibilizarea organismului, care n-a mai suportat-o pe a doua. 


41. URIAŞII PITICILOR ANIMALI 


Cele mai mici animale din lume sînt protozoarele, ființe unice- 
lulare care includ flagelatele, sporozoarele, rizopodele și ciliatele, 

De obicei, protozoarele măsoară în medie 30 microni (un mili- 
metru are 1 000 de microni), dimensiune redusă care ne obligă 
să studiem caracterele exterioare și structura acestor animale cu 
ajutorul microscopului. 

De aceea, formele ce depășesc 1 mm, deci sînt vizibile cu ochiul 
liber, pot intra în categoria protozoarelor „uriașe“, 

Cele mai mari protozoare actuale se întîlnesc printre rizepodele 
marine cu cochilie. Așa este, de pildă, batisifonul (Bath ysy/hon), 
care are 5 cm lungime. 

Numuliţii, rizopozi fosili, asemănători unor bănuți, găsiți în 
calcarele numulitice, puteau atinge un diametru de 16 cm, ca și 
cei descoperiți în Siria de geologul francez J. Mercier. 

Formele uriașe ale ciliatelor — stentorii și spirostomele — proz 
tozoare frecvente în apele stătătoare, ating 1—2 mm și sînt vizi- 
bile cu ochiul liber. Ele au aspectul unor mici pâlnii și bastonaşe, 


I 
c. PRINTRE PITICII DE AZI 


42. GHIVECE CU COPACI SECULARI 


Ne-am obișnuit cu imaginea unor pini și stejari falnici, al căror 
vîrf se înalță la 20—30 m de la pămînt. , y 
Şi totuşi, dacă am face o plimbare în arhipelagul japonez, 
am avea surpriza să întîlnim copaci-miniatură ce împodobesc 
casele și micile terase din jurul acestora. $ x 
Copacii-jucării sădiți în pămînt sau în ghivece nu sînt specii 
anumite, ci doar formele pitice ale unor arbori care, în mod Obiș- 
nuit, ating dimensiuni impresionante. Aspectul lor de puieți este 
înșelător, deoarece, de obicei, avem de-a face cu moșnegi seculari. 
" Secretul grădinarilor niponi a fost divulgat. Semințele copacilor 
falnici sînt introduse în ghivece foarte mici, cu puțin pămînt. 
Pe măsura creșterii, planta este mutată de fiecare dată în ghivece 
numai cu puțin mai mari. Pentru a aduna coroana, grădinarii 
leagă ramurile între ele, sau în formă de șerpi încolăciți, lăsîndu-le 
să crească astfel. Prost hrăniţi, împiedicaţi de a-și întinde rădăci- 
nile și răsfira ramurile, ei ating după 100—150 de ani înălțimea 
de 50—60 cm și grosimea cel mult cît a încheieturii mâinii. 
Cei mai docili la acest chin s-au dovedit coniferele — pinii, 
chiparoșii, ienuperii orientali — și stejarii asiatici. Pentru a obține 
astfel de copaci, numiţi de localnici bonsai, este necesară o răb- 
dare de fier, ținînd seama că abia după 15—30 de ani se stabili- 
zează statura și înfățișarea. unor forme atît de originale și de pre- 
tuite în Ţara crizantemelor. 


43. ARBORI MINIATURALI 


Priceperea. și truda omului pot preface copacii falnici în jucă- 
rii grațioase și delicate. . 

Nici natura nu se lasă însă mai prejos și foloseşte aceeași as- 
prime pentru a miniaturiza speciile lemnoase. ȘI unde pot fi con- 
diții mai grele și mai neprielnice de viaţă ca în stepe, în turbă- 
rii sau în vîrful munţilor? e: 

Stepele deschise, cu intensa uscăciune a solului și cu poja- 
rul nimicitor al soarelui, supun copacii la grele încercări. Nu-i 

de mirare deci că rudele sălbatice ale prunului și migdalului, arbori 
care în livezi au trunchiuri groase și coroane de 3—5 m, ajung 
de nerecunoscut în stepe. Porumbarul (Prunus spinosa) nu-i decît 
o tufă de 1—1,5 m, cu ramuri ţepoase ce-l apără de animale și-i 
împiedică transpirația, iar migdalul pitic (Amygdalus nana), 
care îmbracă primăvara stepele dobrogene în covorul tranda- 
firiu al florilor sale, se pierde printre buruieni, cu trunchiul său 
subțire cît un deget și coroana firavă de 40—60 cm. 

Turbele îmbibate cu apă, lipsite de substanţele azotoase atît 
de necesare creșterii și cu temperaturi scăzute (ele ne amintesc 
de vremea cînd ghețurile polare coboriseră pînă aproape de Ecua- 
tor), sînt neprielnice dezvoltării copacilor. Și, totuși, două nea- 
muri de mesteacăn — mesteacănul-pitic (Betula nana), un năpîr- 
stoc de copac de 30—40 cm, și mestecănașul (Betula humilis), 
ceva mai răsărit, putînd să ne ajungă pînă la umăr — îndrăznesc 
să-și strecoare pilcurile fragile prin pernele de mușchi ale tinoa- 
velor. Ce deosebire însă între acestea și rudele lor din păduri care 
ating 10—15 m înălțime! 

În sfîrșit, frigul și vînturile pustiitoare ale iernii, secătuitorul 
văpăiș al verii ridică pe crestele munţilor un prag de netrecut în 
fața copacilor falnici. 

Molizii, zadele, zimbrii abia cutează singuratici, strîmbi și 
zdrențuiţi, să urce pînă la înălțimea, de 1 800 m. Dincolo de acest 
prag se întinde brîul copăceilor tîrîtori și al copacilor-miniatură. 
Pinul e înlocuit de jneapăn, sau jep (Pinus montana var. mughus), 
tufă scundă și tîrîtoare care-și alătură strîmb tulpinile chircite, 
pentru a rezista asaltului necontenit al vijeliilor. 

Sălciile pletoase, în ale căror scorburi pot să se ascundă doi 
copii, își trimit printre stîncile umede ale înălțimilor neamurile 
lor pitice (Salix herbacea, S. retusa, S. reticulata). Tulpiniţele lor, 
cu frunze pieloase și cu cîte un miţișor în vîrf, se înalță doar cîțiva 
centimetri de la pămînt. 


44. FLORI CÎT GĂMĂLIA DE AC 


Apa este leagănul contrastelor vegetale. 

_ Aici trăiește alga-balaur, cu a cărei tulpină putem înconjura 
pista. unui stadion, și algele microscopice, care încap cu miile 
într-un degetar de apă. 

Şi tot aici trăieşte cea mai mică plantă cu flori de pe glob. 

Putem face cunoștință cu ea în timpul unei plimbări prin 
baltă. Suprafața. apelor stătătoare este acoperită cu o pînză ver- 
zuie de lintiță. De altminteri, în covorul mișcător se întîlnesc cinci 
soiuri din această plantă destul de păgubitoare. Dintre acestea, 
un interes deosebit îl prezintă Wolffia (Lemna) arrhiza. 

Coloniile de lintiţă măruntă sînt luate la prima vedere drept 
semincioarele verzi ale cine știe cărei plante de baltă. În realitate, 
aceste bobiţe sînt tulpinițe cu înfățișarea frunzoasă, ușor bom- 
bată pe fața inferioară, nu mai mari de 1—5 mm. De obicei, în- 
multțirea lintiţei se face prin muguri. Mai rar apar și floricele pe 
jgheabul de la marginea. plutișoarei formate dintr-un mic guleraș, 
în care sînt reunite o floare femelă și două mascule. 

Nu-i greu de închipuit ce dimensiuni pot avea florile, dacă 
ne gîndim la dimensiunile întregii plante! Gămălia de ac poate 
fi luată ca unitate de măsură pentru plante. Împărțind în patru 
gămălia, pătrimea ei va da o idee aproximativă asupra propor- 
țiilor florii. 


45. OAMENII PITICI 


La polul opus uriașilor se situează piticii, oameni a căror sta- 
tură nu depășește 1 m. Starea, patologică de altfel, numită „na- 
nism atebiotic“ se datorește unei afecțiuni endocrine ce menţine 
scheletul la dimensiunile și proporţiile din copilărie. 

De cea mai mare publicitate s-a bucurat americanul Charles 
Sherwod Stratford, supranumit „Tom Degețel“, născut la Brid- 
geport (statul Connecticut) în 1832. La 5 luni măsura 63,5 cm.; 
la 13 ani nu crescuse decît pînă la 70 cm. Cînd a murit, în 1883, 
Stratford atinsese 101,6 cm. 

„Tom Degețel“ fusese însă „întrecut“ de Calvin Phillips, născut 
în 1791 la Salem (Statul Massachussetts), care, la vîrsta de 21 
de ani, avea 67,3 cm și cîntărea 5,44 kg. Vienezul Max Taborsky, 
născut în 1883, a atins maximum înălțimii sale la 25 de ani. Avea 
69 de cm., deci cu 1,7 cm în plus față de Phillips, în schimb era 
mai ușor: cîntărea doar 5 kg. 

Dacă bărbaţii deţin recordul înălțimii, femeile îl înregistrează 
pe acela, ale „scurtimii“. Cea mai scundă ființă umană cunoscută, 
a cărei statură a fost determinată exact, a fost olandeza Pauline 
Musters, născută în 1876. La vîrsta de 19 ani, cînd a murit, măsura 

doar 59 cm, deci cu cîţiva centimetri mai mult decît un copil nou 
născut. De altfel și greutatea ci era aceea a unui prunc: 4,1 kg. 

Dacă astfel de exemple de nanism uman sînt doar „accidente“ 
anatomice, pe glob există o populație compactă a cărei înălțime 
nu depășește 1,40 m, transmiţîndu-și ereditar, de mii de ani, această 
particularitate urmașilor. E vorba de pigmeii din Ituri, o nesfir- 
șită pădure ecuatorială situată în bazinul fluviului Zair. Acolo 
trăiește populația bambutu, împărțită în trei triburi: efe, basna şi 
akra. Adevărați fii ai pădurii, pigmeii sînt vînători nomazi și cule- 
gători de fructe sălbatice, inteligenți, șireți,ingenioși, înzestrați 
cu excepţionale calități de agilitate, văz, auz şi miros. 

Pigmeii au în medie o înălțime de 1,40 m. Picioarele scurte, 
disproporționate față de trunchi, sînt în schimb mușchiuloase și 
sprintene, calități imperios cerute de existența lor în mijlocul 
junglei. 


46. MAIMUŢELE MINIATURALE 


Cele mai mici maimuțe din lume fac parte din specia Cebuella 
Pyemaea. Acești simieni, foarte puțini la număr, trăiesc în pădu- 
rile tropicale din sudul Columbiei, răsăritul Ecuadorului și apu- 
sul Braziliei. 

Corpul maimuțelor-miniatură, cu excepția laturilor abdo- 
minale, este acoperit cu păr des. 

Puii maimuţelor-pitice, cînd se nasc, nu cîntăresc mai mult 
de 20 grame, iar lungimea lor este numai 5,5 cm; în schimb, coada 
singură are 7 cm. Pînă la vîrsta de o zi și jumătate. tălpile lor au o 
culoare roșie ca sîngele. Dinţii, pe deplin dezvoltați, sînt ascuțiți 
ca niște ace. În prima lună a vieţii lor, puii sînt îngrijiţi de tată, 
care îi poartă în spinare și se joacă cu ei. Dacă cumva îi negli- 
jează, soața are grijă să-i reamintească obligațiile într-un fel cate- 
goric: îl mușcă de ureche. După 6 săptămîni, maimuţele devin 
independente și încep să-și caute singure hrana formată din viermi 
și diferite fructe. 


47. PĂIANJEN SAU ŞOARECE? 
Cel mai mic reprezentant al rozătoarelor este șoarecele-păian- 
jen de Savi (Suncus etruscus), care trăieşte pe țărmul european 
al Mediteranei, în special în Italia, ducîndu-și viața prin crăpă- 


turi și găuri. 


288 


Vioi și simpatic, acest chițcan cu înfățișare de păianjen abia 
măsoară, cu coadă cu tot, 4 cm, iar greutatea. lui arareori depă- 
șește 3 g. El poate fi foarte bine ascuns într-un păhărel de lichior. 


48. VAMPIRUL-COLIBRI 


În 1973, cercetătoarea Kitty Thonglongya, studiind borcanele 
cu formol aduse de o expediție științifică din Thailanda, a avut 
surpriza, să descopere cel mai mic liliac din lume căruia i-a dat 
propriul ei nume: Craseonycteris thonglongya. Micul vampir, 
numit și vampirul-colibri, măsoară cu aripile întinse 12 cm și 
cîntărește 1,6 g. 

Acești vampiri trăiesc pe țărmurile rîului Kevai refugiindu-se 
în peșteri de calcar, unde se strîng în grupe de 4—5, hrănindu-se 
cu mici insecte de 2—3 mm lungime. Pentru a menţine tempe- 
ratura constantă a corpului, inima. lor pulsează de 1200 de ori 
pe minut. Craniul, înzestrat cu 28 de dinţi, îl apropie de un alt 
microchiropter, vampirul-bambușilor (Tylonycteris pachypus me- 
yeri), descoperit mai de mult în Filipine, și el un pitic al liliecilor 
(cîntăreşte doar 1,5 g, dar are anvergura aripilor de 15 cm). 

Expediţiile efectuate în ultimii ani au relevat că Craseonyc- 


teris, specie fragilă şi sensibilă, este în curs de dispariție. 


49. PEȘTELE-BOB-DE-LINTE 


Multă lume crede că peștișorii din acvarii, viu colorați și 
nu mai mari decît un degetar, sînt cei mai pirpirii reprezentanţi 
ai acestui neam deopotrivă răspîndit în apele dulci și sărate. 

Totuși, adevărații pitici ai peștilor trăiesc în lacurile insulelor 
Filipine. Este vorba de Mistichtys luzonensis, rudă bună cu guvizii 
din bălțile și limanurile Mării Negre, un peştișor vioi, de 1—1,5 cm 
lungime, cu capul rotunjit, obrajii umflați și aripioarele de pe pintec 
unite între ele și formînd un fel de ventuză cu care se prinde de 
pietre. În ciuda taliei sale mărunte, el este foarte fecund, și deci 
foarte răspîndit în apele filipineze și consumat cu plăcere de 
populația locală. În anul 1907, a fost observat și descris tot în 
aceleași locuri un guvid și mai mic, numit Pandako pigmaeus. Abia 
în 1950 a fost reconfirmată prezența vestitului pandako, conside- 
rat azi cel mai mic vertebrat. Prin dimensiunile lor necrezut de mici 

(1—10 mm) exemplarele mature pe pandako abia ating mărimea 
unui bob de linte. 

Dacă ne gîndim că la capătul celălalt al scării mărimilor se 
găsește morunul, uriașul apelor dulci, lung de 8 m şi greu de 1 200 
kg, ne putem da seama cît de variată poate fi lumea peștilor. 


50. MUSCĂ SAU PASĂRE? 


În Lumea Nouă, pe o imensă suprafață, care se întinde din 
Alaska pînă în Ţara de Foc, trăiește o interesantă grupă de păsări, 
numite în știință Zrochili, iar popular păsări-colibri sau păsări 
muște. Din rîndul lor se recrutează cele mai mici specii de pè 
din lume. Astfel, Calypta, obișnuită în pădurile Cubei, nu-i mai 
mare decît un bondar, iar Phaëthornis sau Chlorostielbon din Brazi- 
lia cîntăresc 1—2 g. 

Privindu-le în vitrinele unui muzeu, ai impresia că te găsești 
în faţa unei colecţii de pietre preţioase. Aceeasi senzaţie este cu 
mult mai puternică atunci cînd, zbenguindu-se în mediul lor de 
viață, razele de soare se joacă cu penajul colibrilor, dîndu-le uimi- 
toare străluciri de rubine, smaralde și topaze. O clipă, poţi crede 
că te găsești în fața unui joc de artificii. 

Înfăţișările lor sînt cît se poate de variate. Unii colibri au mo- 
turi, colerete, cozi în formă de evantai sau de firișoare lirate sau 
împreunate, atît de bogate în irizaţii, încît cu greu pot fi descrise. 

Dacă numele de păsări-colibri ne amintește de splendoarea de 
culori a penajului, acela de păsări-muște oglindește de minune 
obiceiurile lor. 

Tvochilii sînt singurele păsări care se hrănesc cu nectarul flori- 
lor, la fel ca mușştele, bondarii și fluturii. Din această cauză, ele 
și-au schimbat într-un fel caracteristic înfățișarea și modul de 
viață. Un exemplu: pentru a se putea opri în faţa unei flori și a-i 
sorbi nectarul din zbor, ele își tilfiie cu o uimitoare iuţeală (50 de 
bătăi pe secundă) aripioarele. De altminteri, sînt singurele păsări 
care se pot deplasa înapoi cu aceeași sprinteneală de săgeată, 

Pentru a culege nectarul din cupele adînci, ciocul lor a devenit 
lung și subţire, la fel ca trompa fluturelui, iar limba, şi ea lungă, are 
vîrful spintecat, formînd în ambele părți cîte un tub. Prin aceste 
tuburi fine aspiră nectarul, care e apoi golit, prin presiune, în cioc. 

Aplecînd uneori în poziţie orizontală florile, colibrii primesc 
pe cap și pe spate o pulbere de polen pe care o transportă fără voie 

pe o altă floare. Ei ajută astfel, alături de insecte, la polenizare, 
fără de care înmulțirea majorităţii plantelor ar fi cu neputinţă. 

Din cauza consumului imens de energie, pricinuit de neîntrerup- 
ta și rapida lor filfîire, păsările-muște au o inimă mare în raport 
cu greutatea corpului, cad într-un somn adînc în timpul nopţii și 
chiar al iernii (dacă trăiesc în zonele temperate) și consumă zilnic 
o cantitate de sucuri de două ori mai mare decît greutatea proprie, 

Prin dimensiunile și caracteristicile lor originale, liliputane, 
prin miraculosul lor colorit, prin atîtea apropieri de viața insec- 
telor, colibrii stîrnesc nu numai admiraţia călătorilor, dar și curio- 
zitatea firească a oamenilor de știință. 


51. NĂPÎRSTOCII GÎNDACILOR 


În imensa lume a insectelor, care numără, deocamdată, aproape 
un sfert de milion de specii, există și numeroși „pitici“. Ca să-și 
merite epitetul, gîzele trebuie să îndeplinească o condiţie esențială 
pentru gabaritul minim al unei insecte: 1,5—2,5 mm lungime, 
1—2 mm lățime. Un „pitic“ este deci de circa 40—50 de ori mai 
mic decît un nasicorn, o rădașcă sau un buhai-de-baltă, luați ca 
unitate de măsură pentru uriașii insectelor din ţara noastră. 

Din această categorie fac parte carii pitici de scoarță (Anisan- 
drus, Xyleborus, Carphoborus, Pithyogenes, Gryphalus etc.), ori 
anobii mărunți ai locuințelor (Anobium domesticum), coleoptere 
minuscule de culoare brună, cu picioarele foarte scurte, înzestrate 
cu strania însușire de a face pe „mortul“ (/hanatoză ). Larvele lor 
fac ravagii. Ele nu numai că degradează produsele alimentare, dar 
atacă și mobilele, picturile, colecţiile de insecte, ierbarele și chiar 
cărțile. 

Bălegarul de cal este de asemenea adăpostul unor pitici ai in- 
sectelor. Este vorba de Ptilium, o gîză cu puțin mai mare decît 
parameciul. Aceste insecte pot fi prinse cu ușurință dacă se ţine 
deasupra unei baligi o foaie de hîrtie udă pe care, gîzele, ridicîn- 
du-se în zbor, se lipesc îndată. 


52. ALŢI „PITICI“ DEMNI DE A FI CUNOSCUŢI 
Fiecare clasă de animale își are uriașii și piticii. Unii pitici își 


au celebritatea bine stabilită și lor le-am rezervat capitole se- 
parate. 

Ar fi nedrept să trecem cu vederea pe alți campioni mai puțin 
cunoscuți ai micilor dimensiuni. 

lată, de pildă, viermii pitici sînt extrem de numerosi. Sute 
de specii măsoară sub un centimetru. Viermele-griului (Tyleu- 
chus) are numai 2—4 mm lungime. Se dezvoltă la început în pă- 
mâînt, apoi pătrunde în tulpina tînără de grîu și stă la locul de creș- 
tere al plantei pînă la ivirea spicului, cînd intră în organele florale. 
Dintre viermii paraziți, cel mai mic este trichina (Trichinella spi- 
ralis), care produce la om o boală gravă, numită trichinoză. Mas- 
culul măsoară 1,5 mm lungime, iar femela 3,5 mm. 

Totuși, cel mai mic vierme este Grifiella, care nu atinge decât 
25—30 microni, fiind mai mic decît un protozoar. 

Cel mai mic cefalopod este Mcrotheuthis, frecvent în Oceanul 
Pacific. Ţinînd seama că lungimea sa nu depășește 1 cm, înseamnă 
că această caracatiță pitică este de circa 20 000 mai mică decît 
ruda sa gigantică, Architheuthis. 

Dintre melci, amintim pe Horatia, un gasteropod pitic care 
trăiește în peștera Rion, de lîngă Kutaisi (Caucaz), și al cărui dia- 
metru abia atinge 1 mm. 

Piticul crustaceelor este Bosmina corregoni, o micuță dafnie 
ce nu depășește 0,5 mm. 

Dintre păienjenii mici merită să fie amintiţi păienjenii-rătăci- 
tori, Epiblemum scenicum, de 4—6 mm lungime, care pîndesc 
prada și îi sar în spate. Ei construiesc mici aerostate sub forma 
unor fire, numite funigei, și se deplasează cu ajutorul lor, folosind 
curenţii ascendenți de aer. 

Cea mai mică broască din lume, Phyllobates limbatus, desco- 
perită în 1910 în Cuba, atinge cel mult 1,5 cm lungime. 

Șopârlele au și ele un „pitic“ : Lepasoma, descoperită în America 
Centrală. Dimensiunile maxime: 4—5 cm lungime și doar 3—4 g 
greutate. 

În sfîrșit, cel mai mic șarpe din lume este Typhlops, care atinge 
20—30 mm lungime și 8 mm grosime. Se găsește în număr mai mare 
în Transcaucazia și în partea de sud a Asiei Centrale; el îsi face 
adăpostul în stratele superioare ale solului, se ascunde pe sub pietre 
și se hrănește cu furnici şi alte insecte mici. 


53. FIINȚELE INVIZIBILE STĂPÎNESC PĂMÎNTUL 


Mult mai cuprinzătoare decît lumea fiinţelor vizibile este lumea 
ființelor nezărite, a acelor făpturi pe care le putem observa doar 
HI] Lă 

cu ajutorul microscopului obișnuit (ce mărește de 1 500—2 000 de 
ori) sau al microscopului electronic, care poate mări pînă la 
1 500 000 de ori. 

Ele mișună în jurul nostru și se găsesc în aer, în apă, în sol, 
cu zecile de mii și chiar cu milioenele, în fiecare centimetru cub. 
Nu există colț al Pămîntului din care să lipsească. Şi noi le purtăm 
cu sutele de mii pe piele sau înlăuntrul corpului. 

Li s-a dat numele de microorganisme. Unele din ele, numite mi- 
crobi, se măsoară cu micronul, care reprezintă a mia parte dintr-un 
milimetru. Cele mai multe au mărimi pînă la 100 de microni. Există 
însă unele ființe și mai mărunte — inframicrobii sau virusii — 

pentru care chiar și micronul este o unitate de măsură prea marc; 
de aceea, micronul a trebuit să fie împărţit la rîndul său în alte 
1 000 de părți milimicroni, fiecare milimicron reprezentînd deci a 
milioana parte dintr-un milimetru. 

Întreaga lume științifică este azi de acord să includă în micro- 
cosmosul viu patru categorii de ființe microscopice: alge unicelu- 
lare, bacterii, ciuperci microscopice, protozoare și patru categorii 
de ființe ultramicroscopice: rickettsiile, bacteriofagii, virusurile și 
ultravirusurile, Ultimele trei grupe sînt reunite de o parte din cer- 
cetători sub numele generic de virusuri. 

Să ne oprim cîteva momente asupra fiecărei mari grupe. 

Algele unicelulare sînt răspîndite atît în sol, cît mai ales în apele 
dulci și în cele sărate, unde alcătuiesc o vastă asociație — fitoplane- 
tonul — necesară existenței celorlalte vieţuitoare din mediul ac- 
vatic și — într-un viitor apropiat — și omului. Fiind cele mai simple 
plante, ele sînt și cele mai vechi, prezența unora (diatomee, coco- 
litoforide, de pildă) fiind semnalată în depozite fosile. Caracte- 
ristic pentru alge este proprietatea lor de a folosi energia solară 
ca sursă de energie, realizînd, cu ajutorul unor mici dinamuri so- 
lare (cloroplaste), complicatele procese ale fotosintezei. 

Un alt grup important de microorganisme îl constituie cel al 
bacteriilor, înzestrate cu o structură celulară simplă, care constituie 
cea mai importantă grupare a fiinţelor invizibile. Unele participă 
activ la marile cicluri ale materiei din natură (ciclul carbonului, 
oxigenului, azotului, sulfului și fosforului), altele produc spontan 
sau dirijat enzime, vitamine și antibiotice, foarte multe reprezen- 
tînd agenți patogeni ai bolilor infecțioase ale omului și animalelor 
(febră tifoidă, dizenterie, holeră, difterie, infecții stafilococice, 
streptococice, pneumococice, antraxul, meningita ctc.), 

Aceeași largă răspîndire o au și ciupercile microscopice. Aici 
sînt încadrate microorganismele ce produc mucegaiuri, drojdiile 

(levurile) folosite în industria alimentară la Sb ante berei, vinu- 
lui, oţetului, pîinii etc., sau în industria chimico- farmaceutică, 
pentru marea lor capacitate de a sintetiza vitamine, ca și asccmi- 
cetele, din rîndul cărora fac parte speciile de Penicillium, impor- 
tantă sursă de antibiotice. 

Din aceeași împărăție a fiinţelor invizibile fac parte și cele 
aproape 20 000 de specii de protozoare, cele mai mari dintre micro- 
organisme, ușor de deosebit de alge și de bacterii prin faptul că 
celula lor are un nucleu delimitat de protoplasmă. Răspîndite pre- 
tutindeni, în organismele animale și vegetale, în sol și mai ales în 
ape, unde formează baza zoo planctonului, ele au fost reunite în 
patru mari grupe. Din grupul Rhizopodela, care emit prelungiri 
protoplasmatice ca niște piciorușe, fac parte amibele, mari consuma- 
toare de bacterii și resturi vegetale. Ele prind prada cu ajutorul 
pseudopodelor și o încorporează în masa celulei. Flagelatele 
deplasează cu ajutorul unui firișor în formă de bici, numit flagel. 
Printre acestea sînt 77 ipanosomele, al căror flagel este unit pe toată 
Îi ntinderea capului de o peliculă ondulată ca o pe lerină (una din 
ele dă boala somnului), Giardia, ca un minuscul cap de bufniţă, și 
Trichomonas, ase mănător unui morcov ascuţit la un capăt și cu 
irei flageli la capătul rotunjit, ambele parazite în intestinele omu- 
lui, Crliatele, cea de a treia grupă, ce se caracterizează prin prezenţa 
unor firișoare (cili) mai mici și mai numeroși decît flagelii, cu aju- 
torul cărora animalul se depl: asează. Printre ciliate se numără 
Balantidium coli, ce provoacă o boală asemănătoare dizenteriei. 

În sfirsit, sporozoarele, numite așa deoarece, în unul din sta- 
diile lor de dezvoltare, formează spori, reprezintă o grupă foarte 
interesantă, care își petrece viața în două sau mai multe organisme 

gazde, la fel ca şi unele ciuperci microscopice parazite, cum ar fi 

rugina- -grîului. Din rîndul lor fac parte hematozoarul malariei, 
transmis prin tînțarul-anofel, sau piroplasmele numite babesii, în 
cinstea savantului român Victor Babeş, care le-a descris întîia 
oară în 1888. 

Trecînd la grupa ființelor ultramicroscopice, cele care fac le- 

sătura cu ființele microscopice, și în special cu bacte riile, sînt rric- 

ketisiile. Ele au primit numele cercetător ului care le-a studiat la 
începutul acestui secol și care a murit în lupta cu cele patogene: 
zavantul american Howard Taylor Ricketts. Printre rickettsioze 
(boli produse de rickettsii) amintim: tifosnl exantenatic, tilosul 
murin, febra butunoasă, febra Q, febra purpurie a Munţilor Stîn- 
coși, febra fluvială a Japoniei etc. 

La aproape 100 de ani de la demonstrarea existenţei lor de 
către D.I. Ivanovski, virusurile continuă p stîrnească dispute în 
jurul apartenenţei sau neapartenenței lor la lumea microorganis- 
melor. Şi polemicile sînt cu totul îndreptătite. În stare liberă, deci 
în afara unui organism viu, virusurile se prezintă sub forma unor 
cristale de proteină — unități struc Je rale, adesea numeroase ṣi geo- 
metric dispuse în jurul unei spirale de acid ribonucleic ce acțio 
nează ca o substanță infectantă. În clipa, însă, cînd parazitează o 
celulă vie, virtonul (virusul infecțios) se- trezește la viaţă. Acidul 
nuclear virotic pătrunde în celulă, derutînd metabolismul cela 
în sensul dorit de el; celula va produce acid nucleic virotic, cart, 
apoi, va fi îmbrăcat tot de celulă cu proteinele, lipidele şi bd ele 
specifice, dînd naştere corpusculului elementar virotic, cu toati 
însuşirile lui. Fiind lipire de metabolism, virusurile sînt paraziti 
absoluți ai celulelor crganismului-gazdă, ale căror organite spe- 
cializate le folosesc. 

Între virusuri și ultravirusuri, diferentele sînt de ordinul mări 
milor. Se consideră ultravirusuri virusurile care au sub 100 angs- 
trömi. Patologia virală numără boli grave ca: turbarea, grip: 
variola, poliomielita, febra aftoasă Bacteriofagii sînt viruși sau 
ultraviruși ce parazitează microorganismele și le distrug, jucînd 
un rol important în echilibrul din natură. 

Reprezentanţii lumii invizibile pot fi ușor identificați sub 
lentilele microscopului optic sau pe ecranele celui electronic dato- 
rită mărimilor și formelor lor deosebite. 

Algele microscopice se recunosc ușor datorită grăunielui de 
clorofilă — cloroplastul — absent în celelalte grupe. Algele albas- 
tre se asociază uneori între ele. Astfel, la Merismopedia glauca 
fiecare celulă se leagă de vecinele ei prin mucusul pe care îl secretă, 
realizînd, simetric, un dreptunghi aproape perfect. Privind aseme- 
nea plăci rînduite una lingă alta, ai impresia că te afli în fața unei 
plase de pescari — în care fiecare algă închipuie un ochi de reţea 
— sau a unei cămăși de zale ce a aparținut unui cavaler medie- 
val. 

Bacteriile, mai mici decît algele microscopice, se caracterizează 
prin aceea. că n-au un nucleu celular bine definit (delimitat), ca și 
prin varietatea înfăţișărilor. În general, ele se prezintă sub trei 
forme: rotundă, alungită sau curbată. 

Cînd bacteriile sînt sferice, se numesc coci, de unde denumirea 
microbilor cunoscuți: streptococi, stafilococi, gonococi, meningo- 
coci, pneumococi etc. Cînd bacteriile au o formă alungită de bas- 
tonașe, se numesc bacili. Uneori, bastonașele (cu diferite grosimi 

și forme) sînt înconjurate de niște gene subțiri numite cili, care le 
servesc la mișcare ca niște vîsle. Cu ajutorul acestor cili, bacteriile 
realizează o viteză de deplasare superioară omului, gheparcului 
sau rîndunicii, ținînd seama de proporțiile lor minuscule. Astfel, 
pentru a ține pasul cu o bacterie în deplasare, un om ar trebui să 
alerge 72 km/oră, ghepardul cu 190 km/oră și rîndunica cu cca 
400 km/oră. 

Formele curbate seamănă cu o virgulă sau spirală, purtînd 
numele, în primul caz, de vibrioni, şi în cel de al doilea, de spiro- 
chete. În rîndul lor se află mulți agenţi patogeni, ca vibrionii 
holerici sau spirochetele sifilisului. 

Și ciupercile microscopice (mai mari ceva în dimensiuni decît 
bacteriile) se recunosc ușor chiar și cu ochiul liber, în culturile de 
laborator sau la fabricile unde sînt produse industrial. De pildă, 
mucegaiul alb ne apare ca o catifea albă, cu sute de falduri, așezată 
deasupra brînzeturilor și murăturilor, formată din filamentele 
ciupercii (hife), care, laolaltă, alcătuiesc miceliul. În cazul ascomi- 
cetelor, sporii se formează la capătul unor filamente speciale numite 
conidii, sub forma unor mici globuri sau unor mănunchi de baloane. 
Cînd sporii sînt mai numeroși, conidiile iau înfățișarea unui pămă- 
tuf, Deoarece în limba latină penicillium înseamnă „pensulă, pămă- 
tuf“, acestei ciuperci i s-a spus Penicillium. 

Alteori, sporii se dispun ca o coroană, sugerînd forma unei stro- 
pitori. Ciuperca respectivă poartă un nume potrivit, Aspergillus 
(aspergo în latină însemnînd „a stropi“). La actinomicete, miceliile 
se dispun ca, niște raze, de unde și numele de „ciuperci cu raze“ 
dat acestei clase. În afara caracteristicilor lor fundamentale 
(nucleu bine delimitat de protoplasmă), protozoarele se deosebesc 
ușor prin particularitățile lor lesne de surprins sub lentila micro- 
scopului: pseudopodele amibelor, biciul flagelatelor, perișorii speci- 
fici ciliatelor, sporii și intermediarii sporozoarelor, uluitoarele 
schelete geometrice ale radiolarilor etc. 

În stadiul de cristal, virusurile au cele mai originale forme. 
Virusul herpetic (care produce herpesul de pe buze) e format din 
162 de unități structurale, din care 12 au forma unor prisme penta- 
gonale, iar restul de 150 sînt prisme hexagonale, care ies la supra- 
față ca niște trunchiuri șlefuite. 

Virusul mozaicului tutunului e și mai complicat. El are 2 130 
unități ce apar ca înfășurate în jurul unci spirale. Schema structu- 
rii lor sugerează o floare cu sute de petale îndreptate spre soare. 
Fiecare „petală“, adică fiecare unitate structurală, e constituită 
numai din proteine, fiecare moleculă de proteină fiind, la rîndul ei, 

compusă din 168 de molecule de acizi aminaţi. Scheletul spiralei 
în jurul căreia se înfășoară unitățile este reprezentat de acidul ribo- 
nucleic al virusului. Unii bacteriofagi seamănă perfect cu o navă 
cosmică, fiecare detaliu amintind de componentele ei: capsula, 
platforma de coborîre, scara, picioarele de păianjen cu care se de- 
plasează pe suprafața astrelor. 

Așa după cum se știe, microorganismele trăiesc deopotrivă în 
sol, în apă și în aer, însă răspîndirea lor nu este uniformă în cadrul 
fiecărui mediu. În pământ, numărul lor descrește proporțional cu 
adîncimea. Încă din secolul trecut s-au făcut măsurători precise ce 
au demonstrat acest lucru, chiar dacă cifrele au variat de la un 
punct geografic la altul, de la un tip de sol la altul. Astfel, s-a. cons- 
tatatcă într-un gram de pămînt de grădină trăiesc circa 500 000 de 
bacterii, la adîncimea de 0,5—1,0 cm. Cu cît ne îndepărtăm de supra- 
față, numărul lor scade vertiginos. Astfel, la doi metri, s-au mai 
întîlnit doar 5 000—6 000 de bacterii, la patru metri 30—40, iar 
între 6—10 metri apar doar accidental. Solurile cele mai bogate în 
bacterii sînt humusul din pădure și cernoziomul cîmpurilor de 
cultură (mai ales cu leguminoase); cele mai sărace sînt solurile 
argiloase, sărăturoase și stîncoase. 

În ape, numărul de germeni este proporțional cu gradul de puri- 
tate, considerîndu-se apă nepoluată aceea care are pînă la 100 de 
germeni pe mililitru. Apele reziduale, apele menajere (care au ser- 
vit în gospodării și se scurg în canale), apele încărcate cu dejecţii 
de le fermele de stat concură solurile în ce privește numărul de 
microorganisme. Cele mai pure ape sînt iezerele de munte reci și 
adînci, apele termale și lacurile sărate, unde apar doar microorga- 
nisme specifice, bine adaptate condiţiilor de mediu, ca și celelalte 
ființe macroscopice (vizibile cu ochiul liber) ce trăiesc împreună 
cu ele. Cele mai mari variaţii se manifestă în mediul aerian. Bio- 
logul francez H. Michel a calculat că, într-un metru cub de aer de 
pe străzile Parisului, se găsesc 24 000 de bacterii, în timp ce japo- 
nezul K. Sibuia a determinat 21 000 în aerul pe care îl respiră 
locuitorii orașului Tokyo. 

La orașe, printre mediile cele mai poluate cu microorganisme 
se numără aerul din mijloacele de transport în comun (2 milioane 
de germeni pe metru cub), dintr-o sală de dans (1 700 000) și o 
curte școlară neasfaltată, în timpul unei recreații zgomotoase 
(1 500 000). 

Acum o jumătate de veac, savanții din mai multe țări au con- 
statat că în satele montane situate lîngă pădurile de conifere sau 
foioase sînt de circa 100 de ori mai puţine microorganisme decît 

în satele de șes fără vegetaţie. Faptul a trecut nebăgat în seamă 
și a fost atribuit de unii altitudinii, iar de alții ozonului, un gaz 
bactericid ce se formează în regiunile de munte după furtuni înso- 
tite de puternice descărcări electrice, Se știe că fulgerele şi trăzne- 
tele transformă oxigenul atmosferic (0,) în ozon (07). 

După mai bine de șaizeci de ani, savantul sovietic Tokin a dez- 
legat acest mister, descoperind fizoncidele, substanţe volatile emise 
de plante, cu proprietăţi bacteriostatice și bactericide (opresc dez- 
voltarea bacteriilor sau le ucid). Așa se face că în zonele puternic 
împădurite, în fîneţe bogate și în crîngurile înconjurate mai ales 
de mesteceni, aerul este deosebit de curat. 


II 
GALERIA UNOR FIINȚE CURIOASE 


O SCURTĂ EXPLICAŢIE 


Mi-a fost destul de greu să aleg, dintre miile de ființe ciudate 
din regnul animal și vegetal, pe acelea menite să exemplifice cât 
mai plastic ideea de diversitate a lumii vii. 

Unele erau banalizate prin locul ferm pe care l-au cucerit, cu 
decenii în urmă, în manualele școlare. Altele deveniseră „vedete“ 
nelipsite din lucrări românești și străine închinate curiozităţilor. 

Despre excepții am scris și eu în cîteva cărți bogate în „por- 
trete“ botanice și zoologice. 

În cele din urmă, alegerea mea s-a oprit la acele animale și 
plante care veneau să completeze în economia acestei cărţi galeria 
„antipozilor dimensionali“ prin anumite caractere morfologice sau 
fiziologice care le scoteau din serie și le diferențiau de imaginea 
clasică oferită de tratate. 

M-am oprit la acele specii ce ne fac să șovăim la prima vedere, 
dacă trebuie să le încadrăm în regnul animal sau vegetal, trecînd 
apoi la fosile-vii și la relicve — adevărate „străbunice“ ale faunei 
și florei, care ne atrag atenția asupra puterii conservatoare a vieţii 
în anumite condiții. Dintre plantele stranii am ales pe acelea al 
căror mod de hrănire nu caracterizează împărăţia „verde“ a Terrei, 
ce dau dovezi de o sensibilitate deosebită față de unele „forţe“ 
naturale mai puțin studiate în raport cu vegetația (magnetismul 
terestru, mareele, exploziile supernovelor, electricitate etc.) sau 

prezintă unele particularități surprinzătoare (nasc pui vii, emit 
lumină sau ... ard fără a fi prefăcute în scrum). Dintre animalele 
ciudate, preferinţele noastre s-au îndreptat spre acele grupe, 
familii sau specii care, la un examen sumar, ne păcălesc, datorită 
unor caractere derutante, îndemnîndu-ne să le socotim ceea ce 
nu sînt în realitate. 

Invitaţia la perspicacitate se asociază, în continuare, cu apelul 
de a ne întinde antenele observaţiei spre unele animale originale și 
cu un îndemn de a descoperi în fabuloasa mitologie zoologică acel 
grăunte de adevăr care astăzi, în condiţiile unei științe atotlămuri- 
toare, a generat explicația clară și, uneori, dezarmant de simplă 
a unor fenomene, productive pentru imaginaţia strămoșilor noștri 
și neliniștitoare pentru sentimentul lor de securitate. 


II 


a) LA CUMPĂNA DINTRE LUMEA 
VEGETALĂ ȘI CEA ANIMALĂ 


54. PUNTEA DINTRE REGNURI 


Cînd între lumea animalelor și plantelor există atîtea asemănări 
în ce privește componenţii chimici, structura. și funcțiunile, prin 
ce le putem diferenţia categoric? Răspunsul ferm la o asemenea 
problemă este greu de dat. S-a convenit că modul de nutriție con- 
stituie un criteriu principal de deosebire dintre cele două regnuri. 

Plantele au o nutriţie anorganică, în timp ce animalele se hră- 
nesc cu substanţe organice pe care le procură fie de la plante (ierbi- 
vorele), fie de la alte animale (carnivorele). 

Desigur, că sînt excepţii și de o parte, și de alta. Animalele fo- 
losesc și substanţe anorganice, cum ar fi sarea sau apa, dar acestea 
nu formează partea principală a alimentaţiei. Există și unele 
grupuri de plante care se hrănesc, ca și animalele, exclusiv sau 
parţial, cu substanţe organice, cum ar fi plantele saprofite, para- 
zite și cele carnivore, însă tipice pentru lumea vegetală rămîn 
plantele verzi, cu hrănire autotrofă. 

Pentru realizarea unui astfel de tip de nutriție, plantele au 
absolută nevoie de clorofilă. Putem afirma așadar că prezența 
clorofilei și fotosinteza deosebesc în principiu regnul vegetal de 
cel animal. 

Cît privește plantele și animalele pluricelulare, criteriul este 
foarte sigur și nu dă loc la nici un dubiu. Pe treapta cea mai de 

jos a celor două regnuri, reprezentată de ființele unicelulare, dife: 
rențele încep să se șteargă, iar hotarul, așezat cu atîta migală de 
sistematicieni, devine nesigur. 

Undeva și prin ceva, aceste două lumi, născute împreună și 
desfăcute apoi ca două braţe în direcții deosebite, trebuie să se 
atingă și să se întrepătrundă. 

Acest „undeva“ este lumea acvatică, leagănul vieţii, iar acel 
„ceva“ este o plantă microscopică, Euglena, pe care cei mai subtili 
biologi evită s-o așeze în chip hotărît printre plante sau animale. 

Prea măruntă pentru a fi văzută cu ochiul liber, Euglena pre- 
zintă la microscop forma unui fus turtit, purtînd în vîrf un bici 
(flagel), cu care bate cu putere apa pentru a înainta mai rapid. 
Corpul ei unicelular conține granule verzi de clorofilă, ceea ce ne-o 
arată capabilă să îndeplinească funcția. complexă a fotosintezei. 

Datorită mișcărilor ei independente și vioaie, ajutate de micul 
organ de locomoțţie, ea ne sugerează mai mult lumea animală. 

Marea ciudăţenie a acestei plante o constituie modul ei de hră- 
nire, cînd animal, cînd vegetal. 
zînd o Euglena la întuneric și adăugînd în mediul ei de viață 
substanțe organice, ea își pierde culoarea verde, devine aproape 
străvezie și începe să se hrănească ca un animal. Adusă din nou 
la lumină, își recîștigă grăunţii de clorofilă și revine la modul vege- 
tal de hrănire. 

În ce regn putem încadra această ființă uimitoare? Dacă pentru 
stabilirea filiației ei va trebui să-i urmărim rudele apropiate, ne 
vom încurca și mai rău. Unele neamuri se hrănesc cu substanțe 
minerale și nu-și schimbă niciodată culoarea verde; altele, dimpo- 
trivă, lipsite de clorofilă, se hrănesc saprofit, ca orice animal. Între 
sutele de mii de ființe microscopice ce populează apele, multe și 
dintr-un regn, și din altul prezintă asemănări și grade de trecere 
spre Euglena. Ea face parte dintre acele numeroase viețuitoare în 
care se șterg parcă deosebirile dintre animale și plante și care con- 
stituie un fel de punte directă între unele și altele. 


Se 


55. ANIMALE-PLANTE 


Dacă unui botanist din epoca începutului acestei științe i s-ar 
fi pus întrebarea prin ce se deosebește o plantă de un animal, ar fi 
răspuns, cu un aer sigur și doctoral: „Animal mobilum est, plania 
¿mmobila“, adică animalul se mișcă, planta stă neclintită. 

Această axiomă a început să se clatine cînd oamenii de știință, 
pătrunzînd în lumea submarină, au fost puși în fața unor ființe 
care păreau animale, dar trăiau fixate. 

Minunaţii corali semănau cu nişte pomişori pietroşi cu ramuri și 
flori. Bureții codați aduceau cu niște imense ciuperci acvatice. 
Alte ființe aminteau dediţeii din grădină, cu variate corole stră- 
lucitoare. Unele păreau niște crini, înzestrați cu tulpiniţă fragilă 
și cu un sac ca o cupă lilială. Cîteodată se scoteau la suprafață tubu- 
lete, din care se desfăceau frunze în evantai, întocmai ca la ferigi 
ori la papirus și chiar animale cu ciudate forme de castraveți, 
numite holoturii. 

Într-o privire de ansamblu, fundul mării părea primului cer- 
cetător o grădină terestră de basm, unde aerul era înlocuit de apă, 
iar insectele și păsările prin pești. 

Deși aceste ființe vînau alte fiinţe și aveau o structură deosebită, 
mai apropiată de a animalelor, principiul a rămas victorios; ființa 
nu se mișcă, are înfățișare florală, deci e plantă. Andrea Cesalpino, 
în lucrarea sa De plantis (1583), aşază coralii în grupul plantelor 
fără semințe, alături de alge, ciuperci, ferigi, mușchi și equisetacee, 

Cel mai mare botanist al secolului al XVII-lea, John Ray, 
în principala sa lucrare Historia plantarum, încercînd să sistemati- 
zeze lumea plantelor, o împarte în două grupe mari: plante per- 
fecte și imperfecte. În ultima grupă include polipii și spongierii, 
Actiniile și holoturiile erau introduse cu multe rezeve de zoologi, 
cum ar fi Konrad von Gesner (Historia animalium), în regnul 
animal, dar izolate într-un grup special, al zoofitelor, ființe inter- 
mediare între plante și animale. 

Chiar și Linné socotea zoofitele drept plante care au „flori 
animale vii“. În ediția a XII-a a vestitei sale lucrări Systema 
naturae, savantul suedez afirmă că trunchiul coloniei de corali 
este o plantă adevărată care dă la extremități flori cu caracter 
animal. 

Desigur că și denumirea acestor ființe curioase, ce contraziceau 
formal ideea despre animale, a fost împrumutată de la plante: 
crin-de-mare, anemonă-de-mare, castravete-de-mare etc. 

Zoofitele și-au găsit cu precizie locul în regnul animal în prima 
decadă a secolului al XIX-lea, începînd cu clasificările marelui 
naturalist francez J.B. Lamarck. Microscoapele mai perfecționate 
și cunoștințele mai ample și mai precise au permis limpezirea 
acestei confuzii ce a agitat lumea savanților din secolele XV— 


XVIII. 

Cînd s-a descoperit că și plantele au sensibilitate și mișcare, 
deci că aceste proprietăţi nu sînt un apanaj al regnului animal, cri- 
teriul scolastic al deosebirii dintre cele două regnuri a trebuit să 
fie abandonat. 


56. PLANTE-ANIMALE 


Am amintit de unele animale foarte apropiate ca înfățișare 
generală de plante. Dar și unele plante prezintă asemănări izbi- 
toare cu animalele sau cu anumite părţi ale animalelor. 

În pădurile tropicale, cu greu deosebim un șarpe de o liană. 
Unele cactee (Echinocactus) din pustiurile mexicane pot fi con- 
fundate cu niște arici de nisip, în poziţie de apărare. Tulpina 
equisetaceelor seamănă cu o coadă de cal. Luxurianta lume a orhi- 
daceelor oferă remarcabile corespondențe, în ce privește forma 
florilor, cu lumea insectelor, mai cu seamă cu albinele și fluturii. 
Rizomii unor plante pot fi luaţi drept șerpi, viermi, cuiburi de 
păsări sau chiar corali. Florile de verigel ( Orobanche vulgaris) sea- 
mănă cu o gură de lup, iar cele de Antirrhinum majus cu un cap 
de leu. 

Desigur că aceste analogii, formale și accidentale, au ațițat 
puternic fantezia omului din popor și au impresionat profund 
chiar pe primii reprezentanţi ai științelor naturii. În Antichitate, 
ca şi în Evul Mediu, lipsa mijloacelor de cercetare și puţinătatea 
cunoștințelor de morfologie au dat loc unor explicaţii care de care 
mai năstrușnice, în ce privește modul cum iau naștere animalele. 

Astfel, marele învăţat al antichităţii eline, Aristotel, ale cărui 
concepții erau ridicate la rangul de dogme în epoca feudală, soco- 
tea că „rățuștele-de-mare“, un neam de răcușori, iau naștere din 
ghindele căzute din stejarii ce cresc pe țărmurile mării și că rațele 
și gîștele noastre domestice provin din raţele-de-mare care au 
părăsit apa. SĂ, 

Moda unor explicaţii fanteziste, născute din insuficienta cunoaș- 
tere a organelor și sistemului de reproducere în lumea vie, a bintuit 
cu furie în tot cuprinsul Evului Mediu. Au apărut ca prin minune 
copaci miraculoși ce dau naștere la miei, la sălbăticiuni și felurite 
păsări. În cărțile unor teologi naturaliști ca Thomas de (antimpre, 
Michael Scott, Albert de Bollstădt, Vincent de Beauvais, Basiliscus 
si chiar ale unor naturaliști laici ca Van Helmont ori Aldrovandi, 
care reiau opera lui Aristotel, îmbogățind-o cu poveștile antice 
cuprinse în Physiologus și cu propriile lor observaţii, se vorbeşte 

cu seriozitate despre asemenea geneze uluitoare, se întocmesc 
planșe amănunțite reprezentînd diferitele faze ale procesului 
nașterii unor animale din plante și se dau chiar rețete pentru obține- 
rea lor. 

O dată cu dezvoltarea zoologiei și botanicii și cu dezvăluirea 
proceselor intime ale reproducerii, teoria „generaţiei spontanee“ 
şi-a pierdut treptat creditul, fiind definitiv zdrobită de strălucitele 
experienţe ale savantului francez L. Pasteur. 

Totuși, „comparatismul anatomic“, bazat pe analogiile fiziono- 
mice dintre plante și animale, s-a menținut încă multă vreme. 
Botanistul italian Gianbattista Porta, în lucrarea sa Ph ytogno- 
mica (1588), face o clasificare originală a plantelor pe bază de ana- 
logii, introducînd printre alte grupe vegetale și pe acelea asemănă- 
toare cu diferite animale cum ar fi scorpionul, musca, șarpele etc. 

Această tendință a manifestat-o și Carl von Linné atunci cînd, 
introducînd nomenclatura științifică binară, în vederea creării 
unui sistem universal de denumire a plantelor, a atribuit multor 
genuri și specii vegetale numiri zoologice în limba greacă sau 
latină. Datorită lui și succesorilor care i-au continuat în același 
spirit opera de inventariere a. naturii, nomenclatura botanică este 
plină de numiri ce sugerează analogia dintre plante și animale. 

Vom aminti, cu titlu de informare, doar cîteva din acestea. În 
legătură cu calul: Equisetum (coada-calului), Hippuris (brădișor) 
Hippophae (cătină-albă), Hippocrepis; cu leul: Leontopodium, 
(floarea-de-colț, albumiţă), Leonurus (talpa-gîștii), Leontodon (capul- 
călugărului); cu cîinele: Cynoglossum (limba-cîinelui) ; cu măgarul: 
Ononis (osul-măgarului), Onobrychis (sparceta), Onopordon (scai- 
măgăresc) ; cu boul: Buphtalmum ; cu gâsca: Chenopodium (lobodă- 
sălbatică); cu capra: Aegopodium (piciorul-caprei); cu țapul: 
Tragopogon (barba-caprei) ; cu delfinul: Delphinium (nemţișori) ; 
cu soarecele: Myosotis (nu-mă-uita), Myosurus (codițucă); cu 
ariciul: Echinocactus, cu broasca: Ranunculus (piciorul-cocoșu- 
lui); cu șarpele de pădure: Ophioglossum (ferică-șerpească); cu 
vipera: Echium (ochiul-șarpelui); cu insectele: Ophrys muscifera, 
O. apifera, O. aranifera (albina); cu coralii: Corallorhiza (bunghi- 
sori) etc. 

Poate că nu există popor în lume care să-și fi pus mai activ 
la contribuţie spiritul de observaţie și fantezia cînd a fost vorba 
să denumească plantele ca poporul nostru. În cunoscuta carte a 
lui Zaharia Panţu, Plantele cunoscute de poporul român, ca și în 
voluminosul Dicționar etnobotanic, elaborat de Al. Borza, peste 
200 de nume se referă la animale. Cităm la întîmplare: bibilica, 

șopîrlaița, vulturica, mielușeii, cocoșeii, piciorul-cocoșului, unghia- 
găii, moţul-curcanului, albiniţa, peștișoara, măseaua-ciutii, ochiul- 
șarpelui, coada-vulpii, ochiul-boului, gura-leului, piciorul-caprei, 
pliscul-cucoarei, coada-racului, talpa-gâștii etc. 


H 
b) SUPRAVIEȚUITORI! UNOR VREMURI STRĂVECHI 


57, su. DINTRE PLANTE 


Există o categorie restrînsă de plante cu o inestimabilă valoare 
științifică, ocrotite în colțurile lumii unde trăiesc, cercetate cu 
toată atenţia de specialiști, care le consideră adevărați martori ai 
trecutului. 

E vorba de fosilele-vii și relictele vegetale. Fosilele-vii sînt 
supraviețuitori istorici, în timp ce relictele sînt supraviețuitori 
geografici. 

Fosilele-vii seamănă ca două picături de apă cu „fotografia“ 
lor de pe cărbunii sau argilele străvechi. 

Multe se găsesc în mediul marin. Faptul nu trebuie să ne mire, 
deoarece, dintre toate mediile naturale, el este cel mai statornic, 
fiind supus de-a lungul timpului unor variații cu mult mai mici 
decît uscatul. În tulburătoarea matrice a oceanului, care încă nu 
şi-a dezvăluit toate secretele, supraviețuiesc flagelatele, alge verzi- 
fosile, despre care am vorbit în capitolul precedent. 

Pe uscat, algele albastre și unele dintre bacterii, datorită adap- 
tării lor la mediul apelor termale sau la terenuri minerale cu sol 
neformat, își dovedesc originea lor arhaică. O serie de cercetări 
recente, ce conduc la concluzia că bacteriile sulfuroase au un rol 
important în formarea zăcămintelor metalifere, ne indică vechimea 
lor considerabilă. Nu de mult, savantul german Dombrovski a 
descoperit în depozite de sare, vechi de peste 150 de milioane de 
ani, bacterii care, scoase la suprafaţă, s-au retrezit la viaţă; ele 
manifestă însă deosebiri fată de bacteriile de azi în ce privește 
metabolismul, neputînd, de pildă, inverti zaharurile actuale. 

Alga colonială Botryococcus brauni este cunoscută din palco- 
zoicul inferior, dăinuind pînă în zilele noastre, fără ca în morfologia 
ei să se constate schimbări importante. 

Desigur că și plantele pluricelulare terestre, dezvoltate după 
migrarea primelor organisme pe uscat, își au reprezentanții lor 
în această galerie de bătrîni fără moarte. 

Primele plante adaptate la viaţa, de uscat au fost psiJofitalele, 
care au dispărut de aproximativ 150 de milioane de ani. Un alt 
ordin, foarte apropiat de al acestora, psi/otalele, cuprind însă cîteva 
genuri ce s-au conservat în regiunile tropicale. Cel mai cunoscut 
este Psilotum. Această ferigă primitivă are o tulpină verde cilin- 
drică, cu frunze mici și puține și cu rămurele dihotomice, în vîrful 
cărora se găsesc sporangii, grupaţi cîte trei. 

S-a păstrat, de asemenea, şi ordinul cycadeelor, apărut la 
începutul mezofiticului, cam acum 140 milioane de ani — punte 
de legătură între ferigi și eymnosperme. Răspîndite mai ales în 
regiunea tropicală a Africii răsăritene, a Asiei și Australiei, cele 
cam 100 de specii formează un tezaur de preț al științei. La ele se 
constată un pas înainte faţă de psilofitale, și anume apariția semin- 
tei. Sămâînţa de Cycas revoluta seamănă cu o prună lungă de 2—6 cm. 

Înfăţișarea cycadeelor aduce cu a ferigilor și palmierilor. Frun- 
zele lor mari, rigide, penate și așezate în spirală, formează un mă- 
nunchi în vîrful tulpinii. Prin structura internă a tulpinii ele se 
apropie mult de conifere. 

Aceste două grupe primitive s-au putut menţine o vreme atît 
de îndelungată datorită faptului că în unele regiuni ale globului, 
și anume în cele tropicale și ecuatoriale, calde și umede, s-au 
păstrat într-o oarecare măsură condițiile de climă ce caracterizau 
perioada de dezvoltare a acestor plante. 

Ceva mai tîrziu, în perioada ridicării masive a continentelor 
și retragerii apelor, cînd clima devine mai uscată, iar solul mai să- 
rac în apă, apar coniferele, 

Din cadrul acestui ordin s-a păstrat și astăzi un străbun prețios. 
Era un lucru bine stabilit în știință că Metasequoia fossilis, stră- 
moșul arborelui-mamut, a dispărut cam de 20 milioane de ani. Dar 
iată că, în 1962, un student chinez din Nankin, T. Wang, l-a desco- 
perit viețuind, asemenea unui sihastru, în pădurile virgine din 
China Centrală. 

Impunătoarea, altădată, încrengătură a gymnospermelor se 
dovedește, în lumina cercetărilor paleobotanice, a fi în continuu 
regres. Ele au fost atît de caracteristice erci secundare, încît paleo- 
botanistul Do Scott a numit mezozoicul și „era gymnospermelor“. 
După cretacicul inferior, specii, genuri și ordine întregi de gym- 
nosperme dispar fără umași, lăsînd loc exploziei angiospermelor, 
care inaugurează o eră nouă în flora terestră, ce durează pînă în 
zilele noastre. 

Printre gymnospermele supraviețuitoare se află şi ordinul 
Ginkgoales, care în jurasic — perioada sa de apogeu — număra 

20 de genuri și circa 100 de specii, păstrîndu-se azi doar printr-un 
singur gen și o singură specie, Ginkgo biloba, conservat în formă 
spontană doar în colțul de sud-vest al continentului asiatic, însă 
cultivat în nenumărate parcuri și grădini botanice din lume. 

Un alt conifer-fosilă este Taxodium, care în terțiar ocupa o 
bună parte a emisferei nordice, fiind semnalat și în țara noastră. 
Vicisitudinile climatice din cuaternar au determinat retragerea 
acestui conifer de pe continentul african și cantonarea lui în mlaș- 
tinile din Mexic și sud-estul S.U.A. Ele un arbore celebru în Mexic, 
intrat în folclorul și tradiţiile populațiilor străvechi de azteci. 
Amintim de „chiparosul lui Montezuma“, care crește în Sierra 
Madre la altitudini de 1 700—2 000 m, sau de taxodiul din cimiti- 
rul Santa-Maria. (Oaxaca-Mexic), cu o circumferință de 33 m și 
o înălțime de 50 m, vîrsta lui fiind aproximată la 2 000 de ani. 

Prin ţinutul Damara, din sud-vestul Africii, în pustiul Namib 
și pe platoul Kao-Ko supraviețuiește Welwitschia mirabilis, un 
reprezentant al ordinului Gnetale, care face trecerea între gymnos- 
perme și angiosperme. În acest colț extrem de secetos al continen- 
tului negru, toumbo — cum e numită această plantă de popu- 
laţiile băștinașe — găseşte în continuare, după 250 de milioane 
de ani, condiţii favorabile de sol și climă. Ciotul trunchiului său, 
nu mai înalt de o jumătate de metru, este înzestrat doar cu o 
pereche de frunze gigantice și persistente. 

Speciile așa-zise „relictare“ pot fi foarte frecvente în unele 
colțuri ale globului. În schimb, prezența lor în alte zone pare a fi 
ceva surprinzător, în contradicţie cu datele științei despre repar- 
titia geografică actuală a plantelor. 

Aceste „rămășițe“ sînt și ele dovezi preţioase; ne ajută să re- 
constituim „toanele“ climei, cînd caldă, cînd rece, cînd uscată, 
cînd umedă, alternanţe ce au silit plantele să facă lungi călătorii, 
în căutarea unor condiții mai prielnice de viaţă. 

Pentru multe specii, schimbările au fost favorabile răspîndirii. 
Migraţia uriașă a plantelor stepice din centrul genetic est-siberian 
— leagănul actualei flore europene —a confirmat izbînda exem- 
plarelor rezistente la secetă. Slăbiciunile plantelor iubitoare de 
căldură și umezeală s-au manifestat în perioada glaciațiunilor, 
cînd au fost nevoite să se retragă treptat spre sud, părăsind locu- 
rile pe care altădată le stăpîneau. 

Prezența „relictelor“ vegetale este legată de ultima perioadă 
din istoria plantelor, de meofitic, care corespunde unei epoci cu 
nenumărate schimbări climatice. 

De pildă, acum vreo 400 000 de ani, domnea. peste Europa 
continentală, deci și în ţara noastră, o climă caldă și umedă. Plan- 
tele tropicale și mediteraneene se întîlneau pretutindeni. Această 
epocă n-a durat decît 170 000 de ani, după care clima s-a răcit 
brusc și a început coborîrea ghețarilor spre sud. Vechea floră și 
faună au dispărut. Au rămas, totuși, ca supraviețuitori din această 
perioadă dreţele (Nymphaea lotus var. thermalis), care au găsit 
în pîrîul cald Peţea, de lîngă Băile 1 Mai-Oradea, un mediu termal 
favorabil. Ele se menţin și astăzi în stare spontană, după 200 000 
de ani, în acest unic loc din Europa, situat la circa 2 000 km spre 
nord de limita unde cresc rudele sale apropiate, lotușii Nilului. 

Glaciaţiunile, care au început în pleistocen și s-au repetat de 
3—4 ori la intervale destul de scurte, au avut o influență uriașă 
asupra vegetației atît la șes, cît și la munte, din cauza scăderii 
apreciabile a temperaturii. În jurul ghețarilor s-a dezvoltat o 
floră cu plante arctice și alpine, iar la periferia acestora, s-a întins 
o vegetaţie stepică, continentală, de origine central-asiatică. 

După încetarea glaciațiunilor, survenite în urmă cu 20 000 de 
ani, a urmat o perioadă post-glaciară, mai călduroasă și mai umedă, 
borealul. 

Această „revoluţie“ climatică a avut repercusiuni importante 
asupra vegetației arctico-stepice, puternic dezvoltată. Plantele 
arctice, obișnuite cu frigul, s-au retras în regiunea alpină, devenind 
relicte. Arginţica (Dryas octopetala), smirdarul (Rhododendron 
kotschyi), coacăzul (Loiseleuria procumbens), merișorul (Arctos- 
taphylos uva-ursi), macul-alpin (Papaver pyrenaicum), salcia- 
pitică (Salix retusa, S. reticulata, S. herbacea) și altele sînt supra- 
vieţuitori ai epocii reci. Din Himalaia pînă în Pirinei, aceste specii 
se păstrează şi astăzi în aceeaşi zonă înaltă, prielnică vieții lor. 

Alături de ele, putem așeza relictele glaciare, cum ar fi Ranun- 
culus glacialis și crenatus, Saxifraga cymosa, Soldanella pusilla etc. 
În Carpaţii noștri, în lipsa zonei ghețarilor, aceste plante însoțesc 
azi lacurile glaciare ori versanții umbroși, care păstrează multă 
vreme zăpada. 

O altă asociație de plante puternic reprezentată în timpul gla- 
ciațiunilor, și anume plantele de tinoave, s-a retras treptat în 
perioada borealului spre regiunile nordice ale continentului. La 
noi, s-au păstrat ca relicte în sfangetele reci și umede ale tinoavelor 
de munte. Aici se întîlnesc cîteva neamuri rare, mărturii ale perioa- 
dei glaciare, cum ar fi mestecănașul (Betula nana), un neam di 
vîrtejul-pămîntului (Pedicularis sceptrum-carolinum ) sau de saxi- 
fragă (Saxifraga hirculus), rogozul-de-tinov (Carex loliacea), 

afinul-de-mlaștini (Vaccinium oxycocos), ruginarea (Andromeda 
polifolia). Unele din ele se găsesc în țara noastră la cea mai sudică 
limită din lume. i 

Plantele migrate din estul Siberiei au trecut și ele printr-o 
perioadă frămîntată. Multe dintre acestea, bine adaptate uscăciunii 
aerului și solului, s-au statornicit în stepele actuale. | 

Altele însă, cu un regim de viață mai deosebit, s-au preschim- 
bat în relicte. Minunata albumiţă (Leontopodium alpinum), plantă 
de cîmpie, înaltă de peste 1 m în centrul Asiei, s-a transformat în 
țările europene într-o plantă scundă, tipic alpină. Doar la noi în 
țară, într-un loc care corespunde probabil condițiilor pedoclima- 
tice de odinioară, şi anume la Întregalde, pe Colţii Caprei, ea 
poate fi întîlnită pe stîncării, la o altitudine de 590 m. 


58. ...DINTRE ANIMALE 


Dacă cele mai multe animale din trecut au dispărut deplin, 
lăsîndu-și doar urmele în pietre, au existat și cîțiva „străbunici“ 
ai faunei actuale care, printr-un adevărat miracol natural, s-au 
conservat pînă azi. Peștele cu lăbuțe, Latimeria, descoperit în 1938 
în dreptul gurii rîului Chalumna din Africa de Sud de naturalista 
Courtenay Latimer, uimitoarea șopirlă hatteria (Sphenodon), 
din Noua Zeelandă, puiul de hoaţin (Optisthocomus), din pădurile 
Amazoanelor, cu gheare la aripi, ordinul Monotremelor, în care 
sînt cuprinse ornithorincul şi echidnele Tachyglossus și Zaglossus, 
animale cu caractere mixte de mamifer și reptilă, reprezintă fosile- 
vii clasice, de o excepțională valoare pentru știință și cunoscute 
de toată lumea. 

Dar numărul fosilelor-vii este cu mult mai mare și descoperirea 
fiecăreia din ele a însemnat un adevărat eveniment științific, 
fiindcă cele mai multe constituiau forme de legătură între grupele 
actuale de animale sau unități sistematice de mult dispărute. 

În vara anului 1958, într-una din ședințele Congresului Inter- 
naţional de Zoologie, care se desfășura la Londra, se află cu uimire, 
din expunerea dr. Lemche, că, în urma dragărilor efectuate de 
vasul danez pentru explorări oceanografice Galathea, fusese des- 
coperită o moluscă extraordinară. Ea făcea parte dintr-o subclasă 
aparte, a Monoplacoforelor, dispărută cu circa 350 de milioane de 
ani în urmă. Neopilina galatheae era singurul ei supraviețuitor. 

Nautilus, tizal celebrului submarin al căpitanului Nemo, este 
și el un supravieţuitor, un firișor subțire, rămas neschimbat din 

destrămarea treptată a puternicului otgon al ordinului Nautilot- 
delor, odinioară înfloritor. Cochilia sa, răsucită în spirală într-un 
singur plan, seamănă bine cu o cochilie de melc, dar animalul face 
parte din clasa Cefalopodelor, a rudelor sepiei și caracatiței, gura 
sa fiind înconjurată de brațe prevăzute cu tentacule. 


Uimitoare sînt și X:fosurele, fosile-vii cu caractere și de crus- 
taceu, dar mai ales de păianjen, care se pare că sînt rudele foarte 
bune ale trilobiților ce stăpîneau oceanele paleozoice. Se cunosc 
5 specii de xifosure. Cea mai bine cunoscută este Limulus polyphe- 
mus, pentru întîia oară descrisă de marele Linné, care și-a. măr- 
turisit uimirea în fața acestui animal straniu. Monstrul seamănă 
cu o paletă de tenis de masă, cu mîner foarte îngust. Corpul e 
împărțit în trei părți bine distincte: cele două părți anterioare (care 
ar forma „paleta“ propriu-zisă) sînt acoperite de o carapace groasă 
și puternică, verde-măslinie, ca un fel de cefalotorace al crabului. 
Partea de mijloc a corpului (abdomenul) este tivit pe margini cu 
șase perechi de ţepi lungi și mobili. În sfârșit, partea terminală o 
reprezintă un spin foarte lung (cît restul animalului), legat de 
partea de jos a abdomenului. 


Limulus e un animal carnivor. Pe țărmurile Indochinei, în 
perioada reproducerii, animalele se string în grupuri compacte 
și sînt vînate de indigeni, care le consideră o adevărată delicatesă. 
Savanții compară această făptură cu o „sondă vie înfiptă în adîncu- 
rile arborelui filogenetic“; cu ajutorul ei, putem arunca o privire 
în străfundurile istoriei artropodelor. 


Pădurile tropicale, apele subterane și mai ales peșterile sînt 
un adevărat paradis de fosile-vii, care de care mai interesante. 
În 1825, un naturalist englez descoperă în pădurile antileze un fel 
de melci fără casă, cu numeroase picioare ca niște gheruțe, pe care 
îl numeşte Peripatus juliformis. Studii amănunțite asupra alcă- 
tuirii lui au scos în evidență că acest peripatid, vechi de peste 
500 milioane de ani, face trecerea între viermii inelați și insecte: 
de la primii are drept caracter principal corpul segmentat, iar de la 
secundele, trupul acoperit cu chitină, mandibulele (născute din 
transformarea primei perechi de piciorușe) și organele respiratorii 
reprezentate prin trahei. 

Bathynella natans, măruntul, primitivul, straniul și inofensivul 
răcușor-de-fîntină, în care își dau întîlnire, într-o dezordine deplină, 
caracterele aproape ale tuturor familiilor de crustacei sau uluitoa- 
rele coleoptere de peșteră, așa-numiții gîndaci troglobionţi, de 
care s-a ocupat marele nostru savant Emil Racoviţă, părintele 


309 


speologiei, reprezintă, prin structura și adaptările lor ciudate, 
forme străvechi, o adevărată „magazie cu vechituri a naturii“. 

Cele 21 de specii de crocodili, răspîndite în toată lumea, sînt 
descendenţi direcţi ai șopîrlelor mezozoice, ai fabuloșilor dinozau- 
rieni. Există două specii de crocodili: Crocodylus porosus şi Cro- 
codylus niloticus, care, atingînd 10 m lungime, pot rivaliza cu stră- 
moșii lor și în dimensiuni, și în ferocitate. 

Dintre păsări, alături de hoaţin, care ni-l amintește de departe 
pe Archaeopteryx, struțul din Africa, nandul din America de Sud, 
emul din Australia și casuarul din insulele Moluce și Noua Guinee, 
ca și mărunta pasăre Kiwi din Australia, într-un cuvînt ordinul 
ratitelor, păsări de uscat, nezburătoare, prezintă remarcabile 
caractere de vechime: cavitate craniană redusă, craniul amintind 
de acela al reptilelor, ultimele vertebre libere, pene cu structură 
primitivă. 

În sfîrșit, unica fosilă-vie dintre mamifere care s-a mai con- 
servat este o rudă a girafei, Okapia johnsoni, rămasă necunoscută 
pentru știință pînă în anul 1901, cînd a fost descoperită în pădurile 
virgine de la poalele munţilor Ruwenzori din Uganda, de către 
zoologul englez Ray Lancaster. 

Okapia este un animal lung de ? m și înalt de 1,5 m, cu cap 
mare, bot lung și gîtul mai înalt ca al antilopei, dar mai scurt 
ca al girafei. Se remarcă printr-o colorație deosebit de frumoasă: 
fruntea e de un roșu aprins, gîtul, pieptul și spatele sînt colorate în 
cafeniu-roșcat, picioarele în partea de sus sînt vărgate cu negru, 
de la genunchi în jos smîntînii, iar copitele, de un negru străluci- 
tor. Coada are la capăt o tufă de peri lungi, ca la girafă, iar gâtul 
e împodobit cu coamă. Coarnele se aseamănă în parte cu cele de 
girafă, fiind de 9/10 din lungime acoperite de piele, dar și cu cele 
de cerb, ultima lor parte fiind formată din corn veritabil. 

Okapia e o girafă primitivă, foarte asemănătoare cu cele mai 
vechi girafe, care s-au păstrat în stare fosilă (Palaeotragus) dar 
care, probabil, prin caracterele ei de cerb, aparține momentului 
din evoluția mamiferelor cînd s-a produs despărțirea acestei ramuri 
de aceea a cerbilor și renilor. 

Descoperirea Okapiei a fost un eveniment la fel de însemnat 
pentru știință ca și descoperirea ornithorincului sau Latimeriei, 
iar în denumirea ei stiinţifică sînt alăturate numele guvernato- 
rului european al regiunii (Johnson) și numele sub care e cunos- 
cută de băștinași: congolezi. Abia în ultimele decenii s-a reușit, 
în ciuda unor mari dificultăți, să se captureze cîteva exemplare 
aparținînd acestei specii atît de rare și să fie trimise unor grădini 

zoologice din Europa și America. Colaboratorii Grădinii Zoologice 
din Anvers (Belgia) au avut norocul să obțină nașterea unor pui 
de okapi în captivitate. Un frumos exemplar matur împăiat se 
găsește la Muzeul „Grigore Antipa“ din București. 


IH. 
CÎTEVA VEGETALE STRANII 


59. MÎNCĂTOARELE DE INSECTE 


Plantele verzi, după cum bine se știe, își pregătesc singure 
hrana cu ajutorul fotosintezei. Dioxidul de carbon și energia solară 
sînt elemente oarecum constante. Compoziţia solului, prin caracterul 
ei divers și variabil, silește planta să treacă la o serie de adaptări. 

Sînt cazuri cînd un element de cea mai mare importanţă, și 
anume azotul, lipseşte. Acest fenomen se petrece în medii prea 
acide sau foarte sărace în compuși azotici, cum ar fi tinoavele, 
turbăriile, apele stătătoare sau lin curgătoare. 

În astfel de medii mișună însă animale mici. Turbăriile și tinoa- 
vele adăpostesc numeroase neamuri de musculițe și tînțari, iar 
bălțile sînt populate cu milioane de infuzori, ciclopi și dafnii, al 
căror corp conține din belșug substanțe azotoase. 

Atunci, o serie de plante, printr-un uimitor act de adaptare, 
s-au specializat în prinderea insectelor, sursă sigură și îmbelșugată 
de azot, căpătînd astfel unele obiceiuri ce le diferențiază conside- 
rabil de restul vegetalelor. Pentru procurarea acestui azot organic, 
necesar completării hranei, aceste plante insectivore și-au modificat 
puțin înfățișarea, împrumutînd unele caractere de la animale. 
Singurul organ afectat a fost frunza. Ea a trebuit să devină o 
capcană ingenioasă, care să cheme insectele, să le apuce, să le 
imobilizeze şi să le digere la fel ca un stomac animal, prin secre- 
tarea unui fel de suc gastric format din acizi și enzime proteolitice 
(pepsine). 

Pentru a prinde și reține insectele, cele peste 450 de specii 
carnivore răspîndite pe întreg globul, și mai cu seamă în țările 
calde, sînt înzestrate cu frunze ale căror părți specializate, formînd 
capcane de tipuri și forme diferite, execută o serie de mișcări mai 

lente sau mai repezi, ce pot fi urmărite cu ochiul liber. 

Prin tinoavele de munte întîlnim o plantă gingașă, cu rădăcini 
firave și un mănunchi de flori albe sau roze. Ceea ce atrage la ea 

sînt rozetele de frunze, niște talerașe rotunde sau lunguiețe pe 
care strălucesc feeric boabe ca de rouă. Acest amănunt pitoresc 
şi izbitor i-a adus numirea populară de roua-cerului (Drosera ro- 
tundifolia). 

Frunza de Drosera e împodobită cu un mănunchi de tentacule 
senzitive, inegale, mai lungi pe margini, mai scurte la centru. În 
vîrful lor măciucat, ele sînt înzestrate cu celule ce secretă un lichid 
lipicios. Printre aceste tentacule glanduligere se ascund perișori 
glandulari de origine epidermică, cu rol sanitar. Ei absorb substan- 
tele lipicioase ce se preling pe frunză, păstrînd astfel suprafața. 
limbului curată, propice pentru respirație. 

O insectă atrasă de picăturile strălucitoare aterizează pe frun- 
ză, Atingînd tentaculele marginale, acestea se îndoaie şi o acoperă, 
imobilizînd-o. Excitaţia fizică este transmisă și la tentaculele cen- 
trale, care, împreună cu celelalte, încep să secrete cu putere sucu- 
rile digestive. În 1—2 zile, insecta este complet digerată. Nemai- 
existînd substanţe organice, deci înlăturîndu-se excitaţia. chimică, 
tentaculele revin la poziţia, iniţială, iar resturile chitinoase ale 
insectei, împinse de o boare de vînt, cad de pe frunză. Planta 
așteaptă o nouă pradă. 

Taina Droserei a fost lămurită de Darwin. Marele savant englez 
a dovedit că lipsa de azot a determinat această plantă să devină 
insectivoră. Punînd pe frunză bucăţi extrem de mici de carne sau 
de albuș de ou, care conţin substanțe azotoase, el a obținut ace- 
leași reacţii ca mai sus. Inlocuindu-le însă cu un bob de nisip, cu 
o picătură de grăsime, cu un cristal de zahăr ce nu conţin proteine, 
tentaculele au rămas nemișcate. 

Una din podoabele locurilor umede din munţii noștri este și 
iarba-grasă (Pinguicula), gen reprezentant prin două specii. 
Una, mai mare, cu flori albastre (P. vulgaris), trăiește prin locu- 
rile umede în regiunea. subalpină; alta, mai măruntă și cu flori 
albe, aburite cu galben (P. alpina), urcă pe cele mai înalte piscuri, 
la adăpostul crăpăturilor de stînci. Indiferent de specie, ele pre- 
zintă o rozetă de frunze ovale și cărnoase, din mijlocul cărora se 
ridică un lujer împodobit cu o singură floare pintenată, asemănă- 
toare oarecum cu violeta. 

Frunzele lor au marginile îndoite, formînd un mic jgheab, și 
sînt înzestrate cu două feluri de peri: unii cu piciorușe și vezicule, 
care varsă din 16 celule secretoare mizga. lipicioasă, și alţii fără 
piciorușe, cu 8 celule secretoare, ce eliberează un suc digestiv 
abundent, încărcat de acizi organici și fermenți. Cînd insecta 
poposește pe frunză, substanța cleioasă o înţepeneşte, iar excitația 

transmisă marginilor frunzei face ca aceasta să se îndoaie și să se 
răsucească asemenea unei foiţe de țigară, acoperind prada. Înfă- 
şurarea. și desfășurarea frunzei se fac atît de încet, încît, ca și 
Darwin, trebuie să pierdem o zi întreagă pentru a le urmări. 

Ciobanii cunosc și preţuiesc această plantă pe care o folosesc, 
datorită fermențţilor ei, la închegarea laptelui. 

Apele Deltei sau ale lacului Snagov ascund o delicată plantă 
carnivoră, Aldrovanda vesiculosa. 


Ea are înfățișarea unei mici tufe plutitoare, cu numeroase 
frunzulițe subțiri ce ies mai multe din același nod, ca razele unei 
stele. Din loc în loc, întîlnim și frunze modificate, cu două lamine 
rotunjoare ca două mici scoarțe de carte, deschise în unghi de 90° 
și unite prin cotorul nervurii principale. Pe marginea laminei se 
găsesc 60—80 de ghimpi mititei, iar în mijlocul lor o zonă acope- 
rită cu numeroase glande digestive și perișori sensibili. 

Cînd un mic animal acvatic atinge perii sensibili, excitaţia 
se transmite la cotor, care face să se închidă brusc „cartea“ prin 
alipirea laminelor. Prada prinsă e digerată, iar substanţele sînt 
absorbite de glandele digestive. 

La fel procedează și vestita vînătoare de muște Dionaea 
muscipula, oaspetele pădurilor mlăștinoase din America de Nord 
(statul Carolina), împodobită cu flori asemănătoare cu ale Dro- 
serei, dar mai mari. Frunzele ei, așezate tot în rozete, sînt alcătuite 
din două părți. Spre bază, sînt lăţite ca o lopățică. În continuarea 
acestei părți foliacee, se găsesc două valve pe margine, cu dinți 
lungi, iar pe fața interioară cu trei peri rigizi, articulaţi, sensibili, 
răsăriți printre numeroase glande digestive. 

În clipa cînd o insectă a coborit pe frunză și a izbit unul din 
cei șase perișori, cei doi lobi, acţionaţi parcă de un buton, se în- 
doaie cu iuțeală de-a lungul muchiei, petrecîndu-și spinii unul pe 
lîngă altul, așa cum ne încrucișăm degetele pentru a ne uni mai 
strins palmele. 

În pădurile umede din insulele dintre Oceanul Indian și Ocea- 
nul Pacific (Kalimantan, Java, Sulawesi, Irian), alături de uimi- 
toarele orchidacee, atenţia cercetătorilor e atrasă de planta-cu- 
ulcele (Nepenthes distilatoria), o epitită ce trăiește pe scoarța 
copacilor, unde găsește prea puţină hrană. Ceea ce impresionează 
la această plantă sînt frunzele deosebit de curioase, alcătuite din 
trei părți: o parte lată, continuată cu un cîrcel, cu care se prinde 
de suporții înconjurători. În vîrful acestuia atîrnă o cupă înzes- 
trată cu un căpăcel, aidoma unei cofițe. 

Această cupă, care ja unele specii poate atinge o lungime de o 
jumătate de metru și un diametru de 15 cm, este o capodoperă 
picturală a naturii, demnă de a inspira pe orice maestru desăvirșit 
al smălțuirii ocoalelor. Cine își poate închipui că policromul vas de 
catifea este o capcană? Cercetarea amănunțită ne va confirma 
acest fapt. La gura cofei se găsește un guleraș foarte lunecos, sub 

care este secretat un suc dulce. Atrase de culorile neobișnuit de 
vii și de nectar, muștele se așază pe guleraș. Dar acesta fiind neted, 
umed și înclinat, provoacă în mai toate c azurile alunecarea insec- 


telor în interior. În partea de jos a cofiței le așteaptă lichidul 


mistuitor, secretat de pereţii interiori ai urnei. Transparent la 
început, lichidul se colorează brusc în gălbui și capătă o reacţie 
acidă în contact cu trupul micului animal. Celulele din fundul 
cofitei absorb apoi, încetul cu încetul, substanţele digerate. 

Același sistem de frunze îl găsim și la Cephalotus follicularis, 
o plantă din locurile mlăștinoase ale Australici, înzestrată cu 
cofițe roșii, mai scunde, dar cu deschiderea mai largă, așezate 
strîns una lîngă alta, în chipul cum fetele de la țară, care au luat 
apă de la izvor, își așază donițele alăturat, pînă ce se vor întoarce 
de la o scurtă hîrjoană. 

La alte plante exotice carnivore, cofița este înlocuită prin 
cornete înalte de 60—80 cm, care ies direct din pămînt. Aceste 
cornete aparțin unei plante din mlaștinile Americii de Nord, 
Sarracenia purpurea. Gura cornetului este păzită deun loc de cu- 
loare roșie aprinsă, ce servește drept semafor pentru insecte. 
Acestea, 'alunecînd de pe lobul asemănător unui tobogan, cad în 
lichidul mistuitor din adînc și nu se mai pot întoarce din cauza 
opreliștei de peri orientaţi în jos, ce le stau în cale. 

Şi mai interesantă este Davlingtonta californica, rudă bună cu 
Sarracenia, descoperită în 1851 în mlaștinile din Sierra Nevada 
(California). Cornetele sale, care, de asemenea, ies din pămînt, 
depășesc un metru înălțime și sînt acoperite de un căpăcel în 
formă de coif împestrițat de culori. La intrarea în capcană, atîrnă 
restul frunzei, ca o limbă despicată de şarpe. Insectele, atrase de 
ep căştii, pătrund în interiorul cornetului, care nu are nici 
nectar, nici baraj je de peri. Înapoi ierca lor este îngreuiată de nete- 
zimea peretelui și de răsucirea cornetului în formă de tirbuşon. 

Pe apele tuturor bălților plutesc, în timpul verii, lujerii cu 
lori galbene și buzate ale otrățelului (Utricularia vulgaris). 
Tulpina și frunzele filiforme stau ascunse în apă, fiind împin- 
zite de nişte saci (utricule) cu picioruşe. Acești săculeți, 
în forma vîrşelor de prins peşte, nu mai mari de 4—5 mm, 

sînt părți ale frunzelor transformate în capcane. Veziculele au în 
vîrf o mică deschidere mărginită de perișori și acoperită dinspre 
interior de un căpăcel ce funcționează ca o supapă. Micile animale 
de apă dulce (dafniile, ciclopii, rotiferele, infuzorii) ating peri- 
șorii, care transmit excitația căpăcelului ce se deschide, lăsîndu-le 
să pătrundă. Chiar dacă ar evita acest lucru, ele tot nu reușesc 
să scape — sacii, pînă atunci goi, se destind brusc, absorbind apa 
cu putere. Ieșirea e cu neputinţă, deoarece presiunea din interiorul 
sacului umplut se echilibrează cu cea din afară, ținînd închis 
căpăcelul. După 1—3 zile, micile animale mor de foame și apoi 
sînt digerate de substanțele secretate de perișorii glandulari din 
interiorul vîrșei. 

Cu ajutorul capcanelor sale, otrățelul prinde pînă la o mie de 
astfel de viețuitoare pe zi. 


60. PLANTE CARE TRĂIESC PE SPINAREA ALTORA 


Plantele parazite își iau substanţele necesare existenţei lor 
din organisme vii, plante sau animale-gazdă. Cele mai numeroase 
specii de paraziți fac parte dintre bacterii și dintre ciuperci. Bac- 
teriile produc boli numite bacterioze — mai răspîndite la om și 
animale decît la plante. Bolile produse de ciuperci se numesc 
micoze și sînt mai răspîndite la plante. 

Prezenţa paraziţilor criptogamici se face simțită pe plantele- 
gazdă prin cîteva modificări morfologice. Astfel, unele rămîn 
pitice, fenomen cunoscut sub numele de nanism. În alte cazuri, 
organul infectat se mărește mult. Adesea, coroanele unor copaci 
se ramifică abundent, formînd așa-zisele „mături de vrăjitoare“ 
La unele plante-gazdă apar uneori monstruozități florale: organele 
florale se transformă în sepale verzi (uvtrescența), ori staminele 
se prefac în petale (petaloidia). Plantele îmbolnăvite au meta- 
bolismul modificat: o creștere a temperaturii și o scădere a inten- 
sității fotosintezei. 

În ţara noastră, întîlnim puţini paraziți din rîndul plantelor 
superioare. 

T recunoaștem uşor. Tulpina lor este roșcată, galbenă, cafe- 
nie ori violetă, Neavînd clorofilă, ei nu au frunze. În locul lor, au 
apărut nişte solzișori sau nişte zdrențe ce le apără puțin trupul. 
În schimb, două organe li s-au dezvoltat peste măsură: rădăcinile 
și florile. Este și firesc. Profitorul nu are decît două preocupări: 
să acapareze tot mai lacom și să se înmulțească cît mai mult. 

Rădăcinile lui nu sînt ca și cele obișnuite. Sînt înzestrate cu niște 
organe numite haustori, care servesc drept spăngi și ventuze în 
același timp. Străpung tulpina sau rădăcina victimei, ajung la 
vasele plantei și sug cu putere seva pregătită. Florile au darul 
de a fabrica un număr uriaș de semințe. Cele mai multe pier. 
Totuși, din puzderia lor, cîteva vor avea norocul să întîlnească 
o rădăcină salvatoare. 

Cea mai cunoscută spermatofită parazită de la noi e torţelui 
(Cuscuta). Pare un nevinovat fir de borangic alb, roz sau gal- 
ben. Dar încetăm să-l judecăm ca atare cînd începe să se înfășoare 
în jurul plantei-gazde, sugrumînd-o aproape și sugînd-o prin 
mii de ventuze înșiruite pe partea de dinăuntrul firului. Cînd 
aceasta a crescut, din loc în loc apar mănunchiuri de flori, strînse 
laolaltă în mici bulgărași. Din cutiuțele fructelor se răspîndesc 
mii și mii de seminţe, din care vor ieși tot atîtea firișoare ce, împle- 
tindu-se între ele, fac o reţea deasă. Intrînd în cîmpurile de tri- 
foi, lucernă sau in, le înăbușă aproape cu totul. 

Tot remarcabil prin finețe și tot păgubitor cînd pătrunde în 
locurile semănate de om este și verigelul sau lupoaia (Oroban- 
che). Este o plantă frumoasă, cu tulpina viguroasă, galben-roș- 
cată, mai rar violetă, purtînd un mănunchi de flori mari ca o gură 
de lup. Aproape că n-ai zice că este o parazită cînd stă cuminte 
lîngă planta pe care o despoaie de hrană. Dacă sapi în jurul ei, 
vezi că partea de jos a tulpinii e umflată ca un bulb. Cu el cu- 
prinde rădăcina gazdei. 

La poalele copacilor din mijlocul pădurii își face veacul un alt 
parazit. Pare coada solzoasă a unui șarpe alburiu, odihnindu-se 
peste rădăcinile copacilor. Este muma-pădurii (Lathraea squa- 
maria), bine cunoscută de poporul nostru. Din partea de jos a 
cozii, ascunsă în pămînt, apar numeroase ramificații înzestrate 
cu ventuze ce pătrund în riulețul de sevă al rădăcinii. Solzișorii 
grași sînt niște mărunte pompe aspiratoare, care înlesnesc urca- 
rea sevei supte din rădăcinile gazdei. Parazitul crește încet, solz 
cu solz. Abia după 10 ani îi dă o ramură, tot solzoasă, în virful 
căreia apare un mănunchi de flori alburii, foarte vizitate de bon- 
dari. 

În țările calde, numărul paraziţilor este cu mult mai mare și 
formele lor devin atît de curioase și adesea înspăimîntătoare încît 
produc o puternică surpriză călătorilor. Sînt paraziți din familia 
Balanoforaceelor, cu flori ca niște ciuperci uriașe sau ca niște corali 
puternici și ramificaţi, de culoare galbenă sau roșie, răspîndind 
un cumplit miros de mortăciune pentru a atrage insectele, Altele, 

din familia Cotinaceelor, se strecoară sub scoarța copacului și 
scot afară doar florile, despre care poţi jura că sînt florile arbo- 
rilor-gazdă. Fără tulpină, fără codițe, aceste flori sînt la început 
niște bumbi roșcaţi, care, deschizîndu-se, lasă să se vadă o floare 
de aceeași culoare, cu patru sau cinci petale. Cel mai vestit para- 
zit exotic este Rafflesia din insula Sumatra, descoperit în 1819 
de botanistul Arnold, despre care am vorbit cu cîteva capitole 
în urmă. El este unul din uriașii lumii vegetale, iar faptul că în- 
treaga plantă se reduce doar la floare dovedește din plin că para- 
ziții, scutiți de grija fabricării mîncării, își îndreaptă toată grija 
către viitorii urmași. 


61. CELE CU „POSMAGII MUIAŢI“ 


Dacă plantele parazite trăiesc pe socoteala ființelor vii, cele 
saprofite își procură substanțele nutritive din cadavrele plante- 
lor și animalelor (safros însemnează în grecește putreziciune) . 
Saprofitele, extrem de numeroase, se recrutează mai ales din rîn- 
dul mixomicetelor, bacteriilor și ciupercilor invizibile (micromi- 
cete) şi vizibile (macromicete). Ele absorb substanțele organice 
din mediul înconjurător. În cazul în care acestea sînt dizolvate 
în apă, absorbția se face sub formă de soluții. În cazul în care ele 
sînt insolubile în apă, unele saprofite, cum ar fi mixomicetele, le 
înglobează cu ajutorul pseudopodelor în protoplasma lor, unde are 
loc digestia, adică solubilizarea acestor substanțe cu ajutorul 
enzimelor. 

Din cauza numărului mare de saprofite, mai ales de bacterii și 
ciuperci din soluri și din ape, substanțele organice din cadavrele 
plantelor și animalelor sînt consumate destul de repede și reintră 
în circuitul materiei. Chiar și substanţe organice relativ rezistente 
la acțiunea agenţilor chimici, cum sînt celuloza, lignina, rășinile, 
cauciucul de la plante și dinţii, oasele, părul, unghiile, copitele 
și chitina animalelor sînt consumate de diferite microorganisme. 

Variate procese de fermentație și putrezire din natură, ca și 
numeroase ramuri ale industriei alimentare (cum ar fi industria 
produselor de lapte sau a berei) se bazează pe activitatea microor- 
ganismelor saprofite. 

Cormofitele saprofite sînt destul de puţine, aparținînd aproape 
în exclusivitate familiei Orchidaceelor. Cele mai multe din ele tră- 
iesc în păduri, unde există un sol bogat în humus și substanțe orga- 
nice și, în același timp, foarte umed. Printre acestea, amintim 

în primul rînd pe burzișor (Corrallorhiza innata), a cărui rădăcină 
este asemănătoare unui coral galben și ramificat, din care por- 
nește o delicată tulpină ce poartă în v îrf cîteva floricele alb-gălbui 
cu puncte purpurii. Cît priveşte pe cuibușor (Neottia nidus avis), 
îți lasă impresia că te găsești în fața unui cuib de pasăre, cu fire 
lungi și încîlcite, din mijloc ul căruia se înalță o tulpină puternică 
și curioasă, cu un mănunchi bogat de flori galbene, cu buza de jos 
prelungă și împărțită în două. 

Tot un fel de cuib are și sugătoarea (Monotropa hypopiti 's) 
în pămînt. Numai că tulpina ei e mai scundă, mai groasă și înco- 
voiată ca o cîrje din locul unde apar florile, foarte mărunte și 
deosebite de cele ale orchidaceelor. 


62. CÎND „BUCĂTĂRIILE“ SÎNT PREA MICI 


După felul hrănirii, mai există și o altă categorie de plante, 
numite mixotrofe sau semiparazite. Acestea au clorofilă și, apa- 
rent, nu se deosebesc cu nimic de înfățișarea generală a plantelor 
autotrofe. Dar clorofila lor nu reușește să prepare toate substanţele 
necesare, Şi atunci, cu ajutorul haustorilor, ele își procură o parte 
din hrană de la diverse gazde. 

Profesorul Nicolae Sălăge anu, printr-o serie de experienţe spec- 
taculoase, a arătat că la plantele semiparazite fotosinteza este 
normală, dar respirația lor este intensă, astfel încît fotosinteza 
depăşeşte respirația frunzelor numai de aproximativ 3 ori, pe 
cîtă vreme la plantele autotrofe ca o depășește de 6—10 ori. De 
aici rezultă deficitul de substanțe organice, recuperat pe socoteala 
plantei-gazdă. 

Cel mai cunoscut se miparazit este vîscul (Viscum), cocoțat ca 
o tufă rotundă și veșnic verde pe crengile unor arbori din pădure 
(stejar, plop, păducel) sau copaci din grădină (măr, păr). 

În jurul felului său de a se nutri s-au emis numeroase teorii, 
unele, ca aceea a lui R. Hartig, susținînd că între vîsc și planta- 
gazdă ar fi raporturi de simbioză. Cercetări recente au dovedit 

că vâscul nu e un simbiont și că el ia atît vara, cât și iarna o anu- 
mită cantitate de substanțe organic e de la gazdă. 

O familie de plante răspîndită în finețe și păduri de deal și de 
munte număr ; cei mai mulți reprezentanți ai acestui fel de nutri- 
tie. E vorba de Scrophulariaceae. Am putea aminti o buruiană de 
fîneaţă dar și de pădure, sor-cu- frate (Melampyrum), cu ramuri date 
în lături si frunze dințate aşezate față în față. Florile galbene, ca o 

cască, stropite cu puțin roșu, sînt aşezate deasupra unui guleraș 
(bractee) dințat și de culoare violetă. Speciile înrudite au Flori şi 
bractee de alte culori. 

Mult mai mărunt dar ramificat, cu frunze cît o unghie, dințate 
și străbătute de nervuri apăsate și cu un șirag de flori trandafirii, 


silurul (Euphrasia) se întîlnește pretutindeni unde cresc ierburi. 

Deosebit de decorativ e clocoticiul (Rh nanthus). Crește înăl- 
tuț și drept. Are în vîrf cîteva flori galbene turtite, arcuite ca o 
creastă de cocoș și cu un mic cioc. Sub ele se găsește o pungă 
mare a caliciului care, cînd e uscată și bătută de vînt, „clocoteste“, 
spune poporul, sc oțînd un fel de fosnet uscat ce se aude de departe. 
Asemănător cu clocoticiul este și vîrtejul-pămîntului (Pedicu- 
aris), cu frunze compuse din aripioare dințate și cu flori roşii, 
foarte răspîndit pe pajiștile munţilor, iar unele specii, precum 
daria, în turbării. O rudă bună a lor, însă mai rară, iarba-gîtului 
(Tozzia alpina), ușor de recunoscut după tulpina fragilă ramifi- 
cată și după florile galbene cu cinci dinţi, adunați în două buze 
puţin conturate, poate fi întilnită în locuri umede din munţi. 

Pe coastele stîncoase înierbate din regiunea alpină trăieşte 
bursuca (Bartsia alpina), cu un caliciu brun-închis, cu flori mari 
(1,8—2 cm), de un violet închis, strînse în raceme foliar e de 4—6 
flori buzate, așezate pe un picioruș scurt, semiparazită pe buruie- 
nile înălțimilor. 


03. PLANTE CARE EMIT LUMINĂ 


Pătrunzînd într-o noapte de vară în adîncul unei păduri, vom 

zări pîlpîind niște luminiţe palide, ca de opaiţ, aninate de buștenii 

putrezi sau aprinzîndu- se un văpăiș de raze deasupra frunzișului 
mort. 

Aceste luminițe misterioase stîrneau odinioară fantezia oame- 
nilor-simpli, care le puneau în legătură cu unele comori ascunse 
în păduri. Şi nu rareori, la rădăcinile copacilor, se întîlneau zeci 
de gropi, rodul strădaniilor zadarnice ale superstițioșilor dornici 
de îmbogățire. 

Bocurile de „comori“ ţîșnite din copaci nu sînt altceva decît 
radiaţiile luminoase emanate de niște ciuperci, rude cu ghebele 
sau iasca. Cea mai cunoscute a, întilnită și in ţa noastră, este 
gheba de-copac (Armillaria mellea), o mică ciupercă cu pălărie la 
care partea luminesce ma o formează cordoanele ramificate ale mi- 
celivlui (rizomorfele), dezvoltate între scoarță și lemnul copacului 

putred. La alte ciuperci, care cresc mai ales în regiunile calde, lu- 
mina poate fi produsă şi de pălărie. 

Impresionantă este și lumina ce vine de jos. Parcă sub vatra 
de frunze uscate a pădurilor de mesteacăn ori stejar mocnește un 
foc dulce și statornic. Dînd la o parte pojghiţa frunzișului, vom 
descoperi izvorul acestei lumini în stratul groscior și presat de sub 
crustă, împănat cu niște pete alb-galbene. Aceste pete fosfores- 
cente sînt hifele unei ciuperci puțin studiate. 

Dacă vom lua cu noi o bucată de lemn și o vom pune sub un 
clopot de sticlă, peste cîteva nopţi vom avea o veioză naturală ce 
va. răspîndi în obscuritatea camerei o lumină potolită și mîngîie- 
toare. 

Poeţii au cîntat totdeauna roua, modesta picătură de apă căreia 
razele solare, străbătînd-o, îi dau sclipiri de diamant. Roua dia- 
mantină se schimbă într-un smarald tot atît de strălucitor cînd se 
așază pe frunzulițele unor mușchi foarte răspîndiți, din genul 
Mnium. Frunzuliţele, prin desimea lor, rețin numeroase picături 
de rouă. Lumina soarelui trece prin marginile frunzelor, suferă o 
reflexie totală prin picături și iese în exterior, după ce a mai trecut 
o dată prin frunze, Transparentele paravane îmbracă mușchiul 
într-o poetică diademă. A 

Vestitul mușchi luminos din! peșterile de la Fichtelgebirge 
(Bavaria), Schistostega osmumndacea, descoperit în cîteva locuri și 
în ţara noastră (tinovul de la Poiana Stampei, Munţii Vrancei etc.), 
e și mai interesant. Protonema, firișorul subţire ieșit din spor, mai 

urabil ca la alte neamuri de mușchi, își semnalează prezența de la 
distanță. Nu roua creează iluzia nestematelor, ci propriile ei celule, 
a căror membrană, îngroșată, ca o lupă, concentrează lumina cît de 
slabă şi o reflectă asupra grăunţilor de clorofilă, care, la rîndul lor, 
o răsfrîng în jur, asemenea sclipirilor unui colier de smaralde. 

Primăvara, sevele izbucnesc mai puternic în copaci. Dacă am 
avea o ureche extrem de sensibilă, am percepe șușotul lor muzical 
prin ţevile de orgă ale corpului vegetal. Puţini însă știu că acest 
„sînge“ al plantei emite lumină. sf 

Să tăiem câteva fragmente din frunzele și scoarța castanului săl- 
batic (Aesculus hippocastanum) sau mojdreanului (Fraxinus ornus) 
și să le introducem într-un pahar cu apă. Vom vedea că seva 
plantei, amestecată cu apă, va începe să radieze o lumină albastră, 
care se observă mai bine dacă lăsăm să pătrundă în lichid un fascicul 
de raze solare trecut printr-o lentilă de ochelari sau de lupă. Feno- 
menul nu e încă bine lămurit în știință. Se pare că pigmenți gal- 
beni rețin radiațiile ultraviolete din fasciculul luminos. În sevá se 

găsesc dizolvate diferite minerale conținînd calciu, sodiu, fosfor, 
fluor etc. Sub acțiunea ultravioletelor reținute de pigmentții gal- 
beni (flavone), se produc tulburări temporare în echilibrul electro- 
static al rețelelor lor cristaline, în urma cărora lumina invizibilă 
de unde scurte se transformă în lumină reflectată, vizibilă, de raze 
lungi. Această modificare se numește f/uorescenţă. 

În lipsa fluorinei, cu care demonstrăm în laborator acest inte 
resant fenomen optic, putem folosi în timpul primăverii plantele 
mai sus amintite. 


64. PLANTE-ARAGAZ 


În finețele umede din partea centrală și nordică a țării, creşte 
sporadic o plantă ciudată căreia în anumite condiții putem să-i 
dăm foc fără să ardă, realizînd astfel un număr de scamatorie demn 
de cei mai vestiți prestidigitatori. Planta este ușor de identificat 
după tulpina sa înaltă, acoperită cu punctișoare negre, și după 
spicul cu flori mari, trandafirii, cu vinișoare întunecate. Asemăna- 
rea frunzelor ci cu a frasinului a îndemnat poporul s-o numească 
frăsinel (Dictamnus albus). 

Prezenţa plantei este trădată de departe de un miros pătrunză- 
tor. Strivite între degete, frunza sau tulpina frăsinelului lasă o sub- 
stanță aromatică și iritantă, excelent mijloc de apărare împotriva 
animalelor ierbivore. 

Dacă aerul este uscat și linistit, dacă ne aflăm către amiază, cînd 
văpaia soarelui pîrjolește, sau după ò mai îndelungată perioadă 
de secetă, putem face o încercare uluitoare. Apropiind de tufa de 
frăsinel un chibrit aprins, vom zări cum dintr-o dată în jurul aces- 
teia se țese un nimb pilpiitor. Noaptea, am avea imaginea unei 
torţe înconjurate de o flăcăruie străvezie și suavă, ca un cearcăn 
în jurul lunii. 

Aureola durează cîteva clipe, timp suficient pentru a aprinde 
la ea o bucată de hirtie sau o țigară, ținute la îndemînă. Și apoi, 
tot așa de brusc, se stinge fără ca planta să fi suferit de pe urma 
cercului de pară ce i-a înlănțuit toată făptura. 

Nu-i nici o scamatorie la mijloc. Acele puncte negre diseminate 
pe toată tulpina fabrică un ulei eteric. Cînd aerul este foarte uscat 
și cînd razele solare ard cu putere, volatizarea este mai puternică. 
Lipsa de vînt face ca vaporii uleiului, mult mai grei câ aceia de ben- 

zină, să se stringă în jurul plantei. Ei iau foc la prima atingere cu o 
flacără, dar nu vatămă țesuturile, deoarece uleiul cu care sînt îm- 
bibate părţile plantei le izolează de nimbul de foc. 


65. BUSOLE VEGETALE 


Dacă am întreba un excursionist cum se orientează în lipsa buso- 
lei, ne-ar înșirui toate mijloacele clasice învăţate la geografie, minus 
unul mai puțin cunoscut — orientarea după plantele-meridian. 

Mușchiul, despre care se spune că, iubind locurile umede și în- 
tunecate, se fixează totdeauna pe fața nordică a trunchiurilor de 
copaci, nu-i un semn tocmai sigur. Pădurea are curiozităţile și ex- 
cepțţiile ei. Se întîlnesc adeseori mușchi așezați în direcţia nord-est, 
nord-vest și sud-vest, așa că lăsîndu-ne conduși de indicatoarele lor 
capricioase putem devia fără voie cîțiva kilometri. 

În schimb, plantele-meridian nu se înşală niciodată. Acele lor 
magnetice le reprezintă laturile frunzei, iar polii de atracție nu sînt 
decît razele de lumină. 

Spre deosebire de alte plante care caută cu lăcomie razele solare, 
plantele-meridian, iubitoare de locuri deschise, ocolesc lumina prea, 
puternică ce le-ar putea vătăma. Frunzele celor mai multe plante 
se așază orizontal pentru a primi energia solară. Cele ale plantelor- 
meridian iau o poziție contrară: ele se situează într-un plan vertical, 
primind astfel foarte puţine raze directe și mai multe radiaţii ale 
luminii difuze. 

Cea mai cunoscută busolă-vegetală este un neam de lăptucă 
sălbatică (Lactuca scariola), foarte comună pe cîmpuri și marginea 
drumurilor. Crește înăltuță (30—70 cm), purtînd numeroase flori 
ca de păpădie, dar de un galben mai pal. Frunzele ei lacerate prezintă 
zimţi largi și curbați. Dimineaţa, nu constatăm nimic deosebit la 
aceste frunze. Ele au o poziție naturală. În orele cînd soarele le izbește 
însă direct, prin acțiunea auxinelor, iau o poziție neobișnuită. Se 
ridică, dar nu paralel cu tulpina. Dacă vom urmări cu ajutorul unei 
busole sensul de orientare al frunzelor, vom observa că muchiile lor 
urmează perfect linia nord-sud, iar fețele arată estul și respectiv 
vestul. Avînd muchia în direcția nord-sud, razele solare izbesc frun- 
zele în dungă și doar lumina difuză le atinge fețele. La răsărit și la 
amurg, cînd puterea de încălzire a razelor este mai mică, frunzele 
iau poziție de suprafață în raport cu lumina. 

Cu toate că sint deosebit de precise, plantele-busolă au un in- 
convenient; nu pot fi folosite cînd cerul e întunecat și nici în tot 
timpul zilei. 

Acest dezavantaj l-au înlăturat bacteriile. Încă din 1975, profe- 
sorul Richard Frankel, de la Institutul de tehnologie din Massachus- 
setts, S.U.A., descoperise proprietatea unor bacterii de a se orienta 
fără greş spre nord. În 1978, el a dezlegat definitiv acest mister. 
Aceste bacterii erau înzestrate cu un fel de „busolă“ naturală, for- 
mată din 22—25 particule de magnetită. 

Fundatia Naţională pentru Știință a S.U.A., care a finanțat 
cercetările, a apreciat că descoperirea ar putea avea rezultate foarte 
importante sub raport terapeutic. Folosindu-se modelul bacteriilor 
de a se orienta, s-ar putea fixa astfel de particule magnetice pe 
medicamente, în scopul dirijării lor precise prin sînge spre o 
anumită zonă a organismului, cu ajutorul unui cîmp magnetic local. 


66. PLANTE-BAROMETRU 


În lipsa unui barometru, plantele sînt capabile să ne vestească 
la fel de exact apropierea unei ploi sau furtuni prin unele semne ol- 
factive și vizuale, pe care oamenii legați de natură le cunosc foarte 
bine. 

Astfel, aromele și parfumurile răspîndite în aer sînt cu mult mai 
puternice, deoarece uleiurile eterice se evaporă mai intens, din 
cauza căldurii puternice. Dar apăsarea aerului încărcat cu vapori, 
din preajma ploii, împiedică miresmele să se împrăștie. 

Tufele și plantele zac ca ofilite. Crenguţele atîrnă fără vlagă, iar 
frunzele se chircesc. Explicaţia e simplă. În mod normal, planta 
transpiră, dînd afară surplusul de apă. Or, în preajma unei furtuni, 
atmosfera este suprasaturată de vapori, care împiedică plantele să 
transpire normal. Atunci o parte din apă rămîne în corpul plantei. 
Frunzele și mlădițele îngreuiate de prisosul de lichid atîrnă fără 
vlagă, dîndu-ne impresia înșelătoare că sînt ofilite. 

Paralel cu aceste semne, mai pot fi consultate trei plante-baro- 
metru foarte comune și foarte exacte prin poziţiile caracteristice 
pe care le iau unele organe ale lor atunci cînd se anunţă ploaie. 

E vorba de măcriș (Oxalis acetosella), obișnuit în toate pădu- 
rile de fag și ușor de recunoscut după florile sale alb-roze, cu 5 petale 
şi frunzele ca de trifoi, de luceafăr (Scorzonera rosea), un neam de 
barba-caprei cu un capitul roz, și de ciurul-zînelor (Carlina acaulis) 
composee, rudă cu ghimpii, al cărei capitul mare, argintiu și scăios, 

cu diametru de 6—15 cm, se întinde deasupra pămîntului din canza 
codiţei prea scurte. Măcrișul își închide corola și frunzele ca trifoiul. 
Scorzonera îşi strînge bănuţul trandafiriu. În sfârșit, ciurul- 
zînelor își trage repede bracteele spinoase peste miezul format din 
flori tubuloase, încât ia forma unui boboc. 

După încetarea ploii aceste plante își reiau înfățișarea obișnuită. 


67. PLANTELE „LUNATICE“ 


Influența Lunii asupra fenomenelor biologice era cunoscută încă 
din Antichitate. Plutarh vorbea despre „lumina umedă și rodnică“ 
a zeiţei Osiris, care reprezintă Luna în mitologia egipteană și sub 
influenţa căreia plantele creșteau mai repede. Aceleași însușiri de 
favorizare a dezvoltării plantelor erau atribuite de vechii greci și 
zeiței Artemis. 

Ştiinţa a dovedit că vechile credințe despre influența Lunii 
asupra plantelor (ca și a animalelor) sînt adevărate în esența lor. 
În 1961, savantul englez J. Brown a demonstrat că mișcările plan- 
telor și animalelor pot fi ritmate de nadirul și zenitul Lunii. Printre 
exemplele cele mai convingătoare se numără și curba bioritmică a 
respirației cartofului, mai scăzută cînd Luna e la zenit și mai 
crescută cînd astrul nopţii se află la nadir. 

Deşi oamenii de știință n-au căzut întru totul de acord asupra 
felului cum acţionvază Luna asupra vieţii de pe Pămînt, se pare că 
e vorba de o împletire a atracției magnetice cu gradul de luminozi- 
tate al astrului nopţii, care se schimbă în raport cu apropierea Sele- 
nei de noi și cu fazele prin care ea trece. După cum se știe, cel mai 
spectaculos fenomen provocat de Lună este mareea, mișcare 
regulată şi periodică a apelor mării, prin care nivelul acestora urcă 
și coboară zilnic, în același loc și la aceleași ore, mișcările fiind cunos- 
cute sub numele de flux și reflux. 

Mareea nu se petrece doar cu apele mărilor și oceanelor, ci și cu 
lichidele din trunchiul unor copaci tropicali. Astfel, un neam de 
acaju din Guyana, Vallaba e un copac „lunatic“, deosebit de sen- 
sibil la diversele faze prin care trece Luna. Seva acestui copac suferă 
un fel de maree care o înalță periodic spre satelitul nostru natural. 
Fenomenul poate fi observat foarte ușor dacă vom face o secțiune 
transversală în trunchiul copacului. La toți arborii, un inel înseamnă 
un an de viaţă. Inelul e alcătuit din două rînduri alternative: unul 
format din celule largi, parcă umflate de sevă — lemnul de primă- 
vară — și celule strimte, mai uscate — lemnul de toamnă. 

La Vallaba însă acceaşi cronologie este marcată de 26 de inele, 
treisprezece exterioare și treisprezece interioare unei linii mijlocii 
de demarcaţie. Cele 26 de urcușuri și coboriîșuri ale inelelor cuprinse 
în spaţiul unui an reprezintă cele 26 fluxuri și refluxuri suferite de 
sevă, 

Tăietorii de lemne din Guyana cunosc din practică efectele acestui 
ciudat fenomen. Dacă arborele este tăiat cu cîteva nopți înainte de 
a fi Lună nouă, lemnul său roșietic, excelent pentru construcții, 
abia poate fi cioplit din cauza tăriei sale, concurînd în aceste pri- 
vinţe cu celebrul okoumé, copacul de oțel din pădurile africane. În 
această perioadă, seva se găsește în reflux. Circulaţia ci foarte lentă 
prin țesuturile trunchiului și ramurilor favorizează deshidratarea 
celulelor, care duce la întărirea lemnului. Dacă însă copacul e do- 
borît în timpul Lunii pline, cînd se exercită din plin atracţia mag- 
netică a astrului, iar seva urcă cu putere în țesuturi, asemenea fluxu- 
lui, lemnul devine moale și poate fi ușor îmbucătăţit, pierzîndu-și 
din cauza marei cantități de apă calităţile obișnuite. 

H.S. Burr, de la Universitatea Yale (Connecticut, S.U.A), 
a avut ideea să facă în trunchiul unui arțar două găuri și să măsoare 
diferența de potenţial electric între aceste puncte. Efectuînd astfel 
de măsurători timp de 20 de ani, a constatat că arțarul reacționează 
la petele solare, la mișcările Lunii şi chiar ale unor planete. 

Cercetări recente an pus în evidenţă influența exploziilor ste- 
lare asupra circulaţiei sevei din plante, deci în modificarea ritmului 
de dezvoltare al plantelor. Astfel, trunchiul secţionat al unui ar- 
bore din podișul Pamir, bătrîn de peste 800 de ani, confirmă în- 
rîurirea. pe care o exercită unele fenomene astrofizice îndepărtate, 
ca exploziile stelelor supernove. La această concluzie a ajuns bota- 
nistul N. Lovalius din Leningrad, remarcînd — în distribuţia anuală 
a cercurilor — trei perioade de încetinire a creșterii trunchiului, 
ce coincid cu trei explozii înregistrate cu prilejul nașterii super- 
novelor Tycho Brahe (1572), Keppler (1604) și Cassiopeea (1700). 


68. PLANTE ELECTRICE 


În pădurile tropicale din Nicaragua crește o plantă denumită 
Phytologica electrica, ale cărei proprietăţi stranii continuă să fie 
un teren de dispute între oamenii de ştiinţă. Influența magnetică 
a acestei ciudate plante se exercită de la 2,5 m, putînd fi ușor în- 
registrată cu un galvanometru. Dacă e atinsă cu mîna, produce 
amorţeală și furnicături, Păsările și insectele o ocolesc, Intensila 

tea activităţii electrodinamice a plantei nu e constantă; în timp ce 
noaptea e abia perceptibilă, o dată cu apariția luminii și curioasa 
ei proprietate începe să crească, atingînd apogeul în jurul orei 14. 

Explicaţia acestui fenomen ciudat e de domeniul bioenergeticii. 


Pornind de la teoria funcției cosmice a plantei, formulată de 
A. Timiriazev, Szent Györgyi, în vestita sa lucrare Bioenergetica, 
socotește că procesele intime ale vieții sînt controlate de energia 
electronilor ce provine din starea de excitare pe care o introduce 
fotonul în moleculele de clorofilă, energie care ulterior este redistri- 
buită biosistemelor în porții mai mici. Ajunși în sistemele vii, elec- 
tronii sînt transportați într-un ciclu închis şi necesar ordonat ca 
seas, de curent electric, foarte slab, întreținut de radiația solară. 


Așadar, un foarte slab curent electric există, firesc, în orice 
plantă, aflată în plin proces de metabolism. Cum e cu putință însă 
ca Phytologica să realizeze un potenţial bioelectric atît de ridicat, 
manifestînd în același timp proprietăți magnetice? 

De aici începe domeniul ipotezelor. Se pare că planta reţine în 
cantități mai mari decît alte specii din solul pădurilor litiul și ce- 
siul, elemente ce acumulează și fixează electricitatea produsă prin 
activitatea fotonilor. Asemenea, retinei, n-ar fi exclus ca și cloro- 
plastul, în prezența unui element fotoelectric, să acționeze ca o 
fotocelulă în care energia luminoasă — de obicei la plante transfor- 
mată în energie chimică — se preface de data aceasta și în energie 
electrică. Potenţialul bioelectric al plantei sporește progresiv pe 
măsură ce crește intensitatea radiaţiilor solare, adică spre orele de 
prînz. 

Se ştie că între suprafaţa exterioară a membranei celulare, 
cu sarcini pozitive date de Na+ și CI”, și suprafața interioară a ace- 
leiași membrane cu sarcini negative se află o diferență de potențial 
electric, denumit potențial de repaos. De asemenea, se cunoaște că 
între o zonă excitată de radiaţiile solare intense și zonele în repaus 
ale membranelor celulare apare o altă diferență de potenţial, așa- 
zisul potențial în acțiune. La Phytologica, acest potențial în acțiune 
este cu mult mai mare față de al altor specii vegetale din cauza sur- 
excitării celulelor fotoelectrice“ din frunze. 


Întrucît planta este — se pare — și un strîngător de fier, n-ar fi 
exelus ca microparticulele de fier răspîndite în tot organismul vege- 
tal să fie supuse activității acestor mici fotodinami electrici și să 
capete proprietăți magnetice la fel cu electromagneții —și un cîmp 
magnetic extins pe o rază de 2—8 m în jurul axului plantei. Activi- 
tatea lor slăbește spre seară, cînd și activitatea solară descrește, 

Desigur, cele expuse mai sus constituie o ipoteză care nu în- 
chide calea spre alte explicații mai complexe și mai subtile poate; 
pledînd pentru ideea'existenței unei noi punți dintre lumea vege- 
tală și cea, animală, 


69. PLANTE CARE NASC PUI VII! 


Ne-am obișnuit cu ideea că viviparitatea — înmulţirea prin pui 
vii — este caracteristică seriei animale și chiar unul din marile 
praguri ce despart cele două regnuri biologice. 

Dar cum la orice regulă există și excepţii, viviparitatea se în- 
tîlnește și în lumea vegetală. 

Viviparitatea este o adaptare extremă a plantelor, determinată 
de condiţii deosebit de vitrege pentru înmulțire, pe care trebuie 
să le înfrunte unele specii în mediul lor natural. 

Pe țărmurile mlăștinoase ale fluviilor din regiunile tropicale, 
în apropiere de vărsarea lor în ocean, unde se exercită cu putere 
fluxul și refluxul, în originala vegetaţie de mangrove crește un 
copac cunoscut sub numele de copacul-pe-picioroange (Rhizophora 
mangle). Din capul locului, te izbește o particularitate în înfăți- 
șarea lui. Trunchiul este sprijinit de numeroase rădăcini aeriene 
groase, asemenea unor picioroange care îl țin suspendat deasupra 
apei și îl fixează în terenul nestatornic. x 

Trecînd întîmplător pe sub coroana unei astfel de păduri, ne 
va întîmpina o grindină de „săgeți“ ce se înfig cu putere în mîÎlul din 
jur. Aceste săgeți nu sînt altceva decît embrionii, cu o formă 
curioasă. Sînt niște organe lungi, grele, care, în partea de sus, 
unde normal e despicătura săgeţii, poartă un muguraș, iar în partea 
de jos, unde se află vîrful săgeţii, prezintă un colț ascuţit din care 
vor apărea în cîteva ore rădăcini destul de puternice pentru 
a fixa noua plantulă, 

Ne găsim, așadar, în fața unei plante vivipare, ce își crește în 
propriul ei trup embrionul, eliberîndu-l în mediul înconjurător gata 
încolțit. Ca să putem explica. această excepție de la modul obișnuit 
de înmulțire prin seminţe, trebuie să ne întoarcem cu gîndul la 
locurile neprielnice unde întîlnim acest copac. 

Fluxul și refluxul mătură periodic țărmurile unde trăiesc ar- 
borii-cu-picioroange. z 

Dacă planta s-ar înmulți prin semințe, acestora le-ar trebui nu 
2—8 zile ca să încolțească, ci cel puțin 5—6 zile pentru a-şi forma 
un sistem radicular capabil să reziste deplasărilor apei. In acest 

timp, însă, refluxul ar smulge-o cu ușurință și ar transporta-o către 
largul oceanului, unde s-ar pierde. 

Viviparitatea este, în acest caz, un mijloc de scurtare la maxi- 
mum a perioadei de germinaţie. 

Gata formată, plantula, căzînd pe sol, își dezvoltă cu repezi- 
ciune rădăcinile. Să nu uităm că puiul de Rhi'zophora are la dispo- 
ziţie doar cele 12 ore ale perioadei de reflux, cînd mîlul se descoperă 
prin retragerea apelor. Dacă următorul flux l-ar găsi insuficient 
de puternic fixat, existența speciei ar putea fi în primejdie. 

Aceleași condiții deosebit de vitrege de viață explică și vivipari- 
tatea unei micuţe graminee alpine, firuța-cu-pui-vii (Poa vivipara). 
Vremea la munte este adeseori neprielnică și poate întîrzia deschi- 
derea seminţelor, al căror embrion nu are o viață prea lungă. Atunci, 
planta-mamă îndeplineşte pe propriul ei organism ceea ce trebuie 
să se întîmple în sol: încolțirea. seminței. În acest fel, aproape for- 
mată, plăntuța reușește în scurt timp după ce cade pe pămînt să 
se dezvolte, fără a mai fi vătămată de asprimile muntelui. 


70. PLANTE-COSMONAUT 


Astăzi, în epoca zborurilor cosmice, cînd omul a pus piciorul 
pe Lună și se pregătește să debarce pe Marte și, într-un viitor mai 
depărtat, să exploreze planeta Venus, cea mai grea problemă este 
aceea a asigurării unui regim normal de hrană a cosmonauților 
în timpul unui zbor de lungă durată. În atari condiţii, s-a calculat 
că unui cosmonaut îi sînt strict necesare zilnic: 640 g substanță 
uscată perfect asimilabilă, 2 200 g apă și 882 g oxigen. Admiţînd 
că un grup de șase cosmonauți efectuează un zbor cu durata de 
5 ani, rezerva totală de hrană, apă și oxigen, excluzînd rezervoarele 
si ambalajele, atinge în greutate 40 de tone. 

Deocamdată este practic de neconceput încorporarea unei 
asemenea „magazii“ într-o navă cosmică. Rachetele nu se pot dis- 
pensa totuși de ele atît timp cît uriașele staţiuni de alimentare 
„montate“ în cosmos aparţin unui viitor îndepărtat. lată de ce 
oamenii de ştiinţă se străduiesc să imagineze soluţii cît mai simple 
și ingenioase pentru a micșora la maximum „magazia“ cu aer, 
combustibil și alimente ale unor nave cosmice ce vor trebui să 
călătorească în sistemul solar un an sau poate mai mult, asigurînd 
cosmonauţilor condiții cît mai apropiate de cele de pe Terra, adică 
o presiune atmosferică de 760 mm, temperatura de 18—209C, 
hrană completă, apă și aer respirabil, în care concentrația oxigenu- 

lui să se menţină constantă în jurul procentului de 21%, iar a 
dioxidului de carbon să nu depășească limita, vitală de 0,4%. 

Pentru menţinerea presiunii și temperaturii constante, există 
mecanisme reglatoare destul de bine puse la punct, dovadă condi- 
țiile excelente în care s-au desfășurat zborurile de pînă acum. 
Combustibilul clasic este înlocuit cu bateriile solare ce captează 
energia. solară și se încarcă singure în timpul zborurilor. Problema 
apei poate fi soluționată prin realizarea unui circuit al ei în inte- 
riorul navei. Apa consumată de cosmonaut se elimină integral. 
Adunînd-o în rezervoare speciale, ea poate fi folosită din nou, 
după o prealabilă purificare chimică, care îi redă proprietățile 
inițiale. 

Cît privește asigurarea hranei, a sursei de oxigen și purificarea 
aerului de dioxid de carbon, soluţia cea mai nimerită ar fi folo- 
sirea algelor verzi, care pot rezolva prin fotosinteză o circulație 
a materiei vii în interiorul navei, asemănătoare aceleia din natură. 
Avînd la dispoziţie lumină naturală sau artificială și dioxidul de 
carbon provenit din respirația cosmonauţilor, ele vor degaja 
oxigen, asigurînd astfel purificarea aerului și vor sintetiza substan- 
ţele organice ce vor constitui hrana echipajului. 


După numeroase cercetări de laborator și după ce a fost „plim 
bată“ în unul din sateliți împreună cu cîinii Belka și Strelka, s-a 
ajuns la concluzia că cea mai potrivită plantă în acest scop este 
alga verde unicelulară Chlorella. Ea are nete avantaje față de 
celelalte specii vegetale: produce o mare cantitate de oxigen, acu- 
mulează substanţe organice, folosind un volum mic de suspensie 
(deci bazine reduse), are o perioadă scurtă de vegetaţie, se înmul- 
țește foarte repede, iar întreaga biomasă a algei poate fi folosită 
ca hrană. Valoarea. ei nutritivă este cea, mai ridicată din regnul 
vegetal. Conţinutul de proteine atinge 50%, din greutatea uscată 
și cuprinde toţi cei 8 aminoacizi esențiali pentru viața omului, ca 
și toate vitaminele. 

Verificarea practică a acestor observaţii a făcut-o cercetătorul 
sovietic V. E. Danileiko care, timp de o săptămînă, s-a izolat în- 
tr-o cabină ermetic închisă, alimentîndu-se cu alge și respirînd în 
cea mai mare parte oxigenul produs de cultura respectivă în pro- 
cesul fotosintezei. 

În tot acest timp, experimentatorul s-a simţit bine. Experien- 
tele au fost reluate și într-un centru de cercetare din Siberia, unde 
o fată a trăit 30 de zile într-o cabină ermetică, alimentată cu aerul, 
apa și substanţele furnizate de Chlorella. 

Experiențele amintite au îndreptăţit folosirea acestui sistem 
în laboratoarele sovietice care, în anii 1975 și 1976, au „lucrat“ în 
cosmos timp mai îndelungat. 

Nu ştim cum vor evolua în viitor condiţiile zborului cosmic, 
însă modesta alga Chlorella s-a dovedit nu numai o hrană ideală, 
dar și un bun material de însămînțare a unor astre pustii cu ger- 
menii vieții terestre. Testele efectuate în deceniul opt sub condu- 
rea cosmobiologului american Carl Sagan au confirmat acest 
lucru. 

Poate că o algă va fi acea floare a lui Gopo cu care omulețul 
său duce mesajul de pace și viaţă al planetei noastre în Univers, 


iV. 
CITEVA ANIMALE STRANII 


71. „NU SÎNT CE PAR A FI“ 


Acest celebru vers minulescian se aplică și unor animale care, 
la prima vedere, ne păcălesc, lăsîndu-ne să credem că ar aparţine 
unei alte grupe zoologice decît celei reale. 


a) Melci care nu sînt viermi 

Svlenogastrele, moluște primitive, aparțin încrengăturii Amphi- 
neura, care cuprinde melci incapabili de a produce o cochilie ade- 
vărată. Ele sînt animale mici, cilindrice, cu aspect de vierme, 
trăind în apele liniștite ale regiunilor abisale. Specia Pachimenia 
abissorum, de pildă, a fost scoasă de la 4 000 m adîncime. Unele se 
hrănesc cu miîlul de pe fund, altele cu celenterate sau cu animale 
aflate pe coloniile de celenterate, în fine, unele specii din genul 
Anemenia sînt parazite pe actinii. Dar melcul care ne acordă cea 
mai mare „șansă“ de a-l confunda cu un vierme este melcul-vierme 
(Vermetus ), comun în Marea Mediterană. Tubuleţele sale acoperă 
substratul stîncos la fel ca tuburile unor viermi policheți. Numai 
dacă îi studiem cu atenţie, vom corecta. confuzia. În partea centrală 
şi superioară, cochilia sa seamănă, ce e drept, perfect cu un tub 
de polichet, dar la bază, acolo unde se prinde de substratul de 
piatră, ea prezintă cîteva ture regulate de spiră, ceea ce ne con- 
firmă că avem de-a face cu un melc și nu cu un vierme. 


b) Melci care nu sînt scoici 


Nici un copil nu confundă un melc închis într-o cochilie mai 
mult sau mai puțin răsucită cu o scoică, al cărei corp este apărat 
de două valve cu forme, ornamente și culori ce variază de la gen 
la gen. 

Şi totuși, într-un caz, putem fi păcăliți. 

Un opistobranhiat ciudat a fost descoperit în vara anului 1959 
în Marea Japoniei, lîngă laboratorul marin de la Tamano, primind 


331 


numele de Tamanovaha limax. Acest gasteropod prezenta o 
cochilie alcătuită din două valve calcaroase, legate între ele prin- 
tr-o articulație formată dintr-un ligament dorsal, asemenea scoici- 
lor lamelibranchiate. Dintre cele două valve, mici de numai 7 mm 
diametru, cam cît ale delicatelor unghiuliţe de pe litoralul Mării 
Negre, ieșea un melcușor lung de 10 mm, verde-închis și cu două 
tentacule bucale mici ca niște lobi. Ochii, care se ating, sînt așezați 
pe o ridicătură deasupra capului. Cînd este tulburat, la fel cu seme- 
nii ce se retrag în cochilie, el se strînge între cele două valve ce 
se închid ermetic. 


c) Melci care nu sîni fluturi 

Cei care se plimbă pe Marea Mediterană au prilejul să observe 
deasupra apelor niște fiinţe ca niște fluturași, ce bat zglobiu valu- 
rile cu aripioarele. Pescarii şi localnicii au botezat aceste ciudate 
fiinţe farfalle di mare (fluturi-de-mare), nume poetic dar inexact, 
deoarece este vorba de pteropode, melci-vîslași, din ordinul Opisto- 
branchia, admirabil adaptaţi la viața de înotător. Cu ajutorul unor 
apendice laterale în formă de aripioare, execută mișcări graţioase, 
amintind perfect delicata vîslire aeriană a fluturilor, 


d) Răcuşori care nu sînt rițuşte 

Ciripedele sînt nişte răcușori de mare străvechi, care își trag 
numele de la prelungirile picioarelor în formă de ciri. Acoperite 
de o carapace formată din mai multe plăci calcaroase, ele stau fixate 
pe un suport (stîncă, scoici, carapace de crabi, pontoane, fundul 
corăbiilor) printr-un peduncul. Dintre ciripezii fără picioruș, cu- 
noscute sînt bubuliţele-de-mare (Balanus). Căsuţele lor, așezate 
una lîngă alta, par niște faguri calcaroși. Dintre cipripezii peduncu- 
laţi, așa-zisele rățuște-de-mare sau scoici-rățuște (Anatife), care 
stau de obicei fixate pe lemne cărate de ape, au inspirat, datorită 
ciudatei lor forme, una din cele mai vestite și amuzante superstiții 
din Evul Mediu, legată de concepţia, de largă circulaţie pe atunci, 
a generaţiei spontanee. 


e) Peşti care nu sînt arici 

N-ar părea cel puţin ciudată imaginea unui ghem de spini, 
amintind perfect de un arici, care pluteşte pe suprafața mării? 
Arici-de-mare (Echinoidea) există, ce e drept, numai că ei trăiesc 
numai pe fundul mării (în mil sau în pereţii stîncilor), unde, de 
altfel, vîncază, 


Ariciul care plutește ca un balon pe valuri nu are nimic din 
înfățișarea și comportamentul echinodermelor marine, E vorba 
de un pește bine cunoscut de oamenii de știință, de pescari și chiar 
de oamenii din jurul apelor tropicale ale Oceanului Atlantic, și 
adesea întîlnit în muzee sau baruri sub chip de curiozitate. Pestele- 
arici (Diodon hysirix), dacă e prins și lăsat la aer, se umflă, şi în 
această stare poate fi uscat, apoi vîndut. 

Peștele nu are solzi. În locul lor, apar niște evaginaţii în formă 
de spini ascuţiţi, fiecare avînd un mușchi propriu ce îl contractă 
și îl ridică perpendicular pe suprafaţă. Cînd peștele este în pericol 
și se găsește la suprafața apei, el înghite apă, se umilă, se întoarce 
cu burta în sus, iar spinii devin crectili, Gwa altor pești nu poate 
prinde acest bulă e spines, a cărui înţepătură e, de altfel, foarte 
toxică (conţine două substanţe otrăvitoare: fetrodontoxini și sferoi- 
dină ). Umtlarea animalului se datorește unui diverticul ca un sac, 
cu pereţii subţiri, care, pornind din gură, aderă la peritoneu, după 
ce înconjoară toată masa viscerală. Prin dilatarea pereţilor corpu- 
lui, acest sac se umple cu aer sau apă, provocînd erecţia spinilor. 
În dreptul faringelui, el are un sfincter muscular, pe care peștele 
îl închide și îl deschide după voie. După trecerea primejdii, ani- 
malul elimină brusc aerul și apa prin sură, prin opercule și prin 
anus, se întoarce la poziţie normală și ... ariciul a devenit pește 
ca. mulți alţii. 


f) Peștele care nu e broască 

În apele Mării Caraibilor trăieşte un pește ciudat, numit pe 
drept cuvînt peştele-broască (Ogocephalus vespertilio). Nu e im- 
punător. Aduce cu un mormoloc mai mare, terminat cu o coadă 
subțire. Solzii săi sînt prefăcuţi în niște butoni ascuțiți, care îl 
acoperă aproape peste tot, astfel că nu poate fi apucat de răpitorii 
mai mari, din cauza înţepăturilor. În regiunea mediană, mai lățită, 
sînt situate două organe originale ce îi favorizează o locomoție 
cu totul deosebită de a peştilor comuni. Ele reprezintă aripioarele 
pectorale modificate. Acestea, alcătuite din două oase pterigofore 
(cleithrum și posteleithrum), sînt susținute de două pliuri ale 
corpului, devenind un fel de suport, continuat apoi cu radiile 
înotătoarelor. Cînd stă pe fundul apelor, cu ajutorul acestor două 
membre peștele se ridică cu ușurință, căpătînd o poziţie de broască, 
și se poate deplasa cu salturi de batracian. E un sistem nou de 
locomoție, adaptat zonei bentonice, unde este mai ușor să prinzi 
o pradă sărind pe ea. Toţi cei care l-au urmărit vînînd, au rămas 
surprinși de analogiile sale cu broasca. Sprijinit pe aripioare, el 


pîndește în cea mai perfectă liniște prada, formată de obicei din 
viermi și crustacei, sărind asupra ei cu un salt extrem de rapid 
și exact, în care coada joacă rol de „propulsor“, 


g) Peşti care mu sînt păsări 

Cînd spunem păsări, ne gîndim la niște animale care zboară 
și-și fac cuiburi. Aceste atribute prin excelență „păsăreşti“, cînd 
le întîlnim la alte grupe de animale, ne trezesc un sentiment de 
surprindere. 

Probabil că de un astfel de sentiment sînt cuprinși călătorii 
porniţi într-o croazieră de plăcere pe Mediterana cînd, privind 
undele azurii ale mării, asistă la o scenă uluitoare: ca la o comandă, 
zeci de submersibile marine sparg oglinda apei cu un salt energic 
și apoi, încordîndu-și aripioarele, planează zeci și uneori sute de 
metri deasupra undelor. 

Misterul va fi repede dezlegat dacă una din aceste ființe acva- 
tice zburătoare va ateriza din greșeală pe puntea vasului. Acest 
planor zbîrnfitor nu-i altceva decît rîndunica-de-mare (E xocetes 
volitans), un pește de 25—50 cm, înzestrat cu o înotătoare pecto- 
rală cu 14—15 radii, a cărei lungime reprezintă pînă la 75% din 
aceea a corpului, oferind o suprafață de 300—500 cmp, şi cu o 
înotătoare codală cam de două ori mai mică, avînd lobul inferior 
mult mai dezvoltat decît cel superior. „Această dispoziţie anato- 
mică joacă un rol important în câștigarea vitezei pentru zbor — 
scrie Eugen Pora. Peștele se apropie de suprafață și înaintează cu 
o viteză mereu crescîndă și, cînd ajunge cam la 15 m/sec., corpul 
iese din apă și înotătoarea pectorală, care pînă acum era lipită 
în lungul corpului, se desfășoară într-un plan de susținere, iar 
coada bate cu pînă la 70 mișcări de ondulaţie pe secundă. Corpul 
fiind în aer, rezistența mediului a scăzut și viteza lui de înaintare 
creşte la 20—25 m/sec. Acum animalul iese complet deasupra 
apei și numai lobul inferior al înotătoarei codale bate apa, lăsînd 
o dîră vizibilă.“ 

Un pește zburător și mai abil decît Exocetes este Cypsilurus, 
întîlnit exclusiv pe țărmurile Mediteranei. La Cypsilurus nu numai 
înotătoarea pectorală se desface în plan de zbor, ci și cea ventrală, 
care reprezintă cam 83% din lungimea corpului și are o suprafață 
desfăcută de peste 200 cmp. Astfel, Cypsilurus are două planuri de 
plutire (biplan), ceea ce îi îngăduie o traiectorie de zbor foarte lungă 
(400—500 m) și schimbări frecvente de direcţie în aer. Acestea le 
realizează cu ajutorul înotătoarelor ventrale, ce-și schimbă planul 
față de cele pectorale. 

Peştii-zburători au strămoși din vremuri străvechi. Astfel, au 
fost descoperite fosile de exemplare care au trăit în triasic. Dar 
care să fie rațiunea zborului lor? Probabil că și în trecut, și astăzi 
există aceleași cauze. În unanimitate, savanții consideră că zborul 
este o adaptare specială pentru a scăpa de unii pești răpitori cum 
ar fi bonita, dorada, tonul, care sînt foarte vorace., Ieșirea și apoi 
scufundarea la zeci și sute de metri distanță ascunde peștele de 
ochiul dușmanului, mai ales că în apă vizibilitatea este destul de 
redusă. Așadar, ieșirea din apă este cel mai bun ascunziș pentru 
peștele-zburător. Este adevărat că în aer pot să apară alți dușmani, 
păsări ichtifage, care îi pot prinde din zbor (fregate, petreli, al- 
batroși). Riscul din aer este însă cu mult mai mic decît cel din 
adîncul apelor răscolite de peștii răpitori, ceea. ce explică conser- 
varea timp atît de îndelungat al acestui mijloc de apărare. 

Dar peștii au „împrumutat“ de la păsări nu numai aripile, ci 
şi cuiburile. Prin rîurile liniștite și bălțile țării noastre, ca și în 
Deltă, trăieşte un peștișor, pe la noi de 5—6 cm, în părțile mai 
nordice ale Europei de 9—10 cm, numit ghidrin (Gasterosteus acu- 
leatus ), despre care am scris mai pe larg în cărțile mele Artizanii 
naturii şi Animalele vorbesc? Pe cît e de mic, pe atît este de celebru 
acest ghidrin, deoarece ciudatul său comportament nupțial, ca și 
calitățile sale de „tată vigilent“ au stîrnit interesul celor mai vestiți 
etologi. 

Dar nu de acest lucru vom vorbi acum, ci de extraordinara 
lui însușire de a confecţiona cuiburi, aptitudine pe care am socotit-o 
păsărească (doar gorilele, dintre mamifere, făuresc niște culcușuri 
asemănătoare unor cuiburi foarte rudimentare). 

În lunile aprilie-iunie (în funcție de latitudine), masculii capătă 
veșmînt sărbătoresc de nuntă. Devin portocalii pe partea. ventrală, 
spinarea se îmbracă în zale argintii, iar ochii capătă o culoare verde, 
În acest stadiu, ei încep să confecționeze un cuib. Aleg pe fundul 
apei un loc mai liniștit, sapă cu coada o mică adîncitură și aici 
adună tot felul de resturi de plante sau de materiale plutitoare, 
pe care le fixează la început cu pietre, pentru a nu fi luate de apă, 
apoi le impregnează cu niște secreții mucoase ale pielii, ce apar prin 
frecarea corpului de aceste materiale, sau cu un produs special 
al rinichiului, secretat sub acțiunea hormonilor sexuali. 

Secreţiile organice ale peștelui ajung în apă sub forma unor 
fire foarte subțiri, ce se alătură unele de altele și se întăresc, for- 
mînd adevărate cabluri plurifile, cu ajutorul cărora se fixează 
și se leagă resturile plantelor de cuib într-o formaţie solidă, ovoidă, 
cu lungime de circa. 10 cm și grosime de circa 5 cm. Prin frecvente 

mișcări de răsucire, masculul are grijă să păstreze în mijlocul 
cuibului un spațiu liber în care să se adăpostească femela, cu foarte 
puțin mai mare decât el. 

În acest cuib se desfășoară actul nuptial, ce are loc după un 
ritual foarte original, și tot aici eclozează puii, care sînt îngrijiţi 
și apăraţi cu o abnegaţie și cu o strășnicie rar întîlnită, timp de o 
lună, de un tată-model, pînă cînd alevinele sînt capabile să se 
„descurce“ singure. 

Gasterosteus nu este un caz unic de pește făuritor de cuiburi. 
O rudă a sa, Pygosteus, își face cuiburi agățate de tijele plantelor 
de baltă. Pe litoralul Mării Nordului și Mării Baltice, între ramurile 
de Fucus alge brune — se întîlnesc adesea cuiburi construite 
de ghidrinul-de-mare, Spinachia spinachia, cam de două ori mai 
lung decît ruda sa de baltă și cu 15 spini pe spate. 


h) Un pește care nu e cal 

Poate unul din cei mai cunoscuţi pești din Antichitate pînă în 
prezent, pomenit în mitologia greacă, luat ca motiv decorativ de 
artizani și imortalizat ca erou în multe cărți ale copiilor, este căluțul- 
de-mare (Hippocampus), care își duce viața prin cîngurile de! alge 
și de zegras (Zostera), aproape de suprafață. Deşi este mărunt 
(8—12 cm), înfățișarea lui aduce vag cu a unui cal, cu coamă, bot 
și coadă, ce se deplasează aproape vertical în apă, ceea ce a întărit 
credința celor vechi că ei sînt căluții marini care trag pe fundul 
oceanului carul zeului mării, Poseidon. 

Dincolo de legendă, căluțul-de-mare este, fără îndoială, un 
pește ciudat, nu numai prin înfățișare, dar și prin felul cum se 
înmulțește și prin unele particularități de cumportament. 

Hippocampul nu și-a păstrat aproape nimic din aspectul de 
peşte. Nu mai are solzi. Părțile inferioare ale acestora s-au unit în 
dermă, dînd naștere unor plăci calcaroase ca o cuirasă, îmbrăcată 
pe deasupra într-un epiteliu foarte subțire. Sub plăci, el are puţină 
carne. Din acest motiv nu este căutat ca hrană de nici un prădător 
marin. 

Corpul ia o poziție verticală, iar capul lui se găseşte în unghi 
drept față de axa corpului. E lipsit de înotătoarea codală — prin- 
cipalul mijloc de înot al peștilor. Prin compensație, înotătoarea 
dorsală, foarte flexibilă și alcătuită din raze fine, legate printr-o 
membrană delicată, străvezie și rezistentă, este acționată de o 
musculatură dezvoltată. Aceasta imprimă aripioarei o mişcare 
sinuoasă, de elice, ce ajută deplasarea înainte a peștelui. Direcţia 
de înot, la dreapta sau la stînga, este asigurată de o mică înotă- 

toare laterală, situată la locul de inflexiune a capului pe axa trun- 
chiului. Coada. hippocampului, mobilă, se poate răsuci în jurul ei 
sau al unor suporturi în formă de tije. În timpul nopţii, peştele își 
rulează coada în jurul unui fir de algă sau de iarbă-de-mare și e 
legănat de valuri. 

Comportamentul hippocampilor a intrigat pe oamenii de știință. 
Acum cîțiva ani, a putut fi surprinsă comunicarea sonoră a unor 
căluți-de-mare. Banda magnetică n-a înregistrat un „nechezat“, 
ci un sunet delicat ca la clopoței, scos, se pare, printr-o anumită 
frecare a plăcilor calcaroase. Şi mai interesantă însă este înmulțirea, 
acestui peștișor, a cărui taină a fost descifrată în 1831 de cercetă- 
torul danez F. Ekström. Se știe că puii acestui pește se dezvoltă 
ca la cangur, într-un marsupiu, un fel de pungă ce se deschide 
numai în momentul cînd puii trebuie să părăsească adăpostul 
părintesc. Ekström a precizat că marsupiul se găsește numai la 
masculi și nu la femele, astfel că tatăl naște puii vii și nu mama. 
Femelele de hippocampi caută masculii în clipa cînd ovulele lor 
s-au maturizat. Cu ajutorul unui oviscap, femela introduce prin 
porul mic al marsupiului ovulele sale în pungă. Un hippocamp 
mascul poate fi vizitat de cîteva femele, pînă cînd se strîng 40— 
50 de ouă, pe care masculul le fecundează îndată. În timpul dez- 
voltării embrionilor, între oul fecundat și pereţii pungii marsupiale 
se formează o interpătrundere, în așa fel încât fiecare ou este învelit 
într-un pliu al peștelui, intern, puternic vascularizat, care devine 
astfel o adevărată placentă paternă. 

După circa trei săptămîni, puii ating 5—6 mm, ajungînd la 
maturitate. „În acest moment, tatăl, prin mișcări bruște de îndoire 
și răsucire, laterală și pe spate, deschide orificiul marsupiului și 
proiectează de fiecare dată cîte un grup de 10—20 de pui la exte- 
rior, apoi se prinde cu coada de un suport și, după un anumit 
timp de odihnă, operația reîncepe. Circa într-o zi, toţi puii sînt 
văscuți și eliberați“. (Eugen Pora, Am întâlnit animale cu obiceiuri 
curioase, p. 186) 

Alevinele de hippocamp, foarte asemănătoare părinților, înoată 
în apropierea tatălui, fixindu-se de suporturi fine sau prinzîndu-se 
cu cozile între ele. Eugen Pora, care le-a studiat îndeaproape la 
Agigea, le-a comparat cu o „mică și drăgălașă herghelie de mînzuți“. 


i) Șopirle| care nu sînt şerpi 

Nu rareori, trecînd prin păduri, vom zări strecurîndu-se printre 
frunze un soi ciudat de animale. La prima vedere, acestea seamănă 
pertect cu niște șerpi, numai că sînt mai greoaie și mai neînde- 

mînatice. Că nu sînt șerpi, oamenii din popor știu bine; de aceea 
le-au dat numele de năpîrci-cu-platoșă, la cele mai mari, și de 
șerpi-de-sticlă, la cele mai mici. 

În realitate, aceste ființe sînt şopîrle aparţinînd familiei Angui- 
dae. Spre deosebire de șerpi, care au pleoapele sudate și transparen- 
te, și prin urmare nu pot închide ochii, șopîrlele au pleoape și, 
din cînd în cînd, clipesc repede. Deosebiri mai sînt la forma și 
alcătuirea capului, la forma și așezarea solzilor de pe abdomen. 
De asemenea, șerpii nu au conduct auditiv și nici o crăpătură 
longitudinală pe laturile corpului. 

Năpîrca-cu-platoșă (Ophisaurus apodus ), care trăieşte în Europa 
de sud-est, Crimeea, Asia Mică, Iran, Turkestan, este uriașul acestei 
familii, ajungînd pînă la 1,20 m lungime. Membrele posterioare 
sînt ca niște cioturi, abia vizibile, ceea ce dă șopirlei aspect de 
șarpe. Coloritul animalului este roșu-cafeniu sau galben-cafeniu, 
cu luciu sticlos. Platoșa netedă și tare, formată din solzi, o apără 
de mușcăturile serpilor otrăvitori și scorpionilor. Coada ei nu se 
rupe. În văile pline de tufișuri, care formează biotopul preferat 
al acestui animal, cu toată talia lui mare, el stă ascuns și este greu 
de observat. Hrana lui principală constă din șoareci tineri, lăcuste, 
melci și omizi, dar atacă ocazional șopirle mici, precum și șerpi. 
Întrucât este 1 ușor de ţinut în captivitate, s-a putut observa, în 
terariu, comportarea, sa față de pradă: îndată ce- și apucă victima, 
se-nvîrtește cu ea în jurul său cu o iuţeală de ne crezut, încît anima- 
lul ostenit nu mai este c capabil să fugă. Atunci îl strivește și îl 
înghite cu greutate. 

Năpîrca mică sau șarpele-de-sticlă (Anguis fragilis), comun 
prin păduri și zăvoaie de munte, atinge 50 cm, din care numai coada 
măsoară 33 cm. Spre deosebire de năpîrca-cu-platoșă, coada șar- 
pelui-de-sticlă se desprinde, atunci cînd e apucată zdravân de un 
dușman, prezentînd astfel un fenomen de autotomie ceva mai puţin 
accentuat însă ca la alte neamuri de șopiîrle. 

Năpirca este mai puțin flexibilă decît șarpele și se deplasează 
mai greoi, prin arcuiri largi, vioiciunea, ei sporind doar scara, cînd 
por neşte la vînătoare de rîme și limacși — hrana ei preferată. Din 
cînd în cînd năpiîrlește, lepădind pielea sub forma unui inel îngro- 
şat, din care se eliberează. Năpirca poate îndura foamea luni de 
zile, este foarte rezistentă și puțin sensibilă chiar și la veninuri. 
Așa se explică longevitatea, ei (în captivitate poate trăi 40—50.de 
ani). Din nenorocire, are mulți duşmani: ariciul, viezurele, dihorul, 
mistrețul și colubridele, la care se adaugă și omul care, cînd o 

întîlnește, o ucide, confundind-o cu un șarpe, de unde și zicala 
„te strivesc ca pe o năpircă“. 


j) Șopirle care nu sînt păsări sau lilieci 

În pădurile tropicale ale Indiei de nord și ale Indoneziei se 
întîlnește un animal ciudat, care ne poartă cu zeci de milioane de 
ani în urmă, cînd reptilele terestre, cocoțîndu-se în copaci, au 

căpătat aripi şi deprinderea să zboare, prefăcîndu-se încetul cu 
încetul în păsări. 

Cei ce străbat aceste păduri luxuriante, obișnuite cu salturile 
acrobatice ale maimuțelor, care se aruncă 30—40 m în gol, prin- 
zîndu-se de lianele copacilor vecini, rămîn şi ei surprinși la apariția 
unor făpturi înaripate, care sar ca maimuţele și zboară ca păsă- 
rile, fără să semene cu ele, ci mai degrabă cu niste ființe apocalip- 
tice. Nu e de mirare ca primii europeni care le-au zărit, robiți de 
superstiții, să le fi numit dragoni sau draci-zburători, de unde și 
denumirea ştiinţifică — Draco volans — dăruită de Linné, „nașul“ 
atîtor mii de plante și animale. 

La șopîrlele-dragon, de fiecare parte a corpului există cinci- 
șase coaste prelungite, ce susțin un fel de parașută semicirculară, 
separată total de membre. În stare de repaos, aceste „aripi“ se 
strîng pe lingă corp. Ele se deschid cînd animalul vrea să se depla- 
seze, cînd ia o poziţie de intimidare față de un adversar sau în 
timpul ritualului nupţial, pentru atragerea femelei. 

Dragonul-zburător, lung de circa 20 cm, din care cozii îi revin 
12 cm, este un animal cu un colorit strălucitor ca, de colibri. La 
ta a sacul de sub gușă este galben-portocaliu, iar membrana 
de zbor de culoare albastru-cobalt, în timp ce la femele sacul gular 
este albast tru-azuriu, iar aripioarele galben-verzui. În rest, anima- 
lele sînt de culoarea scoarţei copacilor. De obicei, stau perechi- 
perechi pe arbori, pentru a vîna furnici. Nu fac „salturi mortale“ 
decît atunci cînd se pun la adăpost din fața unei primejdii. 


k) Mamifere care nu sînt reptile 

Se ştie în general că mamiferele se trag din reptile și că tot din 
reptile se trag și păsările. Strămoșii lor prezumtivi au fost desco- 
periți sub formă de fosile și despre ei s-a scris pe larg în multe 
cărţi. Insă dovezile paleontologice, oricît ar îi de certe, dau naștere 
la unele inte ia etări, Singura cale de a confirma o ipoteză pale on- 
tologică este de a desc operi un caracter de vechime la un animal 
contemporan. Ori. din acest punct de vedere, clasa Monotremelor, 
care se deosebește radical de toate celelalte mamifere, prezentînd 

multe caractere ccmune cu reptilele, aduce argumente hotăritoare 
pentru clarificarea originii acestora. 

Monotremele sînt fiinţe stranii, în care se împletesc caractere 
de mamifer (corp acoperit cu blană sau cu ţepi, pui născuţi din 
ouă, dar hrăniți cu lapte, care se prelinge din glande individuale 
într-o pungă numită marsupiu), de reptilă (centura scapulară cu 
dispoziţie reptiliană, variații termice ale corpului, orificiile intes- 
tinal, urinar și sexual deschizîndu-se împreună în cloacă), și chiar 
de păsări (un cioc uscat ca de rață). 

Toate aceste caractere îndreptăţesc așezarea monotremtelor 
în categoria așa-ziselor fosile-vii. Aceste animale străvechi sînt 
cuprinse în două familii: Ormihorinchidae, din care face parte 
ornithorincul (Ornithorynchus anatinus), şi Tachyglossidae, care 
cuprinde două genuri de arici-furnicari: Tachyglossus și Zaglossus. 

Toate aceste animale străvechi trăiesc în Australia și în insulele 
învecinate. 

Ornithorincul, animal acvatic, asemănător oarecum cu vidra 
sau castorul, trăiește pe marginea rîurilor din Australia de est, 
săpîndu-și adăposturi pe malul apei cu ajutorul ghearelor ascuțite, 
o galerie de circa 6 m, cu multe coturi, care se deschide într-o 
cameră spațioasă, umplută cu plante uscate. Galeria este înclinată, 
astfel încît vizuina să nu fie inundată. Din prudență, animalul 
mai sapă o ieșire de rezervă. Aici își duc viața perechile de orni- 
thorinci. Animalele au un corp turtit de circa 45—50 cm lungime, 
membre scurte, înzestrate cu cîte cinci degete, acoperite, la cele 
anterioare, cu o pieliță ca de rață, iar cele posterioare înzestrate 
cu un pinten ascuțit și mobil. Coada este turtită și lată. Blana 
ornithorincului este formată din peri deși și aspri, dar tegumentul 
cozii poartă urme de solzi. Capul este partea anatomică cea mai 
stranie, datorită ciocului ca de rață cu care se termină. Ciocul ia 
naștere prin cheratinizarea mandibulei și e înzestrat cu două nări 
plasate aproape de vîrf și cu plăci masticatoare cornoase, ce ajută 
la sfărîmarea viermilor, insectelor și moluștelor cu care animalul 
se hrănește. 

În sălașul ascuns, femela depune 2—3 ouă de circa 2 cm, cu 
coaja elastică, după care, după 15—20 de zile, sub influenţa căldurii 
corpului matern, ies puii, care au un cioc mic înconjurat de o mem- 
brană circulară. Cioculeţul poate fi folosit ca un fel de ventuză cu 
care captează laptele ce se scurge pe pereții abdominali. Nu rareori, 
laptele este secretat la suprafața apei, de unde puii îl pot consuma, 
lipăind ca niște rățuște. 

Obiceiurile ornithorincului sînt încă puţin cunoscute, deoarece 
animalul este extrem de rar din cauza intensei lui vînări în trecut 
(în prezent este ocrotit în Australia de legi foarte stricte). Primul 
exemplar ajuns în Europa, la începutul secolului trecut, a fost 
considerat artificial, un fel de „himeră“, deoarece nu era de con- 
ceput un mamifer cu cioc care să facă ouă. 

Aricii-furnicari (Tachyglossus aculeata) au fost descoperiţi 
un sfert de veac mai tîrziu, mai exact în 1824, dar nu de o expediţie 
științifică, ci de un marinar a cărui ispravă a fost consemnată în 
jurnalul de bord al vasului Providența, sub pavilion englez, care 
transporta o încărcătură de arbore-de-piine din mările sudice în 
Indiile de Vest. „Aflindu-se într-o excursie, arată acele însemnări, 
locotenentul Gutry a ucis un animal de o formă foarte ciudată. 
Acesta avea o lungime de aproape 17 țoli și aproape tot atîta în 
lăţime. Capul turtit stătea atît de aproape de corp, încît se putea 
crede că animalul era lipsit de gît. Nu avea gură, ca orice animal, 
ci ceva în genul ciocului de rață, avînd lungimea de 2 țoli, și care 
se deschide chiar la capătul lui. Nu avea coadă; corpul îi era aco- 
perit în intregime cu ţepi tari, amintind de porcul tepos.“ 

Trebuie să recunoaștem, după mai bine de un veac și jumătate, 
că descrierea nu era lipsită de exactitate. 

Echidnele se caracterizează prin corpul îndesat, acoperit în 
cea mai mare parte cu ţepi sau peri, prin coada scurtă, prin ciocul 
tubular, cu două nări și cu o deschidere numai la capătul inferior, 
și limba lungă, subțire, vermiformă. Echidna are aceleași obiceiuri 
ca aricii noștri. În caz de pericol, se face ghem, zburlindu-și țepii, 
care o fac inexpugnabilă. 

Hrana lui constă — la fel ca la furnicar — mai ales din termite 
și furnici. De aceea, dinţii îi lipsesc, devenind inutili. Ca Ja toţi 
mirmecofagii, limba, ca un fel de vierme, poate fi proiectată de- 
parte în afara gurii. O dată cu hrana, animalul ingerează şi mult 
nisip, praf și chiar lemn uscat — care se pare că îl ajută la digestia 
mecanică. 

De obicei, trăiește singuratic și numai în aprilie se formează 
familiile de echidne. În august, femela depune un singur ou, pe 
care îl așază cu gura într-o pungă (marsupium) bine irigată de 
singe și apărută doar în acest scop. Aici oul se clocește și după 2 
săptămîni puiul sparge singur coaja oului cu o întăritură din vîrful 
capului, începînd apoi să se hrănească cu secreția glandelor ma- 
mare. Cînd îi apar țepii pe spate, mama îl scoate adesea, afară, îl 
ascunde într-o gaură acoperită de frunziș și pleacă la vinătoare. 
Duţă întcarcere, îl reașază în pungă și aceste manevre se continuă 

pînă puiul capătă totală independență. În acel moment, marsu- 
piul se resoarbe, iar mama și puiul se despart, fiecare căutîndu-și 
hrană pe cont propriu. 


72. EROII UNOR MITURI ŞI LEGENDE 


a) „N-au dansat decît o seară“ 

În legendele unor popoare europene, ca și în bogatul nostru 
folclor, ciudatele insecte efemeride, fiinţele cu cea mai scurtă viaţă 
de pe Pămînt, ar fi băieţii și fetele care au murit înainte de a-și fi 
îndeplinit menirea de soți și părinţi și cărora li se îngăduie, o dată 
pe an, la sărbătoarea numită Rusalii, să coboare pe Pămînt sub 
chip de ființe aripate și să se înfrupte cîteva ceasuri din bucuria 
netrăită a nunţii şi a dragostei, dispărînd în clipa cînd au cunos- 
cut-o. 

Această preafrumoasă legendă a efemerelor sau rusaliilor se 
bizuie pe un fapt științific cert. 

Efemeridele, care au inspirat această poveste, sînt insecte fine, 
cu corp zvelt, aproape cilindric, cu aripi reticulate, care, în stare 
de repaos, sînt ținute în sus. Ele populează fie malul Dunării și 
Delta, cum ar fi rusalia-mare (Palingenia longicauda), fie rîurile și 
torentele reci de munte, cum ar fi Baëthis rhodani sau Rhitrogena 
semicolorata. 

Larvele de efemere duc timp de 1—3 ani o lungă viaţă acvatică, 
în cursul căreia se petrec numeroase transformări. În clipa năpîr- 
lirii, între învelișul pupei și noua cuticulă apar gaze ce o obligă să 
urce spre suprafață. Aici învelișul se desprinde, iar insecta devine 
aripată. Însă ca nu și-a cîștigat încă deplina independență, deoarece, 
pentru a atinge stadiul adult, mai trebuie să treacă printr-un sta- 
diu preliminar: o nouă năpîrlire, care o face capabilă de reprodu- 
cere. E un fenomen unic în toată lumea insectelor, considerat ca 
un caracter arhaic. El dovedeşte vechimea efemerelor pe Pămînt, 
fapt atestat și de paleontologie, care i-a descoperit strămoși uriași 
în perioada carboniferului. 

Devenite insecte adulte, efemeridele își încep cursa dramatică 
împotriva timpului, a scurtei vieţi de adult hărăzită de natură. 
Insectele, grupate în roiuri compacte, efectuează zborul nupţial 
ce are loc pe înserate. Durata vieții este de cîteva ore. Efemera nu 
se mai hrănește; aparatul ei bucal nu mai e funcţional, iar tubul 
digestiv nu mai conţine decît aer. Toată existența lor este con- 
centrată către o unică ţintă: reproducerea. Noaptea, cînd Luna se 

ridică din brădiș, pe undele argintate ale rîurilor de munte plutesc 
milioane de cadavre de efemeride care cheamă păstrăvii și uneori 
păsările sau liliecii de apă. 


b) „Duhuvile“ care îngroapă cadavrele i 

Cînd eram mic, ascultam cu uimire și cu puțină spaimă poveștile 
despre micile duhuri care îngroapă cadavrele sau despre trolii care 
curăță faţa pămîntului. 

Datorită bunicului meu, un neîntrecut pasionat în ale naturii, 
am făcut cunoștință pe la 9—10 ani cu aceste „duhuri“, în lungile 
plimbări „educative“ în jurul Cîmpulungului Muscel, pe care le 
făceam în compania lui. 

Am citit apoi nemuritoarele pagini fpe care marele J.H. Fabre 
le-a închinat acestor fiinţe extraordinare și ceva mai tîrziu, la 
vîrsta de 12—13 ani, rîndurile închinate lor de profesorul T. Si- 
mionescu în Fauna României, proaspăt ieșită de sub tipar, în 1939. 

„Nu-i greu de presupus că e vorba de necrofori sau grupari 
(Necrophorus), cum le spune poporul. Ei sînt rude bune cu gîn- 
dacii coprofagi, din care fac parte scarabeul sacru al egiptenilor 
(Scarabaeus sacer) și gîndacul-de-bălegar (Geotrupes), care „cură- 
tā“ rapid cîmpurile de fecalele animalelor. Necroforii își: împart 
frăţește munca -de îngropare a cadavrelor cu silfidele, gindacii 
supli, frumos colorați în negru-galben și portocaliu. 

Groparii sînt rapid atrași de mirosul de hoit și, lîngă o pasăre 
sau un şoarece mort, se adună într-o oră 10—20 de insecte, care se 
strecoară sub mortăciune și sapă cu nădejde ore întregi, pînă cînd 
aceasta dispare sub pămînt. Dacă un cadavru se găseşte pe .teren 
pietros, insectele se vîră sub el si, cu opinteli extraordinare, îl 
deplasează centimeru cu centimetru pînă unde întîlnesc un sol 
„prelucrabil“. 

Care e rostul acestei „munci“ încăpăținate și neîntrerupte, 
mult prețuită de antici care, de altfel, ca egiptenii, au făcut din 
scarabeu o insectă sacră, figurînd omniprezent pe mormintele 
sau podoabele lor? Coleopterele necrofage și coprofage asigură în 
acest mod aprovizionarea progeniturilor lor, care au la îndemînă, 
sub formă de cadavre „prelucrate“ sau „pilule“ de clocire, hrana 
necesară dezvoltării. 


c) Tortuga: sau testoasa pedepsită 


O legendă din America Latină povestește că broasca țestoasă- 
de-supă (Chelonia mydas) ar fi o femeie plimbăreaţă, pedepsită de 

zeități ca, ori de câte ori naște, să pornească mereu spre un loc 
blestemat, unde e nevoită să treacă prin grele încercări și suferințe. 

Legenda în sine conţine cîteva date prețioase de observaţie pri- 
vind comportamentul acestor chelunieni uriași, lungi de 1—1,20 m 
şi cu o greutate de 150—200 kg, care pe țărmul atlantic al Ame- 
ricii poartă numele de tortuga sau broasca-țestoasă-verde, din 
cauza culorii verzui a grăsimii. Purtate de curentul ecuatorial de 
sud, ele călătoresc pe coastele celor două Americi, Totuși, cînd vine 
vremea depunerii ouălor, ele se adună, toate, doar în două locuri: 
pe o insulă, situată la jumătatea drumului dintre America Latină 
și Africa, numită Insula Înălţării, și pe malul răsăritean al statu- 
lui Costa Rica. Pe acest țărm există o regiune numită mlaștina 
Tortuguero, dealuri Tortuguero, o stîncă Tortuguero. Localnicii 
afirmă că această stîncă e un punct de reper pentru broaștele 
țestoase, care „acostează“ totdeauna în dreptul ei. 

În clipa cînd coboară pe țărm, începe, după legendă, blestemul 
zeilor, așadar calvarul speciei luptînd să supraviețuiască. Prin 
nisipul uscat și fierbinte, țestoasele își tîrăsc cu greu uriașele cara- 
pace 200—300 m, pînă unde găsesc locurile de pontă. Săparea cui- 
bului cere multă energie, iar depunerea celor 50-—200 de ouă este 
de-a dreptul epuizantă. Sosirea lor este semnalată și de oameni, 
şi de animale. Animalele, în special pumele, pescărușii și chiar alte 
neamuri de țestoase, urmăresc ouăle, care constituie o hrană 
gustoasă. Vînătorii nocturni de țestoase, niște briganzi numiţi 
velodoves, le pîndesc pînă depun ouăle, apoi, la întoarcerea spre 
apă, le răstoarnă și le cară în ambarcațiuni, știut fiind că din gră- 
simea, carnea și zgîrciurile de țestoasă se prepară delicatese, iar 
din carapacea lor se confecționează numeroase obiecte (poşete, 
rame de ochelari, bijuterii, mînere de baston, bibelouri etc.). 

A doua parte a blestemului, a dramei acestei specii, se petrece 
50 de zile mai tîrziu, cînd puii de ţestoasă, supraviețuitorii masa- 
crului de ouă, eclozînd, se precipită într-o goană disperată spre 
ocean. Cele două sute de metri de nisip care despart cuiburile de 
apă devin un adevărat drum al morții. Puii, neajutorați și cu cara- 
pacea destul de moale, sînt întîmpinați de mii de păsări și chiar de 
mamifere, care îi decimează. Din o sută de mii de pui de broască 
țestoasă doar cîteva mii mai reușesc să ajungă la apa salvatoare. 


d) Păsări care beau sînge 

O legendă spaniolă, răspîndită pe malurile Guadalquivirului, 
vorbeşte despre o pasăre de „foc“ care își datorește penajul de cu- 
loarea înflăcărată faptului că dă puilor să bea sînge. Legenda, sub 

o formă uşor modificată, o găsim în satele franceze de la gura 
Rhonului. 

Ea se referă la niște păsări reale, păsări-flacără, flamengo — 
{Phoenicopterus ruber) — , amestec de barză și rață, care izbesc 
privirea de la distanță prin culoarea penajului, roză la specia euro- 
peană, sau roșie la specia americană, 

Din multe puncte de vedere, flamingii sînt niște păsări ciudate. 

Privite de la distanță, micile lor colonii dau senzaţia picturală 
a unei imense pete aprinse. Cînd își iau zborul, pe fundalul cerului 
se desfăşoară „o lungă linie de foc de o splendoare de nedescris“ 
(A.E. Brehm). 

Flamingii vînează și chiar dorm în apă. O problemă interesantă 
pentru oamenii de ştiinţă a fost a felului cum poate circula sîngele 
în picioarele lor așa de lungi și intrate în apă, a căror temperatură 
poa te fi mai scăzută decît a aerului sau a corpului, 

Măsurătorile au arătat că la extremităţile palmate tempera- 
tura ajunge la -+ 26°C, pe cînd cea a corpului (sub aripi) este de 
+ 42*C. Dar circulaţia arterială și venoasă în picioare este foarte 
rapidă, astfel că sîngele se reîncălzește de îndată ce ajunge în cir- 
culaţia mare. 

Ciocul păsării, îndoit de la mijloc în unghi drept, este de ase- 
menea un punct de atracţie. Partea dinspre cap, mai puțin dezvol- 
tată și de culoare alb-roz, intră ca o ţeavă în partea îndoită, colo- 
rată în negru. Ciocul atît de straniu este admirabil adaptat modu- 
lui de hrană și de hrănire, fiind un instrument de colectare a fau- 
nei mărunte din mil: viermi, mici moluște, crustacei, larve de 
insecte etc. Este o hrană modestă dar substanţială, nevalorificată 
de alte animale. Pentru aceasta însă ciocul dispune de un filtru ce 
acţionează la fel cu fanoanele balenelor, care strecoară și rețin 
din apă creveţii Euphausia. k 

Pasărea își vîră capul în apă. În această poziție, ciocul este 
întors înapoi, nu înainte, strîngînd ca o cupă de escavator milul 
pe care îl filtrează prin sistemul de site. Tot ce este viu în mil se 
păstrează în gură, iar apa cu mîlul fin iese prin colțurile interne ale 
ciocului. Cînd gura s-a umplut cu animacule filtrate, gâtul cu capul 
se ridică în acr şi totul este înghiţit. Operația se repetă pînă cînd 
pasărea se satură. 

Cît priveşte culoarea roză sau roșie a penajului flamingilor, ca 
se datorește prezenţei carotenului, un colorant natural foarte 
răspîndit în lumea vegetală și animală. Coloantul pătrunde în or- 
ganismul flamirgilcr o dată cu hrana. S-a constatat că această 
culoare jcacă un rol important în viața colectivităţii de păsări. 

Flamingii roz sînt mult mai rezistenți decît albinoșii, iar prezența 
pigmentului asigură formarea cuplului. Surprizele cercetătorilor 
nu ș-au oprit aici. Adesea, pe penele puilor de flaming perfect 
sănătoşi se zăresc pete roșii ca sîngele, produse de hrana pe care 
părinții o oferă puilor în cioc, asemănătoare unei paste roșii. Ana- 
lizele au confirmat că acest „lapte roșu“, cum a fost numită pasta, 
conține, în afară de obișnuitul caroten, toate părțile componente 
ale sîngelui. S-a stabilit că „laptele roșu“ este produs de o glandă 
situată între esofagul şi stomacul păsării. Această descoperire a 
dat o explicație științifică legendei după care flamingii își hrănesc 
puii cu propriul sînge. í 


e) Dracula pădurilor ecuatoriale 

Legendele despre vampiri și oamenii-vampiri sînt cunoscute 
din Evul Mediu și se întîlnesc la numeroase popoare din America 
și Europa. În Europa, de pildă, legenda despre Dracula, vampirul 
transformat în om, a circulat intens și a dat naștere unei bogate 
literaturi și iconografii de groază. 

Toate aceste legende s-au zămislit în jurul unei specii de lilieci 
tropicali aparținînd familiei Desmodontidae care se hrănește cu 
sîngele animalelor. Ñ i 

Desmodontidele au un stomac adaptat acestui gen de hrană 
și O dentiţie caracteristică. Incisivii externi superiori și caninii per- 
mit animalului să facă o gaură mică, rotundă, prin care suge sînge. 
Victimele pot fi animale sălbatice: cai, măgari, vite cornute, păsă- 
rile de curte și chiar omul. La animalele sălbatice, este atacată cu 
precădere regiunea gîtului, la găini, creasta, la cal mai ales crupa, 
la vite omoplatul, la om degetele de la picioare, părţi anatomice 
mai puţin sensibile, care, în timpul somnului, sînt de obicei desco- 
perite din cauza căldurii. Cei mai agresivi vampiri sînt vampirul- 
mare (Desmodes rotundus), care atinge cu aripile deschise 7V cm, 
și dracula (Vampyrus spectrum), a cărui figură înspăimîntătoare 
a oferit imaginaţiei populare un model pentru chipul lui Dracula. 
___ Operația se desfășoară pe nesimţite, fără durere și cu o viteză 
fantastică. Vampirul înțeapă pielea cu incisivii săi fini, apoi mușcă 
o porțiune de epidermă lăsînd descoperită derma vascularizată 
din care suge încet și continuu sîngele, datorită salivei care conține 
substanțe anticoagulante. Porţia îngurgitată atinge greutatea 
corpului (35—60 g). Această dublare a ponderii l-ar împiedica să-și 
ia din nou zborul dacă nu ar interveni un mecanism fiziologic unic 
în lumea animală: imediat după prima înghițitură de sînge, apa- 
ratul excretor al liliacului intră în funcțiune, eliminînd instanta- 

neu toată apa din lichidul cu care se alimentează și păstrind doar 
substanţele nutritive. În plus/ vampirul concentrează în urina sa de 
6 ori mai multe materii excretate decît orice alt mamifer. Această 
particularitate a atras atenţia cercetătorilor. Studiindu-i func- 
tiile renale, extraordinara capacitate de separare și concentrare, 
specialiștii speră să tragă unele concluzii valabile pentru bunul 
mers al rinichiului omenesc. 


f) Nevinovatele primate care stîrnesc groaza 

Prin pădurile ecuatoriale ori în nesfîrșitele tufișuri de bambus 
trăiesc două semimaimuțe, mărunțele și inofensive, care trezesc 
o spaimă superstițioasă indigenilor sau călătorilor mai slabi de 
înger, fiind socotite niște „duhuri rele“ ale ținutului. 

“În 1780, cercetătorul francez Jean Sonnerat, cutreierînd pădu- 
rile Madagascarului, însotit de o escortă de băștinași, a asistat la o 
scenă ciudată: la un moment dat, cărăușii au aruncat poverile și au 
început să fugă prin pădure strigînd cu disperare: „ai-ai“. După 
potolirea panicii, lucrurile au fost lămurite. Strigătele erau declan- 
șate de malgași la vederea unui animal care îi privea curios din 
tufișuri. Sonnerat a prins și studiat acest animal straniu, de culoare 
neagră-cafenie, lung de aproape 1 m, din care coada măsura puţin 
mai mult de jumătate. Trei particularităţi anatomice atrag aten - 
tia: ochii extrem de vii și strălucitori, dentiția asemănătoare cu a 
rozătoarelor — semn de primitivitate —, în sfîrșit, degetele ex- 
cesiv de lungi și înzestrate cu gheare prelungite, din care cel mij- 
lociu pare uscățiv și scheletic. El servește ca unealtă specială la 
împingerea corpului și pentru scormonirea și scoaterea hranei din 
crăpături. În cinstea naturalistului Louis Daubenton (1716—1800), 
Sonnerat i-a dat numele ştiinţific de Daubentonia, la care s-a mai 
adăugat cu timpul sinonimia Chiromys, legată de particularitățile 
degetelor. Astfel, animalul figurează în tratate sub numele de 
Daubentonia (Chiromys) madagascarensis. 

Ai-ai-ii sînt animale nocturne. Ziua dorm încolăciți ca pisicile, 
înfăşurîndu-şi coada în jurul corpului și al capului. O dată cu so- 
sirea nopții, ei se trezesc din somnolenţă şi pornesc vioi după hrană. 
Ochii lor scăpărători, ghemotocul smolit al blănii, degetele lungi, 
scheletice, înarmate cu gheare, îi fac să semene cu niște mici de- 
moni. De aceea, populaţiile superstiţioase se feresc de aceste „du- 
huri“ prevestitoare de rele, își mută coliba cînd ai-at-ii se pripă- 
şesc prin împrejurimi sau îi extermină fără milă. Pentru a fi ferit 
de dispariţia totală, exemplare de Daubentonia au fost transpor- 
tate pe Insula Nossi Mangabe, situată la circa 6 km în largul coas- 

tei Maroantsetra, Insula, cu o suprafață de numai 560 hectare și 
nelocuită de oameni din cauza desișului ecuatorial, oferă protecția 
și un bun mediu de dezvoltare pentru această semimaimută (le- 
murian) inspiratoare de legende și superstiții, 

O rubedenie a sa, ceva mai îndepărtată, făcînd parte dintr-un 
subordin intermediar între semimaimuțe și maimuțe, este makiul- 
fantomă ( Tarsias arsias), supraviețuitor al unui grup foarte răs- 
pîndit la începutul terțiarului și păstrat pînă azi în regiunea insu- 
lară malaeziană. 

Intăţișarea lui de ființă de basm îl așază în rîndul animalelor 
curioase. Pare o maimuţică de catifea cafenie, lungă de 40 cm, cu 
coadă cu tot. Capul mare și rotund, așezat direct pe umeri, este la 
fel de voluminos ca și corpul și aproape în întregime dominat de 
doi ochi enormi, globulari, ca niște bile. O particularitate a makiu- 
lui o reprezintă membrele dinapoi, adaptate săritului, datorită 
puternicei dezvoltări a oaselor tarsiene (de aici și denumirea știin- 
țifică de Tarsius). Astfel tarsidele se pot mișca prin coroanele co- 
pacilor făcînd, ca și broaștele, salturi lungi de aproape un metru. 
Membrele anterioare, slăbănoage, se sfîrșesc cu un fel de „miini“, 
avînd „degetele“ nemăsurat de lungi și de subțiri, prevăzute cu 
cîte o unghie și o ventuză ca o perniță. 

«Strania înfățișare a animalului, scrie Aurelian Băltărețu în 
lucrarea sa Monumente ale naturii, i-a atras și vechea denumire 
latină de spectrum; asemănător, daiacii din Kalimantan îi spun 
hantu, adică „demon“. De ce? Explicația este simplă. Străbătînd 
pădurea noaptea, oamenii au zărit în lumina torțelor niște ochi 
enormi, fosforescenţi, săltînd din creangă în creangă în drumul lor 
de parcă ar fi vrut să le arate calea. Cum ochii dispăreau îndată ce 
se încerca apropierea de ei, nu este de mirare că superstițioșii s-au 
grăbit să-i atribuie unor „demoni“ rătăcitori. În penumbra pădurii 
virgine, plină de zgomote ciudate, impresia sinistră făcută de 
această ființă inofensivă se amplifică de sute de ori». 


g) „Himerele“ legendare 

„Mitologia antică a creat cîțiva monștri vestiți. Sfinxul, pome- 
nit la egipteni și la greci, era un monstru cu corp de leu și cap de om, 
imortalizat în faimoasa poveste a lui Oedip. Minotaurul, închis în 
Labirint și ucis de Tezeu, avea înfățișarea unui om cu corp de taur. 
Gorgonele erau închipuite ca niște femei înaripate, cu șerpi în loc 
de șuvițe de păr. Centaurii, fiinţe imaginare, reprezentate ca un 
amestec de om și cal, populau Tessalia. Să nu uităm de fiorosul 
paznic al infernului, câinele-cerbev, înzestrat cu trei capete. Dacă 

vom adăuga Dragonul, amestec de leu și de șarpe, păzitor al como- 
rilor, Pegasul, calul înaripat al inspiraţiei poetice, fioroasa Himeră, 
cu trup de capră și coadă de șarpe, vărsînd flăcări ucigătoare prin 
gura ei de leu, vom avea în fața ochilor, aproape completă, fan- 
tastica grădină zoologică a Antichității. 

Marea, cu primejdiile ei, a dat naștere unei bogate faune ima- 
ginare, datorită fanteziei înflăcărate a navigatorilor. Cine n-a auzit 
de Sirene, jumătate femei, jumătate peşti, care ademeneau prin 
cîntecul lor pe marinari, ducîndu-i la pieire; de Kraken, caracatiţa 
gigantică din poveştile scandinave, vinovată, alături de dragonii- 
de-mare, de răsturnarea. și sfărimarea corăbiilor? 

Basmele noastre, ca și ale altor popoare, sînt împînzite de ba- 
lauri— șerpi cu mai multe capete — sau de zmei — oameni zbură- 
tori — învinși totdeauna de înțelepciunea și curajul Feţilor-Frumoși. 
Să nu uităm că oamenii din trecut, lucrînd pămîntul, dădeau de 
fosilele unor reptile sau mamifere gigantice și că în rîndul lor era 
răspîndită superstiția că „oasele uriașilor“ sînt aducătoare de ne- 
norociri. Însuși deinoteriul fosil, descoperit de Gregoriu Ștefănescu, 
expus azi la Muzeul „Antipa“, a fost o victimă a acestei superstiții. 
Ţăranii care l-au descoperit, la sfîrșitul veacului trecut, s-au nă- 
pustit cu pietre și ciomege asupra capului elefantului fosil, ce ie- 
şise primul în urma săpăturilor, considerîndu-l ca aparținînd unui 
zmeu. Popoarele Orientului, de unde au iradiat spre Europa multe 
legende, vedeau în oasele fosile vestigii ale „dragonilor“. 

În spatele multor făpturi fabuloase pomenite în legende se 
ascunde, fără îndoială, şi un dram de adevăr științific. Nu rareori, 
înlâturind din descrierea unui animal exagerările provocate de 
spaimă și ignoranță, vom recunoaște particularitățile unor ființe 
ce trăiesc și azi. Astfel, resturile monștrilor mezozoici — fosilele 
dinosaurienilor — au stat la baza reconstituirii zmeilor, dragonilor 
și balaurilor. Uriașele caracatițe mediteraniene sau meduzele Au- 
relia, cu tentacule de 20—:30 m, care îi înspăimîntau pe naviga- 
torii greci, au servit la figurarea înfricoşătoare a meduzelor și gor- 
gonelor. 

Pasărea Phönix, socotită de cei vechi ca unică în lume, pare, 
după unii, a fi fazanul auriu, foarte rar prin Europa acelor timpuri, 
iar după alții stîrcul-purpuriu (Ardea purpurea) care cuibărește 
pe curmal (Phoenix). După descrierea istoricului Herodot, avea 
mărimea unui vultur, cu mot pe cap, pene aurii, piept roșcat și 
coadă albă și strălucitoare și se naște o dată la 1000 de ani dintr-un 
vierme ce apărea din propria lui cenușă. Inorogul, pomenit de 
marele nostru cărturar Dimitrie Cantemir și descris de Marco Polo 

drept un cal cu coada stufoasă, purtînd pe frunte un corn lung în 
formă de spirală, ar corespunde oarecum unui animal cunoscut — 
rinocerul. 


h) „Himerele“ reale 


Dintotdeauna, omul s-a străduit să imite natura, încercînd să 
creeze specii noi. Însăși îndeletnicirea domesticirii animalelor săl- 
batice și a cultivării plantelor reprezintă dovezi grăitoare ale apli- 
cării din cele mai vechi timpuri a selecţiei artificiale. 

Pe vremea cînd Darwin făcea să apară Originea speciilor, omul 
realizase 340 de soiuri de grîu, circa 1 000 de soiuri de viță-de-vie, 
peste 1 200 de varietăţi de lalele, peste 100 de rase de găini, circa 
350 rase de cîini și 420 rase de porumbei domestici, 150 rase de 
cai, peste 250 rase de oi, circa 400 rase de cornute mari. În Africa 
de nord existau 38 de varietăți de curmal, cultivate în diferite 
oaze; în China se cultivau peste 63 varietăți de bambus și peste 30 
de soiuri de orez. Într-o singură insulă din Polinezia existau 24 de 
varietăți ale arborelui-de-pfine, peste 25 de varietăţi de banani și 
22 de varietăţi de Farro (Colocasia). Astăzi, numărul plantelor și 
animalelor create prin selecție artificială de om s-au triplat și 
chiar înzecit în anumite cazuri, faţă de secolul trecut. 

Însă cutezanța omului rareori a depăşit barierele hidridărilor 
interspecifice pînă la începutul secolului nostru. 

Cea mai veche şi cea mai stabilă hibridare intergenerică a fost 
aceea dintre măgar (Asinus) și cal (Equus), în urma căreia au 
apărut două corcituri: bardoul (rezultat din încrucișarea armăsa- 
ului cu măgărița) și catîrul (produsul hibridării măgarului cu 
iapa). Catîrul este considerat în Europa, și în special în sudul 
Franţei, drept un prețios auxiliar, 

Pînă la Darwin, se obținuseră doar puţini hibrizi intergenerici 
de plante cu oarecare stabilitate. Datorită eşecurilor, care nu se 
datorau atît rezistenței naturii și caracterului conservator al ere- 
dității, cît mijloacelor incomplete și uneori inadecvate de lucru, 
unor astfel de hibrizi, ce trăiau prin ei și nu prin descendenți, li 
s-au spus „himere“, fiind tot atît de inconsistenţi și nestatornici 
ca și plăsmuirile mitologice care le-au împrumutat numele. 

Puţinii hibrizi „senzaţionali“ pînă la Darwin au fost obţinuţi 
doar pe calea altoirii, metodă privită cu mult scepticism în acea 
epocă. Despre cele două excepții: Bizzaria, un hibrid între lămii și 
portocal, și Cytisus adami, un amestec de drob și salcîm galben, 
știința vremii amintea ca de două fenomene izolate și inexplicabile. 
După ce Darwin a explicat și omologat științific acești hibrizi, cu 

nimic deosebiți de cei sexuați, arătînd că ereditatea poate fi in- 
fluențată sau zdruncinată și de partea vegetativă a organismului 
vegetal ori animal, și după ce și K.A. Timireazev — adept al dar- 
winismului — a împărtășit părerile marelui savant despre hibrizii 
vegetativi și a descris noi fapte în acest sens, cum ar fi hibridul 
vegetativ între păducel și moșmon, ori între migdal și piersic, nu- 
mărul „himerelor“ a început să crească considerabil, o dată cu spc- 
rirea rolului jucat de om în îmbogățirea zestrei naturii. 

Amelioratori de mare talent de la sfîrșitul secolului trecut, 
adepți ai darwinismului, realizaseră doar pe această cale unele 
interesante forme intermediare. Astfel, Luther Burbank a obținut 
un hibrid vegetativ între pătlăgele roșii și cartof, iar Lucien 
Daniel, hibrizi vegetativi între gulie și varză, între muștar ȘI 
varză, între zîrnă și mătrăgună. 

Miciurin a fost primul ameliorator care a transformat hibri- 
darea îndepărtată într-o metodă practică curentă de dirijare a 
plantei. Asociind altoirea cu hibridarea sexuată, aplicînd principii 
și metode inovatoare pentru fixarea noilor caractere cîștigate și 
încorporarea lor stabilă în baza ereditară, el a obținut cîțiva hibrizi 
valoroși atît sub raport știintific cît și economic, care, spre deose- 
bire de „himerele“ de odinioară, transmiteau urmașilor caracte- 
rele, măiestrit îmbinate de om, ale ambilor părinţi. 

Prin altoirea mărului cu părul, folosind metoda mentorului, 
a obţinut mărul Reinette-Bergamote, cu fructe în formă de pară. 
Remarcabil este și Cerapadusul, hibridul vegetativ între mălinul 
japonez și vişinul „Ideal“, cu fructele în ciorchine. 

Cînd două forme îndepărtate nu se puteau contopi direct, 
Miciurin a. folosit metoda intermediarului, adică a încrucișat una 
din forme cu o formă intermediară, înrudită mai de aproape, apoi 
hibridul astfel obţinut l-a încrucișat cu cealaltă formă extremă. 
Așa a procedat în cazul hibridării piersicului de grădină (Amyg- 
dalus persica) cu piersicul sălbatic (A. nana). Pentru a face cu 
putinţă această unire, a încrucișat piersicul sălbatic cu forma 
intermediară din America, Prunus davidiana, iar apoi hibridul 
cu piersicul de grădină. 

În alte cazuri, el a folosit în același scop metoda apropierii 
vegetative preliminare. Plantele care nu se încrucișau erau altoite, 
lăsate un timp concrescute, iar apoi, datorită influenţei reciproce 
între altoi și portaltoi, încrucișarea devenea posibilă. Așa a pro- 
cedat „vrăjitorul“ din Kozlov pentru a obţine hibridul dintre păr 
și scoruș (Pyrus communis X Sorbus domestica). 

Opera lui Miciurin a fost continuată și lărgită. S-au obținut, 
după moartea lui, noi împerecheri uimitoare de specii. E. Titin 
creează agrofyrumul, hibridul dintre grîu și pir, P.N. lakovlev 
obține hibrizi între lămii și păr, între gutui și păr. În America, 
profesorul L. Dejan, în 1943, iar în 1956 profesorul R. Frenkel 
obțin hibrizi vegetativi altoind pătlăgele roșii pe Datura stramo- 
nium (laur), Solanum tuberosum (cartof), S. nigrum (zîrnă). În 
Franța, Pichenot a realizat, între anii 1956—1957, hibrizi noi 
între un neam de zîrnă (Solanum sisymbrifolium) şi laur (Datura 
siramonium), ori dintre petunie (Petunia violacea) şi laurul 
porcesc. În ultimii ani s-au realizat cîțiva. hibrizi îndepărtați cum 
ar fi acele dintre fasole și floarea-soarelui. În tara noastră, cunos- 
cutul cercetător Rudolf Palocsay a izbutit să ofere științei hibrizi 
intergenerici între roșie și păpălău (Physalis) şi între roșii și ardei, 
obţinînd fructe originale ca formă și cu o cantitate sporită de vita- 
mina C. 

Fără îndoială că rezultatele hibridărilor îndepărtate sub raport 
sistematic, obținute cu multă greutate și adeseori nestabile, au 
mai multă importanță teoretică decît o valoare practică. 

Progresele embriologiei în ultimele 3—4 decenii au dirijat pe 
o nouă pistă crearea „himerelor“ vegetale și animale... Nicole Le 
Dourier, de la Institutul de embriologie CUSR din Nogent-sur- 
Marne, a introdus un embrion de prepeliță în sacul vitelin al 
oului de găină. În mod neașteptat, s-a format un hibrid ale cărui 
pene aveau pigmentația penelor prepeliței. 

Un capitol tulburător în direcţia creării de „himere“ l-a deschis, 
după 1970, ingineria genetică, ce reprezintă un ansamblu de 
metodici și tehnici prin care se realizează sinteza artificială si 
transferul de gene de la un organism la altul. 

Cu ajutorul ingineriei genetice, este posibilă astăzi manipularea 
materialului genetic la nivelul macromoleculelor de acid dezoxi- 
ribonucleic (DNA), substanță în care este înscrisă informaţia 
ereditară a tuturor fiinţelor vii. Datorită microscopiei electronice, 
se știe cu precizie că gena are un substrat material bine determinat, 
fiind un segment din macromelecula de DNA care conține în 
ea, codificată, o anumită cantitate de informaţie genetică. 

Deşi sinteza artificială a genei a fost un vechi deziderat al 
biologiei, ea a început să devină realitate numai o dată cu pro- 
gresele geneticii moleculare. În 1970, profesorul H. Khorana, 
împreună cu o echipă de cercetători de la Universitatea din 
Wisconsin — S.U.A., a reușit să realizeze prima sinteză artificială 
a unei gene — și anume de la drojdia de bere. 

Obţinerea de gene artificiale deschide uriașe perspective bio- 
chimiei, medicinii și agriculturii. 

Unele gene sintetizate artificial pot fi inserate în plasmide 
bacteriene, care le transportă în anumite organisme unicelulare. 
Pe baza acestui transfer de gene, bacteriile vor putea sintetiza 
diferiți aminoacizi, proteine, enzime, hormoni, antibiotice etc., 
după dorința și interesele omului. Bacteriile, care sînt cultivate 
ușor și ieftin, vor putea astfel să producă diferite biomolecule 
pe o cale complet nouă și de o mare eficiență. 

Gene normale vor putea să fie implantate în celule ale căror 
gene determină apariția. unor boli ereditare grave, ca hemofilia 
și diabetul. Terapia genetică va însemua, deci, tratamentul unor 
boli ereditare nu prin combaterea efectelor, ci prin eliminarea 
definitivă a cauzelor, deci a genelor „cu defecte“. 

O mare realizare obținută recent este transferul genelor prin 
tehnici de o extremă fineţe și precizie. În 1978, o echipă de cerce- 
tători ai Universităţii din California a comunicat transferarea 
genei ce dirijează sinteza insulinei la o bacterie care a început 
să producă acest hormon atît de necesar bolnavilor de diabet. 

Ingineria genetică deschide noi căi și în privința transferului 
genelor, ale căror pruduse determină fixarea azotului atmosferic 
de la bacteriile fixatoare de azot (de pe rădăcinile leguminoaselor) 
la alte bacterii sau, direct, la cromozomii plantelor ce trăiesc în 
simbioză cu nitrobacteriile. Evident, un astfel de transfer ar în- 
semna o rezolvare a problemei îngrășămintelor azotate. Cercetări 
în acest sens se fac și în ţara noastră, la Institutul de cercetări bio- 
logice din Bucureşti. 

O realizare remarcabilă a ingineriei genetice o constituie obti- 
nerea hibrizilor interspecifici prin hibridare celulară. În Olanda, 
s-a obţinut un astfel de hibrid celular între tomate şi cartofi. 

În S.U.A., Marea Britanie și Ungaria se realizează interesante 
încercări de hibridare între diferite celule vegetale și animale. 
Oricit de fantezistă ar părea de la prima vedere, hibridarea celu- 
lară dintre plante și animale a dus la obținerea unor forme vege- 
tale capabile să producă proteine animale. Introducerea în cultură 
pe scară largă a acestor „himere“ ar putea contribui în viitor la 
ameliorarea „foamei“ de proteine din lume. 

Deocamdată „himerele“ nu au importanță practică. Nimeni însă 
nu are curajul să anticipeze performanţele de miine ale geneticii. 
Din cînd în cînd, ne întrebăm totuși ce animale stranii vor popula 
Pămîntul secolelor viitoare? Pînă atunci, „himerele“ ne permit 
să descifrăm multe din marile necunoscute ale începutului vieții. 

Ie cc intze pante soirs ia pai Dia aa 
S: cadabre AMAG cnin moria cas TANE 


Minestoarele de insecte: sasa zecea aoa ada eie ea i 
Plante care trăiesc pe spinarea altora ........ cc... si 

Cele cu păsmagii MMARI aoran riea aali But aaa EE 
Cînd „bheatariile“ ssnt-prea MICE „ucaratararecacetzocana aere arata a 
Plante-care emit IBA sara arena ete ein pai ia ata 
EOE aranan site adi azi aie cei ana pci sinaia el caza 
Daâsole: vegetale roaga tata SEI E E ERNE 
Plânte-barOMEtIii seoa dawai aria aaa, arătă Dă 
Plantele „PRINCE pia a oaia meet reg da aa dea or 
IE denied ct fc a vă a? ci PIERDE ORDINI DIR OS ATI e Ia 
Piante- Cara Nasa PRENN n dată cae e aie ai aan sal 
PIANLELCASINORAAE pipera tarate o tă Gia ad EA 


CÎTEVA ANIMALE STRANII 


71. 


ONU SINCE E ea Eae EES pă AR a e IRI 


à) Meli care. nu :sint-viermă y enir a aa an 


b) Melci:câre nn sint scoici sn sara nisi Eron a al 
C) Melci care na stot IRENI cos ca ceace caza aisa aaia 
d) Răciişări care nu sînt TATU té onses ca ara ae a ca 
Èr Peşti gire aia Sint AICI. e peer ss maa ate i aia orgii, atras 
i) Pestele care:pu e Droaseă „pe oo aeie sorn O tin pita, 
p) Festi care nu siat pasari i soc pică au a apasa e 
h) Us peste care DEE Cal. cata e ata a ot taca a sie ni ii 

i) Şopirle care; su. sint şerpi n eronn nenea e eretimmtacetat re ana 
j) Şopirle care nu sînt păsări sau lilieci .... ec... 
E) Mamifere care nu-sint reptile ci cras arce reia ar ra aortă 


2. Eroii unor mituri și legende 


d) „N-au dansatțidectt:o:seară” sacra sta e peace asia eee 
b) „,„Duhurile“ care îngroapă cadavrele ...... satui eee 
c) Tortuga sau țestoasa pedepsită .... ssas sssaaa sas 
d) Păsări care beau Sînpe n mea mie mia a scara atata e ata aere e iata 
e) Dracula padurilor ecnatoriale ses saecrera seme neen Eras 
î) Nevinovatele primate care stîrnesc groaza .... cc... 
p) „„Xlimerele” legendare iasa siin seal ata zei 0 A 
i) „Himerele” reale seste catea area ati aa 
BALURI SEL ELEU pci pita get ai A e uda e zel SR atacă ENE A pe zi 


